
3... यशोदारानी सोवन फूलें फूली .. ७४ 
४... यशोदारानी जायौ है सुत नीकौ छ४ 
५. आजबघाई बाबा नंद के 

(अभ्यंग या गोकुल के चोहटे) .. ७५ 
६... सबनसों कहति जसोदामाय 


(अन्नकूट की ढब) ..... जप 


७ राय बिलावल 

१. प्रगटे मथुरा मॉझ हरी (मुगट) .. 
२... आनंदे आनंद बढ्धौ अति 
३... जन्मलियों जादौंकुलराय. 
४ राग सारंग 

१... देवकी मन चकित भई (मुगट) . 
२. आजबचधाई को दिन नीकौ 


(वीलकनुंपद) ; 
३... धन्य हो नंद जगवंदते सुकृतत 
(ठाकोस्जी नुं पद) छ्७ 
७ राग घनाओी 
१.  रानीतेरौ चिरजीयौ गोपाल 
(आशीष) ..... 


छ राग साएंग 
१... सबभिलि ग्वालिनी देत असीस . 
२... यशोमति सबहिन देति बधाई... 
३. .ग्वालिनी निकसी देत असीस 


४... लालको सुफल ....... 

# राग नाइकी 

१. जसुमतितिहारों घर... 

७ राग बिलावल 

१. नंदमहरुके पूत भयो .. 
माहात्म्य के पद 
(मंगला शयन तक) 

७ राग ललित 

३. तेरी गति अगाध मोपे बरनी 


नज़ाय ... 
७ राग बिमास 
१. प्रातसमें हरिनाम लीजिये 
२... करत हैं भगतनि की सहाई 
# राग बिलावल 
१. गोविंद तिहारो स्वरूप निगम 
नेति नेति... 
२. सोपुखब्रजजन निकट .. 
३... सो बल कहा भयौ भगवान्‌ ...... 
छ राग धनाश्री 
१, जननी चांपत मुजा श्यामफी .... 


वर अनुक्रमणिका 


७ राग सारंग छठी के पद 
9.  जाकोंवेद एटतग्रह्मा रटत...... ८१ ७ राग सारंग 
७ राग देवगंघार १... मंगल द्योस छठी कौ आयौ ...... ८७ 
१. भकत-बछलगोपाल दयानिधि , ८१ २... आज छठी जसुमति के सुतकी ... ८७ 
» राग सारंग ३... दूनों मंगल है अति आज .. 
२. चक्रके घरनहार गरुड के ........ ८१ ४. 
७ राग मालव ५... पूजति छठी कान्ह कुंवरकी ...... ८७ 
१... पश्म घरधौ जन ताप निबारन ६... प्रजपुर घरघर अति आनंद ...... ८८ 
रू ५ पूतना वध के पद 
डे 
ड 

यैद॑ (अष्टपदी) तक 
» राग गोरी १... रूप मोहिनि घरिव्रज आई 
4. नमो नमो जे श्रीगोविंद आनंदम ८२ २. प्रथम कंस पूतना पठाई 


२. गोवर्धननाथगोकुलपति ........ ८३ # राय होडी 


७ राग कान्हरो १... आज हो राजकाज करी आऊँ ... ८९ 
१... चरनकमल ब॑दों जगदीश 
२. . वंदो चरन सरौज तुम्हारे पलना के पद 
३. जाकु नेक श्याम को बानो 2 राग रामकली 
७ राग कान्हरों १. प्रेखपरयैकशयनम्‌ .. ९ 
४... उधो जो जन भोहि संभारे २... लालयति दोलिका मंच रु 
५... ब॑दुचरण सरोज तिहारे ३... नंदकौ लालव्रज पालनें ;० 
६... हरि को भक्त माने डर काके ४. यह नित नेंम जसोदाजू मेरे ..... ९० 
७... जो हरिचरन सरोज विमुख ५... प्रेंख पर्यक गिरिघरन सोहे ....... ९० 
आ राग बिहाग ६... पलना झूलौ मेरे ललन १ 
७... पलना स्याम झुलावत, १ 
१.  जुगलमेंजुगल जुगल के नाम .. ८५ 2 अकमेबाल गोपी. बन 
७ राग मालव 
मोल ९. गोपालमाई पालनें झुलायौ प्‌ 
4. वैदानुद्धरतेजगश्निवहतेभूगोल .८५ १०, पलनानंदमहरघर आयौ ...... ९१ 
नाल छेदन के पद ११. जसुमति पलना सुतहि २ 
» राग देवर्गधार १२. जसुमति मदन गुपाल झुलावति ९२ 
१... झगरिनि ठान्‍्यों झगरी १३. व्रजरानी हो सुत हुलरावै 
२. जसोदानालनछेदन १४. पलना घर भीतरव्है आयो 
३... झगरिनतेंहों बोहोत खिजाई... ८५.../".चैलावति अपनौ सुत पलना 
डे 4६. रानीजू आछे वसन बिछाये 
न १७. पलना झूलौ हो नंदलाल 


१८. बैठी रानी जसुमति लाले 
१९, रानीजू कौ छान मगन .. 
२०. झूलौ पालनें गोविंद .. 
२१. झूलौ पालने बलि जाऊं. 


२.  काहैझगरिनि मैं ... 


... हों अपने लालके युन 
२५. नंदरानी हरिहि लड्यावे 
२६. व्रजरानी सुत पलना झुलायै. 
२७. पलना झुलावति जसोदा मैया .. 
२८. पलना झूलत बाल गोपाल ...... ९' 
२९. झुलावत जसुमति सुत .. 
३०. श्रीवल्लमराज कुमार झुलावत .. ९६ 
३१. झूलौ पालने नंदलाल 
३२. पालने झूलत गिरिघरलाल .. 
३३. सुंदर श्याम पालने झुलै 
३४. गोकुल चंद पालनें झुलत 
३५. गोकुलचंद पालने झुलत 

हौलें हौलें . 
३६. लालमाई पालने झुलायी ........ 
३७. पलना झूलत श्याम छब्ीली ..... 
३८. पालने झुलावत बाल गोपाल... 
३९. झूलों पालने नंदनंदा ... 


४०. अद्भूत देख्यो नंदभुवन' दा 
४१. रतनजटित कंचन मणिमय ..... 

2० राग बिलावल 

4. होंजुगईही नंदभवन में .. 

२. पालनें झुलवत सुंदर श्याम 

३. सामरौसुत पलना झुले .. 

४... हालरौ हुलरावै माता 

५. फुली चायन हुलरावे ., 

६. जसोदातेरे भागिकी .. है 

७... झुलो पालनें बलिजाय माय ..... ९९ 
८. जसुमति सुत को पलना झुलावे ९९ 


९. यशोदा हरिपालने झुलावे .... 
१०, पलना झूलत बाल गोपाल 
9१. हालरी हुलावत मैया... 
१२. रतनखचित कंचन को पलना . १०१ 
१३. जसोदा अति हरखित गुण गाव १०१ 


१०० 


4४. छांड मथानी मथनदे प्यारे .... १०१ 
४ राग आसावरी 
मेरे लाडिले गोपाल ... 


झुलत पलना महरि सुत .. 
गिरिघरलाल पालने झुले 


अनुक्रमणिका 


७ राग आसावरी 
४... स्तनखचित कौरी पलना ..... 
५... कर पद गहि अंगूष्ठा मुख 
मेलत 
६... बारिमेरे लटकन पग घरों 
७... माईमीठे हरि जुके बोलना 
८, 
९. 


ऐसौ पलना झुलत ललना 
माईरी कमलनैन श्याम सुंदर 
.. बारिबारि ब्रजराज कुंवर .. 
.... झूलो झूलो हो पलना .. 
'... ब्रजरानी हो सुत पलना 
झुलावति ... न 
... ग्रजसुख तुम बिलसत ग्रजरानी १०४ 
.... दिव्य कनिकको पालनो रानी . १०५ 
.. देखौ झूलत पलना ... 
*. मातजसोदा दह्मो बिलोवै 
... प्रिय नवनीत पालने झुले .. 
.. हों बलिहारी 
(वामनजी फी भावना 
... सुनिरे बढर्डया बेगि देहो .. 
'.. पलना पै पौढे हरि झुलत 
.. तोतरे बचन जशोदाजी बोले ... १०८ 
'... झुलावे सुतकौं महरि पलना .. 
'. कनक रत्नमय पालन ..... 
... परम मनोहर बन्यो है पलना ... 
|... दिव्य कनिकको बन्यों 
(फूल के पलना) ............... १०९ 
फुली फुली फीरत यशोदा मैया १०९ 


चंदन के पलना के पद 
१.  चक्षुश्रवा प्रीयकौ पलना 
७ राग देवगंधार 
१. अशैमेरीमाईलराऊँ हुलराऊं १०९ 
छ राग टोडी 
4... पालनो अति परम सुंदर 


फूल के पलन के पद 


०९ 


|०९ 


3» राग आसावरी 
१. धन्‍्यगोकुल घन्य जसुमति .., ११० 
२. पलना फूल भरथो नंदरानी ... १११ 


७ राग आसावरी 

३... पलना झूलत हैं नंदलाल ...... १११ 

४... जसोदा मैया लालको झुलावे 
(नित्य पलना' 
ललित ब्रिभंगी लाडिलो ललना१११ 
ललित लाल रस पलना झुलाऊँ ११२ 
पलना फूलन गूँथ बनायो 
झूलो हो लाडले ललना 
फूलनकों पलना झूलत .. 

'... विविध फूल पलना रच्यो 
आज फलन मरथों पलना 

कुल्हे के पद 

2 राग रामकली 
अपने लाल के गुन गाऊँगी .. 
अपने लाल के गुन गाऊं 

शग आसावरी 
तुमब्रजरानी के लाला ......... 

जोगी लीला के पद 
है दैया मतवाला जोगी .. 
आयो है अवधूत जोगी ... 
बाला मैं जोगी जस गाया 
काहु जोगिया की दृष्टि लागी 
फाहूजोगिया की नजर लागी . ११६ 
ढाढी के पद 

७ राग धनाश्री 

१. होंव्रजरमौगनौजूब्रज तज 

२.  नंदजूमेरे मन आनंद भयो 

३.  नंदजूतुमारे सुख दुःख गये 

४. नंद उदे सुनि आयी हों .. 

५. होंव्रजवासिन कौ भगा .. 

६. 

७. 

८ 

९. 


ही हब ० 


ढाढी ते पढ़ि नंद रिझायो 
ब्रज मैं अदूभुत ढाढी आयो 
हौंतो तिहारे घर की ढाढी .. 
श्री्रजराज के हों ढादी द्वारें 
श्रीवल्लभ पद बंदिके कहां. 
प्रथम प्रनउ ब्रज ईश आशीष .. १२१ 
७ राग धनाश्री 

१२. नंदजु हों ढाढी वृषभान गोपकी १२२ 
१३. व्रजपति मांगियै जू दाता परम १२२ 


अ राग धनाश्री 

१४. बधाईयाँ जसोदे बधाईयाँ .. 
१५. आज बाबा नंद ही जाचन 
७ राग परज 

4... नंदहों बरसाने को ढाढी ....... १२३ 
२... लालपर ढाढिन वारनें कीनी .१२४ 
ज राग जेतश्री 

१... रंगमींनी ढाढनि अति रुचिसौं १२४ 
२. वृषभान पुरतें ढाढनि आई 


३... आज नंदगृह कौतिक 
४... चलौरीब्रजराज के द्वार 
७ राग सारंग 


4... ठाठिननाधैरंग भरी... 


-१२५ 
२... डाढी कहत सकल द्रजनारि .. १२६ 


७ राग काफी 
३.  हॉं्रजराजकी दादिन बज में .१२६ 
७ राग मारू 

१... कृष्ण जन्म सुनि अपने पतिसों १२६ 


आज बड़ौ दरबार देख्यो ...... १२७ 


नंद वृषभान के हम भाट 


२ 

ह 

है 

हि. 

६... नंद बड़ी जिजमान हमारो 
७. मैंतेरेघरकौ ढाढी मो .. 
८ 

९. 


याचक जन गोदर्धनघर को 
ढाढी के पद 
छ राग बिलावल 
१, जायो जसुमति लाल .......... १३१ 


२. कीरती जूकी ढाढनि जसुमति 
जूपै ... >१3२ 
३... श्रीव्रजराजकैं हो आनंद मंगल १३२ 


ब राग देश 
१... बेटी भई भानकें अरु नंदके .... १३३ 
२... ढाढनियाँ मचल रही रे मोय... १३३ 
७ राग ईमन 

१... ढाठिन नाचै अरु गावै .... 


- १३४ 


शा अनुक्रमणिका 
७ राग बिहाग छ राग सारंग ७ राग बिलावल 
4... बेटी भई भान हांजी नंद के २.  अभ्नप्रासन दिननंदलाल कौ ..१४० १. मोहन ब्रजफेरों रतन 
३. यहमेरेलाल को अन्न प्रासन . १४० २... मनिमय आंगन नंदके 
दसोंधि के पद ४... सुदिनसवारौंशोधिके ......... १४१. रे का 
डे बाल' गोद 
हर 6 न 0 
२. यमुनापूजन आजचली नंवराजी१३५ ७ राग रामकली ६. . देखतदर्पन कहत गोपाल ..... १४८ 
३... दोज्जडोटा औरनंदरानी ....१३५ १... भोहनतैंमादी क्यों खाई: १४९ ०... दैखिप्रतिविंबगोपाल .. 
४. मॉंडेड्वार हरदरोरीसों १३५ २. उगलीौप्यारेबालगोपालमाटी १४१ “  दौउभैयाघुटरूवनचलत 
मास दिन के चौक कै पद ३.  देखोगोपाल ज़ुकी लीलाठाटी१४१ ०. कट 
# राग (कक कक डी ४... लैमाटी क्‍यों खाई मेरे मोहन , १४१ हा व 200053520% 
मार्सा आज: [१३५ 
2, दा, ऊखल के पद १२. 20020: 
३3... सुवरन कलश ध्वजा पौरिनपें . १३६ ० राग बिलावल १३... हां भोरी मेरी कान्ह' 
४... तेलभरेभरेकेससोधे अंग ....१३६ १. . निगम साखिदेखी गोकुल..... १४२... ** हि गोकुल बास हमारी 
तेरी १५. मावत हरि के बाल विनोद, 
करवट के पद २... जसोदातेरीकठिनहियोरी ... १४२६, बालविनोदखरेजिय भावत -१५० 
७ राग रामकली ३. गोविंदबार-बारमुखजोय ...१४२ १७, शोमित करनदनीत लीयें ..... १५१ 
१... करवट लई प्रथम नंदनंदन .... १३६. *-.. फषके बाधे उखल श्याम १८. बूरिखेलन जिन जाऊ 

२. सबमिलिमंगलगादों .. १९८ 

७ राग पूर्वी 

4... आज बधावो भाई मानराय 
दरबार 


२... सखीतेरेतनकी सुन्दरता 
७ राग गोरी 
१... मुदित निसान बजाव ही...... 
२... बजतबधाई वृषभान रायघर .. 
# राग खमाज 
१... आज फिरत दुषह्ाई नंद की 
२. .प्रगठी अद्भुत कुंवरि चलो 
७ राग काफी 
१... एरी सखी प्रगटी परम कृपाल . २ 


२. श्रीवृषभान प्रभावती 

४ राग कल्याण 

१... प्रगट भई दृषभान नंदिनि ..... २०१ 
२. ब्रिलोक की नीधि निर्मित ...... २०१ 
छ राग कान्हरों 

१. आठेंभादी की उजियारी 

७ राग कान्हरो 


२... महारस पूरन प्रगट्यौ आनि... 
३... रावल आज कुलाहल माई .. 


अनुक्रमणिका 


७ राग कान्हरों 
४... श्रीवृषभान रायकें प्रयटी 
५... श्री वृषभान के बेटी भई 


६... माई बरसानों वर सुबस 

७... आजछठीफीरात द्योस 

७ राग केदारो 

4... वृषभान कुंवरी राधा नामिनी ,, २०३ 

० राग बिहाग 

१... वृषभान नृपति दरबारा बाजे .. २०३ 

२... श्रवणसुनि सजनी री बाजे बाजे २०३ 

३... धनि-धनि प्रभावति जिन जाई 
ऐसी बेटी 

० राग जेजेव॑ंती 

4... माई आज तो रावल गाम फैसो २०४ 


श्री राधाजी के पलना के पद 


७ राग रामकली 

4. लाडिली सुरंग पालनें झूले .... २०४ 

० राग बिलावल 

१... अहो मेरी लाडिली कुंवरि, 

२... लडेती पालनें झूले ... 

# राग आसावरी 

4... कीरति रानी पालने झूलावै .... 

२. अपनी कुँवरि किशोरी कु 

३... रसिकनी राधा पलना झूलै .... 

ज राग धनाश्री 

9, . झूली झूली राजकुमारी छवीली २०६ 
श्री राघा जी के ढ़ाठी के पद 


शग रामकली 
4... नंदरायको ढाढ़ी आयो .. 
७ राग जेतश्री 

१. नाचतगावतढाढ़िन के संग... 
छ राग मार 

१. हो ढादिन ब्रजरानी जूको ..... 
२. यदुवंशी जिजमान तिहारो .. 
३... ढाठी भानद्वार है आयौ .. 

४... ढाढ़िन नंवीसुरतें आई 


स्ण्ड 


२०५ 


र्ण्ष 


[ड़ 
# राग मार 
५, बधाईदीजे हो वृषभान दीजै .. २०८ 
७ राग गौरी 
१... मेरेमन आनंद भयो हो तो .... २०९ 
थ एराग मारू 


१... ढाढ़िन हो जसुमति ही कीरति २०९ 
ड राग गोरी 


१... मेहेरिजु जांचन तुमपैं आयौ... २१० 
२. कीरतिजू दीजे जोहि बधाई ... २१० 
३... ढाढिन नृत्यन सुलप सुदेस ... २१० 
७ राग देश 

१. बेटी भई भानके अरु नंदके .... २१० 
श्री राघाजी के बाललीला के पद 
७ राग भैरव 

१... आंगन खेलिये झनक भनक.... २१० 
७ राग बिलावल 

१... खेलन के मिस कुंवरी राधिका , २११ 


२... यह पीतपट कहाँ ते पायौ 
३... श्रीयमुनातट खेलत देखी 


४... भान आँगन खेलत जु लडैती . २११ 
७ राग आसावरी 

१... आज छठी वृषभान कुंवरी की . २११ 
२... कहेतन आवे घरी 

७ राग गौड़ साएंग 

५... परमघन राधा नाम आधार .... २१२ 
७ राग सारंग 

१... कामकेल कनक बैली रंगरेल ... २१२ 
७ राग बिहाग 


१... धन्य घन्यलाडिली कै चरन 
(सेनमां) ...... 


श्री नवनागरी के पद 


७ राग विलावल 
4. .श्रीनवनागरी प्यारी तू,... 


७ राग धनाओी 
4. नवलनागरी सब गुन .. 


श्री वामन जयंती के पद 
(भाद्रपद सुद १२) 
७ राग धनाश्री 
१. हरिको वामन रूप बनायो 
२. वामनआये बलिपै माँग न 
3... राजामेंदानी सुनीकै आयौ ... २१६ 


७ राग सारंग 
4. .प्रगटे श्री वामन अवतार ....... २१६ 


२. शजा एक पंडित पौरि तिहारी . २१६ 
३... अहो बलिब्वारैं ठाड़े वामन .... २१७ 
४... बलिराजा को समर्पन सांचौ ... २१७ 
५. .ब्राऐेठाड़े हैं ट्विज वामन ....... २१७ 
६... बलिपै जांचत वामन बाल .... २१७ 
७: कश्यपपिता अदिति माता .... २१८ 
दर २१८ 
है] २१८ 
१०. बलि राजा को पाताल पठायौ . २१८ 
११. बलि राजा है मन कौ मोटी .... २१९ 
१२. जयतिवामनाकार विस्तार ... २१९ 


दान के पद 
(भाद्रपव सुद ११ थी भाद्रपव वदढ अमास) 


३. 

ह 

४. मोहन तुम कैसे हो दानी 

५... सूधेंदान काहे नहीं लेत 

६... मट॒कीया मोहन मेरी दीजै .... २२० 
७... र॑चक चाखन दैरी दह्टो .. 

८... कहों किन दिनों दान दहीकौ 


९. मटुकियालेजु उतार धरी ..... २२० 
'..ग्वालिनि दान हमारी दीजै .... २२१ 
प्यारी कहत सबनसौ टेंें. 
!ै.. मोहन मांगत गोरस दान 
प्यारे काहेकौ सब दान... 
मदन गोपाल हठीलौ री माई .. २२१ 
गोरस बेचन गई बिकानी ...... 
लाल तुम पकरी कैसी बांनी ... २२२ 


अनुक्रमणिका 
० राग देवगंघार 
१७. फबहूंन सून्यो दान गोरस को . २२२ 
१८. भोर ही ठानत हौ कित झगरी , २२२ 
७ राग बिभास 
१. भोरहीदानमांगतमोसो...... २२२ 
७ राग मालकौंस 
१. मेरी भरी मढुकीया लै गयौ री . २२२ 
७ राग ललित 
१. कहां जूदान फैसों कित रोकत २२२ 
२... चले किन जाओ अपनी गेल... २२३ 
४... अहो कान्ह प्यारे गी वन के 


रखवारे 

दान लीला के पद 
७ राग बिलावल 
4. 
२ 
के 
४... छबीली नागरी अहो रूपकी .. 
५... तुम परम चतुर व्रजनारी .. 
६... गोकुल की व्रजनार दहाँ 
७... ठाढ़े लालसांफरीखोर 
८... ठाढ़े लाल सखन मधि 
९... झगरी भली वन्यौ बन सांझ ... २३१ 
० राग बिलावल 
१०. - दान ही दान करी नकमानी ... २३१ 
११. सुनोब्रजनाथ छांडो लरीकाई २३१ 
१२. ऐसो कोहै जो छूवे मेरी मटुकी . २३१ 
१३. अरी यह कोहैरी जाहि दान ... २३२ 
१४. अरीहमदानजो लैहें रस 
4५. 
4६. 
१७. 
१८. दान के मिस यह ढोटा करत ,, २३२ 
१९. या ग्टातें हम हारी ... ३३ 
२०. हंसिमूदुलाल कहतन्वालिन सो २३३ 
२१. लालननईजुचाल चलाई ३३ 
२२. लैहोरी अब लैहों गोरस कौ .... २३३ 
२३. लालनकहा ऐसे बहलावत .... २३३ 


2 राग विलावल 

.. अहो तौसों नंदलाडिले झगरुंगी २३३ 
मति मति जभुमति कै लाल ... २३४ 
यह तो एक गाम को बास ...... २३४ 
.. मैं तोसो कैतिक बार कहधौ ... २३४ 
.. अबकछु नई चाल चलाई ...... २३४ 
.... गोरस राधिका लै निकरी ...... २३४ 
अरी यह ढोटा अति जु छबिलो २३५ 
..... अरी यह को हैरी जात मेरे या . २३५ 
'.. लाल तुम हमपै मांगत दान ... २३५ 
।. लाल तुम पकरी कैसी बानी ... २३५ 
भोरही कान्ह करत मोसों झगरो २३५ 
श्याम सब बतियाँ कही देहों ... २३५ 
ऐसे चतुर कहां तुम आये ...... २३६ 
)... जानत नहीं कहादत दानी .... २३६ 
काहेको मांगत तुम दान ....... २३६ 
गिरी चढ़ि टेरत ग्वालन सौं .... २३६ 
पटुकी लई उतारी नंदलाल ... २३६ 
.. मौ मन मोहधोरी लालन कही २३७ 
तुम सुनो भेया बलवीर' २३७ 
अब हो मेरे ललना श्री 


२३७ 
२३७ 
.. ढ्ोटा काहेको बढावत रारि .... २३८ 
मील पांच सात नीकसी दचि 

बैचन .... 
कोन दान दानीको ... 
आज हम करी हे नंदजु की 
कांन ..... ० 
७ राग आसावरी 
१. गोवर्धन गिरिघारी ठाढ़े दान... २४० 
२. तेरी कोउ है रे कहैया सुनैया ... २४० 
३... कैसी यह परी बानबाट चलत २४० 


दान के पद 
० राग आसावरी 
१. यागोकुलकेघोहटेरंग ........ २४० 


७ राग सारंग 
१... कृपा अवलोकनि दान दै ....... २४१ 
२... गुजरीया बावरी भई केई बेर ... २४१ 


र्९ 
२४० 


२४० 


अनुक्रमणिका 


ह.९॥ 


थ राग सारंग 
३. लालन छांडो हौ बरि आई..... 
४... चलन न देत हो यह बटीयां 
५. . एतुम पेडॉई रोके रहत 
६... वाहिं धो मोल या दधिकौरी 
छ 
् 
९. 


दान दे रसिकनी चली क्‍यों .... 

हंसत कहा फछु लिनी मोल ... 

अब हों या ढोटातें हारी 
*... कहि दघि मोल हो लेहौ. 
. आज दघि फंचनमोल भई 
'.. ग्वालिन मीठी तेरी छा्ति . 
|... आज दि देखौं तेरी चाख 
... सवारेंई हीं आयहों .... 


... मोहन तुमजु बडे के ढोटा. 
नेंकु मुकिया घरे जु उतार ... 
*... कबतें सखि मांगत दान ... 
.छांडौ लाल अटपटी बात ..... 
!.. न जैहौं माई बेचन ही जु दहौ २४५ 
लालहो किन एसे ढंग लायौ ... २४५ 
नगल्ो कान्‍्ह कोमल मेरी ..... २४५ 
।... दानदै री नवल किशोरी ....... २४६ 
/. मुरिमुरि चितवत खिरफ चली २४६ 
... दान मांयत कुंवरी कन्हाई .. 
२८. दचिलै आऊंगी उठि भोर... 
२९. देख्योरी कहूँ न॑दकिशोर .... 
३०. तुम कौन हों किन ठाठी रहौ 
३१. गोरसबेचिये में भांति ... 
३२. दानदेऊँ ठहरो इकठैयां 
३३. श्याम रोकत फिरौो आज 
३४. दूध वहीं को दान आज तो 
३५. ग्यालरेतू अनौखौ दानी ...... 
थ राग नट 

4१... दानकाहै को कहाँ के तुम दानी २४८ 
२. दिनसबजाति होति है रीति.. २४८ 
३... मेरौ दान लागत इहि ठाम ..... २४८ 


थे राग सारंग 
१... कान्ह ऐसो दान न मांगीये मोपे 
दीयो नजाय २४८ 
२. माधोजु जानि देउ चली बाट . २४८ 
कान्ह केसो मांगत दान दूध 
दहीं को 
४... दानदे हरि ग्वालनसों,. 
५. ग्यालिनगोरसनैकुंचरवर्ऊे 
६. लाज नहीं है मांगत दान 
७... देरी दे हमारो सुधे दान . 
< 
बा 
हि 
३. 


कट 


यहाँ अब काहे को दान .. 
राग नट 
यहोजू दान लैहो फैसे ......... 
दान मांगतही में आनि फछू 
कीयो 
३. आज मेरी वृन्दावन दचि लूटी २५० 
४... बलिहारी छॉडौ मेरे अंचल 
५... जाओ गुजरिया झूठी ... 
री] 
व 


>> २५० 


शाग पूर्वी 
|... ए कौन प्रकृत्ति तिहारी हो 
ललना 
२... एतुम चले जाओ ढोटा अपने 
जाग 
३. तुमरी है तो तुम सुमिरिये, 
४... जायसकै तो ईतके घाट 
५. मौंसोनवोलेरेनंदके लाल... 
६. चले किन जाउललातुम ...... २५१ 
2 राग गोरी 
१. अहो अहो श्री वृन्दाविपिन 


सुहावनी ... के 
२. अहो दिधिना तोपै अँधरा 
पसारि 
३... गोरस बेचत ही जु ठगी 
० राग पीलु 
१. दानमांगेरी हो कान्ह .......... 
७ राग जैजैवंती 


१. सांवरे की दृष्टि मानों प्रेम की 
कटारी 5 


७ राग श्याम कल्याण 
आवही दान लैहूँ रस गोरस को २५४ 
गारि दैहों गारि हँसत गमारि.... २५४ 
लालनदानलीजै हो कर ...... २५४ 
कुंवर कान्ह प्यारे जान दै हो... २५४ 
अहो कान दान कैघीं बरि आई २५४ 


4. 
्‌. 
के. 
४. 
हम 
० राग कल्याण 
4. 
र्‌. 
$. 
४. 
भ, 


भैया हो घेरी घेरी हो ब्रजनारी , २५४ 
दिन दिन आई गई यह मग .... 
दध्ति न बैचिये हमारे कूल 
रसिक कुँवर बलिजाऊँ लाल... 
कुंवर कान्ह छांडी हो ऐसी 


रप५ 


१. अहोकान्ह धीरौरेधीरी ....... 
२... येकनरा करत रार करूंगी ..... 
३... काहे को दात अंगुरिया चाँपत . 


४... आज नंद कै नंदन सो ऐसेई ... २५६ 

ग्रह लग्न नक्षत्र बलि सोधि कीनी वेद धुनी ॥१॥ सुनि धाईं सब ब्रजनारि 
सहज सिंगार कियें ॥ तन पहरें नौतन चीर काजर नैन दियें ॥ कसि कंचुकी 
तिलक लिलाट शोभित हार हियें कर कंकण कंचन थार मंगल साज लियें ॥२॥ 
वे अपने अपने मेल निकर्सी भांति भलीं ॥ मानों लाल मुनिनकी पांति पिंजरन 
चूर चलीं ॥ वे गावें मंगलगीत मिलि दश पांच अलीं ॥ मानों भोर भयौ रवि 
देखि फूली कमल कलीं ॥३॥ उर अंचल उड़त न जान्यौ सारी सुरंग सुहीं ॥ 
मुख मांड्यो रोरी रंग सेंदुर मांग छुहीं ॥ श्रम श्रवनन तरल तरौना बेनी शिथिल 
गुहीं ॥ शिर बरषत कुसुम सुदेश मानो मेघ फुहीं ॥४॥ पीय पहलें पौहोंचीं 
जाय अति आनंद भरी ॥ लई भीतर भवन बुलाय सब शिशु पाँय परी ॥ एक 
बदन उधारि निहारत देत असीस खरी ॥ चिरजीयौ यशोदानंद पूरन काम करी 
॥५॥ धन्य धन्य दिवस धन्य रात्र धन्य यह पहर घरी ॥ धन्य धन्य महरिजूकी 
कूँख भागि सुहाग भरी ॥ जिन जायो एसौ पूत सब सुख फलन फरी ॥ थिर 
थाप्यो सब परिवार मनकी शूल हरी ॥६॥ सुनि ग्वालन गाय बहोरि बालक 
बोलि लिये ॥ गुहि गुंजा घसि वनधातु अँग अँग चित्र ठये ॥ शिर दधि माखनके 
मॉंट गावत गीत नये ॥ संग झांझ मृदंग बजावत सब नंद भवन गये ॥७॥ 
एक नाचत करत कुलाहल छिरकत हरद दही ॥ मानों बरखत भादोंमास नदी 
घृत्त दूध बही ॥ जाको जहीं जहीं चित्त जाय कौतक तहीं तहीं ॥ रस आनंद 
मगन गुवाल काहू बदत नहीं ॥८॥ एक धाय नंदजूपै जाय पुनि पुनि पॉँय 
परे ॥ एक आप आपुषिं माँझ हँसि हँसि अंक भरें ॥ एक अंबर सवही उतारि 
देत निशंक खरें ॥ एक दधिरोचन ओर दूब सबनके शीश धौं ॥९॥ तब 
नंद न्हाय भये ठाड़े अरु कुश हाथ धरें ॥ नांदीमुख पितर पुजाय अंतर सोच 
हैं ॥ घसि चंदन चारू मैंगाय विप्रन तिलक करें ॥ वर गुरुजन द्विनन पहराय 
सवनके पॉँय परें ॥१०॥ गन गैया गिनी न जाय तरुन सुबच्छ बढ़ी ॥ नित 


२ ॥ अथ जन्माष्टमी बधाई ॥ # राग देवगंघार 7 
चरें यमुनाजूके काछ दूने दूध चढ़ी ॥ खुर रूपे तांबे पीठ सोने सींग मढ़ी || ते 
दीनी द्विजन अनेक हरखि असीस पढ़ी ॥११॥ तब अपने मित्र सुबंधु हँसि 
हँसि बोलि लिये ॥ मथि मृगमद मलय कपूर माथें तिलक किये ॥ उर मणिमाला 
पहराय बसन विचित्र दिये ॥ मानों बरघत मास अषाढ दादुर मोर जिये ॥१२॥ 
वर बंदी मागध सूत आंगन भवन भरै ॥ ते बोलैं लै ले नाम हित कोऊ ना 
बिसरै ॥ जिन जो जाँच्यौ सो दीनी रस नंदराय ढरै ॥ अति दान मान परधान 
पूरन काम करे ॥१३॥ तब रोहिनी अंबर मंगाय सारी सुरंग घनी ॥ ते दीन 
बधून बुलाय जैसी जाय बनी ॥ वे अति आनंदित बहोरि निज गृह गोप धनी॥ 
मिलि निकसीं देत असीस रुचि अपुनी अपुनी ॥१४॥ तब घरघर भेरि मृदंग 
पटह निसान बजे ॥ वर बांधी वंदनमाल अरु ध्वज कलश सजे ॥ तब ता 
वे लोग सुख संपति न तजे ॥ सुनि सूर सबनकी यह गति जे हरि चरन 
॥१५॥ 

# राग देवगंधार & आज बन कोऊ वह जिन जाय ॥ सब गायन बछरन 
समेत घर लावौ चित्र बनाय ॥१॥ ढोटा हो ब्रज भयौ रायजूकें कहत सुनाय 
सुनाय ॥ चहुँ दिश घोष यही कोलाहल उर आनंद न समाय ॥२| कितही 
विलंब करत बिन काजैं वेगि चलौ उठि धाय ॥ अपने अपने मनके चीते नैनन 
देखो आय ॥३॥ एक फिरत दधि दूब देत है एक रहत गहि पाय ॥ एक 
वसन पट देत बधाई एक उठत हँसि गाय ॥४॥ बाल विरध नर नारिनके मन 
भये चौगुने चाय ॥ सूरदास प्रमुदित ब्रजवासी गिनत न॑ राजा राय ॥५॥ 
# राग देवगंधार # नैनभर देखों नंद कुमार ॥ जसुमति कूँख चंद्रमा प्रगट्यौ 
या व्रजको उजियार ॥१॥ बन जिन जाऊ आज कोऊ गो सुत गाय गुवार ॥ 
अपने अपने भेष सबै मिलि लावौ विविध सिंगार ॥२॥ हरद दूब अच्छत दचि 
कुमकुम मंडित करो दुवार ॥| पूरौ चौक विविध मुक्ताफल गावी मंगलचार।॥३॥ 
चहुँ वेदधुनि करत न 228 नि होत नछत्र बिचार ॥ उदय पुन्यको पुंज सँवरो सकल 
सिद्धि दातार ॥४॥ धू निरखि आनंदित सुंदरताकी सार ॥ दास 
चतुर्भुज प्रभु सब सुखनिधि गिरिधर प्रान अधार ॥५॥ 


॥ अथ जन्माष्टमी बधाई ॥ # राग देवगंधार % ३ 
# राग देवगंधार & यह सुख देखो री तुम माई॥ बरसगांठि गिरिधरनलालकी 
बहोरि कुशलसों आई ॥१॥ आगमके दिन नीके लागत उर सुख लहरि उठाई॥ 
ऐसी बात कहत ब्रजसुंदरि अपुअपुने मन भाई ॥२॥ फिरि हँसि लेत बलाय 
कूंखिकी जिहिं जन्में जू कन्हाई ॥ तुमारें पुत्र भयो नंदरानी सब तन तपत 
बुझाई ॥३॥ नंदकुमार सकल या ब्रजमें आनंद वेलि बढ़ाई ॥ श्री 
विटृठलगिरिधर पूरननिधि सबहिन भूखें पाई ॥४॥ 
# राग देवगंधार & जन्म फल मानत यशोदा माय ॥ जब नंदलाल धूरे 
धूसरबपु रहत कंठ लपटाय ॥१॥ गोद बैठि गहि चिबुक मनोहर बातें कहत 
तुतराय ॥ अति आनंद प्रेम पुलकित तन मुख चुंबत न अघाय ॥२॥ आरति 
चित्त विलोकि बदनविधु पुनिषुनि लेत बलाय ॥ परमानंद मोद छिनछिन कौ मोपै 
कह्यो न जाय ॥३॥ 
# राग देवगंधार & आज ग्रह नंदमहरकैं बधाई ॥ प्रातसमैं मोहन मुख निरखत 
कोटि चंद छबि छाई ॥१॥ मिलि ब्रजनारी मंगल गावत नंदभवन में आईं ॥ 
देत असीस जीयौ जसुमतिसुत कोटिक बरस कन्हाईं ॥२॥ नित आनंद बढ़त 
वृन्दावन उपमा कही न जाई ॥ सूरदास धन्य धन्य नंदरानी देखत नैन 
सिराई ॥३॥ 
# राग देवगंधार #& नंदमहरकैं आज बधाई ॥ जसुमति उदर नवल विधु प्रगस्‍्यौ 
सकल कला सुखदाई ॥१॥ नाचत सब मिलि करत कुलाहल आनंद मंगल 
गाई ॥ व्रजजन देत विविध पटभूषन फूले अंग न माई ॥२॥ आंगन मोतिन 
चौक पुरावत बंदनवार बंधाई ॥ निरखि हरखि गोविंद मगन मन बहोत न्यौछावरि 
पाई. ॥३॥ 
ह राग देवगंधार & सामरो मंगल रूप निधान ॥ जा दिनतें हरि गोकुल प्रगटे 
दिन दिन होत कल्यान ॥|१॥ बैठी रहीं श्याम गुन सुमरों रैन दिना सब याम॥ 
श्रीभटके प्रभु नैन भर देखों पीतांवर घनश्याम ॥२॥ 
# राग देवगंधार #& आज व्रज भयौ सकल आनंद ॥ नंदमहर घर ढोटा जायौ 


४ ॥ अथ जन्माष्टमी बधाई ॥| # राग देवगंधार % 

पूरन परमानंद ॥१॥ मंगल कलश बिराजत दरें गावत गीत अमंद ॥ नाचत 
तरुनी और गोप सब प्रगटे गोकुलचंद ॥२॥ विविध भांति बाजे बाजत हैं 
निगम पढ़त द्विज छंद ॥ छिरकत दूध दही घृत माखन प्रफुलित मुख 
अरविंद ॥३॥ देत दान व्रजराज मगन मन फूले अंग न माई ॥ देत असीस 
जियो जसुमतिसुत गोविंद बलि बलि जाई ॥४॥ 

# राग देवगंधार & आज गोकुलमें बजत बधाई ॥ नंदमहरकैं पुत्र भयौ है 
आनंदमंगल गाई ॥१॥ गाम गामतें जाति आपनी घर घरतें सब आई ॥ 
उदय भयौ जादौं कुलदीपक आनंद की निधि छाई ॥२॥ हरदी तेल फुलेल 
अच्छत दि बंदनवार वबंधाई ॥ नंदीसुर नंदराय घरनि घर सबहिन देत 
बधाई ॥३॥ आज लालकौ जन्मयौस है मंगलचार सुहाई ॥ परमानंददासकी 
जीवन तीन लोक सचुपाई ॥४॥ 

# राग देवगंधार # ब्रजमें फले फिर्त अहीर ॥ ढोटा भयौ नंदबाबाकें 
सुखनिधि श्यामशरीर ॥१॥ मंगल कलश दूध दि अच्छत बेद पढ़त द्विज 
घीर॥ मांगन ग्वाल बधाई आये दिये यशोदा चीर ॥२॥ फूले नंदराय 
पहरावत  छिरकत कुमकुम नीर ॥ परमानंददासको ठाकुर प्रगट्यो 
जादौंवीर ॥३॥ 

# राग देवगंधार # ब्रज में घरधर बजत बधाई ॥ नंदमहरकैं पुत्र भयो री 
जाकौ नाम कन्हाई ॥१॥ ज्ञातिकर्म करे रीति जुगतिसों नालकपीड़ बनाई॥ 
अधिक दान दियो विप्रनकों अनधन द्रव्य अघाई ॥२॥ बहनि सुवासिन याचन 
आई देहौं वीर बधाई ॥ तेरे घर अवतार लियौ है आपुन त्रिभुवनराई ॥३॥ 
एकनकौं सारी पहरावत एकनकौं पटचीर ॥ एकनकौं गढ दान देत है विप्रन 
कंचन हीर ॥४॥ याचक जन मिलि यांचन आये गावत नंददुवार ॥ एतौ 
घन देओ तुम हमकों जो नीको होय हमार ॥५॥ हरख्यौ गोकुल गाम सब 
हरखे हरखे सुरनर नारी ॥ माधोदास भक्त सब हरखे हरखी जसुमति 
महतारी ॥६॥ 


॥ अथ जन्माष्टमी बधाई ॥ # राग देवगंधार & ५ 
# राग देवगंधार * रानीजू सुख पायौ सुत जाय ॥ बड़ूडे गोपवधूरानीके हंसि 
हँसि लागत पाय ॥१॥ पौढ़ी महरि गोद लै ढोटा आछी सेज बिछाय ॥ 
बोलि लिये व्रजगाज सबन मिलि सुत मुख देखो आय ॥२॥ जे जे बदन वदी 
तुम हमसों ते सब देहु चुकाय ॥' ताते लेहु चौगनौ हमपै कहत जात 
मुसिकाय ॥३॥ हमतो पिया बहोत धन पायी चिस्जीयी दोऊ भाय ॥ 
श्रीविट्‌ठलगिरिधरन लाड़िलौ तुम बाबा मैं माय ॥४॥ 
# राग देवगंधार # सखीरी काहेकीं गहरु लगावति || सबकोऊ ऐसौ सुख 
सुनि्क क्‍यों नाहिन उठि आवति ॥१॥ आज सो बात विधाता कीनी जो जाके 
मन भावति ॥ सुतको जन्म यशोदाके गृह तहाँ लगि तोहि बुलावत ॥२॥ 
दि रोचन भरि वेगि चलो मिलि कनक थार कर लावति ॥ सौंचेहु सुत भयौ 
नंदकें तोहि नहीं बौरावति ॥३॥ अंचल उड़त शिविल अलकावलि सुमन सुधा 
बरषावत ॥ सूरदास शोभित ते अवसर जहाँ तहाँतें उठि धावत ॥४॥ 
# राग देवगंधार # रानीजू जायौ पूत सुलच्छन ॥ विप्रन दान दिये मनि कंचन 
वधूबनकों पट दच्छन ॥१॥ जन्मत गयौ घोषको नसिकैं सब संताप ततच्छन॥ 
सूरदास प्रभु प्रगट भयेहें निज दासनके रच्छन ॥२॥ 
# राग देवगंधार & आज अति बाढ्यौ है अनुराग ॥ पूत भयौरी नंदमहरकैं 
बड़ीबैस बड़भाग ॥१॥ दई सुवच्छ लक् द्वै गैया नंद बढ़ायौ ताग ॥ गुनी 
गणक बंदीजन मागध पायौ अपनौ लाग ॥२॥ फूल ग्वाल मानों रणजीते 
आनंद फूल बाग ॥ हरद दूध दधि माखन छिरकैं मच्यो भदैया फाग ॥३॥ 
गोपी गोप ओप सबके मुख गावत मंगलराग ॥| परमानंददास भक्तनकौ अब 
भयी परम सुहाग ॥४॥ 
# राग देवगंधार & आज नंदराय कैं पूत भयौ ॥ करी बधायौ मनकौ भायौ 
उरको शूल गयौ ॥१॥ मंगलचार करत भवननमें आईं सकल ब्रजबाल ॥ 
गावत आये गीत गोप सब नाचत आये ग्वाल ॥२॥ लैत बलाय रानी रायजूकी 
बारत मोतिन माल ॥ हम निजकरि बसें या व्रजमैं किये तुमारे लाल ॥३॥ 


हृ ॥ अथ जन्माष्टमी बधाई ॥ # राग देवगंधार #% 

जा दिनको करि रहे मनोरथ सो दिन क्यौंहू पायौ | श्रीविदलगिरिधरसे ढोटा अब 
विधि भाग बढायो ॥४॥ 

# राग देवगंधार & नंदरायकें नवनिधि आई ॥ मायें मुकुट श्रवन मणि कुंडल 
पीत बसन अरु चारि भुजाई ॥१॥ बाजत बीन मृदंग शंख धुनि घसि अरगजा 
अंग चढ़ाई ॥ दि पीवत और चंदन छिरकत रपटि परत हैं लैत उठाई ॥२॥ 
अच्छत दूब लिये चढ़ बड़े द्वारन बंदनमाल बंधाई ॥ सूरदास सब मिले परस्पर 
दान देत नंद मन न अघाई. ॥३॥ 

# राग देवगंधार # रानीजूसब ब्रज न्यौति बुलायौ आवत जात रहैं नर नारी कैसो 
लगत सुहायौ ॥१॥ बाजे संग सकल गोपिन के ग्वाल लियें कर थारी ॥ अति 
आनंद सबै मिलि गावत कीये रुचिर सिंगारी ॥२॥ तिलक करत लालन बलिजूकों 
मांडत हैं सिंघ द्वार ॥ भीतर आय देहरी मांडत जहाँ भये नंदकुमार ॥३॥ 
जमुमति बैठि रहसि हँसि बोलत भें भलें तुम आई ॥ श्रीविद्डलगिरिधरनलाल की 
बरसगांठि अब होऊ बधाई ॥४॥ 

# राग देवगंधार # जमुमति फूली फूली डोलति ॥ अति आनंद रहत सगरौ 
दिन हँसि हँसि सबसों बोलति ॥१॥ मंगल गाय उठति अति रससौं अपने 
मनको भायौ ॥ विहँसि कहति देखौ ब्रज सुंदरि कैसो लगत सुहायौ ॥२॥ 
भाँति भाँति गजमोतिनके ग्रृह आछे चौक पुराये ॥ श्री विद्लगिरिधरनलाल ते 
सबकी असीसन पाये ॥३॥ 

# राग देवगंधार & फूले गोप ग्वाल ब्रज राय ॥ जायौ पूत नंदजूकी रानी आनंद 
उर न समाय ॥१॥ आछी आछी गाय सिंगारी दीनी द्विनन बुलाय ॥ मनिमाला 
बस्तर पहराये हँसि हँसि पकरे पाय ॥२॥ बैठे जुरे नंदगृह आंगन शोभा कही न 
जाय ॥ अति रसभरी उमगि व्रज सुंदरि सबै उठति मिलि गाय ॥३॥ हरद दूब 
अच्छत रोरीसौं मांडत डोलत द्वार ॥ श्री विह्ृलयशोदाके नंदन गोकुल 
प्राणआधार ॥४॥ 

# राग देवगंधार & फूलि अति बैठें हैं ब्रजगाज ॥ फूले कहत सकल ब्रजवासी 


॥ अथ जन्माष्टमी बधाई | # राग देवगंधार # छः 
जन्म सुफल भयो आज ॥१॥ देखि देखि मुख कमलनयनकों आनंद उर न 
समाई ॥ फिरि फिरि देत बधाई मगन भये सबहिनकौं नंदराई ॥२॥ डोलत 
फिरत नंदग्ृह आंगन अति आनंद भरे ॥ श्रीविड्डलगिरिधरके देखत मन उल्लास 
करे... ॥३॥ 
# राग देवगंधार & जसुमति अति आनंदसौं गावति ॥ लेत नाम 
गिरिधरनलाल सुखकी बेलि बढावति ॥१॥ आपुसमें जो नंदजुकी रानी हँसि 
हँसि सबन बुलावति । यह दिन बरसगांठिको क्‍्योहूँ सबके पुन्यन पावति ॥२॥ 
देखि देखि मुख सुत अपनेको अनगिनति सब बारति ॥ श्री विद्डनगिरिधरनलालपै 
गायन दान दिवाबति ॥३॥ 
# राग देवगंधार & भयौ व्रजराज महरकैपूत ॥ ले ले नाम बुलावत गावत आवी 
सकल संयूत ॥१॥ यह सुनि ख्रवण सबै उठि धाये अति आनंद भरे ॥ सुंदर 
दूब अक्षत भरि दीये कुमकुम साथिये धरे ॥२॥ नाचत ग्वाल करत कुलाहल 
मंगलचार करें ॥ श्रीवि्डलगिरिधर प्रगठे ते सब सुखते न टरें ॥३॥ 
# राग देवगंधार & रानीजू उरके शूल मिटाये ॥ पॉयन परति सकल ब्रजसुंदरि 
जिन जाय कुमार दिखाये ॥१॥ कौन कौनकी पूजा कीनी किहिं किहिं जतनन 
पाये । ऐसौ सुत तुमहीने जायौ सुकृत आड़े आये ॥२॥ चिरजीयौ दिन बढौ 
न्‍/३3 सदाई तुम हुलरायौ ॥ श्रीविद्वलगिरिधरनलालकौ नितही मंगल 
गायो ॥३॥ 
# राग देवगंधार # जसुमति तिहारी कूखि सिहाई ॥ जो वारें सो थोरी लागत 
जनमे कुंवर कन्हाई ॥१॥ ये दिन बरसगांठिके आये नित नित लागत नीकौ॥ 
अति आनंद चहूं दिसि देखियत सुख उपजत अति जीकौ ॥२॥ चाहत फिरत 
सकल व्रजबासी गोपवधू नंदराई ॥ श्रीविद्डलगिरिधरनलालको मुख चूंबत न 
अघाई ॥३॥ 
# राग देवगंधार % आज नंदरायके परम बधायौ )। बाढ्यौ भाग सुहाग 
सबनको महरि यशोदा जायौ ॥१॥ झुंडन आवत मंगल गावत सुभग सिगार 


ट ॥ अथ जन्माष्टमी बधाई ॥ # राग देवगंधार & 

किये ॥ सुख आनंद चंद वरषाये प्रफुलित होत हिये ॥२॥ लेत बलाय राय 
रानीकी जात सबै बलिहार ॥ धरति संभारि सुधारि साथिये बांधति बंदनवार 
॥३॥ छिरकत हरद दहि नारी सब नाचत किलकत ग्वाल ॥ लाज उपोरें 
तन न संभारे और नाचत ब्रजबाल ॥४॥ बांह उठाय कहत सुख पाये पूजे 
काम हसारे ॥ श्रीविद्डलगिरिधारी प्रगटे रायजू पुन्य तिहारे ॥५॥ 

# राग देवगंधार # गोकुल प्रगटे भये हरि आय ॥ अधम उधारन असुर 
संहारन अंतरजामी त्रिभुवनराय ॥१॥ जागी महरि पुत्र मुख देख्यौ पुलकि गात 
उरमैं न समाय ॥ गदगद कंठ बोल नहीं आवै हरषवंत द्है नंद बुलाय ॥२॥ 
अब हो कंत दैव परसन भयौ पुत्र भयौ देखो मुख आय ॥ दौरि नंद जब सुतमुख 
देख्यौं सो सुख शोभा बरनी न जाय ॥ ३॥ जब वर पायौ तब घर आयी आनंद 
मगन कै बजी बधाय ॥ सूरदास पहले यह मांग्यों दूध पिबावत जसुमति 
माय ॥४)॥ 

# राग देवगंधार ऋ डोलत अति फूले सब ग्वाल ॥ करि करि चाऊ सिंगारत 
गायन भयौ नंदके लाल ॥१॥ फिरि फिरि आय नंदग्रह आंगन गहत महरिकै 
पाय ॥ भलौ पूत जायौ नंदरानी गोकुलकौं सुखदाय ॥२॥ देत बधाई बिनु 
मर्यादा जो जाके मन भाय ॥ श्रीविद्डलगिरिधरन देखिके आनंद उर न 
समाय ॥३॥ 

# राग देवगंधार ऋ रानीजू धन्य जनम है आज ॥ ढोटा भयौ सुनतहीं खनन 
फूलि गये व्रजराज ॥१॥ धनि धनि गोप ग्वाल धनि गरोकुल धन्य सकल 
ब्रजनारी ॥ पूरी मन कामना हमारी सुंदर बदन निहारी ॥२॥ ऐसी कोऊ 
करै नहिं रानी तुम बिनु पूरन बात । श्री विडलगिरिधरनलाल मुख सबकोऊ देखि 
सिहात ॥३॥ 

# राग देवगंधार % रानीजू तुम ऐसौ सुत जायौ ॥ जाके प्रगटतही या ब्रजमैं 
गृह गृह सब सुख पायौ ॥१॥ गोपी ग्वाल गाय बछरा सब कोऊ लगत 
सुहायौ॥ नंदराय एकजात सबनकौं पार्टंबर पहरायौ ॥२॥ दूने चाय उठत 


॥ अथ जन्माष्टमी बधाई ॥ # राग देवगंधार & 
उर अंतर सबहिन मंगल गायो ॥ श्री वि्डलगिरिधर मुख देखत जीवन सुफल 
करायौ.. ॥३॥ 

# राग देवगंधार # विधाता यह दिन वेगि दिखायौ ॥ जो दिनको सबकोऊ 
लोचतहै नंदरानी सुत जायौ ॥१॥ जसुमति या ढोटाके लीये कहा देव तुम 
धायौ ॥ वैगिही भई कूखि तुम सनमुख मनको चीत्यौ पायौ ॥२॥ फिरि 
फिरि रहसि सकल ब्रजसुंदर बारति आपु मनभायौ ॥ श्री विद्वलगिरिधरनलालने 
उर सुख बोहोत जनायो ॥३॥ 

# राग देवगंधार # नंदरानी बडे भाग तिहारे ॥ जाकी कूखि भयौ ऐसी सुत 
जीवन प्रान हमारे ॥१॥ कहा कहूँ या सुखकी बातें उठत चौगुने चाय ॥ 
सब मिलि हम तुमहीपैं आवति फिरि फिरि पकरत पाय ॥२॥ अपने अपने 
मनको चीत्यौ करत सकल ब्रजनारी ॥ श्रीविद्डलगिरिधरन लाल पर पानी पीवत 
वारी ॥३॥ 

# राग देवगंधार & रानीजू भले काम तुम कीने ॥ हँसि हँसि कहत सकल 
ब्रज सुंदरि जाय पूत सुख दीने ॥१॥ हम यह नई सुन सुन व्रजरानी मन 
अभिलाष पुजायौ ॥ तुम पर कहा कहा हम बारें सुंद' बदन दिखायी ॥२॥ 
एसेई कौतूहल दिनदिन होठ सदा यह आंगन ॥ श्रीविद्लगिरिधरनलाल ये अपने 
कुलके मांडन ॥३॥ 

# राग देवगंधार & रानीजू सारन कूखि तुमारी ॥ ऐसे लाल भये तोमेंते जीवन 
मूरि हमारी ॥१॥ सबहिन रोमरोम सुख पायौ तुमारे छोटा जाये ॥ दूनी जौति 
चढी घरघरपै सुंदर लागत गाये ॥२॥ गावत फिरत सकल ब्रजवासी माथे दूब 
चढ़ाये ॥ श्री वि्लगिरिधरनलालके आवत लोग बधाये ॥३॥ 

# राग देवगंधार & भये अब पूरन भाग तुमारे ॥ बड़्डे गोप कहत नंद आगे 
जीवन धन्य हमारे ॥१॥ बोहोत दिनन के सोच जिते है ते सब भूले आज ॥ 
दोऊ सुत लाये सुख देखौ अटल रहो व्रजराज )२॥ सब द्विज वेद पढ़त ढिंग 
बैठे तिनके पूजत पाय ॥ मुदरी रतन जटित मनिमाला वसन देत पहराय ॥३॥ 


१० ॥ अथ जन्माष्टमी बधाई ॥ # राग देवगंधार # 

पुत्र जन्मतें अति हुलसे ब्रजराज दान बहु देत ॥ श्री विदलगिरिधरनलाल कौं 
असीस सबनकी लेत ॥४॥ 

# राग देवगंधार # सुनतहीं गृहगृहतें उठि धाँई ॥ बरसगांठि आई लालनकी 
सब फूलत न अधाई ॥१॥ फूलत अति आनंद नंद सब फूलत जसुमति 
माई ॥ फूलत कुमरि भान सब फूलत आये रहसि बधाई ॥२॥ फूलत 
गोपवधू मुख निरखत आवत झुंड बनाई ॥ चंद्रावलि ब्रजमंगल रोहिणी आदर लेत 
बुलाई ॥३॥ सब सुख भरी कूखि जसुमतिकी ताकी लेति बलाई ॥ 
श्रीविदलगिरिधरको सोहिलो पैयत देव मनाई ॥४॥ 

# राग देवगंधार # रायजूके ढोटा भयो सुनि चली ब्रजनारी ॥ काजर नैन 
सुहाग माँग भरि कुमकुम खोरि सँभारी ॥१॥ मनमें निधरक भई तिहूँ छिन 
गावत गीत उछारि ॥ अप अपने भवननते निकसीं वेगि वेगि पगधार ॥२॥ 
मंगलथार जटित रतननके शोभित हाथ धरें || फूले बदन रौम रौम सब फूले 
आनंद हियो भरें ॥३॥ आई भवन करत कुतूहल देखो भाव उघारी ॥ 
श्रीविद्वलगिरिधर नंदरानी तुम जने हमें सुखकारी ॥॥४॥ 

# राग देवगंधार # ऐसी माई बहुरि वही दिन आयौ ॥ नंदराय चलै न्यौतनको 
सब ब्रज होत बधायो ॥१॥ तिलक आरती करति यशोमति सबहिनपै तिलक 
कराबैं ॥ बरसगांटिके मंगल आए प्रेम भरी सब गावें ॥२॥ गोद लाल दोऊ 
इत उत सब आगें बाजे बाजैं ॥ गावत नाचत सुधर सुनावत नई नई भांतिन 
साजेँ ॥३॥ निकसे रथन जुराय महर सब मन प्रफुलित सुख पावें । 
श्रीविदलगिरिधरनलालकूं आगे लैंन सब आवें ॥४॥ 

# राग देवगंधार & ललनकों गृहगृहकी ले धावैं || गजमोतिनके चौकन ऊपर 
अमोल पामड़े बिछावैं ॥१॥ भाये मनोरथ करत सबै मिलि देखिदेखि हीयो 
सिरावै ॥ चिनि चिनि बस्तर रतनन आभूषन रचिरचिकैं पहरावैं ॥२॥ अति 
सुगंध सोंधो लै लै कर अपने हाथ लगावें ॥ श्री विद्ठलगिरिधरन कुंवरको नई नई 
रीति सिखावैं ॥३॥ 


॥ अथ जन्माष्टमी बधाई ॥ # राग देवगंधार & ११ 
# राग देवगंधार # जसुमति तुमारौ पूरन भाग ॥ बरसगांटिके सब ब्रज सुंदर 
भीजि रही अनुराग ॥१॥ जसुमति गावति और सुख पावति संग लिये 
ब्रजबाल ॥ सबन मनोरथ पूज बढ़ाये रायनंदजूके लाल ॥|२॥ रोमरोम प्रफुलित 
नंदरानी सुंदर बदन फुलाये ॥ श्रीविद्ठलगिरिधरकी मैया मेवन गोद भराये॥३॥ 
# राग देवगंधार & रानीजू यावति प्रेम भरी ॥ बैठी शोभित भवन भीरसों 
प्रफुलित होत खरी ॥१॥ अति आनंद कहत फिरि फिरि मुख विधि ऐसी जो 
करी ॥ बरसगांटिके उदित उछाहन और सब सुधि बिसरी ॥२॥ करि 
नौछावरि लेत बलायन रानीकी सगरी ॥ श्री विद्वनगिरिधरन हमारी धीरज आई 
घरी. ॥३॥ 
# राग देवगंधार & रानीजू सब आनंद उर खोले ॥ अपने भाग्य भरै मंदिरमें 
गावति गावति डोलै ॥१॥| गोद लाल अंगुरिसों बलिजू पाछें आय गये नंदराय॥ 
बरजत सबन सुवन सुनत दुरि आपु नखत रानीके भाय ॥२॥ दुर्लभ वाब करी 
विधि हमसौं विहसत कहत बुलाय ॥ श्री विइलगिरिधरन गोद दे जसुमति रही 
सकुचाय ॥३॥ 
# राग देवगंधार & रानीजू यह दिन लगत सुहायौ ॥ जै दिन चिंतत रहै उर 
अंतर आज करत मन भायौ ॥१॥ कहत न बनैं कछू या सुख की प्रेम मगन सब 
गावैं ॥ कहि कहि पूत व्रजराज महरको लालै लै हुलरावै ॥२॥ तैसेई आनंदराय 
बैठे सबहिन देत बधाई ॥ श्रीविडलगिरिधर यह ढोटा तुमरी साथ पुजाई ॥३॥ 
# राग देवगंधार & नंदरानीने ढोटा जायौ ॥ धावति गावति आवति सुंदरि मन 
इच्छा फल पायी ॥१॥ हरद दूब अक्षत दधिकुमकुम थार लिये कर साजी ॥ 
थापै धरत गहगहे द्वारन गये शूल सब भाजी ॥२॥ पॉयन परति करति नौछावरि 
फिरिफिरि लेति बलाई ॥ श्रीविद्डलगिरिधर की मैया देत बधाई जाई ॥३॥ 
# राग देवगंधार # रानीजू मनही मांझ सिहात ॥ अपने लालके जन्मयौसते 
फूली अंग न समात ॥१॥ गामगामकी न्यौति ग्वालिनी झुंडन आईं साथ ॥ 
लेत फिरत दोऊजन आदर नंदबवा और मात ॥२॥ गोपी ग्वालनकी ग्रह 


कर ॥ अथ जन्माष्टमी बधाई ॥ # राग देवगंधार #& 

आंगन भई भीर अति भारी ॥ यह सोहिलो चौकपर बैठे 
श्रीविद्ठलगिरिधारी ॥३॥ 

# राग देवगंधार & यह दिन कैसेहुँ आयौ ॥ नंदरानी बरसगांठिको बिधाता 
चौक दिखायौ ॥१॥ बैठि चौक पर सुतन जात मिल हँसि व्रजराज बुलाये ॥ 
गोद यशोमति इतकी गोदमें कुंवर कान्ह बैठाये ॥२॥ ऐसोई दिन ऐसोई सुख 
थिरकरि रहौ पुराई ॥ सर्वसु वारि कहत फिरि फिरिकें जिन माई दीठ 
लगाई ॥३॥ चंद्रावलि व्रजमंगल सबमिलि रहसि करत मन भाये ॥ श्री 
विद्डलगिरिधर रायरानी प्रगट परम सुखपाये ॥४॥ 

# राग देवगंधार # सब कोऊ ऐसेई मुखबोलै ॥ पूत भयौ आनंदरायकैं उर 
उच्छाहन खोले ॥१॥ पहलें सबन दूब दि कुमकुम धरी रायजूके सीस ॥ 
देवभान वृषभान कहत सब यह दिन कीयौ जगदीश ॥२॥ लियौ बहोरि आपुनो 
सुख व्रज ऐसौ सुत्त प्रगटाई ॥ नांचि उठे ब्रजनंद सबै मिल मांखन मुख 
लपटाई ॥३॥ नाचति चंद्रावलि ब्रजमंगल नाचत सब व्रजनारी ॥ श्री 
विट्डलगिरिधर पर भूषन देतहैं वारि उतारी ॥४॥ 

# राग देवगंधार % मंगल गावतिहैं ब्रजनारी ॥ महरि देहटी भीतर आवति 
देखत बदन उधघारी ॥१॥ नाचत गोप ग्वाल रस भीने और नाचत नंदराय ॥ 
काहू गिनत नहीं उर अंतर ब्रजजन अति सुखपाय ॥२॥ 

# राग देवगंधार ऋ आनंदराय बिराजत आज ॥ भये नंदकेनंद चक्ृत वे करत 
सुफल सुखराज ॥१॥ बदन प्रफुलित नैन चुमत रस झलमलात सब अंग ॥ 
झलमलात चीरा माथेपर पेचनि लाल सुरंग ॥२॥ झलमलात वागौ सौंधेसीं 
झलकत कुंवर उच्छंग ॥ झलझलात सब सभा चहूँ दिसि सुख आनंद तरंग।।३॥ 
राजाभान गोहने जै जै गोप ग्वाल सब पूरन गाऊँ ॥ विप्र भाट चारन बंदीजन 
यह पढ़त मुख ले लै नांऊं ॥४॥ सुभर पहुँचेन पहुँचिका मुदरी बाजूबंद सु 
जबाई ॥ कंठहार श्रवनन गजमोती झलक न बरनी जाई ॥५॥ वचन संतोष 
संतोष सबन चित सबहिन पुरवतत आस ॥ परम उदार भार सबही रज उग्र तेज 


॥ अथ जन्माष्टमी बधाई ॥ # राग देवगंधार % १३ 
प्रकाश ॥६॥ परमभाग लछिन मंगल निधि रानीसी ग्रह नारी ॥ बलि 
गिरिधरनरायजू ऊपर सूरसेन बलिहारी ॥७॥ 

# राग देवगंधार & आज ब्रज घरघर बजत बधाई ॥ जसुमतिरानी ढोटा जायौ 
लागत परम सुहाई ॥१॥ भादों कृष्णपक्ष शुभ आठें जन्म लियो हरि आई ॥ 
वसुदेव देवकी मान जगत गुरु आनंदकी निधि पाई ॥२॥ बरसानेते भान 
कीरतिकों लै चलै ग्वाल लिवाई ॥ नाचत गावत करत कुलाहल भादों मास 
सुहाई ॥३॥ हरद दूब अक्षत दधि कुमकुम सुंदर देत बधाई ॥ रोरी तिलक 
सबनके माथें मगन भये अधिकाई ॥|४॥ बैठे जुरे सब नंद भवनमें शोभा बरनी 
न जाई ॥ नंदमहोत्सव होत भवनमें मंगलसाज सुहाई ॥५॥ धन्य जन्म करि 
४०% अपनौ मगन भये नंदराई ॥ श्री विद्ठनगिरिधर चिरजीयौ सबहि सुखनिधि 
पा ॥६॥ 

# राग देवगंधार # सुनि चली सुंदरी पूरनभाग ॥ धावति गावति गीत परम 
सुख अप अपने अनुराग ॥१॥ शिथित्र अलक झलकत सारिन में चंद चुंबत 
मुख आय ॥ निकसे उमगि रोंमरोंमनते उर अंतरके भाय ॥२॥ जूथन आय 
भवन भवनते रायरानीजूके पास ॥ श्रीविद्वलगिरिधरनलाल तुम पूजई हमारी 
आस ॥३॥ 

# राग देवगंधार & रानीजू तुमहूंकों ये दिन आयो ॥ फिरि फिरि कहत यहै 
चंद्रावलि यह सुख वेगि हि पायौ ॥१॥ गोदभरी ऐसे ढोटासौं तुमारी भाग 
फलायौ ॥ शिर॒पर छत्र आनंदरायसे विधि यह हमहि दिखायौ ॥२॥ ऐसी 
ऐ भई सुनो रानीजू यह घर पूत कन्हाई ॥ श्री विहलगिरिधर तुम जाये हम तन 
दाह बुझाई ॥३॥ 

# राग देवगंधार & भीजी चंद्रावलि परमसुहाग ॥ गावति नाचति दे कर तारी 
नारीजू खोले भाग ॥१॥ झलकत मांग सुरंग सेंदुरसाँ काजर नैन भरे ॥ 
झलकति डुलकति अंगन सारी सुभ सिंगार करे ॥२॥ मांडे बदन हरद रोरिसों 
दूध दही और लौनी ॥ श्री विड्डलगिरिधरनलालके मंगल करत सलोनी ॥३॥ 


१४ ॥ अथ जन्माष्टमी बधाई || # राग देवगंधार & 

# राग देवगंधार ऋ आज भलो दिन लागत माई ॥ जायो पूत नंदजूकी रानी 
आनंद उर न समाई ॥१॥ गृहगृहतें निकसी ब्रजसुंदरि शोभा कही न जाई॥ 
झुंडन गावति चलीं रायग्रह लीयें संग बधाई ॥२॥ पौढी महरि लियें सुत अपनौ 
कैसी लगत सुहाई ॥ श्री विलगिरिधर चिरजीयौ जुरि सब देखन आई ॥३॥ 
# राग देवगंधार & सुनौ हो सपूतती जसोदारानी ॥ तुम्हारे कुमार आधार 
सबनके कहत हों बात संकानी )॥१॥ तुम्हारों सुहाग भाग अति पूरन पूतन 
गोद भरानी ॥ आनंदराय ललनके रससों ऐसेंड रहौ सुखानी ॥२॥ अचरा 
लगे रहौ दोऊ ढोटा मणि रहौ माथें दिपानी ॥ कहा कहूँ और कहत न आबै यह 
घर ब्रजकी जिवानी ॥३)| हम मोह भरि सब देत असीसनि रहौ यह बेलि 
बढ़ानी ॥ श्री विद्डलगिरिधरसों कुंवर गोपी ऐसी रहौ खिलानी ॥४॥ 

# राग देवगंधार # तुमरोई सबहै मेरी माई ॥ तुमारा आवन जान हमारे 
ऐसौई रहौ सदाई ॥१॥ यह लहनों बड़डेनके पून्यन हमरे प्रकटे आई ॥ हाँ 
हो और रायजूके पुन्यन तुमरे पुन्य सराई ॥२॥ और भाग तुम ग्वाल बाल के 
जिनमें खेलत जाई ॥ और भागि इन गाय बछरनके जिनकी करत चराई ॥३॥ 
और भागि ये दूध दहीके जाकी करत लुटाई ॥ श्री विद्डलगिरिधर जहाँ खेलत 
धनि धनि यह अंगनाई ॥४॥ 

# राग देवगंधार & गोकुल बरषत आनंद मेहा ॥ ब्रह्मा शिव सुरपति जाके 
बस सो प्रकट्यौ नंदगेहा ॥१॥ बाजे बजत होत कुलाहल शब्द सुन्यो नरनारी॥ 
ताते चलिये भये भावते अब तन व्यथा निवारी ॥२॥ सजि सजि निकट गामके 
वासी आये महरिके धाम ॥ गलिनगलिनमें भीर भई बहु पग धरिबे नहीं 
ठाम ॥३॥ करिकै राय जुहार सबनसों भीतर लये बुलाई ॥ भले पथधारेहो 
जू मेरे करत अनेक बड़ाई ॥४॥ दूध दही छिरकतहैं सबपै मुदित ग्वालिनी 
ग्वाल ॥ ग्रावत विमल विमलयश ब्रजजन मंगलगीत रसाल ॥५॥ छिरकत 
हरद वही पय तरुनी अतिही शोभा देत ॥ हालत खोलत बोलत रसमय ब्रजजन 
भये सहेत ॥६॥ अंबर भूषन द्रव्य रायजू दिये सबन मंगाय ॥ जैसौ जाके 


॥ अथ जन्माष्टमी बधाई ॥ # राग देवगंधार १५ 
मनकी मान्यौ लेत हिये सचुपाय ॥७॥ अपने अपने टोल चले वे दे असीस 
सुखदैन ॥ क्ृष्णदास निरखि यह शोभा महा सिराये मैन ॥८॥ 

# राग देवगंधार & शोभा देखिरी नंदघरें ॥ प्रकव्यौ पूत सकल सुखदाई पूरन 
भाग भरें ॥१॥ नव सत साजे बाजन बाजैं गावत ग्वाल खरैं । छिरकत हरद 
दही और माखन तन सुधि सब बिसरें ॥२॥ गोरस कीच मची आँगन में पाँय 
नहीं ठहरें ॥ अंक भरत तरुन वृद्ध बालक काहूसूँ न हैं ॥३॥ दान दिये 
हि नंदरायजू सबके दरिद्र ढरैं ॥ क्रृष्णदास यह कौतुक लखि सुर पुहुपन वृष्टि 

॥४॥ 

# राग देवगंधार # व्रजपति यह सुख पूरे भाग ॥ जा निधिकों तप करत महा 
मुनि सदा दिवस निशि जाग ॥१॥ सखी बुलावो मंगलगावौ पूरी मोतिन 
चौक ॥ इतनी महरि सुनी जब श्रवनन टेरे सब व्रज लोक ॥२॥ वधू सिंगार 
कियें जब आईं मानों वे शशि डार ॥ भूषन झलके कंचनसे तन लखि सकुची 
त्रिय मार ॥३॥ और गोप जूथन जुरि धाये लाये मंगलसाज ॥ पौरीजाय तब 
नंदजूकी पूजे मनके काज ॥४॥ गावत गीत बधाई जुबती होत चित्त अति 
चाई॥ विकसित आनन मनहुँ कमल नव उरमें मोद न माय ॥५॥ ग्वाल 
अचानक है पाए सिर नावत द्िके माँट ॥ फिरत तहाँ वे विह्लल जित तित सुधि 
न परे कित बाट ॥६॥ बोलत आपुसमें मन भायौ रहत नहीं कछु कान ॥ 
सुरनारी आनंदित यह दुति देखन चढ़ीं विमान ॥७॥ दिये अति व्रजराज सबनकौं 
धन मानों बरष्यो मेहा ॥ बोलत कृष्णदास शोभा बन आये वे सब गेहा ॥८॥ 
# राग देवगंधार # ब्रजमें आज महा आनंद ॥ जनम्यौ पुत्र नंदजूके अद्भधुत 
श्रीगोकुलकौ चंद ॥१॥ विविध भाँतिके बाजे बाजत मंगल गावत नार | 
ब्रजजन आये नंद बधाये जहाँ नंद दातार ॥२॥ दूध दहीके कुंभ सीस धरि 
लीयैं हैं वे वार ॥ गोरस सबहिन ऊपर छिरकत कीच भई गृह द्वार ॥३॥ 
मुँह मांगे करि दान नंदजू बाढे कीरति कोट ॥ क्ृष्णदास जे मांगन आये बांधे 
नवविधि पोठ ॥४॥ 


१६ ॥ अथ जन्माष्टमी बधाई ॥ # राग मैरव # 

# राग देवगंधार # ब्रजमें घरघर आनंद आज ॥ पूत भयौरी नंदमहरके सकल 
घोष सिरताज ॥१॥ गृहगृहते सुनि सुनि चलीं गोपी हाथन मंगल साज ॥ 
नाचत हँसत करत कुतूहल गावति सुघर समाज ॥२॥ दूध दही घृत काँवरि 
भरि भरि आये गोप बहु गाज ॥ छिरकत आपु समांझ परस्पर छांडि सकल कुल 
लाज ॥३॥ बाजत ताल पखावज आवज ढोलक बीना झांझ ॥ सूरदास प्रभु 
प्रकट भये हैं भूमी भार उतारन काज ॥४॥ 

# राग देवगंधार & सखी ब्रज गोकुल मंगलचार ॥ जसुमति पूत सांवरो जनम्यो 
ब्रजजन प्राण आधार ॥१॥ नंदराय प्रमुदित नरनारी दधि बरखत सुखसार ॥ 
ब्रजाधीश प्रभु गावत बहुधुनि बेद न पावत पार ॥२॥ 

# राग देवगंधार & आज सखी भयो अचल आनंद ॥ नंदराय प्रमुदित जसुमति 
सुतजायो गोकुलचंद ॥१॥ बगरनि बंदनमाल साथिये धुजा पीतरंग फंद ॥ 
ब्रजाधीश प्रभु ब्रजजन गावत पंच शब्दद्विणछंद ॥२॥ 

# राग देवगंधार # यह सुख कह्मो कौंनपे जाय ॥ वरसगांठ आई लालनकी 
कोठ फूलतनअधाई ॥१॥ फूलत अति आनंद आनंद सब फूलत 
जसोमतिमाय ॥ फूलत कुंवरि भान सब फूलत आये रहसि बढाय ॥२॥ 
फूलत गोपवधू मुख निरखत आवत झुंड बनाय ॥ चंद्रावलि व्रजमंगल रोहनि आदर 
लेत बुलाय ॥३॥ सब सुखभरी कूख जमसुमती की ताकी लेत बलाय ॥ 
श्रीविडलगिरिधरको सोहिलो पैयत देव मनाय ॥४॥ 

# राग भैरव # सब मिलि आवो गावौ बजावौ मृदंग आज हमारे लालजूकी 
बरसगांठ ॥ कनक थाल भरभर मुक्ताफल लै नौछावर करवावी ॥१॥ नवनव 
पल्लव वंदनमाला द्वारदार बैँधावन ॥ आनंदधन प्रभुकौ जन्म सुनतही लाग्यौ 
सुजस सुहावन ॥३२॥ 

# राग भैरव & नंद बधावन चलि व्रजव॒निता || डगमगी चाल चलत तरुनी 
सब सुंदर रूप बनी अति ललिता ॥१॥ बनघन फूल रहो चहुँ दिसतें उमगि 


॥ अथ जन्माष्टमी बधाई ॥ & राग रामकली # १७ 
उछंग चली ज्यों सरिता ॥ सरस रंग श्रावन जैसे उमड्यो व्रजजन मन आनंदित 
हरिता. ॥२॥ " 

# राग रामकली # हरि मुख देखियौ वसुदेव ॥ कोटि काम स्वरूप सुंदर कोऊ 
न जाने भेव ॥१॥ चारिभुजा जाकें चारी आयुध देखि हो नर ताहि ॥ अजहूँ 
मन परतीत नॉँही कहे नंदगृह ले जाहि ॥२॥ झरे तारे परे पहरुवा नींद व्यापी 
गेह ॥ निस अंधियारी बीज चमकै सघन बरसे मेह ॥३॥ कंस सोयौ स्वान 
सोये मुक्त भये दुवार ॥ बँधी बेड़ी छूटि गई यह कहो कौन विचार ॥४॥ 
सिंध आगें शेष पाएं बहै जमुनापूर ॥ नासिकालों नीर आयौ पार पहलौ 
दूर ॥५॥ श्रीमुखते हुंकार कीनों दीयौ जमुनापार ॥ बसुदेव मन परतीत 
आई बालक गृह अवतार ॥६॥ नंदसौ मनुहार कीनौ कहत है वसुदेव ॥ 
कहै सूर सुत जानि अपनौ बाहोत कीजै सेव ॥७॥ 

# राग रामकली # सोहिलरा नंदमहर गृह आज बाजे बाजे मंदिलरा अनुपम 
गति माई ॥ नरनारी मिलि मंगल गावै ऋषि मुनि वेद पढ़त ब्रह्मा शिव सुर फूले 
सुरपति ॥१॥ भयौ आनंद तिहूँ पुर घरघर भक्त अभय कीने दान अति ॥ 
जगन्नाथ प्रभु प्रकट भये हैं कूखि सिरानी रानी जसुमति ॥२॥ 

# राग रामकली # सुनौरी आज मंगल बधायौ है ॥ नंदमहर घर रानी जसोदा 
ढोटा जायौ है ॥१॥ घोष घोष प्रति गलिन गलिन प्रति आनंद दरसायौ है । 
घरघरते नर-नारी मुदित जुरि जूथन धायौ है ॥२॥ लै लै साज समाज सब 
ब्रजराजपै आयो है ॥ गावत गीत पुनीत परम रुचि लगत सुहायौ है ॥३॥ 
धरति साथीये तोरन बाँधति दधि छिरकायौ है ॥ नाचत कूदत करत कुलाहल 
मुरज बजायो है ॥४॥ नंदराय सतकार सबनकौ कियो मनभायौ है ॥ 
वेदोगति गोदान द्विजनकीं अनगन द्यायौ है ॥५॥ गर्ग पराशर अन्वाचार्य मुनि 
जातकर्म करायौ है ॥ वासुदेव श्रीकृष्ण सुवनकौ नाम धरायौ है ॥६॥ 
व्रजवासिनके पाँय परत सब शीश नवायौ है ॥ बारंबार निहारि कमलमुख हियौ 
सिरायौ है ॥७॥ धनि धनि रानी जसोमति तुम व्रज सुबस बसायो है ॥ 


4८ ॥ अथ जन्माष्टमी बधाई ॥| & राग रामकली # 
बहुत दिनाकी आसा पूरि वांछित फल पायो है ॥८॥ दिन दिन अधिक अधिक 
तिहारे गृह उत्सव आयी है ॥ मनि मानिकके भूषन अंबर जाचक जन लुटायौ 
है॥९॥ हरखे देव सुमन वरषे नभ निशान बजायौ है ॥ परमानंद नंद 
नंदनको सुयश सुनायों है ॥१०॥ 

# राग रामकली # लाल की बरसगांठिहें आजू॥ बाजन बाजें सबें बिधिनीके 
कृष्णके न्हावन काज ॥१॥ फूले फिरत सबें रंग भीनें पुनि पुनि देत असीस॥ 
द्वारिकेस प्रभु अति ही मनोहर जीयो कोटिबरीस ॥२॥ 

# राग रामकली # बधाईरी नंदके भई ॥ सुंदर श्याम प्रगट भए गोकुल आप 
नई ॥१॥ नांचत सब गोपी ग्वाल छिरकत हरद दही ॥ रामराय भगवान 
जोरी परम दई ॥२॥ 

# राग रामकली #& सखी हों अपनी चाहसों आई ॥ ऐसो दिन नंदकूं सुनियत 
उपज्यो कुंवर कन्हाई ॥१॥ बाजत व्रज निसान सुचिकी विधि रूझ मुरज 
सहनाई ॥ महरिमहर देऊ आथ लुठावत आनंद उर न समाई ॥२॥ चलो 
सखी हमहू मिलजैये नेंक करो अतुराई ॥ कोउपहरी कोउपहरनी कोउ ऐसे ही 
उठिधाई ॥३॥ कंजनथार दूबदधिरोचन गावत चली बधाई ॥ भांतिभांति 
मुरि चली. जुवति उपमा बरनीनजाई ॥४॥ अमर विमान चढे सुख देखत जय 
धुनि शब्द सुनाई ॥ सूरदास प्रभु भक्त हेत हित दुष्टनके दुखदाई ॥५॥ 
# राग रामकली # हरिमुख देखि बावानंद ॥ कमलनेंन किशोर मूरति कला 
सोलें चंद्र !१॥| सीस मुकुट जराय जगमग मोर पिछ सुरंग ॥ हसनि विगसनि 
लसनि मनधन ठाड़े ललित त्रिभंग २॥ कटे किंकिनी झनकार झनकत संगीत 
उठत तरंग ॥ बदनपर अलकें बिराजत मानो वललभ अंग ॥३॥ लाल लकुटी 
करजु सोभित चाल हस्ति मतंग ॥ पाय नूपुर अतिहि रुनबुुन शब्द उठत 
उमंग ॥४॥ पीतपट सुभ कंध सोहे घन छटा मानो संग ॥ मुक्त गुंजमाल 
उर पर किधों त्रिबेनी गंग ॥५॥ ऐसी शोभा निरखि मोहनकी नर्तत सदा 
सुगंध ॥ रसिकराय दयाल लीला गिनत अनतन रंग ॥६॥ 


॥ अथ जन्माष्टमी बधाई ॥ #& राग बिलावल # १९ 
# राग रामकली & हरि बदन उघारि निहारि जसोदा ज्यों तेरे नेन सिरावे । 
अविनासी आदि पुरुषोत्तम प्रेम फंदा परे आवे ॥१॥ कौन स्वरूप धर्यो हे 
भक्‍त हीत ताहि निगम रंटि गावे ॥ संकर सुरमुनि व्यास नारद सोउ पार नहि 
पावे ॥२॥ को समुझे यह भाव भेद सो अभेद कैसें भावे ॥ रामक्ृष्ण प्रगटे 
गिरिधारी नंदरानी जुके लडावें ॥३॥ 
# राग बिलावल # महामहोच्छव श्रीगोकुलगाम ॥ प्रेममुदित जुबती जस 
गावत श्याममुंदरको ले लै नाम ॥१॥ जहाँतहाँ लीला अवगाहत खरिक खोरि 
द्षिमंथन ठाम ॥ करत कुलाहल निस अरु बासर आनंदमें बीतत सब 
जाम ॥२॥ नंदगोप सुत सब सुखदायक मोहन मूरति पूरन काम ॥ चतुर्भुज 
प्रभु गिरिधर आनंदनिधि सखी स्वरूप शोभा अभिराम ॥३॥ 
# राग बिलावल # जागी महरि पुत्र मुख देख्यौ आनंद तूर बजायौ हो ॥ 
कंचन कलश होम द्विज पूजा चंदन भवन लिपायौ ॥१॥ दिश दशहीते बरखि 
कुसुम अति फूलन गोकुल छायौ ॥ नंदनके इच्छा मन पूजी मन वांछित फल 
पायो ॥२॥ आनंद भरे करत कुलाहल उदित मुदित नरनारी !! निरभय भये 
निसान बजावत देत निशंक नगारी ॥३॥ नाचत महर मुदित मन कीने पात 
बजावत तारी ॥ सूरदास प्रभु गोकुल प्रगटे मथुरा कंस प्रहारी ॥४॥ 
# राग बिलावल # मोद विनोद आज घर नंद । कृष्णपक्ष आहैं निशि प्रगटे 
था गोकुलके चंद ॥१॥ वंदनवार अरविंद मनोहर बीच बने पटकीर सुछंद ॥ 
गोपी ग्वाल परस्पर छिरकत पुलकित विहरत मत्त गयंद ॥२॥ भवन द्वार गोमय 
वर मंडित वरषत कुसुम उमापति इंदू ॥ विद्डलदास हरद दि मधु घृत रंजित पान 
करत मकरंद ॥३॥ 
# राग बिलावल & आनंद आज नदजूके द्वार ॥ दास अनन्य भजन रस कारन 
प्रगटे श्याम मनोहर ग्वार ॥१॥ चंदन सकल धेनु तन मंडित कुसुम दाम शोभित 
आगार ॥ पूरन कुंभ बने कंचन के बीच रूचिर पीपरकी डार ॥२॥ युवत्ती 
यूथ मिलि गोप बिराजत बाजत प्रणव मृदंग सुतार ॥ हितहरिवंश अजिर ब्रज 


5 ॥ अथ जन्माष्टमी बधाई ॥ # राग बिलावल # 

वीथिनि दूध दही मधु घृत्तके खार ॥३॥ 

# राग बिलावल # आज नंदजूके द्वारें भीर ॥ गावत मंगल गीत सबै मिलि 
प्रगटे हैं सुंदद बलवीर ॥१॥ एक आवत एक जात विदाद्बै एक ठड़े मंदिरके 
तीर ॥ एकनकों .गौदान देतहै एकनकौं पहरावत चीर ॥२॥ एकनकों 
फूलमाल देतहै एकनकौं घसि चंदननीर ॥ सूरदासने नवनिधि पाई धन्य यशोदा 
पुन्य शरीर ॥३॥ 

# राग बिलावल # धन्य गोकुल जहाँ गोविंद आये ॥ धन्य धन्य नंद सुमंगल 
निसदिन धन्य जसुमति जिन गोद खिलाये ॥ धन्य यह बालकेलि जमुनातट धन्य 
वन सुरभी बूंद चराये ॥ धन्य यह समय धन्य यह लीला धन्य यह बेनु अधर धरि 
गाये ॥२॥ धन्य यह चरन सदा सुखकारी संत जननके हदे रहाये ॥ धन्य 
सूर उखल धन्य गोपी जाके हेत गोपाल बंधाये ॥३॥ 

# राग बिलावल # सो गोविंद तिहारे ब्रजबालक || प्रगट भये घनश्याम 
मनोहर धरे रूप दनुज कुल कालक ॥१॥ कमलापति त्रिभुवनपति नायक 
भवन चतुर्दश नायक सोई ॥ उत्पत्ति प्रलय कालको कर्ता जाके किये सबे कुछ 
होई ॥२॥ सुनो नंद उपनंद कथा यह आयी क्षीरसमुद्रकीं वासी ॥ वसुधा 
आर उतारन कारन प्रगट ब्रह्म वैकुंडनिवासी ॥३॥ ब्रह्मा महादेव इंद्रादिक 
विनती करि यहाँ लाये ॥ परमानंददासकौ ठाकुर बहुत पुन्य तपके 
फलपाये ॥४॥ 
- # राग बिलावल # जसुमति मुदित मुदित सब गोकुल नंद मुदित मन अधिक 
भावरी ॥ खग मृग मुदित मुदित द्रुम वेली महरि मुदित जहाँ धरत पावरी ॥१॥ 
बालक मुदित भवन में खेलत हलधर मुदित अनुज सुभावरी ॥ जुब॒ती मुदित भई 
छबि निरखत हमरे त्रियनकौ यह न्हावरी ॥२॥ यमुना मुदित भई तिहिं औसर 
'मुदित भयौ तन परम चावरी ॥ जन त्रिलोक प्रभु काहे न मुदित द्वै उदित भयौ 
ब्रजकुलकौ रावरी ॥३॥ 

# राग बिलावल # शोभा सिंधु न अनत रहीरी | नंदभवन भरि उपटि सखीरी 


॥ अथ जन्माष्टमी बधाई ॥ # राग बिलावल # 
ब्रजकी वीथिन फिरत बही ॥१॥ देखन आज गई हुति सजनी बेचन गोकुल 
मांझ दही ॥ कहा कहि कहीं चतुर सखीरी कहत न मुख शशि हू न लही ॥२॥ 
जसुमति उदर अगाधि उदधिते उपजी यह जू कही ॥ परमानंद प्रभु इंद्र नीलमणि 
ब्रजजुबतिन उर लाय लई ॥३॥ 
# राग बिलावल # नंदनंदन बूंदावन चंद ॥ यदुकुल नभ तिथि दुतिय देवकी 
प्रगटे त्रिभुवन बंद ॥१॥ जठर कुहूते वृद्ध बारूणी दिस मधुपुरी सुछंद ॥ 
वसुदेव शंभु सीस धरि आने गोकुल आनंदकंद ॥२॥ ब्रज प्राची यशोदा राका 
निस सरद रितु नंद ॥ उडुगन सहित सखा संकरषन तम कुल दनुज 
निकंद ॥३॥ गोपीजन चकोरचित बॉध्यौ पलनिवारि दुख द्ंद ॥ सूरदास 
कला घोडश परिपूरन परमानंद ॥४॥ 
# राग बिलावल ऋ गोकुल घरघर होत बधाई । गरावति मंगल नारी घोषकी 
बाजे विविध बजाई ॥१॥ देत न्यौछावरि पटभूषन लै बंदीजन पहराई ॥ 
रामकृष्ण जन्मे गिरिधारी सब व्रजके सुखदाई ॥२॥ 
# राग बिलावल # नंदके आंगन बजत बधाई ॥ नाचति गावति गोपिका 
मिलि गोरस कीच मचाई ॥१॥ हरषे नंदलाल जो देखत हीयरें रहे लगाई ॥ 
मनही मन अति होत प्रफुल्लित मानों रंक निधि पाई ॥२॥ वसन विचित्र 
आशभूषन दीने ग्वालिनी सब पहराई ॥ देत असीस चिरजीयो नंदसुत फूली अंग 
न समाई ॥३॥ बाल विरध नरनारिनके मन फूल भई अधिकाई ॥ घरघर 
मंगल होत सबनके रघुवीर बारनें जाई ॥४॥ 
# राग बिलावल & बाल विनोद भामती लीला अति पुनीत मुनि भाखीहो ॥ 
सावधान ड्लै सुनौं परीक्षित सकल देव मुनि साखीहों ॥१॥ कालिंदीके कूल 
बसत और मधुपुरी नगर रसाला ॥ कालनेमि उग्रसेन वंशमें उपजे कंस 
भूपाला ॥२॥ आदि ब्रह्म जननी सुरदेवी नाम देवकी बाला ॥ दई विवाहि 
कंस वसुदेव हिं अधभंजन उरसाला ॥३॥ हय गज रतन हेम पाटंबर आनंदमंगल 
चारा ॥ समुदित भई अनाहद बानी कंस कान झनकारा ॥४॥ याकें गर्भ 


॥ अथ जन्माष्टमी बधाई | # राग बिलावल #& 
अवतरे जो सुत करिहै प्रानप्रहारा ॥ रथते उत्तरि केस गहि राजा कीयो गर्व पट 
तारां ॥५॥ तब वसुदेव दीनद्लै भाखे पुरुष न त्रिय वध करही ॥ मोकौं भई 
अनाहदबानी ताते सोच न टरही ॥६॥ आगे वृक्ष फले जो विषफल वृक्षहि 
बिन किनसरही ॥ याहि मारि तोहि और बिवाहूं अग्र सोच क्यों करही ॥७॥ 
बालक काज धर्म जिन छांडो राय न ऐसी कीजै ॥ याके गर्भ अवतरै जो सुत 
सावधान डै लीजै ॥८॥ बाचा बंध कंस करि छोड़े तब वसुदेव पततीजे ॥ 
मानों मृगी चरत गहबरमें नैननीर उर भीजे ॥९॥ पहिलो पुत्र देवकी जायो ले 
वसुदेव दिखायौ ॥ बालक देखि कंस हँसि दीनो तब अपराध क्षमायों ॥१०॥ 
कंस कहा लरकाई कीनी कहि नारद समुझायौ ॥ जाकौ भरम करत है राजा मानों 
पहलें आयौ ॥११॥ यह सुनि पुत्र कंस फिरि मांग्यो यह विधि सबन संघायों॥ 
तब देवकी भई तन व्याकुल कहांलों प्रान प्रहास्यौं ॥१२॥ कंस वंशको नाश 
करतहै कहॉलीं नीच उघारी ॥ यह दुष्ट कबहिं मैंटिहि श्रीपत्ति कबहू 
संभारी ॥१ ३॥ थेनुरूप धरि पोहोमि पुकारी शिवविरिचिके द्वारा ॥ सब 
मिलि गये तहाँ पुरुषोत्तम सोवत अगमअपारा ॥१४॥ क्षीरसमुद्रमध्यत यीं 
कहि दीरघ वचन उचारा ॥ उद्धरू धरनि असुरकुल मारीं धरि नरतन 
अवतारा ॥१५)| छूछी मसक पवन पानी ज्यों तैसाई जन्मविकारा ॥ 
पाखंडधर्म करतहै पामर नाहिंन चलत तुमारा ॥१६॥ मारग छांडि अमारगसों 
रति बुद्धि विपरीत विचारी ॥ अमृत्त छांडि विषय विष अचवत देत अधमपति 
गारी ॥१७॥ सुरनर नाग तहाँ पशु पंछी सबकौं आयुस दीनौ ॥ गोकुल 
जन्म लेहु संग मेरे जो चाहत सुख कीनौ ॥१८॥ जिहि माया विरंची शिव मोहे 
सोई ब्रह्म हरि चीन्हीं ॥ देवकीगर्भ आकर्षित रोहिनी आप वास हरि 
लीनौ ॥१९॥ हरिके गर्भ वास जननीकौ बदन उजारौ लाग्यौ ॥ मानों 
शरदचंद्रमा प्रगट्या सोच तिमिर तनु भाग्यौ ॥२०॥ जिहिं क्षण कंस आय 
टठाड़ो भयौ देखि महातम जाग्यौ ॥ अबकी बेर मेरो अरि आयो आपु अपुनपों 
त्यागो ॥२१॥ दिन दश गये देवकी अपनो बदन निहारन लागी ॥ कंस 


॥ अथ जन्माष्टमी बधाई ॥ # राग बिलावल # २३ 
काल जिय जानि गर्भमें अति आनंद सभागी ॥२२॥ सुर मुनि देव वंदना आये 
सोबतते उठि जागी ॥ अविनाशीकों आगम जान्यो सकल देव 
अनुरागी ॥२३॥ कछुंक दिना जब गये गर्भके आगम उदर जनायो ॥ कासों 
कहों सखी कोऊ नाहीं चाहत गर्भ दुरायो ॥२४॥ रोहिनी अष्टमी संगम वसुदेव 
निकट बुलाये | सकल लोकनायक सुखदायक आप जन्म धरि आये ॥२५॥ 
माथे मुकट सुभग पीतांबर उर सोहत भृगरेखा ॥ शंख चक्र भुज चारि बिराजत 
अति प्रताप शिशु वेखा ॥२६॥ जननी निरखी भई तब व्याकुल यह न चरित्र 
कहूं देख्यो ॥ बैठी सकुच निकट पति बोले दुहूं न पुत्रमुख पेख्यो ॥२७॥ 
सुनि वसुदेव एक आन जन्मकी नौतन कथा सुनाऊ ॥ तुम मांग्यो में दियो नाथ 
है तुमसो बालक पाऊं ॥२८॥ शिव सनकादिक और ब्रह्मादिक जोग आदि 
नहीं आऊं ॥ भक्तवत्सल है मेरो बानों बिरदहिं कहा लजाऊं ॥२९॥ यह 
कहि महामोह अरुझायो शिशु है रोवन लागे ॥ अहो वसुदेव जाहु लै गोकुल तुम 
हो परम सभागे ॥३०॥ घन दामिनि धरनी मिलि गरजे महाकठिन दुध्ख 
भारे॥ लै वसुदेव धसे जमुना महिं त्तीनलोक उजियारे ॥३१॥ आगे जाऊं 
जमुनाजल डूबों पाछे सिंघ डहारें ॥ जानु जंघ कटि ग्रीव नासिका वसुदेव मनहिं 
बिचारें ॥३२॥ चरन पसार परसि कालिंदी तरवन नीर तहाँ आगे ॥ शेष 
सहस्र फन ऊपर छायो लै गोकुलको भागे ॥३३॥ पोहोंचे जाई महरि मंदिस्में 
मनहीं न शंका कीनी ॥ देखी परी जोगमाया वसुदेव गोद करलीनी ॥३४॥ 
तुरतहिं वेगि मधुपुरी पोंहोंचे सकल प्रगट पुर कीनी ॥ देवकी गर्भ जाई है कन्या 
राय न बात पतीनी ॥३५॥ यह सुनि खड़ग लै धायौ राजा तब देवकी 
आधीनी ॥ यह कन्या अब बकसि बंधु तू दासी जानि करि दीनी ॥३६॥ 
क्रूर कंस अपवंशविनासन समुझे बिन रिस कीनी ॥ न जानिये होय छल कीनों 
अपगति गति करि चीनी ॥३७॥ पटकत शिला गई आकाशहिं भुज देचारि 
लगाई- ॥ गगन गई बोली सुरदेवी कंस मृत्यु नियराई ॥३८॥ जैसें मीन 
जालमें क्रीड़ुत नैनन आप लखाई ॥ तैसेई कंस काल ढूंक्यो है ब्रजमें 


२४ ॥ अथ जन्माष्टमी बधाई || # राग बिलावल # 

यादौराई ॥३९॥ जैसे व्याल भेक कूं ढूँके वेगिहे चीरा ताके ॥ जैसे सिघ 
आप मुख निरखै परे कूपमें डांके !४०॥ तैसेई कंस परम अभिनायक भूल्यो 
राजसभाके ॥ गतिकी गति पति तेरी जाके हाथ मृत्यु है ताके ॥४१॥ यह 
सुनि कंस देवकी आगें रह्मौ चरन शिर नाई ॥ बहु अपराध करे शिशु मारे लिख्यौ 
न मेट्यौ जाई ॥४२॥ कार्के शत्रु जन्म लियो है बूझौ मतौ बुलाई ॥ चारि 
पहर सुख सेज परे निस नैंकु नींद नहीं आई ॥४३॥ देश देशते दूत बुलाये 
कासौं है छल कैसो ॥ अवगति अजर अजित अमरनकर ताको बल 
जैसो ॥४४॥ दिनही दिनसो पुरुष होतहै बढ़त असुरबल वैसो । बुझत नहीं 
चन वार बुझाये न पलिका खननेसो ॥४५॥ जागी महरि पुत्र मुख देख्यो आनंद 
तूर बजायो । कंचन कलश होम द्विज पूजा चंदन भवन लिपायो ॥४६॥ बरन 
बरन रंग ग्वाल बने मिलि गोपिन मंगल गायो । विविध व्योंम कुसुम सुर बरखत 
फूलन मंडप छायो ॥४७॥ आनंद भरे करत कुलाहल उदित मुदित नरनारी॥ 
निरभय भये निशान बजावें देत निशंकन गारी ॥!४८॥ नाचत महर मुदित 
मन कीने पात बजावत तारी ॥ सूरदास प्रभु गोकुल प्रगटे मथुरा कंस 
प्रहारी ॥४९॥ 

# राग बिलावल # सुनरी सखी ब्रज आज बधाई बाजही ॥ पंच शब्द दरबार 
मधुर ध्वनि गाजही । मोतिन चौक पुरावही बंदन द्वार बंधाय । नाचत गावत सब 
मिले हो । सो हरषित देत बधाय ॥ बधाई बाजही ॥१॥ पलना रत्न जडाव 
नंद घरहीमें साज्यों । गज मोतिनके झूमक दक्षिण चीरसो ढांक्यौ । पचरंग डोरी 
करग्रही झुलावत जसोदा माय ! चुटकी दै दे झुलावही हो । उर आनंद न माय 
॥बधाई.!२॥ पीत झगुली शिर कुल्हे श्याम अंग राजत भारी । गोरोचन 
कौ तिलक अलक राजत घुंघरारी | काजर नैनन आंजिके मसि बिंदुका ढिंग लाय 
इंहि बानिक मेरे मन बसी | निजजन बल बल जाय ॥ बधाई बाजही. ॥ 
# राग बिलावल # प्रगटे मोहन मंगल माई ! कृष्णपच्छ भादौं निसि आठें घर 
इर बजति बधाई ॥ बंदीजन औ भाट ब्राह्मन देस देस तै आए ॥ दिए पटंबर 


॥ अथ जन्माष्टमी बधाई ॥ & राग आसावरी & २५ 
भूषन अंबर जो जाके मन भाए ॥ तुम बिन और कौन त्रिभुवन में दियो मनहिं 
बढाई । “परमानेंद' प्रभु के हित कारन औ सब जात जिबाई ॥ 

# राग बिलावल # नंदमहर घर प्रगटें श्याम | गोपीजन आनंद हुलसिकें । 
परममुदित गावत गुण ग्राम ॥१॥ गरोप सर्वे मिलि भेटि ले आये हीरा रत्न 
बहुत धरिदाम ॥ सुरदास प्रभुको मुख निरखत पूजे सकल मनोरथ काम ॥२॥ 
# राग बिलावल # मिलिआवोरी सजनी मंगलगाइये ॥ध्रु.॥ महरि 
जसोमतिके भयो सुत बेग बधावें जाइये । आज कोसो द्योसशुभदीन बडे भागन 
पाइये ॥१॥ घसि चारू चंदन लीपि आंगन मोतिन चोक पुराइयें । सींकन 
सहित सवारि साथीये बंदन माल बंधाइये ॥२॥ हिये हुती सोइ द्रगन देखी 
आनंद प्रेम बढाइये | हित अनुप हमारी जीवनि विधनां तु चिरजाइये ॥३॥ 
# राग आसावरी & धन्य यशोदा भाग तिहारी जिन ऐसौ सुत जायौ । जाके 
दरस परस सुख उपजत कुलकौ तिमिर नसायौ ॥१॥ विप्र सुजन चारन बंदीजन 
सबै नंदगृह आये | नौतन सुभग हरद दूब दधि हरषित सीस बंधाये ॥२॥ 
गर्ग निरूप कीये शुभ लक्छन अवगति है अविनासी । सूरदासप्रभुकौ यश सुनिक्कें 
आनंदे ब्रजवासी ॥३॥ 

# राग आसावरी # जुरि चली हैं बधावन नंदमहर घर सुंदर ब्रजकी बाला | 
कंचनथार हार चंचल छबि कही न परत तिहिं काला ॥१॥ डहडहे मुख कुमकुम 
रंगरंजित राजत रसके ऐसा । कंचन पर खेलत मानों खंजन अंजनयुत बने 
नैना ॥२॥ दमकत कंठ पदिक मनि कुंडल नवल प्रेम रंग बोरी । आतुर गति 
मानों चंद उदै भयौ धावत बत्रिखित चकोरी ॥३॥ खसि खसि परत सुमन 
सीसनते उपमा कहा बखानों । चरन चलन पर रीक्षि चिकुरवर बरखत फूलन 
मानों ॥४॥ गावत गीत पुनीत करत जग जसुमति मंदिर आई । बदन विलोकि 
बलैयां लै लै देत असीस सुहाई ॥५॥ मंगल कलश निकट दीपावलि ठाँय ठाँय 
देखि मन भूल्यो । मानों आगम नंदसुबनके सुवन फूल ब्रज फूल्यो ॥६॥ ता 
पाछें गन गोप आपसों आये अतिसै सोह | परमानंदकंद रसभीने निकर पुरंदर को 


२६ ॥ अथ जन्माष्टमी बधाई ॥ # राग आसावरी #& 

हैं ॥७॥ आनंदघन ज्यों गाजत राजत बाजत दुंदुभी भेरी । राग रागनी गावत 
हरखत बरखत सुखकी ढेरी ॥८॥ परम धाम जगधाम श्याम अभिराम श्रीगोकुल 
आये । मिटि गये द्धंद् नंददासनके भये मनोरथ भाये ॥९॥ 

# राग आसावरी # देखो अदभुत अवगति की गति कैसो रूप धर्यौ है हो । 
तीन लोक जाके उदर बसत हैं सो सूपके कोने परयौ है ॥१॥ नारदादि ब्रह्मादिक 
जाकों सकल विश्व सर सांधें ताकौ नार छेदत ब्रज जुबती बॉँटि तगासीं बांधे॥२॥ 
जा मुखकों सनकादिक लोचत सकल चातुरी ठाने | सोई मुख निरखत महरि जसोदा 
दूध लार लपटाने ॥३॥ जिन श्रवनन सुनी गजकी आपदा गरुडासन विसराये। 
तिन श्रवननके निकट जसोदा गाये और हुलराये ॥४॥ जिन भुजान प्रहलाद 
उबास्यौ हरनाकुस उर फारे | तेई भुज पकरि कहत व्रजगोपी नाचौ नैक 
पियारे ॥ ५॥ अखिल लोक जाकी आस करत हैं सो माखन देखि अरे हैं । 
सोई अद्भुत गिरिवरहूँ ते भारे पलना मांझपरे हैं ॥६॥ सुरनर मुनि जाकौ ध्यान 
धरत हैं शंभु समाधिन टारी । सोई प्रभु सूरदासको ठाकुर गोकुल 
गोपबिहारी ॥७॥ 

# राग आसावरी # बरसगांठि गिरिधरनलाल की गोपिन न्यौत बुलाये जू ॥ 
जसुमति मुदित सबन बोलनकों घरघर नंद पठायेजू ॥१॥ गामगाम प्रति 
पोरिषौरि प्रति घरघर नंद पधारे । आदर दै बड़े गोपिनकों एक आसन 
बैठारे ॥२॥ गाम गामते शकट जोरिकें नंद महर घर आये । सुनि ब्रजरानी 
ब्रजवासिन मिलि सन्मुख कलश पठाये ॥३॥ घरघर धूप दीपावलि करिकें निज 
मंदिर पधराये । आदर दै बड़ंडे गोपिनकों जोरि सभा बैठाये ॥!४॥ प्रेममुदित 
गावत नरनारी जसुमति मंदिर आईं | कंचनथार बधाये सजिं सजि न्यौतौ टीको 
लाईं ॥५॥ चंदन अगर कपूर सुवासित आंगन भवन लिपाये । बंदनमाला 
साथिये द्वार मोतिन चौक पुराये ॥६॥ कनकपीठि तापर युय धरिकें दक्षिण 
चीर बिछाये । महर महरि गिरिधरन गोद लै मुदित तहाँ बैठाये ॥७॥ 
अन्वाचार्यमुनि गर्ग पराशर कुश आसन पथधराये । बड़ूडे देव पूजाय लालकों बहुविधि 


॥ अथ जन्माष्टमी बधाई ॥ # राग आसावरी # 

दान दिवाये ॥८॥ बंदीजन सबदारें गावें घुरे निसान नगारे । देव दुंहुभी गगन 
बजावत ब्रज कुतूहल भारे ॥९॥ दे असीस द्वारे तहाँ याचक भये सबन मन 
भावे । मोह मांगे सबहिनकों नखसिख पटभूषण पहराये ॥१०॥ राई लोन 
उतारि आरती प्रमुदित मंगल गाये | अति उछाह भरे भरि लालनकों सबकी गोद 
दिवाये ॥११॥ बरन बरन आभूषन सारी व्रजतरुनी पहराई । प्रमुदित बहुरि 
चलीं निजगृहकों मानों रंक निधि पाई ॥११॥ नंदराय बड़ूडे गोपिनकों चरनन 
सीस नवाये । जोरि उभय कर करत बीनती कृपा पुन्य फल पाये ॥१३॥ 
गोपबूंद ऋषिवृंद बिदा द्वै देत चले आसीसा । व्रजपति व्रजरानी हरि हलधर जीवो 
कोटि बरीसा ॥१४॥ 

# राग आसावरी # बरसगांठि लाल गिरिधरकी हों अबही सुनि आई | मंगल 
गावति चौक पुरावति घर घर बजत बधाई ॥१॥ ध्वजा पत्ताका तोरनमाला 
बंदनवार बंधाई । बाजत ताल पखावज आवज झांझन झमक लगाई ॥२॥ 
गोपीग्वाल परस्पर नाचत दधिकी कीच मचाई । देखि देखि ब्रह्मा शिव नारद कुसुमन 
वृष्टि कराई ॥३॥ कहिये कहा कहत नहीं आवे बरनों कहा बड़ाई । नंदनंदनकी 
या छबि ऊपर आस करन बलि जाई ॥४॥ 

# राग आसावरी ऋ जनम सुतकौ होत ही आनंद भयो नंदराय | भहामहोच्छव 
आज कीजै बाढ्यों मन न रहाय ॥१॥ विप्र वैदिक बोलिकें करि स्नान बैठे 
आय । भाव निर्मल पहरि भूषन स्वस्ति वाचन पढ़ाय ॥२॥ ज्ञातिकर्म कराय 
विधिसों पितर देवपूजाय । करि अलंकृत द्विजनकों दे लक्ष दीनी गाय ॥३॥ 
सात पर्वत तिलन के करि रतन ओघ मिलाय । कर कनक अंबरन आवृत दिये 
विप्र बुलाय ॥४॥ पढ़े मंगल विप्र मागध सूत बंदी अघाय । गीत गावे हरखि 
गायक नाचत नट नचवाय ॥५॥| बाजनियां मन बहोत हरखे विविध बाजे 
लाय। जान मंगल भेरि दुंदुभी फेरफेर बजाय ॥६॥ ध्वजा पताका ब्रज 
विचित्रित भवन भवन धराय । बसन पल्लव रचे तोरन द्वार द्वार बंधाय ॥७॥ 
वृषभ गाय सुबच्छ हरदी तेल तन लपटाय । बसन बर्ह सुवर्णमाला धातुचित्र 


२८ ॥ अथ जन्माष्टमी बधाई | # राग आसावरी & 

बनाय ॥८॥ गोप आये भेट ले ले दूध दि संग लाय । पाग पटुका झगा 
भूषन महामोल सुहाय ॥९॥ सुनतहीं भई मुदित गोपी जसोदा सुत जाय । 
बसन सकल सिंगार अंजन आदि तन भूषाय ॥१०॥ कहा मुखकी कहूँ शोभा 
भई सो बरनी न जाय । मानों कुमकुम केसरा मधि कमलकी शोभाय ॥११॥ 
लिये बल करि अति उतावल चली तन बिसराय । श्रवन कुंडल पदिक हिरदे पहरें 
अति उजराय ॥१२॥ विविध बसन बनाये सिरते खसि कुसुम बरखाय । 
नंदजूके भवन पैठी वलय प्रगट लखाय ॥१३॥ अति बिराजत भये कुंडल हदें 
हार कंपाय । बहुत दई असीस योंही रहो ब्रज सुखदाय ॥१४॥ भई रस 
उन्‍्मत नाचत लोकलाज गमाय | अजन जन्म निशशंक गावें हमें प्रेम 
बढ़ाय ॥१५॥ बजे बाजे जन्म उत्सव विविध ध्वनि उपजाय । नंद के घर 
क्रृष्ण आये धर्म सब प्रगटाय ॥१६॥ गोप नाचत दूध दक्षि घृत नीर सरस 
न्हवाय ॥ विवस तकि नवनीत लोंदा डारत हाथ उठाय ॥१७॥ बड़े मन 
ब्रजराज भूषण बसन गाय अनाय । सूत मागध विप्र बंदी किये बोल 
बिदाय ॥१ ८॥ घरन पठये मनोरथ सब गुनिनके पुरवाय ॥ हरि आराधन 
और सुतकौ उदै हदें लाय ॥१९॥ ग्रह पुजाये गणिक उत्तम भली भांति बुझाय। 
दे असीस चले घरन प्रति परस्पर बतराय ॥२०॥ दै बड़ाई कंठ भूषन हार 
बसन मँँगाय । नंद दीने पहर फूली फिरत रोहिनी माय ॥२१॥ सकल ब्रजमें 
भई संपति रमारूप बसाय । करन लीला रसिकप्रीतम रहे व्रजमें छाय ॥२२॥ 
# राग आसावरी # प्रथमही भादोंमास अष्टमी रोहिनी बुधवारी । प्रगटे कूखि 
महरि जसोदाके लाडिले गिरिधारी ॥१॥ सुनि ब्रज जुबती अपने श्रवनन जहाँ 
तहाँते धाई । मंगल थार धरें हाथनपर गावति गावति आईं ॥२॥ मंडित दारे 
धरत साथिये रोपति बंदनमाला । पॉँयन परत कहत रानीसों भले जने तुम 
लाला ॥३|| करत बधाई जसुमति माई मगन भई रस भारी तुम्हारी कूखि पर 
हम नंदरानी वारिवारि सब डारी ॥४॥ बाजत थारी और मृदंगा और बाजतहै 
ताला । हरद दहीकी कांवरि लै लै आये गोप गुवाला ॥५॥ बैठे फूल तबे नंद 


॥ अथ जन्माष्टमी बधाई ॥ & राग आसावरी # २९ 
अतिही सबहिन देत बधाई । हरी हरी दूब विप्र भाटन लै रायजूके सीस 
धराई ॥६॥ विनती करत कहत रायजूसों धन्य जन्म विधि कीयौ । ऐसौ सुत 
प्रगट्यौ तुम्हें गृह आज सुफलहै जीयौ ॥७॥ नाचत गावत करत कुलाहल 
मगन भये रस भारी । फिरिफिरि पहरि हुलसि दैवेकों भूषन बसन उतारी ॥८॥ 
दीने दान विप्रभाटनकों माला मुदरी चीरा। रतनजड़ित कुंडल पहराये मोती झलकत 
हीरा ॥९॥ आनंद रस उच्छाह भावसों सब ब्रज उमग्यौ आज । फूले डोलें 
यह मुख बोलें पुत्र भयौ व्रजराज ॥१०॥ तब नंदरानी अपनी सखिनसों आनंद 
राय बुलाये | पूरन भाग चुंबत रस आनन विहँसत भीतर आये ॥११॥ हँसि 
करि बोली जच्चा सुहागिन आओ पिय मन भाये | बैठि मतो करिये विलसनकों 
हम घर लालन आये ॥१२॥ चरुवा चढावनकों पिय मेरी पहलें सास बुलावी। 
रतनजटित गादी मूढापर आनि कैं बैठावो ॥१३॥ चरुवा चढ़ावनकों नखसिखलौ 
आभूषन पहिरावी । भांतिभांतिके चीर पाटंबर इतनी बेर मंगावों ॥१४॥ 
साथिये धरनकों ननद हमारी तुम पिय बोलि ले आवो । रतनजटित अपने सिघासन 
आनिके बैठावों ॥१५॥ साथिये धरनको नेग बोहोत है सो दीजे मनभायो । 
तातें कहत सुनों पिय तुमसों यह दिन क्योहूँ पायौ ॥|१६॥ हँसि ब्रजऱज कहत 
रानी सों याते, चौगनो देहैं | ऐसौ सुत तुम जाय दिखाये देतहू न अपैहें ॥१७॥ 
चंद्रावली व्रजमंगल राधे करिकरि लाड बुलावी। उनहींके भागि दियौ फल हमकूँ उनहीं 
पै मैंडवावो ॥१८॥ हमही तुमही लालन लेकें उनकी गोद बैठावों | उनको 
चीत्यो भयो हमारें लालै तुमहि खिलावी ॥१९॥ और पिय मेरी द्योरानी जिठानी 
आदर दे बोलि लावी | भाँतिभाति सारी आभूषन सबहीकों पहरावी ॥२०॥ 
बैला भरिभरि दाम मैंगावो देहु रोहिनी हाथा । हँसिहँसि खरचै रानी रोंहिनी जाकी 
सिरानी गाथा ॥२१॥ गाढ़ा भरिभरि सोंजपंजीरी इतनी बेर मंगावी । गुड़, 
घी, दाख खुरेरी मेली पंजीरी बहोत सनावी ॥२२॥ भरिभरि मेरी द्योरानी 
जिठानी हँसिहँसि करिंकें लैहैं | यह दिन हम कों दियो विधाता देखिदेखि सुख 
पैहें ॥२३॥ हँसि ब्रजरायजू बाहिर आये माय बदनि बोलि लाये ॥ सगरी 


३० ॥ अथ जन्माष्टमी बधाई ॥ #& राग आसावरी & 
सोंज धरी ले आगें करौ आप मन भाये ॥२४॥ सास नवलदे चस्वा चढ़ावै 
आछे चीति बनाये | झांकिझांकि देखत नंदरानी चरुवा बहोत मन भाये ॥२५॥ 
सोना मोती हीराके सब आभूषन पहराये । हँसिहँसि पहरे सास नवलदे केऊक 
जोरी मंगाये ॥२६॥ बेटी श्यामदे धरत साथिये आछे मोरि संभारे । मोतिनके 
अक्षत्त कुमकुम लै चीत किये उजियारे ॥२७॥ गुड़ घी पूणि सात सींकनसों 
डुहूँ ओर चिपकाये । सथियनकौ उद्योग देखिकें रानीजू बहोत सिहाये ॥२०॥ 
देत भतीजेकों झगुली कुलही और हाथनकों चूरा। खगवरिया कठुला लटकन और 
पॉयनको पनसूरा ॥२९॥ इतनौ दैकरि मानदे श्यामदे रामदे झगरो ठान्यो । 
तुमरो देन सुनों वीर मेरे एकौ नहीं मन मान्यो ॥३०॥ हँसि व्रजराज कहत 
बहननिसों कहो कहा अरु दीजे । बांह पकरिकें कहत शमदे कह्मो बीर मेरो 
कीजै ॥३१॥ लैहैं भाभीजूकी पायल ते हैं अति बहु मोली । रानीजूकों बंटा 
लाय आय रायजू खोली ॥३२॥ तुमारी ननद हठीली छबीली ते क्योंहूँ नहीं 
मानें । बोलि लई पास भाभीजू दे करिकें मुसकानें ॥३३॥ भाँतिभाँति सारी 
आभूषन तुम हम सब पहरायौ । मोहों माँग्यो सो दीयौ बधाई जो हमरे मन 
भायो ॥३४॥ तुम्हरे घुसारको अलल बछेरा सो छोरि हों लैहों । बहुत ठाठ 
गाय भैंसनिके इतनों ले घर जैहों ॥३५॥ दीने ठाठ गाय भैंसनिके अरु दीने 
रथ जोरे । घोड़ाघोड़ी बछेरा बछेरी बहु दीने खोलि डोरे ॥३६॥ गाड़ा भरिभरि 
सौनों दीनों दीने मोती हीरा | कै लख गाम दिये अनगिनती ऐसे राय जू 
बीरा ॥३७॥ मुरि करि बेटी श्यामदे एक होंस वीर मेरें | रत्नजटित सुखपाल 
मंगावो जैहें आछी तेरें ॥३८॥ इतनी सुनि आनंद रायजू दियो सुखपाल मंगाई। 
तामें बैठी बेटी श्यामदे भत्तीजेको नेग चुकाई ॥३९॥ इतनों लै करि चली 
श्यामदे मुर्मुरि देत असीसा आनंदराय कुँवर बलि गिरिधर जीवी कोटि 
बरीसा ॥४०॥ बीरन मेरे जग उजियारे भाभी कुल उजियारी । चित्र विचित्र 
कूखि यशोदाकी जिन जायो गिरिधारी ॥४१॥ सोने कूखि मढ़ाय यशोदा 
प्रगट्यौं सुखदाई ॥ श्रीविद्दनगिरिधरनलाल पर बारबार बलि जाई ॥४२॥ 


॥ अथ जन्माष्टमी बधाई ॥ # राग आसावरी #& ३१ 
# राग आसावरी # गावी गावो मंगलचार बधावी नंदकें। आवी आंगन कलश 
साजिकें दधिफल नूतन डार ॥१॥ उरसों उर मिलि नंदराय गोप सबै निहार। 
मागध सूत बंदीजन मिलिकें द्वार करत उच्चार ॥२॥ पायौ पूरन आस करि 
सब मिलि देत असीस । नंदरायकौ कुँवर लाड़िलौ जीवों कोटि बरीस ॥३॥ 
तब व्रजराज आनंद मगन मन दीने वसन मंगाय । ऐसी शोभा देखिकें जन सूरदास 
बलि जाय ॥४॥ 
हू राग आसावरी # रानीजू जीवौ दूल्हौ तेरौ ब्रजजीवन जायौ ॥ गोकुलको 
कुलमंडन पूत हम पायौ ॥१॥ देखि दृगकमल जब श्यामगात सुहायौ । ले 
करि निज गोद मोदसों हुलरायो ॥२॥ पूरबकृत पुन्यपुंज भागि बड़े तें पायौ। 
कूखिकी बलिहारी जाऊँ जस कल्यान गायी ॥३॥ 
# राग आसावरी # रानीजू ये सुत यह सुख ऐसी सुहाग रहौ चिरको नित माई। 
अब निधरक भय जाय तुम विधि यह बेर सिराई ॥१॥ रानी यह आंगन द्वारे 
बगरन रहौ नित भीर सुहाई । और रहौ गावत गीत ग्वाल सब रहौ वर चौक 
पुराई ॥२॥ रानीजू तुम रहौ आनंद भरी रस जीवौ सुतै खिलाई । और रहौ 
आनंदराय खिलावत शुभ गोद बैठाई ॥३॥ रानीजू हम रहें निरखत बदन 
लालकौ सकल काज बिसराई । श्रीविड्डल-गिरिधर-निधि प्रगटे जुग बहु जतन 
बनाई ॥ 
# राग आसावरी # तुमरे भागि सुनौ मेरी गोपी भयो ऐसौ लाल हमारे । अब 
चिरजीवी भागि सबनके खेलो मेरे तुम्हारे ॥१॥ हों सुख देखों तुम सुख देखो 
ध्यावो दूध मल्हावो | मेरे लालकी तुम सब भाभी उबटि नहवाय बैठावो ॥२॥ 
तुम लेहु गोद लगावो छाती मुख चुमो और खिलावो । श्रीविहलगिरिधरनलाल को 
गंगा करन सिखावों ॥३॥ 
# राग आसावरी # नंदमहर घर आज बधाये । बरसगांठि कुशल दिन 
आये ॥१॥ भवन सुवासित आंगन लिपाये । जसुमति मोतिन चौक 
पुराये ॥२.॥ लालन उबटन उबटि नहवाये | करे सिंगार रुचि तिलक 


३२ ॥ अथ जन्माष्टमी बधाई ॥ #& राग आसावरी # 

बनाये ॥३॥ आरती वारि मनमोद बढ़ाये । यह सुख निरखि उर नैन 
सिराये ॥४॥ घरघरते सब टीके आये । व्रजभामिनि मिलि मंगल 
गाये ॥५॥ पंचशब्द बाजन बजवाये । द्वारन बंदनवार बंधाये ॥६॥ 
मागध बंदी विप्र सुनि आये । व्रजरानी बहुदान दिवाये ॥७॥ भूषन पा्टंबर 
सब पहिराये । करि न्‍्यौछावरि दास मन भाये ॥ 

# राग आसावरी # हेरी बाजे मंदिलरा महावन । नंदराय गृह पुत्र भयो है हरखि 
देत बहुधन ॥१॥ नाचत गावत ग्वालिनी मिलि बोलत मधुरे वचन । हरदी 
दूध दही लपटावत उमगे प्रेममगन मन ॥२॥ नवसत साजि सिंगार नारि मिल 
मंगल गावत मुनि जन । श्रीविद्ठलन गिरिधारी कृपानिधि नाम यशोदानंदन ॥३॥ 
# राग आसावरी # हमारे राय घर ढोटा जायौ जसुमति कूखि सिराईजू। सुनि 
सब चलीं गृह गृहते साजि बधायो लाईजू ॥१॥ हरद दूब अक्षत दधि कुमकुम 
कंचन थार सुहाई । नवसत साजि सिंगार यूथ मिलि जसुमति मंदिर आई ॥२॥ 
देखि नंद आनंद बढ्यौ अति महरे निरखि सुख पाई। तिलक करत आनंद रायकें 
लै शीश दूब धराई ॥३॥ कोरे चीति संभारि साथिये बंदनवार बंधाई | तिलक 
करत प्यारे लालनकों न्‍योंती दे सुख पाई ॥४॥ सुनिसुनि ग्वालन गाय बहोरी 
जुरि बालक सब आये । दूध दही माखन काँवरि भरि भरि धरिधरि कांथे 
लाये ॥५॥ नायैं गावैं करत कुलाहल प्रमुदित द्वै नरनारी | मुख नवनीत 
लगाई डारि दि हँसिकें दै कर तारी ॥६॥ महामहोच्छवके रस माते तनमन 
सुधि बिसराई । महरि झुलावति सुतहिं पालने आनंद देत बधाई ॥७॥ कुल 
प्रोहित ढिंग बोलि नंदजू नांदी मुख पितर पुजाये । हेम रत्न पार्टंवर भूषण देत 
सबन मन भाये ॥८॥ यह सुख मुख बरनत नहिं आवै निरखि नैन मन फूले। 
हरखि देवगण बरखत सुमनन कौतुक देखत भूले ॥९॥ देत असीस चले नरनारी 
यह दिन नित प्रति आवौ । चिरजीयौ जसुमति तेरो सुत वब्रजपति लाड़ लड़ावो ॥ 
# राग आसावरी # देवक उदधि देवकी सीप वसुदेव स्वांति जल बरख्यौ हो । 
उपज्यौ सुवन विमल मुक्ताफल सुनि सुनि सब जग हरख्यौहों ॥१॥ निर्मोलिक 


॥ अथ जन्माष्टमी बधाई ॥ # राग आसावरी # ३३ 
नग हाथ यशोदा नंदजू को चित्त आकरष्यौ ! बिधि नारद शिव शेष जौहरी तिनपै 
जात न परख्यौ ॥२॥ सुर नर मुनि जाकौ ध्यान धरतहैं सो ब्रज जुवतिन 
निरख्यौ । सोई श्यामा उर हार बिराजत कल्यान श्रीगिरिधर सरीखौ ॥३॥ 
# राग आसावरी # भाग बड़ो जसोदाजु नंद को प्रगटे कुँवर कन्हाई हो ॥ 
जबते जन्म भयो ढोटाकों तबतें नव निध पाई हो ॥१॥ ऊपमाँ कहा कहों 
बालक की मोपें बरनि न जाई हो ॥ कोट कुबेर सिंघ द्वारे ठाड़े तिनसों हम बड़ाई 
हो ॥२॥ जरा वियोग रोग भय नाही घरघर मंगल गाई हो ॥ और महा 
सिध भवन भवन प्रत सूरदास बलजाई हो ॥३॥ 

# राग आसावरी # सुनि गोपीजन आनंद भई हैं हरिजूकी जन्म बधाई । करि 
सिंगार चारु अंगनमें देत असीस सुहाई ॥१॥ बदन तंबोल नैन अंजनदै सेंदुर 
मांग भराई । पिय अनुराग सुहाग भरी नव कुमकुम आड़ बनाई ॥२॥ अंचल 
तल कुंडल छबि झलकत परत कपोलन झाँई । मानों भोर भयौ रवि कंजन किरण 
पियूष पिबाई ॥३॥ ग्रथित कुसुम छूटत कबरिनते चरन परत छबि छाई । 
मानों सोहत मेघ नलिन पर फूल फुहीं बरखाई ॥४॥ मणि गण हार बिराजत 
उर पर कंचुकी नील कसाई । मानों श्याम प्रगट हृदय भयौ उर पर झलकत 
झाँई ॥५॥ झलकत बलय कंज नूपुर ध्वनि मोहन श्रवन सुहाई । मंगल थार 
संभारि दुहूं कर मंगल गावत आई ॥६॥ मंगल बदन निहारत बारत तन मन 
धन बिसराई । मंगल पूरब मिले सनेही मंगल रूप कन्हाई ॥७॥ मंगल गोप 
मगन मन नाचत मंगल दधि छिरकाई | मंगल भूषण बसन पहरि सब मंगल दरश 
दिखाई ॥८॥ मंगल श्रीयमुना गोवर्धन मंगल पुंज भराई । मंगल सुभग पुलिन 
बूंदावन मंगल लता द्ुम छाई ॥९॥ मंगल हरद तेल चूरन जल सींचत हरख 
बढ़ाई । मंगल नंद यशोदारानी मंगल निधि प्रकटाई ॥१०॥ मंगल वल्लभ 
ब्रज मंगल निधि चरन रज सीस चढाई । नित मंगल रसिकनके जीवन मंगल लीला 
गाई. ॥११॥ 

# राग आसावरी #& भादोंबदि निसि आठ बलि नंदरानी सुत जायो कन्हाई । 


३४ ॥ अथ जन्माष्टमी बधाई ॥ #& राग आसावरी # 

तिहिछिन नंदराय मुखप्रफुलित वहसुख कह्यो न जाई ॥१॥ गुरुसे बिप्रबुलाय 
जोतसी भुखन बसन बनाई । स्वस्तियन जाति कर्म पुत्रको करत तवें 
चितचाई ॥२॥ पितर देवपूजा सुभ विधिसों कीनी बेदबताई । मानों तिहुं 
लोक जीति अब लीये कीरति जग प्रगटाई ॥३॥ गैयां तुरत सिंगारि द्विजनकों 
दीनी तिन मन भाई । मानों सदा सब देत कामनां सुरभी सुद्धी बिसराई ॥४॥ 
तिल गिरिरत्न अमोल दान करि मंगल स्वस्ति पढ़ाई । मानों कुबेरसें किये सकल 
द्विज संपति कितिक लुटाई ॥५॥ तब सुनि गोप वधु घरघरते निकसी गावत 
बधाई । मानों नंदघर सागर मिलिवेको बिबिध त्रिवेनी आई ॥६॥ सुंदर बदन 
कमल ससि सरसे बरसे सुधा मिठाई । कंचन दामिनि तें तन सुंदर खेंजन नेन 
निकाई ॥७॥ सोभित कान तरुकली झुमक रंगरंग नगन जड़ाई ॥ मानों 
शुक्र कुंज गुरु बुध हितसों बेंठे करि समताई ॥८॥ सारी झीनी हँस गज गवनी 
ओर सभा बसुधाई । लहेंगा बहु रंग कंचुकी गाठी वेनि सिथिल गुहाई ॥९॥ 
सुभ्न कुसुम सुथरे केसनतें गिरत पग न ढिग जाई । कीरति लपट मानों मधुकर 
सब पीवत कजन रसधाई ॥१०।॥ हार पदिक चमकत मुख चिबुकें नूपुर पग 
अरुनाई। मानों तीयरूप कमल फुलवारी रची विविध रंग झाई ॥११॥ कंचन 
थाल लियें सब कर मृदु कुंकुम आदि धराई ॥ मानों उददें राव बहुत सरसके 
केबलनपर हित ठाई ॥१ २॥ प्रेम मग्न व्रजराज कुंवर में तन सुधि सब बिसराई। 
अति सुगंध लपटी चहुं दिसतें जसोमति निकट बुलाई ॥ १३॥ पूरन परमानंद 
रूपकों निरखत द्रगन अघाई । सकल कला ससिउदित द्विज मानों जुगजुग तिमिर 
नसाई ॥१४॥ पूजत नंदरानी सुत तिहिछिन बोलत सुधा सनाई ॥ भाटन 
ओर सुततरुनी गन कीनी कबित बड़ाई ॥१५॥ पूछत नाम करन रिषि सब 
मिलि गर्ग बतायो सो केंसो ॥ केंहे अचल सुखद ब्रज मंडल ओर न दूजों 
एसो ॥१६॥ तुम्हारे मन अभिलाख हती यह दिन दिन होत सवायो । 
अबिचारित धन मन ज्यों त्यों यह परम पदारथ पायो ॥१७॥ कोऊ कहत यह 
सिसु उछंग ले यह छिनु कंठ लगाऊ कोऊ कहत तन पीत झगुलिया उर करला 


॥ अथ जन्माष्टमी बधाई ॥ & राग आसावरी # ३५ 
पहराऊं ॥१८॥ कोऊ कहें कर चुंबन प्रेमसों तोतरे बचन बुलाऊं | कोऊ 
कहें मनि जटित खिलोनां लें आइ सों लडाऊं ॥१९॥ सकल सुहागिनि रुचिर 
भालपर चित्रित कुंकुम आड़ें । सेंदुर मांग सवांरि परस्पर हँसत कपोलन 
गाड़ें ॥२०॥ रतितें सरस सकल कमलासी भवन भवन प्रति डोले । बांधत 
बंदन माल साथिये तोरन नग बहु मोलें ॥२१॥ चहचारों यह सुनत गोप सब 
जीततित तें उठि आये | मानों सुरनर अति चतुर काम छबि भेटि महरिको 
लाये ॥२२॥ कुंकुम तिलक दूब धरि दधि घृत दूध महर सिरनायो | नाचत 
हँसत कोऊ कछु गावत गोरसकीच मचायो ॥२३॥ बाजत दुंदुभी ढोल सप्तसुर 
ग्राम सहित मूदुबीने । रंभा आदि अपछरा तुंबर तिनहूकी छबि छीने ॥२४॥ 
पटभुखन बहु मोल वारिके मन वांछित सब दीनें। कहत सदा चिरजीयो लाल यह 
किये महारस भीने ॥२५॥ कंचन कलस धुजा रंगराजे पीरे चमकत जो हे । 
कंसादिक जीतन कारन यह चपलात अति सोहें ॥२६॥ लीला सिंधु छबीले 
श्याम गुन कबि कोऊ कहा बिचारें | वल्‍्लभ कुल यदुनाथ तन धनि व्रजाधीश उर 
घोरें. ॥२७॥ 

# राग आसावरी # नंदराय प्रमुदित श्री जसोमति सुत जायो सुखदाई हों ॥ 
भादों कृष्ण अष्टमीकी निसि अचल महानिधि आइहो ॥१॥ तरुनी गन नख 
सिख सजीआई गावत कहत बधाई हो ॥ पूरत चोक बिबिध रंगनके मंगल कलस 
धराई हो ॥२॥ बेरख बंदन माल ग्रेह प्रति बसुधा सुधा बनाई हो ॥ बाजत 
पंच शब्द सुथरे सुर जाचक आस पुराई हो ॥३॥ द्विज वर सबकों देत दछिनां 
कीरति त्रिभुवन गाई हो || सब जय अमित संपदा फेली व्रजजन अति चित चाइ 
हों ॥४॥ तरुनि गनकों रंगरंग सारी देत असीस महाई हो ॥ गाय बच्छ 
ब्रजबासी प्रफुलित जमुनां बन सरसाई हो ॥५॥ सेवकजनकी पूरी आसा देव 
कुसुम बरखाई हो ॥ ब्रजाधीश चिरजीयो लाडीलो सोभा बरनी न जाई हो ॥६॥ 
# राग आसावरी # पूत भयोरी नंदरायकें नांचत गावत खाल || बदत न 
काहू जगमें आली वारत हाटकलाल ॥१॥ हरद दूब दधि मांखन छिरकत जब 


३६ ॥ अथ जन्माष्ठमी बधाई ॥ # राग धनाक्री & 

प्रयटे गोपाल ॥ चतुरबिहारी संतनके हित गोकुल आये परम कृपाल ॥२॥ 
# राग आसावरी % आज बधावो माई नंद दरबार ॥ व्रज बनिता मिलि मंगल 
गावे ॥ सजि चलो कंचन धार ॥१॥ धुजापताका कदली रोपो दरें बंदन 
वार सकल सुवासनि धरो साथिये जसुमति परम उदार ॥२॥ कंचन सींकधरो 
अति सज़ित मुक्ता लसत सुढार ॥ प्रफुलित भये कमल मुखमानों दिनकर किरनि 
अधार ॥३॥ लालहि देखत सब सुख उपजत वारत नग मनिहार ॥ 
गरीबदासकों दहहें पंजीरी बोलि सकल परिवार ॥४॥ 

# राग धनाश्री & पुत्र भयो है आज श्रीव्रजराजे । प्रथम यथामति बरनही हों 
पुष्टि मारग रसरूप । भूतल प्रगट भये आयकें हो श्रीगोकुलके भूष । श्रीत्रजराज 
के दूर गये दुश्ख भाज ॥ श्रीव्रजराजके. ॥१॥ व्रजवासी सब सुनतही हो 
आवत चहुंदिश धाय । लै काँवर दूधकी हो तनकी सुधि बिसराय ॥ श्री. ॥ 
जिन छांड दिये घरकाज ॥ श्री.॥२॥ हरद दूधदधि अक्षत कुमकुम देत 
परस्पर सींच । भीर भई नंदद्वारमें हो आंगन माची कीच ॥ श्री. ॥ तिन तजी 
लोककी लाज ॥ श्री. ॥३॥ नंदभूप कर नचावहींहों देह दशा गये भूल । 
मंगल स्नान करावहीं मन पुत्र जन्मकी फूल ॥ श्री. ॥ सुत सबहिनके सिरताज 
॥श्री.॥४॥ गर्ग परासर बोलकें हो जातकर्म कर नंद । श्रुतिपुरान गुन 
गावहीं हो प्रकटे आनंद कंद ॥श्री.॥ करत वेदधुनि गाज ॥श्री.] ५ ॥ 
चंदन भवन लिपावहीं हो धरत साथिये चीति । मोतिन चौक पूरावहीं हो करी वेद 
विधि रीति ॥लि.॥ कलश लिये सब साज ॥श्री.॥६॥ दुंदुभि देव 
बजावहीं हो चहुंदिशि घुरे निशान । बहुविध बाजे बाजहीं हो करत सप्तसुर गान 
॥श्री.]] गावत सहस समाज ॥श्री.॥७॥ देत असीस सबै व्रजनारी 
जमुमति कूख सिराय । मंगल साज सिंगार सुभग तन मेर धरत लै आय ॥श्री॥ 
चरन नूपुर धुनि राज ॥श्री.॥८॥ जाचक जन मनि माल पैहराई विप्रन दीनी 
गाय ) सोना मोती हीरा पन्ना दीये भंडार लुटाय ॥श्री.॥ देत ब्रजराज 
॥श्री.॥९॥ श्रीवृषभान आदि गोपनकों बोहोत करो सनमान । प्रकत्यी 


॥ अथ जन्माष्टमी बधाई | # राग धनाश्री # ३७ 
नंददासकी ठाकुर देत अभय पद दान ॥श्री.॥ तुम करौ श्री गोकुलराज 
॥श्री.॥१ ०॥ 

# राग धनाश्री ऋ बधाई माई आज बधाई ॥प्रु.॥ आज बधाई सब ब्रज 
छाई | ब्रजकी नारि सबै जुरि आईं ॥१॥ सुंदर नंदमहरजूके मंदिर । प्रगट्यौ 
है पूत सकल सुख कंदर ॥२॥ होत ही ढोटा ब्रजकी शोभा । देखि सखी कछु 
और ही ओभा ॥३॥ मालिनसी जहाँ लक्ष्मी लोले । बंदनवार बाँधती 
डोलै ॥४॥ बगर बुहारत फिरत अष्टसिधि । कोरेन साथिया चीतति 
नवनिधि ॥५॥ ग्रहग्रहतें गोपी गमनी जब । रंगीली गलिनमें भीर भई 
तब ॥६॥ बीथी प्रेममदी छबि पावें । नंदसदन सागरकों थावें ॥७॥ 
हाथन कंचन थार रहे लसि । कमलन चढ़ि आए मानों शशि ॥८॥ मंगल 
कलस जगमगे नगके । भागे सकल अमंगल जगके ॥९॥ फूले ग्वाल मानों 
रणजीते । भये सबनके मनके चीते ॥१०॥ कामधेंनुते नेक न हीनी । दै 
लक्ष गाय द्विजनकों दीनी ॥११॥ नंदराय तहाँ अति रस भीने । पर्वत सात 
रतनके दीने ॥१२॥ नंदराय गृह माँगन आये । ते बहोर्‌यों मांगन न 
कहाए ॥१३॥ घरके ठाकुरकें सुत जायौ । नंददास तहा सब सुख 
पायो ॥१४॥ 

# राग धनाश्री # आज सुहायौ री माई । देखत होत परम सुखदाई ॥१॥ 
महरि यशोदा ढोटा जायौ । आनंदरायकों वंश बढायौ ॥२॥ सगरे घोख 
कुलाहल भारी । ग्रहगृहते निकसीं व्रजनारी ॥३॥ सुंदर मांग जटित नग टीके। 
प्रफुलित बदन लगत हैं नीके ॥४॥ मोतिनहार भार आनंदके । भायन लहरि 
उठत हिय उनके ॥५॥ मंगलथार जटित कर लीने । गावत गीत घोर सुर 
कीने ॥६॥ बेगिवेगि पण धरत उताल । देखे आय रायजूके लाल ॥७॥ 
धन्य घरी यह पूत हौनकी । धन्य कूखि जसुमति सौनकी ॥|८॥ जसुमति हम 
तुम पर बलिहारी । अपने कुलकी करी रखवारी ॥९॥ नाचत ग्वाल गोप 
रसगावें । फिरफिर नंदमहरजूके आवें ॥१०॥ दि माखनके मॉँट उठावें । 


॥ अथ जन्माष्टमी बधाई ॥ # राग धनाश्री & 

नरनारिनके सीस नवावें ॥११॥ फूले फिरत सबै रंग भीने । उतारि भूषन 
वसन बहु दीने ॥१२॥ बैठे रायजू वेद पढावें । अपने लालके नक्षत्र 
दिखावें ॥१३॥ पॉँय पूँजी विप्र पहराये | दीये दान आप मन भाये ॥१४॥ 
फिरि हसिके वृषभान बुलाये । और सब लरिका गोप उठाये ॥१५॥ पहराये 
भान गोप जे राजा | कहत किये तुम पूरन काजा ॥१६॥ ढाठी मागध चारन 
बोले | गहने चीरन देत अमोले ॥१७॥ फिरि सारी अति सुरंग मंगाईं । 
ब्रजसुंदरि सगरी पहराई ॥१८।| सबहिनके कीये सनमान । बैठे राय महाबल 
दान ॥१९॥ कोरेन साथिये वंदन वारे । झूमि रहे सबहिनके द्वारे ॥२०॥ 
सुनि गायनके ठाठ मंगावें । विधि करिके विप्रनको दिखावें ॥२१॥ वीथी 
प्रेमनदी छबि पावें | नंद सदन सागरकों धावें ॥२२॥ श्रीविद्दनगिरिधर निधि 
रासी । फूलि गये सगरे व्रजवासी ॥२३॥ 

# राग धनाश्री # माई राणीलारों जाईयो अरी सब नाचो गावो आय । 
आनंदरायके घर सोहिलो बिधि दीनों है तरसाय ॥१॥ आवो चंद्रावली रोहिनी 
राधे लेहु गोद उठाय । आवी ब्रज सुंदरि भावति ब्रजमंगल लेहु बुलाय ॥२॥ 
सारी पहरौ क्षिमझिमि नखसिख सिंगार बनाय । काजर देहौ गहगह्मौ मुख पीयर 
बहुत लगाय ॥३॥ यह घर पूत सुहावनी यह आनंद कहू न माय । श्रीविदल 
आंगन रायके सिर हरद दही लपटाय ॥४॥ 

# राग धनाश्री # जसुमति सुत जन्म सुनि फूले ब्रजराजहो । बडेबैस पूरन घर 
आयौ यह काजहों ॥१॥ ब्रज गाय सिंगारी सब बसन भूषण साज । देखनकों 
आय जुरे गोपी गोप समाज ॥२॥ सगरे मिलि नायें गावे छांड़ि लोक लाज॥ 
दूध दही माखन लै छिरकें करि गाज ॥३॥ नंद सबन दीने थेनु रतन बसन 
नाज । प्रगट भये रसिक प्रीतम गोकुल सिरताज ॥४॥ 

# राग धनाश्री # नंदरायके भवन बधाई ॥घरु.॥ चलो सखी मिलि मंगल 
गावी । मन आनंद सिंगार करावी ॥१॥ आंगन मांझ भई सब ठाड़ी । जहाँ 
प्रभा अति भारी बाढ़ी ॥२॥ भरत परस्पर नारी आंकौ । खेलत हैं वे निपट 


॥ अथ जन्माष्टमी बधाई ॥ # राग जेतश्री € ३९ 
निसाकौ ।॥३॥ चहुंदिशि ते वे बाजे बाजें । एक ओर जुब॒ती सब गाजें॥४॥ 
जो कोऊ ऐसो औसर पावत । दूध मॉट सीसते नावत ॥५॥ आंगन दधि 
घृत पयके सागर । प्रगट भयो सुत् ब्रज उजियागर ॥६॥ अति भई राय सदनमें 
शोभा । देखत ही सबको मन लोभा ॥७॥ दियो सबनको मुखको भाख्यो। 
दान मान गोकुलको राख्यो ॥८॥ और अधिक कछु कहत न आवे । निरखत 
रसिक प्रीतम सुखपावे ॥९॥ 

# राग धनाश्री & कमल नयन ससिबदन मनोहर देखिये विचित्र गति ॥ स्याम 
सुभगतन पीत बसन हुते उरबन माल सोहे अति ॥|१॥ नखमणि मुकुट प्रभा 
अति उदित चितें चकित उन मांन न पावत ॥ अति प्रकास निसि बिमल तिमिर 
छटि कलमलाय पतिहि जगावति ॥२॥ दरसन मुखी सुखी अति सोचति खट 
सुत सोच सुरति अति आवति ॥ सूरदास प्रभु होऊ पराकृत भुजा चारिको चिह्न 
दुरावति ॥३॥ 

# राग जेतश्री # सोहिलरा नंद महर घर जसुमति जायौ है पूत ॥ध्रु.॥ 
ज्ञाति कर्मकौं ब्रजपति आये लियें विप्रकी भीर ॥ गाय बच्छ सब जुरिकें लाए 
तिनके संग अहीर ॥१॥ नांदीमुख करि दई विप्रन हरखि असीस सुहाई । 
पंच शब्द मिलि बाजन लागे व्रजजन संग लगाई ॥२॥ जबही यह बात सुनी 
सुख की बरसाने बजी बधाई | कीरत सहित वृषभान गृह आये भई है सजन मन 
भाई ॥३॥ जब जसुमतिजू सुनी ये बातें कलश पंच बड़कीने ॥ मंगल बोहोत 
बजाय घोखमें भान भवनमें लीने ॥४॥ बाल देखि परिक्रमा दीनी टीकौ भेंट 
मंगाई । अति आनंद भयौ सबहिनके मनमें धरी है सगाई ॥५॥ मुनिके बचन 
सत्य करि माने बिदा महरिपि मांगी । गदगद पुलकी रोम भये ठाड़े दरशन दे 
बड़भागी ॥६॥ अपनी अपनी काँवरि कांधे धरें शीशनपर माँट । दै शिर दूब 
बँधावत माथे बंदीजन और भाट ॥७॥ गरीबदास कछु यह जस बरन्यौ लघुमति 
अपनी घातें । जसुमति बोलि पंजीरी दीनी व्यास वंशके नातें ॥ 

# राग जेतश्री # आज सखी सपनें श्री गोकुल सोवन फूलन फूल्यो ॥ तिहि 


४० ॥ अथ जन्माष्टमी बधाई ॥ # राग सारंग #& 

समें शब्द सुन्यो तम चरको मेरों मन आनंद भूल्यो ॥१॥ सुनो हो सहेली 
गुनगहेली सपनों भावहें नीको ॥ नंद बबाजीके पुत्र भयो हें भांवतों 
सबहीको ॥२। हों अपने ग्रृहतें उठी रावर मांगत जात मथानी ॥ पहली 
पोरितिं सुनि आइ ब्रज बधाई जानी ॥३॥ अरी भटू में सुन्‍्यो नांहिनें तेरे कहाँ 
सुधि पाईं ॥ भली भई विधि कूख सिरानी गोरी जशोदा माई ॥४॥ एक 
सखी अब धावत आवत लें भुक्ता मनिमाल ॥ हस्त कमल सिर सोंह करत हों 
भयो हे नंदजूकें लाल ॥५॥ सहज सिंगाखजु जेंसें तेंसे अति आनंदित धाई ॥ 
अक्षत गोमय दूब सींकरज मंदिर बंधन आई ॥६॥ ओर सखी मिलि धावत 
आवत अंचल सूरति बिसारी ॥ साथीपूरेकी सोंज चलोलें कर धरि कंचन 
थारी ॥७॥ मधुर मधुर सुर गावत्त आवत गीत जसोमति भाये ॥ बिहसि 
क्यो सबसों पाय लागनों तुम असीस फल पाये ॥८॥ अति विचित्र बहु धरत 
साथिये गृह मंडत बहुवेसा ॥ कंचन कलस सकल ब्रज बेरंख बंदनवार 
सुदेसा ॥९॥ परम उदार नंदजूकी रानी सकल सुवासनी बोली ॥ बरन 
बरनके सारी लहेंगा ओर कटावकी चोली ॥१०॥ मोहन उपर वारि न्योछावर 
करत प्रान बलिहारी ॥ पाय लागी मुख चूंबि गोदलें खगुवावों रख 
गुवारी ॥११॥! आंखि अजावन नंद सुहागिन पाई हे नूपुर झारि ॥ साथीयरेकी 
सोंज चलो लें करमहि कंचन थारी ॥१२॥ हसि वब्रजराज खिरकमें आये जहां 
सुरभिन की ठाटी ॥ दिये घूमरि घोरीके खेला ओर पियरे मुखपाटी ॥१३॥ 
शत्रु मारि भुवभार उतारे जन साधुनके काजा ॥ वृंदारण्य बिहारी हूजो सकल 
लोकके राजा ॥१४॥ उर अंचल लें देत असीसा बिनती सुनहु बिधाता ॥ 
सकल भोग नंदराय भोगवें जुग जुग उरकु सराता ॥१५॥ दास गुपाल साथ 
यह लीला गुन गोविंद जुके गावें ! हरिभक्तकों होऊ क्पानिधि सकल पदारथ 
पावें.. ॥१६॥ 

# राग सारंग & यह चिरजीयो तुमारे भाग्य बड़ेही पायौ । लेति बलाय सकल 
गोपीजन तुम ऐसौ सुत जायौ ॥१॥ अति आनंद भयौ सबहीकें घरघर बजत 


॥ अथ जन्माष्टमी बधाई ॥ # राग सारंग # ४१ 
बधायो ॥ शोभा कही न जात या ब्रजकी जबते ये घर आयो ॥२॥ यह 
उच्छाह समात न मनमें अति रस मंगल गायौ ॥ श्रीविड्ठन गोकुलके जीवन गिरिधर 
सुख उपजायो ॥३॥ 

# राग सारंग # टाढ़ी कहति सकल ब्रजनारी ॥ तुमारौ सुत चिरजीवौ हो रानी 
बांधी सुखकी पारी ॥१॥ जादिन ते तुम्हारे गृह प्रगटे भये सबन मन चाय ॥ 
फूले ग्वाल गोप अति डोलत फिरिफिरि रस गुन गाय ॥२॥ नेंकहु रह्मौ न जात 
भवनमें और कछू न सुहाय ॥ श्रीविड्डल प्राननके प्यारे ग्रिरिधर उर 
लपटाय ॥३॥ 

# राग सारंग # बरसगांठि या नंदरायके सबकोऊ हुलसत करत बधाये ॥ 
पहलें तो प्रकटे ऐसे तब इनकें ऐसे सुत आये॥१॥ मंगलचार होत अति दूनों 
गजमोतिनके चौक पुराये || ललनबबाकौ आजसोहिलौ व्रजनारिन मंगल जुरि 
गाये ॥२॥ देत दान सबही विप्रनके और बैठि करि वेद पढ़ाये ॥ दुहुँ ओर 
राजत दोऊ ढोटा ब्रजराज चौकपर लगत सुहाये ॥३॥ बाजे बजत भीर अति 
भारी गॉमगाँमतें गोप बुलाये ॥ आरती होत होत नोछावरि नरनारी उठि सब 
पहराये ॥४॥ विंहसत सुख मानत नंदरानी जिन यह कुँवर लाड़िले जाये ॥ 
श्रीविदलगिरिधरन राय बलि ये ढोटा व्रजनंद लड्याये ॥५॥ 

# राग सारंग ऋ बरस गॉठिकों चौक आज ब्रजरानीकों यह लगत सुहायौ ॥ 
गावत गीत सकल व्रजसुन्दरी सुखके मूलकौ यह बधायोौ ॥१॥ दोऊ कुँवर 
राजत अचरा गहें और बैठे ढिंग हँसि व्रजराय ॥ धन्य कूँखि रानी तिहारी सुख 
देखति जसुमति सी जाय ॥२॥ चाइन देति चौक मोतिनके अतिही हुलसत 
सब व्रजनारी ॥ तिलक करति अक्षत रोरीसों और आरती उतारी ॥३॥ ए 
चारयौ सोहिले सुनो रानी बेगि तुमारे गृह आवो । गाम गामते सब नरनारी ऐसेंई 
दिनदिन न्योति बुलाबौ ॥४॥ ऐसेंई आनंद होत जन्म भरि ऐसेई बाजे गाजि 
बजावो । श्रीविद्वलगिरिधर दोऊकों माई बाबा तुम सदा मल्हावी ॥५॥ 


घर ॥ अथ जन्माष्टमी बधाई ॥ # राग सारंग # 

# राग सारंग # मंगल गावति हैं व्रजनारी । बाहिरतें घर भीतर आवत देखतत 
बदन उघारी ।!१॥ नाचत ग्वाल गोप रसभीने और नाचत नंदराय । काहू 
गिनत नहीं उर अंतर ब्रजजन सब सुखपाय ॥२॥ अति उच्छाह बढ्यौ सबहिनके 
कोऊ कित्तहूँ न समाई ॥ श्रीविद्ठलगिरिधरन मनोरथ सबके पूजये आई ॥३॥ 
# राग सारंग & रानी आनैदसों हँसि देति | गामगामतें ग्वालिनि आईं तिनको 
आदरलेति ॥१॥ ऐसोहूँ दिन कसबौ विधाता बहोरि जन्मको आई । हरद दूब 
अक्षत थारनमें शोभितकर कर धर लाई ॥२॥ माथें तिलक करत लालन के 
दोहरी बजत बधाई । श्रीवि्ननगिरिधरनलालकौ मुख देखत न अघाई ॥३॥ 
# राग सारंग ऋ आज महावन मंगलचार । पूरनचंद्र प्रगटे जसुमति गृह भक्तन 
प्रान आधार ॥१॥ बजत बधाई अति मनभाई सुनि आईं व्रजनारी । गावति 
मंगल धरत साथिये बांधत बंदनवार ॥२॥ फूले ग्वाल करत कुतूहल देत हैं 
बसन उतारी । ढोटा भयौ है नंदरायकें नाचत सब नरनारी ॥३॥॥ देत दान 
राय मनभाये भरिभरे रतनन थार | दधिकौ उदधि भयौ आंगनमें कीच मची 
सिंघद्धार ॥४॥ निकसीं देत असीस सबै मिलि सुंदरि परम उदार ! यह शोभा 
कछु कहत न आवै दास निरखि बलिहार ॥५॥ 

# राग सारंग & चलौ भैया आनंदरायपें जैये | जसुमति लाल लाड़िलो जन्म्यो 
कछुक बधाई पैये ॥१॥ याचक जन आबत मांगनकों सुरभी हेम पट दीने॥ 
दुख दारिद्र नसे सबहिनके जन्म अजाचिक कीने ॥२॥ घुरत निशान शब्द 
सहनाई बाजत है जो बधाई । मानिनी सब मिलि मंगल गावति मोतिन चौक 
पुराई ॥३॥ कौन पुन्य तप कीने नंदजू कहै न आबै पार । परमानंद प्रभु 
बैकुंठ जाके ब्रज लीनौ अवतार ॥४॥ 

# राग सारंग ऋ आज नंदके आनंद । आनंदमें नाचत गोपी सब प्रगटे 
गिरिधरचंद्र ॥॥॥ नाचत गोपी ग्वाल आंगनमें अनेक सिंगार करें । गावत 
गीत प्रेमसों भीजे माथें दह्मौ धरें ॥२॥ खेलत हँसत देत करतारी नाचत सुधि 
न संभारें । लटकि लटकि भुज धरत सबनपर अति रससों सबधारें ॥३॥ देत 


॥ अथ जन्माष्टमी बधाई | # राग सारंग # ४३ 

| लेत रायपै सब ब्रज मगन भये । श्री विडलगिरिधरनलालनें सब सुख आय 
॥४॥ 
# राग सारंग ऋ चलो भैयाहो नंदमहर घर बाजत आज बधाई । जायो पूत 
यशोदारानी गोकुलमें निधि आई ॥१॥ कोऊ वन जिन जाऊ गायले आवी 
चित्र बनाई । करो कुलाहल नाचौ गावी हरद दही लपटाई ॥२॥ छिरकत 
चोबा चंदन वंदन हरद दूब वेराई | माखन दूध दहीकी कादों भादोंमास 
मचाई ॥३॥ नाचत गोपी मंगल गावति घरघरतें सब आई । विहँसित बदन 
नैन तन पुलकित उर आनंद न समाई ॥४)॥ बाजत ताल पखावज आवज 
बिचबिच बैन सुहाई । जयजय ध्वनि सब बोलत डोलत पुनि कुसुमन 
बरखाई ॥५॥ परम उदार सकल ब्रजवासी घरघर बात लुटाई । जाचक धन 
ले भये अजाची व्यास चरन रज पाई ॥६॥ 
# राग सारंग & नंदरानी सुत जायौ महरिकरे मंदिर बेग चलौरी ॥ चली जाऊ 
वह वाट सामई जाकी ऊँची पौरी ॥१॥ सोने सींक धरौ लै साथिये चंदनसों 
चरचौरी । बंदनवार द्वार द्वारन प्रति बीच आमकी मौरी ॥२॥ दिये महावरी 
पॉयन चायन नाइन लै लै दौरी ॥ उठी सदनते बसन सँभारी भूषन सब 
सजौरी ॥३॥ आवो गावो बैठो सब मिलि पूजों शंकरगौरी । ब्याह बधाये 
काज पराये विलंब न कीजे बौरी ॥४॥ नाचत बिर्ध तरून और बालिक बीच 
बीच लरकौरी ॥ चोबा चंदन बंदन दीये दीये केसरखौरी | सकल उछाह भयौ 
दा ब्रजमें भाजि गयो सब भौरी । जनगोविंद वीर बलभद्रकी सबहिन लागी 
री ॥६॥ 

# राग सारंग ऋ आनंदकी निधि नंदकुमार । प्रगट परित्रह्म नट भेष नराकृत 
जगमोहन लीला अवतार ॥१॥ श्रवनन आनंद लोचन आनंद मनमें आनंद 
आनंद मूर्ति | गोकुल आनंद गाइन आनंद नंद यशोदा आनंद पूर्ति ॥२॥ 
सब दिन आनंद धेनु चरावत बेंनु बजावत आनंदकंद । खेलत हँसत कुतूहल आनंद 
राधापति बृंदावनचंद ॥३॥ शुकमुनि आनंद भक्तन निशदिन आनंद 


ड४ ॥ अथ जन्माष्टमी बधाई ॥ # राग सारंग # 

रासविलास। चरनकमल अनुराग निरंतर अति आनंद परमानंददास ॥४॥ 
# राग सारंग & बधाये आज नंदमहर घर फूले फिरत नरनारी । एक गावत 
एक भृदंग बजावत एक नाचत दै दे तारी ॥१॥ तोरन चित्र संवार साथिये द्वार 
बांधी बंदनवार । जगन्नाथ प्रभु प्रगटे ब्रजमें सब भक्तन हितकारी ॥२॥ 

# राग सारंग ऋ सोरन कलस धुजा पौरिनपर आछी भाँति सवारें । हरद दही 
रोरिनके छिरके सब गोपिनके द्वारें ॥१॥ भीर रहत नरनारिनकी यह गावत 
गीत बधाये । काहू नहीं सुहात कछु अब ललन भाँवते पाये ॥२॥ आनंदमें 
बीतत सगरौ दिन इन ठोटा के जाये ॥ श्रीविद्ठलगिरिधरन प्रगटिकें बहुत बधाए 
गवाये.. ॥३॥ 

# राग सारंग # नंद मन आनंद भयौ अति । पुत्र जनम सुनिके मन फूले दान 
देति जियमें बाढ़ी रति ॥१॥ करत बेद धुनि विप्र विमल मन येइट है यति । 
सूरदास प्रभुकी सुंदरता देखि लजानों रतिपति ॥२॥ 

# राग सारंग # आजुकौ तिलक नंदमहरघर । मगन सबैं नाचत नारी 
नर ॥१॥ जायौ पूत जसोदारानी | मोहन मूरति सब सुखदानी ॥२॥ 
रंगरंग पहरै अंबर गोपी । सुंदरता देखि उपमा लोपी ॥३॥ सोभित मंगल 
बाजे बाजत । हरद दही घृत छिरकत लाजत ॥४॥ तनमन फूले सब सुख 
सानें । पर जुबती पर पुरुष न जानें॥५॥ भरि भरि भाँवरे लेत सु अंक । 
बरख्यौ गोरस माची पंक ॥६॥ सुनि सुनि फूले सब व्रज के जन । मुदित 
महामन देत सबै धन ॥७॥ द्विज बंदी जन मंगत जनगन । नंद दयौ भायौ 
जाके मन ॥८॥ दामोदर हित कीरत गाऊँ । माँगौ प्रेम बधाई पाऊँ ॥९॥ 
# राग सारंग # नंदमहर घर बाजे बधाई । जसुमति कूँख प्रगट भये श्रीहरि 
आनंदकी निधिआई ॥१॥ मंगल साज लियें व्रजसुंदरि गावत गीत सुहाई । 
आनंद अधिक बढ्यी निरखत हैं फूली अंग न माई ॥२॥ नंदराय बहु दान 
देत हैं मानो घन झरलाई । हरखित भये सकल ब्रजके जन कृष्णकौ किंकर 
बलिजाई ॥३॥ 


॥ अथ जन्माष्टमी बधाई ॥ # राग सारंग % ४५ 
# राग सारंग & आनंदरायजू के परम बधायौ। सबहिन भाग सुहाग सब नीको 
महरि जसोदा जायौ ॥१॥ झुंडनि आवत मंगल गावत सुभग सिंगार कियौ । 
मुख आनंद चंद बरखाये होत प्रफुल्लित हियौ ॥२॥ लेत बलाय आछी रानीकी 
जाति सबै बलिहार ॥ धरत सुधारि सवारि साथिये रोपत बंदनवार ॥३॥ 
छिरकत हरद दहीं रोरिनसों नॉंचत किलकत ग्वाल ॥ लाल उधारे तनन बिसारे 
अरु नांचत व्रजवाल ॥४॥ बांह उठायें कहत सुख पाये पूरे काज हमारे ॥ 
श्रीविदल गिरिधर ग्रह प्रगटे रायजू पुण्य तुम्हारे ॥५॥ 
# राग सारंग # महरिके मंदिर बेगि चलौरी । चली जाव वह धाम सामहीं जिन 
कहूँ बीच परौरी ॥१॥ मालनि बांधत बंदन मालें बीच आमकी मौरी । देत 
महावरि पॉइन चाईन डोलत दौरी दौरी ॥२॥ रमकी झमकी फिरत गुजरियाँ 
भूषन वसन सजौरी । विविध बधावें काज परावें बिलंब न कीजै बौरी ॥३॥ 
हाथन कंचन थाल बिराजत बिच मोतिन सों रौरी । जन गोविंद बलवीर दरसकों 
सबहिन लागी ढोरी ॥४॥ 
# राग सारंग # बधायो आज भयौ सखीरी जसुमति जायौ पूत ॥ सुभ बोहोर 
धुनि गावत नरनारी मानो सदन पुरहूत ॥१॥ नंदराय प्रमुदित विधि दीये दान 
विप्र मागध जन सूत ॥ ब्रजाधीश प्रभु गोकुल राजी दूरि करन कलि धूत ॥२॥ 
# राग सारंग & कहौ ब्रज गोपी गोप बधाई ॥ गावहु नंदरानी सुत जायौ 
बालकृष्ण निधि पाई ॥१॥ थेंनु रची द्विज कंचन दीये जाचक जन नंदराई ॥ 
ब्रजाधीश प्रभु सुनि व्रजनारी कुसुम झरी बरखाई ॥२॥ 
# राग सारंग # श्री गोकुल सुखद सदा सखी नंदराय सदन सोभित जसुमति 
सुत् प्रगट भये ब्रजजन सुखदाई । गोपी गोप सुंदर बसन बहु रंग बहुमोल भूषण 
पहिंरे रति पति लजात मोतिन चौक पुराई ॥१॥ द्वार बेंखख बंदनमाल ब्रजपुर 
* स्मनीय दुंदुभि मृदंग ढोल बीन किन्नरि बाजत सहनाई । ताल झांझि सुर मंडल 
महुवरि भेरि बाजे अनेक ब्रजाधीश मंगल गावत गायक सुधराई ॥२)॥ 
# राग सारंग # अहो ! नैंदरानी कौ भाग्य बड़ौ कहाँ ज़ौं बरन्यों जाई | तीन 


६ ॥ अथ जन्माष्टमी बधाई ॥ # राग सारंग # 

भुवन जाके बंधन में तिहिं हरि सुभग कर राखी बँधाई ॥ नाना विधि के भोग 
बनाए सबै स्वाद रस सों अधिकाई । चिरजीयौ जसोदा ! यूत तिहारी कछुक जूठन 
“परमानँंद” पाई ॥ 

# राग सारंग & आज नंदरायकें आनंद भयौ। नाचत गोपी करत कुलाहल 
मंगलचार ठयौ ॥१॥ राती पीरी चोली पहरें नौतन झूमकसारी चोवा चंदन अंग 
लगाये सेंदुर माँग सँभारी ॥२॥ माखन दूध दह्यो भरि भाजन सकल ग्वाल ले 
आये । बाजत बैन पखावज महुवरि गावति गीत सुहाये ॥३॥ हरद दूब अक्षत 
दि कुंकुम आँगन बाढ़ी कीच । हैँसत परस्पर प्रेम मुदित मन लागलाग भुज 
बीच ॥४॥ चहुँ बेदध्वनि करत महामुनि पंच शब्द ठमढोल । परमानंद बढ्यो 
गोकुल में आनंद हदें कलोल ॥५॥ 

# रास सारंग & सब ग्वाल नाचें गोपी गावै । प्रेम मयन कछु कहत न 
आवै ॥१॥ हमारे राय घर ढोटा जायौ । सुनि सब लोक बधाये आयौ॥२॥ 
दूध दही घृत काँवरि ढोरी । तंदुल दूब अलंकृत रोरी ॥३॥ हरद दूध दि 
छिरकत अंगा । लसत पीतपट बसन सुरंगा ॥४॥ ताल पखावज दुंदुभि ढोला। 
हसत परस्पर करत कलोला ॥५॥ अजिर पंक गुलफन चढ़ि आये । रपटत्त 
फिरत पग न टहराये ॥६॥ वारिवारि पट भूषन दीने | लटकत फिरत महारस 
भीने ॥७॥ सुधि न परै को काकी नारी । हँसिहँसि देत परस्पर तारी ॥८॥ 
सुर विमान सब कौतिक भूले ! मुदित त्रिलोक विमोहत फूले ॥९॥ 

# राग सारंग # आज महा मंगल महराने । पंच शब्द ध्वनि भीर बधाई घरघर 
वे रखवाने ॥१॥ ग्वाल भरें काँवरि गोरसकी वधू सिंगारत बानें । गोपी गोप 
परस्पर छिरकत दि के माठ ढराने ॥३२॥ नामकरन जब कियौ गर्गमुनि नंद 
देत बहु दानें | पावन जस गावति कटहरिया जाहि परमेश्वर मानें ॥३॥ 
# राग सारंग ऋ आंगन नंदके दथि कौँदी | छिरकत गोपी ग्वाल परस्पर प्रकटे 
जगमें जादौ ॥१॥ दूधलियौ दधिलियौ लियौ घ्रृत माखन माँट संयूत । घरघरते 
सब गावत आवत भयौ महरकें पूत ॥२॥ बाजत तूर करत कोलाहल वारिवारि 


॥ अथ जन्माष्टमी बधाई ॥ # राग सारंग # ४७ 
दै दान । जीयौ जसोदा पूत तिहारी यह घर सदा कल्यान ॥३॥ छिरके लोग 
रंगीले दीसें हरदी पति सुवास । मेहा आनंद पुंज सुमंगल यह ब्रज सदा 
हुलास ॥४॥ 

# राग सारंग & घरघर ग्वाल देतहैं हेरी । बाजत ताल मृदंग बाँसुरी ढोल दमामा 
भेरी ॥१॥ लूटत झपटत खात मिठाई कहि न सकत कोऊ फेरी । उनमद 
ग्वाल करत कोलाहल व्रज बनिता सब घेरी ॥२॥ ध्वजा पताका तोरनमाला 
सबै सिंगारी सेरी । जयजय कृष्ण कहत परमानंद प्रकट्यौ कंस को बैरी ॥३॥ 
# राग सारंग # नंद महोचछछव हो बड़ कीजै | आपने लालपर वारि नोछावरि 
सब काहूकों दीजे ॥१॥ विप्रन देहु गाय और सोनों भाटन रूपौ दाम | 
ब्रजजुबतिन पा्टंबर भूषण पूजे मनके काम ॥२॥ नाचो गावों करो बधाई 
अजन जन्म हरि लीनों | यह अवतार बाललीला रस परमानंद हि भीनों ॥३॥ 
# राग सारंग # तुम जो मनावत सोई दिन आयौ । अपनों बोल करौ किन 
जसुमति लाल घुटुरुवन धायौ ॥१॥ अब चलिहै पाँयन ठाढ़े द्वै महरि बजाय 
बधायौ । घरघर आनंद होत सबनके दिन दिन बढ़त सवायौ ॥२॥ इतनौ 
बचन सुनत नंदरानी मोतिन चौक पुरायो। बाजत तूर तसनी मिलि गावत लाल 
पटा बैठायो ॥३॥ परमानंद रानी धन खरचत ज्यों विधि वेद बतायौ । जादिनकों 
तरसत मेरी सजनी गहि अंगुरियन लायौ ॥४॥ 

# राग सारंग ऋ गह्मौ नंद सब गोपिन मिलिकें देहु हमारी बधाई । अखिल 
भुवनकी जो है महासिधि सो तुमरे गृह आई ॥१॥ बाजत तूर करत कोलाहल 
मंगलचार सुहाई । कंचुकी ऊपर कच लर लटकत ये छवि बरनि न जाई ॥२॥ 
दे दे कनिक पाटंबर भूषण ग्वाल सबै पहराई । परमानंद नंदके आंगन गोपी 
महानिधि पाई ॥३॥ 

# राग सारंग ऋू ग्वाल बधाई मौगन आये ॥ गोपी गोरस सकल लिये संग 
सबही आय सिरनाये ॥१॥ अब ये गर्व गिनत नहीं काहू पाये मनके भाये | 
जहाँ नंद बैठे नॉदीमुख जहाँ गहनकों धाये ॥२॥ बरन बरन पट पाये ब्रजजन 


र ॥ अथ जन्माष्टमी बधाई || # राग सारंग # 

उर आनंद न समाये । जनभगवान यशोदारानी जियके जीवन जाये ॥३॥ 
# राग सारंग # नंद बधाई दीजै ग्वालन । तुम्हारें श्याम मनोहर आये गोकुलके 
प्रतिपालन ॥१॥ युवतिन बहु विधि भूषन दीजै विप्रनकों गौदान । गोकुल 
मंगल महा महोच्छव कमल नैन घनश्याम ॥२॥ नाचत देव विमल गंधर्व मुनि 
गावें गीत रसाल । परमानंद प्रभु तुम चिरजीयौ नंद गोपके लाल ॥२॥ 

# राग सारंग # नंद बधाई बॉटत ठाढ़े । बड़ीबैस ढोटा जायौ है अति आनंद 
बर बाढ़े ॥१॥ काहू गैया काहू भूषण काहू बसन अनेक मनमें आन करत 
सुरपतिसों गहें आपुनी टेक ॥२॥ फूले फिरत गोप सब बालक गावत परस्पर 
भाखत । गिरिधरदास कल्यान युवतीजन देवेकों कछुअन राखत ॥३॥ 

# राग सारंग # गोकुलमें बाजत कहाँ बधाई । भीर भई है नंदजू के द्वारे अष् 
महासिद्धि आई ॥१॥ ब्रह्मादिक रुद्रादिक जाकी चरन रेनु नहीं पाई | सोई 
नंदजूकों पूत कहावै कौतुक सुनों मेरी माई ॥२॥ ध्रुव अंबरीष प्रहलाद विभीषण 
नितनित महिमा गाई । सो हरि परमानंदकौ ठाकुर ब्रजजन केलि कराई ॥३॥ 
# रास सारंग & नंदगृह बाजत कहाँ बधाई | जुरि आई सब भीर आँगनमें जन्मे 
कुँवर कन्हाई ॥१॥ सुनत चल्लीं सब व्रजकी सुंदरि कर लिये कंचन थाल । 
कुमकुम केसरि अक्षत श्रीफल चलत ललित गति चाल ॥२॥ आज भैया यह 
भली भईहै नंदजू तुम घर ढोटा जायो । हृदौ कमल फूल्यौ जो हमारो सुनत बहोत 
सुखपायौ ॥३॥ दान मान विप्रन बहु दीने सबकी लेत असीस । पोहोप वृष्टि 
करत परमानैंद सूरजु कोटि तेतीस ॥४॥ 

# राग सारंग # नंदजु तुमारें जायौ पूत | खोलि भंडार अब देहु बधाई तुमारे 
भागि अद्भुत ॥१॥ लै लै दधि घृत दे हरी पखारौ तोरन माल बंधाई । कंचन 
कलश अलंकृत रतनन विप्रन दान दिवाई ॥२॥ विप्र सबै मिलि करत वेद 
ध्वनि हरखित मंगल गाये । सब दुख दूरि गये परमानंद आनंद प्रेम बढ़ाये ॥३॥ 
# राग सारंग & पूत भयौरी नंदके सब नाचौ गावौ ग्वालिरी । बदत न काहू 
परस्पर आलीरी बारत हाटक लाल ॥१॥ हरद दूब दछ्षि चंदन छिरकत प्रकट 


॥ अथ जन्माष्टमी बधाई ॥ & राग सारंग # ४९ 
भये गोपाल । चतुर बिहारी भक्तन हित कारन गोकुल आये परम कृपाल ॥२॥ 
# राग सारंग & नाचत हम गोपाल भरोसें। गावत बाल विनोद कान्हके नारदके 
उपदेसें ॥१॥ संतनको सर्वस सुखसागर नागर नंदकुमार । परम कृपाल 
यशोदानंदन जीवन प्रान आधार ॥२॥ ब्रह्म रुद्र इंद्रादि देवता जाकी करत 
किवार । पुरुषोत्तम सबहीके ठाकुर यह लीला अवतार ॥३॥ स्वर्ग नर्कको 
अब डर नाहीं विधि निषेध नहीं आस | चरनकमल मन राखि श्यामके बलि 
परमानंददास ॥४॥ 
# राग सारंग # देख सखी गोरसकी आंगन बाठी कीच महरकें | हरद दही 
माखन मधि छिरकत भरि सबमॉंट डहरकें ॥१॥ ढोटा भयौ नंदबाबाके सुनिसुनि 
प्रीत पहरकें । घरधरते गोपी सब धाईं रही न ज्ञाति गहरकें ॥२॥ जसुमतिकी 
इच्छा मन पूजी लागी हुती अहरकें । गिरिधरदास कल्यान जो सुख ब्रजमें सो सुख 
न ब्रह्मा हरकें ॥३॥ 
# राग सारंग & जसोदा फूली मात न मनमें । नाचत गावत देत बधाई जोवत 
जुबती जनमें ॥१॥ गोकुलके कुलकों रखवारों प्रकट्यो गोपगननमें । काल्हि 
फिरें बालिक बलिके संग जैहैं वृंदावन में ॥२॥ सूकत धाननकों ज्यों पान्यों 
यों पायौ या पनमें । गिरिधरदास कल्यान कहत ब्रज महरि मगन सुसदनमें ॥३॥ 
# राग सारंग & गोकुल आज कुलाहल माई ॥ ना जानों यह अष्ट महासिधि 
कहौ कहाँते आई ॥१॥ बोले नामकरके कारन गर्ग विमल यश गाई ॥ 
परमानंद संतन हित कारन गोकुल आये माई ॥२॥ 
# राग सारंग # कृष्ण जन्म आनंद बधाई। सुरतरु कामधेनु चिंतामनि विविध 
प्रकार कछु बरनी न जाई ॥१॥ अंतरीक्षणन फिरत अबनीपर मिलत परस्पर 
दूब बधाई । प्रफुलित हदौ ब्रजवासिनको बाल बिरध गावत हरखाई ॥२॥ 
भई भीर नाचत नरनारी बाजे बजत गिने नहीं जाई । सुरपुर अति आनंद भयौ है 
हरखि पुहुप बरखा बरखाई ॥३॥ सुतकौ बदन निहारि सखी सब बारति भूषण 
बलाई । रतन कूखि रानी जसुमतिकी निरधन जाकी करत बड़ाई ॥४॥ 


५० ॥ अथ जन्माष्टमी बधाई ॥ # राग सारंग ऋ 

तब नंदराय मयन भये ठाढ़े कनक रतन मनि धेनु मेंगाई । विप्र पुनीत वेद धुनि 
उचरत दान मनो बरखा बरखाई ॥५॥ नंदलालकौ बदन निहारत हरखत सब 
मिलि करत बधाई । तिहूंलोक आनंद भयौ है सूरदास निरखत बलिजाई ॥६॥ 
# राग सारंग & नंदराय घर भयौ है ढोटा ना हेली आवौहो । बाजत तूर तरुनी 
मिलि गावति करि करि मनमें चावो ॥१॥ श्रीफल दूब अक्षत फल रोरी कंचन 
थार भरावी । कदली खंभ पात नूतनके बंदनवार बँधावों ॥२॥ नामकरनके 
गर्ग पुरोहित तिनपै वेद पढ़ावो | जनगोविंद नंद घर आनंद बाजत अनंत 
बधावो ॥३॥ 

# राग सारंग & चलौ भैया उत जाई महरिकें कपरा कोटिक लूटतहैं । पोटे 
बाँधि बाँधि शिरपर धरे लै लै लोग विखूटतहैं ॥१॥ रमकि झमकि फिरत 
गुजरिया अंचल छोर छूटत हैं रपटत गिरत उठत रसमाते दधिके माट फूटत्तहैं॥२॥ 
एकन गाढ़े मोलन बाढ़े एक यों सहस कूटत हैं । एक ओर लघु नीके बाजे गहरे 
घोट घूटत हैं ॥३॥ एक भाट भिखारी ब्राह्मण आपुस माँझ झूटतहैं | खबर 
न परत कहूँ दबी आँगुरिन माला मोतिन टूटत हैं ॥४॥ उत्ते महरके अगनित 
दरबन अरबन हाथ ऊठतहैं | दीया न कोऊ महरिकों पहरें बसनन फाटत 
फूटतहैं ॥५॥ पहर बधाई घरघर माई द्वार किवार खूटतहैं ॥ जनगोविंद 
बलवीरनके गुन निसदिन गुनी गन छूटतहैं ॥६॥ 

# राग सारंग # ब्रजमें होत कुलाहल भारी । आनंदमगन ग्वाल सब नाचत देत 
परस्पर तारी ॥१॥ नंदरायके भवनमें आवत आनंदित ब्रजनारी । पुत्र जन्म 
सुनि हरख भयौ है परमानंद बलिहारी ॥२॥ 

# राग सारंग # सुनि देवकी को हितू हमारे | असुर कंस अपवंश विनासित 
शिर ऊपर बैठे रखवारे ॥१॥ ऐसौ को समरथ त्रिभुवनमें जो यह बालक नेंकु 
उबारे | खरग धरे तिहिं देखत अवनीपर छिनमांझ पछारे ॥२॥ यह सुनिके 
अकुलाई प्यारी भरि नैंनते आँसू ढारे | दुखित भये वसुदेव देवकी प्रगट भये धरिकें 
भुज चारे ॥३॥ बोलत उठे प्रतिज्ञा प्रभु यह मोते उबरें तो यह मारे । अति 
दुखमें सुखदियौ पितु मातें सूरके प्रभु भवन पधारे ॥४॥ 


॥ अथ जन्माष्टमी बधाई ॥ # राग नट # ५१ 
# राग सारंग & सब कोऊ नाचत करत बधाये । नरनारी आपुस में लैले हरद 
दही लपटाये ॥9१॥ गावति गीत भाँति भाँतिन के रूप अप अपने मन भाये। 
काहु नहीं संभार रही तन प्रेम पुलकि सुख पाये ॥२॥ नंद की रानी नें यह 
8 भले नक्षत्र ही जाये । श्री विहल गिरिधरन खिलौना हमारे भागिन 
आये ॥३॥ 
# राग सारंग & आज नंदरायकें ढोटा जाये सबन बोहोत सुखपाये बड़डे गोपनके 
घरघरते आवत बजत बधाये ॥१॥ पूरन भाग्य सकल ब्रजसुंदरि गावति गीत 
सुहाये ॥ सारी सुरंग नौतन चोली तन रचि सिंगार बनाये ॥२॥ सगरे घोख 
बढ्यौ यह आनंद जे चीते ते आये ॥ श्रीविद्डलगिरिधरन प्रगटिकें सोच 
बहाये ॥३॥ 
# राग नट # मंदिलरा बाजे नंदरायके राजे माई आनआन भांति ॥ ऐसो 
द्योस माई आज को ऐसी सबन सुहाति ॥१॥ या धरती पर माई दै बडे बरसानों 
नंदगाम ॥ बरसानें वृषभानजु नंदीसुर नंदधाम ॥२॥ जुगन जुगन माई द्वे 
भले व्रजरानी अरु नंद ॥ उनकें श्रीमोहन ओतरे या व्रजपूरन चंद ॥३॥ 
ब्रजनारी हरखें सबे या व्रजके वसो वास ॥ नितप्रति जायों नंदरायकों गावतरें 
बलिदास ॥४॥ 
# राग नट # नंदग्रह बाजत आज बधाई ॥ नाचत गावत करत कुलाहल उर 
आनंद न समाई ॥१॥ गोप सबें मित्रि भेट बहुतलें आये अति अतुराई ॥ 
सूरदास महर मनहि मन फूले अंग न माई ॥२॥ 
# राग मल्हार # मंदिल बाज्यो रे बाज्यौ सकल घोष सुहायो गाज । हमारे राय 
घर ऐसौ ढोटा जायौ जसुमति आज पूर मनके काज ॥१॥ सुनिसुनि चलीं 
अली गृहगृहते सजिसजि नव सत साज । दधिघरृत भरि कौंवरि कॉँचे धरि आये 
गोप समाज ॥१॥ धरि सिर दूब तिलक करि माँथे साथिये धरि दुहूँ वाज । 
भीतर जाय बदन निरखत ही बंधी प्रेम की पाज ॥३॥ श्रीवृषभान देत पट 
भूषन धेनु देत व्रजराज । अविचल रहौ जमुनजल ज्यों थिर ब्रजजनके 
सिरताज ॥४॥ 


पर ॥ अथ जन्माष्टमी बधाई ॥| # राग काफी #& 

# राग मल्हार & बधाई री बाजत आज सुहाई श्रीगोकुलराजके धाम । रानी 
जसुमति ढोटा जायौ है मोहन सुंदर श्याम ॥१॥ सुनि सब गोप घोषके वासी 
चले बर बसन बनाय । तापुरकी मंगल ब्रज बीथिन भीर न निकस्यौ जाय ॥२॥ 
आईं सब गोप वधू मिलि साथन हाथन कंचन थार | कमल बदन सब बनी 
कमलासी झलकत कुंडल हार ॥३॥ नाचत ग्वाल करत कुतूहल दि घृत खोरें 
गात । देत मैँंगाय बसन पट भूषण फूले अंग न मात ॥४॥ जो जाके मन 
हुती कामना सो पुजाई नैंदराय । नंददासकों दई क्ृपाकरि अपने ललनकी 
बलाय ॥५॥ 

# राग मल्हार # आँगन दधिको उदधि भयौ। गोपी ग्वाल फिरत महरानें सकल 
संताप गयौ ॥१॥ वकसत पगा पिछौरी गुनियन अति आनंद भयौ । नंद 
यशोदाके मन आनंद धोंधीके प्रभु जनम लयोौ ॥२॥ 

# राग मल्हार & होंतौ एक नई बात सुनि आई । महरि यशोदा ढोटा जायौ 
आँगन बजत बधाई ॥१॥ कहिये कहा कहइ नहीं आबै रतन भूमि छबि छाई। 
नाचत विर्ध तरुन और बालिक गोरस कीच मचाई ॥२॥ द्वारें भीर गोप 
ग्वालनकी वरनों कहा बड़ाई । सूरदास प्रभु अंतरयामी नंदसुवन सुखदाई ॥३॥ 
# राग मल्हार # मैं सखी नई चाँह एक पाई । ऐसो दिवस नंदजुके सुनियत 
उपज्यो पूत कन्हाई ॥१॥ बाजत पणव निशान पंच विधि रुंज मुरज सहनाई। 
गॉगगॉम ब्रज हाट लुटाये आनंद उर न समाई ॥२॥ चलो सखी हमहूँ मिलि 
जैहें वेगि करौ अतुराई । कोऊ भूषन पहरि पहरावत चलौ सबेरें जाई ॥३॥ 
कंचन थार दूब दधि रोचन गावत चली बधाई । भाँतिभाति बनि बनि युवतीगण 
उपमा कछू न आई ॥४॥ अमर विमान चढ़े सुख देखत जयजय शब्द सुहाई। 
सुरदास प्रभु भक्त हेतु डै दुष्टनकों दुखदाई ॥५॥ 

# राग काफी # श्रीव्रजराजके धाम बधाई बाजही ॥ बधाई ॥ धुनि सुनि 
उठी अकुलाय मेघन ज्यों गाजही ॥मेघन!॥१॥ जहाँ तहाँ ते चली धाय अटकि 
नंदपौरपें ॥अटकि॥ वे गावत मंगल गीत ऊँचे स्वर घोरपें ॥ ऊँचे ॥२॥ 


॥ अथ जन्माष्टमी बधाई ॥| & राग काफी & ५३ 
नौतन सहज सिंगार कीये अंग अंगमें ॥कीये।! बसन लहेरीया भाँति बहु रंग 
रंगमें ॥बहु॥३॥ धूम मची सिंहद्वार हेरी दै दे गावही ॥हेरी॥ प्रेम उमग 
ब्रजनार गिने नहीं काउही ॥गिने॥४)॥ कोऊ नाचे कोऊ गाय कोऊ कर 
तारीदे ॥कोऊ॥ कोऊ शिर्तें दधिमाट फोर कर डारीदे ॥फोर॥५॥ 
बाबानंद नचावत ग्वाल नाचे बड़भूपही ॥नाचे॥ सब तन यों रसवेस भये एक 
रूपही ॥भये॥६॥ याचक गुनी अनेक जुरे नंदधाममें ॥ जुरे। मनवांछित 
फल्ल देत हीरा मणि दानमें ॥हीरा॥७)॥ देत असीस जियौ व्रजराजकौ लाड़िली 
॥ब्रज॥ चंद सूरजकों तेज तपै सुख बाढ़िली ॥तपे॥८॥ ओ्रीवल्लभके 
चरण शरण सुख पावही ॥शरण॥ तोपै रसना रसिक रसाल सदा गुन गावही 
॥सदा॥९॥ 

# राग काफी & एरी सखी प्रकटे कृष्ण मुरारि ॥ ब्रज घरघर आनंद भयौ | 
दधिकाँदो आँगन नंदके ॥थध्रु॥ एरीसखी बाजत ताल मृदंग और बाजे सब 
साजिकें ॥ भवन भीर व्रजनारि पूत भयौ व्रजराजकें ॥१॥ घोषघोषते बाम 
बसनन सजिसजिकें गईं ॥ रोहिनी महाबड़भागि आदर दे भीतर लईं ॥२॥ 
बिछुवनके झनकार गलिन गलिन प्रति है रहे ॥ हाथन कंचन थार उर पर श्रमकन 
चेरहे ॥३॥ ग्वाल गोपिका जात रावरी सगरी भरि रहौ ॥ फूले अंग न मात 
सबनकी भागि उधघरि रहौ ॥४॥ जहाँ ब्रजरानी आप सेंन कीयौ ढोटा भयें॥ 
तहाँ कुतूहल होत मिलि जुबती जूथन गये ॥५॥ निरखि कमल मुख चारु 
आनंदमय मूरति भई ।! लये अंचल पटछोर मन भाई असीसें दई ॥६॥ राय 
चौकमें घेरि छिरकत दि हरदी मेलि ॥ पकरि पकरिकें ग्वाल बोल लेत भुज 
भुजन पेलि ॥७॥ कावरि मथना मॉँट अगनित गिनें नहीं जातहैं ॥ धरे भरे 
सब ठौर कहाँलों सदन समातहैं ॥८॥ होत परस्पर मार माखनके गेंदुक करे॥ 
एक एककूं ताकि बदन अंग लेपत खरे ॥९॥ ऊपरते दधि दूध शीश सीसन 
गागरि ढरें ॥ घोंटुनलों भई कीच रपटि रपटि सगरे परें ॥१०॥ ब्रज गोपिनके 
चोर भीजिलगे अंगअंगसों ॥ गावतहें जुर झुंड अपने अपने रंगसों ॥११॥ 


॥ अथ जन्माष्टमी बधाई ॥ # राग काफी & 

हो हो बोलें ग्वाल हेरी दे दे गावहीं ॥ जोरिजोरि सब बांह बाबा नंद 
नचावहीं ॥१२॥ नंदराय बड़भाग नाचतमें देखत बने ॥ फिरत मंडलाकार 
अंगअंग सुखमें सने ॥१३॥ चिबुक केश सब स्वेत्त उरपर सगरे छै रहे ॥ 
रंग कुमकुमारंग दधि दूधन उरझे रहे ॥१४॥ भाल्र विशाल रसाल फेंटा शीस 
सुहावनों ॥ तोंदि थलक और चाल नायैं मृदंग मिलावनों ॥१५॥ गहिगहिकें 
भुज भूलरहे- गोप सुखमानिकें ॥ रपटि परे जिन नंद सावधान यह 
जानिकें ॥१६॥ आँगन उदधि आनंद पंक चढ्यौ कटिलों भयौ ॥ दई पनारी 
खुलाई सरिता ज्यों बीधिन गयौ ॥१७॥ भानसुतामें जाई मिल्यौ रंग आनंदमें॥ 
कलिंदनंदनी आप सुख लूटत यह फंदमें ॥१८॥ यह औसर सब साधि घोष 
नृपतिजू न्‍हाइयौ ॥ जे बरसोंदी खात ते सब विप्र बुलाइयौ ॥१९॥ पूजा 
पितर कराय दान करत बहु भायसों ॥ घरके मागध सूत झगरतं 
ब्रजरायसों ॥२०॥ मेंटत सगरी रारि मन धन देत अपघाइकें । करत बहुत 
सनमान भूषन पट पहरायकें ॥२१॥ विधिसों गाई सिंगरि दई द्विजन केई 
टठाठसों । जो माँगौ सो देहुँ कहत नंद विप्र भाटसों ॥२२॥ अभरन अंबर 
छाय सहस्र॒ पाँच दश आईइयौ । हँसिहँसि रोहिनी आप ब्रज तरुनी 
पहराइयौ ॥२३॥ घरघर घुरत निसार कही न जात कछूये जियकी | मंगलमय 
ब्रज देश फिरत दुहाई गाजकी ॥२४॥ ब्रज दशाकौ रूप कहा कहूँ सखी या 
समें । निरख निरख नंददास नृत्य करतहैं ता समें ॥२५॥ 

# राग काफी # मेरी जसुमति जच्चा अहो रानी धन्य धन्य भागि ॥टेक॥ 
तोसी सील सपूती और न कोई । अखिल लोकनाथ जनसी सिज्या सोई ॥१॥ 
जाके उदर उपज्यौ ब्रह्मा भ्रम भारी । सोई कमलनाल जतन करतहै 
ब्रजनारी ॥१॥ आदि अंत जगतकी गति जाकों सूझें | ताकी यह रासि लग्न 
विप्रन बूझें ॥३॥ सकल जीव जंतुनकों भोजन पहुँचावै | ताहि छतियाँ लाई 
लाई दूध पिवावै ॥४॥ जाके गुन गान शेष निशदिन गाये । विश्व कुशल 
काज अनायास आये ॥५॥ गणपति सरस्वती जाकी करतहें प्रशंसा । यादव 


॥ अथ जन्माष्टमी बधाई ॥ # राग गोरी & 3. 
नरेश ये मुनिमानस हंसा ॥६॥ जाकी पदरज शिव विरंची विश्व हेरें | सूरदास 
ऐसौ ध्यान बसी हिय मेरें ॥७॥ 

# राग देश # बाजे बधाइयाँ वे सईयां नंददे दरबार । हुवा सुत सोहनां वे मनदा 
मोंहानां सुकुंवार । आई सुनी गोपियां वे हिलिमिलि गावही खुशीयाल । जुरे सब 
लोक मंगनवे गुनीगन बोले दै दे ताल ॥ गुनीदे ताला ताला नाचै ॥वाहवाव॥ 
आंगनपह पटमांचे ॥वाहवा॥ नंददा लाल जीवो ॥वबाहवा॥ दुधा अमृत 
पीवो ॥वाहवा॥ खुशी दिल पावा झूमां ॥वाहवा!! ललादी तुंनीचूमां 
॥वाहवा॥ उसदा मंगल गावां ॥वाहवा॥ दान दुपट्टा पावां ॥वाहवा॥ 
पावां पटदान मोती वे | जावां दिल फूल दे घरमांह ॥ असाढा हाथ टोडर 
वे ॥ बाजूबंध झूलदे बिचु बांह ॥ तुजपर घोलियां ये ॥ जसोदे बोलियां दै 
सुनाय ॥ धनि धनि आजदा दिन वे ॥ दैदी दान क्‍यों न मगाय ॥ महरने 
दान मँँगाया ॥वाहवा॥ कंचन झर बरखाया ॥वाहवा) हे बड भागन तूरी 
॥वाहवा॥ करी मुरादेपुरी ॥वाहवा। बीच खुशी दील गाढ़े ॥वाहवा॥ 
मंगल मुखी तु साढ़े ॥वाहवा॥ जन्म जन्म गुन गावां वाहवा ॥ नागर दरशन 
पावां ॥वाहवा॥ 

# राग गोरी # हेरी हेरीरे भैया हेरीहेरी ॥ ध्रु. ॥ हेरीदे किन गावही भलौ 
बन्यौ है काज ॥ रानी जसुमति ढोठा जायौ आयोौ ब्रजमें राज ॥१॥ पट पीर 
प्यौसारकौ रानी जसुमति पहिरे ताहि ॥ दामिनिके भोरें गयौ मोमन धोखौ 
आहि ॥२॥ नेतिनेति जासों कहै ध्यान न आवै रूप ॥ सो या बाबा नंदके 
परयौ देखियत सूप ॥३॥फूले फिरत गुवालिया विप्रन बूझत धाई ॥ कहा 
कूँवरकी नामहै हमसों कहो सुनाई ॥४॥ नामनकी गिनती नहीं सबहिनके 
सिरताज ॥ पहलौ तो सुनिलेहु भैया जाको नाम गरीब निवाज ॥५॥ बूढ़ी 
बाँझ सबै सवें क्षीर प्रवाह बढ़ायी ॥ चाटत चरन गोपालके मानों इनहींकौ 
जायौ ॥६॥ सब ग्वालन मिलि मतौ मत्यौ करे मनमें आनंद | आवो पकरि 
नचाइये ब्रजपति बाबानंद ॥७)| ऊँचे मानकौ चोंतरा बैठे हैं सिरदार ॥ देखत 


६... ॥ अथ जन्माष्टमी बधाई || & राग गोरी # 

भोरौसो लगै वाको चित्त उदार ॥८॥ लघु भैया पॉयनपरे सकुचतहैं व्रजराज) 
उठि किन दादा नाचही पूत्त भयौहै आज ॥९॥ नाचत बावानंदजू संग लिये 
सब ग्वाल ॥ मलकत थोंदा हालही देखि हँसी ब्रजबाल ॥॥१०॥ एक ओर 
अज भश्वालिया एक ओर सब पोंनि ॥ पहराबत मधु मंगलै या व्रजकी 
महतोंनि ॥११॥ फूलि कह्मयौँ वृषभानजू पूरब पून्य सगाई ॥ कीरत कन्या 
होइगी तौ दैहों कुंवरकन्हाई ॥१२॥ भैयाभैया कहि टेरियो कहा बड़े कहा 
छोट॥ ठकुराई तिहुँ लोककी दुरी अहीरन ओट ॥१३॥ यह पद गायी 
हेतसों गंग ग्वाल सुखपाय । रौंमरौंम रसना करों तो मोपै बरन्यौ न जाई ॥१४॥ 
# राग गोरी  ॥ हेरी हेरीरे भैया हेरी हेरीरे ॥धरु॥ सकल काज पूरन 
भये नैनन देखे आज । रानी जसुमति ढोटा जायौ आयौ ब्रजमें राज ॥१॥ 
उपनंद कहैं नंदसों मेरे ममकौ भाव । उठि किन बाबा नाचहू आज भली बन्यो है 
दाव ॥२॥ नाचनकों बाबा उठे संगलिये बड़े ग्वाल | मलकत थोंदा हालही 
निरखि हँसी व्रजबाल ॥३॥ उपनंद कहे तब नंदसों गैया सकल मैंगाई । 
नांदीमुख पूजा करें सब विप्रन दई बुलाई ॥४॥ बहोत भाँति बस्तर दिये जैसो 
जाकौ लाग । काहूकों पटुका दिये काहू दीनी पाग ॥५॥ काहूकों चादरि दई 
काहू दीनी खोर ॥ काहूकों दुपटा दिये करि करि पीरे छोर ॥६॥ काहूकों 
झगुला दिये काहू दई कवाई । काहू दीनी पावरी सब बागे दिये बनाइ ॥७॥ 
माधों ग्वाल सबसों कहे सुबस बसो व्रजवास । श्रीजसुमतिजू के लाड़िले हम कबहूँ 
न छॉडे पास ॥८॥ 

# राग योरी # हेरी हेरीरे भैया ॥! हेली दै किन गावहु हो भलौ बन्यौ हे काज। 
रानी जसुमति ढोटा है जन्यी आयौ ब्रजमें राज ॥१॥ पटआयौ प्यौसारसों और 
जसुमति पहिरे तायि ॥२॥ नेतिनेति जासूँ कहें ध्यान न आवै रूप । सो घर 
बावा नंदके परयौ देखियत सूप ॥ ३॥ फूले फिरत गुवालिया हो विप्रहि पूछे 
धाय ॥ कहा कुँवरकौ नाम है बेग बतावी" आय ॥४॥ नामन की गिनती 
नहीं और सबहिनको सिरताज ॥ पहलेंहि तो यह सुन्यौ याकौ नाम गरीब 


; ॥ अथ जन्माष्टमी बधाई ॥ # राग गोरी & ५७ 
निवाज ॥५॥ बूढ़ीबॉझ खबें सबे हो खीर समुद्र बहाय ॥ चाटत चरन गुपालके 
मानों इनहीकी जाय ॥६॥ सब ग्वालन मिलिमतौ मत्यौ हो मनमें अति 
आनंद ॥ आवौ पकरी नचावहूं व्रजपति बाबा नंद ॥७॥ ऊंचे मणि कौ 
चोंतरा हो जहाँ बैठ्यो परम उदार । देखत गोरो सो लग्यौ भोरो चित्त उदार ॥८॥ 
लघु भैया पॉयन परे अरु सकुचे व्रजराज ॥ उठि किन बाबा नॉँचहू हो पुत्र भयें 
ते आज ॥९॥ बाबा नंद नचावहीं हो संग लिये सब ग्वाल । नाचत थोंदा 
हालियो हो देखि हँसे व्रजबाल ॥१०॥ सुबल कहें मधु मंगला चलि नंदीसुर 
जाहीं । जसुमति जूके हाथकी माँगि खुरचनी खांहीं ॥११॥ एक ओर सब 
ग्वारिया एक ओर सब पोंनी । पहरावत्त मधुमंगलें या व्रजकी महतोंनी ॥१२॥ 
फूलि कह वृषभानजू हो पूरब पुन्य सहाई ॥ किरति कन्या हें जनी देंहों कुँवर 
कन्हाई ॥१३॥ मैया मैया कहि टेरहीं कहा बड़े कहा छोट । ठकुराई तिहूँ 
लोककी होउरी अहीरन ओट ॥१४॥ यह पद गायौ हेतसौं हो गंग ग्वाल सुख 
पाय । रोम रोम रसना करों मोपै तोउ न बरन्यौ जाय ॥१५॥ 

# राग गोरी # आज बधायो श्रीव्रजराजकें रानीजू जायोहै मोहन पूत ॥ध्रु.॥ 
मास भादों द्योस आठें रोहिनी बुधवार ॥ यशोदाकी कूखि प्रगटे श्रीकृष्ण लियी 
अवतार ॥१॥ बहोत नारि सुहाग सुंदर सबै घोषकुमारी । सजन प्रीतम नाम 
ले लै देत परस्पर गारी ॥२॥ पुत्र मानों भये घरघर निर्तत ठामठाम । नंददारें 
भेट लै लै उमग्यौ गोकुल गाम ॥३॥ साथिये श्यामा धरत दरें सात सींक 
बनाय ॥ नव किसोरी मुदित है द्वै गहत जसुमति पाय ॥४॥ चौक चंदन 
लीपिके आरती धरीहै संजोय ॥ कहत घोषकुमार ऐसो आनंद जो नित 
होय ॥५॥ एक मानिनी मंगल गावे लीला गावें ग्वाल ॥ एक माखन दूध 
दि लै छिरकत फिरतहैं बाल ॥६॥ एक हेरी दै दै नाचे एक झटके धाई ॥ 
एक काहू बदत नॉही एक खिलावत गाई ॥७॥ एकनारी वृद्ध बालिक एक 
जोबनजोरि ॥ एक काहू बदत नॉँही एक हँसत मुख मोरि ॥८॥ कृष्ण जन्म 
प्रेम सागर होत घोष विलास ॥ देखि ब्रजकी संपदा जन फूले माधौदास ॥९॥ 


पट ॥ अथ जन्माष्टमी बधाई ॥ # राग गोरी 

# राग गोरी # मंदिलरा बाजेही बाजे बाजे माई नंदराय दरबार ॥ध्रु.॥ धुनि 
सुनि चलीं अली जिततिततें नवसत साजि सिंगार। भूषण वसन विचित्र कीये शुभ 
ग्रह लग्न विचार ॥१॥ तिलक साज रोरी अक्षत लै श्रीफल कंचनथार । प्रेम 
मगन भई गावति आवति सब मिलि मंगलचार ॥२॥ दामिनिसी भामिनी 
चहुँदिशितें आईं भवन मँझार | जसुमति सुत घनश्याम विलोकत देति अपनपौ 
वारि ॥३॥ बदन विलोकत हियौ न तोषत इकटक रही निहार । मनहुँ चंद 
लखि थकित चकोरी भई है सकल मनुहार ॥४॥ साधथिये चित्र किये शुभ 
युवतिन बाँधी बंदनवार | मानों अखिल भुवनकी शोभा राजत गोप डुवार ॥५॥ 
आये गोप ओपसों व्रजजन फूल्यौ सब परिवार । हँसिहँसि मिलत नंद आनंदित 
करत सकल मनुहार ॥६॥ पितर पुजाय बहुरि नांदीमुख कीनों कुल ब्यौहार। 
नामकरन पुनि कियौ गर्ग मुनि शुभ ग्रहलग्न विचार ॥७॥ कामधेनु सम दई 
हैं द्विननकों विधिसों धेनु अपार | औरनकों पार्टंबर अंबर ड्ै गये भवन 
भंडार ॥८॥ ढाढ़ी भाट बिर्ध गोपनके करत जो यश उच्चार । विप्र असीस 
देत चिरजीयो महरि मनोहर बार ॥९॥ काँवरि कंध धरें अति हरखत सुनि 
आये सब ग्वार | हरदी दूध दह्यौ बरखावत मानों घन भादों धार ॥१०॥ 
गोरस कीच मची ब्रज विधिनि दूध दही बहे खार । सगबगे वसन नंद मिलि ग्वालन 
नाचत झूमत तार ॥११॥ नाचत नंद थोंदि हालत है आनंद उर न संभार । 
हँसिहँसि ग्वाल बालन गहे फेंट अभरन लिये उतारि ॥१२॥ दडुंदुभी शब्द किये 
नभ सुरनर मुनि उचरत जयजयकार । नाचत सनक सनंदन नारद चतुरानन 
जिपुरारी ॥१३॥ रिद्धि सिद्धि दीनी जो जाँची श्रीव्रजराज उदार | दामोदर बलि 
राम कृष्णकी दरसन प्रान अधार ॥१४॥ 

# राग गोरी ऋ बधावौ ब्रजराजकें गावी सखि मंगलचार ॥ध्रु.॥ रानी 
जसुमति कूखि चंद्रमा प्रगट्यौ पूरन कला प्रकास । सुधा वृष्टि ब्रजजन शीतल किये 
ब्रिविध ताप तन नास ॥१॥ कुमुद कलीसी फूली जुबती नंद भवनमें आई । 
प्रमुदित नैन चकोर बदन लखि आनंद उर न समाई ॥२॥ रीझी प्रान करति 


॥ अथ जन्माष्टमी बधाई ॥ # राग गोरी & 5000 
नोछावरि छिनुछिनु लेत बलाय । फूले ब्रजजन बदत न काहू मानों रंक निधि 
पाय ॥३॥ जुवतिनकों पहरावत नयेनये भूषन वसन अमोल । व्रजरानी लगि 
पाँय सबनके हँसिहँसि देत तंबोल ॥४॥ पहरे गोप ओप पट भूषन उपमा 
बरनी न जाय । कविजन कहत लजात निरखि सुख मानों लोकके राय ॥५॥ 
मागध सूत विप्र बंदीजन आवत ब्रज पति धाम । ढाढ़ी भाट बिरथ गोपनके ले ले 
बोलत नाम ॥६॥ देत तिन्‍्हें गोगज बसन कंचन मणि मुक्तादान । मान करि 
नंद सबनकों पूरे मनके काम ॥७॥ कंचन मणिमय बने झरोखा हीरा लगे 
अपार । निरखि सदन छबि निधिपति सुरपति लजत कोटि शत मार ॥८॥ 
भवन चतुर्दश तीन लोक आनंद रहयौ जहाँ तहाँ छाय । दामोदर बलि रामक्ृष्णकौ 
रहसि बधायो गाय ॥९॥ 

# राग गोरी ऋ आज बधायौ नंदरायकें गोपी गावें मंगलचार ॥ध्रु॥ आई 
जो मंगल कलश लैकें ता ऊपर फूल डार । अक्षत रोचन दूब लै चली विविध फूल 
भरि थार ॥१॥ घरघरतें गावति चलीं व्रजजन झुंड अपार । चलीं सबै मिलि 
महरिके घर देखन नंदकुमार ॥२॥ देख मोहन आसपूरी सबै देत असीस । 
नंदमहरकौ लाड़िलौ चिर्जीयी कोटि बरीस ॥३॥ महरि दानजो बोहोत दीयौ 
और दियौ नंदराय | ऐसौ सुख देखो सदा जन सूरदास बलि जाय ॥४॥ 

# राग गोरी # कौन सुकृत इन वप्रजवासिनको बदत विरंचि शिव शेष । श्रीहरि 
जिनके हेत प्रगटे मानुष वेष ॥ध्रु.॥ जोति रूप जगधाम जगतगुरु जगतपिता 
जगदीश । योग यज्ञ जप तप व्रत दुर्लभ सो गृह गोकुल ईश ॥१॥ एक एक 
रोम कूप विराट सम अनंत कोटि ब्रह्मांड । लिये उछंग बाहि तात यशोदा अपने 
निज भुजदंड ॥२॥ जाके उदर लोक त्रय जल थल पंच तत्व चहुँखान । बालक 
होई झूलत व्रजपलना जसुमति भवन निधान ॥३॥ अनुदिन श्रवण सुधारस 
पंचम चिंतामणिसी बैन । सो तजि जसुमतिकौ पय पीवत भक्तनकों 
सुखदैन ॥४॥ करन हरन प्रभु दाता भुक्‍्ता विश्वंभर जगजानि । ताहि लगाय 
माखनकी चोरी बाँध्यो है नैंदगनि ॥५॥ रवि शशि कोटि कला सम लोचन 


६० ॥ अथ जन्माष्टमी बधाई ॥ # राग जैजैवंती # 

त्रिविध तिमिर मिटि जात । अंजन देत हेत सुतके चक्षु ले कर काजर मात ॥६॥ 
कमला नायक बैकुंठ दायक दुख सुख जाके हाथ । कॉघे कामरी कर लकुट नग्न 
पद बन बछरनके साथ ॥७॥ वेद वेदांत उपनिषद घटरस अरपत भुक्तत 
नॉहि। गोप ग्वालनकी मंडली मोहन हँसिहँसि जूठिन खाँहि ॥८॥ क्षिति नापी 
तृपद करुनामय बलि छल दियौ पतार । देहरी उलंघ सकत नहीं सो प्रभु खेलत 
नंददुवार ॥९॥ बकी बकासुर शकट तृणावर्त अघ धेनुक वृषभास । कंस 
केसी को यह गति दीनी राखे चरन निवास ॥१०॥ भक्तवत्सल प्रभु पतित 
उधारन रहे सकल भरपूर । भारग रोकि पर्चौ हट द्वारें पतित सिरोमणि 
सूर ॥११॥ 

# राग गोरी # मेरे मन आनंद भयौ हों तो फूली अंग न माऊँ ॥प्रु.॥ सात 
साखकौ मेरो राजा जाधर बजत बधायौ । देवकुसुम बरखतहैं नीकें रानी जसुमति 
ढोठा जायौ ॥१॥ चलौ सुवासनी सब मिलि साथिये कंचन धाल सजाई ॥ 
भाभीजूसों झगरी कीजे आज भली बन आई ॥२॥ बाजे बाजत सचसों नीके 
कीरति भली नचाई । पुत्र भयो व्रजराज नृपतिकें अष्ट महासिधि आई ॥३॥ 
हयगज चीर हीर मनिमानिक भादों झरी लगाई। गरीबदास और बुद्धिमतिकों बहोत 
पँजीरी खाई ॥४॥ 

# राग जैजैवंती # माई आजतो गोकुलगाम कैसो रह्यौ फुलकें। गृह फूले दीसे 
जैसे संपति समूलकें ॥१॥ फूलीफूली घटा आई घरहर घूमकें ॥ फूली फूली 
बरखाहोत झर लायौ झूमकें ॥२॥ फूल्यौ फूल्यौ पुत्र देखि लियौ उर लूमिके॥ 
फूली है यशोदा माय ढोटा मुख चूमिकें ॥३॥ देवता आगिन फूले घृत खाँड 
होमिकें । फूल्यौ दीसे दधिकाँदी ऊपर सो भूमिकै ॥४॥! मालिन बॉधे बंदनमाला 
घरघर डोलिकें। पाटंबर पहराय अधिके अमोलकें ॥५॥ फूले हैं भंडार सब 
डरे दीये खोलिकें ॥ नंदराय देत फूले नंददास बोलिकें ॥६॥ 

# राग जैजैवंती # माई आजतो बधाई बाजै नंद गोपरायकें ॥ जादों कुल 
जादोंराय प्रगटे हैं आइकें ॥१॥ आनंदे सब गोपी ग्वाल नाचतहैं दे दे ताल 


॥ अथ जन्माष्टमी बधाई ॥ # राग रायसो #% १ 
अतिहि हुलास भयो जसुमति मायके ॥२॥ कृष्ण पक्ष मास भादों गोकुलमें 
दध्िकाँदों मोतिन बधावे भामा महलमें जाइके ॥३॥ सिरपर दूब दि भेटें 
बावा सभामधि द्विजनकों दीनी गाय बहोत मँँगायकै ॥४॥ ढाढ़ी और ढाढ़िन 
गावें मृदंग झँझ बजावें हरखि असीस दीनी मस्तक नवायके ॥५॥ गरें मुक्ता 
मनिमाल हीरा जराये लाल भिक्षुक भूपति भये महा दान पायकें ॥६॥ मॉग्यौ 
जिन जोई जोई दियो ताहि सोई सोई दीनी जन सूरको तब भक्ति मँगाइके ॥७॥ 
# राग जैजैवंती # माई आजतो बधाई बाजे मंदिर महरकें । फूले फिरें गोप 
ग्वाल ठहर ठहरकें । फूली धेनु फूले धाम फूली गोपी अंग अंग फूले तरवर मानों 
आनंद लहरकें ॥१॥ फूले बंदी जन बारें फूले बाँधें बंदनवारै फूले जहाँ जोई 
सोई गोकुल शहरकें । फूले फिरें जादोंकुल आनंद समूल मूल अंकुरित पुन्य पुंज 
पाछिले पहरके ॥२॥ उमग्यौ यमुनाजल प्रफुलित कुंज पुंज गरजत कारे भारे 
यूथ जलधरके । निर्तत मगन फूलि फूलि रति अंगअंग मनके मनोज फूले हलधर 
हरके ॥३॥ फूले द्विज संतवेद मिटि गयो कंस खेद गावत बधाई सूर भीतर 
महरके । फूली है यशोदारानी सुत जायौ सारंगपानी भूषति उदार फूले भार टारबौ 
घरिके. ॥४॥ 

# राग रायसों ऋ ब्रज मंडल आनंद भयौ । प्रगटे श्री मोहनलाल ॥ 
ब्रजमंडल ॥ ब्रज जुबती चली भेट लै । हाथन कंचन थार ॥१॥ जाय जुरे 
नंदरायपें | बाँधी बंदनवार ॥ जाय जुरे ॥ कुमकुमके दीये साथिये । सोहनी 
मंगल गाय ॥२॥ कान्ह कुँवर देखन चले । हरखित होत अपार ॥ कान्ह॥ 
देखदेख ब्रज सुंदी । अपनौ तन मन वार ॥३॥ जसुमति लेत बुलायके । 
अंबर दीये पहराय ॥ जसुमति ॥ आभूषन बहु भाँतिके । देत सबन मन 
भाय ॥४॥ दे अशीश घरकों चले चिरंजीयो कुँवर कन्हाई ॥ दे अशीश ॥ 
सूरश्याम विनती करै | नंदराय मन भाई ॥५॥ 

# राग रायसो # श्रीव्रजराजके आँगन बाजत रंग बधाई श्रवन सुनत सब 
गोपीका । आतुर देखन आई ॥१॥ बदि भादों आठें दिना । अर्धनिशा 


६२ ॥ अथ जन्माष्टमी बधाई ॥ # राग कान्हरो #& 

बुधबारी ॥ कौलव कर्ण रोहिणी । जन्मे हैं नंदकुमार ॥२॥ गोप आपसो 
राजत । आये हैं तीहिं काल ॥ नाचत करत कुलाहल । बारत 
मुक्तामाल ॥३॥ बाजत दुंदुभी भेरी पटह नीसान सोहाय । दही हरदी मिल 
छिरकत ॥ आनंद मंगल गाय ॥४॥ ध्वजा पताका तोरन । द्वारे द्वार 
बंधाय ॥ कनक कलश शुभ मंगल । भुवन भुवन धराय ॥५) जाचक जुरी 
मिलि आवत । करत शब्द उच्चार ॥ पुष्पवृष्टि सुरपति करे । बोले 
जयजयकार ॥६॥ देत अशीश सबें मिलि | मनमें मोद अपार । जसोमति 
सुतपर तन मन । नंददास बलिहार ॥७॥ 

# राग रायसो & गोकुल गाम सुहावनौ । प्रगटे प्रान आधार ॥ भादोंवद 
शुभअष्टमी । नक्षत्र रोहिणी बुधवार ॥१॥ श्री देवकीकी कूख प्रगटे । श्रीकृष्ण 
लियौ अवतार । श्रवन सुनत ऊठ धाई ॥ जहाँ तहाँ ते व्रजनार ॥२॥ मंगल 
कलश लिये सिर गावत । मंगल चार ॥ सिंदुर माँग सँवारी । अँग अँग सजे 
सिंगार ॥३॥ श्याम कंचुकी सोहै | मृगमद तिलक लिलार ॥ कच कुसुमन 
शोभत है । मानों नभ गन तार ॥४॥ कुच मध मोतियन माल । मानो सूर 
सुरीधार ॥ जेहर अनवट बिछुवा । पग नूपुर झनकार ॥५॥ रँंगीली गलिनके 
बीच । करिणी जूथ अपार ॥ आय मिलि गिरिधरनपें । सकल वेद 
डरडार ॥६॥ बदन उघार निहारत । चिसरजीवों नंदको लाल ॥ शोभापर 
बलिहारी जन गोविन्द बलिहार ॥७॥ 

# राग कान्हरों £ यह धन धर्मही लैं पायौ। नीकें राखि यशोदामैया नारायण 
ब्रज आयौ ॥१॥ जाधनकों मुनि जप त्तप खोजत बेदहू पार न पायी । सो 
धन थधस्बौ क्षीरसागरमें ब्रह्म जाय जगायौ ॥२॥ जाधनते गोकुल सुख लहियत 
सगरे काज सवारें ॥ सो धन बारबार उर अंतर परमानंद बिचारे ॥३॥ 

# राग कान्हरो & हरि जनमतही आनंद भयौ ॥ नवविधि प्रगट भई नैँदद्वारे 
सब दुख दूरि गयौ ॥१॥ वसुदेव देवकी मतौ उपायो पलना बाँस लयौ । 
कमलाकांत दियौ हुंकारो यमुना पार दयौ ॥२॥ नंदजसोदाके मन आनंद गर्ग 


॥ अथ जन्माष्टमी बधाई ॥ # राग कान्हरो & ३ 
बुलाय लयौ । परमानंददासकौ ठाकुर गोकुल प्रकट भयौ ॥३॥ 
# राग कान्हरों & ऐसौ पूत देवकी जायौ। चार्यों भुजा चारि आयुध धरे कंस 
निकंदन आयौ ॥१॥ भरि भादों आधीराति अष्टमी देवकी कंत जगायो ॥ 
देख्यौ मुख वसुदेव कुँवरकौ फूल्यौ अंग न समायौ ॥२॥ अब ले जाहु बेगि 
इहि गोकुल बहोत भाँति समुझायौ ॥ हृदय लगाय चूमी हरिकौ मुख पलनामें 
पौढ़ायौ ॥३॥ तब वसुदेव लियौ करपलना अपने सीस चढ़ायौ ॥ तारे खुले 
पहरुवा सोये जाग्यौ कोऊ न जगायौ ॥४॥ आगे सिंध शेष ता पाछें नीर 
नासिका आयौ ॥ हूँक देत बलि मारण दीनौ तब तरवन जल आयौ ॥५॥ 
नंद यशोदा सुनों विनती सुत जनि जानि परायौ ॥ जमुमति कहै जाउ घर अपने 
कन्या लै घर आयौ ॥६॥ प्रात भयौ भगनीके मंदिर प्रोहित कंस पठायौ ॥ 
कन्या भई कूखि देवकीकें सखियन शब्द सुनायौ ॥७॥ कन्या नाम सुन्यों जब 
राजा पापी मन न पत्यायौ ॥ क्रोध उपाय कंस मन कॉँप्यौ राजा बहोत 
रिसायी ॥८॥ कन्या मैंगाय लई राजानें धोबी पटकन आयौ भुजा उखारि ले 
गई उरते राजा मन बलखायौ ॥९॥ बेदहू कह्यौ स्मृतिहू भाख्यौं सो डर मनमें 
आयौ । सूरदास प्रभु गोकुल प्रगटे भयौ भक्तन मन भायौ ॥१०॥ 
# राग कान्हरो # भादोंकी अति रेनि अँध्यारी | दार कपाट बाट भट रोके 
दिश दिश कंत कंस भय भारी ॥१॥ गरजत गगन महा डर लागत बीच बहै 
यमुना कारी । तातें यह सोच जिय आवत क्‍यों दुर्िहिं शशिवदन उजारी ॥२॥ 
तब पति बोलि वचन करि राखी वर काहै न ताहि दिन मारी । देखो थी ऐसी सुत 
विछुरत कहौ कैसे जीवे महतारी ॥३॥ सुनिसुनि दीन वचन देवकीके दीनवंधु 
भक्तन भयहारी । कटि गये निगड़ उघरि गये गोपुर सूर सुमघवा वृष्टि 
निवारी ॥४॥ 
# राग कान्हरों & अंधियारी भादोंकी राति | बालक और वसुदेव देवकी पड़े 
पड़े पछितात ॥१॥ बीच नदी घन गरजत बरखत दामिनी आवत जात । 
बैठत उठत सेज सोवरिमें कंस डरन अकुलात ॥२॥ गोकुल बाजे बजत बधाई 


ह््ड ॥ अथ जन्माष्टमी बधाई ॥ # राग कान्हरो & 

सुनि कनहेर सिहात । सूरदास आनंद नंदकें देत कनिक नगदात ॥३॥ 

# राग कान्हरो # आटें भादोंकी अँधियारी । गरजत गगन दामिनी कोंधति 
गोकुल चले मुरारि ॥१॥ शेष सहस्र फन बूँद निवारत सेत छत्र शिर तान्यौ। 
वसुदेव अंक मध्य जगजीवन कहा करैंगौ पान्यो ॥२॥ यमुना थाह भई तिहिं 
औसर आवत जात न जान्यौ । परमानंददासको ठाकुर देव मुनिन मन 
मान्यौ ॥३॥ 

# राग कान्हरो # भादोंकी रैनि अँधियारी | शंख चक्र गदा पद्म बिराजत मथुरा 
जन्म लियौ बनवारी ॥१॥ बोलि लिये वसुदेव देवकी बालक भयौ परम 
रुचिकारी । तुम लै जाहु बेगि इहि गोकुल अधम कंसको मोहि डर भारी ॥२॥ 
सोवत स्वान पहरुवा चहुँदिस खुले कपाट गये छै न्यारी । पाछें सिंध डहारत दूँकत 
आगें है कालिंदी भारी ॥३॥ तब जीय सोच करत ठाढ़े ढै अविधि कहा विधाता 
टानी । कमलनैनको जानि महातम जमुना भई तरवन तर पानी ॥४॥ पोहोंचे 
हैं गृह नंदगोपके जिनकी सकल आपदा टारी । गोविंदप्रभु बड़भाग यशोदा प्रगटे 
हैं गोवर्धनधारी ॥५॥ 

# राग कान्हरो ऋ गावत गोपी मधु मूदुबगननी । जाके भवन बसत त्रिभुवनपति 
राजा नंद यशोदारानी ॥१॥ गावत वेद भारती गावत नारदादि मुनिन्ञानी । 
गावत गुन गंधर्व काल शिव गोकुलनाथ महातम जानी ॥२॥ गावत चतुरानन 
जगनायक गावत शेष सहस्र मुखरास । मन क्रम वचन प्रीति पद अंबुज अब गावत 
परमानंददास ॥३॥ 

# राग कान्हरो & सबते श्रीनंदराय बड़भागी । प्रकटे पुत्र मनोहर जिनके कीरति 
जंग में जागी ॥१॥ दये कनिक मनि दान अचल तिन दूजौ न ऐसो त्यागी 
परमानंद बसों गोकुलमें फिरि कमला पग लागी ॥२॥ हिरदे दूध दह्यौ लपटावत 
भये वल्लभ अनुरागी । श्रीविड्डलगिरिधारी कृपानिधि लीला प्रेम सों पागी ॥ 
# राग कान्हरो & अहो विप्र सो उपाय कछु कीजै । जा उपायतें या बालककों 
राखि कंसते लीजै ॥१॥ मनसा वाचा कहत कर्मना नृषको कौन पतीजै ॥ 


॥ अथ जन्माष्टमी बधाई ॥ #& राग नाइकी # 
छलबलकरि उपाय कैसे हुँ काढि अनतही दीजै ॥२॥ नॉहि ऐसौ भागि हमारो 
सुख लोचन पुट पीजै ॥ सूरदास ऐसे सुतको यश श्रवनन सुनिसुनि जीजै ॥३॥ 
# राग कान्हरो & प्रगट भए हरि श्री गोकुलमें । नाचत गोपी ग्वाल परस्पर 
आनंद प्रेम भरे हैं मनमें ॥१॥ गृह गृहतें आईं ब्रजसुंदगी कंचन थार धरे 
हाथनमें । “परमानंददास” को ठाकुर नंद जसोदाके है घरमें ॥२॥ 
# राग कान्हरो # हुँ सेवूं श्रीगिरिधरन छबीलो श्रीमोहनलाल रंगीलो स्याम । 
ओर अनेक अवतार धरत हे वासों नहीं मेरे कछ काम ॥१॥ पिता नंद जाके 
जननी जसोदा बड़ो वीर जाको बलराम । त्रिया जाकी वृषभाननंदनी श्रीराधा प्यारी 
जाको नाम ॥२॥ जाके गिरि गोवर्धन मथुरा नगरी प्रज बूंदावन । श्रीगोकुल 
गाम मानिकचंदकों एही क्ूपाफल नित्यप्रति दरसन व्रजमें ठाम ॥३॥ 
# राग नाइकी # आनंद बधावनो नंद महरजूके धाम । बड़भागिन जसुमति 
जायौ है कमल नैन घनश्याम ॥१॥ बजत निशान मृदंग ढोल रव मंगल गावत 
गावत बाम । देत दान कंचन मणि भूषण थेनु बसन लै लै नाम ॥२॥ देत 
असीस सकल गोपीजन ब्रज जन मन अभिराम ॥ हरिनारायन श्यामदासके प्रभु 
भाई प्रगट हैं पूजन काम ॥३॥ 
# राग नाइकी & जन्मलियो शुभ लगन विचार । कृष्णपक्ष भादों निशि आठें 
नक्षत्र रोहिनी और बुधवार ॥१॥ शंखचक्र गदा पद्म बिराजत कुंड मनि उजियार। 
मुदित भये वसुदेव देवकी परमानंददास बलिहार ॥२॥ 
# राग नाइकी # फूले गोप ग्वाल नंदराय । व्रजनारी घर घर तें आईं प्रफुलित 
आनँद उर न समाय ॥१॥ जा कारण सब निकट बुलाये देत दान कंचन मनि 
गाय । करत वेद ध्वनि व्रजपति आगे सूर निरखि परम सुख पाय ॥२॥ 
# राग नाइकी ऋ शुभ दिन मंगल आज नीकौ ) रानी जसोमति ढोटा जाय 
सोहत श्री ब्रजकुलकौ टीकौ ॥१॥ मिलि ब्रजनारी कहत चिरजीयो बल्लभ 
सुबन भावतौजी को । बूंदावन ससिकौ मुख निरखत सुख त्रिभुवनकौ लागत 
फीकौ ॥२॥ 


६६ ॥ अथ जन्माष्टमी बधाई ॥ # राग नाइकी #& 
# राग नाइकी # भई मेरे मनकी बातजु माई । आजु रेंनि सपनो भयौ मोकों 
नंदके घर चली आई ॥१॥ हरद दूब कुमकुम दि अक्षत दि कुमकुम गोरससों 
नाई । मोकों जसुमति बहोत पहराई कहा बरनों जु बड़ाई ॥२॥ इक पलना 
पर पौढ्यौ है बालक मोतिन झूमक लाई । ब्रजनारी घरघर तैं आई लालकी लेत 
बलाई ॥३॥ घरघर चौक पूरत मिलि भामिनि बंदनबार बँधाई । ग्वाल बाल 
सब देत बधाई रतनन भूमि सब छाई ॥४॥ जागि परीचितयौ महरानौ कान्ह 
कुँवर दरसाई । रसिक प्रीतम या सुखके कारन आयो ब्रजमें माई ॥५॥ 

# राग नाइकी # प्यारे हरिकौ विमल यश गावत गोपांगना । मनिमय आँगन 
नंदरायके बालगोपाल करें जहाँ रिंगना ॥१॥ गिरि गिरि उठत घुटुरुवन टेकत 
जानु पाणि मेरे छगनकौ मगना । धूसर धूरि उठाई गोद लै मात यशोदाके प्रेमको 
भाग्यना ॥२॥ ब्रिपद भूमि मापी न आलस भयौ अब जो कठिन भयौ देहरी 
उलंधना । परमानंदप्रभु भक्तवत्सल हरि रुचिर हार कंठ सोहे बधनखना ॥३॥ 
# राग नाइकी & मिलि मिलि गुंजत आँगनन बधाई । घर घर नाचत छिरकि 
दूध दधि मंगल भये सबन मन भाई ॥१॥ मानसरोवर हंस ज्यों राजत विप्रन 
दान दैनकों अघाई गोविंदगप्रभुकी उपमा कहा कहों तीन लोक कीरति गाई ॥२॥ 
# राग नाइकी # भादों आठें अर्धनिसाको जाये मथुरा जादौराय ॥ प्रकट 
चत्रभुज देख दंपति मनवांछितही सो फल पाय ॥१॥ अद्रभूत रूप देखि चकित 
है यह अचरज क्यों समझौ जाय । द्वारकेश प्रभु यह कहे हम तीन जन्म सुत तुम 
पितु माय ॥र॥ 

# राग नाइकी # सुनि बड़भागिन हो नैंदरानी गोद खिलावत लाल । आनंदकी 
निधि मुखलाल कौ ताहिं निहारत निश और बासर छवि नहीं परत बखानी ॥१॥ 
गुन अपार बुद्धि विस्तार कही न परत निगमबानी । हरिनारायन श्यामदासके प्रभु 
देखो जसुमति कूख सिरानी ॥२॥ 

# राग नाइकी # सब मिलि आओ मंगल गाओ धुनि । आली भादों मास 
सुहायो रसबूंदन अमीझर लायो ब्रजरानी छोटा जायो ॥१॥ घर घर ते गोपी 


॥ अथ जन्माष्टमी बधाई || # राग विहाग € ६७ 
आई मिलि चावर चूरो लाई नंदरानीकी कूख सिराई ॥२॥ तिहिं बिरिया बूंद 
सुहाई व्रजकी ब्रज-जीवनि पाई तहां बाजत विविध बधाई ॥३॥ आली श्याम 
घन जस गावे व्रजवासीको अमृत प्यावे ब्रृन्दावन वसिबो भावे ॥४॥ 

# राग बिहाग & आनंद तिहिं काल प्रगटे हरि आयौ । देखि दंपति अदभुत 
सुतकों अति विस्मय मन पायौ ॥१॥ मोर मुकुट पीतांबर पहिरे चार भुजा 
दरसायौ । शंखगदादि बिराज उदायुध उभय स्तुति गुन गायौ ॥२॥ फिर चित 
आई ऐसें प्रभुकों कंस दुष्ट दुरें ज़ागे | प्रभु आसय लै चले नंदघर चौकी कोउ न 
जागे ॥३॥ बालक द्वै भुज सुवाई वसुदेव गसन जब कीनौ । कपाट पौरिया 
सोये सेस छत्र कर लीनौ ॥४॥ जमुना आवत पंथ दियौ गोकुल पहुँचे आई। 
माया लई उठाय गोद श्रीकृष्ण तहाँ पधराई ॥५॥ लै आये माया मधथुरामें 
मोहिनी रोंवन लागी । कह्यो पौरिया जाय कंससौ बालक भयौ सुभागी ॥६॥ 
कंस आय देखि कन्या यों याही कहा हों मारों । को जानै जु दैवगति कैसी सिलापै 
जाय पछारों ॥७)| पटकत अष्ट भुजा ह्बै नभते बानी यहै सुनाई । द्वारकेस 
प्रभु प्रगट भये ब्रज तोही मारिवे आई ॥८॥ 

# राग विहाग # रावलके कहें गोप आज ब्रज धुनि ओप कान दै दै सुनो बाजे 
गोकुल मँदिलरा | जसोदाकें पूत भयो वृषभानजूसों कद्मों गोपी ग्वाल ले ले थाये 
दूध दधि गगरा ॥१॥ आगे गोपबूंद वर पाछे त्रिय मनोहर चल न सकत कोऊ 
पावत न डरा । चतुर्भुजप्रभु गिरिधारीकौ जन्म सुनि फूल्यौ फूल्यौ फिरत नारद 
जैसे भैँवरा ॥२॥ 

# राग बिहाग # श्रवन सुनि सजनी बाजे मंदिलरा । आज निशि लागत परम 
सुहाई । अति आवेश होत तन मनमें श्रीगोकुल बजत बधाई ॥१॥ दे दे कान 
सुनत अरु फूलत रावलके नरनारी । नंदरानी ढोटा जायौ है होत कुलाहल 
भारी ॥२॥ अति ऊँचे चढ़ि टेर सुनावत पसरि उठे जे ग्वाल । गैयाहो बगदाबौरे 
भैया भयौ नंदके लाल ॥३॥ आनंदभरिे अकुलाय चलीं सब सहज सुंदरी 
गोपी । प्रदुर्भाव यशोदा सुतकौ तामें तनमन ओपी ॥४॥ चंचल साज सिंगार 


हद ॥ अथ जन्माष्टमी बधाई || & राग देश # 

चंदमुखी चंचल कुंडल हारा । हाथन कंचन थार बिराजत पग नूपुर झनकारा॥५॥ 
बरखत कच कुसुमन शोभित गली दरश चोंप जिय भाई । गावत गीत पुनीत करत 
जग जसुमति मंदिर आई ॥६॥ धन्य दिन धन्य यह राति आजकी धन्य धन्य 
यह सब गोरी । श्याम सुंदर चंदे निरखत मानों अखियाँ त्रिखित चकोरी ॥७॥ 
शोभा जुत आई कीरति अपने गृह मानि बधाये | याचक जन घन घन ज्यों बरखत 
भान गोप तहैँ आये ॥८॥ आय जुरे सब गोप ओपसों भयौ जो मनकौ भायी। 
पंचामृत सीसनतें ढारत नाचत नंद नचायौ ॥९॥ नाचत ग्वाल बाल रसभीने 
हरद दही भरि राजैं इत निशान उत भेरि दुंदुभी हरखि परस्पर बाजें ॥१०॥ 
खग मृग दम दिशि दिशि भवननमें देखियत हैं सरसाने । प्राननके आयें इंद्री ज्यों 
यों ब्रजजन हुलसाने ॥११॥ ध्वजा वंदनमालालंकृत नंद भवनमें सोहै ! व्यौम 
विमानन भीर भई लखि अमरनकौ मन मोह ॥१२॥ महाराज ब्रजराज नंदपै 
जो मौँग्यौ सो पायौ। जाकें ऐसौ पूत भयौ ताकौ न्याय जगत यश छायौ ॥१३॥ 
जिनको सुख सुमिरत ब्रह्मादिक यों हुलसै व्रज गेही । कहि भगवान हित रामराय 
प्रभु प्रगटे प्रानसनेही ॥१४॥ 

# राग देश & आज उनमादियाँ वे बधाई देश व्रजभूपाल । हुवा ब्रज चंद छौना 
वे सलौना साँवरा गोपाल ॥ द्रजमें सादियाँ वे करें रायजा दीयाँ कुलरीत ॥ 
उतारी लोंन राई वे सखी सब गावें मंगल गीत ॥टेक॥ सखी सब मंगल 
गावा ॥वाहवा॥ गुनि मिलि चोल मगावा ॥वाहवा॥ बजावें ढोलक 
झाँझे ॥वाहवा॥ फूलेसे गावें माँझे ॥वाहवा॥ सुनावें बात 
अनूती ॥वाहवा॥ सदा तुम रहो सपूती ॥बाहवा ॥ लाल केसरके 
जामा ॥वाहवा॥ करपर ढोल दमामा ॥वाहवा॥१॥ इसदी बलाइयाँ वे 
परोसे रेसमंदिर जाय ॥ रहौ दिन-रात खुसीयाँ वे लड़ावी कान्ह गोकुलराय ॥ 
करो नित्य रंग रलीयाँ वे, खिलावो लाल कंठ लगाय ॥ यह अरदास मेरी वे कुँवरदा 
दरसतौ दिखलाय ।टेक॥ कुँवरदा मुख दिखलाया ॥वाहवा॥ खुसिदा 
खिलत दिलाया ॥वाहवा॥ खुलाया माल खजाना ॥बाहवा॥ लुठाया मूल 


॥ अथ जन्माष्टमी बधाई ॥ # राग मारू # ६९ 
अमोला ॥वाहवा॥ भरे सो फेर न रीते ॥ वाहवा ॥ गुनिजन भये बचिते 
॥बाहवा॥ कहि सो फेर न बांचे ॥वाहवा॥ भये हैं ब्रजपति सांचे 
॥वाहवा॥२॥ 

# राग देश # बाजे बधाइयाँ वे सैयाँ नंददे दरबार ॥ हुवा सुत सोंहना वे 
मनदा मोंहना रीझवार || आई सब गोपियाँ वे हिलमिल गावहि खुशीआला ॥ 
जुरे सब गोपमंडल वे गुनीजन गावें दै दै ताल ।टेक॥ गुनी दे ताला नाचे ॥ 
वाहवा ॥ आँगन पहपट माँचे ॥ वाहवा ॥ नंददा लाला जीवौ ॥वाहवा॥ 
दूधा अमृत पीवो ॥वाहवा॥ उस दे मंगल गावें |वाहवा॥ दान दुपट्टे पावें 
॥वाहवा॥ बीच खुशी दिल गाढ़े ॥बाहवा॥ मंगलमुखी उढुसाढ़े 
॥बाहवा॥१॥ चाल! पावा पट दान मोती वे सौंडे फुल दे दिलमाज तुझपर 
घोलियाँ वे जसोदे बोलीआन सुनाई ॥ सौंडे हाथ टोडल वे बाजुबंद झूम दे दे 
भुजचारु ॥ धन्य धन्य आजदा दीन वे दे दी दान क्यों न मेँगाय ।टेक॥ 
महेरने दान मँगाया ॥वाहवा॥ कंचन झर बरखाया ॥|वाहवा॥ हे बड़ भागन 
तूरी ॥बाहवा॥ कर मुरादें पूरी ॥बाहवा॥ जनम जनम गुन गावें 
॥वाहवा। नागरी दरसन पावें ॥वाहवा॥ 

# राग पूर्वी % प्रगव्यौ आनंदकंद गोकुल गोपाल भयौ आई निधि नंदके गृह 
अखिल भवनकी । सजल जलद स्याम बरन सोभित अति चरन कमल उपमाकौ 
नॉहिन कोऊ देऊँ कवनकी ॥१॥ छिरकत दघि हरद बाल फूले फिरत ग्वाल 
सबै ले चलीं सब दूध दह्यो भवन भवनकी । नंददास बंदी जस द्वार रह्मौ ठाढ़ी 
गावै महिमा कछु उग्र रुचितर माखनकी ॥२॥ 

# राग मारू & आज कहूँते या गोकुलमें अदभुत बरखा आईहो ॥ मणिगण 
हेम हीर धाराकी व्रजपति अति झरलाई ॥१॥ बानी बेद पढ़त द्विज दादुर हिये 
हरखि हरियारे ॥ दि घृत नीर क्षीर नानारंग बहि चले खार पनारे ॥२॥ 
पटह निसान भेरि सहनाई महा गरजकी घोरें ॥ मागध सूत वद चातक पिक 
बोलत बंदी मोरें ॥३॥ भूषन बसन अमोल नंदजू नरनारिन पहराये शाखा 


७० ॥ अथ जन्माष्टमी बधाई || # राग मारू # 

फल दल फूलन मानों उपवन झालर लाये ॥४॥ आनंद भरी नाचत द्रजनारी 
पहरें रंगरंगकी सारी ॥ वरनवरन बादरन लपेटी विद्युत न्‍्यारी न्‍्यारी ॥५॥ 
दरिद्र दावानल बुझे सबनके याचक सरोवर पूरे | बाढ़ी सुभग सुजस की सरिता 
डुरित तीरतरु चूरे ॥६॥ उल्हौ ललित तमाल बाल एक भई सबन मन फूल॥ 
छायाहित अकुलाय गदाधर तक्यौ चरनकौ मूल ॥७॥ 

# राग मारू & श्रीगोपाल लाल गोकुल चले हों बलिबलि तिहिंकाल । मोद भरे 
बसुदेव गोद लै अखिल लोक प्रतिपाल ॥१॥ अरुन उदय जैसें तम फूटत खुलि 
गये कुटिल कपाट । महावेग बल छांडि आपनों दीनी श्रीयमुनावाट ॥२॥ 
भोर भें जैसे कुमुदिनी मूँद्त कंसादिक भये मोहे । संत जननके मन अम्बुज वन 
फुले डहडहे सोहे ॥३॥ बारबार फुहीं फूलसी बरखत अंबुद अंबर छायौ । 
अपनों निज वपु शेष जानि तहेँ बूँद बचावन आयौ ॥४॥ परम धाम जग धाम 
श्याम अभिराम श्रीगोकुल आये । नंददास आनंद भयौ ब्रज हरखित मंगल 
गाये ॥५॥ 

# राग मारू & सुखद रविकोटि सम भवन श्राजे । उदयौ आनंदनिधि गुप्त 
संकेतमें प्रगट दुंदुभी दिव्य तूर बाजे ॥१॥॥ कमललोचन अद्ृभूत अमित शोभा 
बढ़ी पढ़ि न आबे बदत नियम चारौ । शिव ब्रह्मा सुर वचनते धरनी कौ प्रगट 
प्राणेश द्वै भार टास्यौ ॥२॥ महामुनि कंठ जीवन मुक्तिकी रूप ब्रह्म शाखा 
त्रिय शक्ति कीनी | सहस्र कुंतल बिथुरी कंज मधुपावलि पीबत मकरंद झनकार 
हीनी ॥३॥ सांख्य योगाधिपति श्रवन कुंडल धरें हरे नैनन एन तात माता । 
दसन दामिनी छटा श्याम अंग घन घटा हदें श्रीवत्स अंक विश्वत्राता ॥४॥ 
हरित बनमाल दुति कंठ हिंडोलगति देखि सुरनाथ कर धनुष छाँड्यौ | चार आयुध 
चार भुजनमें धरें छबि देखि वसुदेव आनंद बाढ्यो ॥५॥ निगम आगम वचन 
मेघ गंभीर सम सुखद सरस विस्तार कीनौ । विविध उपदेश आनकदुंदुभीकौं दियो 
मुदवति ब्रह्मपथ बोध दीनौ ॥६॥ जननी जाचन हेत दै भुज प्रभुभये स्तुति 
प्रसन्न बदन कहा कहूँ शोभा । कुसुम सुकुमारसुत प्रसूत प्रपंच युत गति मति कथित 


॥ अथ जन्माष्टमी बधाई ॥ # राग मालकौंस & छ१ 
तहाँ भये सुलोभा ॥७॥ जड़ जात लोह बंधत मोक्ष भयौ प्रीति करि स्मरण 
किये क्‍यों न लेखे | असुरगण यूथ यूथाधिपति भ्रम भयो चले ब्रज ईश तहाँ कहाँ 
विशेष ॥८॥ सप्तपातालते नागपतिकी छठा आई प्रभु शीशपर छत्र तान्यो | 
कूजत कोकिल पवित्र सिंघकल माधुरी धन्य वसुदेव सुत अधिक मान्यौ ॥९॥ 
द्रुम लता फूली स्तबकाकार होइकें विवशभये प्राणपति चरन लागे। जलद कण 
एकएकहि परत हरि हेत मनहुँ पुलकित वृक्ष ख्वत रागे ॥१०॥ सिंधुके निकट 
गये महाभकत मेघ तब पति जानि लाजिके कटक भाजे। आपगति स्थूल सुर जानि 
आपहि खिसेहेत याते विधु नक्षत्र राजे ॥११॥ जगतहिं को भवत विशुद्ध मति 
सौरिमहाभाग्य वर भाग्य गाऊँ । तरणिजा कूल अति अमिय पूरण बहै गवनकौ 
हेत सुनिजे बनाऊँ ॥१२॥ सिंधुगृहणी सुतानाथ आये जानि ब्रीड़ाते सकुच 
अति त्तन दुरायौ । कनक अर्घादि उपचारकों थकि रहे जामात्रा बहुत आनंद 
पायौ ॥१३॥ चले अंतर मध्य वृष्टि घोषमें जसुमति भवनमें अपर अजनी । 
लीनी दुहिता हाथ कुँवरकों तहाँ धरें हरण करि नाथ ब्रह्मांड रजनी ॥१४॥ 
ब्रजनाथ नंद आनंदमय विमल वु सुख देन निज रूप प्रगट कीनौ । लीला विस्तार 
करि रिपु यूथ सकल हर धरि गिरिराज व्रज राखि लीनौ ॥१५॥ 

# राग ललित # सोहिलौ गाऊ ललाको । श्री ब्रजराज दुलारे ललाको नानो 
वारो चिरजीयो जुग जुग उदयो मनाऊं ॥१॥| नित मोहन मुख चंद निहारों 
नैनन हियो सिराऊं। 'परमानंद” नंदजू के द्वारे दौर दौर हों आऊं ॥ लख फ़ली 
अंग न समाऊं ॥२॥ 

# राग मालकौंस * मेरी गत अगाध रे मोषै बरनी न जात निरंजन निराकार 
नारायन । सात द्वीप सप्त साहेर अष्टकुल पर्वत मेरु रच्यो है सप्त धीरायन ॥१॥ 
तुंही तेज पवन पानी तुंही धरती आसमान । तुंही सूरज तुंही चन्द्र तुंही उडुगण 
तारायन । कहत “तानसेन' प्रभु घटघटमें करत गान | अगम निगम सकल सृष्टि 
सुधारायन ॥र॥ 

# राग मालकौंस # सब मिल आवो गावो बजावो मृदंग बजावों आज हमारे 


७२ ॥ अथ जन्माष्टमी बधाई || & राग टोडी #% 

लालनजुकी बरसगांठ | सात सखी मिल मंगल गावो कनक थार मोतियन चौक 
पुरावो ॥१॥ सुधर पंडित बुलाबो सुभधरी दिन लावो आवो लालन आवो हार 
पहेरावो ! जगन्नाथ प्रभुकी कीरति सुन दिन दिन नोछावर पावों ॥२॥ 

# राग मालकौंस & बाजे रे आज बाजे मंदिलरा नंदराय दरबार । गुनी गंधर्व 
मिल मंगल गावे मालनीयां गुंथे हार ॥१॥ एक आवत एक भेट चढावत एक 
वारत मुक्ता थार । कृष्णदासकी जींद कुरबानी वारतहें घरबार ॥२॥ 

# राग विभास # भादोंकी अष्टमी आधी राजमें कान्ह भयो सबके मन भायो॥ 
जोरि बटोरि धर्यो धन सोरीमेंसोरी जसोदाजु लुटयों ॥१॥ मोदसों गोद लिये 
हुलरावत प्रान पियारे को प्रान सो पायो रोहनी में भयो मोहनी मूरति नंददास लखि 
हि. पोसिरायो ॥२॥ 

# राग टोडी # मंदिलरा बाजें मधुर सुर नंदराय दरबार ॥ जसुमति जायो सपूत 
छबीलो कुलदीपक अवतार ॥१॥ ब्रज बनिता मिलि करत साथिये घरघर 
मंगलचार ॥ मालनि बंदनमालें बांधति वारत मोतिन थार ॥२॥ द्विजबर 
अरु जाचक बंदीजन देत असीस अपार ॥ ब्रजाधीश प्रभु पर बरसावत देव कुसुम 
सुखसार _॥३॥ 

# राग टोडी & देत गज बाज आज व्रजराज बिराजे गोपीन के सिरताज ॥ 
देस देस ते खट दरसन आवत मनवां छीत फल पावत किरत अपरंपार ऊंचे चढ़े 
दान जहाज ॥१॥ सुरभी तिल पर्वत अर्ब खर्ब कंचनमन दीने सो सुतहीत के 
काज ॥ हरिनारायन श्यामदास के प्रभु को नाम कर्म करावन मेहर मुदित मन 
बंधि है धर्म कि पाज ॥२॥ 

# राग टोडी & परम सुख नंदराय घर जसुमति छोटा जायो ॥ ब्रजकी तरुनी 
नख सिख बनिआई प्रमुदित करत बधायो ॥१॥ गोप सकल दधि दूध परस्पर 
छिरकत हितचित चायो ॥ विप्रनकों गौदान देतहें जाचक जन मन भायो ॥२॥ 
ब्रजपुर बेंरख बंदन मालें मोतिन चौक पुराये ॥ बाजत पंच शब्द मधुरें सुर देवकुसम 
बरखायो ॥ अतिरवनीय रमा क्रीडन लखि व्रजाधीश गुण गायो ॥४॥ 


॥ अथ जन्माष्टमी बधाई ॥ # राग धनाश्री ७३ 
# राग देवगंधार & ऐसो माई बहुरि वही दिन आयो ॥ नंदराय चले न्यौतनको 
सब ब्रज होत बधायो ॥१॥ तिलक आरती करति यशोमति सबहिनपै तिलक 
करावैं ॥ बरसगॉठिके मंगल आछे प्रेम भरी सब गावैं ॥२॥ गोद लाल दोऊ 
इत उत सब आगें बाजे बाजैं | गावत नाचत सुघर सुनावत नई नई भाँतिन 
साजैं ॥३॥ निकसे रथन जुराय महर सब मन प्रफुलित सुख पावैं । 
श्रीविद्डनगिरिधरनलालकूँ: आगे लेंन सब आदें ॥४॥ 
# राग देवगंधार # जसुमति विहसति फूसति भारी ॥ बरसगॉटिके शोभित 
बधाये लै आवति व्रजनारी ॥१॥ चंद्रावलि व्रजमंगल रोहिणी दूधन अरघ 
बढ़ावें ॥ इतते गाय उठत उतते वे आदर दै बैठावैं ॥२॥ लिये बुलाय रायजू 
५ हँसि हँसि सबही दिखावैं | श्री विदलगिरिधरनकूँ गोद लै तिलक आरती 
करावैं. ॥ 
# राग देवगंधार & सुनि चली गृहगुहतें ब्रज वाल ॥ सौभग थार सिंगार कीये 
तन पहरें सारी लाल ॥१॥ गावति भाव उमगरि अपनेनसों आई भवन उताल। 
आरती करति कहत रानीसों सब ब्रज कियौ निहाल ॥२॥ बदन निहारि बारि 
सर्वसु दै मगन भई अति भारी । ऐसे मनोरथ तुमही पुजाये हम बलि रानी 
तुमारी ॥३॥ नाचत नचावत बाजे बजावत सबकोऊ आँगन आई । श्री विदल 
गिरिधर निधि हमारी दियो नंदरानी जाई ॥४॥ 
# राग धनाश्री & मिली मंगल गावी माई । आज लाल कौ जन्मद्रो सहै बाजत 
रंग बधाई ॥१॥ आँगन लीपौ चौक पुरावौ विप्र पढ़न लागे वेद । करौ सिंगार 
श्याम सुंदरकौ चोवा चंदन मेद ॥२॥ आनंदभरी नंदजूकी रानी फूली अंग न 
समाई । परमानंददास तिहीं औसर बोहोत न्योछावरि पाई ॥३॥ 
# राग धनाश्री & रानीजू आपुन मंगल गावें | आज लालको जन्म य्ोसहै 
मोतिन चौक पुरावें ॥१॥ गॉँमगाँमलें जाति आपनी गोपिन न्यौति बुलावें । 
अन्वाचार्य मुनि गर्ग परासर तिनपै वेद पढ़ावें ॥२॥ हरदी तेल सुगंध सुवासित 
लालें उबटि नहवावें | हरि तन ऊपर वारि न्‍्यौछावरि जन परमानेद पावै ॥३॥ 


७४ ॥ अथ जन्माष्टमी बधाई | & राग घनाश्री & 

# राग धनाश्री & यशोदारानी सोवन फूलें फूली । तुम्हारे पुञु्र भयो कुल मंडन 
वासुदेव समतूली ॥१॥ देत असीस बिरध जे ग्वालिनी गाँमगाँमते आई । ले 
लै भेट सबै मिलि निकर्सी मंगलचार बधाई ॥२॥ ऐसे दसक होई जो औरे 
सबकोऊ सचुपावे । बाढ़ो वंश नंदबाबाकों परमानंद जिय भावे ॥३॥ 

# राग धनाश्री & यशोदारानी जायौ है सुत नीकौ। आनंद भयौ सकल गोकुलमें 
गोप बधू लाई टीकौ ॥१॥ अक्षत दूब रोचन वंदन नंदे तिलक दहीकौ । 
अंचल बारि बारि मुख निरखत कमल नैन प्यारी जीकौ ॥२॥ अपने अपने 
भवनते निकसीं पहरे चीर कसूंभी कौ । यादवेंद्र ब्रजकुल प्रतिपालक कंस काल 
भय भीकौ ॥३॥ 

# राग धनाश्री # आज बधाई बाबा नंदके व्रज मंगल चार । आँगन माची 
कीच फूलीं गोपिका व्रज मंगल चार | आँगनथार हाथन सजे ॥व्रज.॥ अक्षत 
रोरी बीच ॥फूली.॥ साथिये धरत है द्वारमें ॥वरज.॥॥ नानाचित्रविचित्र 
॥फूली.) मोती चौक पुरायकें ॥व्रज.। बंदनवार बँधाय ॥फूली.॥ 
हरदी तेल सुगंध ही ॥ब्रज.॥ लालहि उबटि न्हवाय ॥फूली.॥| पट भूषण 
पहरावही ॥व्रज.] नख शिख अंग सिंगार ॥फूली,॥ तिलक करत 
नंदलालकौ ॥!व्रज.॥ प्रमुदित सब ब्रजबाल ॥फूली.॥ लै दर्पन मुख देखहीं 
॥ब्रज.॥ मंद मंद मुसकात ॥फूली.॥ नाचत गावत सबै मिलि ॥वब्रज.॥ 
मंगल गीत बधाई ॥फूली.॥ हरद दही उड़ावहीं ॥ब्रज.] भई घुंठसुलों 
कीच ॥फूली.॥ नाम करणकों गर्ग मुनि ॥ब्रज. मोतिन माल पहराई 
॥फूली.॥ देत दान बाबा नंदजु ॥ब्रज.॥ विप्रन भाट बुलाय ॥फूली.॥ 
सौने सींग मढ़ावहीं ॥व्रज.]। विप्रन दीने दान ॥फूली.)॥ सारी सुरंग 
मगायकें ॥बव्रज.॥ ब्रज तरुनि पहराय ॥फूली.॥ बानी पढ़त द्विब आँगने 
॥ब्रज.॥ करत वेदध्वनि गान ॥फूली.! गाम गामते ज्ञाति सबै 
॥ब्रज.॥ आए नंद दरबार ॥फूली.॥ मोहन बदन निहारकें ॥ब्रज.॥ 
आनंद उर न समाय ॥फूली.॥ धन्य भादों वदी अष्टमी ।व्रज.॥ धन्य 


॥ अथ जन्माष्टमी बधाई ॥ # राग बिलावल # ७५ 
रोहिणी बुधवार ॥फूली.॥ धन्यधन्य नंदजसोमति ॥व्रज.]। धन्य धन्य 
गोपी ग्वाल ॥फूली.॥ दुंदुभी देव बजावहीं ॥ंब्रज.॥ पुहुपन वृष्टि कराय 
॥फूली.॥ कही न जात यह सुखही ॥व्रज.॥ सूरदास बल जाय 
॥फूली.॥ 

# राग धनाश्री ऋ सबनसों कहति जसोदामाय जन्मदिन लालकौ फिरि आयौ 
॥ध्रु.। जब बीते सब मास बहोरि आयौ पुनि भादों । दिन आठें बुधवार होत 
गोकुल दधिकाँदी । बोलि लईं व्रजसुंदरि हिलिमिलि मंगल गाय । बॉधति बंदनवार 
मनोहर मोतिन चौक पुराय ॥१॥ केसरि चंदन घोरि कान्ह बलि प्रथम नहवाये। 
नानावसन अनूप कनिक भूषन पहराये । रोरी कौ टीकौ दियौ अंजन नैन लगाय। 
देत नौछावरि रोहिनी फूली अंग न माय ॥२॥ बजत बधाई द्वार नगारे भेरी 
ढोला । ब्रज कौतूहल होई उमग्यौ मानों सिंधु कलोला ॥ भई दुंदुभी की गरजना 
सुर विमान चढ़ि आये । शिव विरंचि स्तुति करें सुर सुमनन बरखाय ॥३॥ 
गाम गामतें विप्र भाट गंधर्व जु आये । जाकौ जेसौ चाउ दान तिन तैसो पाये । 
भली भाँति पूजा करी नीके नंद जिमाय | दे असीस घरको चले सोंधे सौ 
लपटाय ॥४॥ ऐसी लीला देखि फिरत फूले ब्रजवासी । फूली थेनु और बच्छ 
फूली द्रुम कंज पलाशी । गोवर्द्धन फूल्यौ सदा फूली श्रीयमुना बहाई । रामदास 
मन फूल भई श्रीगिरिधरककौ जस गाई ॥५॥ 

# राग बिलावल # प्रगटे मथुरा माँझ हरी | मात तात हित पुत्ररूप मिस अपनी 
प्रतिज्ञा सत्यकरी ॥१॥ श्यामवर्ण बपु उरपर भूगुपद जटित कंचन शिर क्रीट 
खरी । चारिभुजा बनमाल कोटि रवि शंख चक्र गदा पद्म धरी ॥२॥ द्वार 
कपाट भेद चले ब्रजपति तब सुर कुसुमन वृष्टिकरी । परमपुरुष भगवान जानि 
जिय वसुदेव मन अति भीति हरी ॥३॥ जयजय शब्द बोलि निसान ध्वनि 
व्योम विमानन भीर भरी । गोविंद प्रभु गिरिधर जसुमतिसुत भक्तन हित आये 
नंदघरी._ ॥४॥ 

# राग बिलावल # आनंदे आनंद बढ्यौ अति । देवन मिलि दुंदुभी बजाये 


॥! अथ जन्माष्टमी बधाई ॥ # राग बिलावल & 

निशि मथुस प्रगटे जादोपति ॥१॥ गावत गुण गंधर्व पुलकि चित नाचे सुरभारीजु 
रसिक रति | विद्याधर किन्नर सुकंठ कल तिहिं तिहिं ताल जात उघटगति ॥२॥ 
शिव विरंचि सनकादि अगोचर फूले चित न मात अमित मति | बरषत सुर समूह 
सुमन गण हरखत कलोल करतजु मुदितगति ॥३॥ कमलनैन अति बदन 
मनोहर देखियत ये विचित्र अनूपगति । श्याम सुभग तन पीतवसन दुति और मानो 
सोहैजु सुभग अति ॥४॥ नख मणि मुकुट प्रभा अति उदित चित चकित भये 
अनुमान न पावत । अति प्रकाश निशि विमल तिमिर छट झलमलात रतिपतिहिं 
लजावत ॥|५) दरशन सुखी दुखी अति सोचत खटसुत सोक सुरति उर आवत 
सूरदासप्रभु भये हैं प्राकृत भुजके चिह्न सबैजु दुरावत ॥६॥ 

# राग विलावल # जन्मलियो जादौंकुलराय । करि करुणा वसुदेव देवकी 
अद्भुत बालक दरस दिखाय ॥१॥ अंबुज नैन अमोल मुकुटमणि रतन जटित 
कुंडल झलकाय । कोमल अलक श्याममुख ऊपर श्रीवत्स लक्ष्मी उर 
शोभाय ॥२॥ कौस्तुभभणि पीतांबर सोहै चारिभुजा शंखादिधराय । 
कटिकिंकिनी करकंकन अंगद बनमाला पदकमल बनाय ॥३॥ कोटिचंद भानु 
उदय मानों सुमरि सुखद भुव तिमिर नसाय | मात तात आश्वासन करें प्राकृत 
होई चले ब्रज धाय ॥४॥ मात तात छुड़ाई बंधते गोपुर दिये किवार खुलाय । 
शेष सहस्रफन बूंद निवारत जमुना चरन परसि भई थाय ॥५॥ लै वसुदेव गये 
श्रीगोकुल नंदघरनि की सेज सुवाय । निज सामर्थ योगमाया लै मोहन मथुरा दई 
है पठाय ॥६॥ जागी महरि उठी जब जसुमति नंदमहरके लिये बुलाय । 
जयजयकार भयौ गोकुलमें व्रजजन आनँद उर न समाय ॥७॥ गोपीग्वाल गोप 
सब व्रजजन स्रवन सुनतही रंक निधि पाई । हरद दूब अक्षत रोरीसों कर कंचनके 
थार भराई ॥८॥ बाजत ताल पखावज आबज मुरली दुंदुभी शब्द सुहाय । 
नंदमहर घर ढोटा जायौ दि लै छिरकत करत बधाय ॥९॥ ध्वजा पताका 
तोरनमाला ग्रृहगृह मंगल कलश धराय । चित्रविचित्र किये प्रमुदित मन दथि 
साखनके मॉट लुटाय ॥१०॥ तब ब्रजराज गोपसों मतौ करि अति आदरसों 


॥ अथ जन्माष्टमी बधाई ॥ # राग धनाश्री & छछ 
विप्र बुलाय । हेम गो रत्न भूमि दक्षनगा दे आशीरवचन विग्र पढ़ाय ॥११॥ 
यहि विधि भयौ महोत्सव ब्रजमें सुर समाज कुसुमन वरघाय सचिपति देव मुनि चढि 
विमानन अंबर लियौ है छाय ॥१ २॥ गोविदप्रभु नंदनंदन देखत कोटिक मनमथ 
गये लजाय । श्रीविडल़पद रज प्रतापबल यह लीला संपतिमें पाय ॥१३॥ 
# राग सारंग & देवकी मन चकित भई । देखी आय पुत्र मुख काहे न ऐसी 
कबहुँ होय दई ॥१॥ माथें मुकट पीत पट काँधे भृगुरेखा भुज चारि करें । 
पूरब कथा सुनाई कही हरि तुम मौँग्यो यह रूप धरें ॥२॥ छूटे निगड़ सुवाऔ 
पलना द्वार कपाट उघास्यौ । अब लैजाहु भोहि तुम गोकुल यह कहिकें शिशुरूपहि 
धारबौ ॥३॥ तबही रोय उठे वसुदेव सुनि नंदभवन गये । बालक धरि वसुदेव 
कन्या लै आप सूर मधुपुरि आये ॥४॥ 
# राग सारंग & आज बधाईको दिन नीकौ । नंदघरनी जसुमति जायौ है लाल 
भामतौ जीकौ ॥१॥ पंच शब्द बाजे बाजत घरघरते आयौ टीकौ । मंगल 
कलश लियें व्रजसुंदरि ग्वाल बनावत छींकौ ॥२॥ देत असीस सकल गोपीजन 
चिरजीवी कोटि बरीसौ । परमानंददासकों ठाकुर गोप भेष जगदीसौ ॥३॥ 
# राग सारंग & धन्यहो नंद जगवंदते सुकृत फल आज ब्रज चंद आनंद पूरन 
सुद्ृ6 | नभसि वदी बसु बुद्ध रोहिनी नक्त मधि होत प्राहर्भाव सप्रफुलित 
पखिढ़ ॥१॥ लग्न द्रग चंद युत सिंघ रवि सुवन बुध केतु कवि मंद रिपु 
नासकीनों । मकर मंगल मीन देव गुरु सम युक्त सफल सुफल करि मानि 
लीनों ॥२॥ सुनत पत्रिका मृदंगादि शंखध्वनि झालरी भेरि कर आदि दैकें । 
पंच जे शब्द उच्छाहसों बाजहीं नाचत त्रिय गोप गावत अनेकें ॥३॥ पढ़त 
द्विज वेद यश वदत मागध सूत पूत गुणरूप आकृति विराजै। ये अनुभव दारकेशकौ 
अब्द प्रति वल्‍्लभाधीश कृपयैक छाजे ॥४॥ 
# राग धनाश्री & रानी तेरौ चिरजीयौ गोपाल । बेगि बड़ौ बढ़ होय बिरध लट 
महरि मनोहर बाल ॥१॥| उपजि पस्चौ यह कूखि भाग्य बल समुद्र सीप जैसे 
लाल । सब गोकुलके प्राण जीवन धन वैरिनके उरसाल ॥२॥ सूर कितौ जीय 


छ्ट ॥ अथ जन्माष्टमी बधाई ॥ # राग सारंग # 

सुखपावत है देखत श्यामतमाल । रज आरज लागौ मेरी अँखियन रोग दोष 
जंजाल ॥३॥ 

# राग सारंग # सबमिलि ग्वालिनी देत असीस । नंदरानी ढोटा जीवो कोटि 
बरीस ॥१॥ धन्य यह कूँखि भरी सुभ लक्छिन जिन सगरौ ब्रज छायो । ऐसी 
पूत जायी नंदरानी जिन करि अटल बसायौ ॥२॥ अब यै बेगि बढ़ी तुमरे गृह 
डुम ठुम खेलत डोलै । श्री विद्डलगिरिधर रानी तुमसों मैया कहि कहि बोले ॥३॥ 
# राग सारंग # यशोमति सबहिन देति बधाई । मेरे लालकी मोहि विधाता 
बरसगांठि दिखराई ॥१॥ बैठि चौक गोद ले ढोलन आछी लगन धराई । 
बोहोत दान द्यावत सब विप्रन लालन देखि सिहाई ॥२॥ रुचिकर देहु असीस 
ललनकों अप अपने मन भाई श्रीविद्नलगिरिधर गहि कनियाँ खेलत रहो 
सदाई ॥३॥ 

# राग सारंग ऋ ग्वालिनि निकसी देत असीस ॥ तुम्हारी ढोटा अहो नंदरानी 
जीवी कोटि बरीस ॥१॥ बरनबरन सारी पहराई चोली राती पीरी ॥ मायें 
करी खोरि कुमकुमकी हाथनमें दई बीरी ॥२॥ रानीजू तुम्हारी यह दिन आयौ 
मंगलचार बधाई ॥ श्रीविड्डलगिरिधरकी मैया करिकरि खुसी पठाई ॥ 

# राग नाइकी # जसुमति तिहारो घर सुबस सो । सुनरी जसोदा तिहारे ढोटाको 
न्हावत हू जिनि बार खसो ॥१)॥ कोऊ करत मंगल वेद ध्वनि कोऊ गाओ 
कोऊ हँसो | निरखि निरखि मुख कमलनैन को आनंद प्रेम हिये हुलसो ॥२)) 
देत असीस सकल गोपीजन चिरजीवो कोटि बरीसो “परमानंद” नंद घर आनंद पुत्र 
जन्म भयो जयतनसो ॥३॥ 

# राग सारंग & लालकों सुफल जन्मदिन आयौ । गामगामतें जात आपनी 
मोतिन चौक पुरायो ॥१॥ दिन दस पेहेलें बाजे बाजत पंच शब्द घनघोर । 
सब मिलि गावत गीत बधाई घोख कुतूहल सोर ॥२॥ प्रथम सप्तमी राजभोगमें 
बल्लभ मोहन भोग । करत बियारू नंद जातिमिलि सैनभोग संजोग ॥३॥ 
भादों कृष्ण उदित रवि आठें वह ब्रत दिन ठहेराय । कृष्ण जन्मदिन पुत्र जनम ते 

अति प्रफुलित नंदराय ॥४॥ घटिका द्वैक रातिही तबतें उठे कृष्ण गुन गाय। 
लाल नहवावत पंचामृतसों व्रज युवती मंगल गाय ॥५॥ पुनि पुनि लै अरु अंग 
उबटनौ केसर सोहै गात । उष्णोदक लै न्हवावत लालन अंग अगौछत मात॥६॥ 
रंग केसरी बागौ कुलही सूथन पटका लाल | आभूषन बहुबिधिसों पहरे काजर 
नैन विशाल ॥७॥ भाल तिलक गोरोचन मृगमद कमलपत्र दोऊ गाल । गुंजा 
मोर चंद्र धर बैठे सिंहासन नंदलाल ॥८॥ सनमुख ते सिंगार लड़ैती भूषन भाव 
अनूप । श्याम अंतरी सारी केसरी राजत जुगल स्वरूप ॥९॥ उपर पीतांबर 
ले ओढ्यौ ब्रजजन गावत गीत । कनकथारमें मोती साथिये मुठिया आरती 
चीत ॥१०॥ अक्षत पीरे कुमकुम बोरे तिलक करत है मात । भेट धरत पुनि 
मुठिया वारत आरती करी बली जात ॥११॥ तिल गुड़ मेल दूध ओंव्य पुनि 
बीरा देत विशेष । हरखित दान देत नैँदवाबा द्वारिकेश मुख देख ॥१२॥ 
# राग बिलावल # नंदमहरकें पूत भयो | बडी बेस जायो हैं ढोटा निखत सब 
संत्ताप गयो ॥१॥ घरघरतें सब चली जुबती जन अंग अंग सुभग सिंगार किये। 
कुंभनदास गिरिधरके प्रगर्टें नांचत सब मिलि मुदित हिये ॥२॥ 


माहात्म्य के पद 


(मंगला शयन सुधी) 

# राग ललित # तेरी गति अगाध मोपे बरनी न जाय निरंजन निराकार नारायण 
सप्त द्वीप सप्त खंड अष्टकुल पर्वत को मेरु रच्यो सप्त धारायन ॥१॥ तू ही चंद 
तू ही सूरज तू ही उडगन के तारे तू ही तेज पवन पानी तू ही धरनि आसमान | 
तानसेन के प्रभु घटघट में करत ज्ञान अगमनिगम सकल सृष्टि धरत ध्यान ॥२॥ 
# राग बिभास # प्रातसमें हरिनाम लीजिये आनंदमंगलमें दिन जाय ॥ 
चक्रपाणि करूणामय केशव विश्नविनाशन यादवराय ॥१॥ कलिमलहरण तरण 
भवसागर भक्तचिंतामणि कामथेनु ॥ एसो समर्थ नाम हरीको वंदनीक पावनपद 
रेनु ॥३॥ शिव विरंचि इंद्रादि देवता मुनिनन करत नामकी आस ॥ 
भक्‍्तवत्सल हरिनाम कल्पतरू वरदायक परमानंददास ॥३॥ 


्टण माहात्म्य के पद # राग धनाश्री & 

# राग बिभास ऋ करत हैं भगतनि की सहाई। दीनदयाल देवकीनंदन समरथ 
जादौराई ॥ हस्त-कमल की छाया राखैं जगत निसान बजाई । दुष्ट-भवन-भय 
हरत घोष-पति गोवर्द्धन लियो उठाई ॥ कृपा-पयोधि भगत-चिंतामनि ऐसें बिरद 
बुलाई । 'परमानंददास” प्रतिपालक बेद बिमल जसु गाई ॥ 

# राग बिलावल # गोविंद तिहारों स्वरूप निगम नेति नेति गावें ॥ भक्तके 
वश श्याम सुंदर देह धरें आवें ॥१॥ योगी मुनि ज्ञान ध्यान स्वपने नहीं पावें॥ 
नंद घरनि बांधिताहि कपि ज्यों नचावें ॥२॥ गोपीजन प्रेमआतुर संगलागी 
लोलें ॥ मुरलीकों नाद सुनत गरृहतजि वन डोलें ॥३॥ वेदपुराण स्मृतिकथा 
कहत शुक बिचारी ॥ परमानंद प्रेमकथा सबहिनते न्यारी ॥४॥ 

# राग बिलावल # सो मुख व्रजजन निकट निहारत । जा मुखकों चतुरानन 
ज्ञानिन साधन करि करि हारत ॥१॥ जा मुख कों श्रुति नेति नेति प्रति शिव 
सनकादिक आरत । सो मुख नंदगोपके गोकुल बन बछरा गौ चारत ॥२॥ 
जामुखकौ शेष सहसमुख नाम लेत दिन टारत । सो मुख परमानंद यशोदा लै उछंग 
चुचकारत ॥३॥ 

# राग बिलावल ऋ सो बल कहा भयौ भगवान । जिहि बल मीनरूप जल 
थाप्यौ लिये निगम हति असुर परान ॥१॥ जिहिंबल कमठ पीटि पर गिरिधर 
सजल सिंधु मथि कियौ वितान । जिहिं बल रूप बराह दशन पर धरी धरा करि 
पुहुप समान ॥२॥ जिहिंबल हिरणकश्यप उर फार्यो भये भक्‍्तकों कृपा 
निधान। जिहिंबल बलि पाताल पठायौ बसुधा त्रिपद करी पर मान ॥३॥ 
जिहिं बल विप्र तिलकदै थापे रक्षा आपु करी विद्यमान । जिहिं बल रावण के शिर 
तोरे कियौ विभीषण नृपति समान ॥४॥ जिहिं बल जाम्बबंत बल मरशौ जिहिं 
बल भूष विपति सुनि कान । सूरश्याम अब धामअवधि पर चढ़ि न सकत प्रभु खरे 
अवान _॥५॥ 

# राग धनाश्री & जनुनी चांपत भुजा श्यामकी ठाडे देखि हसत बलराम । चौद 
भुवन उदर जाके कहुं गिरिवर धार्यौ बहुत कर वाम ॥१॥ कोटि ब्रह्मांड रोम 

रोम प्रति तिहिं तिहिं निशि वासर धाम | जोई आवत सोई देखि चक्रित कै कहतत 
करे हरि ऐसे काम ॥२॥ नाभिकमतते ब्रह्मा प्रगट्रयो देखि जलार्णव तज्यो 
विश्राम । आवत जात बीच ही अटक्यो दुखी भयो खोजत निज धाम ॥३॥ 
तीनसो कहत सकल ब्रजवासी कैसे कर राख्यो गिरि श्याम । “सूरदास” प्रभु जल 
थल व्यापक फिरि फिरि जन्म लेत नंदधाम ॥४॥ 

# राग सारंग # जाकों वेद रत ब्रह्मा रटत शंभु रटत शेष रटत नारद शुक व्यास 
रटत पावत नहीं पाररी ॥ ध्रुवजन प्रल्हाद रटत कुंतीके कुंवर रटत द्वुपदसुता 
रटत नाथ अनाथन प्रतिपालरी ॥१॥ गणिका गज गीध रटत गौतमकी नार 
रटत राजनकी रमणी रटत सुतन देदे प्याररी ॥ नंददास श्रीगोपाल गिरिवरधर 
रूपजाल यशोदाकों कुंवरलाल राधा उरहारी ॥२॥ 

# राग देवगंधार & भक्त-बछल गोपाल दयानिधि देवनि को सुख दीनों । अति 
प्रताप वेद नहिं समुझत तनक ही में लघु तन कीनों ॥ बलि राजा कें अति कृपा 
जिहिं निगम नेति करि भीनों । 'परमानंद” पूरन कृपा हरि घर बसि आनंद दीनों॥ 
# राग सारंग # चक्र के धरनहार गरुड के असवार नंद के कुमार मेरो संकट 
निवारो जू ॥ यमलार्जुन नारे गज ग्राहे तें उबारे नाग के नाथन हारे मेरे तू अधार 
हैं जू ॥१॥ जल हू ते कियो न्यारो इंद्र हू कों गर्व गारयौ ब्रज कें रक्षनहार बिरद 
बिचारों जू ॥ द्रपद सुता की वार नेक हू न करी अवार अब कहा वार 'सूर” सेवक 
तिहारों जू ॥२॥ 

# राग मालव # पद्म धस्बौ जन ताप निबारन चक्रसुदर्शन धर्मौ कमल कर 
भक्तनकी रक्षाके कारन ॥१॥ शंख धर्यौ रिपु उदर विदारन । गदा धरी 
दुष्टन संघारन ॥ चारों भुजा चारों आयुध धरे नारायन भुवभार उतारन ॥२॥ 
दीनानाथ दयाल जगत गुरु आरति हरन भक्त चिंतामनि | परमानंददासकौ ठाकुर 
यह औसर औसर छाँडो जनि ॥३॥ 

# राग मालव # मोहन नंदराय कुमार प्रगट ब्रह्म निकुंज नायक भक्त हित 
अवतार ॥१॥ प्रथम चरण सरोजवंदो स्थामथघन गोपाल । ललित कुंडल 

गंडमंडित चारुनैन बिसाल ॥२॥ बलराम सहित विनोद लीला शेष संकर देत। 
दास पसमानंद प्रभु हरि निगम बोलत नेत ॥३॥ 

# राग मालव # बंदे धरन गिरिवर भूष | राधिकामुख कमल लंपट मत्तमधुप 
स्वरूप ॥१॥ बंदे रसिक वर संगीत सुखनिधि । क्वनित वेणु अनूप ॥ कहि 
कृष्णदास उदार उरपर लोलमाल अनूप ॥२॥ 

# राग मालव # प्रलय प्रयोधि जले धृतवानसिवेद ॥ विहित विहिन्न चरित्र 
मर्खेंद ॥ केशव धृत मीन शरीर जय जगदीश हरे ।|१॥ क्षिति रति विपुलतरेतव 
तिष्ठति पृष्ठे ॥ धरणि धरण किणचक्र गरिष्ठे ॥२स्‍॥ केशवधृत कच्छप रूप 
जय जगदीशहरे ॥२॥ वसति दशन शिखरे धरणि तव लग्ना ॥ शशिनिकलंक 
कलेवनिमग्ना ॥ केशवधृत सूकर रूप जय जगदीशहरे ॥३॥ तव कर कमल 
वरे नख मदूभूत श्रृंगण ॥ दलित हिरण्यकशिपु तनु भृंगं ॥ केशव ध्ृत नरहरि 
रूप जय जगदीशहरे ॥४॥ छल्नयसि विक्रमणेबलिमद्रभुत वामन ॥ पद नख 
नीरजनितजन पावन ॥ केशव धृत वामन रूप जब जगदीश हरे ॥५॥ क्षत्रिय 
रुधिर भये जगदपगदपाप॑ स्नपयसिपयसि शमित भवतापं ॥ केशवधृत भगृपतिरूप 
जय जगदीशहरे ॥६॥ वितरसिदिक्षुणे दिक्पति कमनीयं, दशमुखमौली 
बलिंस्मणीयं ॥ केशवधृत रघुपति रूप जय जगदीशहरे ॥ ७॥ वहसिवपुषि 
विषदेवसनं जलदाभं .) हलहतिभीतिमिलितयमुनाभं ॥ केशवधृत हलधर रूप 
जय जयदीशहरे ॥८॥ निंदसियज्ञ विधेरहहश्रुतिजातं ॥ सदयहदय दर्शित 
पशुघात॑ ॥ केशवधृत शुद्ध शरीर जय जयदीशहरे ॥९॥ 
स्लेच्छनिवहनिधनेकलय सिकरवालं धूमकेतु मिवकिमपिकरालं ॥ केशवधृत्त 
कल्किशरीर जय जगदीशहरे ॥१०॥ श्री जयदेव कवेरिदमुदित मुदारंग ॥ 
श्रुणु सुख शुभदं भवसारं ॥ केशवधृत दशविधरूप जय जगदीशहरे ॥११॥ 
# राग गोरी # नमो नमो जे श्री गोबिंद आनंदम ब्रज सरस सरोवर प्रफुलित 
बदन नील अरविंद ॥१॥ जसुमति नेह नीर नित पोखत नव नव ललित लिलाद 
सुख कंद ॥ ब्रज पति ऋन प्रताप प्रफूलित परसत सुजस सुवास अमंद ॥२॥ 

सहचरी जाल राल माल संगनि बरस रंग रंग खेलत आनंद ॥ अलि गोपीजन नैंन 
“गदाधर” सादर पीबत रूप मकरंद ॥३॥ 

# राग गोरी # गोवर्धननाथ गोकुल पति गरुडगामी गोपीजन वल्लभ जे मुकुंद 
गोबिंद गुपाल ॥ कान्ह क्ृष्न केसो किसोर हरि स्याम सुंदर दीनानाथ दामोदर 
रघुपति परमेसुर पुरुषोत्तम अपरंपार पुरनि निश्चय नंदलाल ॥१॥ नारायन 
नरहरि मुकुंद मधुसुदन माधो मुरारि रनछोड छबिलों केवल नैनं बिसाल ॥ कहि 
“कल्यान” बृजराज श्री विटल प्रगटे हे यहाँ मंथन केसी कंस काल ॥२॥ 

# राग कान्हरो ऋ चरनकमल बंदों जगदीश जे गोधनके सँग धाये ॥ जे 
पदकमल धूर लपटाने कर गहि गोषिन के उर आये ॥१॥ जे पदकमल युधिष्ठिर 
पूजत राजसूयमें चलि आये || जे पदकमल पितामह भीषम भारत देखन ते आये 
॥२॥ जे पदकमल शंभु चतुरानन हृदय कमलके अंतर राखे ॥ जे पदकमल 
रमा उर भूषन वेद भागवत जे भाखे ॥३॥ जे पदकमल लोकत्रय पावन बलि 
राजाकी पीठ धरे ॥ ते पदकमल दास परमानंद गावत प्रेम पियूष भरे ॥४॥ 
# राग कान्हरों # वंदों चरन सरोज तुम्हारे ॥ सुंदर स्थाम कमल दल लोचन 
ललित त्रिभंगी प्रान पियारे ॥१॥ जे पद पद्म सदासिव कों धन, सिंधु सुता 
उर तें नहि टारे ॥ जे पद पद्म तात रिस त्रासत मन वच क्रम प्रहलाद संहारे 
॥१॥ जे पद पद्म फिरत वृन्दावन अहि सिर धरि अगनित रिपु मारे ॥ जे 
पद पदूम परस ब्रज जुवती सरबसु दे सुख सदन बिसारे ॥३॥ जे पद पदूम 
लोकत्रय पावन सूर सूरि दरस कटत अध भारे ॥ जे पद पद्म परसि ऋषि पत्नी 
मृग अरु व्याध अमित खल तारे ॥४॥ जे पद पदुम फिरत पंडव घर दूत भये 
सब काज संवारे ॥ जेई पद पंकज “सूरदास” सुख करन बचन अहि फन प्रति 
घोरें. ॥५॥ 

# राग कान्हरो & जाकुं नेक श्यामकों बानो ॥ ताके निकट न जाय जन 
कोऊ कहारंक कहा रानो ॥जाकु.१॥ माला कंठ सिर तिलक विराजत अरू 
चंदन लपटानों । शंख चक्र गदा पद्म विराजत सो कहा रहेगो जानो ॥जाकु.२॥ 

रविसुत कहत पुकार पुकारी सुनके दूत अकुलानो । सूरदास कहत यह हितकी 
समज सोच जियजानो ॥जाकु.३॥ 

# राग कान्हरो & उधो जो जन मोहि संभारे ताकुं विसारू न पलक घरीरें । 
कार्टू कटिन कर्मके संकट राखु सुख आनंद भरीरे ॥उधो.॥ जो मोही भजे भजुं 
हुं ताकुं यही प्रतिज्ञा मोय आय परीरे । सदा समीप रहु ताहीके गुप्त हती सो प्रकट 
करीरे ॥उधो.॥ ज्यों भारतमें बरहीके अंडा राख लिये गजघंट परीरे । सूरदास 
ताही डर काको निशवासर जो जपत हरीरे ॥उधो.॥ 

# राग कान्हरो # वंदु चरण सरोज तिहारे ॥ श्याम श्रीअंग कमलदल लोचन 
ललित त्रिभंगी प्राणपति प्यारे । जे पद पद्म सदाशिवको धन सिंधुसुता उरते नहीं 
टारे ॥ जे पद पद्म परसि जल पावन सुरसरी दरस कटत अघ भारे। जे पद पद्म 
परसि ऋषिपत्नि नृग ओर व्याध पतित बहु तारे । जे पद पद्म तात रिपु त्रासत मन 
बच कर्म प्रहलाद सम्हारे । जे पद पद्म रमित वृंदावन अगनित प्रबल मल्ल बहु 
मारे | जे पद पंद्म रसिक व्रज युवति सुतपति तन मन धाम बिसारे। जे पद पद्म 
भ्रमति पांडव दल सारथी है सब काज सुधारे | सूरदास तेई पद पंकज त्रिविध 
तापके हरन हमारे ॥ 

# राग कान्हरो & हरि को भक्त माने डर काके । जाके करजोरे ब्रह्मादिक देव 
सबे दंडोती जाके । सिंघ सखा कर ग्रामवसावे यह विपरीत सुनी नहीं देखी । 
हाथी चढे कुकरकी शंका यह धोंकोन पुराणन लेखी । सुगम लोग अरु विगम 
मूठमति कृपा सिंधु समरथ सब लायक । परमानंददासको ठाकुर दीनानाथ 
अभयपददायक । 

# राग कान्हरो # जो हरि चरन सरोज विमुख भये विप्र जनमते कहाजु सरयौ। 
जो कोउ श्वपच भजत भगवंतते कहो अब ताको कहा विगर्यों ॥ वेदव्यास सरखे 
अधिकारी अंशकला द्विजरूप धस्यौ। सतरे पुराण किये परसीधे तोऊ अंतः्करन 
जरबौ ॥ जब नारदमुनि तत्व बतायो सुख उपज्यो संताप टस्बौ । भज कृष्णदास 
काज सब सरहे करम धस्मते कोउ न तस्बौ ॥ 

# राग बिहाग % जुगल में जुगल जुगल के नाम ॥ चाप त्रिकोण मीन गोपद 
नभ अर्द्ध इंदु घट वाम ॥१॥ जंबू ध्वज रेखा अंकुश यव स्वस्तिक बज्र सरोज 
अष्टकोण ये दक्षिण राजत देखत लजे मनोज ॥२॥ इत हे अंकुश छन्न चक्रध्वज 
इंदीवर यव रेख ॥ गदा अंबुज रथ कुंडल बेंदी शैल शक्ति झख देख ॥३॥ 
ब्रह्मादिक सनकादिक शंकर ध्यान न आवत जेव ॥ तेई श्रीबल्लभ प्रतापतें दारकेश 
नित्य सेव ॥४॥ 
# राग मालव # वेदानुद्धरते जगन्निवहते भूगोल मुद्िश्रते ॥ दैत्यान दारयते 
बलिछलयेत क्षत्रक्षयं कुर्वते ॥ पौलस्तयं जयते हलंकलयते कारुण्य मातन्वते ॥ 
स्लेच्छान्‌ मूर्छयते दशाकृति धृत्ते कृष्णायतुभ्यं नमः ॥१॥ 

# राग देवगंधार # भझगरिनि टान्‍्यों झगरी हरिकौ नाल छुवन नहीं देही । जाही 
नालतें ब्रह्मा उपज्यो सोई नालहै ऐही ॥१॥ शिव नारद जाकौ यश गावें जसोदा 
जायौ सोई । मनि मानिक खपरीटी लैहों तोलों छुवै न कोई ॥२॥ छेद्यौ नाल 
अंकमें लीने जनम सुघुँटी पिवाई । रोहिनी क्षमा क्षमा करि राखत सूरदास बलि 
जाई ॥३॥ 

# राग देवगंधार & जसोदा नाल न छेदन दैहों | मनिमय जटित हारग्रीवाकौ 
वहै आज हों लैहों ॥१॥ औरनके हैं सकल गोप मेरें एके भवन तुझारो । 
मिटि जो गयौ संताप जनमकौ देख्यौ नंद दुलारी ॥२॥ बोहोत दिननकी आशा 
लागी झगरिन झगरी कीनौ । मनमें विहँसत है नंदरानी हार हियेकौ दीनौ ॥३॥ 
जाकौ नाल आदि ब्रह्मादिक सकल विश्वआधार। सूरदास प्रभु गोकुल प्रगटे मेंटनकों 
भूभार ॥४॥ 

# राग देवगंधार & झगरिन तें हों बोहोत खिजाई । कंचनहार दियें नहीं मानत 
तुही अनौखी दाई ॥१॥ बेगि तू नार छेदि बालककौ जातहै ब्यार भराई । 
सत संयम तीरथ व्रत कीने तब यह संतति पाई ॥२॥ दीजै बिदा जाऊँ घर 

अपने कालि सॉँझकी आई ॥ सूरदास प्रभु गोकुल प्रगटे भक्तनके 
सुखदाई ॥३॥ 
# राग देवगंधार & जसुमति लटकत पॉँय धरे । भलौ मनैहों झगरिन तू मति 
मनहीं डरे ॥१॥ दीनों हार ढार मनि कंचन मोतिन थार भरे । सूरदास स्वामी 
प्रगटे हैं ओसर पै झगरे ॥२॥ 
# राग देवगंधार & कहै झगरिन मैं बड़भागिनि निरख्यौ है नंदजूकौ लाल । 
जाकौ दरश देव नहीं पावें सो पायौ इहि काल ॥१॥| यह औसरमें कैसे पायी 
कौन पुन्य कहो कैसे जायौ। प्रभुकी कृपा बिना कोउ पावत लैहों अब अपनों मन 
भायौ ॥२॥ जातिन छोटी करमनि मोटी देव निकट कोऊ बैठ न पायौ। में 
अपने हाथन करि लीनों नाल छेदनकों मोहि बुलायौ ॥३॥ अपनों जनम सुफल 
करि मानँत दुर्लभ दरशन सुलभ पायौ । सगुनदास तिन सब कछु पायौ जिहिं 
पारसतें लोह मिटायौ ॥४॥ 
# राग बिलावल ऋ झगरिनि झगरत नंदसों थौरो नहि माँगें। ज्यों ज्यों मन हरि 
निहोरहीं त्यों त्यों उठि लागें ॥१॥ पूरन तप बड़भागिनि जसोदा सुत जायी । 
शिव विरंचिकौ ईश है तेरे घर आयौ ॥२॥ तीन लोक जाके उदरमें अचरज है 
महा री । ताकौ छेद्यौ नाल हों देंहों हो कहा री ॥३॥ सों हों माँगों कहा री 
क्रपा करी पाऊँ । बिखे बिकार बिसारिकें जस जमगमें गाऊँ ॥४॥ 
# राग बिलावल # काहै झगरिनि में बड़भागिनि निरख्यौ है नंदजूको लाल | 
जाकौ दरस देव नहीं पावें मैं पायो है इहि काल ॥१॥ यह औसरेमें कैसें पायौ 
कौन पुन्य कोने जान्यौ । प्रभुकी कृपा बिना कछु पावत लैहों अब अपनों मन 
मान्यौ ॥२॥ जातिन छोटी करमनि मोटी देव निकट कोऊ बैठन पावै ॥ मैं 
अपने हाथन करि लिनों नारछेदनकों मोहि बुलावै ॥३॥ अपनौ जनम सुफल 
कर मानँत दुर्लभ दर्शन सुलभ पायौ । सगुनदास तिन सब कछु पायौ जिहि पारस 
ते लोह मिटायौ ॥४॥ 

छठी के पद 


# राग सारंग # मंगल द्योस छठीकौ आयौ । आनंदे ब्रजराज यशोदा मनहूँ 
अधन धन पायौ ॥१॥ कुँवर न्हवाई जसोदा रानी कुलदेवीके पाँय परायौ । 
बहुत प्रकार विजन धरि आगें सब विधि भलौ मनायौ ॥२॥ सब ब्रजनारी 
378 आई सुतकौ तिलक करायौ | जयजयकार होत गोकुलमें परमानंद यश 
गा ॥३॥ 

# राग सारंग & आज छठी जसुमतिके सुतकी चलौ बधावन माई | भूषन बसन 
साज मंगल लै सकल सिंगार बनाई ॥१॥ भली बात विधि करी बैस बड़ सुत 
पायौ नैंदराई । पुन्य पुंज फूले व्रजवासी घर-घर होत बधाई ॥२॥ पूरनकाम 
भये निजजनके जीवेंगे यश गाई । परमानंद बात भई मनकी मुद मरजाद 
नसाई ॥३॥ 

# राग सारंग # दूनों मंगलहै अति आज | छै दिनके माई भये कुशलसों फूलत 
हैं ब्रजगाज ॥१॥ हुलसी बहोत नंदजूकी रानी यै सुत पुन्यन पये । फिरि-फिरि 
हाथ रोहिनीके दै दाम बहोत खरचाये ॥२॥ संध्या समय चौक पर बैठी मंगलगीत 
गवाये । पूजत छठी कान्ह कुँवरकी अरु लै पाँय पराये ॥३॥ फिरि फिरि 
ग्वाल गोप सब पूजत और पूजत ब्रजनारी श्रीविद्ठनगिरिधर चिरजीयौ मौंगत ओलि 
पसारी. ॥था 

# राग सारंग # गोद लियें गोपाल यशोदा पूजत छठी मुदित मन प्यारी | बड़डे 
वार सनेह चुचाते चूँवत मुख दै दै चुचकारी ॥१॥ कुलदेवता मनाई सबनकूँ 
बरन बरन पहरावत सारी । गोपी ग्वाल हरखि गोकुलके नाचत हैंसत दे दे 
करतारी ॥२॥ कंचनथार आरती सजि सजि लै आई सब ब्रजकी नारी । वारी 
लालपर लछीरामकों हरखि नंद दई नवनिधि टारी ॥३॥ 

# राग सारंग # पूजति छठी कान्ह कुँवरकी थापे पीत लगाई | कंचनथार लिये 
ब्रज बनिता रोचन देत सुहाई ॥१॥ पनवारी भरे खीर खाँड घृत पापर बरा 

बनाये । मेवा दाख बदाम छुहारे मन मोहन मन भाये ॥२॥ ऑजति आँखिजु 
सबही सुवासिन माँगत नैन भराये । सूरदासप्रभु तुम चिरजीयौ घरघर मंगल 
गाये ॥३॥ 

# राग सारंग # ब्रजपुर घरघर अति आनंद । प्रगटे हैं जसुमतिके ढोटा दूर गये 
दूख दन्द्र ॥१॥ साज छठीको लाई वनिता गावत गीत सुछन्द | नंदराय तब 
छठी पूजिकें दिये दान सुखकंद ॥२॥ भीतर जाय महरिपे देखे सुंदर मुख 
अरविंद | करत आरती अवलोकत्त मुख द्वारस मन फंद ॥३॥ 


पूतना वध के पद 


# राग बिलावल # देखो यह विपरित नई | अद्भुतरूप नारि एक आई कपट 
हेत क्‍यों सहै दई ॥१॥ कान्हहि लै जसुमति कोवातें रुचि लै कंठ लगाई । 
तब उन देह धरी जोजनि लों श्याम रहे लपटाई ॥२॥ बड़े भाग है नंदमहरकौ 
बड़भागिनि नँदरानी । सूरश्याम उर ऊपर उबरे यह सब घर घर जानी ॥३॥ 
# राग बिलावल # मथुरापति जिय अधिक डरानौ सभा माँझ असुरनके आगें 
बारबार शिर धुनि पछितानौ ॥१॥ व्रजभीतर उपज्यौ मेरौ रिपु मैं जानि यह 
बात । दिन ही दिन वह बढ़त जात है मोकों करी है घात ॥२॥ दनुजसुता 
पूतना पठाई छिनक माँझ संघारी खटदिन कौ बालक भयौ तानें पय पीवत ही 
मारी ॥३॥ अबहीतें यह हाल करत है दिनदिन होत प्रकास । सेनापति सुनाय 
बात यह नृप मन भयौ उदास ॥४॥ ऐसौ कौन मारी है ताकों मोंहि कहै सौ 
- आई । वाकों मारी अपनपौ राख सूर व्रजहि सों जाई ॥५॥ 

# राग आसावरी # रूप मोहिनि धरि ब्रज आई। अद्भुत साजि सिंगार मनोहर 
असुर कंस दै पान पठाई ॥9॥ कुच बिच बाँटी लगाई कपट करी बालघातिनि 
परम सुहाई । बैठी हुती जसोदा मंदिर हुलरावत सुत श्याम कन्हाई ॥२॥ 
प्रगटी आनि जु तहाँ पूतना प्रेरित काल अवधि नियराई । आवत पिकि बैठना 
दीनो कुसल पूँछि अति निकट बुलाई ॥३॥ पौढ़ाये हरि सुभग पालने नंदघरनि 

कछू काम सिधाई । बालक लियो उठाय दुष्टमति हरखित स्वस्तन पान 
कराई ॥४॥ बदन निहारी हरि प्रान हरि लीनौ परी राक्षसी जोजन ताई । 
सूरज दई जननी गति ताकों कृपासिंधु सुख धाम पठाई ॥५॥ 

# राग आसावरी # प्रथम कंस पूतना पठाई । नंद घरनि सुत लिये जहाँ बैठी 
चली चली निजधाम जु आई ॥१॥ अतिमोहनि नाम धरी लीनौ देखत ही 
सबके मन भाई । जसुमति देखि रही वाकौ मुख काकी बधू कोन धों आई ॥२॥ 
नंदसुवन तबही पहेंचानी आसुर घरनी असुर की जाई । आपुन ब्रज समान भये 
हरि मानी दुशखित भई भई पराई ॥३॥ अहो महरी पा लागन मेरौ में तुमरो 
सुत देखन आई । यह कही गोद लिये अपने तब त्रिभुवन पति मन मन 
मुसकाई ॥४॥ मुख चुँम्यों गहि कंठ लगाये विष लपटे स्तन मुख नाई । पय 
संग प्रान खेंचि हरि लीने जोजन एक परी मुरझाई ॥५॥ ज्राहि त्राहि ब्रजधन 
आई अति बालक क्‍यों बच्यौ कन्हाई | अति आनंद सहित हरि पायौ हिरदे माँझ 
रहे लपटाई ॥६॥ करवरटरी मेरेकी घरघर करत आनंद बधाई । सूरश्याम 
पूतना पछारी यह सुनि जिय डरप्यो नूपराई ॥७॥ 

# राग टोडी & आज हों राजकाज करी आँऊँ । बेग संघारुँ सकल घोष शिशु 
जो मुख आइसो पाऊँ ॥१॥ मोहन मूर्छन बसीकरन पढ़ि अगनित देह बढाऊँ। 
अंग सुभग है मधु मूरती सजी नैनन माँझ समांऊँ ॥२॥ घसि कंकोल चढ़ाय 
उरोजनि लै लै रुचिसों प्याऊँ | सूर सोच मन अबही हरि हों तो पूतना 
कहाऊँ ॥३॥ 


पलना के पद 


# राग रामकली # प्रेंख प्रयकेशयनम्‌ । चिरविरहताप हरमति रुचिर मीक्षण् 
प्रकट प्रेमायनम्‌ ॥भ्रु.॥ तनुतर द्विज पंक्तिमति ललितानि हसितानि तब वीक्ष्य 
गायकीनाम्‌ । इयदवधिपरमेतदाशया समभवज़ीवितं तावकीनाम्‌ ॥१॥ तोकता 
वुषि तब राजते द्रेशि तु मदमानिनी मानहरणमू अग्रिमे वयसि किमु भावि का 

मे5पि निजगोपिकाभावकरणम्‌ ॥२॥ ब्रजयुवति हृ्यकनकाचलानारोढु मुत्सुक 
तव चरण युगलम्‌ । तेन मुहुरुन्न मनभ्यासमिव नाथ सपदि कुरुते मृदुल 
मृदुलम्‌ ॥३॥ अधिगोरोचना तिलकमलकोद्ग्रथित विविध मणिमुक्ताफल 
विरचितम्‌ । भूषणं राजते मुग्धतामृत भरस्यदि बदनेंदु रसितम्‌ ॥४॥ भूतटे 
मातृ रचितांजन बिंदु रतिशयित शोभया दृग्दोषमपनयन्‌ । समर धनुषि 
मधुपिबन्नलिराज इव राजते प्रणयि सुख मुपनयन्‌ ॥५॥ वचन रचनोदारहास 
सहज स्मिता मृत चयैरारति भरमपनयन्‌ । पालय सदा समान स्मदीय श्रीविडले 
निजदास्य मुपनयन्‌ू ॥६॥ 

# राग रामकली #& लालयति दोलिका मंच शयनम्‌ | तिलक गोरोचनं भाल 
मुक्ताफलं कुटिल कुंतल मुखं चकित नयनम्‌ ॥१॥ चरण संचालन मोद भरगायनं 
प्रतिबिब दर्शनेन मूदुल हासम्‌ | बाललीला परमपद सुनूपुरधरं भाषणोत्फुल्ल 
नासाविकासम्‌ ॥२॥ अंगुष्ठ चोषक गूढरस पोषक स्वल्प संतोषक कृष्णचंद्रमू। 
गोपिका जनमनोमोद संपादन तदभिलबिता क्ृतौ विगततंद्रमू ॥३॥ 

# राग रामकली # नंदकौ लाल ब्रज पालने झूलै | कुटिल अलकावली तिलक 
गोरोचना चरण अंगुष्ठ मुख किलकि फूल ॥१)॥ नैन अंजनरेख भेख अभिराम 
सुठि कंठ के हरि किंकिनि कटि मूले । नंददासनि नाथ नंदनंदन कुँवर निरखि 
नागरि देह गेह भूले ॥२॥ 

# राग रामकली # यह नित नेंम जसोदाजू मेरें तिहारेलाल लड़यावनकों । प्रात 
समय पालनें झुलाऊं संकटभंजन जस गावनकों ॥१॥ नाचत कृष्ण नचावत 
गोपी कर कठताल बजावनकों । आसकरन प्रभु मोहन नागर निरखि बदन 
सचुपावनकों. ॥२॥ 

# राग रामकली # प्रेंखपर्यक गिरिधरन सोहें । प्रेम आनँद भरी गोपिका कर 
घरें देत झोंटा तहाँ काम मोहें ॥१॥ मंद मोहन हँसत दंत कांती लसत बजत 
मुपूर मधुर रुमत कारि। भाल मसि बिंदु केसरी तिलकहि लसै नैंन अंजन मनसिज 
बानमारी ॥२॥ अलक राजत मुख भुज पसारत सुख हरत गोपांगना मान तिहि 

समय तहाँ । देत सुख सिंधु गोपिका मननकों सूर शोभा निरखि वारि तन मन 
जहाँ. ॥३॥ 

# राग रामकली # पलना झूलौ मेरे ललन प्यारे मुसकानकी बलिहारी हों 
तिलतिल हटन करौजु ढुलारे ॥१॥| काजर हात भरौ जिन मोहन अर हैं नैना 
रतनारे । सिर कुलही पहराय पेंजनी तहीं जाहु जहाँ नंददुवारे ॥२॥ यह विनोद 
धरनीधर निरखत मात पिता बलभद्रददारे | सूरनर मुनि सब कौतिक भूले देखनकों 
तहाँ सूर हँकारे ॥३॥ 

# राग रामकली # पलना स्याम झुलावत जननी ॥ सुतकी लेत बलाय जसोदा 
हँसिवेकी छबि जात न बरनी ॥१॥ अंग अंग के भाव अवलोकत पॉयन सरस 
पूँघरँ बजनी | अति अनुराग परस्पर गावत प्रफूलित बदन नंदजूकी घरनी ॥२॥ 
किलकि किलकि प्रभुभुजा पसारत अंकन लेत यशोदा गवनी । सूरदास बड़भाग्य 
महरिके पूरन भई पुरातन करनी ॥२॥ 

# राग रामकली # अपने बाल गोपाल रानीजू पालने झुलावै । बारंबार निहारि 
कमल मुख प्रमुदित मंगल गावै ॥१॥ लटकन भाल भूकुटी मसि बिदुका कढुला 
कंठ बनावै । सदमाखन मधुसानि अधिक रुचि अँगुरिन करिकें चटावै ॥२॥ 
कबहुँक सुरँग खिलोना ले लै नाना भाँति खिलावै | देखि देखि मुसिकाय साँवरो 
है दतियाँ दरसावै ॥३॥ सादर कुमुद चकोर चंद ज्यों रूप सुधारस प्यावै । 
चतुर्भुज प्रभु गिरिधरन लालकों हँसि हँसि कंठ लगावै ॥४॥ 

# राग रामकली # गोपाल माई पालनें झुलायौ । सुरमुनि देव कोटि तैतीसों 
कौतिक अंबर छायौ ॥१॥ जाको अंत न ब्रह्मा पावै शिव सनकादि न पायौ। 
सो सुत देखों नंद यशोदा गोदमें घालि खिलायौ ॥२॥ नाचत हँसत करत 
किलकारी' मन अभिलाष बढायौ । सूरश्याम भक्तन हित कारन नाना भेख 
बनायी ॥३॥ । 

# राग रांमकली & पलना नंद महर घर आयौ । दिव्य कनिक बहु रतन 
अमोलिक हीरा बहोत जरायौ !॥१॥ गजमोतिनके झूमका बनाये दक्षिन चीर 

बिछायो । नखशिखलों सिंगार साँवरी पुलकित प्रेम झुलायी ॥२॥ जसुमति 
अति आनंदित बदनी विप्रन दान दिवायो । व्रजनारी आई झुंडन मिलि हरखित 
मंगल गायौ ॥३॥ सुरनर मुनि सब कौतिक भूले गगन बिमानन छायौ । 
सूरदास प्रभु शिशु कै पौढें गिरिधर श्याम धरायी ॥४॥ 

# राग रामकली # जसुमति पलना सुतहि झुलावै। निरखि मुखारविन्दकी शोभा 
मनमें अति सचुपावै ॥१॥ विविध भाँतिके ले लै खिलौना बैठी आप खिलावै। 
देखि देखि मुसिकात मनोहर द्वै दतियां दरसावै ॥२॥ लै पलनातें हुलसि हुलसिकें 
अस्तन पान करावै । यह सुख तीनलोकमें नाहीं सूर कहा कहि गावै ॥३॥ 
# राग रामकली # जसुमति मदन गुपाल झुलावति । देखि सैन गति त्रिभुवन 
कंपत शिव विरंचि डर पावत ॥१॥ स्थाम अरुन आलस अति लोचन उभय 
पलक मिलि आवत । जनु रविगति सकुच कमल जुग निस अलि उड़न न 
पावत ॥२॥ चौंकि चौंकि शिशुताई प्रगटकरि छिनु इक माँहि आवत । जानों 
निशापति करि रवि किरणा श्रुति भंडार समावत ॥३॥ कर शिरपर धरि श्याम 
मनोहर ऊपर अधिक छबि पावत । सूरदास मानों पतञ्नग सुत प्रभु ऊपर फन 
छावत ॥४॥ 

# राग रामकली # व्रजरानी हो सुत हुलरावै | आछी मुख चुंबत लालनकौ 
अति रस मंगल गावै ॥११॥ निरखि निरखि सुंदर बदन तन फिरि फिरि ले 
उर लाबै । कबहुँक नेंक लाल अपनेकों पलना मेलि झुलावै ॥२॥ रतन जटित 
बघना कर पोंहोंची लटकन अति छबि पावै। श्री विदलगिरिधर नंदनंदन जसुमतिके 
जिय भावै ॥३॥ 

# राग रामकली # पलना घर भीतर है आयो । रतन जटित हीय गज मोती 
कुंदन दिव्य जरायौ ॥१॥ आछे शोभित बने झूमिका दक्छिन चीर बिछायौ । 
सुंदर डोरि बाँधि रेसमकी लाल सुरंग बनायौ ॥२॥। विग्र बोलि व्रजराज हुलसिके 
शुभ मुहूर्त जो धरायो । झूलेंगे गिरिधरन श्रीविहल सबहिनके मन भायौ ॥३॥ 
# राग रामकली & झूलावति अपनौ सुत पलना । अति रस भरी जुरी सब 

गावत अति प्यारी नंदललना ॥१॥ कुलही पीत झगुली पहराई शोभित सुंदर 
गात । कठुला रतन जटित कर पोंहोंची लटकन सब लटकात ॥२॥ सुंदर 
बदन कमल मुख चुंबत लेति उठाय उठाय । फिरि फिरि अस्तन पान करावत 
राखत उर लपटाय ॥३॥| देखिदेखि हँसत व्रजसुंदरी यह सुख कह्मौ न जाय । 
श्री विड्डलगिरिधर पिय निरखत भाग्य बड़े तें पाय ॥४॥ 

# राग रामकली # रानीजू आछे वसन बिछाये । सुंदर सुत अपने हाथन ले 
पलना माँझ सुवाये ॥॥॥ आस पास बैठी ब्रज सुंदरि नीके मंगल गाये । 
आनैंदराय गोप बधुन मिलि सबहिन हुलसि झुलाये ॥२॥ फिरि आये ब्रजराज 
नंद सब देखि बहोत सुख पाये । जिनने गढ्यो पलना जो लालकों ते सब हँसि 
पहराये ॥३॥ ग्रृहगृहक्ी तब भई आरती मोतिन पूरि सँभारी | 
श्रीविइलगिरिधरन झुलावत नंदरानी व्रजनारी ॥४॥ 

# राग रामकली # पलना झूलौ हो नंदलाल | कमलनैन सुखदेन सकल ब्रज 
सुंदर जसुमति बाल ॥१॥ पॉयन नूपुर छुद्र घंटिका कर पोंहोंची अति चार | 
कंठ कंठश्री कर मधि अंगद उर बधना अरू हार ॥२॥ श्रवनन कुंडल नासा 
बेसरि अंजन नैन विशाल । गोरोचन कस्तूरी कुंकुम तिलक बन्यौ विच 
भाल ॥३॥ अलकावलि मुक्तावलि गुँथी बिच लर लटकन लटके । शोभा 
निरखत सबहीकौ मन जहाँ तहाँ ते अटके ॥४॥ बेनी गुही जसुमति सुंदर 
श्याम पीठि पर सौहे । मानों मेघ पर नील मेघ छवि चितवतही चित मोहै ॥५॥ 
परम मनोहर मुरली तेरी लै ढिंग पलना पौढ़ी | अपनौ पीतांबर कटिलों कान्हर 
अपनेही कर ओढ़ी ॥६॥ विविध खिलौना ढिंग राखोंगी ज्यों भावै त्यों खेल। 
मेवा मिश्री और मिठाई माखन मुखमें मेल ॥७)! जसुमति माई चाइसों यह 
विधि अपनों सुत हुलरावै | हरि लीला यह आनैंदकी निधि रसिक सदाई 
गावै ॥८॥ 

# राग रामकली # बैठी रानी जसुमति लालै झुलावै । लाले झुलावै अरु नैन 
सिरावै ॥१॥ सीस कुल्हे अरू मोतिन माला | छगनमगन मेरे नैन 

विशाला ॥२॥ नेति नेति निगम जाहि भाखें | सो जसुमतिकौ पय पान चाखे 
॥३॥ चित्तै दृष्टि मन अति सचुपावै । भाल कपोल दिठौना लावै.॥४॥ 
ब्रजमें नहीं कोऊ बड़भागिनी ऐसी । सूर प्रभुकी मैया जैसी.॥५॥ 

# राग रामकली #& रानीजूकी छगनमगन झूले पलना । झुमझुमाति झूमरि 
मोतिनकी किलकि किलकि हँसे नंदललना ॥१॥ खुलि रही पीत आँगुलिया 
सामल तन नेह रूप भीज्यौ ललना । निरखि निरखि गावति ब्रज सुंदरि नैन हियें 
बसौ ललना ॥२॥ भीजी जरूली झलकै सोंथेसों ललकि ललकि मन ललना। 
जगमगात न समात हियेमें भावरी भावत ललना ॥३॥ घर न सुहाई रहौ परे 
नहीं काहू देखि देखि यही ललना । श्री विहलगिरिधरनलालकौ गावत भावत 
ललना ॥४॥ 

# राग रामकली # शूलो पालनें गोविंद | दध्ि मथों नवनीत काढ़ों तुमकों 
आनंद कंद ॥१॥ कंठ कठुला ललित लटकन भूकुटी मनके फंद । निरखि 
छवि छिनषौिन झुलाऊँ गाऊँ लीला छंद ॥२॥ दै दूधकी दँतियाँ सुखकी निधियाँ 
हसत जब कछु मंद । चतुर्भुज प्रभु जननी बलि गिरिधरन गोकुलचंद ॥३)॥ 
#ू राग रामकली # झूलो पालनें बलि जाऊँ। स्याम सुंद कमल लोचन निरखि 
अति सचुपाऊँ ॥१॥ अति उदार विलोकि आनन पावत नहीं अधाऊँ चुटकी 
दे दे नचाऊँ हरिकों चूमि चूमि उर लाऊँ ॥२॥ रूचिर बाल बिनोद तिहारे 
निकट बैठी गाऊँ । विविध भाँति खिलोना लै लै गोविंद प्रभुकों रिझ्ाऊँ ॥३॥ 
# राग रामकली # झूलो पालने नंदनंद । गहत फुदान डुहूँकर करि हँसत 
किलकत मंद ॥१॥ चुवत भुखते लार रस मानों कमलते मकरंद । निरखि 
गोपी अतिहिं फूलें अधर रस सुख कंद ॥२॥ चरन कोमल अरुन मानों पल्लव 
नव महकंद । गहि अंगुटा बदन मेलत पीवत रति रस चंद ॥३॥ पौढ़ि सगरे 
अंग नचावत खेलत मिलवत फंद । रसिक मेरे मन बसौ यह बाललीला छंद।४॥ 
# राग रामकली # निज ब्रह्मांड सु पालनों जगहिं झुलावन हार | ताहि पलना 
पौढायकें झुलावत ब्रजकी नारि ॥१॥ पोढ़ि पालनें चरणदल मुख मेलत कहि 

देत । चरणामृत महिमा लखे भक्तनके सुख हेत ॥२॥ पौढ़े पालनें लाड़िले 
उद्यम किये अनेक । पटकी पूतना शकट पुनि तृणावर्त से नेक ॥३॥ पलना 
झूलत मुग्ध छैकें कोटि ज्ञान गंभीर । ताहि झुलावत पालनों श्रुतिरूपा 
आभीर ॥४॥ 

# राग रामकली # हों अपने लालके गुन गाऊँ। बारबार पलनातें लै लै कनियाँ 
लै हुलराऊँ ॥१॥ कठुला कंठ रुचिर पोहोंची कर नाक नथुनी पहराऊँ । 
श्रीविदल गिरिधरनलालकों आँगन बैठि खिलाऊँ ॥२॥ 

# राग रामकली # नैंदरानी हरिहि लड़यावै | रतन जटित पौढ़ाय पालनें प्रेम 
नेह हुलरावै ॥१॥ कमलनैन मुँदि कर किलकत यों कर चरन चलावै | लै 
बलाय सुंदर मुख चुंबत उर आनंद बढ़ावै ॥३॥ पोंछत आँखें पलकन भाल 
डिटौना बनावै । राई लोन उतारि शीशतें केहरि नख पहरावै ॥३॥ मानत 
सुफल जनम अपनों करि जिय अभिलाष बढ़ावै । देहु वर निज उद्दैराजप्रभु जग 
गोपाल कहावै ॥४॥ 

# राग रामकली # ब्रजनारी सुत पलना झुलावै | आछो मुख चुंबत लालनकौ 
अति रस मंगल गावै ॥१॥ निरखि निरखि सुंदर आनन तन फिरि फिरि लै 
_उर लावै । श्रीविदलगिरिधर नंद नंदन ब्रजजन के मन भाव ॥२॥ 

# राग रामकली # पलना झुलावति जसोदा मैया । कमलनैन हों वारी मुखपर 
लाड़िले कुँवर कन्हैया ॥१॥ दूध दही पकवान मिठाई और पिवावौ पधैया । 
विविध खिलोना लेह्‌ मेरे प्यारे बंगी भौंर चकैया गावत गीत रुचिर मूदु बानी अति 
प्रफुलित मन मैया । बालकेलि सुख निरखत गोविंद पुनि पुनि लेत बलैया ॥३॥) 
# राग रामकली # पलना झूलत बालगोपाल | बलि गई इन बदन ऊपर चारु 
“मैन बिसाल ॥१॥ कंठ हँसुली उरही बघना बनी मोतिन माल । करही पौहोंची 
अतिहि सुंदर जटित हीरा लाल ॥२॥ कुटिल केश सिरपै बिराजत लटकि आई 
भाल । मनहुँ अलिछोंना कमल पर निरखि मोहि बाल ॥३॥ चरन नूपुर 
कोंधनी कटि कुंडल झलकत गाल । अदभुत रूप निहारि हरिकौ होत रसिक 
निहाल ॥४॥ 

# राग रामकली # झुलावत जसुमति सुत पलना । कमलनैन सुख देन बदन 
बिधु हुलरावत ललना ॥१॥ हाटक रुचिर जटित नग खग भृग देत विविध 
खिलोना । बलि बलि जाय मोहन या छबिं पर पूरव फल फलना ॥२॥ 

# राग रामकली # श्रीवल्लभराज कुमार झुलावत श्रीनवनीत प्रिये पलनाँ । 
गावत गुण गोविंदके चहुँ दिस जुरि सगरी व्रजकी ललनाँ ॥१॥ ब्रज रानी 
लड़ावत लावत है उरमें लाल सम भूतलनाँ । मोहन विद्ल्‍ज्नाथ क्रृपा करि पाइये 
और बछौ बलनाँ ॥२॥ 

#ू राग रामकली # झूलौ पालने नंदलाल । जाऊँ बलि बलि बदन ऊपर चपल 
नयन बिसाल ॥१॥ कठ कंडुला केहरीनख सुभग मुक्तामाल । गरे हैँसुल्नी 
कोंधनी कटी चरन नूपुरजाल ॥२॥ निकट बैठी जननी झुलावत भाग मानत 
भाल । लै खिलोना कहत हरिसों खेलिये मम बाल ॥३॥ कबहुँक सुतके गाय 
गुणगान देत करसों ताल । कबहुँ अँगुरी लाय लालहिं चलन सिखावत 
चाल ॥४॥ लेऊ माखन और मिश्री खाऊ मेरे लाल | निरखि यह सुख 
जसुमतिकी सूर होत निहाल ॥५॥ 

# राग रामकली # पालने झूलत गिरिधरलाल । जननि जसोदा बैठि झुलावत 
निरखत बदन रसाल ॥१॥ बालक लीला गावत हरखित देत करनसों ताल । 
कुंभनदास बडभागिनि रानी वारत मुक्तामाल ॥२॥ 

# राग रामकली # सुंदर श्याम पालनें झूलें । जसुमति माय निकट अति बैठि 
निरखि निरखि मन फूलें ॥१॥ झुनझुना लैकें बजावत रुचिसों लालहिंके 
अनुकूलें। देखि हंसत किलकत मनमोहन देहदशा तब भूलें ॥२॥ बदन चारु 
पर छूटि अलक रहीं देखी मिटत उर सुलें। अंबुजपर मानहुँ अलि छोनाँ घिरि आये 
बहु टूलें ॥३॥ दसन दोऊ उघरत जब हरिके कहा कहुँ समतूलें । नंददास 
घन में ज्यों दामिनी चमकि डुरत कछु खूलें ॥४॥ 

# राग रामकली # गोकुलचंद पालनें झूलत । हेरी हेरी ब्रजराज झुलावत किलकि 
किलकि देखि मन फूलत ॥१॥ माखन मिश्री मेलि चखावत झुनझुना फेरि 

बजाय सुनावत ॥ द्वारिकेश प्रभु हँसि मुसकाय अंग पुलकि मन भावत ॥२॥ 
# राग रामकली # गोकुलचंद पालनें झुलत । हौलें हौलें ब्रजगानी झुलावति 
किलकि किलकि देख मन फूलत ॥१॥ कीरतिलली बुलाई हरखसों लालन 
ढिंग पौढ़ाई । हों यह मुसकनि कर पद जुगपै लखि कापै बरनि न जाई ॥२॥ 
माखन मिश्री राखि निकाई जलबीरा पकवान । अँगरा अनुराग दुँहनिकौ कुसुम 
माल धरि आन ॥३॥ जो आवत सो अंबर लावत ऊपर धरि कछु रोक । 
बंगी झुनझुना फिरकि खिलावत फिरि दूहुँ बदन बिलोक ॥४॥ गावत मंगलचार 
सोहिली बाजे बाजन द्वार । नंद महोत्सवके सुख ऊपर द्वारश बलिहार ॥५॥ 
# राग रामकली # लालमाई पालनें झुलायौ सुरनर मुनि कोटी तेतीसों कौतिक 
अंबर छायौ ॥१॥ जाकौ अंत न ब्रह्मा जानै शिव सनकादि न पायौ । सो 
सुत देख्यौ नंद जसोदा गोपी माँझ खिलायौ ॥२॥ नाचत हँसत करत किलकारी 
मन अभिलाख बढ़ायौ | सूरदास भक्तन हितकारन नानाभेख बनायौ ॥३॥ 
# राग रामकली # पलना झूलत श्याम छबीलौ । बहु विधि रंगखिलोनाँ कर 
मुख चुंबत द्रगना हठीलौ ॥१॥ व्रजनारी गुन गावत सुतके कुलदीपक सुजस 
सुशीली । ब्रजाधीश सुख नंदराय मन ब्रजजन नेह नवीली ॥२॥ 
# राग रामकल्ली # पालनें झुलावत बालगोपाल । गादी बैठि झुलावत जसुमति 
अति पुलकित देखत व्रजबाल ॥१॥ कबहुँक रोहिनि गोद लेयकें बोलौ बाबा 
बाबा लाल । कबहुँक कैंबैया लेत गोपिका झुनझुना फिरकी खिलावत 
ख्याल ॥२॥ कबहुँक नंदरायकूँ बैठत इत ब्रजभूख न इत बलराम । यह सुख 
दरसन द्वारिकेशकों मनवांछित पूरे सब काम ॥३॥ 
# राग देवगंधार & झूलौ पालनें नैदनंदा | खं खं खं खं चूरा बाजै मनमें अति 
आनंद ॥१॥ ुं टुं ढुं ढं घूँघरू बाजें तननतननसी बंदी । नेन कटाक्ष चलावत 
गिरिधर मंदमंद मुख हँसी ॥२॥ खट खट खट खट लकुटी बाजै चटक चटक 
बाजै चुटकी । नंद महर घर सोभा निरखत मोहन मनमें अटकी ॥३॥ कुहु 
कुहु कुहु कुह्ु कोकिल बोलें झनन झनन बोलें भोंरा | पी पी पी पी पपैया बोले 

संगीतै सुर दौरा ॥४॥ झू झू झू झूझुन झुन बाजै फिरक फिरक फिरे फिरकी। 
गुडगुडगुडगुडगुडकी बाजें प्रेम मगन मन निरखी ॥५॥ ढो ढो ढो ढो ढोलक 
के गुनन गुनन गुन गावें । राधा गिरिधरकी बानिक पर रसिकदास बलि 
जावें ॥६॥ 

# राग देवगंधार & अद्भुभुत देख्यौ नंदभवनमें लरिका एक भला। कहा कहूँ 
अँगअँग प्रति शोभा कोटिक काम कला ॥१॥ गावति हँसति हँसावति ग्वालिनि 
झुलवति पकरि डला । परमानंददासकौ ठाकुर मोहन नंदलला ॥३॥ 

# राग देवगंधार & रतन जटित कंचन मणि मय नंदभवन मधि पालनों । ता 
ऊपर गजमोतिन लर लटकत अति तहाँ झूलत जसोदाकौ लालनी ॥१॥ 
किलकि किलकि बिलसत मनहीं मन चितवत नेन बिशालनी । परमानंद प्रभुकी 
छबि निरखत आवत छिनछिन कल न परत ब्रजवालनी ॥२॥ 

# राग बिलावल # हों जु गई ही नंदभवनमें देख्यौ अदृभुत पलना । 
गजमोतिनके -झूमिका बाँधे बैठे सुंद ललना ॥१॥ पीत झगुलिया अतिही 
बनीहै भूषनकी छबि निरखी ब्रज बलना । केसौदास नंदसुबन जबते देखे मोहि 
तबतें कलना ॥२॥ 

# राग बिलावल # पालनें झुलावत सुंदर श्याम | नखसिखलों सिंगार सु सोहत 
मोहत कोटिक काम ॥१॥ देखनकौं जुरि आईं सबै मिलि सुंदर व्रजकी वाम। 
सूरदास प्रभु झूलत पलना झुलवतहैं व्रजभाम ॥२॥ 

# राग बिलावल & सामरौ सुत पलना थूले | निरखि निरखि जसुमति जिय 
फूल ॥१॥ नैन विशाल भूकुटी मसि राजै | निरखि बदन उडुपति जिय लाजै 
॥२॥ कहठुला कंठ रुचिर पोहोंची कर | सुभग कपोल नाक बिंबाधर ॥३॥ 
भाल तिलक लर लटकन सोहै । मंद हँसन सबकौ मन मोहे ॥४॥ माखन 
मिश्री मेलि चटावें । बारबार प्रमुदित उर लावें ॥५॥| गिरिधर कुँवर जननी 
हुलरावै । चतुर्भुबदास विमल यश गावै ॥॥६॥ 

# राग बिलावल # हालरी हुलरावै माता । बलि बलि जाऊँ घोष 

सुखदाता ॥१॥ अति लोहित कर चरन ससरोजें ! जे ब्रह्मादिक मनसा खोजें 
॥२॥ जसुमति अपनौ पुन्य बिचारै । बारबार मुख कमल निहारै ॥३॥ 
अखिल भुवनपति गरुड़ा गामी । नंदसुबन परमानद स्वामी ॥४॥ 

# राग बिलावल # फूली चायन हुलरावै यशोदा जू लेत बलैया । अनूप पालनें 
झुलाय हरखसों अंचल ओलि माँगे विधिनापै जियो मेरी कान्ह ललैया ॥१॥ 
यह व्रजनायक यह ब्रजशोभा गोपी ग्वाल गौ बच्छ पलैया । जगन्नाथ कविरायके 
प्रभु माई सब सुख फलन फलैया ॥२॥ 

# राग बिलावल # जसोदा तेरे भागिकी कही न जाई । जो मूर॒ति ब्रह्मादिक 
दुर्लभ सो प्रगटे हैं आई ॥१॥ शिव नारद सनकादिक महामुनि मिलिवे करत 
उपाय । ते नैंदलाल धूरि धूसर वपु रहतत कंठ लपटाय ॥२॥ रतन जटित 
पौढ़ाय पालनें बदन देखि मुसिकाय । झूलौ मेरे लाल जाऊँ बलिहारी परमानंद जस 
गाय. ॥३॥ 

# राग बिलावल # झुलौ पालनें बलिजाय माय व्रजके उजियारे | अवही दथि 
मंथू आनि देहुँगी नवनीत पाणि काहेकीं आर करत कान्ह कुंवर बारे ॥१॥ 
तुमतौ अति सुभग रूप नख शिख सुंदर स्वरूप मेरे ब्रज भूपसों अब कौन कहै कारे। 
फेरों चकडोर बंगी फिरकनी नवरंग चंगी झूमरि मनि मानिक खबित भोंरा 
रतनारे ॥२॥ 

# राग बिलावल # जसुमति सुतकौ पलना झुलावै | परसि चिबुक मूदु बचन 
बुलावै ॥१॥ मोसों ललन कहौ मेरी मैया । ऊँचे टेरि बुलाबों गैया ॥२॥ 
बोलि सुनावी तोतरी बतियाँ | शीतल करौ लाल मोरी छतियाँ ॥३॥ बोलि 
लेहु बाबा कहि ताते । भैया कहि रामहिं मुसिकाते ॥४॥ बचन सुनन ब्रज 
युवती ठाड़ी । तोसें सहज प्रीति अति बाढ़ी ॥५॥ ऊँचे सुर मधुरे किन गावौ। 
बाजत नूपुर शब्द सुनावी ॥६॥ हँसत जाय ढिंग चुटकी बजावै | करिकरि 
कंठ गुलगुली हँसावै ॥७॥ देखौ मेरे सुत्त हों फिरकी फिराऊँ । झुनझुना ले 
कर नीके बजाऊँ ॥८॥ कबहुँक दरपन कर लै दिखावै । अँगुरी गहि यह कौन 

कहावै ॥९॥ हँसत बदन लखि लेति बलैया । जिन लागौ लाले दीठि मेरि 
दैया ॥१०॥ कब्हुँक दृग मीड़त दोऊ करसों । पोंछति जननी छोर अँचरसों 
॥११॥ कब्हुँक कर लै अँगूठा चूसें | त्रजजनकी तन मन धन मूसें ॥१२॥ 
कर पोहोंची फुंदना मुख मेलें | बदन जूंभाय मुग्ध ज्यों खेलें ॥१३॥ चरन 
कमल दोऊ कर कर धरे । ध्वनि सुनि श्रवन मन हरे ॥१४॥ करवट लेत 
किंकिनी बाजै | श्रवन सुनत कोकिल मन लाजै ॥१५॥ लाल तेरे मित्र 
बुलावन आये । तिनके संग खेली मन भाये ॥१६॥ तेरे ढिंग धरी मेवा 
मिठाई । मुखमें मेलौ जो मन भाई ॥१७॥ बैठि सबनमें तोहि सिंगारों । 
भूषन बसन विविध तन धारों ॥१८॥ भरी तबकड़ी धरे खिलौना । खेलौ 
हँसौ मेरे श्याम सलौना ॥१९॥ लाल तेरे पलनाकी पंचरंग डोरी । लटकत है 
फूँदनाकी जोरी ॥२०॥ विविध कुसुमकी बंदन माला । बॉँधीहै तेरे पलना 
लाला ॥२१॥ ऊपर डैंक्यौ पटोरौ पीरो । पलना जड़यौ रतन नग हीरो 
॥२२॥ गोरोचनकौ तिलक संभारों | बिच मुक्ताफल बिंदु सुधारों ॥२३॥ 
भोंह निकट मसि बिंदुका सोहै | डीठि न लगै दई मन मोहै ॥२४॥ दि मंथू 
नवनीत निकारों । मुखमें मेलि अपनपौ बारों ॥२५॥ आवीौ गोद प्राननके 
प्यारे । आँगन बैठि खिलाऊँ लला रे ॥२६॥ छतियाँ लगावति चुंबत मुखकों। 
करत हेत जसुमति सब सुखकों ॥२७॥ जसोदा अपनौ भाग्य सराहै । बालक 
लीला मन अवगाहै ॥२८॥ बोलौ कछु देखूं दोऊ दतियाँ | अबही तनक दूध 
उपजतियाँ ॥२९॥ लाल तेरी मुरली ढिंग राखी । उठो बलि जाऊँ बैन 
सुभाखी ॥३०॥ दूरि भयौ है ब्रज अँधियारी । श्याम सुंदर मेरी जग 
उजियारी ॥३१| कब मेरी ढोटा पॉँयन चलिहै । बलि संग लै बैरी दल मलि 
है ॥३२॥ इहि विधि कहति जननी ब्रजरानी । रसिक प्रीतम बोले 
मूदुबानी ॥३३॥ 

# राग बिलावल # यशोदा हरि पालनें झुलावै । हुलरावै हुलराई मल्हावै जोई 
सोई कछु गवै ॥१॥ मेरे लालकों आऊ नींदरियां काहे न आई सुवावै । तू 

काहे न वेगि सौं आवै तोकों कान्ह बुलावै ॥२॥ कबहुँ पलक हरि मूँदि लेतहें 
कबुहुँ अधर फरकावै । सोवत जानि मौन छैकें रहै करिकरि सैन बतावै ॥३॥ 
इहि अंतर अकुलाई उठे हरि जसुमति मधुर हलावै | जो सुख सूर अमर मुनि दुर्लभ 
सो नित जसुमति पावै ॥४॥ 

# राग बिलावल # पलना झूलत बालगोपाल । गादी बैठि झुलावत जसुमति 
अति प्रफुलित देखत व्रजवाल ॥१॥ कब्हुँक रोहिनी गोद लेइकें बोलै हो हो 
बलिहारीलाल । कबहुँक कनियाँ लेत गोपिका झुनझुना फिर लावत ख्याल ॥२॥ 
यह सुख नंदभुवनकौ वैभव गुप्त प्रकट ततकाल | गुन सरूप सम द्वारकेस प्रभु 
परम तत्व जे जसोदाबाल ॥३॥ 

# राग बिलावल # हालरौ हुलावत मैया हालरी मेरे बारे कन्हैया हालरौ । हों 
बारी या बदन इंदुकी आछौ आछौ अलसानरौ ॥१॥ मेरे माई कमल नयन 
पर कपट किये आई होई । बाल गोविंद बेग तुरतही बकी बिगोई ॥२॥ सुनी 
देवता देख. पावन अति तू पति है याकुलकौ'। पुनि पूजी है देवकुल तो कुँवरि देहे 
मो बलकौ ॥३॥ यह सुख सूरदास इन नैनन दिशा दश दुनो होई । दुतियाकौ 
शशि ज्यों बढ़े शिशु निरख जन निज सोई ॥४॥ 

# राग बिलावल # रतनखचित कंचनकौ पलना तामधि झूलत गिरिधरलाल । 
जसुमति हरखी झुलावती गावती सुंदर गुण दै दै करताल ॥१॥ करी गुलगुली 
हँसावत हरिकों कबहुँक मुखसो चुँमती गाल । कुंभनदास किलकत नंदरानी अँगुरी 
गहीकैं सिखावत चाल ॥२॥ 

# राग बिलावल # जसोदा अति हरखित गुण गावै । मदनगोपाल झुलत हैं 
पलना आपुन बैठि झुलावै ॥१॥ शिव विरंची जाकों नहिं पावत ताकों लाड़ 
लड़ावै । भाँत भाँतके सुरंग खिलोना श्याम सुँदरकों खिलावै ॥२॥ माखन 
मिश्री और मलाई अँगुरिन करिकें चखावै | छीत स्वामी गरिरिधरन श्रीविइल रुचि 
करी सो पावै ॥३॥ 

# राग बिलावल # छांड मथानी मथनदे प्यारे गिरिधरलाल ॥ तुम झुलो सुत 

पालने गाउं गीत रसाल ॥१॥ मोहन मथकहा जानहे झूठे करतहो आरि ॥ 
सिंधु मथननकी सुध भई तब हसेहें मुरारि ॥२॥ रवि प्रगस्यौ सुरभी दोहु मोहे 
तिहारी आस ॥. हठ छांडो भोजन करों बलिबलि माधोदास ॥३॥ 

# राग आसावरी # मेरे लाड़िले गोपाल पौढ़ी पालने झुलाऊँ ॥टेक॥ दघिकी 
मधथन बेर मेरे संग जागे ! मैं मथन कियो तोलों रहे जानु लागे ॥१॥ जसुमति 
अतिही निकट हुलरावै । बाल विनोद प्रमुदित गावै ॥२॥ चौंकि चोंकि 
जननीकौ बदन निहारें | धाम काम जाय जिन बारबार संभारें ॥३॥ कहुँ न 
जाऊँ लाल तुमहिं हों लागी । जाहि जनें जग मैं भई हों बड़भागी ॥४॥ 
गोपकुल गायनको प्राण प्रतिषाल । सबको भावतौ मेरी सुलछिन लाल ॥५॥ 
नींद भरी स्वायवेकों माय अभिलाखै । उर क्षीर धारनकों रोकि रोकि राख ॥६॥ 
महरि मुदित मन तृपति न पावै । मदनमोहन श्याम सुतहिं लड़ावै ॥७॥ 
# राग आसावरी & झूलत पलना महरि सुत कर लिये नवनीत । नैनन अंजन 
भश्रू मा ॥ तन ओढ़ें पटपीत ॥१॥ बेनी देखि मंद हँसत हैं कछू कहत 
भयभीत । दे करतारी नचावत गोपी गावत मधुरे गीत ॥२॥ राई लौंन उतारत 
वारत होत जगत जयजीत । पूरन ब्रह्म गोकुलमें गोविंद रसना करो पुनीत ॥३॥ 
# राग आसावरी #& गिरिधरलाल पालनें झूलैं जसुमति आप झुलावै । देखि 
देखि मुख कमलनैनको बाल चरित्र यश गावै हो ॥१॥ कबहुँक सुरंग खिलौना 
लै लै नाना भांति खिलाबै | चुटकी दै दै लाड़ लड़यावै और कर ताल बजावै॥२॥ 
पुत्र सनेह चुचात पयोधर आनंद उर न समावै । चिरजीवो नंदमहर दोऊ ढोटा 
सूरदास हुलराबै ॥३॥ 

# राग आसावरी #& रतन खचितकौ री पलना हुलरावति हालरिया दै झुलावति। 
बदन बिलोकत बारबार बलैया लेति जनम सुफल करि लेखति महरि मुदित मन 
अति सचुपावति ॥१॥ जगजीवन जायौ है जसोदा धन्य कूखि यों कहत गोपवधू 
मिलि मंगल गावति । गिरिधरदास कल्यान नंदराय फूले फिरत आनंदित कछु 
सुधिहूं न आवति ॥३२॥ 

# राग आसावरी # कर पद गहि अंगुष्ठा मुख मेलत । प्रभु पौढ़े पालनें अकेले 
हरि हँसि हँसि अपने रंग खेलत ॥१॥ मुनि भयभीत भयों भुव कंपन बाढ्यौ 
बड़ सायर जल झेलत । बिडरि चले जग प्रत्षय जानिके दिगपति दिगदंतों न सैकेलत 
॥१॥ शिव सकुचत बिधि बुद्धि विचारत शेष सहस्न शीशन पग पेलत । 
ब्रजकी नारि तौ मरम न जानत समझि सूर शकट पग ठेलत ॥३॥ 
# राग आसावरी # बारि मेरे लटकन पग धरौ छतियाँ । कमलनैन बलिजाऊँ 
बदनकी शोभित नेंन्ही नेंन्ही द्वै दूधकी दतियाँ ॥१॥ यह मेरी यह तेरी यह 
बाबा नंदजूकी यह बलभद्र भैयाकी यह ताकी जो झुलावै तेरी पलना ॥ इहाँते 
चली खरखात पीवत जल परिहरों रुदन हँसी मेरे ललना ॥२॥| रुनुक झुनुक 
पग बाजत पैंजनियाँ अलब॒ल कलबल बोलो मूदुबनियाँ । परमानंद प्रभु त्रिभुवन 
ठाकुर जाय झुलावै बाबा नंदजूकी रनियाँ ॥३॥ 
# राग आसावरी # माई मीठे हरिजू के बोलना । पाँय पैंजनी रुनझुन बाजैं 
आँगन आँगन डोलना ॥१॥ काजर तिलक कंठ कठुला मनि पीतांबरकौ 
चोलना। परमानंददासकौ ठाकुर गोपी झुलावै झोलना ॥२॥ 
# राग आसावरी # ऐसौ पलना झूलत ललना तुमसी माई झुलावै हो | देखत 
बाबा आनंदरायसे जिन कोऊ डीठ लगावै ॥१॥ जब तुम अपनी गाय बुलावत 
श्रवन सुनत सोई धावै । जब मुख चूमि देत अस्तन मुख यह सुख कहत न 
आवै ॥२॥ तुमारे भागिन ओर जसुमति ऐसी सुतहि खिलावै | अरु अति 
भाग्य सकल गोपिनके जिनकी तपत बुझावै ॥३॥ लेत बलाय कुँवर बलिजूकी 
लोहोरी वीर कहावै । श्रीविइल गिरिधरनलालकों तुमसी मैया भावै ॥४॥ 
# राग आसावरी # माईरी कमलनैन श्यामसुंदर झूलत पलना । बाललीला 
गावत सब गोकुलकी ललना ॥१॥ लालके अरुन तरुन चरन कमल नखमनि 
शशि जोती । कुंचित कच भैँमराकृत लर लटकत गजमोती ॥२॥ लाल अँगूठा 
गहि कमल पान मेलत मुख माँहीं । अपनीं प्रतिबिंब देखि पुनिपुनि 
मुसिकाई ॥३॥ रानी जसुमतिके पुन्य पुंज बारबार लाल । परमानंद स्वामि 
गोपाल सुत सनेह पाले ॥४॥ 

है राग आसावरी # बारी बारी ब्रजराज कुँवर झुलौ हो पलना ! छाँडो किन 
आर ऐसी मेरे ललना ॥१॥ देखौ देखौ ब्रज जुवतीजन ठाड़ी मुख देखें । नैन 
खोलि मधुर बोलि जन्म करौ लेखैं !२॥ हाहा हरि नैंक रहौ बिनवत तेरे तात। 
तन छीजै न रोस कीजै काहे न मुसिक्यात ॥३॥ मेरौ जिन टारौ कह्मौ तिहारी 
हों मात । चाहें सोई माँगि लै हो मनकी कहि बात ॥४॥ अँसुवा भरे द्रगन 
हँसे आई गरें लागे । रसिकप्रीतम करुनाकर जननी प्रेंमपाये ॥५॥ 

# राग आसावरी # झूलौ झूलौहों पलना | जिन करौ आरि ऐसी हँसौ मेरो 
ललना ॥१॥ तुमकूँ और मेंगाऊँ खिलौना । काहेकौं हठौ खेलौ मेरे 
छौना ॥२॥ हीं ढिंग बैठि तुमहिं झुलाऊँ । गीत नये नये त्तोहि सुनाऊँ॥३॥ 
देखि लटकें ऊपरके फूँदना | दोऊ कर हरषि गहत नैंदनंदना ॥४॥ तेरे 
चरनके नूपूर बाजैं | श्रवन सुतन घटपद ज्यों गाज"ं ॥५॥ सदमाखन तेरे कर 
दैहों । मुखमें मेलि बलैयों लैहों ॥६॥ क्‍यों रोवै मेरे बहौत दुःखनकौ । मोकौं 
दायक सकल सुखनकौ ॥७॥ हुलरावति सुतको नँंदरानी | रसिक सनेह भरी 
मूदुबानि. ॥८॥ 

# राग आसावरी # व्रजरानी हो सुत पलना झुलावति | निरखि निरखि फूली 
गुण गावति ॥१॥ कबहुँक कर लै झुनझुना बजावति । बारबार लै फिरकी 
फिरावति ॥२॥ चुंबति मुख मन मोद बढ़ावति । कब्हुँक स्तन पान 
करावति ॥३॥ चाहि रहत चित अचरज लावति । सुत सुखकौं कुल देव 
मनावति ॥४॥ कबहुँक दुहुँकर पकरि नचावति | सुख समूह सब दुख 
बिसरावति ॥५॥ गोद लिये सुत बाहिर आवति । ब्रज जुबतिनकौं खेल 
दिखावति ॥६॥ सुत उछंग लै चंद्र बतावति | मधुर वचन कहि बोल 
सिखावति ॥७॥| बड़भागिनि व्रजरानी कहावति | रसिक सदा यह लीला 
भआवति ॥<८॥ 

# राग आसावरी # ब्रज सुख तुम विलसत व्रजरानी । कमलनैनकौं पलना 
झुलानी ॥१॥ नैन निरखि अँसुवनकी धारा । सब तन पुलकि प्रस्वेद 

अपारा ॥२॥ देखिदेखि अचरज मन आने । यह सपनो केथों साँचहि 
जाने ॥३॥ अपने धर्म की करै बड़ाई । मोहि बुद्यांत महा निधि पाई॥४॥ 
धन्य धन्य मोहि यों लीये | मोहि विधाता यह सुत दिये ॥५॥| अपने ललनकों 
धरि हीं राखं । कह न देंहुँ कछू नहीं भाखों ॥६॥ होय बड़ौ यह रणजीतेगौ। 
तब अपनी करे ब्रज चीतेगी ॥७॥ कबहुँक कहै अनेक कहानी । हँसत ललन 
मुख लखि न अघानी ॥८॥ बारबार कर अंचल फेरै । पलकनी बिछुरन मुख 
हेरे ॥९॥ कबहुँक लै सुत उठि करि नाथै । लट गोविंद कर गही खांचे 
॥१०॥ ब्रज जुबतिन में ठाडी फूल । सुनत बड़ाई त्रिभुवन भूलै.॥११॥ 
रसिक प्रीतमकी लीला गावै | मन शुद्ध होई महा सुख पावै.॥१२॥ 
# राग आसावरी # दिव्य कनिकको पालनौ रानी लालकों झुलावै। नैन निरखि 
मन विहँसत पुलकित बालविनोदहि गावै ||१॥ लटकन कीर लगे मुक्ताफल 
हँसत निरखिकें चरन चलावै । पचरंग पाटके फोंदना नीके कर गहि मुख तन लावै 
॥२॥ सुरंग हिंडोर परम मनोहर बहु विधि सुतहिं खिलावे । जननी कर लखि 
मुकर मुद्रिका मुख प्रतिबिंब बतावै ॥३॥ अति सुख महरि मुदित नहिं समुझत 
कनियाँ लै हुलरावै । मेरे प्रान जीवन ब्रज बल्‍लभ कहिकहि लाड़ लड़यावै ॥४॥ 
# राग आसावरी # देखौ झूलत पलना कन्हाई | बालरूप करि बाल भाव धरि 
जननीके सुखदाई ॥१॥ कोमल अरुन चरन युग सोहें दश नखकी अरुनाई। 
मानों भक्त अनुराग एकके दश विधि दैंई दिखाई ॥२॥ बारबार जब चरन 
उचावत नूपुर बाजत पाई । मानों भक्तजन अति आनंदित उठत उमड़ि रस 
गाई ॥३॥ कटि किंकिनी बिराजत अतिशय लटकत फुँदना स्थाम | मदन 
भुजंग सीस पर शोभित लसत नीलमणि दाम ॥४॥ पीतांबर ढाॉँकत अंग जननी 
चरनन देत उड़ाई । मानों नील घनमें दामिनी बिच बिच प्रगट लखाई ॥५॥ 
कर अँगुरी मुदरी दशराजें नख चंद्रनके पास | मानों मणिधर पीयन चले हैं सुधा 
महा रस आस ॥३॥ दुहुँकर पोहोंची रतन जटित नग ता ढिंग फुँदना लटके। 
मानों अलिकुल सबै एक कै चलत द्वारमें अटके ॥७॥ बाजूबंद जरे नग हीरा 

उठत अनूपम जोती । मानों श्याम रस महासिधुतें सुधा प्रकटसी होती ॥८॥ 
कंठाभरण खच्यौ रतननसों हरिके कंठ लग्यो | मानों गद्मौ आसरौ उरमें बघना 
देखि भग्यों ॥९॥ उर सोहै मोहै सबका मन बघना दुहुँदिश बाँक । ज्यों श्री 
उकसि नसके डरपि ब्रज ओर कौन है रॉक ॥१०॥ ताढिंग पदिक बिराजे 
अद्भुत मुक्‍्ता | रतन जस्यौ मानों हृदयमें ही जुबतिन को सुध अनुराग 
धरयौ ॥११॥ चिबुक बिराजत बदन चंदमें उपमा एक खरी । अधरबिबते 
दशन लगत मानों चले एक बुंदपरी ॥१२॥ कहाकहूँ अधरनकी शोभा बरनी 
न जाय अपार । मानों कमलतें उदै होत रवि चुंबत कुसुम रससार ॥१३॥ 
नासा मुक्ता भूषन सोहत मधि सोहै लाल । मानों दुहुँनके दै मन बिच सोहै अनुराग 
विशाल ॥१४॥ श्रवनन मकराकृत्त दोऊ कुंडल झलकें ललित कपोल । मानों 
लावन्य सरसिमें मिलि दोऊ मकर करत कल्लोल ॥१५॥ बदन कमल 
अलकावलि राजै उपमा अद्भुत एक । जोरि पाँति सुर मानों बैठे पीवन अमृत 
अनेक ॥१६॥ मलयज तिलक चित्र मृगमदकौ ता मधि मुक्ता बिंदु | बदन 
चंद्र लखि भाज्यौ उडुपति मनु गढमें धसि रहो इंदु ॥१७॥ लटकन भाल सीसते 
भूषन अति राजत है बोर | मानों केस सिंधुते आयो मगन भये रवि भोर ॥१ ८॥ 
बेनी गुही कुसुम आभूषन राजत हरिकी पीठि । मानों सिढ़ी सँभारी मनमथ चढ़न 
युवतीजन दीठि ॥१९॥ ऐसौ रूप विलोकत काकौ धीरज तबै रहै । व्रजजुबती 
सबहिनके देखत हरि कर आनि गहै ॥२०॥ जसुमतिके मन बालिक जुवतिनकौं 
मनमथ रूप धरे | अचरज रसिक बाललीलामें लीला और करै ॥२१॥ 

# राग आसावरी # मात जसोदा दह्मो बिलोवै प्रमुदित बाल गोपाल यश गावै। . 
मंद्मद अँबर घनघारे रई घमरके लावै ॥१॥ नूपुर कंकन छुद्रघंटिका रजु 
आकरखत बाजै | मिश्रित ध्वनि उपजत तिहिं औसर देखि सचीपति लाजै ॥२॥ 
मंगलघोष सदा कुतूृहल अजन जन्म हरि लीनौ । नंद जसोदाकौ सुकृत फल वु 
दिखाय सुख दीनों ॥३॥ शिव विरंचि जाके पद वंदत सो गोकुलके वासी । 
परमानंददासकौ ठाकुर पलना झूले सुखरासी ॥४॥ 

# राग आसावरी # प्रिय नवनीत पालने झूलें श्रीविद्लनाथ चुलावैं हो। कबहुँक 
आप संग मिल झूलें कबहुँक उतरि झुलावैं हो ॥१॥ कबहुँक सुरंग खिलौना 
लै ते नाना भाँति खिलावैं | चकरी बंकी फिरकनी लहेंटू झुन झुन हाथ 
बजावें ॥२॥ भोजन करत थार एक झारी दोऊ मिलि खाय खबावें । गुप्त 
महा रस प्रकट जनावें प्रीति नई उपजावें ॥३॥ धनि धनि भाग्य दास निज 
जनके जो यह दर्शन पावैं । छीतस्वामी गिरिधरन श्रीविद्ठन निगम एक करि 
गावें ॥४॥ 
# राग आसावरी # हों बलिहारी मेरे ललना । खेलन जिन दूरि जाहु तृणावर्त 
दलना ॥१॥ बलराम संग अँगुरी गहि सीख बलि चलना । जीवन घनश्याम 
सुंदर कंस मारि मलना ॥२॥ बत्रिभुवन जाके तीन पाय वामन बलि छलना । 
सोई प्रभु रघुनाथ दास झूलत ब्रज पलना ॥३॥ 
# राग आसावरी # सुनि रे बढईया वेगि दैहो जो चाहे सो लेहु | पलना नंदजू 
के लालको सब छांडि मोहि गढि देहु ॥ रंगीला हो पलना ॥१॥ विश्वकर्मा 
रच्यों बैठे नंदजूके द्वार ॥ घोष लोग मनभावतो मिलि मंगल गावे नार ॥ 
रंगीलो हो पलना ॥२॥ चून्यो किर्मची पाटसो चतुर चोकरी ल्याई | चितवत 
ही चिंता हरे ताको सुर नर मुनि जस गाई ॥ रंगीलो हो पलना ॥३॥ चंदनको 
पलना गढ्यो रे मनि अनूप मिलाई । तापर फूल जरायके ताकी सोभा बरनि न 
जाई ॥ रंगीलो हो पलना ॥४॥ सेत बिछौना अति बन्यो हो मनु हु दुग्धको 
फेनु । नील रत्नमनि सांवरो बीच बैठी लग्यो सुख देनु ॥ रंगीलो हो 
पलना ॥५॥ पलना पै ललना रहे हो गोप वधु चहुँ ओर | एकनिके कर 
बिजना एक ढारत पवन झकोर ॥ रंगीलो हो पलना ॥६॥ लाल झुलाये 
पालने हो पहिराये सब ग्वार । ब्राह्मन भाट सुहागिनि मिलि पूज्यो सब परिवार॥ 
रंगीलों हो पलना ॥७॥ पहिराये पूजा करी हो बीरा दीने हात | देत असीस 
आनंदसों सुख निरखी जसोदा मात ॥ रंगीलो हो पलना ॥८॥ हरी प्रगटे 
पलना गढ्यौ हो बढ्यौ नंदजू को नाम | जिन जायो एसो सुखनिधि तामें उदयो 


१०८ 'पलना के पद # राग आसावरी #& 

गोकुल गाम ॥ रंगीलो हो पलना ॥९॥ काम धाम सब छांडिके गई कुँवर 
के पास । आनंद मगन फूली फिर बलि जाय “गदाधर दास” रंगीलो हो 
पलना ॥१०॥ 

# राग आसावरी # पलना पै पौढ़े हरि झूलत चरन अँगूठा मुख राखे । मानों 
की सुरसरि मधुर जानि जग आई मधुरकौ रस चाखे ॥१॥ किधौं अनल सुत 
भक्तिरस स्वादनकों वेणु द्वारा अमृतरस बरखे । किधों अनल सुत नरभावनकों 
चरणोदक दे आ करखे ॥२॥ किधीों ब्रह्मादिक बिभ्रमकारने के बिधु कंज 
मिलापकरे । द्वारशेश बली मुग्धभाव लखि नैन निमीलत अंकभरे ॥३॥ 
# राग आसावरी # तोतरे बचन जसोदाजी बोले कानाकौं हुलराऊँगी । अपने 
लालकौ ब्याह करूँगी राधा दुलहनी लाऊँगी ॥१॥ गौतम गरग ऋषि सुरकौ 
कुल दुरबासाकों बुलाऊँगी । श्री गिरिधर गोविंदकौ सेवक तापै जोग 
पुछाऊँगी ॥२॥ लाड़कोट करि हीं अपने कीं मन अभिलाख पुराऊँगी । जोड़ी 
जुगल मनोहर देखों तादिन मंगल गाऊँगी ॥३॥ बहुत बधाई देहु बयैयन 
सबहीकीं पहिराऊँगी । नंदरायकौं कुल सबहीकौं चंदनसौं चरचाऊंगी ॥४॥ 
नादवेद सुतसुख सबहीकों आनंदसो उपजाऊँगी। जनभगवान जसोदा भाजखै संतनकों 
सुख धाऊंगी ॥५॥ 

# राग आसावरी # झुलावै सुतकौं महरि पलना करलिये नवनीत। नैनन अंजन 
गाल मिसी बिंदुका तन ओढ़े पटपीत ॥१॥ बेन देखत मंद हसत है कबहुँ होत 
भयभीत । दे करतार नचावत गोपी गावत मधुरे गीत ॥|२॥ राई लौन उतारति 
वारतिहै होत सकल अँगप्रीत । पूरन ब्रह्म गोकुलमें झूलैं परमानंद पुनीत ॥३॥ 
# राग आसावरी #& कनक रत्नमय पालनोौ हो गढ़यो रमार सूब्रधार | विविध 
खिलौना भाँतिकेहों गजमुक्ताके हार ॥१॥ सुभगपालनें बैठिकें झूलत है 
नंदबाल | मात सुकृत देखिके  ब [क कहि व्रजबाल ॥२॥ जननी उबट नहवाय 
कें अतिक्रमसों लिए गोद । पोढ़ाए पल पालने शिशु निरखि निरखि 
मनमोद ॥३॥| अति कोमल दिनसातके अधर चरनकर लाल । सूरश्याम छबि 
अरुणता निरखि हरखि व्रजवाल ॥४॥ 

# राग आसावरी # परम मनोहर बन्यौ है पलना झूलत है नंदलाल । जसुमति 
माय झुलाय हरखसों निरख हँसत ब्रजबाल ॥१॥ फूल पलना मध्य झूलत 
ललना झूलत परम रसाल । कृष्णदास प्रभुकी छबि निरखत वारत 
मुक्तामाल ॥२॥ 
# राग आसावरी # दिव्य कनिककौ बन्यौ पालनौ झूलतहै ललना । फूलनके 
फौंदना दीने हैं लटकाय मनोहर पलना ॥१॥ जसुमति हरख झुलावतही नंदराय 
मन मगना । परम हुलास भयौ गोपिन मन निरख सुरपुर पुष्प बरसना ॥२॥ 
फूलनके खंभ फूलनकी डॉड़ी फूलन तब आतन सूरदास यह छबि निरखतही वारत 
हैं फूले मुक्तामन ॥३॥ 
# राग आसावरी # फूली फुली फिरत यशोदा मैया । फूले नंद झुलावत ललना 
मनही मन हुलसैया ॥१॥ सुनत गोपिका यह आनंद चली बेग उठि बैया । 
नंदराय आँगन मधि आई गावत है जु बबैया ॥२॥ फूलनकौ अति बन्यौ 
पालनौ झुलावत जसोमति मैया ॥ कृष्णदास यह छबि निरखतही परम हुलास 
भयौ मन मैया ॥३॥ 

चंदन के पलना के पद 

# राग रामकली # चक्षुश्रवा प्रियकीं पलना ललना तिहि माँझ झुलावत हैं । 
युवती मुख पंकज बंक चितै मिलिकें ल्लितिकौ सुत गावत हैं ॥१॥ ब्रजराज 
ब्रिया कर डोरि गहे हरुबै हरुबै हुलरावत है । दास गोपाल सबै व्रजभामिनि मिलि 
ऐसेंहिं लाल लड््यावत हैं ॥२॥ 
# राग देवगंधार # अरी मेरी माई लराऊँ हुलराऊँ हाल री । अगर चंदनकौ 
पालना घड़ायौ बिच बिच हीरा मोती लाल री ॥१॥ सखी सहेली मंगल गादें 
बाँधो बंदनवार री । क्ृष्णजीवन लछीरामके प्रभु माई वारोंगी मोतिन माल 
री॥२॥ 
# राग टोडी # पालनों अति परम सुंदर गढ़ि लाऔरे बीर बढैया। शीतल चंदन 

कटाय धरि खराद रैंग लगाय पचरँंग रेसम मेंगाय विविध चोकरि बुनाय बिचविच 
हीरामोती लाल लगैया ॥१॥ पालनौ आन्यौ अति मन मान्यो आछोसौ दिन 
धराय रोप्यौ है रंग महल झूलै मेरी बारी कन्हैया | जनहरिया प्रभुकी मैया नैंदरानी 
जोई माँगे ताहि देत बैया ॥२॥ 

# राग आसावरी # धन्य गोकुल धन्य जसुमति धन्य महर शिरमौर । जिन 
जायौ सुत सामरौ निश प्रगट भयी मानों भोर । जगत तिमिर हर नंदलला ॥१॥ 
ग्ृहगृहतें गोपी चलीं मित्रि गावत मंगलचार । अरुन वरन बड़ लोचनी मानों शशि 
अंबुज अनुहार । गोकुल मंडन नंदलला ॥२॥ देत दान द्विज बोलिकें आंगन 
माँगन भई भीर । सागरहूसे नंदराय मनों उमगि चल्यौ तजि तीर । तात मुदित 
कर नंदलला ॥३॥ अगर चंदनकौ पालनों गढि लायौ बड़ैया विचित्त । मानों 
बिमान विधिना रच्यौ बुधि आपुनही हरि हित्त । विधि बुधि दायक नंदलला॥४॥ 
हाटिक जटित फाटिक मणिमुकता विद्वुम रत्न बहु भाँति | मनु मंडल विधु भान 
मंद भूगु भौम जीव बुध पॉँति । क्रांति कोटि रवि नंदलला ॥५॥ सुभग 
खिलौना पालनें रंग नील पीत अरु लाल। अति अद्भुत शोभा भई मानों विविध 
विविध खग माल । शोभा सागर नंदलला ॥६। मूरति बाँध्यौ पालनें वर 
झुलावति है ब्रजनारि | निरखि लाल भई पूतरी मानों चित्रलिखी जो चितारि | 
नैन सुफल सुख नंदलला ॥७॥ नखशिखलों अंगअंग रूप छबि को कहि सके 
बनाई । मानों काम तजि धामकूँ रह्मौहे मैन मुरझाई । काम कोटि छबि 
नंदलला ॥८॥ चुचकारत हँसि जसुमति अरु गोद सुतनकों लेत । भुजगोरे 
मानों दामिनी घन परसि परम छबि देत | जननी जीवन नंदलला ॥९॥ 
मुक्तावलि उरराजही हरि लपटि कंठ मुसिकाई । मानों शुभ औसर इंद्र के सुनि 
नाचत उरवशी गाई । सदन सुहावन नंदलला ॥१०॥ धरि कपट तन पूतना 
आई सलज सलौन । मानों सिंघ घर पाहुनों ज्यों आयौ मृगकौ छौन । जानि 
शिरोमनि नंदलला ॥११॥ तनकतनक सुत गोपके मिलि खेलत शुभउच्चार । 
कनिकसौ आँगन नंदकौ धुनि मानों न्गिम चटसार । श्रुति सुखदायक 

नंदलला ॥१२॥ अष्टसिद्धि ठाड़ी रहें अरू नवविधि नंद ढुवार | खट ऋतु रहीं 
कर जोरिकें मानों अनुचर श्रीअनुहार | सकल सुखन सुख नंदलला ॥१३॥ 
शिव विरंचि जानें नहीं मद कीनों हरिसों रोस | मानों कनमक कसौटी कीयौ भये 
दोऊ अमल उद्योस । देत अभय पद नंदलला ॥१४॥ सुनें सुनावै पालनों 

. जो गावै यह सुखरास । शंभु शेष शुक शारदा कहें ता जनकों ब्रजबास । व्रज के 
मंगल नंदलला ॥१५॥ मेघबूँद तारागिनें कोऊ लहरि निधिवार । रामदास 
कवि को कहै गिरिधर गुन अगम अपार । रामदास प्रभु नंदलला ॥१६॥ 

फूल के पलना 

# राग आसावरी # पलना फूल भस्बौ नंदरानी | ता मधिय झूलत छगन 
मगनवा निरखत नैन सिरानी ॥१॥ नानाबिधके खिलोना लै ले खिलावत मूदु 
मुसिकानी । रसिक प्रीतम झूलत मन फूलत किलकत ब्रज सुखदानी ॥२॥ 
# राग आसावरी & पलना झूलतहै नंदलाल । फूलनसों रचि रचिहिं बनायौ 
अति सुंदर ब्रजबाल ॥१॥ करग्रही डोर झूलावत रानी फूली अंग न माई ॥ 
सुघरराय प्रभुकी छबि निरखत व्रजजन लेत बलाई ॥२॥ 

# राग आसावरी # जसोदा मैया लालकों झुलावै। आएं बारे कान्हकों हुलराबै। 
कनियाँ कनियाँ अईयाँ अईयाँ यों कहि लाड़ लडावै । ह॒लुलुलु हलुलुलु हैं हाँ हाँ 
हाँ कहि कैं गोद लियें खिलावै ॥१॥ दोऊ कर पकर जसोदा रानी ठुमकी पॉँय 
धरावे । घननन घननन पघुँघरुबाजें, झाँझरियाँ झमकावै ॥२॥ सूरदास 
मदनमोहनकों याही भाँति रिझावै । मं मं म॑ म॑ पप्‌ पप्‌ पप्‌ पप्‌ चचू चचू चचू्‌ चचु 
तत्‌ ता थेई यह बिधी लाड़ लड़ावै ॥३॥ 

# राग आसावरी # ललित त्रिभंग लाड़िलौ ललना । बूंदावन गहवर निकुंजमें 
युवतिन भुज झूलतहै पलना ॥१॥ भामिनी सुरत राधा सुखसागर चितवन चारु 
बिरह दुःख दलना । यमुना तट अशोक वीथिनमें कामिनी कंध बाहुधर 
चलना ॥२॥ नूपुर क्वणित चरण अंबुजपर मुखरित किकिणी शोभित चलना। 

क्ृष्णदास प्रभु नखशिख मोहन गिरिधरलाल प्रेम रस खिलना ॥३॥ 
राग आसावरी # ललित लाल रस पलना झुलाऊँ। हृदय कमलकी पटली धरकें 
मन झौंटा दे लाड़ लड़ाऊँ ॥१॥ नैन कमल शुभ बदन विलोकत मुख पंकज 
गुनगान सुनाऊँ । चरनकमल नूपुर धुनि लैकें हावभाव निरतन उपजाऊँ ॥२॥ 
यह बिधि अपने प्राण पियाकूँ मनसिज सुख मन मोद बढाऊँ | उभयभाव उर अंतर 
लैकें सरसरंग रस सुख बरसाऊँ ॥३॥ 
# राग आसावरी # पलना फूलन गूँथ बनायो ॥ जाती जूही चमेली चंपा 
कनेर सुरंग सुहायौ ॥१॥ राईवेल गुलतुर्रा सोहत बीच फोंदना लै लटकायौ॥ 
लेकर गोद श्याम सुंदरकों जसुमति पलनामें बैठायौ ॥२॥ गोदी लियें हुलरावत 
गावत तन मन अति आनंद बढ़ायौ ॥ रसिक प्रीतमकी बानिक निरखत ब्रज जन 
निरख निरख सुख पायो ॥३॥ 
# राग आसावरी # झूलौ हो लाड़ले ललना ॥ फूली जसोमती चाव झूलावत 
फूलन मध्य पलना ॥१॥ सुरपुर निरखि देव आनंदित वर्षावत बहु पुष्पना ॥ 
क्रृष्णदास प्रभुकी छबि निरखत वारत तनमन धना ॥२॥ 
# राग आसावरी & फूलनकौ पलना झूलत ललना हरख जसोमति झुलावें हो। 
गहत डोर कर पाटकी मन प्रभु अति हुलसावें हो ॥१॥ बहु विधि विविध 
खीलोना लै लै गाय बजाय हूलसावें हो ॥२॥ नंद हरख मनभयौ निरख सुख 
की मंगल गावें हो । रस यह देख देव हरखत भये सूर चरित जस गावें 
॥३॥ 
# राग आसावरी # विविध फूल पलना रच्यो ॥ हो नंदललना ॥ जननी 
हरखे झुलाई ॥ हो नंद ॥१॥ फूलन खंभ सोहावने ॥हो नंद.॥ फूल 
मयार बनाय ॥ झूलत फूलही हो नंदललना ॥२॥ झूमर फूलनकी बनी 
॥हो नंद.॥ फूलन झूमका कराय ॥ झूलत हो नंद.॥३॥ फूलन लटकन 
लटक रही ॥हो नंद.॥ फूलनबेनी भराय ॥झूलत.हो नंद.॥४॥ बाजत 
मृदंग मोर जू ॥हो नंद.॥ गावत गीत रसाल ॥झूलत.हो नंद.॥५॥ 

“व्रजभूखन” प्रभु रसिक कुंवर ॥हो नंद.॥ दासनके प्रतिपाल ॥ झूलत. हो 
नंद. ॥६॥ 
# राग आसावरी ऋ आज फलन भरथौ पलना फलन भर्यौ पलना झूम रही 
लता चहुं ओर आज फलन भस्यबौ पलना ॥टेक। बैठि रानी जसोदा झुलावे 
रानी ललना खिलावे रानी पल्ना झुलावे ॥ झुक झूले श्री बालकृष्णलाल आज 
फलन भरयौ ॥१॥ शिश पाग चंद्रिका सोहै चंद्रिका सोहे लट लटकन तिलक 
सुभाल आज फलन भसबौ ॥२॥ शिशफूल करनफूल झलकै करनफूल झलके 
नासा मोती सिरपेच आज फलन भरत ॥३॥ श्री कंठ धुकधकी माला सोहै 
धुकधकी माला सोहै हीराहार हमेल आज फलन भरबौ ॥४॥ गुंजामाल कमल 
बनमाला कमल वनमाला चोटी मुदरी रसाल आज फलन भर ॥५॥ श्री 
विदलनाथ संग मिलि खेलै संग मिलि खेले 'निजजन” को समाज आज फलन 
भरती ॥६॥ 


कुल्हे के पद 

# राग रामकली & अपने लालके गुन गाऊँगी । सुंदर रतन जटित पलनामें 
छगनमगनको झुलाऊँगी ॥१| लाल कुलहि पीत झगुली तन नाक नथुली 
पहराऊँगी । कंठ हसुली बघना कर पोहोंची कटि कोंधनी बनाऊँगी ॥२॥ 
रुनकझुनक पैंजनी घुँघरू निरखि निरखि सुखपाऊंगी । लट गूथों उज्वल मोतिनसों 
मटकन भोंह बनाऊँगी ॥३॥ हुलसि हुलसि लै ले पलनातें कनिया गोद 
खिलाऊँगीं । श्रीविडल गिरिधरनलाल को आँगन बैठि मल्हाऊँगी ॥४॥ 

# राग रामकली & अपने लालके गुन गाऊं। तुम झूलौ हों हरखि झुलाऊँ प्रेम 
कलोलन जाऊँ ।|१॥ नखशिख लौं सिंगार बनाऊँ भाल डिठौना लाऊँ ॥ 
कुलह सुरंग सिर पीत झगुलिया हरि नखशिखलीों पहराऊँ ॥२॥ चकई भौंरा 
पाटके लटकन विविध खिलोंना खिलाऊँ । बार-बार पलनातैं लैकें स्तनपान 
कराऊँ ॥३॥ मधुमेवा माखन मिश्री लै प्यारें कीं जु चटाऊँ । श्रीविट्रठल 


4१४ 'जोगीलीला के पद & राग आसावरी #& 

गिरिधरनलालकों देखि देखि सुख पाऊँ ॥४॥ 

# राग आसावरी # तुम व्रजरानीके लाला | अहो दधि मथति सुहाई के लाला 
॥ध्रु.। दिव्य कनककौ पालनों लाल रतन जटित नगहीर । गजमोतिनके 
झूमिका लाल ऊपर दक्खिन चरि ॥१॥ घुटुरुवन चलत सुहावने लाल पग 
नूपुरकौ नाद । कटि किंकिनी रुनुझूनु करें लाल सुनत जननी अहलाद ॥२॥ 
आधे आधे बचन सुहावने लाल सुनत जननी मन मोद । मुख चुंबत स्तनपान दे 
लाल लै बैठारति गोद ॥३॥ कुल्हे सुरंग सिर ताफताकी लाल झगुली पीत 
सुदेश । कंठ बधना कर पोहोंचियाँ लाल शोभित सुंदर वेश ॥४॥ तिलक 
खुल्यो गोरोचना लाल पूँघ॒वारे केस । नहॉनी नहॉनी दतियाँ दै दूधकी लाल देखियत 
हँसत सुदेश ॥५)॥ काजर लोचन ऑजिके लाल भोंह मटुक दे ईठ । अपनो 
लाल काहू देखन न दैहों जिन कोऊ लावी डीठ ॥६॥ प्रथम हनी तुम पूतना 
लाल शकट भंजन त्रन मारि | यमला अर्जुन तारिकें लाल अब किन छाँडो 
आरि ॥७॥ मेरे लालकी मैया व्रजनारी बाप गोपकुल राज ! धनिधनि तुमारे 
बलभद्र भैया करत सकल सुख काज ॥८॥ मेरे लालकी गैया अति बाढ़ी चरन 
बूंदावन जाई । पान्यौ पीवें नदी यमुनाकौ अंजन खरि वेखाँई ॥९॥ मेरेलालहो 
प्यारे लाल तुम कंस मारि गढ़ लेहु । मथुरा फेरी ब्रजराज दुहाई लाल गोप सखन 
सुख देहु ॥१०॥ लिये उठाय व्रजराज गोदकरि दै उगार हदें लाय । बहोरि 
लिये जननी गोद करि अस्तन चले हैं चुचाय ॥११॥ कहत यशोदा सुनौ मेरे 
गोविंद लेहुँ कनियाँ चढ़ाय । जों झूलौ तो पालनें झुलाऊँ नातर आँगन बैठि 
खिलाय ॥१२॥ 


जोगीलीला के पद 


# राग आसावरी # हे दैया मतवाला जोगी दारे मेरे आया है ॥धु.॥ जटाजूट 
शिर गंग बिराजत त्रैलोचन मन भाया है। वृषभ ऊपर असवार होयकें श्रीगोकुलकों 
धाया है ॥१॥ बाघंबर पार्टंबर सोहै अंगछार लपटाया है | कर त्रिशूल डमरू 
लियें खप्पर सिंगीनाद बजाया है ॥२॥ अरुण नैन विजयाजु चढ़ायें आक धत्तूरा 

खाया है। तिलक चंद्रमा भूकुटी ऊपर जोगी जुगत बनाया है ॥३॥ रुंडमाल 
गरैं बीच बिराजत शेषनाग लपटाया है| अद्भुत रूप धस्बौ जोगीकौ मेरा गुपाल 
डराया है ॥४॥ देखों मैया तेरा बालक जिन मोय चटक लगाया है।। सूरश्याम 
चरनरज बंदी दरशनमें सचुपाया है ॥५॥ 

# राग आसावरी & आयो है अबधूत जोगी कन्हैया दिखलावै हो माई 
॥प्रु.॥ हाथ त्रिशूल दूजे कर डमरू सिंगीनाद बजावै | जटा जूटमें गंग बिराजै 
गुन मुकुंदके गावे हो माई ॥१॥ भुजंगकौ भूषण भस्म कौ लेपन और सोहै 
रुडमाला । अर्द्धचंद्र ललाट बिराजे ओढ़नकों मृगछाला ॥२॥ संग सुंदरी परम 
मनोहर वामभाग इक नारी | कहै हम आये काशीपुरीतें वृषभ कियें असवारी 
॥३॥ कहै यशोदा सुनौ सखीयौ इन भीतर जिन लाऔ । जो माँगे सो दीजो 
इनकों बालक मती दिखाओ ॥४॥ अंत्तरयामी सदाशिव जान्यौ रूदन कियौ 
अति गाढ़ीो । हाथ फिरावन लाई यशोदा अंतरपट दे आड़ौ ॥५॥ हाथ जोरि 
शिव स्तुति करतहैं लालन बदन उघास्बौ | सूरदास स्वामी के ऊपर शंकर सर्वस 
वास्या ॥६॥ 

# राग आसावरी # बाला मैं जोगी जस गाया। धन्य जसुमति तेरे तनकों जिन 
ऐसा सुत जाया ॥१॥ गुनन बड़ौ छोटो जिन जानी अलख पुरुष घर आया ! 
जाकौ ध्यान धरत हैं मुनिनन निगम खोज नहीं पाया ॥२॥ जो चाहौ सो 
लीजियै रावल करी आपनी दाया । देहू असीस मेरे या सुतकों बाढ़े अविचल काया 
॥३॥ ना हों लैहों पाट पाटंबर ना लैहों कंचन माया । अपने सुतकौ दरस 
दिखावौ जो मोय गुरु नें बताया ॥४॥ विनती कियें कहति नंदरानी सुनि 
जोगिनके राया । देखन न देहुँ तोहि दि्गंबर बालक जाय दिठाया ॥५॥ जाकी 
दृष्टि सकल जग ऊपर सो क्यों जाय दिठाया | अलख पुरुष है मेरा स्वामी सो तैंने 
भवन छिपाया ॥६॥ बालकृष्णकों लाय यशोदा करे अंचलकी छाया | दरसन 
पाय चरनरज बंदी सिंगी नाद बजाया ॥७॥ निरख निरख मुख पंकज लोचन 
नैनन नीर बहाया । देखत बनें कहत नहिं आबै नाटिक भला बनाया ॥८॥ 


११६ ढाढ़ी के पद & राग धनाश्री & 

टाकुरदास महाप्रभु लीला महादेवलों लाया | लीला लाल ललित गुन अटक्यो चित्त 
नहिं चलत चलाया ॥९॥ 

# राग आसावरी # काहु जोगियाकी दृष्टि लागी कन्हैया मेरी रोवे हो माई । 
घरघर पूँछतत फिरत जसोदा दूध पीवै ना सोवै ॥१॥ कहाँ गये जोगी नंदभवन 
ब्रजमें फिरि फिरि हारे । फन जोगिया कों ढूँढ़ि निकासौ सुतकौ ताप निवारै॥२॥ 
चलिरे जोगी नंदभवनमें जसुभति मात बुलावें । लटकत लटकत शंकर आवें मनमें 
मोद बढ़ावें ॥३॥ आये जोगी नंदभवनमें राईलौन कर लीनौ । वारि फेरि 
लालनके ऊपर हाथ शीशपै दीनौ ॥४॥ रोग दोष सब दूरि गयो है किलक 
हैसे नंदलाला | मगन भई नंदजूकी रानी दीनी मोतिन माला ॥५॥ रहौ रहौ 
जोगी नंदभवनमें ब्रजमें बासौ कोजै जब जब मेरी लाला रोवे तबतब दरशन 
दीजै ॥६॥ तुम तो जोगी परम मनोहर तुमको बेद बखानें । बूढ़ी बाबू नाम 
हमारौ सूर श्याम मोहि जानें ॥७॥ 

# राग आसावरी # काहू जोगीयाकी नजर लागी मेरी बारी कान्ह रोवै । घर 
घर हाथ दिखावै यशोदा दूध पीवै नहीं सोवै ॥१॥ चार डॉडी सरल सुंदर पालने 
झुलावें । पालनें नहीं सोवे मोहन गोद लियें हुलरावें ॥२॥ मेरी गली जिन 
बोलौरे जोगी अलख अलख कहि आवै । राई लोंन उतारि यशोदा सूरकौ प्रभु 
सुहावै ॥३॥ 


ढाढ़ी के पद 


# राग धनाश्री & हों ब्रज माँगनौजू ब्रज तज अनत न जाऊँ ॥घु.॥ बड़डे 
भूपति भूतल महियाँ दाता सूर सुजान | कर न पसारों सीस न नाऊँ या व्रजके 
अभिमान ॥१॥ सुरपति नरपति नागलोकपति मेरे रंक समान । भाँति भाँति 
मेरी आशा पूजी यै ब्रज जन जिजमान ॥२॥ मैं व्रत करि करि देव मनाये अपनी 
घरनी संयूत । दियौ विधाता सब सुखदाता गोकुलपतिके पूत ॥२॥ हों अपनी 
मनभायौ लैहों कित बौरावत बात | औरनकों धन घन ज्यों बरखत मो देखत हँस 

जात ॥४॥ अष्टसिद्धि नवनिधि मेरे मंदिर तुव प्रताप ब्रज ईश । कहत कल्यान 
मुकुंद तात करकमल धरी मम शीश ॥५॥ 

# राग धनाश्री & नंदजू मेरे मन आनंद भयौ सुनि गोवर्द्धन तें आयौ । तुझारें 
पुत्र भयौ हों सुनिकें अति आतुर उठ धायौ ॥१॥ बंदीजन और भिक्षुक सुनि 
सुनि देश देशतें आये । एक पहलेहीं आशा लागत बहोत दिननके छाये ॥२॥ 
तुम दीने कंचन मणि मुक्ता नाना बसन अनूप । मोहि मिले मारगमें मानों जात 
कहूँ के भूष ॥३॥ दीजै मोहि कृपाकरि सोई जो हों आयौ माँगन । जसुमतिसुत 
अपने पायन चलि खेलन आवै ऑगन ॥४॥ कोटि देहुं तो परयौ रहुँगौ बिनु 
देखे नहीं जाऊँ । नंदराय सुनि बिनती मेरी तबही बिदा भलें पाऊं ॥५॥ तुम 
तौ परम उदार नंदजू जो माँग्यौ सो दीनौ | ऐसौ और कौन त्रिभुवनमें तुम सर को 
को कीनौ ॥॥६॥| मदनमोहन मैया कहि बोलें यह सुनिकें घर जाऊँ। हों तौ 
तुहारे घरकों ढाढ़ी सूरदास मेरी नॉऊँ ॥७॥ 

# राग धनाश्री # नंदजू तुमारे सुख दुःख गये सबनके देव पितर भ्ौ मान्यौ। 
तुहयारौ पुत्र प्रान सबहिनकौ भवन चतुर्दश जान्यौ ॥१॥ हों तौ वृद्ध पुरातन 
ढाढ़ी नाम सुनें सिरनॉऊँ । गिरि गोवर्धन बास हमारी गिरि तजि अनत न 
जाऊँ ॥२॥ ढाढ़िन मेरी झाँझ बजावै हों हूँ हुरक बजाऊँ । मेरी चीत्यौ भयौ 
तुमारें जो माँगों सो पाऊं ॥३॥ अब तुम मोकों करो अजाची बहुस्चौ कर न 
पसाएूँ । दवारें रहूँ देहु एक मंदिर स्थाम स्वरूप निहाझूँ ॥४॥ महाप्रसाद तुमारे 
घरकौ बिनुं मांगें जो पाऊँ | जब जब जन्म धरों ढाढ़ीकौ तब जन्म कर्म गुन 
गाऊँ ॥५॥ लै ढाढ़ी कंचन मनि मुक्ता नाना वसन अनूप । टोडर और पाट्टंबर 
अंबर पहरे दीखे भूप ॥६॥ हँसि बोली ढाढ़िन ढाढ़ीसों अब कछु बरनि बधाई। 
ऐसौ दियौ न दैहै कोऊ जैसी जसुमति पहराई ॥७॥ हों पहरी पहस्यौ मेरी 
ढाढ़ी दान मानकी अथाईं । नंद उदार भये पहरावत देत सबै बनि आई ॥<॥ 
बालक बली भयौ नारायनदास निरखि निधि पाई । भक्ति करूँ पालनें झुलाऊँ 
यह मन अनत न जाई ॥९॥ 

# राग धनाश्री & नंद उदे सुनि आयो हों वृषभानको मगा। देवेकों बड़ो महर 
देत न करत गहरु लालकी बधाई पाँऊँ नंदको झंगा ॥१॥ तौ लों न बिदा है 
जाऊँ औरकें कहाँ बिकाऊँ जौ लों न भवन आवें ऋषिगर्गा । चिरजीवी नंदको 
कुमार सूरके प्रान आधार जसुमति सुत चले अपने पगा ॥२॥ 

# राग धनाश्री # हों ब्रजवासिनकौ मगा । श्रीवल्लभराज गोप कुल मंडन ए 
दोउ घरकों जगा ॥१॥ नंदराय एक दियौ पिछौरा तामें कनक तगा । श्रीवृषभान 
दियौ एक टोडर हीरा जटित नगा ॥२॥ कीरति दै कुँवरकी झगुली जसुमति 
सुतकौ झगा । किसोरीदासकौ दियो क्ृपाकरि नील पीतकौ पगा ॥३॥ 

# राग धनाश्री & ढाढ़ी तें पढ़ि नंद रिझ्ञाया | जसुमति सुतकी कीरति गाई 
सबहिनके मन भायौ ॥१॥ नंद सुबागौ अपने गरेकौ ढाढ़ीकों पहरायौ । दीनी 
धेनु धौरी और धूमरि अरु भंडार खुलायौ ॥२॥ ढाढ़िनकों सोनेके नूपुर गहनौ 
अगढ़ गढ़ायौ । रतन खचित खगवारौ गरेकौ ढाढ़िनकूँ पहरायौ ॥३॥ तेरे भें 
भलौ या व्रजकौ या घर मंगल गायौ । सूरदासकों सर्वसु दीनौ मंगल सुजस 
सुनायी ॥४॥ 

# राग धनाश्री # ब्रजमें अदभुत ढाढ़ी आयौ | फूलि गये सब गोप मगन मन 
जबहिं बधायौ गायी ॥१॥ कोऊ कहें इंद्र कुबेर वरून है कोऊ कहे रति पति 
जैसो । कोऊ कहें लोकपाल दिगपाल है कोऊ कहैं होई न ऐसी ॥२॥ भाखत 
विरद जो प्रेम मगन मन गोप सब जुरि आये। अष्टसिद्धि नवनिधि देंनकों मनमें 
धनद लजाये ॥३॥ हों ढाढ़ी सुरराज ईशकौ ताहि ईशहिं जाचों | और देव 
नरदेवनको जस मनमें नेंकु न राचों ॥४॥ एक बेर दसरथ मैं जाच्यौ राम पुत्र 
भयौ जाकें । गर्ग महामुनि मोसों भाख्यौं सो सुत भयोौ जसोदाके ॥५॥ ढाढ़ी 
कहै ब्रजईशसों मेरे धन बहुतै हैं । रामकृष्णकौ दरसन पैहों तब ढाढ़ी घर जैहें॥६॥ 
# राग धनाश्री & हीं तौ तिहारे घरकी ढाढ़ी जाचों नंद सुजान । सोई लेहुँ जो 
मनकौ भायौ नंदरायकी आन ॥१॥ धन्य नंद धन्य यशोदा धन्य धन्य जायौ 
पूत । धन्य धन्य भूमि धन्य ब्रजवासी आनंद करत अकूत ॥२॥ घरघर होत 

आनंद बधाई जहाँतहोँ मागध सुत । मनमानिक पा्टंबर अंबर दीने नंद 
बहूत ॥३॥ हय गज हेम भंडार दिये सब फेरि भरे सौ भाँत | जबही देत 
तबही फिरे देखें संपत्ति घर न समात ॥४॥ ते मोहि मिले जात घर अपने मैं 
बूझ्ञी तब बात । हँसि हँसि दौरि मिले अंक भरि हम तुम एकै जाति ॥५॥ 
संपत्ति देहुँ लैहुँ नहीं एकौ अन्न वस्त्रेके काज | जो तुमपै हौ मांगन आयौ सोही 
लैहों ब्रजराज ॥६॥ अपने सुतकौ बदन दिखावौ बड़े महर शिरताज । तुम 
साहिब हो ढाढ़ी तेरो प्रभु मेरी ब्रजराज ॥७॥ चंद बदन दरसन संपत्ति दै सोई 
घर लै जाऊँ | जो संपत्ति सनकादिक दुर्लभ सो सब तुमरे ठाऊँ ॥८॥ ब्रजमें 
रहों आन नहीं जाचों प्रसाद तिहारो पाऊँ । हों तो जन्मजन्मकौ याचक सूरदास 
. मेरी नाऊँ ॥ 
# राग धनाश्री & श्रीव्रजराजके हों ढाढ़ी द्वारें मॉगन भीर ॥ देश देशतें जाचक 
आये पढत कीरत आभीर ॥ध्रु.। एक ढाढ़ी ढाढ़िन नाचै । पढ़ि वंश बृंदावन 
वाँचे ॥१|| एक ठाढ़ी हुरक बजाबै । ब्रजकी कीरति यश गावै ॥२॥ 
एक ग्वाल मृदंग बजावत | एक ताल झाँझ लियें गावत ॥ एक अंबर सबै 
लुटावें । तब फूले अंग न समावें ॥४॥ एक सूवा पढ़ावत आबै । मोहनजूकौ 
सुजस सुनाबै ॥५॥ एक ठाही निकट बुलावै । शुक्र कंचन चोंच 
मढ़ावै ॥६॥ एक ठाढ़ी सारो पाली । बोलन सिखै बनमाली ॥७॥ 
सहचरी बोहोत जस गावै । ते लीला मनकों भावै ॥८॥ एक मैना मोर पढ़ावै। 
जसुमतिकी कूखि मल्हावै ॥९॥ कप्ठु रीझेहें नंदजूनकों ॥ लिखि पतियादीनी 
जिनकों ॥१०॥ एकन मभृग छोना लै आन्यों | नखसिख सुंदर छवि 
वान्यों ॥११॥ एक नंद नंदन तन जोहें । सब गोपनकौ मन मोहें ॥१२॥ 
एक ढाढ़ी बगुला लायौ | सब गोपनके भन भायौ ॥१३॥ कछु रीझ्ी हैं 
ब्रजबाला । तिहीं दीनी मोतिन की माला ॥१४॥ एकमोर नचावत आयौ | 
तिहीं भीतर भवन बुलायौ ॥१५॥ छै कुहुकुहु सुर भायौ । लै मोतिन तिनें 
चुगायौ ॥१६॥ एक ढाढ़ी बंदर लायौ | देखत सबके मन भायौ ॥१७॥ 

बह कूदि मुख मोरे । वनचर लै बुलाय त्रन तोरे ॥१८॥ एक हरे बॉसकी 
डरिया । फल फूलन सों वे भरिया ॥१९॥ एक हरद दूब दधि लावै । 
व्रजवासिन सीस बँधावै ॥२०॥ एक हरद दही लै छिरके | सब देवनके मन 
हरखे । गोवर्धन गावै ए हुलास । ब्रजजन दासनके दास ॥२९॥ 

# राग धनाश्री & श्रीवल्लभ पद बंदिकें कहूँ सुजल एक सार । पुत्र भयौ 
श्रीनंदके बड़ीवैस ततकार ॥9॥ श्रवन सुनत ढाढ़ी चल्यौ सुत दारा ले साथ। 
नृपतन मणि श्रीनंदकों आय नवायौ माथ ॥२॥ रूप सुंदर सोहनों भूषन वसन 
सुदेश । ढाढ़ी वाम विशद जश मानों नगर नरेश ॥३॥ बड़े बड़े सब गोपन 
मधि राजें श्रीमनि नंद । ज्यों उड्गनकी मंडली राजत पूरन चंद ॥४॥ मैं ढाढ़ी 
तुब वंशकौ सुनौ घोष मनिराय | सावधान रै चित धरौ लागै मोहि बलाय ॥५॥ 
अहिपति सुरपति लोकपति बड़े लोक भूपाल । मन वच कर्म न जाँचि हों बिना 
एक व्रजपाल ॥६॥ व्रजमंडल सगरौ जितौ सब मेरे जिजमान । जिनमें यश 
जितने कहों आये सब परधान ॥७॥ सबहिनके जस बरनतहीमें बीति काल 
बहु जाय । बदन एक करनी अमित कछू कहूँ बुद्धि पाय ॥८॥ बंदन करि 
सब साधुकुल बरनत वंश उदार । जीवन मरनते छूटि हौ गाय सुनत नरनारि॥९॥ 
आवीरभानते सुभानते भये जानि उदार । अति विचित्र कहाँलों कहूँ ए गुन अमित 
अपार ॥१०॥ बसत महावन पवित्र स्थल जो हरिकौ निज धाम । घोष लोक 
गोकुल अधिक लीला अति अभिराम ॥११॥ जा रजकों शिव बंदही अज अरु 
शेष सुरेश । होंजु महिमा नहिं कहि सकत जानत आपुन लेश ॥१२॥ तिनकें 
चंदसूरज भये जैसें चंद प्रकास । इनके भीलकबाहु भये चास्तों चक्र 
उजास ॥१३॥ काननशशि तिनकें भये कंजनाभ तिहिं जानि | व्नीरभान 
तिनकें भये महा नृपति बहु मानि ॥१४॥ धर्मधीर तिनकें भये सर्व धर्म जा 
माँहिं । तिनकें भये कालिंदजू सो लंक दुहाई जाँहि ॥१५॥ कालिंदजूके दश 
पुत्र भये तेजभान गुनमान । धर्मधीर बलवीर बहु शील संतोषहिं जान ॥१६॥ 
जेसनजेबल कहे जकृत जैसो धन होय । कंठभान महा बुद्धि जो मन मेरे पुनि 


ढाढ़ी के पद & राग धनाश्री & १२१ 
सोय ॥१७॥ मनोरथ वारंगद भये चित्रसेन लघुजानि । महापुन्यके पुंजकों 
जिहिं नव नंद बखानि ॥१८॥ नौनंद आनंद निधि प्रगटे जिनके बाल | नाम 
लेत आनंद मन मिटत्त तिमिर कलि काल ॥१ ९॥ सुनंद जानि उपनंदजू महानंद 
कलिनंद । नंदबधू नव नंदजे नंद नंद प्रति नंद ॥२०॥ महाभाग्य महिमा 
अमित ज्यों शरदें पून्यों चंद । भक्ति तपस्या तेजतें प्रगट भये श्रीनंद ॥२१॥ 
पूर्व जन्ममें द्रोण जो बड़े वसुनमें जानि | धरा नाम जसुदा तहाँ महा तप करि यह 
मानि ॥२२॥ ब्रह्माजू आज्ञा दई ब्रजमें जन्म सुलेह । बालक छैकें तू लहौ 
कट्यो तथा श्रुति एह ॥२३॥ नंदघरनी आनंदमय जायो मोहन पूत यह सुनि 
सब परिवार ले अपनी घरनी संयुत ॥२४॥ बालक बूंद जहाँ होतहैं सब कोऊ 
मोकों देत । अपनों सींच्यौ जानिके बे लेखत बहु हेत ॥२५॥ नाचिनाचि 
गुणगाय हों पायी पहलौ दान । श्रीवल्लभ कुल कृपातें पायौ पद निरवान ॥२६॥ 
यह जाचकहै माँगिहों श्रीवल्लभपदकी रेंन । रसिक सदा वल्लभ रहौ नैनन वल्लभ 
बेंन ॥२७॥ 

# राग धनाश्री & प्रथम प्रनउ ब्रजईश आशीष लीजैजु | कीजै परम उपकार 
बधैया दीजैजु ॥प्रु.॥ पुत्र तुम्हेिरे कौ हो गावत भूत भविष्य वर्तमान | जब 
तब द्वार आन रहों पुनिद्वार न जाचों आन । बैया दीजैजु ॥१॥ पहेले सपनो 
पाईयौ हो मैं देख्यौ अद्ृभूत | यदुकुल प्रकट भये ब्रजभूषण नंदराय घर पूत॥२॥ 
बदि भादों आठें युग द्वापर अर्ध रेंन बुधवार । कौलव करण नक्षत्र रोहिणी जन्मे 
जगदाधार ॥३॥ द्वादश लग्न सुभग नवग्रह उदित अपरमित भेख | अगम 
निगम गर्गमुनिकीनौ जन्म पत्रकौ लेख ॥४॥ जिन जानौ मानसमति कोऊ देव 
देवनकौ देव । पूरनपुन्य अहीर अभैकृत याही जन्म याही भेख ॥५॥ ग्रह 
गृहतें सुनि सब गोपी कंचन थार लियें साज | पोहोप बधाओ कूख महरकी सो 
बन फूले व्रजराज ॥६॥ हय गज रथ पार्टंबर दीने दीने बहु भंडार । हों ढाढ़ी 
कबहू न अघाऊँ यद्यपि नंद दातार ॥७॥ हों माँगों यै जगमैयापै रहो पदरजकी 
ओट । नैन प्रभाव हारु जित तित रहौ चरणन तेरे लोट ॥८॥ भलेजु राजपूत 

भयौ यह भक्त न पूजी आस । जन्म जन्म येही यश गावै बलि जाय चतुर्भुज 
दास ॥९॥ 

# राग धनाश्री & नंदजु हों ढाढ़ी वृषभान गोपकौ लेंन बधाई आयौजू। रावलमें 
मैं सुनी बधाई जसुमतिने सुत जायौ ॥१॥ सुरपति नरपति नागलोकपति भयौ 
जु जयजयकार । बरखत कुसुम देवता सब मिल नंदराय दरबार ॥२॥ उदित 
भयौ कुल यह चंद्रमा पूरी मनकी आस । जिन जो माँग्यौ सो तुम दीनों भयौ 
त्रिभुवन उल्लास ॥३॥ तुम तौ परम उदार नंदजू दीने रतन भंडार । दान 
देंनकों अपने मनमें नांहिन करत बिचार ॥४॥ जाचक भये सब भूष नंदजू 
वहोरि न मौंगत दान । कीरति ओर कहाँ लगि बरनों भयेजु तेरे समान ॥५॥ 
सतयुग त्रेता दापर कलियुग भयो न ऐसी दाता | तुमारे जसको पार न पावत तीन 
लोक विख्याता ॥६॥ कल्पवृक्ष तिनके घर भीतर कामधेनुसी गैया | जिनकी 
कौन चलावै भैया जा घर गोकुलकौ रैया ॥७॥ जन्म जन्मकी आशा मेरी पूँजी 
गोकुलके राजा । पायौ दरशन तुमारे सुतकौ मनवॉछित भये काजा ॥<॥ 
एकबेर रज चरन कमलकी लै धारी मेरे माथा । क्ृष्णदास वल्लभकुलकौ ढाढ़ी 
कीनौ जन्म सनाथा ॥९॥ 

# राग धनाश्री % व्रजपति मागियै जू दाता परम उदार | जाके हेम रुहेवरु दीजै 
हाती हाथ हथ्यार | अगनित नग मणि बसन मुकुट सिर धरत न लागै बार॥१॥ 
कामधेनु सुरपतिके सब कोउ गैया जानें एक । ऐसी बोलि बोलि विप्रनकों दीने 
ठाठ अनेक ॥२॥ जे मनकामना करी आये तुम तेउ कलपतरूु कीन | तिन 
अपने घरही बैठे फिर फिर और न बरदीन ॥३॥ तुम माँगि माँगि बौ अजाची 
करत जाचक न जात । भये पुरंदर चले पुरनकों फूले अंग न मात ॥४॥ तुम्हरे 
पत्र भयौ जग जान्यौ दीने नाना दान | बोलौ विरद बिदा नहीं कवै हीं नंद महर 
की आन ॥५॥ तब तुम तात बात कहि है हँसि देहे मोकों पाँत | तब उचित 
मन भायौ लैहों सुनि हो महरि सुजान ॥६॥ महरिया हो बास बसोंगो सदा 
करों गुण गान | एक बार दिन दरस ए पाऊँ हरिजूकों जिजमान ॥७॥ दनुज 

दवन नंद भवन प्रगट भए गरग बचन परमान । जगजीवन घनश्याम मनोहर कृष्ण 
स्वयं भगवान ॥८॥ 
# राग धनाश्री & बधाइयाँ जसोदे बधाइयाँ | नंदरानी दे लाल उपनां सेस नहए 
सीज वाइयाँ । साजन चंगा साँड कीता असीफूली अंग न माइयाँ ॥१॥ पुत्र 
जायौ जगजीवनि तंडि लगि याँ पर बड़ाइयोँं | भाग सुलखननूँ असीस वे धोलि 
धुलाइयों ॥२॥ आज सहीये सुख वसदानू ब्रज मैना सब भूलाइयाँ । आनंद 
भरी सोहनियाँ सब गोपी तो धर आइयाँ ॥३॥ बड़भागी नंद बेठा दे दामोह 
माँगी ठकुराइयाँ । दूध दही सिर पावै दे नाचे देवा राखे उमचाइयाँ ॥४॥ सुखी 
हुये सुरनर मुनिजन मानो रंक निधि पाइयाँ । रामराय प्रभु प्रगटिया भगवान गलाँ 
मन भाइयाँ ॥५॥ 
# राग धनाश्री & आजबाबा नंद ही जाचन आयो ॥ जन्म सुफल करिवेकों 
अबमें रहस बधायौ गायौ ॥१॥ महर कहत या वालक के गुन किनहूँ न मोहि 
सुनायो ॥ भलौ-भल्रौ सब लोक कहत है सोई गीतन गायो ॥२॥ प्रथम 
मच्छ संखासुर भार्यो कमठ पीठ ठहरायौ ॥ श्रीवाराह नृसिंह औतरे दैतन नखन 
दुखायौ ॥३॥ श्री वामन विराट विस्तायों वल्ली पताल पठायौ ॥ परसराम 
पृथ्वी निक्षत्री करि लैकर बाह छुड़ायौ ॥४। रघुपति रावण शीश भुजाहत जानकी 
ले घर आयी ॥ विभीषण को राजतिलक दे लंका में बैठायो ॥५॥ अब 
औक्ृष्ण प्रगटे पुण्यनते तुमरौ पुत्र कहायौ ॥ बालकेलि रसकेलि करेंगे नटवर भेष 
बनायौ ॥६॥ श्रीगोवर्द्ध। सात दिवस वांये नख अग्र उठायौ ॥ दास विलास 
करें बृन्दावन गोपीन प्रेम बढ़ायौ ॥७॥ मारें कंस मल्‍ल अरू केसी मल्‍्लन साल 
सलायी ॥ जस अपार महिमा अनंत ब्रह्मा हूँ पार न पायौ ॥८॥ महरि कहत 
यह भलौ दसोंदिस सबहिनके मन भायौ ॥ बाबा विहँसि कह्ौरे घरते बकुचा 
वेगि मंगायौ ॥९॥ झगा पटुका अरु पाग पिछौरा नीके करि पहरायौ ॥ हरि 
दरियाई कौ दगला ऊपर उपनंद उठ़ायौ ॥१०॥ 
# राग परज # नंद हो बरसाने कौ ढाढ़ी । जायौ पुत्र तिहारें सुनिके मोहि 

अधिक रुचि बाढ़ी ॥१॥ कारनहै कीरति ताहूकें सोहै त्रिभुवनसार | बालिक 
बिरध तवीसावासी सबके यहै बिचार ॥२॥ प्रीति पुरातन हती पहलेंही अब 
है परम सगाई । पुत्र तिहारी सुता भानुकी बिधिना बात बनाई ॥३॥ छैहै 
जो जगदीश्वर करिहे तुम लै ढाढ़ी दान | हय गज हीर यूथ गाइनके अरु मुक्ताफल 
कान ॥४॥ अचिरकाल सुख आनि कहेंगे भक्ति देहु ममतात । अग्रदास 
ठाढ़ी प्रण कीनौ तबही दानकी बात ॥५॥ 

# राग परज & लाल पर ढाढ़िन वारनें कीनी | पुलकी रोम रोम नंदरानी 
नोंछावरि बहु दीनी ॥१॥ गौर वरन एक श्याम बरन दोऊ शोभाके ऐना । 
रोग दोष लागौ मेरी अँखियन दीठ लगौ जिन नैना ॥२॥ रत्न जटित ऑआँगनमें 
खेलत जब देखोंगी आई । झूमरि पारि नचोंगी तादिन मुरि मुरि लैहुँ बलाई ॥३॥ 
ब्रजमें निकट बसाबौ मोकों नित प्रति आसीस दैहों | वृषभान गोप कीरति मंगल 
गृह दूनी बधाई लैहों ॥४॥ जसुमति पट भूषन पहराई ढाढ़ीकों नंदराय | कर 
हल नाच नचे जब दोऊ रति पति निरखि लजाय ॥५॥ यह सुख निरखत शिव 
ब्रह्मादिक नारदसे मुनि रीझे । ढाढ़ी क्यों न भये या ब्रजमें राम कृष्ण गुण 
भीजे ॥६॥ 

# राग जेतश्री & रंग भींनी ढाढ़नि अति रुचिसों चारू मंगलरा गावै हो । लाल 
जन्म सुनी नाचत आई झौाँझ मृदंग बजावै हो ॥१॥ उघटत मुख संगीत ललित 
गति देसी करी दिखरावै हो | चिरंजीयौ जसोदा तेरी सुत यों कहि मोद बढ़ावै 
हो ॥२॥ सुनि सुनि रीक्ि रीक्षि व्रजपति अति आनंद उर न समावै हो । अपने 
लाल पर करे न्योंछावर ढाढ़निकों पहरावै हो ॥३॥ देत असीस चली मंदिर 
ब्रजरानी नेग चुकावै हो । बारंबार बिलोकी ललन मुख नंददास मन भावै हो॥४॥ 
# राग जेतश्री % वृषभान पुरतें ढाढ़नि आई भानकी । देत असीस बलैया लेत 
है कान्हकी ॥१॥ या मेरी बहोत बड़ाई तिहारी भाग है | लीजै दान सोइ 
माँगी तिहारी लाग है ॥२॥ मेरी महरी सुभामिनि कन्या जो जनें । तेरे पुत्र 
संजोग सगाई कौ बनें ॥३॥ बोले बोले कुँवर कर राखी बाँधीकें | चली सकल 

सुख पाय सगाइ नॉधिके ॥४॥ दानमान ले बहुरी बहोत उलासमें । करि हों 
बहोत बड़ाई बारिन बासमें ॥५॥ तेरी रंसिक मनी लाल होय चिरंजीवनी । 
किशोरीदासकौ सेवक अपनौ करि गिनो ॥६॥ 

# राग जेतश्री # आज नंदगृह कौतिक सुनि्के जाचक व हो आये जू ॥ 
बसुधा लैकरि कृष्ण अवतरे यह सुनिकें उठि धाये जू ॥१॥ चातक प्यास जैये 
कहूँ कैसे स्वाति बूंद नहिं पावैजू | नंद नंदन छबि निरखि निरखिकें प्रेम अनंद 
बढ़ावेजू ॥२॥ शिव समाधिके ध्यान न आबै जसुमति गोद खिलावैजू । स्थाम 
सुंदर पै वारि फेरिकें देत कनक नग दावेजू ॥३॥ कृष्ण जनम सुनी अपने 
पतिसों हँसि ढाढ़िनियों बोलीजू । चलौ कंत नंद बावाके दान कोठरी 
खोलीजू ॥४॥ तुम अपने पिय अंगकौ बागौ और मोतिन भरि झोलीजू । 
हमहूँ कों नखशिखलो गहनौ चीर सहित और चोलीजू ॥५॥ रतन जटित बहु 
कुंडल लीजो गैयां धूमरि धोरिजू । बिबिध प्रकार पांबरि सुंदर बहुत 
अमोलीजू ॥६॥| सोंज सहित एक पलका लीजो और पांननकी ढोलीजू | बीरी 
करिके तुम्हें खबैहों लीजो अब तंबोलीजू ॥७॥ आछे और कहारन लीजो और 
चढ़नको डोलीजू । सोंहनीसी एक सुंदरि लीजो टहल करनकों गोलीजू ॥८॥ 
जन्म जन्म जादों नहीं काहू बहु निरकाहू बोलीजू | जगगोविंद श्री कृष्ण जाँचिकें 
भई अजाचिक रोलीजू ॥९॥ 

# राग जेतश्री & चलौरी ब्रजराजके द्वार बाजत बधाईयाँ ॥१॥ पहरे बसन 
विबिध आभूखन मंगल साज बनाईयाँ । श्रीफल दूब दहीं घृत अक्षत सोवन सींक 
सजाईयाँ ॥२॥ दूहूँ द्वार दे साथिये सुंदरि बंदनवार बँधाईयाँ | नॉचत फिरत 
सबै नरनारी हरद दही लपटाईयाँ ॥३॥ देत दान सुखमानि नंदजु ब्रज सुंदरि 
पहराईयाँ । जनगोविंद जानि जिय अपने मनोरंक निधिपाईयाँ ॥४॥ 

# राग सारंग #& ढाढ़िन नायै रंग भरी | व्रजरानीकी कूखिसिरानी सब सुख 
फलन फरी ॥१॥ गुहगृहतें गोपी जुरि आईं देखनकौं कौतिक री | होत बधाई 
मंगल गावति देत दान सगरी ॥२॥ तब जसुमति सुंदरि पहराई हरखित मोद 

भरी । हँसि बोली यों कहत महरिसों देखन लाल अरी ॥३॥ तब जसुमति 
लै लाल दिखायौ शोभा सिंधु भरी । पद्मननाभ सहचरी छवि निरखत वारति 
सर्बसुरी ॥४॥ 

# राग सारंग ऋ डाढि कहत सकल व्रजनारि । तुम्हारी सुत चिरंजीव हो रानी 
बाँधी सुखकी पारी ॥१॥ जादिनते तुमरे यह प्रगट भये सबन मन चाय । 
फूले गोप ग्वाल अति डोलत फिरी फिरी रस गुन गाय ॥२॥ नैंकहु रह्यौ न 
जात भवन में और कछु न सोय । श्रीविड्डल प्रानन के प्यारे गिरिधर राखे उर 
लपठाय. ॥श॥। 

# राग काफी # हों व्रजराजकी ढाढ़िन व्रजमें आईहो । रानी यशोमति जायौ 
पूत सुधामतें धाई हो ॥१॥ सुंदर रूप अनूप सबै मन भाई हो । मानों उर्वशी 
इन्द्र अखाड़े तें आप पटाई हो ॥२॥ मंदिरमें लई बोल जहाँ नंदरानी हो । 
शीश नवाय अशीष दे वंश बखानी हो ॥३॥ बाजत ताल मृदंग उपंग सु 
बॉँसरी | अंवुज नैन विशाल सु गावें गाँसुरी ॥४॥ निर्तत ताथेई ताथेई लीयें 
गति गोंहनी । नंदके मंदिरतें निकसी मानों मोहनी ॥५॥ रीझ्ञ जसोमति रानी 
सबै ब्रज सुंदरी | दीये कनक कुंडल हार दई कर सुंदरी ॥६॥ दीनी नई 
नकबेसर बेंदी जरायकी । दीनी है कंचन जेहार पायल पॉँयकी ॥७॥ दई सोंधथे 
भीनी सारी कंचुकी नेहकी । कीनी है माल निहाल सो मालन गेहकी ॥८॥ 
ढाढ़ी चल्यौ लदि लाद सबै चित चाड़िलो | चिरजीयौ चतुर्भुजदासकौ गिरिधर 
लाड़िलो ॥९॥ 

# राग मारू # कृष्ण जन्म सुनि अपने पतिसों हँसि ढाढ़िन यों बालीजू | जाउ 
जाउ तुम नंद नृपतिकें दान कोठरी खोलीजू ॥१॥ तुमकों मिलेगी वागौ बीड़ा 
और दक्षिणा भरि झोरा । हमकों लैयो नखशिख गहनों जेहरि सहित एक 
जोरी ॥२॥ लैयो कंत जुगतिसों लैयो हम चढ़िवेकों डोली । छोटीसी भेंसि 
सुबन सींगन की टहल करनकों गोली ॥३॥ साज सहित एक घुड़िला लैयो 
गैया दूध अतोली । सुंदरसौ एक हस्ती लैयो हस्तिन संग अमोली ।|४॥ सिज्या 

सहित एक ढलीया लैयो ओर पाननकी ढोली | वीरी करि करि मोहि खवाबै 
लैयो संग तँमोली ॥॥५॥ जन्म जन्म काहु नहीं जाचों फिरि नहीं मांडों झोली। 
नंददास नंदरायकौ ढाढ़ी भयौ अजाचिक ढोली ॥६॥। 

# राग मारू # आज बड़ौ दरबार देखयो नंदराय तेरी । भयौ सुख सबे भाँति 
दुख गयौ मेरे ॥१॥ बजत निशान ढोल ढाढ़िन यश गायौ || सोबैहै कहा उठि 
जसुमति सुत जायौ ॥२॥ केई देखि लिये जात कीरति तिहारी । गायनके 
ठाट बाट भीर भई भारी ॥३॥ सुफल फूलन फूली जसुमति रानी । जाके 
सर्वस दीगे बसुधा अघानी ॥|४॥ माँगन जो लिये जात भीख जो तिहारी । 
तिहूँ लोक सुन्यों जस भयौ अतिभारी ॥५॥ अब लगु नेंम लियें रह्यो बरसानें। 
लैहों भीख जब पूत व्हैहै महरानें ।६॥ अबके महरि मोहि माँगनौ न कीजै 
लछी दास कहै मोहि दास पदवी दीजै ॥७॥ 

# राग मारू # नंद वृषभानके हम भाट । उदै भयौ ब्रज वललभ कुलकौ 
मेंटि हमारी नाट ॥१॥। इंद्र कुबेर हमारें भाये ब्रजके गूजर जाट । इतनो देहु 
जो मोल लैहूँ हों मथुराकी सब हाट ॥२॥ भूषन बसन अनेक लुटाये और 
गायनके ठाट । बढ़ौ वंश हरिबंश व्यासको बास चीर के घाट ॥३॥ 

हु राग मारू #ै श्रीव्रजराजके हम ढाढ़ी । बारेंहीतें गोबिंद गुन गाबत सेत 
भई मेरी ढाढ़ी ॥१॥ हम हरिके हरिहें जू हमारें सोने लीक जो काढ़ी । दास 
गुपाल ही माँगत हैं भक्त प्रेम सों गाढ़ी ॥२॥ 

# राग मारू  ढाढ़ि प्रेम मगन व्है नाँचे । ढाढ़िन संग व्रजराज नंद घर अति 
अद्भुत सुख साँचै ॥९॥ पुत्र जन्म मैं सुन्यौ तिहारें सबहिनके सुखदानी । बहुत 
दिनन की हुती लालसा सुफल आज मैं जानी ॥२॥ धनि धनि घरी मुहूरत पल 
छिन धन्य दिवस निस मानी । अबहों आयोौ देंन असीसा जसुमति कूखि 
सिरानी ॥३॥ मच्छ कच्छ बारह नृसिंघ परसराम वपु धारत्ौ । श्रीरघुवीर धी 
प्रगट व्है बहु बिधि जस विस्तार ॥४॥ अब श्रीकृष्ण प्रगट भये तुम्हारें सब 
जगके उजियारे । लीला चरित्र विनोद बढ़ावत यह जस सरस तुम्हारे ॥५॥ 

अब तुम सुनौ पढ़ूँ विरदावलि श्रीवल्लभ कुल जस गाऊँ । परम उदार दयानिधि 
दाता तिनकौ सुजस सुनाऊँ ॥६॥ गाय बच्छ सब नरनारि के आनंद प्रेम 
बढाऊँ । तिनकी कृपा अनुग्रह मोपै बारबार शिरनाऊँ ॥७॥ महा बाहु भये 
कंजनाभजू तिनकौ जस सुनि लीजै | भुज बल चित्रसेन अज मीढडृहू परनाली मन 
दीजै ॥८॥ तिनके पुत्नन बहू सुखदाई रहत प्रेममें भीजे | महानंद सूर सुरानंदसो 
नंदनंद सुख कीजै ॥९॥ धरानंद ध्रुवनंद और उपनंद परम उपकारी | अभिनंदन 
श्रीनंदरायजू वर ऐसी महतारी ॥१०॥ जसुमतिकें श्रीकृष्ण प्रगट भये तिनकी 
हों बलिहारी । असुर संघारन दुष्टन मारन संतन के सुखकारी ॥११॥ जसुमति 
कुल्या तुल्या तुंग और पियारी रानी | पाँच गोप की विदित भामती सो मैं प्रगट 
बखानी ॥१२॥ अविचल यह परिवार तिहारौ भूर भाग्य रजधानी । यह असीस 
ढाढ़ी ढाढ़िन की वेदन हू में गानी ॥१३) सात साखिकौ ठाढ़ी तिहारी तुम 
बिन ओर न जाँचू | सत संपति तिहारे प्रताप सों गोपन के गुन बाँचूँ ॥१४॥ 
जब लों वह उच्छाह तिहारे ढाढ़िन संग लै नाँचूँ। अब चाहत गोपाललालकी चरन 
कमल रज रॉचूँ ॥१५॥ रतन जटित हेम टोडर मुदरी पाटंवर पहराये । मणि 
तुरंग भूषन गज महिषी गायन खरिक बताये ॥१६॥ अन्न धन दीनों ब्रजजन 
जो सबन भयोौ मन भावौ । सूरदास व्रजरानी रीक्षि हँसि अपनी बाँह 
बसायौो ॥१७॥ 

# राग मारू # नंद बड़ौ जिजमान हमारौ । तीनलोक में भ्रमि भ्रमि आयौ राखि 
हमारी मान ॥१॥ या व्रजमंडल गोप जिते हैं मेरें एक समान । तिनमें अब 
हों दै घर जाँचों नंदराय वृषभान ॥२॥ काहूकों कुंजर काहूकों मंदिर काहू हेम 
बहु दान । जब जानूँ तब मोहि देहुगे तबहीं तो परमान ॥३॥ ढाढ़िनकों मैं 
संग लै आयौ कुटुंब सहित संतान । तुमारे द्वार परधौ जस गाऊँ कृष्ण कृष्ण गुन 
गान ॥४॥ तुमारे बाल गोपालें दरसों और न मनमें आन । रामक्ृष्ण ढाढ़ी 
तब उठि करि शोभा कहत बखान ॥५॥ 

# राग मारू # मैं तेरे घर कौ ठाढ़ी मो सर करे को आनजु । सोई लैहों जो मन 

भाव नंदरायपै दानजू ॥१॥ धन्य नंदजूधन्य जसोदा धन्य धन्य जायौ पुतजू। 
धन्य भूमि ब्रजवासी धन्य धन्य आनंद करत अकूत जू ॥२॥ घर घर होत 
आनंद बधाई जहाँ जहाँ मागध सुतजू | मनिमानिक पार्बर ले लै देत बने न 
कुहूतजू ॥३।॥| हय गय भवन भंडार दिये सब फेरी भरेसे भातिजू । तबै देत 
तब ही फिरि देखत संपति घर न समाति जू ॥४॥ ते मोहि मिले जात घर 
अपने मैं बूझी तब बात जू। हँसि हँसि दौरि मिले अंकनभर हम तुम एकै जात 
जू ॥५॥ संपति लेहु रत्न ही एकौ अन्न वस्त्र किहि काज जू। जो मैं तुमपे 
मॉगन आयौ सोई देहु नंदराय जू ॥६॥ अपने सुतकौ बदन दिखावहु बड़े महा 
शिरताज जू । तुम साहिब मैं ढाढी तुम्हारी प्रभु मेरे ब्रजराज जू ॥७॥ कृष्ण 
बदन दरसन संपति दे सो लै मैं घर जाऊँ जू। जो सनकादिक दुर्लभ सो सब तुम्हरे 
ठाऊँ जू ॥८॥ जाकों नेति नेति श्रुति गावें तेई कमल पद ध्याऊँ जू । हों तो 
तेरों जन्म कौ ढाढ़ी सूरदास मेरौ नाम जू ॥९॥ 

# राग मारू ऋ याचक जन गोवर्धनधर को वल्लभद्वार वर भावे । रंगभूमि 
यदुकुलदीपको दे असीस पहुँचावे ॥१॥ जमुनापुलिन सुभग वृन्दावन ब्रज 
गोकुल सुधि पाई । गिरि चरनाट सुरसुस्कितट वल्लभगृहजु बधाई ॥२॥ 
पुरुषोत्तम जाके गृह प्रगटे ढाठी तासुं कहाऊँ । जो कछु चरित्र किये अरु करिहैं 
साख वेद मत गाऊँ ॥३॥ मच्छ कच्छ वाराह नृसिंह वामन भृगु रघुराई । 
हलधर बुद्ध कलंकी रूप धर प्रकटे कृष्ण सुखदाई ॥४॥ नंदरायके भवन प्रकट 
भये बालकरूप मुरारी । बकी आदि दुष्ट सब मारे पंच अविद्या टारी ॥५॥ 
महामेघ बरखत गोकुलमें लीला गिरि कर लीने । सुरपति मान उतारी रसिकवर 
गोप अभयपद दीने ॥६॥ बंसीवट-तट रसिकसिरोमनि मुरली मधुर बजाई । 
प्रेम पुंज गोकुलकी नारी ख्रवन सुनत उठ धाई ॥७॥ जुवति-जुवति प्रति रूप-रूप 
धर रासरमन रति टानी । मंडल मध्य प्रगटे पुरुषोत्तम संग श्रीराधारानी ॥८॥ 
वृन्दावन रससुखकी परमित शेष रुद्र नहि जाने। बानी ब्रह्मा पार नहीं पावे कविकुल 
कहा बखाने ॥९॥ बोल अक़ूर कंसयों भाष्यो काज हमारो कीजे । रामकृष्ण 

पोहोंचाय मधुपुरी बोल यहाँ लों लीजे ॥१०॥ सुफलकसुत सुन हरख भयों 
अति प्रेमसहित ब्रज आयो । हरि हलधर ठाड़े गोकुल में दरस परस सुख 
पायो ॥११॥ ज्यों दीपकसों दीपक जोरे भक्ति हेतु विचार्यौ । संकर्षणसंग 
आय मधुपुरी प्रथम रजक सठ मारो ॥१२॥ तोरबो धनुष कुबलिया मास्यौ 
रंगभूमि चल आये । दसविध रूप धरयौ पुरुषोत्तम नाना भाँत दिखाये ॥१३॥ 
मारे मल्‍ल भोजवंस मरृ्‌यो कंस केस गहि मारयौ। मात पिताको आनन्द दीनो सब 
विधि ताप निवर्यौ ॥१४॥ चरन परस वसुदेव देवकी उग्रसेन नृप कीनो | 
यादव वंस उद्योत कियो है पांडव सुध जु लीनो ॥१५॥ दुर्योधन की सभा 
द्रौपदी अंबर हरत उबारी । असरन सरन दिखाय बिरुद जग करुनासिंधु 
मुरारी ॥१ ६॥ जरासंघकी सेना वध कर पुरी द्वारिका वासी । सोरह सहस्र 
एक सौ आठें रानी भोग विलासी ॥१७॥ पवनजतें मागध मरवायो नृप बंधनतें 
छोरे । राजा सकल बंदतें छूटे चरन परस कर जोरे ॥१८॥ राजसूय जग्न कराय 
चैद्य हत्यो जोतिथान पोहोंचायो । अवभृथस्नान कराय युधिष्टिर कीर्ति बहु जग 
छायो ॥१९॥ बिनु स्रम कौरवसेन संहारी अर्जुनको यस दीनो । ब्रह्मअसतें 
जरत परीक्षित राख दयानिधि लीनो ॥२०॥ सतयुग त्रेता द्वापर सुरहित वसुधा 
भार उतास्थौ | कलियुग जीव अनाथ जानके गिरिधर द्विजवपु धास्वो ॥२१॥ 
श्रीविडडलनाथ प्रकट पुरुषोत्तम भक्तनकों सुखदायक । कर्मधर्म थापेंगे भुव पर 
ब्रजपति गोकुलनायक ॥२२॥ श्रुतिपथ्‌ प्रकट करेंगे श्रीमुख मायामत सब 
खंडे । निज स्वरूपकी सेवा करके अर्थ भागवत मंडे ॥२३॥ प्रेमलक्षणा दे 
दासन को भजनानंद बतावे | नाम देय सिर परस कमलकर अनेक जीव सुख 
पावे ॥२४॥ सात पुत्र छेहें हरि समसर सकल ब्रह्म यदुराई । वल्लभनाथ 
तिहारे सुतकी कीर्ति बहु जय छाई ॥२५॥ सुन सुतको लछमननंदन ढाढी 
निकट बुलायो ॥ कंचनथार भरे मुक्ताफल भक्ति वसन पहरायो ॥२९॥ 
मनवांछित फल बहुविध दीनो कियो अजाची ढाठी | मानिकचंद बलि बलि उदारता 
प्रीति निरंतर बाठी ॥२७॥ 

# राग मारू ऋ चलरे जोगी नंद भवनमें जसोमति तोय बुलावे। लटकत लटकंत 
शंकर आये मनमें मोद बढावे ॥१॥ नंद भवनमें आयो जोगी राइ लोन कर 
लीनो ॥ वार फेर लालाके उपर हाथ सीसपें दीनों ॥२॥ व्यथा भई सब दूर 
बदनकी किलकि उठे नंदलाला ॥ खुसी भई नंदजीकी रानी दीनी मोतियन 
माला ॥३॥ रहुरे जोगी नंदभवनमें ब्रजमें बासो कीजे ॥ जबजब मेरो लाला 
रोबे तबतब दरसन दीजे ॥४।| तुम तो जोगी परम मनोहर तुमको वेद बखाने॥ 
बूढो बाबु नाम हमारो सूर श्याम मोय जाने ॥५॥ 
# राग बिलावल # जायौ जसुमति लाल अब मन भामतौ भयौ ॥धु.॥ 
करि सिंगार ढाढ़ी और ढाढ़ीन श्रीव्रजपति गृह आये । वरनों कहा सदन की शोभा 
देखत नैन सिराये ॥१॥ रत्न जटित बनी कनक अठारी तिन पर कलस 
बिराजे। फरहरात ध्वजा सुरंग सोहने अदभुत शोभा साजे ॥२॥ बंदनवार 
फवी मोतिनकी पचरंग चित्र बनाये | जित देखियत तितही छबि बरखत आनंद 
हियें हुलसाये ॥३॥ गोप वधू गावत मंगल गृह मोद भरी एक गाये । मोद 
भरे अरू तरुन बिरध सब गाम गामतें आये ॥४॥ भीर भई न समात गलिन 
में जात न निकसन पावै । नवल लालपै करि नोंछावरि देखत नैन सिरावै ॥५॥ 
बैठे नंद सभा शोभा भरि तहाँ ढठाढ़ी मन भायौ । गोप वंश भूपति भये जितने 
तिनकौ सुजस सुनायौ ॥६।॥ कनिक वसन कंचन के भूषन श्रीव्रजपति पहराये। 
गैया दईं गिनती नहीं जिनकी ठाठ चहूँ दिश छाये ॥७॥ दशहजार मन गेहुँन 
के उत्तम सो दैखता बताये । श्रीउपनंद दिये कुंडल बरतेहू रतन जटित 
सुहाये ॥८॥ श्री अभिनंद दई मोतिन की माला अति छबिवारी । धरानंद 
दयौ सरस दुसाला सुरभी सहस दुधारी ॥९॥ श्रीधूनंदकी धुधुकी दीनी लग्यौ 
अमौलिक हीरा । महानंद दियौ रथ सुबरनो और सुहायौ चीरा ॥१०॥ दीने 
सुनंदन सहस्र वृषभ द्वै और बागौ पहरायौ | दई सुनंद रतन की कंठी सुजस चहुँ 
दिसि छायो ॥११॥ नैंदनैंद दई अमोलिक माला मोल कह्यौ नहीं जाई । 
श्रीवृधभान ठाट गोधन के सहसक दिये बताई ॥१२॥ मनमुख नाम नाना 

मोहन कौ आध लाख धन दीनौ । मामा जसवंत यशोधर यशधर धन दे पूरी 
कीनो ॥१३॥ श्रीजसुमति ढाढ़िन पहराई सारी सरस सुहाई । नखशिखलों 
भूषन कंचनके मोतिन माँग भराई ॥१४॥ पटला नाम लालकी नानी तिनसारी 
जरतारी । दीनी सरस पचलरी माला मोतिनकी छबि भारी ॥१५॥ नेमा और 
सुरेमा लालकी मामी अति सुखदाई | तिन दीयौ हार सरस मोतिनकौ पहरत अति 
छबि छाई ॥१६।॥ सानंदा आनंदा फूली तिन सब भूषन दीने । बड़ी माय 
रोहिनी सलोनी वेश दई रंग भीने ॥१७॥ जसदेवी जसरूपा दोऊ मौसी परम 
सुहाई । तिन दीनी अति सुरंग चूनरी अँगिया अति मन भाई ॥१८।| कीरति 
दये रतन भूषण मनि गज मोतिन की माला | और कहाँ लगि बरनि सके को देत 
भई ब्रजबाला ॥१९॥ फूली अँग न समाति है ढाढ़िन अरु ढाढ़ी मन फूल्यौ। 
लटकि लटकि दोऊ नाचन लागे आनंद तन मन भूल्यो ॥२०॥ गोपी गोप 
भये प्रमुदित चित घर घर बजत बधाई । क्ृष्णदास गिरिधरन जन्म यह प्रेम मगन 
मन गाई ॥२१॥ 

# राग बिलावल # कीरतीजुकी ढाढ़िनि जमुमति जूपे आई । सुनी द्वार ठाड़ी 
तब भीतर भवन बुलाई ॥१॥ ढाढ़िन दई असीस चिरजीयौ कुँवर कन्हाई । 
सादर ते नैंदरानी कीनी बहुत बड़ाई ॥२॥ दिये बसन मनि माणिक मुक्ता 
दाम सुहाई । रतन जटित की पहोंची बाँधी निज कर सौं जाई ॥३॥ दुलरी 
तिलरी चौकी सरस ढाढ़नि पहिराई । किये मनोरथ पूरन जो मन चितत 
आई ॥४॥ हैंसि बोली तब ढाढ़नि दान मान बहु पाई । जसुमति तुम बहु 
दान करतहौ रंक न राई ॥५॥ सुनहु महरि एक बात कहतहों सुखद सुहाई। 
मेरी महरिकें कन्या हैहै जो सुंदर सुखदाई ॥६॥ तेरे पूतके संजोग सगाई हों 
करोंगी बनाई । चली मुदित मन ढाढ़नि किशोरीदास शिर नाई ॥७॥ 

# राग बिलावल # श्रीव्रजराजकें हो आनंद मंगल भीर । देस देसके जाचक 
आये पढ़त बिरद आभीर ॥घ्रु.॥ एक ढाढ़ी सारों पाली | बोलन सीखई मानो 
आली । खेचरी चरुवा जस गायौ । उन लियौ है आपन मन मायौ ॥१॥ 

एक मैना मोद बढ़ावे | जसुमति की कूख मल्हावै । वे नंदराय भवन भावें । वे 
दान बोहोत विधि पावें ॥२॥ एक सूवा हाथ पढ़ायौ । जसुमति हों सुजस 
सुनायौ । वह नंदराय मन भायौ । सुक कंचन चोंचु मढ़ायौ ॥३॥ एक मोर 
नचावत आये । उन कुहुकि कुहुकि जस गाये । वे व्रजपति निकट बुलाये । वे 
दान बोहोत बिधि पाये ॥४॥ एक तुरंग नचावत आये । गोपनकों सुजस 
सुनाये । वे नंद गोप मन भाये | मणिमाला तिनहिं दिवाये | एक गज चढ़ि ढाढ़ि 
आये । वे नाचत अति मनभाये | वे बेस अनुपमा पाये | नख शिखलों 
पहिराये ॥६॥ एक मृगछौना गृही आन्यौं | नखशिखलों छबिसों बान्यौ । 
वह नंद चरन पर लोटें । सबगोपनके मनमोटें ॥७॥ एक कटिजरकसी पट 
बांधे । बनचर धरि लायौ काँधे | वह लै बलाय तृन तोरें । सब गोपनके मन 
मोरें ॥८॥ एक हंस नचावत आये । वे ढाढ़ी परम सुहाये । वे हँसिकें निकट 
बुलाये । गजमोति तिनहिं चुगाये ॥९॥ एक नाचत तंबक तंबे | डग धाई 
घरत पग लंबे । वे नंदराय मन भाये । करटोडर तिनहिं दिवाये ॥१०॥ एक 
नट विद्या बहु खेलें । गरें डारि भुजा भुज मेलें | वे नंदराय मन भाये । गजहस्ती 
तिनहिं दिवाये ॥११॥ एक बरसानेतें आये । वे ढाढ़ी परम सुहाये | चिरजीबहु 
लालकी मौसी वे देत दान बहु होंसी ॥१२॥ जिन यह जसगाय सुनायौ । 
जाके मनमें यह आयौ । यह किसोरीदास मन भायौ । बूंदावन वास 
बसायौ ॥१३॥ 

# राग देश ऋ बेटी भई भान कें अरु नंद के फरजंद । हॉजी वाहवा हाजी 
वाहवा । किरतकों कन्या भई जसोदाकें कान्ह [हॉजी.॥१॥ मिटे दुखदंद 
भयौ द्रजकें आनंद ।हॉजी.। हरद दही दूध घृत रंगे सब ग्वाल ।हॉँजी.॥२॥ 
हमतौ ढाढ़ी ब्रजके तुम व्रजके सिरदार ।हाँजी.। आये नंदराय दान देत लाय लाय 
हॉजी.॥३॥ नंदराय भानराय जीयौ महाराज ।हॉजी ढाढ़ी! मांझ जनम 
जनमजाचुँ.. व्रजराज ।हॉजी.॥४॥ 

# राग देश * ढाढनियाँ मचल रही रे मोय नंद घर लें चलरी । पुत्र भयौ सब 

जगनें जान्यो तेंने मोसों क्यों न कहीरे | मोय मिलै नख सिखलों गहनौ लाऊ तो 
बात सहीरे । जरदौजीके वस्र मिलेंगे फरिया चोली एड्रे | कृष्ण कृपा बिन को 
या जगमें जिन मेरी बाँह गहीरे ॥५॥ 

# राग ईमन # ठाढ़नि नाचै अरु गावै लै लै नाम गोप सबनके हरखि असीस 
सुनावै ॥१॥ आनेंद मगनभई संग ठाढ़नि झँझनि झमका मचावै । लियें 
समाज रंग उपजावै ढाढ़ी हुरक बजावै ॥२॥ ये दोऊ गावें अतिमन भावें आनंद 
उर न समाई । बड़े गोप उपनंद नंदजू दीनी रहस बधाई ॥३॥ कंचन मनी 
पार्टबर अंबर ढाढ़ी कों पहिरावै । अगनित गोधन ठाठ द्विजनकों घर घर बॉँटि 
लुटावै ॥४॥ मनिमाला पौहोंची बाजूबंध हरखि हरखि पहिरावै । श्रीनंदरानी 
सब सुख सानी ढाढ़नीकों पहिरावै ॥५॥| आवौ मंगल गावौ बधाई कहत जसोदा 
रानी । ढाढ़ी ढाढ़नी दोऊ गुन आगर गोप बंसकी मानी ॥६॥ नंदराय विनति 
सुनी मेरी मोहि अपनौ करे लीजै | अपने लालकी रहसि बधाई बलीदास कों 
दीजे ॥७॥ 

# राग बिहाग # बेटी भई भान हांजी नंदके फरजंद ॥ हांजी वाहवा जी 
वाहवा। किरतको कन्या भई जसोदाके कान्ह हांजी ॥१॥ मिटे दुश्ख दंद 
भयो व्रजके आनंद हांजी । हरद दही दूध घृत रंगे सब ग्वाल हांजी ॥२॥ हम 
तो ढाढ़ी ब्रजके तुम व्रजके सिरदार हांजी । आये नंदराय दान देत लाय लाय 
हांजी ॥३॥ नंदराय भानराय जीयो महाराज हांजी । ढांढ़िमांझ जनम जनम 
जाचुं ब्रजराज हांजी ॥४॥ 


दसोंधी के पद 


# राग सारंग & चौकतें उठिकें नैंदरानीनें ढोटा पलना माँझ सुवायौ । पहलें 
डोरि लई जसुमति कर थोरे थोरे बैठि झूलायौ ॥१॥ पीत कुलह पहराई 
तासों लटकन गूँथि बनायौ । नैन ऑजिकें दियो अरु पॉयन नूपुर 
पहरायौ ॥२॥ फिरि फिरि निरखि निरखि सुंदर मुख डारनि राईलोंन उतारी । 
श्रीविडल गिरिधरनलालके मंगल गावति सब व्रजनारी ॥३॥ 

# राग सारंग & यमुना पूजन आज चली नेंदरानी जू रुचिर सिगार कराये । 
सब कोऊ लेति बलाय महरि की बाहर निकसी ढोटा जाये ॥१॥ बाजन बजत 
संग मिलि गावति झुंडन सब बनि ठनि व्रजनारी । हँसिहँसि कहत सुनो रानी 
जसुमति नित आनँद किये गिरिधारी ॥२॥ पूजा करिं यशोमति यमुनाकी 
पकवानन के इला लुठाये | पाँइन लागि उलटे घर आई गोद उठाय लिये सुत 
प्याये ॥३॥ आछठी हरद सुरँग कुँकुम कोरेन साथिये फेरि धराये । 
श्रीविद्रलगिरिधरनलाल की तिल चामरी बॉटि सुख पाये ॥४॥ 
औ राग सारंग & दोऊ ढोटा और नंदरानी बड़े चौक बैठे ब्रजराज | बाजे बजत 
सिंघ द्वारे पै मंगल होत चौगुनौ आज ॥॥१॥ छिर्कत खरिक भरे गायन के 
सौने रूपे सींग मढ़ाय । पढ़ि पढ़ि वेद असीस देत द्विब सुत चिरजीवो जसुमति 
माय ॥२॥ फिरि फिरि ग्वाल गोप पहराये अरू पहराई सब व्रजनारी । आरती 
करि हुलसी जसुमति मन आभूषण सब दये उतारी ॥३॥ सर्वसु वारि देत 
नौछावरि दश दिनके मेरे लाल कहाये श्रीविद्नगिरिधरनरायनें अति सुंदर दोऊ नाम 
धराये.. ॥४ 
# राग सारंग # मांडे द्वार हरद रोरीसों लागत परम सुहाये । वंदनवार साथिये 
कोरेन आछे चित्र बनाये ॥१॥ गलिन गलिनमें यह कौतूहल कहत कहा 
निधिपाये । निधरक भये सकल व्रजवासी अब निज गोप कहाये ॥२॥ अतिरस 
उमगि भरे नरनारी नंद भवन फिरि आये । श्रीविद्ठनगिरिधरन सबन मिलि लै ले 
गोद खिलाये ॥३॥ 

मासदिनके चौक के पद 

# राग सारंग # मासदिनाकौ चौक आज नँदरानी बैठी ढोटा लियें। हाथ पाँइ 
माँडे रोरीसों पीरे अक्षत माथें दियें ॥१॥ नैंदराय और मात यशोदा रहसि कहत 
येही दिन आयौ । इन आँखिनसौं हमें विधाता लालकौ तीसरी चौक दिखायौ 
॥२॥ फूलि फूलिकें सब व्रजनारिन आछे मंगल गाये । अपने अपने घरके 

दरें सब मिलि बाजे फेरि बजाये ॥३॥ रहसि कहत सबै दुहु वन बहु विधि 
हमरे अभिलाष पूजाये । श्रीविद्रनगिरिधर दोऊके तुम मैया ये बाप कहाये ॥४॥ 
# राग सारंग # आनंदराय गृह गावति खेलति आवति है व्रजनारी । नये नये 
आभूषन अंग पहरे अरु तन उत्तम सारी ॥१॥ बैठी जुरी नंदग्रह देत परस्पर 
गारी । मेवा वॉँटि करत नौछावर गोपवधू निज भारी ॥२॥ तुमरे ढोटा पर 
नंदरानी हम सगरी बलिहारी ! सब सुख दीने प्रगट श्रीविहल नंद कुँवर 
गिरिधारी ॥३॥ 
# राग सारंग & सुवरन कलश ध्वजा पौरिनपै आछी भाँति सँभारे | हरद दही 
रोशीतें छिरके सब गोपिनके द्वारे ॥१॥ भीर रहत नरनारिन की गृह गावत गीत 
बधाये । काहू नहीं सुह्ात कछू अब ललन भामते पाये ॥२॥ आनंदमें बीतत 
सगरी दिन इन ढोटाके जाये । श्रीविद्रलगिरिधरन प्रगटिके बोहोत बड़ाई 
गाये ॥३॥ 
# राग सारंग # तेल भरे भरे केश सोंधें अंग भरे स्वच्छ सारी । ऊर्मित कुंभ 
भरे उर दोउ तैंबोल भरे मुख चुचकारी ॥१॥ जसुमतिके अंक त्रिभुवन मंडन 
गोद लियें चुखावति भारी । हिरदें नैन दोउ वाद लग्योहे दूरी न करै दोऊन अंचल 
बिडारी । पीढ़ा बैठि पाऊँ धरि नीचें तहाँ ठाड़ी सनमुख सुकुमारी । देखत सूर 
भयौ अति शीतल गति न करै अंतर मत्ति हारी ॥३॥ 

करवट के पद 


# राग रामकली # करवट लई प्रथम नँदनंदन । ताकों महरि महोत्सव मानत 
भवन लिपायो चंदन ॥१॥ बोलीं सकल घोषकी नारी तिनकौ कियौ बंदन । 
मंगल गीत गवावत्त हरखत हँसत कछू मुख मंदन ॥२॥ यह विधि भई घड़ी 
दै चारिक तब कुँवर उठि जागे । भूलि गई संभ्रममें सुतकों कछु एक रोमन 
लागे ॥३॥ दई लात गिरि गयौ शकट थैंसि तब ही सवै उठि दौरे । विस्मय 
भेये विलोकत नैनन भल्रे से कछु बौरे ॥४॥ लिये उठाय कुँवर व्रजरानी रहसि 


नामकरन के पद & राग रामकली # १३७ 
कंठ लपटाई । प्रेम बिबस सब आपुन सँभारत परमानंद बलि जाई ॥५॥ 
नामकरन के पद 


# राग रामकली #& जहाँ गगन गति गर्ग कह्यो | यह बालिक अवतार पुरुष है 
कृष्ण नाम आनंद लक्यौ ॥१॥ द्रोण धरा वसु परम तपोधन पुत्र नाम निरभय 
करी । ते तुम नंद यशोदा दोउ वर माँग्यौ सुत देहु हरी ॥२॥ कहै नँदराय 
सबनके आगे सकल मनोरथ पूरन करे | परमानंददासकौ ठाकुर गोकुल की आपदा 
हरे... ॥३॥ 

# राग रामकली # नंदगृह आयौ गर्ग विधि जानी । रामकृष्णके नाम करन 
हित यदुकुल के सनमानी ॥१॥ गजमोतिनके चौक पुराये नामकरन विधि 
ठानी । मंगल गीत गावत यशोमति बोलत अमृत बानी ॥२॥ प्रथमही सुनों 
बड़े ढोटा के नाम राम बलदेव । हलधर और नाम संकर्षण कोऊ न जाने 
भेव ॥३॥ अब यह नाम तुम्हारे सुतके सुनौ चित्त दै नंद | कृष्ण नाम नारायण 
केशव है हरि परमानंद ॥४॥ पद्मनाभ माधों मधुसूदन वासुदेव भगवान । 
और अनंत नाम इनके हैं कहों कहाँ लों आन ॥५॥ नंदसुवन त्रिभुवन के 
ठाकुर तिनके नाम धराये । परमानँद प्रभु अखिल लोकपति गोप वेष धरि 
आये ॥६॥ 

# राग रामकली # देत गज बाजिं ब्रजराज बिराजत गोपनके सिरताज । देश 
देशते खट दरसन आवत मन इच्छित फल पावत कीरति अपंरपार पहुँचे चढ़ि दान 
जहाज ॥१॥ सुरभि तिल पर्वत अर्ब खर्च कंचन मनि देत सहज सुत्त हितके 
काज ॥ नारायनरहि स्यामदासकें प्रभुकौ नामकरन करवावत नँद मुदित मन बँधी 


बह | फॉ-+डियाए, !रि | 

# राग रामकली #& सुनौ हो जसोदा आज कहूँ ते गोकुल में एक पंडित आयौ। 
अपने सुतकौ हाथ दिखावी सो वह कहै जो विधि निरमायौ ॥१॥ तुरत ही 
जन पटयौ देखनकों आनि बुलाय दियौ अरधासन । पाँय पखारि पूँजि अँजुली ले 

तब द्विजपै मॉग्यो अनुशासन ॥२॥ मुख पखारि काजर टिकुली दे कठन सों 
हरि कंठ लगायौ । सुंदर तात मात कनियाँ लै विप्र चरन बंदन करवायौ ॥३॥ 
दै असीस कर धरि कर देख्यौ सुनि बिशालनैनी सुतके गुन | लोचन चिह्न होइ ये 
श्रीपति उदर दाम पावन शुभ बंदन ॥४॥ हस्त सूत पग दूत बहुत गुन भुव 
मंडल या सम नहीं कोऊ ! परमानंद करी नौछावरि हरखे नंद जसोदा दोऊ॥५॥ 
# राग रामकली & अब डरकौनको रे भैया । गर्ग बचन गोकुलमें पैठे हमारे 
मीत कन्हैया ॥१॥ कहत ग्वाल जसुमतिके आगें है त्रिभुवन कौ रेया । तोर्बौ 
शकट पूतना मारी को कहि सकै बगैया ॥२॥ नाचौ गावी कारे बधाई सुखन 
चरावी गैया । परमानंददासको ठाकुर सब प्रकार सुख दैया ॥३॥ 

# राग टोडी # देत गजदान आज बव्रजराज बिराजत गोपनके सिरताज ॥ 
देशदेश तें खट दरशन आवत मन ईच्छा फल पावत किरत समुद्रपार पहोंची चढ 
दान जहाज ॥१॥ सुरभी तील पर्वत अर्व खर्व दीने सो सब सुतहित काज ॥ 
हरिनारायन स्यामदासके प्रभुको नाम करन करवावत महर मुदित मन बंधीहें धर्मकी 
पाज_॥३२॥ 


कान छेदन के पद 


है राग सारंग & आयौ कर्णवेध दिन नीकौ। गुरकी भेली हाथ निवाई कियौ रोचन 
कौ टीकौ ॥१॥ गुरु शशि नक्षत्र बार बल पहुँच्यौ दिन मनि अति सुखदाई । 
सौने कंठ भूषन पहराये हाथ सुहारी पाई ॥१॥ विग्रन दान मान बहु दीनौ पूजा 
करी मुरुदेवा । कृष्णदासकों यह वर दीजै पद पंकजकी सेवा ॥३॥ 

# राग सारंग # गोपालके वेध कर्णकौ कीजै । गुरुबल तिथि बल नक्षत्र बार 
बल शुभ घरी बिचार लीजै ॥१॥ गणिक निपुण द्वै चारि बैठिकें मतौ बिचार्यौ 
नीकौ । मुहूरत जामें दोष रहित सुखसागर है जीकौ ॥२॥ दियौ मनोरथ सब 
सुखदाता चीते मनोरथ पाये । नारी सीमंतनी गीत गवाये दिये भूषण मन 
माये ॥३॥ जसुमति माय गोद लै बैठी लाल देखि मन हरखे । शुची माता 

के गोद बैठिके मूँदि श्रवन मन करखे ॥४॥ कनिक सूची ले श्रवन को दीनी 
बेधत बार न लागी । बाल रूदन जब करन लग्यौ रोहिनी मात लै भागी ॥५॥ 
चुचकारत चुंबत चौंपत हिय लेहुँ बलैयाँ तेरी | देत दान नैंदराय विप्रनकों कहे 
परमानँद हेरी ॥ 

# राग सारंग # सूची पढ़े दीनी द्विज वर देवा । जाते पीर न होई कर्णकों हम 
करिहें तब सेवा ॥१॥ कहत यशोदा द्विज वर देवा तुव मन भायौ कहिये । 
गोकुल के प्रतिपालय लाइक नंद गोपकें रहिये ॥२॥ एसौ सुख अपने दूग 
देखों सकल संपदा बाढ़ी । यातें कहा अधिक चहियत है अष्ट महासिधि 
टाड़ी ॥३॥ चिरजीयौ यह मैंदलाल तेरौ द्विज वर बोलें बानी । नंदराय यश 
जुग जुग बाढ़ी परमानंद बखानी ॥४॥ 

# राग सारंग # सुतके कान छेदत नैंदरानी । सूची देखत भाजि चले हरि बहोरि 
पकरिकें आनी ॥१॥ छेद कर्ण सबहिन पहरायौ मनमें अति हरखानी । हैँसि 
दीनौ तब व्रजपति प्रभुकी सुनि सुनि तोतरि बानी ॥२॥ 

# राग सारंग # कुँवरकौ वर्णबेध करि लीनौ | जाति कुदुंब पांबर पहरी जिन 
जो माँग्यौ सो दीनौ ॥१॥ अन्नदान गो दान कर इमि धन जो जाकौ अधिकारी। 
देत आनँद हरख अपने कों हरुवी को भारी ॥२॥ गोकुलवासी सब सुख रासी 
पायौ चीत्यौ मनकौ । कृष्णदास पायौ मन भायौ गुन गोपाल के धनकौ ॥३॥ 
# राग सारंग & कान्हकौ कर्ण छेदन हाथ सुहारी भेली गुरकी | विधि बिहँसत 
हँसत हेरि हेरि जसुमतिकें धकथकी उरकी ॥9॥ रोचन भरि लै देत सूची श्रवन 
निकट अति ही चातुरकी । कंचनके दै दुर मैँगाय लिये कहा कहों छेदन 
आतुरकी ॥२॥ लोचन भरि भरि दोऊ माताके कान छेदन देखत जिय मुरकी। 
शरोवत देख जननी अकुलानी लियौ तुरत नउवॉकौ भुरकी ॥३॥ हँसत नैंद 
युवती सब विहँसी झुमक चलीं सब भीतर ढुर्की । सूरदास नंद करत बधाई अति 
आनंद बाला व्रजपुरकी ॥४॥ 


१४० अन्न प्राशन के पद # राग सारंग % 
अन्न प्राशन के पद 


# राग सारंग # आज कान्ह करि है अन्न प्रासन | मनि कंचनके थार भराये 
भाँति भातिके बासन ॥१॥ नंदघरनी ब्रज बधू बुलाई जे सब अपनी पाँतिन। 
कोऊ जौनार कोऊ करै घृत पके खटरस के बहु भाँतिन ॥२॥ बोहोत प्रकार 
किये बहु बिंजन अनेक बरन मिष्टन । अति उज्ज्वल कोमल अति सुंदर अति 
अद्भुत पकवान ॥३॥ जसुमति नंदहि बोलि कह्मौ तब महर बुलावों जाति। 
आपु गये सब गोपनके घर ले आये सब ज्ञाति ॥४॥ आदर करि बैठाय सबनकों 
भीतर गये नैंदराय । जसुमति उबटि न्हवाय कान्हकों पट भूषन पहराय ॥५॥ 
बारबार मुख निरखि यशोदा पुनि पुनि लेत बलाई | तनकसी झगुली माला मोतिन 
कर चूरा दुहुँ पाई ॥६॥ और जात सुत मुख जुठरायौ नंद बैठाये गोद | महरि 
बुलाई बैठारी मंडली आनँद करत विनोद ॥७॥ कनिक थार भरि खीर धरी ले 
तापर मधु घृत नाई । नंद लै लै हरि मुख जुठरावत नारि उठीं सब गाई ॥८॥ 
खटरस के परकार जहाँ लगि लै लै अधर छुवावत । विश्वभर जगदीश जगत गुरु 
परसन मुख करवावत ॥९॥ तनक तनक जल अधर पौंछिकें जसुमतिपे 
पहोंचाये | हरखित युवति सब लै लै मुख चूमि चूमि उर लाये ॥१०॥ महरि 
गोप सबही मिलि बैठे पनवारे परसाये | भोजन करत अधिक रुचि उपजाबै जो 
जिहिं जिहिं मन भाये ॥११॥ यह विधि सुख बिलसत व्रजबासी धनि गोकुल 
नरनारी । नंदकुँवरकी या छबि ऊपर सूरदास बलिहारी ॥१२॥ 

# राग सारंग & अन्नप्रासन दिन नंदलालकौ करत यशोदा माय । ब्राह्मण देव 
पूनि कुलदेवी बोहोत दक्षना पाय ॥१॥ कुटुंब जिमाय पार्टंबर दीने भवन 
आपने आय । मागध भाट सूत सममाने सबहिन हरख बढ़ाय ॥२॥ जो जिहिं 
जाँच्यी सो तिन पायौ नंदराय बड़ दानी । भक्त हेत प्रयटे जग जीवन परमानंद 
गुन _गानी ॥३॥ 

# राग सारंग # यह मेरे लालकौ अन्नप्रासन | भोजन दक्षना बोहोत द्विजनकों 
देहू मणि मय आसन ॥१॥ पायस भरि हर पललव लै हो सब गुरजन अनुशासन। 


मृतिका भक्षण के पद # राग रामकली # १४१ 
परमानंद अभिलाख यशोदा बेगि बढ़े खटमासन ॥२॥ 
# राग सारंग # सुदिन सवारी शोधिकें लालजू भोजन कीजै | कुलदेवता मनाई 
हरखसों यह मानि मन लीजै ॥१॥ ब्राह्मण भोजन और दक्षना अति आदरसों 
दीजै । आशीर्वाद देत सबै मिल मन इच्छित फल लीजै ॥२॥ यह बाढ़ी बेलि 
० कड़ेंते लोचन पुट अमृत रस पीजै | परमानंद कहत नैँदरानी देखि देखि मुख 
॥३॥ 


मृतिका भक्षण के पद 

# राग रामकली # मोहन तें माटी क्‍यों खाई । ठाड़े वाल कहत सब बालिक 
जे तेरे समुदाई ॥१॥ मुकरि गये मैं सुनी न देखी झूठेई आनि बनाई । दै 
प्रतीति पसारि वदन तब सब बसुधा दरसाई ॥२॥ मगन भई जसुमति मुख 
चितवत ऐसी बात उपजाई । सूरदास उर लाय लालकों लोंन उतारत राई ॥३॥ 
# राग रामकली # उगलौ प्यारे बाल गोपाल माँटी। बार बार अनरुचि उपजावत 
जसुमति हाथ लिये सॉँटी ||१॥ महतारीकौ कह्यौ न मानत कपट चतुरई ठाटी। 
बदन उघारी दिखायौ अपनौ नाटककी परपाटी ॥२॥ बड़ी बार भई लोचन 
मूँदे भरम जवनिका फाटी । सूरदास नैंदरनी थकित भई कहत न मीठी 
खाटी ॥३॥ 

# राग रामकली # देखो गोपालजूकी लीला ठाटी । सूर ब्रह्मादिक अचरज है 
हे जसुमति हाथ लिये रजु सँटी ॥१॥ ये सब ग्वाल प्रगट कहत हैं श्याम 
मनोहर खाई माँटी । बदन उघार भीतर देख्यों त्रिभुवन रूप बैराटी ॥२॥ 
क्रेशवके गुन वेद बखाने शेष सहस मुख साटी लादी। लख्यी न जाय अंत अंतरगति 
बुधि न प्रवेश कठिन यह घाटी ॥३॥ जन्म कर्म गुन श्यामके बखानत समुझ 
न परे गूढ़ परपाटी । जाके शरन गये भय नॉहीं सो सिंधु परमानंद दाटी ॥४॥ 
# राग रामकली # तें माटी क्यों खाई मेरे मोहन । ठाड़े कहत गोप बालिक 
सब जैहें तेरे गोंहन ॥१॥ मुकरि गये मैं कछु न देखी झूठेई आनि लगाई । 


प्र 'ऊखल के पद # राग बिलावल # 

दै प्रतीति पसार बदन तव सब बसुधा दरसाई ॥२॥ चक्रत भई जसुमति जिय 

डरपी मन माया उपजाई । सूरदास प्रभु बाल केलि रस म्हों आई पीराई ॥३॥ 
ऊखल के पद 


# राग बिलावल # निगम साखि देखौ गोकुल हरि। जाकों दूरि दरस योग यज्ञ 
कियें बॉध्यौ जसोदा ऊखल सों धरि ॥१॥ चुटकी दे दै ग्वालि नचावत नाचत 
कृष्ण बाललीला करि | जाके भय भ्रमत पवन रवि शशि जल करें टहल लटुकी 
डर ॥२।॥ क्षीर समुद्र शयन संतत जाकों माँगत रोय पतुखियादै भरि । सूरदास 
प्रभु गुन के गाहक यह रस गाय गये अनेक तरि ॥३॥ 

# राग बिलावल # जसोदा तेरी कठिन हियौरी माई । तनक दधि के कारनें 
तू बाँधे ऊखल ॥१॥ जे मूरति जल थल में व्यापक सुपनें न देत दिखाई । 
ते मूरति तें अपने अँगना चुटकी दै दै नचाई ॥२॥ जे मूरति देवन मुनि दुर्लभ 
निगम नेति करि गाई । ताहीते तू गर्व भुलानी घर बैठें निधि पाई ॥३॥ 
बारंबार सजल दल लोचन चितये कुंवर कन्हाई । कहा कहूँ जो छुड़ावत ही हों तें 
मोहि सोंह दिवाई ॥४॥ सूर पालक असुरन उर सालक त्रिभुवन देत भुलाई। 
सूरदास प्रभु सब बिधि लायक हितसों कछु न बस्याई ॥५॥ 

# राग बिलावल # गोविंद बारबार मुख जोवै । कमलनैंन हरि हिलकिन रोवत 
बंधन छोड़े यह सोवै ॥१॥ जो तेरी सुत खरौई अचगरौ अपनी कूखि कौ 
जायौ । कहा भयौ जो घरकौ लरिका चोरी माखन खायौ ॥२॥ नई मटुकिया 
दह्मौ जमायौ देव न पूजन पायौ। तिहिं घर देव पितर काहेके जिहि घर कान्हर 
आयी ॥३॥ जाकौ नाम कुठार धारहै यमकी फाँसी काटै । सो हरि बाँधे प्रेम 
जेबरी जननी सॉंट लै डाटै !४॥ परमानंददासकौ ठाकुर करत भक्त मन भाये। 
देखि दुखि ये सुत कुबेरके लालजू आप बँधाये ॥५॥ 

# राग बिलावल # कवके बाँधे ऊखल श्याम | कमल नैन बाहिर ही राखे तू 
बैठी सुखधाम ॥१॥ है निर्दय दया तोहि नॉही लागि रही गृह काम ! देखि 


ऊखल के पद # राग बिलावल # १४३ 
छुधाते मुख कुम्हलानों अति कोमल तन श्याम ॥२॥ छोड़ो बेगि बड़ी बिरियों 
भई बीति गये युग याम । तेरे भयसों निकट न आवें बोलि सकै नहीं राम ॥३॥ 
जन कारन भुज आप वंधाये बचन किये हँसि ताम । ताही दिनतें प्रगट सूर प्रभु 
दामोदरसी नाम ॥४॥ 

# राग बिलावल # चित दे चितै तनुज मुख ओर। सकुचत शीत भयौ जलरुह 
तुब कर लकुट निरखि शशि भोर ॥१॥ सुंदर ललित श्रवत अँसुवन अति 
अरुन चपल लोचन की कोर । डारत मानों गंडु सुधा भर विधु मंडलतें उभय 
चकोर ॥२॥ अब्जनाल सम मृदुल युगल भुज ऊखल बाँधे दाम कठोर । मानों 
भुजंग भीत बँबीसों अरुझि रहे कंचुकी गर जोर ॥३॥ अनेक रत्न मनि मुक्ता 
हीरा वारों सुत पर प्रान अकोर । सूरदास प्रभु सुखद बचन सुनि लजित कहे तब 
माखन चोर ॥४॥ 

# राग बिलावल # कही तौ माखन लाऊँ घरते । जाके काज लकुटिया लीनी 
डारत नॉहिन करते ॥१॥ देखि यशोदा बदन कमल की शोभा बाढ़ी डरते । 
ज्यों जलसुत शशि समै सँकुच निश प्रफुलित नॉहिन सरते ॥२॥ कोमल गात 
उलूखल उकसित निकसत गिरा नगरते। सूरदास धीरज धरि गोविंद उठउ न धरनी 
परते.. ॥३॥ 

# राग बिलावल & यशोदा माई यह न बूझिये काम | कमलनैन की भुजा 
दूखि हैं बाँधे ऊखल दाम ॥१॥ पुत्रहू ते प्रीतम नहीं कोऊ कुल दीपक मनि 
धाम ॥ देखियत कमल बदन कुम्हलानौ तूं निर्मोही बाम ॥२॥ हरि पर वारि 
डारि सब तन मन गोरस अरु सब दाम । तू अपने मंदिरमें बैठी हरि आँगनमें 
घाम ॥३॥ येही है सब व्रजकी जीवनि सुख पावत लिये नाम । सूरदास प्रभु 
भक्तन के वश हैं जगके विश्राम ॥४॥ 

# राग बिलावल # यशोदा तोहि बाँधत क्यों आयो | कसक्यौ नहीं नेंक मन 
तेरी याही कोहू जायौ ॥१॥| शिव विरंचि महिमा नहीं जानत सो तो गाय संग 
धायौ । तातें तू पहचानत नाँही कौन पुन्य तें पायौ ॥२॥ इतनी कहि उसकारत 


१४४ बाललीला के पद # राग सूहा # 

बाहिं गोरस हित बल छायो । कहा भयौ जो घरके लरिका चोरी माखन 
खायौ ॥३॥ अपने कर करि बंधन छोड़े प्रेम सहित उर लायौ । सूर सुबचन 
मनोहर कहि कहि अनुज सूल विसरायो ॥४॥ 

# राग बिलावल # काहेकों कलह बाध्यौ दारुन दामरि बाँध्यौ कठिन लकुट 
करे त्रास्यो मेरौ भैया । नौँहिं कसकत मन निरखि कोमल तन तनक दभ्षिके कारनें 
भूलीरी तू मैया ॥१॥ हों न रह्यौरी घर देख तो तेरी यों अरि फोरतो भाजन 
सब सुजानत बलैया । सूरदास हित हरि लोचन आये हैं भरि बलिहूकौ बल जाकौ 
सोहै सुकन्हैया ॥२॥ 

# राग विलावल # जमुमति रीस करी करी रजु करखे । सुतहि क्रोध देखि 
माताकौ मनहीं मन हरखे ॥१॥ उफनत खीर जननी कर व्याकुल इहि विधि 
भुजा छुड़ायी । भाजन फोरी दह्ौ सब डास्थौ माखन मुँहि लपटायौ ॥२॥ लै 
आई जेवरी अब बाँधों गरब जानी न बँधाये । आँगुर दै घटि होत सबनिसों पुनि 
पुनि और मँगाये ॥३॥ नारद श्राप भये यमलार्जुन इनकौ अब जो उधारै । 
सूरदास प्रभु कहत भक्त हित जन्म जन्म तर धारे ॥४॥ 

# राग सूहा ऋ आँगन स्याम नचावहीं जसुमति नंदरानी ॥ तारी दै दै गावहीं 
मधुरे सुरबानी ॥१॥ पॉयन नूपुर बाजहीं कटि किंकिनी कूंजे । नेन्‍्ही नेन्‍्ही 
एड़ियन अरुनता फली बंब न पूजें ॥२॥ जसुमति गान सुनें श्रवनन तब 
आपुही गावें । तारी बाजत देखही पुनि तार वजावै ॥३॥ केहरि नख उर पर 
रूरे सुठि शोभाकारी । मनहूँ श्याम घन मधि में नव शशी उजियारी ॥४॥ 
गभवारे सीर केसहें बने घूँघरवारे लटकन लटकें भाल पर विधु मधि गनतारें ॥५॥ 
कठुला कंठ चिबुक तरें मुख दसन बिराजें ॥ खंजन बीच शुक आनिके मनु परयौ 
दुराजें ॥|६॥ जसुमति सुत हिं नचावही छबि देखत जियतें ॥ सूरदास प्रभु 
श्याम कौ सुख टरत न हियतें ॥६॥ 


बाललीला के पद # राग रामकली #% बृष्प 
# राग रामकली # यशोमति मन अभिलाष करै । कब मेरौ मोहन घटुरुवन 
रैंगे कब द्वैक पग धरनी धरे ॥१॥ कब दतियाँ दै दूधकी देखों कब तोतरे मुख 
बचन उचरै । कब अरु नंदबबा कहि टेरे कब मैया कहि मोहि रै ॥२॥ कब 
मेरी अंचर गहि मोहन दे दै कहि मोसों झगरे ! कबधों तनक तनक कछु खेहै अपने 
कर लै मुखहि भरे ॥३॥ कब हँसि बात कहैगो मोसों यह सुख सब ठुख दूरि 
करै । श्याम अकेलौ अँगना छाँडिके आप गई कछु काम घर ॥४॥ आयौ 
तृणा अघवाय उज््यों तब गरजत गगन सहित गहरे । सूरदास सब लोक सुनत 
ध्वनि जो जहाँ सो तहाँ अति भय भर ॥५॥ 
# राग रामकली # रानी तेरे लालसों कहा कहों । जे जे कर्म नैनभरि देखति 
हों अचंभे रहों ॥१॥ तोस्यौ शकट पूतना मारी तृणावर्त बध कीनौ । सात 
दिवस तेरेई ढोटा एक हाथ गिरि लीनौ ॥२॥ जबते दाम उलूखल बाँधे तरवर 
तोरि गिराये । कालिंदी जल निर्विष कीनौ गो सुत मृतक जिवाये ॥३॥ है 
कोऊ यह बड़ो देवता के ब्रह्मा कै शंभु । परमानंददासकी ठाकुर तिहुँ लोककौ 
खंभु ॥४॥ 
# राग रामकली # बलिबलि चरित्र गोकुल राय | दावानल को पान कीयौ 
पीबत दूध सिराय ॥१॥ पूतना के प्रान शोषे रहै उर लपटाय । कहत जननी 
दूध डारत खीजत कछुब न खाय ॥२॥ धस्थौ गिरिवर दाहिने कर धरत बाँह 
पिराय । शकट भंजन धरत कुच युग कठिन लागत पाय ॥३॥ तृणावर्त 
आकाशतें पटक्यौ हन्यौ मु फिराय । डरत ललना झूलत पलना खरे देत 
झुलाय ॥४॥ बकासुर की चोंच फारी सुदिस दृष्टि दिखाय । कीर पिंजरा देत 
अँंगुरी श्याम लेत भजाय ॥५॥ बिना दीपक भवन दूारें श्याम धरत न पाय। 
अघासुर मुख पैठि निकस्यो बच्छ बाल छुड़ाय ॥६॥ लिख्यौ दारें नागकारी 
स्थाम देखि डराय | सहस फन पर निर्त कीनों सप्त ताल बजाय ॥७॥ घोषनारी 
संग मोहन रच्यौ रास बनाय । कहत जननी व्याह की तब हँसत बदन दुराय॥८॥ 
यमलार्जुन तोरि तारे हदें प्रेम बढ़ाय | कहत तात प्रकास पल्‍्लव देह देत 

दिखाय ॥९॥ वृषभ भंजन हनत केशी हन्यो पुच्छ फिराय । डरत सखान 
समेत मोहन देखि व्याई गाय ॥१०॥ हरे ब्रह्मा बाल बच्छ कृत हेत दोरी माय। 
बच्छ ग्वाल समूह सब मिलि फिरि व्रज रच्यो है आय ॥११॥ कहा कहूँ जो 
एक रसना बुद्धि और उपाय । सूर प्रभु हरि रसिक नागर अंगअंग नित 
भाय ॥१२॥ 

# राग रामकली # रुन झुन बजत पग पेंजनी | हरि के तन जगमगत बिच 
बिच जटित कोटि कमनी ॥१॥ उठत तान तरंग बिच बिच जमी राग रगनी। 
धरत पग डगमगत आँगन चलत बत्रिभुवन धनी ॥३॥ तिलक चारु लिलाट 
शोभा जात कापै गनी । अमी काज मयंक ऊपर मानों बालक फनी ॥३॥ 
निरखि बाल विनोद जसुमति होत आनंद घनी । सूर प्रभु पर वारि डारों कोटि 
मनमथ अनी ॥४॥ 

# राग रामकली # हों वारी तेरे मुख पर । मेरी दृष्टि जिन लागों माई मसि 
बिंदु को देहुँ भरूषर ॥१॥ सर्वसु मैं पहलें ही दीनौ दतियाँ नान्‍्हीं नान्‍्हीं दू पर। 
अब कहा नोछाबरि करों सूर सुनि ललित त्रिभंगी ऊपर ॥२॥ 

# राग रामकली # गोपी, नाचति गोद लै गोविंद । देखि देखि जसुमति सुख 
पवत प्रफुलित मुखअरविंद ॥१॥ श्याम गात सरोज आनन शोभित दि के 
बिंद । कुटिल केश सुदेश मधुकर पीवत मुख मकरंद ॥२॥ चलत घुटुरुवन 
चपल मोहन हँसत कछु एक मंद । दास गोविंद प्रभु विलोकति होत जिय 
आनंद ॥३॥ 

# राग रामकली # सिखवत चलन यशोदा मैया । अरबराय कर पान गहावत 
डगमगात धरनी परें पैया ॥१॥ कबहुँक बलिकूँ टेरि बुलावत यह आँगन खेलों 
दोऊ भैया । कबहुँक कुलदेवता मनावत चिस्जीवौ मेरो कुँवर कन्हैया ॥२॥ 
कवहुँक ठाड़ी बदन निहारत मनमोहन की लेत बलैया ॥ सूरदास प्रभु सब 
सुखदाता अति आनैँद बिलसत नँदरैया ॥३॥ 

# राग रामकली # हरि अपने आगे कछु गावत | तनक तनक चरनसों नाचत 

मनही मनही रिझ्ञावति ॥१॥ बांह उठाय काजरी धौरी गैअनि टेर बुलावत । 
कबहुँक बाबा नंद पुकारत कबहुँढ घर ही आवत ॥२॥ माखन तनक लेत 
कर अपने तनक बदन में नावत । कवहुँ प्रतिबिंब खंभ को लों नीले 
दिखरावत ॥३॥ देखदेख जसुमति यह लीला हरख आनंद बढ़ावत । सूर॒श्याम 
के बालचरित नितही नित देखत भावत ॥४॥ 
# राग रामकली # खेलत श्याम ग्वालन संग ॥ सुबल हलधर अरु श्रीदामा 
करत नाना रंग ॥१॥ हाथ तारी देत भाजत सबैं करे करि होड़ ॥ बरजें 
हलधर श्याम तुम जिनि चोट लागै गोड़ ॥२॥ तब कहा मैं दौरि जानत बहुत 
बल मो गात । मेरी जोरी है श्रीदामा हाथ मारें जात ॥३॥ जानिके मैं रहो 
ठाड़ो कहा छुबत तू मोहि ॥ सूरश्याम खीजत सखा संग मनहि कीनौ 
कोहि ॥४॥ 
# राग रामकली #& देखो भाई या बालक की बात | बन उपवन सरिता सब 
मोहे देखत साँवल गात ॥१॥ मारण चलत अनीत करत हरि हटके माखन 
खात ॥ पीतांबर वह सिरतें ओढ़त अंचर दै मुसकात ॥३॥ तेरीसों कहा 
कहूँ यशोदा उराहनौ देत लजात ॥ जब हरि आवत तेरे आगें सकुचि तनक छै 
जात ॥३॥ कौन कौन गुन कहूँ श्याम के नेंक न कहूँ डरात ॥ सूरदास मुख 
निरखि यशोदा कहत कहा यह बात ॥४॥ 
# राग विलावल # मोहन व्रजकेरौ रतन । एक चरित्र आज में देख्यौ पूतना 
पतन ॥१॥ तृणावर्त लै गयौ अकाशें ताही कों धतन । जेजे दुष्ट उपद्रव ठाने 
तिनहीं कों हतन ॥२॥ सुनिरी यशोदा या मोहनकों करि जतन । 
परमानंददासको जीवन श्याम है सुतन ॥३॥ 
# राग विलावल & मनिमय आँगन नंद के खेलत दोऊ भैया । गौर श्याम 
जोरी बनी बलि कुँवर कन्हैया ॥१॥ नूपुर कंकन किंकनी रुनु झुनु बाजें । 
मोहि रही ब्रज सुंदरी मनसा सुत लाजें ॥२॥ संग जमुमति रोहिनी हित कारन 
मैया । चुटकी दे दे नचावहीं सुत जानि नन्हैया ॥३॥ नील पीत पट ओढ़नी 

देखत मोहि भाव | बाल विनोद आनैदर्सूँ परमानंद गावे ॥४॥ 
# राग बिलावल # खेलत मदन सुंदर अंग । युवती जन मन निरखि उपजत 
विविध भाँति अनंग ॥१॥ पकरि बछरा पूँछ ऐंचत अपनी दिश कर जोर । 
कबहुँ बच्छ लै भजत हरि को युवत्ती जनकी ओर ॥२॥ देखि परबस भये प्रीतम 
भयौ मन आनंद । मनहीं आकुल भई व्याकुल गई लाज अमंद ॥३॥ कोऊ 
देखत गहत कोऊ हसत छाँडत गेह | करत भायौ अपने मनकौ प्रगट करि निज 
नेह ॥४॥ अति अलौकिक बाल लीला क्‍यों हूँ जानी न जाई । मुग्धतासों 
महारस सुख देत रसिक मिलाई ॥५॥ 
# राग बिलावल # बाल विनोद आँगनमेंकी डोलनि | मनिमय भूमि सुभग 
नंदालय बलि बलि गई तोतरी बोलनि ॥१॥ कटुल़ा कंठ रुचिर केहरि नख 
ब्रजमाल बहु मोलनि । बदन सरोज तिलक गौरोचन लट लटकन मधुप गन 
टोलनि ॥२॥ लोंनी कर पसरत आननपर कछुक खात कछु लग्यौ कपोलनि। 
कहिधों सूर कहाँ लगि बरनों धन्य नंदजीवन जग तोलनि ॥३॥ 
# राग बिलावल # अलबल बोलत बानी तोत री ! सुनि सुनि ब्रज ललना कहें 
बलिबलि हिये लाय आनंद होत री ॥१॥ बालिक बचन परत समुझे नहीं हँसि 
हँसि गाल रसाल छोत री । चतुर नारि चुचकारि चूमि मुख होति अपरिमित रति 
उदोत री ॥२॥ मनमोहन पल तजें न भावत नहीं चिते सुत सदन कोत री । 
गोकुल ज्यों खेलत सुख हरिको गोपिनमें रति ओत पोत री ॥३॥ 
# राग बिलावल & देखत दरपन कहत गोपाल । अरी मैया यह कौन दूसरों 
मोहीसी तेरी लाल ॥१॥ याहि गोद लै बैठि जिमावै हों न जेंऊँगो आज । हों 
बाबाकी गोद बैठिहों लै अपनों सब साज ॥२॥ जाय बसूँगो गोपिनके घर 
खेलूँगो ब्रज माही । चोखूँगो गैया अपनीकों छूवों न तेरी छोही ॥३॥ जो तू 
मेरी कही न मानें दरपन हदें लगाय । मेरें ओर कौन दूसरी तूही पुत हों माय॥४॥ 
बालचरित्र रस महामुग्ध सो बरनन करि मन मूढ़ | रसिक प्रीतम सुमिरत निशिवासर 
अंतर भावनिगूढ़ ॥५॥ 

# राग बिलावल # देखि प्रतिबिब गोपाल खिजावै । ले लडुवा मेलत बाके मुख 
खेलन संग बुलावै ॥१॥| बोलि बोलि उठि चलैरे भैया हट करि करि पकरावे। 
अपने कंठकौ हार उततारि लै बाके कंठ पहिरावै ॥२॥ मघुर बचन कहि हित 
करि नीके तोतरे बोल सिखावै | आभूषन सब अपने अँगके लै करि बाहि 
दिखावै ॥३॥ अरी मैया हो कहा करूँ यह खेलन संग न आवै । मेरी कही 
न मानें बातें योंही मोहि बिरावे ॥४॥ तू करगहि हठकरि किन याकों मेरे संग 
पठावै । सुतके बचन सुनत नैंदरानी आनंद हिये बढ़ावै ॥५॥ बालकेलि रस 
महा मुग्धके सबहिनके मन भावै । रसिक प्रीतम सुमिरत निशिवासर गावत अति 
सुख पावै ॥६॥ 
# राग बिलावल # दोऊ भैया घुटुरुवन चलत । हरत दुख ब्रज भूमि कौ दे 
मोद दैत्यन दलत ॥१॥| अलक विथुरे बदन मृगमद तिलक सोहै भाल । ट्ूगन 
अंजन भौंह बिंदुका अधर रसत रसाल ॥२॥ कंठ बंधना चरन नूपुर किंकनी 
कलनाद । करन पोहोंची उरसि माला शब्द सुनि अहलाद ॥३॥ देखि जसुमति 
जन्म अपनों सुफल करि माने । बाललीला भाव हरिके रसिक को जाने ॥४॥ 
# राग बिलावल # यह तन कमल नैन पर वारों सामलिया मोहि भावैरी । 
चरन कमलकी रेंनु यशोदा लै लै शीश चढ़ावैरी ॥१॥ लै उछंग मुख निरखन 
लागी राई लौन उतारे | कौन निरासी दृष्टि लगाई लै लै अंचल झारे ॥२॥ 
तू मेरो बालक यदुनंदन तोहि विश्वंभर राखै | परमानंददास चिरजीवो बारबार यों 
भाख ॥३॥ 
# राग बिलावल # बालदशा गोपालकी सब काहू भाव | जाके भवनमें जात 
है सो लै गोद खिलावै ॥१॥ श्यामसुंदर मुख निरखिकें अबला सचुपावै । 
लाल लाल कहि ग्वालिनी हँसि कंठ लगावै ॥२॥ चुटकी दै दै मुदित वहै करताल 
बजाबै । परमानंद प्रभु नाचहीं शिशुताई जनावै ॥३॥ 
# राग बिलावल & बाल विनोद गोपाल के देखत मोहि भावें । प्रेम पुल॒कि 
आनंदभरी जसुमति गुन गावें ॥१॥ बलि समेत घन सामरौ आँगनमें धावै । 

बदन चूमि गोद लियौ सुत जानि खिलावै ॥२॥ शिव विरंचि मुनि देवता 
जाकौ पार न पाबै । सो परमानंद ग्वालकौ हँसि भलौ मनावै ॥३॥ 

# राग बिलावल # हरि लीला गावत गोपीजन आनंदमें निशि दिन जाई। 
बालचरित विचित्र मनोहर कमल नैन व्रज जन सुखदाई ॥१॥ दोहन मथन 
खंडन गृह लेपन मंडन सुत पति सेवा। चारि याम अवकाश नहीं पल सुमिरत 
कृष्ण देवदेवा ॥२॥ भवनभवन प्रति दीप बिराजत कर कंकन नूपुर बाजें । 
परमानंद घोष कौतूहल निरखित्र भाँति सुरपति जिय लाजें ॥३॥ 

# राग बिलावल # हों भोरी मेरौ कान्ह सयानौ। याहीते लाल खीजत ही 
तुमसों दूधकों गई तोलों माट ढुरानौ ॥१॥ कौन उपाय करों सुनि सजनी मंदिर 
में सब दधि बिखरानौ । बोलि लिये सब सखा संगके पीबौरे बाल नंदलाल 
कमानों ॥२॥ दौरि उठाय लिये आँकों भरि निरखि नैन मोहन मुसिकानौ । 
कृष्ण जीवन लछीराम के प्रभु माई व्रजजुबतिन के हियौ सिरानों ॥३॥ 

# राग बिलावल # नॉँहिन गोकुल बास हमारौ । बैरी कंस बसत शिर ऊपर 
नित उठि करै खगारौ ॥|१॥ गाम गाम प्रति देश देश प्रति लोक लोक प्रति 
जानी । यह गोपाल कहाँ लै राखों कहत नंदजू की रानी ॥२॥ शकट पूतना 
तृणावर्त ते याहि विधाता राख्यौ । कैसें मिटै कह्यौं संतनकौ गर्ग बचन यों 
भाख्यौ ॥३॥ यद्यपि परब्रह्न अविनाशी महतारी डर मानै । परमानंद प्रीति 
ऐसी पुनि शुक मुनि व्यास बखानै ॥४॥ 

#राग बिलावल # भावत हरिके बाल विनोद | केशव राम निरखि अति 
बिहँसत मुदित रोहिनी मात यशोद ॥९१॥ आँगन पंक राग तन सोहत चल 
नूपुर धुनि सुनि मन मोद ॥ परम सनेह बढ़ावत भावन रवकि रवकि बैठत 
चढ़ि गोद ॥२॥ अतिहि चपल सुखदायक निशदिन रहत केलि रस ओद | 
परमानंद अंबुज लोचन फिरि फिरि चितवत निजजन कोद ॥३॥ 

# राग बिलावल # बाल विनोद खरे जिय भावत | मुख प्रतिबिंब पकरिबे 
को हरि हुलसि घुटुरुषन धावत ॥१॥ कमलनैन माखनके कारन करि करि सैन 

बतावत । शब्द जोरि बोल्यौ चाहत मुख प्रगट बचन नहीं आवत ॥२॥ कोटि 
ब्रह्मांड खंडकी महिमा शिशुता माँहि दुरावत । परमानंद स्वामी मनमोहन जसुमति 
प्रीति बढ़ावत ॥३॥ 

# राग विलावल & शोभित कर नवनीत लियें। घुटुरुवन चलत रेंनु तन मंडित 
मुख दि लेप कियें ॥१॥ चारु कपोल लोल लोचन छबि गोरोचनकी तिलक 
दियें । लर लटकन मानों मत्त मधुप गन मादिक मधुहि पियें ॥२॥ कठुला 
कंठ वज्र केहरि नख राजत है सखी रुचिर हियें | धन्य सूर एकौ पल यहि सुख 
कहा भयौ शत कल्प जियें ॥३॥ 

# राग विलावल # दूरि खेलन जिन जाऊ लला मेरे आयो है हाऊ ॥धृ.॥॥ 
कुंजन कुंजन गौ चराईं निशदिन यमुना जाऊँ | बैठि पाताल कालीनाग नाथ्यौ 
तहाँ न देखे हाऊ । मैया कैसे है हाऊ ॥१॥ वामनरूप छल्यौ बलि राजा तीन 
पेंड बसुधाऊ । बाँधि समुद्र सबै दल लूटे तहाँ न देख्यो हाऊ ॥२॥ राम रूप 
दै रावण मास्बौ दश मस्तक बीस भुजाऊ । सुबरन लंका विघन करी है तहाँ न 
देखे हाऊ ॥३॥ बालकपन में माटी खाई तीन लोक दिखराई । सूरदास प्रभु 
अद्भुत लीला मोषै बरनी न जाई ॥४॥ 

# राग बिलावल # करबलतें हरि हारि परे | नौतन संग नवीन जलद चढ़ि 
मानों दै शशि आनि अरे ॥१॥ तब गिरि कमठ सुरासुर सर्पहिं धरत न मनमें 
नेंक डरे । तिन भुज भूषण भार परत कर गोपिनके आधार धरे ॥२॥ इंदु 
बदन मानों मधि काढ़्यो विहँसत मानों प्रकाश करे । सूरदास गोविंद उदधि में 
निरखत मुख हूतें न टरे ॥३॥ है 
# राग बिलावल # नंदजूके लालन की छबि आछी । पाय पेंजनी रुनुझुनु 
बाजत चलन पूँछ गहि वाछी ॥१॥ अरुन अधर दि मुख लपटानी तन राजत 
छींट छाछी । परमानंद प्रभु बालिक लीला हँसि चितबत फिरि पाछी ॥३॥ 
# राग बिलावल #& एक समें सुतकों हुलरावति जसुमति मुदित करत मूदुगानें। 
विधुसौ बदन कमलदल लोचन सुंदर श्याम तबै जुभानें ॥१॥ तब विलोकी 

व्याकुल भई जननी तीनहुँ लोक बदन दरसानें । सूरदास प्रभु मंद मंद हँसि तबही 
महरि माया अरु झाने ॥२॥ 

# राग बिलावल # बलि बलि जाँऊँ लला इन बोलन की । घूँघ॒रवारी लट 
लटकें छबि कुंडल लोल कपोलन की ॥१॥ दंत की पंगति कुंदकली अधरामृत 
बोलन खोलन की । चपला चमकै तन बीजु छटै उर मोतिन माल 
अमोलनकी ॥२॥ रुनक झुनक पाँय पेंजनी बाजैं चलन चटक इन डोलन 
की। सूरदास प्रभु करि नौछाबरि लटकें द्विभुजा गल मेलन की ॥॥३॥ 

# राग बिलावल # सोहत जरूली घूँघरवारी । लट लटकत लिलाट बिंदुली 
अति सोहै पोहोंची देत करतारी ॥१॥ सोहत कंठ कनक केहरि नख मंद हँसन 
मोहत खगवारी । राजत कटि किंकिनी और पुँघरू चलत घुटुरुवन ऐसे कान्ह की 
रामदास बलिहारी ॥३॥ 

# राग बिलावल # बलि गई बालचरित्र मुरारि | पाँय पैजनियाँ बजत रुनझुन 
नचवति नंदकी नारि ॥१॥ कबहुँ हरिकों लाय अँगुरियन चलन सिखावत 
ग्वारि ॥२॥ कबहुँक हृदय लगाय चूँमति मुख बैठी अंचल डारि । कब्हुँक 
हरि तन कोषि चितवत कबहुँ दिवावत गारि ॥३॥ कबहुँक अंग भूषण बनावति 
राईलौन उतारि । सूरदास सुरनर सब मोहे देखि यह अनुहारि ॥४॥ 

# राग बिलावल # गिरिधर डोलत पॉइन पॉइन । अँगुरी गहें नंदबावा की 
घुटुरूवन के चाइन ॥१॥ लटपटाइ पग धरत अटपटे जसुमति लेत बलाइन । 
कठुला कंठ बाघनख राजत अंग अंग सुखदाइन ॥२॥ यह सुख ब्रह्मादिक कों 
दुर्लभ जो जीवत संत आइन । सो सुख सूरश्याम कहाँ पैयत जो सुख व्रज की 
गाइन ._ ॥३॥ 

# राग बिलावल # मेरौ सांवरो कन्हाई माई एकौ द्वै न जानें ! दूध और 
दावानल दोऊ एकही करिंकें मानें ॥॥॥ कमल और गोवर्धन लाला दोऊ एक 
करि लेखे । सूर लीला केती करि गावै देव सपनेहुँ नहीं देखे ॥२॥ 

# राग बिलावल # माधौ जू तनकसौ बदन तनकसे चरन तनक करन पर 

तनकसी माखन । तनकसे अधर तनकसी दतिया तनक हँसन हरि लेत सबन 
मन ॥१॥ तनकसे कपोल तनकसी भूकुटी तनकसे बसन तनकसे आभरना। 
तनकही तनक सूर प्रभु रिंगत तनक कृपा कीजै राखो शरन ॥२॥ 

# राग बिलावल & माधौजू तनकसो बदन सदन शोभाकौ तनक भूकुटी पर 
तनक दिठौना | तनक लटूरी सोहें मुनिन के मन मोहे मानों कमल ढिंग बैठे अलि 
छौना ॥१॥ तनकसी रज लागी निरखत बड़भागी कंठ कठुला सोहै नख बघना। 
नंददास प्रभु यशोदा के आँगन खेलै जाको जस गाय गाय मुनि भये मगना ॥॥२॥ 
# राग बिलावल # आनंद प्रेम उमगि जसोदा हरखि गोपाल खिलावै | शिव 
सनकादिशुकादि ब्रह्मादिक खोजत अंत न पावै ॥१॥ ताहि गोदलै जननी 
दुलरावति तोतरे बोल बुलावै । कबहूँ कर पल्‍लव टेकि उठावै फूली अंग न 
समावै ॥२॥ मोहे सुरनर किन्नर मुनिवर रवि रथ हू न चलावै । मोहिं सब 
ब्रजनारी मनहीमन सूरदास यश गावै ॥३॥ 

# राग बिलावल # नंदधाम खेलत हरि डोलत । यशोमति करति रसोई भीतर 
आपुन किलकत बोलत ॥१॥ टेरि उठी जसुमति मोहन कहि आवो चरन 
चलाई ॥१॥ बैन सुनत माता पहचानी चले घुटुरुवन धाई ॥२॥ लै उठाय 
अंचल गहि पोंछत सबै धूरि भरी देह | सूरदास जसुमति रज झारत कहाँ भरी यह 
खेह.. ॥३॥ 

# राग बिलावल # खेलत नंद आँगन गोविंद | निरख निरख जसुमति सुख 
पावत बदन मनोहर चंद ॥१॥ कटि किंकिनी चंद्रमनि की आभा मुक्तावलि 
बनीं माल । परम सुदेश कंठ केहरिनख बिच बिच बज्र प्रबाल ॥२॥ कर 
पहुँची पायन पनसूरा तनु रंजित रज सीत । घुटुरुवन चलत अजर में बिहरत मुख 
मंडित नवनीत ॥३॥ सूर विचिन्र कान्ह की बानिक बानी कहत न आवै | 
बालदशा अवलोकि सनक मुनि योग बिरति बिसरावै ॥४॥ 

# राग बिलावल # धनि जसुमति बडभागिनी लियें कान्ह खिलावै | तनतनक 
भुज पकरिकें ठाड़े हौन सिखावै ॥१॥ लरखरात गिर परत है चलि घुटुरुवन 

धावै । पुनि क्रम क्रम भुज टेक कें पग द्वैक चलाबै ॥२॥ अपने पॉयन कवर्हिं 
चले मो देखन धावै । सूरदास जसुमति यह विधिसों देव मनावै ॥३॥ 

# राग बिलावल # बलिबलि जाँऊँ मधुर सुर गावहु । अबकी बार मेरे कुँबर 
कन्हैया नंदहि नाच दिखावहु ॥१॥ तारी देहु आपने करकी परम प्रीति 
उपजावहु | आन अंत धुनि सुनि डरपत कत मो भुज कंठ लगावहु ॥२॥ 
जनि शंका जिय करौ लाल मेरे काहेकों सरमावहु | बाँह उठाय काल्हिकी नॉई 
धौरी थेंनु बुलावहु ॥३॥ नाचहु नेंकु जाँऊँ बल तेरी मेरी साध पुरावहु । 
रतनजटित किंकिनी पग नूपुर अपने रंग बजावहु ॥४॥ कनक खंभ प्रतिबिबत 
शिशु इक लोंनी ताहि खबावहु । सूरश्याम मेरे उरतें कबहुँक टारें नेंक न 
भावहु ॥६॥ 

# राग विलावल # लेउ लाल मेरे लाल खिलौना । दुरि जिन जाउ बाहिर हाऊ 
है खेली बलि मोहन यह भौना ॥१॥ डरपि आय जननी उर लागे जटित 
नीलमणि ज्यों मधि सोंना । फेरत हाथ शीश मुख चुंबत हाऊ भाजि गयी मेरे 
छौना ॥२॥ अति डर डरे रोम उठि आये कॉपत अंग गद्मौ अति मौना | तब 
जमुमति खिजि नंद अंक भरि परचावत मुख देखि सलौना ॥३॥ पूतना शकट 
तृणावर्त मारे अद्भुत लीला नंद डिठौना । कृष्णदास इहि विधि ब्रज खेलत नित 
प्रति सुंदर श्याम सलौना ॥४॥ 

# राग बिलावल ऋ किलकत कान्ह घुटुरुवबन आवत । मनिमय कनिक नंदके 
आँगन मुख प्रतिबिंब पकरवे धावत ॥१॥ कवहूँ निरख हरि आप छाँहकों 
करसों पकरन चाहत । किलकत हैंसत राजत द्वै दँतुली पुनि पुनि तिहिं 
अवगाहत ॥२॥ कनक भूमि पर कर छाया यह उपमा इक राजत । कर कर 
प्रति पद प्रति मन बसुधा कमल बैठकी साजत ॥३॥ बाल दशा भुख देख 
जसोदा पुनि पुनि नंद बुलावत । अँचरातर लै ढाँकि सूरके प्रभुकों दूध 
पिवावत ॥४॥ 

# राग बिलावल # आज प्रातहि तुतरात बात कहत बलि कन्हैया ! जैसे शुक 

पीक बोलतहैं अरसपरस सुनसुन सुखपावत लावत नंद यशोदा मैया ॥१॥ 
बचन रचन कहत समझ परत नहीं कछु बिच बिच दाब जीभ कहत मेरी मैया । 
रीझ रीझ्ञ पुलकि पुलकि उर लागत चुंबत मुख बारबार कहत यह लेत पुनि 
बलैया ॥१॥ बहु बिध पकवान पय खीर नीर माखन मधुमेवा मिश्री लै प्यावत 
मथ घैया | बलबल बव्रजवनिता जहाँ दामोदर हित चित नित हरत लरत भूखन पट 
नटवर दोऊ भैया ॥३॥ 
# राग बिलावल # जसोमति अपनी लाल खिलावै प्रेम की कलोलनते लाड़ 
लड़ावै | उबटि मजन कर सिंगार भूकुटि मसि बिंदुका लाय जाहि गावत बेद ताहि 
चलनौ सिखावै ॥१॥ विश्वभरन शिवकौ शरन जाहि थौँमे गहे हाथ ठुमक 
डुमक चलत श्याम नूपुर वजावै। मणिमय आँगन जगमगाय कदली खंभ रहे छाय 
साँवरी माधुरी मुरतिकी छबि कहत न आवै ॥२॥ बीजना करत गोपीजन पीत 
झगुली फरहरात मानों निपट नील घनमें दामिनी दुरावै | तैसेंई सोहत सखा संग 
खेलबेको आनँद रंग कबहुँ हंस चकोर परेवा पकरनकों धावै ॥३॥ कबहुँक 
उछंग लेत कनिया कर राखे कंठ मनिया पुनि उतार मुख निहार भूषण पट 
बनावै ॥४॥ बाललीलाकौ महासुख ब्रह्मादिक दुर्लभ भूरि भाग्य नंदघरनि बिना 
कौन पावै । रामराय प्रभु गिरिधरन कहा न करत हेत ऐसे गोकुलचंदकों भगवानदास 
गावै.. ॥५॥ 
# राग विलावल # नित प्रति मानति सो दिन देखों । घुटुरुवन चलत पैजनी 
बाजें जीवन जनम सुफल करि लेखों ॥१॥ रबकि उठाय लई कनियाँ पै बारबार 
लाल मुख पेखों । द्वारकेस प्रभु नीके लागत पलक ओट जिनि अर्ध निमेखों॥२॥ 
# राग बिलावल # ब्रजकीरीति अनोखीरी माई ॥ जो कोऊ नंदभवनमें आबत 
ताको मनहरलेत कन्हाई ॥१॥ उरबधनां मुख मांखन सोहे तनकी कहाकहूं 
जो निकाई ॥ घुटुरुवन चलतछांह कोप करत किलकत हँसत खेलत 
अंगनाई ॥१॥ मातयशोदा लेतबलैया मनमें मोदबढ़्यों न समाई ॥ 
कल्याणके प्रभु यह छबि निरखत पलककी ओटसही नहिं जाई ॥३॥ 


१५६ बाललीला के पद & राग आसावरी #% 

# राग बिलावल & आजमैं देख्यो बालविनोद ॥ अपनेसुतही खिलावत रानी 
मनमें मानत मोद ॥१॥ मनमोहन मांखनमिश्रीदे ले बैठारत गोद ॥ 
श्रीविदलगिरिधर मुखचुंबत धन्य धन्य मातयशोदा ॥२॥३॥ 

# राग बिलावल # ए बसुदेव के दोऊ ढोटा । गौर स्थाम तन नील पीत पट 
कल हंसनि के जोटा ॥ कुंडल एक वाम खरुति जाकें सो रोहिनी कौ अंसु । उर 
बनमाल देवकी-नंदन जाहि डरत है कंसु ॥ लै राखे व्रज-सखा नंद गृह बालक-त्रास 
दुराई । द्वै समान विराट के से लोचन उदित भए हैं आई ॥ काली-दवन 
पूतना-सोषन लीला-गुननि अगाध । 'परमानैंद” प्रभु प्रगट दमन-खलु अभय-करन 
सुर साधु ॥ 

# राग आसावरी # हे धन धन जसोदा कौन पुन्य तप किनो ॥ जाके आंगन 
मध्य रेगन करत गोविन्द गौरज भीने ॥१॥ गोद लिये हुलरावत गावतः सबहीन 
हीत चीत दिन ॥ नंददास प्रभु निपट निरंजन सोतें अंजनसें कर लीने ॥२॥ 
# राग आसावरी # आजु गई हों नंदभवनमें कहा कहूँ गृह चैनरी । चहूँ ओर 
चतुरंग लक्ष्मी कोटिक दुहिये बैनुरी ॥१॥ घूमि रहे जित तित दधि मथना सुनत 
मेघ धुनि लाजै। बरनों कहा सदनकी शोभा बैकुँठ हूते राजै ॥२॥ बोलि लई 
नव बधू जानिकें जहाँ खेलत कुँवर कन्हाई ॥ मुख देखत मोहनी गत रूप न 
बरन्यों जाई ॥३॥ लटकन लटकि रहौ भुवि ऊपर रंग रंग मनि गन पोहे । 
मानों शुक्र शनि भौम एक व्है लाल भाल पर सोहे ॥४॥ गोरोचनकौ तिलक 
भूकुटी बिच काजर बिंदुका लाग्यों। मानों कमल कौ पिय पराग लै अलिसुत 
सोयन जाग्यौ ॥५॥ विधु आनन पर दीरघ लोचन नासा लटके मोती । मानों 
सोम संग करि लीनों जानि आपनौ गोती ॥६॥ सीपजमाल श्याम सुंदरके 
बघना छवि पावै । मानोहुँ बाल शशि जु नक्षत्र गन उपमा कहत न आवै ॥७॥ 
शोभा सिंधु अगाधि अंबुनिधि बरनत नाँहि न ओर । जित देखों मन तहीं तहींकौ 
भयौ भरेको चोर ॥८॥ केतिक कहों कहा मति मेरी क्‍यों घेरों जलरास । 
मोहनलाल गोपालहि बरनत कवि कुल करी जिन हास ॥९॥ जो मेरी अँखियन 

रसना होतीं तो कहतीं रूप बनाय । चिरजीयो जसुदाकौ नंदन मानदास बलि 
जाय ॥१०॥ 
# राग आसावरी # धौरीकौ पय पीजै हो गोपाल जासीं तेरी बैनी बढ़े । सब 
लरिकनमें सुनि सुंदर सुत तुव शिर अधिक चड़े ॥१॥ देखि देखि और व्रजवालिक 
बलि और बच्छ बढ़े ॥ कंस केशी सब वैरिनके उर अनुदिन अनल दढ़े ॥२॥ 
छिनु अँचवत छिनुहीं छिनु टटोवत ऐसेही जनन रढ़े | सूरदास मुसिकाय यशोदा 
शिरतें काढी न कड़े ॥३॥ 
# राग आसावरी # घुटुरुवन चलत श्याम मनि आँगन मात पिता दोऊ देखत 
री । कबहुँक किलकिलात मुख हेरत कबहूँ जननी मुख पेख तरी ॥१॥ लटकत 
लटकत ललित भाल पर काजर बिंदु भ्रुव ऊपर | यह शोभा नयनन देखै जे बढ़हि 
उपमा तिहुँ भूपर ॥२॥ कबहुँक दौर घुटुरूवनि टेकत गिरत उठत फिरि धावत। 
इतते नंद बुलाय लेत हैं उतते जननी बुलावत ॥३॥ दंपति हाउ करत आपुस 
में श्याम खिलौना कीन्हौ । सूरदास प्रभु ब्रह्म सनातन सुत हित करि दोऊ 
लीन्ही ॥४॥ 
# राग आसावरी # अदभुत एक चित थों सजनी नंदमहरके आंगन री ॥ 
सोमैं निखख अपनपो खोयोगई मथनियां मॉगन री ॥१॥ बालदशा मुखकमल 
अवलोकत कछु जननीसों बोलें री ॥ प्रकटत हँसत द्वै दतियां मानो 
सीपजदुर्तदलओलें री ॥२॥ सुंदर भाल तिलक गोरोचनमिल मशिबिंदुका 
लाग्यो री ॥ मानोमकरंद अचेरुचिसों अलिशावकसोयन जाग्यो री ॥३॥ 
कुंडललोल कपोलन झलकत मानो दरपनमें झांई रीं॥ रही अवलोक विचार चारु 
छबि पर मित्र किनहुँन पाई री ॥४॥ मंजुल तारनकी चपलाई चित चतुरानन 
करखे री ॥ मानों शरासनसमरघरेंकर भ्रोंह चढायशखरखें री ॥५॥ जलधि 
थकित जनुकागपोत ज्यों कूलन कबहूँ आयो री ॥ ना जानों किहि अंग मगन 
मन चाहि रही नहिं पायो री ॥६॥ कहांलों कहों बनायबनाय सखी छबि 
निरखतहीं वारी री ॥ सूरस्थामके एकरोमपर प्राणकर्ूँ बलहारी री ॥७॥ 

# राग आसावरी #& जादिन कन्हैया मोसों मैया कहि बोलेगो | तादिन अति 
आनंद गीनोरी (माइ) रूनक झुनक ब्रज गलिन में डोलेगो ॥१॥ प्रातही खिरक 
जाय दुहवे को धाय बंधन बछरुवा के चटकदे खोलेगो । परमानंद प्रभु नवल कुंवर 
मेरो ग्वालन के संग बन में कीलोलेगो ॥२॥ 

# राग जेतश्री & चलन चाहत पायन गोपाल । लये लगाय अँगुरी नेंदरानी 
सुंदर मूरति श्याम तमाल ॥१॥ डमगात गिरि परत पोहोमिपर भुज आजत 
नंदलाल | जनु शिर पर शशि पर शशि जनु आधौमुख झुकत नलिन नमिताल 
॥२॥ धूरि घूसर तन नैनन अंजन चलत अठपटी चाल | जन पगधरिं उपजत्त 
सगरी गति बिहरत बाल मराल ॥३॥ लट लटकत अरु चारु चखोड़ा सुठि 
शोभित भ्रूभाल ॥ सूरदास ऐसौ सुख देख्यौ नहीं कहा जियो बहु काल ॥४॥ 
# राग जेतश्री & देखो दथिसुत्तमें दधिजात | एक अचंभौ सुनिए सजनी पिपुमें 
रिपुजु समात ॥१॥ तापर कीर कीर पर पंकज पंकज के द्वै पात । सुंदर बदन 
बिलोक श्यामकौ चितै नंद मुसिकात ॥२॥ अति अचरज भयौ पशुपालैं फूले 
अंग न मात । ऐसौ ध्यान धरे जो हरिकौ तिनहिं सूर बलिजात ॥३॥ 

# राग धनाश्री # आज गोपाल हमहींकों दैरी | देखों बदन कमल नैनन भरि 
पुनि तू लाल आपनौ लैरी ॥१॥ अति कोमल कर चारु सरोजें अधर दशन 
नासा सोहैरी | लटकन शीश कंठ मणि भ्राजत मनमथ कोटि वारने कैरी ॥२॥ 
दिवसही निशा बिचारत हों सखी यह सुख कबहुँ न पायी मैंरी । नियम निधान 
सनातन बालक भागि बड़े पायौ है तैंरी ॥३॥ ताकौ रूप जगतके लोचन कोटि 
चंद रवि आलय हैरी । सूरदास बलि जाय ग्वालिनी गोकुलनाथ पूतना बैरी ॥४॥ 
# राग धनाश्री & पैंजनी पग मनोहर। चलत श्याम बाजत राजत निरखि विनोद 
मगन मोहे सुर ॥१॥ अरु मन मुदित यशोदा जननी पाछें फिरत गहाय अँगुरी 
कर । मानों धेनु तृणचारि बच्छहित प्रेम पुलकि पय श्रवत्त पयोधर ॥२॥ 
कुंडल लोल कपोल बिराजत लर लटकन लटुरिया भ्रूपर | सूरदास अवलोकनकौ 
सुख भलकत बल गोपाल जाके घर ॥३॥ 

# राग धनाश्री & माई लैंन देहु जो मेरे लालहि भाव | दधि माखन चौयुनो 
देहुँगी सुतके लेखें जाकौ जितनी आवे ॥१॥ पालनें झूले कुलदेव अराधे जतन 
जतन करे घुटुरुवन धावै | सरबस ताहि दैहुँगी जो मेरे न्हेनरे गोपालें चलन 
सिखावै ॥२॥ यह अभिप्राय होत दिन दिन प्रति कब मेरौ मोहन थेंनु चरावै। 
चतुर्भुजदास गिरिधर पिय यह रस निरखि निरखि उर नैन सिरावै ॥३॥ 
# राग धनाश्री ऋ ऑँगुरिया छाँडि अरय थरग । नूपुर बाजत त्यीं त्यौं धरनि 
घरत पग ॥१॥ कबहुंक यशोदामाई भुजा पसारत हँसि डगमगाइकें उलटि 
भरत डग । जननी मुदित मन चिते शिशुतन कंठ लगाइ सुंदर श्याम सुभग॥२॥ 
मूदुबानी तुतरात मांगि नवनीत खात भुजन भाव जैसें जनावत वाल खग | चतुर्भुज 
प्रभु गिरिधरके बाल विनोद नंद आनंद मुख देखें ठाड़े डगमग ॥३॥ 
# राग धनाश्री & लाल तेरे मुख ऊपर वारी । बलि केशव मेरे नयनन लागै 
रोग बलाय तुम्हारी ॥१॥ सुंदरता कौ पार न पावत रूप देखि महतारी | उर 
अंतर आनंद बढावत हँसत देत किलकारी ॥२॥ अल्प दशन तुतरात बोल 
बिंव तहाँ न जात विचारी । सूर सिंधुमें बूंद भई मिलि मनसा मगन हमारी ॥३॥ 
# राग धनाश्री & लाल मैं या छबि ऊपर बारी | बलि गोपाल लगै इन नयनन 
रोग बलाय तुम्हारी ॥१॥ कुटिल अलक मोहन मुख बिहँसन भ्रकुटी बिकट 
लिलारी । मनहुँ कमल अलि शावक पंगति उड़त मधुर छबि भारी ॥२॥ 
लोचन ललित कपोलनि काजर छबि उपजत अधिकारी | सुखमें सुख औरौ रुचि 
बाढ़त हँसत देत किलकारी ॥३॥ अल्प दशन कलबल करि बोलत बुध नहीं 
परत बिचारी | निकसत जोत अधरनके बीच मानों विधिमें बिज्जु उजारी ॥४॥ 
सुंदरताकौ पार न पावत रूप देख महतारी । सूर सिंधुकी बूंद भई मिलि मति गति 
दृष्टि हमारी ॥५॥ 
# राग धनाश्री # ललना हों वारी तेरे मुख पर । माई मेरे हदे बिच बिलगे तातें 
मसि बिंदा धौभूपर ॥१॥ दमकत हैं दूध दतुलियाँ बिहसत मनौ सीपज घर 
कियौ कमल पर । लघु लघु लट शिर पूँघखारे लटकन लटकि रहौ लिलाट 

पर ॥२॥ यह उपमा कापै कहि आवै कछु कहों सकुचत हों जिय डर । नवतन 
चंद्ररेख मधि राजत सूर गुरु शुक्र उद्योत परस्पर ॥३॥ मैया छबि पर तन मन 
देवता बारे तनक घुटुरुबहु होत है भूपर । सूर कहा मैं करौं न्‍्यौछावरि अपने लाल 
ललित लरकन पर ॥४॥ 

# राग धनाश्री & आँगन खेलें नंदके नंदा | यदुकुलकुमुद सुखद चारु 
चंदा ॥१॥ संग संग बलमोहन सोहै । शशिभूषण सबको मनमोहै ॥२॥ 
तन दुति मोर चंद जिमि झलकै | उम्गि उम्गि अँगअँग छबि छलके ॥३॥ 
कटि किंकिनि पग पेंजनि बारें | पंकज पाणि पहुँचिया राजें ॥४॥ कटुला 
कंठ बघनखानिके । नैन सरोज मैन सरसीके ॥५॥ लटकन ललित ललाट 
लटूरी । दमकत दरै द्वै दतुलियाँ नूरी ॥६)| मन हरत मंजु मसिबिंदा | ललित 
बदन बलि बाल गोविंदा ॥७॥ कुलही चित्र विचित्र झगूली | निरख जसोदा 
रोहिनी फूली ॥८॥ गहि मन खंभ बिंव ढिंग डोले । कलबल बचन तोतरे 
बोले ॥९॥ निरखत झुकि झाँकत प्रति बिंबहिं | देत परम सुख पितु अरू 
अंबहिं ॥१०॥ ब्रजजन निरखत हिय हुलसाने । सूरश्याम महिमा को जाने॥ 
# राग धनाथ्री & हँसत गोपाल नंद के आगें नंद स्वरूप न जानें । निर्गुन ब्रह्म 
सगुन जे लीला ताहि5ब सुत करि मानें ॥ एक समै पूजा के औसर नंद समाधि 
लगाई | सालिग्राम मेलि मुख महियाँ बैठि रहे अरगाई ॥ जब नैंद ध्यान बिसर्जन 
कीनों मूरति आगें नाहीं। कहौ मेरे कान्ह ! देवता कहा भये है विस्मय चित्माँहीं।॥ 
मुख तें काढि लिए जग-जीवन दिये नंद जू के हाथ । 'परमानैँंद” स्वामी मनमोहन 
खेल रच्यो ब्रजनाथ ॥ 

# राग टोडी & बालगोपाल शोभित अति खेलत मनिमय अँगना | रुनक झुनक 
पग नूपुर बाजें मुखरित रव कटि किंकिनी राजें | पोहोंची कर हीरा बिच सोहै फुदना 
बिराजत घना ॥१॥ लटकन खुनखुना सोहै अलक जरूली लटकन मोहे बालक 
बूंद सैंगना । आसकरन प्रभु मोहन नागर देखि विमोहीं व्रजकी बाल चितवत चित 
चोरि लियो मोहन छगन मगना ॥३॥ 

# राग टोडी # निरंजन अंजन दियें सोहें नंदके आंगन माई। सबके नैन प्रान 
ग्रकासिक ताके ढिंग रच्यौं चखोड़ा छाजे छबि न कही जाई ॥१॥ निगम अगम 
जाकौं बोलैं सो अलबल कल कछू कहत बनाई नंददास जाकी माया जगत भूल्यौ 
सो भूल्यो अपनी परछाँई ॥२॥ 
# राग टोडी & मो भोरी को मन भोस्यौ है । मन भावन बिन ही गुन मन 
दोस्बौ है । जुरि जुरि आई ब्रजकी अथाई चितवत ही चीत चोस्बो है ॥१॥ 
आये चतुर मोही भौराबनन और न देख अकोर्थी है। नंददास प्रभु की चतुराई इत 
जोस्बा इत तोस्बी है ॥२॥ 
# राग टोडी # छोटो सो कन्हैया मुरली मधुर छोटी छोटे छोटे ग्वाल बाल छोटी 
पाग सिरकी ! छोटे छोटे कुंडल कान मुनिन हूके छूटे ध्यान छोटे पट छोटी लट 
छूटी अलकन की ॥१॥ छोटी सी लकुट हाथ छोटे छोटे बछवा साथ छोटे से 
कानहैं देखनि गोपी आई घरनकी । “नंददास' प्रभु छोटे भेदभाव मोटे मोटे रवायो 
है माखन सो शोभा देखि बदन की ॥२॥ 
# राग सारंग & सखीरी नँदनदन देखि । धूरि धूसर जटा जरूली हरि कियौ हर 
भेख ॥9१॥ केहरी के नखन देखत रही सोच बिचारि । बाल शशि मानों 
भालतें ले उर धस्तौ त्रिपुरारि ॥३॥ नील पाट परोहि मणिगण फनिग धोखेंजाय। 
खुनखुनाकर लियौ मोहन नाचत डौरू बजाय ॥३॥ जलज माल गोपालके उर 
कहा कहूँ बनाय । गंग मानों गौरी के डर लई कंठ लगाय ॥४॥ देखि अंग 
अनंग लज्जित निरखि भयौ भय मान । सूर हिरदें सदा बसियै श्याम शिवकी 
बान ॥५॥ 
है राग सारंग े आँगन खेलियै झनक मनक । लरिका यूथ संग मन मोहन 
बालक ननक ननक ॥१॥ पैयों लागों पर घर जावी छाँडी खनक खनक । 
परमानंद कहत नँदरानी बानिक तनक तनक ॥२॥ 
# राग सारंग & रहीरी ग्वालि जोबन मदमाती ! मेरे छणन मगन से लालहिं 
कित लै उछंग लगावति छाती ॥१॥ खीजततें अबही राखे हैं शोभित नहानी 

नहानी दूधकी दाती | खेलनदै जाहु घर पर अपुने काहेकों एतौ इतराती ॥२॥ 
उठि चली ग्वालि लाल लागे रौंवन तब जसुमति फेरी बहु भाँती । परमानंद प्रीति 
अंतर गति फिरि आई नैनन मुसिकाती ॥३॥ 

# राग सारंग & अदभुत तेरी बात कन्हैया | तुम जो तनक गोवर्धन धारबौ 
एकही हाथ लियौ कैसे भेया ॥१॥ यमुना पैठि गह्मौ पुनि काली रहे सब लोक 
दिखैया । केशि तृणावर्त तैं मारे और पूतना हनी यदुरैया ॥२॥ बच्छ बाल 
अधघासुर लीला तुमही भये ता ठौर नन्हैया । परमानंद प्रभु बहुतक ऐसी अपनौ 
मरम कहौ नंद डुहैया ॥३॥ 

# राग सारंग & जब मेरौ मोहन चलैगो घुटुरुवन तब हों री करौंगी बधाई । 
सर्वसु बारी देहुँगी तिहिं छिनु मैया कहि तुतराई ॥१॥ यशोदाके बचन सुनत 
केशौ प्रभु जननी प्रीति जानी अधिकाई । नंदसुवन सुख दियौ मातकों अति कृपाल 
मेरौ नंदललाई ॥२॥ 

# राग सारंग # ठाड़ी लियें खिलावत कनियाँ | प्रमुदित मन गावत जसोदा हरि 
लीला मोहनियाँ ॥१॥| काजर तिलक पीत तन झगुली क्वणित पाँड पैंजनियाँ। 
हँसुली हेम हमेल बिराजत झर लटकन मनि मनियाँ ॥२॥ हुलरावति हँसि कंठ 
*लगावत प्रीति रीति अति धनियाँ । चुंबत मुख रघुनाथदास बलि बड़भागिन 
नैंदरनियाँ ॥३॥ 

# राग सारंग # आवी मेरे छगन मगन । बालगोपाल लेहु बलैयाँ दधि माखन 
चलेहु आँगन ॥१॥ सिखवत चलन जसोदा मैया अँगुरी लगन । कोमल चरन 
कही कैसें कीनौ शकटभंजन ॥२॥ अरी लै लौनी मैयापै माखन करि गति 
कान्ह । बालचरित्र रघुनाथदास बलि मुनिमन अटकान ॥ 

# राग सारंग # हरिंहिं जो बालकलीला भाव । माखन दूध दही की चोरी सोई 
यसोदा गावै ॥१॥ शकटभंजन पूतना सोषी तृणावर्त दलन कीनौ । केशी 
हतन यमुल्ा उद्धारन भक्तनकों सुख दीनौ ॥२॥ बछरा चरावन मुरली बजावन 
जमुनाकाछ बिहारी । परमानंद दांसकी जीवनि बूंदावन संचारी ॥३॥ 

# राग सारंग # य्यों ज्यों नूपुर बाजें त्यों त्यों धरनी धरें पॉय । बिच बिच 
भनिमय जरायकें राखे पाट पुहाय ॥१॥ दुलरी कंठ दुकानन दुर हीरा ढिंग 
बनाई । पीतांबरकौ झगा बनायौ चौकी पीठि रुराई ॥२॥ किलकि किलकि 
हँसि कंठ कबहूँ डर लागत लपटाय । सुरनर मुनिजन कौतिक भूले हदै आनंद न 
समाय ॥३॥ पाछे लागे फिरत मुदित है नंद यशोदा माय । रामदास यह चरन 
हदें धरि विमल विमल यश गाय ॥४॥ 
# राग सारंग & तुमारे लाल रूप पर वारी | मृगमद तिलक कंठ कठुला वलि 
मुख मुसिकान पियारी ॥१॥ घूँघरवारे बार श्यामके लर लटकत गजमोती । 
देखि स्वरूप नैंदनंदनकौ प्रान बारति सब जोती ॥२॥ कर पोहोंची हँसुली प्यारे 
मोहन पीत झगुलिया सोहै । परमानंददासकौ ठाकुर देखि ब्रह्म हर मोहै ॥३॥ 
औ राग सारंग & खेलन जान न दैहौं लाल । काल्हि जो दृष्टि लगी मन मोहन 
दीयो चखोड़ा गाल ॥१॥ ताही तें नहीं पट पहिरावत नहीं मेलत गलमाल । 
आसकरन प्रभु जतन करत हूँ मोहन मदन गोपाल ॥२॥ 
# राग सारंग # माई मेरौ गोपाल लड्रैती । अपनौ काहू छुवन न दैहों याहीते 
लोग बड़ैती ॥१॥ मेरेंई धन गोरस बहुतेरी लैन उधार न जाइवौ । राखोंगी 
कंठ लगाई लालकों पलना माँझ झूलाइवौ ॥२॥ परम विचित्र पाँय पेंजनियाँ 
चलन घुटुरुवन धाइवौ । परमानंद नंदके आँगन लै लै नाम बुलाइवो ॥३॥ 
# राग सारंग & एकसमें जसुमति सखियनसों बात कहत मुसिकाय । मो देखत 
कबधों मेरौ लालन भूमि धरैगौ पाँय ॥१॥ पुनि मैया मोसों कब कहि है कुँवर 
कछू हँसि आय । अरि है दूध दही के कारन तन गोरज लपटाय ॥२॥ खरिक 
दुहावन मोय जात ही आय मिलेंगे धाय । वह थीं द्यौस होइगी कबहूँ ललन हुहेंगे 
गाय ॥३॥ सोंपिहैं सुत चरावन गैया सुनि सजनी नँदराय । यह अभिलाष 
करति जसुमति जिय परमानैंद बलि जाय ॥४॥ 
# राग सारंग # मैयारी तू मोहि बड़ौ कर लैरी | दूध दही घृत माखन मेवा जो 
माँगों सो देरी ॥१॥ कछु दुराव राख जिन मोसों जोइ जोइ मोइ रुचैरी । 

रंगभूमि में कंस पछारों कहौ कथा सुखसोरी ॥२॥ सूरदास स्वामीकी लीला 
मथुरावास करोंरी । सुंदर श्याम हँसत जननीसों नंदबाबाकी सोरी ॥३॥ 

# राग सारंग # तेरी गोपाल रन-सूरौ । जहि जहि फिरत पचारि सांवरौ तहीं 
परत है पूरी ॥ वृषभ रूप इक दानव आयो सो छिनु में ले मासर्बो । दोऊ हाथ 
विषान गाढ धरि धरनी माँझ पछारबौ ॥ कहत ग्वाल जसोदा के आगे भलो पूतु 
तैं जायो ॥ है कोऊ इह बड़ो देवता लहनें गोकुल आयो । चरन कमल-रज बंदत 
रहिये निसदिन सेवा कीजै ॥ बारंबार दास 'परमानँंद” हरि की बलईया लीजै॥ 
# राग सारंग # कोलाहल जमुना के तीर । कालीनाग कहत हैं नाथ्यो संकरषन 
के बीर ॥ लागी पुकार सकल व्रजबासी नंद जसोमति संग ! उछटत परत सीस 
कच छूटत रुदै बिरह के दुँद ॥ संकट जाइ भयो इक ठौरे हा हा सब॒द उचार | 
“परमानंददास” कौ ठाकुर जीत्यो नंदकुमार ॥ 

# राग सारंग # हमारें गोकुल आनैंद चानु । दुहियत गांई दूध परिपूरन कीनों 
कछू पसानु ॥ कहै ग्वाल सब आनंद माते आंनि बन्यो है दानु | कहा करैगो 
कंस हमारी जो मथुरा कौ रानु ॥ केसी आदि सकल रिपु मारे मेव्यो तृन कौ 
घानु । आनंद भयो दास “परमानंद' गोपी मंगल गानु ॥ 

# राग नट # कहन लागे मोहन मैया मैया । बाबा बाबा नंदरायसों अरू 
हलधरसों भैया भैया ॥!१॥ छगन मगन मधुसूदन माधौ सब ब्रज लेत बलैया। 
नाचत मोर रहत संग उनके तोतरें बोल बुलैया ॥२॥ दूरि खेलन जिन जाउ 
मनोहर मारैगी काहूकी गैया | मात यशोदा ठाड़ी टेरे लै ले नाम कन्हैया ॥३॥ 
सब गोकुलमें आनैंद उपज्यौ घरघर होत बधैया । नंदनंदन की या छबि ऊपर 
परमानंद बलि जैया ॥४॥ 

# राग नट ऋ शोभित श्याम तन पीत झगुलिया । कुल ही लाल लटकन छबि 
बघना चलन सिखावत मैया ॥१॥ डगमगात पग धरत मनोहर अति राजत 


पेंजनिया । जसुमति मन प्रफुलित मन आनंद पुनिषुनि लेत बलैया ॥२॥ 
किलकि किलकि कर लेत खिलौना प्रेम मगन हुलसैया । अरबराय देखत फिर 

घाछें घुटुुूवबन चलत हैं बैया ॥३॥ गोपबधू मुख कमल निहारत ललनसबहिं 
सुख दैया । व्रजलीला ब्रह्मादिक दुर्लभ गावत दास सदैया ॥४॥ 

# राग नट # हुहूँ कर फोंदना मुख मेलत । रामकृष्ण बैठे गोद जननी की 
कबहूँक उतरि घुटुरुवन खेलत ॥१॥ चाहि रहत खुनखुना सुनिसुनि हँसि बसुधा 
पगसों पग ठेलत । रामदास प्रभु शिशुत्ाके वश अरबराय खिलौना 
सँकेलत ॥२॥ 

है राग नट & दोऊ कर चोंखनी मुख चोंखत । नितप्रति मुदित जसोदा रानी 
बल मोहन तन पोषत ॥ नंदराइ बड़ भाग तुम्हारी बाबा कहि मुख घोषत । 
“परमानंददास” कौ ठाकुर प्रान पूतना पल में सोषत ॥ 

# राग पूर्वी & छोटौसौ कन्हैया एक मुरली मधुर छोटी छोटे छोटे ग्वालवाल छोटी 
पाग शिरकी । छोटेसे कुंडल कान मुनिनके छूटे ध्यान छूटे पट छूटी लट छूटी 
अलकन की ॥|१॥ छोटीसी लकुट हाथ छोटे बच्छ लीयें साथ छोटे से बनेरी 
कान्ह गोपी देखन आईं घर घरकी । नंददास प्रभु छोटे भेदभाव मोटे मोटे खायौ 
है माखन शोभा देखो ये बदनकी ॥२॥ 

# राग गोरी # देखौरी रुनुक झुनुक पेंजनी पग डगमगी चाल लालके त्रिभुवनकी 
शोभासिंधु लागी डोलै अंगन । पचरंग पीरी पाटकी कोंधनी कटि पट बाँधे कंचन 
मनी नूपुर धुरि धूसर रत्ननगन ॥१॥ आगें चले जात तब जननी डर पावत हैं 
डरपि डरपि किलकि किलकि जसुमति उर लागत तन । सूरदास मदनमोहन 
लीलासागर गुनआगर ब्रजनारी सुरनर मुनि मगन ॥२॥ 

# राग गोरी # क्रीड़त कान्ह कनक आँगन । निज प्रतिबिंब बिलोकी किलकिकें 
धावत पकरन की परछाँडन ॥१॥ पकरन धावत श्रमित होत तब आबत उलटि 
लाल तिहिं टाँइन । सूरदासप्रभु की यह लीला निरखत जसुमति हँसि 
मुसिकाइन ॥२॥ 

# राग गोरी ऋ बिमल जस ब्रंदावन के चंदकौ । कहा प्रकाश सौम सूरजकौ सो 
मेरे गोविंदकी ॥१॥ कहत यशोदा सखियन आगें वैभव आनुदकंदकौ | खेलत 

फिरत गोप बालिक सँग ठाकुर परमानंदकी ॥२॥ 

# राग गोरी # अथैयाँ बैठे हैं व्रजगाज | मागध सूत पुरोहित और बड़े सब गोप 
समाज ॥१॥ रामकृष्ण निकसे मंदिरतें पाछें लागी माज । हँसि मुसक्याय 
उछंग लिये गोविंद पूरन भये काज ॥२॥ 

# राग सारंग # तेरी लाल मोहि लागौ बलाय । बालगोपाल छगनुवा मेरे चलो 
अँगना धाय ॥१॥ लालजू के लटकन मटकन कर पोहोंची नूपुर बाजें पाँय । 
चुटकी दे दै ग्वाल नचावत मुदित यशोदामाय ॥२॥ आनैदभरी नंदजूकी रानी 
अंगरअँग निरखत भाय । परमानंद नंदनंदनकों राखों उर लपटाय ॥३॥ 

# राग सारंग # मेरौ माई श्याम मनोहर जीवन । निरख नयन भूलत बदन 
छवि मधुर हँसन पय पीवन ॥१॥ कुंतल कुटिल मकर कुंडल भुव नयन 
बिलोकनि बंका । सिंधु सुधातें निकसि नयौ शशि राजित मानों मृगंका ॥२॥ 
शोभित सुमन मयूर चंद्रिका नील नलिन तनु श्याम । मानहूँ छत्न समेत इन्द्र धनु 
सुभग मेघ अभिराम ॥३॥ परम कुशल कोविद लीला लखि मुसकनि मन हर 
लेत । कृपा कटाक्ष कमलकर फेरत सूर जननी सुख देत ॥४॥ 

# राग ईमन # सोहत पाय पेंजनियाँ नूपुर धुनि बाजत कटि किंकिनी बनी अति 
सुरंग तनियाँ ॥१॥ कर पोंहोंची भुज बीच बाजूबंद उर बधनां कंठ कौस्तुभ 
मनियाँ । लर लटकन शिर बेंनी गूँथी कर लकुट रसिक प्रीतमकों लेत धाय 
कनियाँ ॥२॥ 

# राग ईमन # चलौ मेरे लाडिले हो पॉयन पण धरोौ मनमोहन हेंहुँ 
बलाय ॥१॥ आजकीौ दिन सुहावनों बलिजाऊँ लालरे आँगन खेलियै धाय । 
बाझूँगी सर्वसु नारायन विप्रन दैंऊँगी गाय ॥२॥ 

# राग ईमन # छगनमगन बारे कन्हैया नेंकु उर थों आउरे लाल | बनमें खेलन 
जात लाल डै रहे सब मलिन गात अपने लालकी लैहुँ बलायरे लाल ॥१॥ 
संगके लरिका सब बनि ठनि आये यों कहेंगे कैसी है तेरी मायरे लाल । यशोदा 
गहत धाय बैयाँ मोहन करत नहैयाँ न्हैयाँ नंददास बलिजायरे लाल ॥२॥ 

# राग ईमन # मेरे छणनमगन खेली आँगन जसुमतिके बारे। लटकन लटकत 
लिलाट धूरि धूसर भरे गात कहत मीठी तोतरी बात कुंतल घूँघखारे ॥१॥ कंठ 
कठुला बिराजै केहरिनख हीरा छाजै पॉइन पैंजनी सोहे नंदके दुलारे । धोंधीके 
बम बाललीला अवगति अविनाश क्रीड़ा कहत निगम नेति नेति ब्रह्म वेद 
हारे ॥२॥ 
# राग ईमन #& बलिबलि जाऊँ छबीले लालकी । धूसर धूरि घुटुरुवन टेकत 
बोलत बचन रसालकी !॥१॥ कछुक हाथ कछू मुख माखन चितवनि 
नैनविशालकी । मोतन हँसत नासिका नथुनी कंठबघधन बनमालकी ॥२॥ 
छिटकि रहीं चहूँ दिशा लटुरियाँ लर लटकन सोहै भालकी । सूरदास स्वामी सुखसागर 
निमिष न तजें ब्रज बालकी ॥३॥ 
# राग ईमन # झनक मनक तनकसे छगनोँ । नहानी नहानी सोहै दूधकी दतियाँ 
किलकि किलकि लागत छतियाँ रज झारत री झपगनोौं ॥॥१॥ गोद लियें हुलरावै 
खिलावै कंठ सोहै कनक बघनाँ | सूरदास मदनमोहन संग लागी लागी डोलेलाल 
घुटुरुवन चलत री अँगनाँ ॥२॥ 
# राग ईमन # तिहारी बात मोहि भावत लाल | बारबार का, मतिके भवन में 
यह सुनत हों आवत लाल ॥१॥ पारपरौसिन अनख करति हैं औरें कछू लगावत 
लाल । ताकी साखि विधाता जाने जिहिं लालच उठि धावत लाल ॥२॥ 
द्िकौ मथन और गृह कारज तुम्हारी प्रेम विसरावत लाल । परमानंद प्रभु कुँवर 
लाड़िले निरेखि बदन सचुपावन लाल ॥३॥ 
# राग ईमन # अब हठ छाँडि देहु रे मेरे बारे कन्हैया । जो मांगी सो दैहों लला 
२! माखन दूध मलैया ॥ चकई भौंरा पाट के लटकन और मैंगाई दैहों फेर 
कन्हैया । सब लरिकनि के सँग मिलि खेली अरू बलदाऊ भैया ॥ दोऊ मैया 
'निरखि निरखि कै फुनि फुनि लेति बलैंया । 'परमानैंद” प्रभु बालरूप धरि क्रीडत 
नैंद-अँगनैंया ॥ 
# राग कान्हरो # एक रीति प्रीति वश कीने मोहन याही तें ब्रजरीति न्यारी ' 

जाकी माया सब जगत नचावत ताहि नचावत घोषकी नारी ॥१॥ जाकी चरन 
रज ब्रह्मादिक दुर्लभ सो रज व्रजवधू बन बगर बुहारी डारी । सूरदास मदनमोहन 
जिनके हरि नैन प्रान कहा कहूँ बुद्धि अनुसारी ॥२॥ 

# राग कान्हरों & बल बल जाउं मधुर सुर गावो ॥ अबकी थेर मेरे कुंवर 
कन्हैया नंद ही नाथ दिखावो ॥१॥ हेरी दे बावा के आगे परम प्रीत उपजावो॥ 
रतन जटित किंकिणि पग नूपुर अपुने रंग बजायो ॥२॥ कनक खंभ प्रतिबिब 
आपनो ले नवनीत खवायो ॥ परम दयाल सूर के उरतें हरि चरे नहि भावो॥३॥ 
# राग कान्हरो & आछो नीकी सोहत हसन दै दै दुधकी दतियां । घुटुरुवन 
आंगन रिंगन मोहन खेलत आनआन भतियां ॥१॥॥ लरलटकन मटकन 
करपोहोंची बोलत तोतरी बतियां | मुख चुंबत रघुनाथदास बलि हसि लगावत 
छतियां. ॥२॥ 

# राग केदारो सुमिरौ नंदराज कुमार । नंदआँगन करत रिंगन बदन बिधुरे 
बार ॥१॥ चरन नूपुर किंकिनी कटि कठुला हार । करन पोंहोंची उरसि बघनों 
तिलक सोहै लिलाट ॥२॥ सुनत फिरके चक्रत चित निज किंकिनी झनकार। 
टठकि टेरत करत निश्चै हँसत परम उदार ॥३॥ पंक लेपन अंग कीने नचत 
नैन सुढार । करि बड़ाई गोद जननी लेत मोद अपार ॥४॥ गहत बछरा पूँछ 
ऐंचत रूप जीत्यौ मार | देखि परवश हँसत गोपी मुग्ध तजत अपार ॥५॥ 
क़ूरके ढिंग जात खेलन फिरत जननी लार । काज विसरत सबै गृहके विग्रता के 
भार ॥६॥ बालक संग रासलीला करत व्रजगृहद्धार । देत आनंद युवतीजनकों 
पठई गृहग्रहचार ॥७॥ करत चोरी भवन प्रति धैंसि लेत गोरस सार । बैठि 
जेंमत निडर पतिलों परोसि राखे थार ॥८॥ देत माखन बनचरनको बॉँटि बाँटि 
अपार । खनत चोंहोटी निपट बालक भजत दै करतार ॥९॥ मायके ढिंग 
लसत सूथे साधु मनखरारि । गोपी दैन उराहनों सब जुरि आयें द्वै दस 
चारि ॥१०॥ सुमिरि कृत संकेत गोपी हँसत झूँठी रार | बारि डारों निरखि 
शोभा रसिक बारंबार ॥११॥ 


शकटासुर वध लीला के पद & राग बिलावल # १६९ 
# राग बिहाग ऋ ऑगनमें हरि सोय गयेरी ॥ हरे हरे दोऊ जननी मिलिके 
सेज सहित तब भवन लहेरी ॥१॥ कहत रोहिणी इन्हें न जगावी खेलत डोलत 
हार गयेरी । बारंबार जूंभात साँवरौ बदन देख विस्मित जु भयेरी ॥२॥ कहत 
नंद ये कछून जानें गायन के सँग श्रमित भयेरी | सूरदास बलराम श्याम तब 
ब्रजरानी संग पौढ़ रहेरी ॥३॥ 


शकटासुर वध लीला के पद 


# राग बिलावल # नृपति बचन यह सबनि सुनायौ। मुहौँ चही सेनापति कीनौ 
शकटासुर सुनि गर्व बढ़ायौ ॥१॥ दोऊ करजोरी भयौ तब ठाड़ौ प्रभु आइसु 
में पॉऊ । ह्ाँते जाय तुरतही मारों कहौ कहौ तौ जीवत लॉंऊँ ॥२॥ यह सुन 
2 हरख मन कीनौ तुरतही बीरा दीनौ । बारंबार सूर कहै ताकों आप प्रशंसा 
॥३॥ 

# राग बिलावल # पान लै चल्यौ नृष आनंद किनौ । गयौ शिरनाइकें गर्व 
बढ़ायकें शकटकौ रूप धरे असुर लीनी ॥१॥ सुनत घहरानि व्रजलोग चकृत 
भये कहा आघात धुनि करत आयी । देखि आकास चहुँ पास दसहूँ दिशा डर 
नरनारी तन सुध भूलायौ ॥२॥ आपु गयौ तहिं जहीं प्रभु रहे पालनें करगही 
अंगुछठ चरन चचोरहीं | किलकि किलकि हँसत बाल शोभा लसत जानि तिहिं 
कसत रिपु आयौ भोरहीं ॥३॥ नेंक पटकबौ लात शब्द भयौ आघात गिस्यौ 
5८42 संघारबौ । सूर प्रभु नंदलाल दनुज मास्यौ ख्याल मेंटि जंजाल व्रजजन 
उबा ॥४॥ 


तृणावर्त लीला के पद 


# राग बिलावल # शोभित सुभग नंदजूकी रानी । अति आनंद आंगनमें बैठी 
गोद खिलावत सारंगपानी ॥१॥ तृणावर्तकी करी सुरति जिय पठयौ कंस असुर 
अभिमानी । गरुवे भये वहीं बैठारे सहि न परै जननी अकुलानी ॥२॥ आपुन 
गई सदन में दौरी कछू एक काज तहाँ लपटानी | भयौ उर महाभयानक गोकुल 


१७० दावानल लीला के पद # राग केदारो & 
सकल प्रलयकौ उदयौ गोपालै जानी ॥३॥ महा दुष्ट ले चल्यौ अकासें बालकृष्ण 
यहे जिय ठानी । चाँपी ग्रीव हरि प्राण हरे द्रंगन रंगत चल्यौ अधिकानी ॥४॥ 
पायल सिला निरखि हरि परयौ उपर खेलत श्याम सुखानी । ब्रज वनिता उपवनमें 
पाये लये उठाय कंठ लपटानी ॥५॥ लाई गही चूँगत चाहति घर घर सबन 
बधाई मानी । देत आभूषन बारि बारि सूर सब नारी बारि पीवत पानी ॥६॥ 
# राग बिलावल # जसुमति मन अभिलाख करै। कब मेरी लाल घुटरुवन रेंगे 
कब धरनी पग द्वैक धरै ॥१॥ कब द्वै दाँत दूधके देखों कब तुतरे मुख बेन 
झरै । कब नंद हि बाबा कहि बोलहि कब जननी कहि मोही ररे ॥२॥ कब 
मेरी अँचरा गहि मोहन जोइ सोइ मोसों कही झगरे। कबहुँ तनक तनक कर खैहै 
अपने करले मुखहिं भरे ॥३॥ कब हँसि बात कहेंगे मोसों वा छबि देख दुख 
दूरि हरै । श्याम अकेले आँगन छाँड़े आपु गई कछु काज घर ॥४॥ या अंतर 
अँधवाई उठी एक गरजत गगनि सहित घहरे । सूरदास ब्रज लोग सुनत धुनि जो 
जहाँ तहाँ सब अतिहिं डरे ॥५॥ 
# राग सुहो # अति विपरीत तृणावर्त आयौ । बात चक्र मिस ब्रज उपर दे 
नैंदपौरीके भीतर धायौ ॥१॥ पौढ़े श्याम अकेले आँगन लेत उड़यौ आकास 
चढ़ायौ । अँधाबुँध भयौ सब गोकुल जो रहौ सो तहाँ छिपायौ ॥२॥ जसुमति 
आई धाई जो देखे श्याम श्याम कही शोर लगायौ | धावहु नँद गुहार लगौ किन 
तेरी सुत अँधबाइ उड़ायौ ॥३॥ इहिं अंतर आकासतें आवत परवत सम कही 
सबही बतायौ । मास्यौ असुर शिलासों पटक्यौ आपु चढ़े ता उपर भायौ ॥४॥ 
दौरे नंद जसोदा दौरी तुरतहिं लेतही कंठ लगायौ | सूरदास यह कही जसोद्ा ना 
जॉनों बिधिनहिं कहा भायौ ॥पा। 

दावानल लीला के पद 


# राग कैदारो ऋ& अबकें राखि लेहु गोपाल । दस दिशतें प्रगल्यौ दावानल 
उपज्यो है तिहिंकाल ॥१॥ पटकत वंश कंस तृण चटकत झपट लपट कर 


कालीयदमन लीला के पद # राग सारंग # १७१ 
नाल। उड़त अँगार फूल फल पटकत झपटत लपट कराल ॥२॥ धूम घुँध 
बाढ़ी घर अंबर चमकत उर मुख जाल । हरिन बराह करि पीक सारस जरत जीव 
बेहाल ॥३॥ तुम जिन डरौ नैन सब मूँदी हँसि बोले नंदलाल | सूर अनल 
सब बदन समानौ निरमै किये व्रजलाल ॥४॥ 


कालीयदमन लीला के पद 


# राग बिलावल # अति कोमल तनु धर्बौ कन्हाई । गये तहाँ जहाँ काली 
सोवत उरगनारि देखत अकुलाई ॥१॥ कह्नौ कौनकौ बालक है तू बार बार 
कहि भाग न जाई । छिनकहिं में जरि भस्म होयगौ जब देखे उठि जागि 
जुंभाई ॥२॥| उरग नारी की वाणी सुनकें आप हँसे मनमें मुसिकाई । मोकों 
कंस पठायौ देखन तू याकों अब देहि जगाई ॥३॥ कहा कंस दिखरावत इनकी 
एक फूँक ही में जरि जाई । पुनि पुनि कहत सूरके प्रभुसों तू अब काहे न जाई 
पलाई..._ ॥४॥ 

# राग बिलावल # उरग लियौ हरिकों लपटाई । गर्व बचन कहि कहि मुख 
भाखत मोकों नहिं जानत अहिराई ॥१॥ लिये लपेटि चरण तें शिखलों अति 
यह मोकों करि ढिठाई । चापी पूँछ लुकावत अपनी युवतिनकों नहिं सकत 
दिखाई ॥२॥ प्रभु अंतर्यामी सब जानत अब डारों यह सकुच मिटाई । सूरदास 
प्रभु तनु विस्तार्थौं काली बिकल भयौ तब जाई ॥३॥ 

# राग नट # आवत उरग नाथ्ये श्याम । नंद यशोदा गोपी गोपनि कहत हैं 
बलराम ॥१॥| मोर मुकुट विशाल लोचन श्रवन कुंडल लोल । कटि पीतांबर 
भेख नटबर निर्त फन प्रति डोल ॥२॥ देव दिव्य दुंदुभी बजावत सुमन ये 
बरखाई । सूरश्याम बिलोकी ब्रज जन मात पिता सुख पाई ॥३॥ 


चंद्रावलीजी की वधाई के पद 


# राग सारंग # चंद्रभानके नव निधि आई । सुखमभा कूखि अवतरी कन्या 
घरघर बजत बधाई ॥१॥ नाम धस्त्रौ चंद्रावलि सुखनिधि कोटिक चंद्र लजाने। 


१७२ श्री ललिताजी की बधाई # राग सारंग & 

भादों सुदि पॉँचें शुभवासर अरुन हृदय रस माने ॥२॥ सुनि वृषभान नंद मन 
हरखे देखि अनूपम शोभा । कृष्णदास गिरिधर की जोरी देखत रति पति 
लोभा ॥३॥ 

# राग सारंग ऋ आज सखी सुखमा कन्या जाई। भादों सुदि पाँचे शुभ लग्न 
चंद्रभान गृह आई ॥१॥ नामकरनकों गर्ग पराशर नारदादि सब आये । 
चंद्रावली नाम सुखसागर कोटिक चंद्र लजाये ॥२॥ सुनि वृषभान नंद मिलि 
आये कीरति जसोदा आई । मंगल कलश सुवासिन शिरधरि मोतिन चौक 
पुराई ॥३॥ देत दान और धरत साथिये गोपी सब हरखानी । निगम सार 
जोरी गिरिधरकी व्रजपतिके मनमानी ॥४॥ 

# राग सारंग # भादों सुदी पंचमी प्रगट भई सबहिनकी सुखदाई जु । श्री 
चन्द्रभान गोप गृह निधि सुखमा कूख सुहाई जु ॥१॥ गाम दिठोरा घरन घरन 
प्रति मोतिन चौक पुराई जु । गोप गोवर्धन भये जु परमसुख सबहिन देत बधाई 
जु ॥२॥ देत दान विग्र भाटनको माला मुंदरी चीरा जु । “चत्रभुज” प्रभु भूतल 
पर गोपराज बल बीरा जु ॥३॥ 


श्री ललिताजी की बधाई 


# राग सारंग # आज सखी सारदा कन्या जाई। भादों सुदि षष्टि है शुभदिन 
शुभनक्षत्र वर आई ॥१॥ भेरि मृदंग दुंदुभी बाजत नैंदकुँवर सुखदाई । गोपीजन 
प्रफुलित भईं गावत मंगल गीत बधाई ॥२॥ नामकरनकों गर्ग पराशर गौतम 
वेद पढ़ाई । दीने दान पिता विशोकजू नारद बीन बजाई ॥३॥ आभूषण 
पारटंबर बहु विध गो भू दान कराई । नंदराय वृषभानराय मिलि विशोकहिं देत 
बधाई ॥४॥ सकल सुवासिनि धरत साथिये कीरति पैंजीरी ्याई | ब्रजपतिकी 
स्वामिनी यह प्रगटी ललिता नाम धराई ॥५॥ 


श्री बलदाऊजीकी बधाई # राग सारंग & बछ७३ 


श्री बलदाऊजीकी बधाई 


(भाद्रपद सुद छठ) 

# राग सारंग # बरस गांठ आज फुलत लाल ओर ब्रजराज ॥ बेठी गोद लियें 
दोऊ ढोटा जसोमति ओर रोहनी माय ॥१॥ बंदनवार और चौक मोतिनके 
नंदने बाजे हुलस बजाय ॥ पहेले भये सुलछन बल तब अपनी पीठ पर लालन 
लाय ॥२॥ आगे व्हे आनंद बेठकर ए दोऊ सुत हम पुन्यन पाय ॥३॥ 
सोने रूपे व्होत बसनले विप्रनकों गो दान दिवाय ॥ ले लै नाम बाबा ठोटनकों 
गाय गाय कें सबन म्हलाय ॥४॥ तिलक करन लाये सब पुरी ओर आरती 
विविध संवारी ॥ इनको सोहलो इनके वीरकों दुनी सुख मानत ब्रजनारी ॥५॥ 
पहेलेही पहेराये भान सब फिरकर बाल गोपाल पहेराये ॥ अरु पहेराईं सबे ब्रज 
सुंदरि जेसोही जाही मन भाव ॥६॥ आदर दे नंदरानी कहेत सबनसों ऐसेही 
मेरें दिनदिन आय ॥ श्रीविद्डलगिरिधरन लाल पर वाहीके सदा सोहाय ॥७॥ 
# राग सारंग ऋ अतुलित प्रताप परिपूरन रोहिनीनंदन बिराजे माई सूरना । 
अति विसाल अरु करन अरुन ऐती नेन कमल मधु घूरना ॥१॥ नील वसन 
परिधान मत्तगजचाल कंपत तालकुल झूरना । गोविन्द प्रभु ब्रजराज वच्छ मुरझनो 
गिरिधरनलाल तब थेनुकसुर लायो चूरना ॥२॥ 

# राग सारंग & मांदल वाज्यौ री ! व्रजजन के, प्रगटे श्रीबलराम । रोहिनी-कूंखि 
प्रगट पुरुषोत्तम ब्रजजन-मन अभिराम ॥ जो जन विनय करत, दुख तिनके काटत 
हैं तिहे जाम । टेरत कोउ जात तहाँ भाजे, और कछू नहिं काम ॥ स्याम राम 
को भेद न जानत, करत जुदाई मन में । “'छीत स्वामी” मुख सों कहा वरनों ! 
आयि लगौ ता तन में ॥ 

विशाखाजी की बधाई 


# राग सारंग & गोदलाल ले मंगल गावति हमरे आँगन आई ॥१॥ भाव 
भरी पौढ़ी रानीजू नंदराय जगाई । चोंकि परी यह बात श्रवण सुनि गहि भुज राय 


ब७४ श्री राधाजी की बधाई के पद # राग सारंग #& 

उठाई ॥२॥ हम तुम देखें इनकों यह सुख कहा कुलाहल लाई । बहुरि उछंग 
दिये जसुमतिकी चंद्रावलि सुखदाई ॥३॥ आपुसमें पहिरावत रतनन भूषण 
चीर सुहाई । श्रीविइलगिरिधरन खिलावत बारत कछु न अघाई ॥४॥ 

# राग सारंग # रावल रसिक बेलि नवफूली देखि कहत नहिं आवै। देवभानकें 
श्रीचंद्रावलि प्रगट भागिन भावैं ॥१॥ व्रजकौ भाग्य सुहाग येते सींच सींच 
बिरधावै । आनँदराय घर सुखनिधि सबहिन हुलसि हुलसि बिहँसावै ॥२॥ 
गिरिधरलाल लिये सँग खेले गिरिधरके मन भाव | रूप अनूप स्वरूप अवधि नितहि 
ब्रजसुंदरि गावै ॥३॥ 


श्री राधाजी की बधाई के पद 


( भाद्रपद सुद ८ आठम) 

# राग देवगंधार # जनम बधाई कुँवरि ललीकी । प्रगटी प्रभा अद्भुत सुगंधनी 
हरि अलि कंजकलीकी ॥॥१॥ सुमुख समूह सिहात सुनतही यह बिधि बात 
अलीकी । कीरति रानीकी कल कीरति गावत सुफल फलीकी ॥२॥ बिनु 
बछरन गैया खेलत शुभ सगुन दशा कुशलीकी । बलिकौ चार सार सोई सजनी 
दानव दलन दलीकी ॥३॥ रोपत बंदनवार द्वार वर रूपी अवल कदलीकी । 
रोपति सींक सुवासिन साथिये सिखवनहीं सुनत अलीकी ॥४॥ अगनित सुत 
अवतार निवारौ को भयौ प्रणत पल्लीकी । महामोद मूरतिकौ उदूभव लाल अनुज 
मुशलीकी ॥५॥ भायौ भयौ नैंदयशोदाकौ प्रथमही बात चलीकी । भायो 
भयौ वृषभानयोपको बचन सहित दृढ़ लीकी ॥६॥ कनक थार भरि रतनबारनें 
आवनि गलीगलीकी । रावल रावरि कुसुमन झरझरें अरू भरि डलाडलीकी ॥७॥ 
नाचत गोपी गोप ओपसों और निशान धुलीकी । यह भयौ दान अमान मानदे 
और मर्याद मलीकी ॥८॥ राधानाम कहत ऋषिवर पढ़ि यह थिर्र निगम 
थलीकीं । दधिकादी भादों झर लायौ आठें पंथ पथलीकी ॥९॥ बेगि बचैया 
38 तक बिदा भई महलीकी । हरि देत अपेंहें नाँंही अब चढ़ि बनी 
बलीकी ॥१०॥ 


श्री राधाजी की बधाई के पद & राग देवगंधार # फ्छ्प 
# राग देवगंधार & आज रावल में बजत बधाई । ठोल भेरि सहनाई शंख ध्वनि 
बाजत देत सुहाई ॥१॥ वह देखो वृषभान भवनमें विमल ध्वजा फहराई । 
बूब लै द्विज आये तुरतही कीरत कन्या जाई ॥२॥ नंद यशोदा तन मन फूले 
आनँद उर न समाई । मंगल साज लिये व्रज बनिता गावत गीत सुहाई ॥३॥ 
चोवा चंदन अगर कुमकुमा भादों कीच मचाई । व्यासदास कुँवरि मुख निरखत 
कुसुमावलि बरखाई ॥४॥ 
# राग देवगंधार # सुनियत रावल होति बधाई । प्रगट भयी वृषभान नंदनी 
रसिक जनन सुखदाई ॥॥१॥ देत दान वृषभान भवन में याचक नवनिधि पाई। 
पार्टबर मुक्तामणि हीरा नग निरमोल मेंगाई ॥२॥ गोपीजन सब मंगल ग्रावत 
अधिक अधिक बनि आई । कौन पुन्य सुफल तुम कीनों कुँवरि मनोहर 
जाई ॥३॥ सुरनर मुनिजन प्रेम मुदित भये नंद सुवन मन माई । गोविंददास 
कहालों बरनों श्रुतिसों अधिक सिराई ॥४॥ 
# राग देवगंधार # प्रगठी नागरि रूप निधान । देखि देखि बूझत जो परस्पर 
नहीं त्रिभुवनमें आन ॥१॥ उपमाकों जे जे कहियत है ते जु भये निरमान । 
कुंभनदास लालगिरिधरकी जोरी सहज समान ॥२॥ 
# राग देवगंधार # आज बरसानें बजत बधाई । श्रीवृषभानरायजूकी रानी 
कुँवरी अनूपम जाई ॥१॥ घर घरते सब चलीं बेग दे नाचत गावत थाईं। 
गोपीन सहित चली नैंदरानी नंदीसुरतें आईं ॥२॥ त्ताल पखावज ढोल दमामा 
बिच बिच भेरि सुहाई । यह विधिसों नैंदरानी पोहोंची मुख निरखत सुख 
पाई ॥३॥ हरद और दि छिरकी परस्पर धरनी कीच मचाई । युवती चहूँ 
दिश करत कुलाहल तनकी सुधि बिसराई ॥४॥ भीर भई जित तिततें रावल 
अति व्रज शोभा छाई । श्यामदास यह लीला लखिकें गोकुल आनि सुनाई ॥ 
# राग देवगंधार & आज बरसानें बजत बधाई । प्रकंट भई वृषभानगोपकें 
सबहिंन की सुखदाई ॥१॥ आनँद मगन कहत युवतीजन महरि बधावन आई। 
बंदीजन मागध याचक गुनी गावत गीत सुहाई ॥२॥ जयजयकार भयौ त्रिभुवनमें 


१७६ श्री राधाजी की बधाई के पद & राग रामकली # 
प्रेम बेलि प्रगटाई । सूरदासप्रभुकी यह जीवन जोरी सुभग बनाई ॥३॥ 

# राग देवगंधार # श्रीराधाजु कौ जन्म सुन्यौ मेरी माई । साजसिंगार चल्ीं 
ब्रज सुंदरि घर घर बजत बधाई ॥१॥ अति सुकुमार सखी सुभ लक्तिन कीरति 
कन्या जाई । परमानंद करी नौछावर घर घर बात लुठाई ॥२॥ 

# राग देवगंधार # यह सुख देखो री तुम माई | बरसगांठ वृषभान ललीकी 
बहोरि कुसलसों आई ॥१॥ आगमके दिन नीके लागत सबहिन मन सचुपाई। 
धन बडभागी रानी कीरतिके पुण्यपुंज निधि पाई ॥२॥ प्रगटी लीला सकल 
या ब्रजमें आनंद वेली बढाई । 'कुंभनदास” की जीवन राधे जसोमति सुत 
सुखदाई ॥३॥ 

# राग खट # श्रीराधिका चरणरज वंदे । पुरुषोत्तम निज हेत प्रगट भई 
भक्‍तजनन मन आनंद कंदे ॥१॥ श्री वृषभान सदन बरसाने भ्रमत भंवर 
पीवत मकरंदे । गौर स्थाम तन जोरी प्रगटी व्रजाधीश गावत श्रुति छंदे ॥२॥ 
# राग भैरव # सखी बरसानो लागत नीको । कहां लौं कहीं या ब्रजकी सोभा 
सब ब्रज लागत फीको ॥१॥ कीरति कूख प्रगट भई कन्या भयो भावतों 
जीको | मंगल गावत सब बव्रजनारी करत ललीको टीकों ॥२॥ पीत पाटकी 
चोली पहरे सारी सुरंग रंग ही को । “व्यास” स्यामकी स्वामिनी प्रगटी बाढ्यो प्रेम 
मन ही को ॥३॥ 

# राग भैरव & अति आनंदरस सिंधु अगाधा । भक्ति मारग उद्योत करनको 
या कारन प्रगटी श्री राधा ॥१॥ राधा नाम सुक हि नहीं पायो नाम लेत मेटी 
जग बाधा । “रामदास! प्रभु स्थामसुंदकको रासादिक लीला श्रुति साथा ॥२॥ 
# राग रामकली # आज जनम दिन राधेकौ है ॥ दूध न्हवाय फुलेल उबटनौ 
केसर न्हवाय सोहै ॥१॥ केसरी सारी लाल अंतरी अभ्यंतरी राजी है ॥ 
आशभूषन बहु बिधिके पैहरे काजर नैंन रच्यौ है ॥२॥ सब मिल गोपी मंगल 
गावत बाजत घोष गज्यौ है | गाम गामतें जाति बुलाई मोतिन चौक पूरचौ 
है ॥३॥ जसोमति उठ नहवाई लालन उत्सवकौ बागौ पहरबौ है ॥ बल 


श्री राधाजी की बधाई के पद & राग रामकली # १७७ 
रोहिनी जसोमति नंद कान्हर आये बलि मोहौ है ॥४॥ जाति पाँत सब जेंवन 
बैठी लाल लाड़िली संग | माथें तिलक करबौ कुमकुमकौ अच्छत पीरे रंग ॥५॥ 
करत आरती ध्यान धस्बौ मन यह जोरी कर देहु । द्वारकेस प्रभु दूल्हा दुलहिनि 
राधे बड़ो सनेहु ॥६॥ 

# राग बिलावल # श्रीवृषभानरायजूके आँगन बाजत आज बधाई। भादों सुदी 
आठें उजियारी आनंद की निधि आई ॥१॥ रसकी रासि रूपकी सीमा अँगअंग 
सुंदरताई । कोटि मदन बारों मुसिकनपर मुखछबि बरनी न जाई ॥२॥ पूरन 
सुख पायौ व्रजवासी नैनन निरखि सिराई । कृष्णदास स्वामिनि ब्रज प्रगटी श्रीगिरिधर 

सुखदाई ॥३॥ 

# राग विलावल # जबतें राधिका भूतल प्रगटी तबतें बिधिकौ मान हन्यौ | 
मेरी तौ यह सृष्टि न होई अब कछु अद्भुत बान बन्यौ ॥१॥ एकरूप एकबैस 
एकगुन बरन विलक्ष ठन्योौ । कृष्णदास प्रभु श्रीगिरिधरतें केलि कलारस 
सन्‍यो ॥२॥ 

# राग बिलावल # प्रगटभई वृषभानकें आज । सकल तिमिर त्रिभुवनकौ 
नास्यौ भवन भानके संतत राज ॥१॥ बंदनवार द्वार पर राजे गान करत मंगल 
ब्रजबाल । चित्रित चौक बने जित तितही नवविधि रंग सुगंध सुमाल ॥२॥ 
नाचति गावति वर युवतीजन हरखि हरखि उर बहु किलकात । नवनव यूथ बनी 
बनिता वर महाप्रेम बोलत मूठुबात ॥३॥ कंचनकुंभ बने शिर ऊपर बीच रुचिर 
नूतन की डार | दधि मथि हरद तेल घृत छिरकत अवनी पर गोरसके खार ॥४॥ 
टूटे हार नबल बहु भूषन देत परस्पर प्रमुदित गारि। ताल मुदंग रंग उपजावत मोद 
विनोद करत सिंगार ॥५॥ महा भीर बनिता सब फूली निरखत मुख बारत 
तन प्रान । उड़त गुल्ाल बजावत ढुंदुभी धुनि कोलाहल सुनियत नहीं कान ॥६॥ 
अंस बाहु धरि मुदित गहत पद सुख बरखत अति आनंद तन मन | कबहुँक चरन 
कमल छबि पेखत कबहुँक करकंज छुअत तन ॥७॥ सहज सदा बपु रहत 
निरंतर कारन प्रगट रसिक जन हेत । श्रीदामोदर हित नित्य किशोरी युगल बसत 
बृंदावन खेत ॥<८॥ 

# राग बिलावल # धनिधनि ब्रज बरसानों गाम । प्रगटभई जहाँ श्रीराधाजू 
नाम ॥१॥ जहाँ बसे राजा वृषभान । नंदरायके जीवन प्रान ॥२॥ जाके 
घर कीरत सी रानी । ब्रजवनिताके अति मनमानी ॥३॥ तिनके उदर भई 
सुकुमारी । सकलकला गुणगण अति भारी ॥४॥ अति आनंद भयौ तिहिं 
काल । आईं जुरि सब व्रजकी बाल ॥५॥ मंगल कलश बिराजत द्वार । 
गावत कर लै आईं थार ॥६॥ घरघर बंदनवार बंधाई । सब मिलि आनंद 
करत बधाई ॥७॥ पंच शब्द बाजत हैं ऑगन । विप्र आदि आये सब 
माँगन ॥८॥ देत दान वृषभान उदार । भूषण बसन अनुपम हार ॥९॥ 
छिरकत दूध दही घृत रोरी । एकते एक महारस बोरी ॥१०॥ जानत नॉहिन 
भई मन मगन । भूषण बसन सँभार नहीं तन ॥११॥ चिरजीयौ राधा 
सुकुमारी | जाके दूल्हे श्रीगिरिधारी ॥१२॥ सबै असीस देत मुख देखत । 
फिरि फिरिकें राधा तन पेखत ॥१३॥ नंद गोप हैं अति बड़भाग । दुलहनि 
राधासी अनुराग ॥१४) यहि बिधि आनंद सरिता बही । कुँवरी कृपाते 
निजजन लही ॥१५॥ बोहोतभाँति ये लीला गाई । गोविंद तहाँ नौछावरि 
पाई ॥१६॥ 

# राग बिलावल # आज बधाई माई वृषभान के दरबार | ब्रजजन मिलि मंगल 
गावें सजि चलीं कंचनथार ॥|१॥ ध्वजा पताका कदली रोप्यौ द्वारन बंदनवार। 
सबही सयानी धरौ साथिये कीरति परम उदार ॥२॥ कंचन रसिक रूप अति 
राजत मोति लगे सुढार ।- कमलमुखी प्रफुलित भये मानों दिनकर किरन 
पसार ॥३॥ कुँवरिहिं देखख अति सुख उपजत बारति मुक्ताहार । गरीबदासकों 
दई पंजीरी बोलि कुट्ुंब परिवार ॥४॥ 

# राग बिलावल # आठें भादों की उजियारी ॥ रावलमें वृषभान गोपकें प्रगटी 
राधा प्यारी ॥१॥ श्रुति स्वरूप सब संग कर लीने ब्रजपति हेत बिचारी । 
दासगोपाल बल्लभजू की स्वामिनी बस कीने गिरिधारी ॥२॥ 

# राग बिलावल # प्रगट भई रावल श्री राधा । सुनि धाई ब्रजपुरकी वनिता 

निरखत सुंदर रूप अगाथा ॥१॥ तब वृषभान दान बहु दीने जाचककी सब वृषभान दान बहु दीने जाचककी सब 
पूजी साधा । “दारिकेस” स्वामिनी महिमा मुनिमन ध्यान लगाय समाधा ॥२॥ 
# राग आसावरी # बरसानेतें दौरि नारि एक नंदभवनमें आईजू । आज सखी 
मंगलमें मंगल कीरति कन्या जाई ॥१॥ सुनि जसुमति मन हरख भयौ अति 
बोलिलई ब्रजबाला ! मुक्ता मणिमाला भूषण वर पठई साज रसाला ॥२॥ 
चलीं गज गामिनि साथन हाथन कंचन थार सुहाये | कमलनके ऊपर खेलत मानों 
अगनित चंदजु धाये ॥३॥ डहड्हे मुख छबि छाजत राजत लाजित कोटिक 
मैना | कंजन पर खेलत मानौ खंजन अंजन रंजित नैना ॥४॥ कुंडल मंडित 
बने अति राजत उपमा अधिक विराजै । हार सुढार उरनपर सोहत निरखि शची 
छबि लाजै ॥५) गावत गीत करत जगपावन भामिनि मंदिर आई । नंदरायजू 
के आँगनमें आनंद बजत बधाई ॥६॥ देखि मुदित वृषभान भये अति भेट 
रुची सों लीनी । गदगद्‌ कंठ सबन सों बोलत बीथनि पावन कीनी ॥७॥ 
कीरति ढिंग निरखी सुठि कन्या धन्या अधिक अपारा | कौतिकमें कौतिक रस 
भीने बरखत शीश्न धारा ८) सब जगधाम धाम पुनि जाकौ शेष धाम जिहि 
मानें । नंददास सुखकौ सुखसागर प्रगटी है बरसानें ॥९॥ 

# राग आसावरी # श्रीवृषभान नृपति के आँगन बाजत आज बधाई । कीरति 
दे रानी सुखसानी सुता सुलक्छिन जाई ॥१॥ शक्ति सबै दासी हैं जाकी सी 
याहूतें अधिक सुहाई । निरविध नेह अवधि मूरति प्रगटी सब सुखदाई ॥२॥ 
ब्रह्मादिक सनकादिक नारद आनैँंद उर न समाई। नंददास प्रभु पलना पौढ़े किलकत 
कुँवर कन्हाई ॥३॥ 

# राग आसावरी # जन्म लियौ वृषभान गोपकें बैठे सब सिंघद्धारी । लग्न 
घरी बलि नक्षत्र साधिकें गुरुणगन कियौ बिचाररी ॥१॥ कंचन मनि आँगन 
आगें रहि बोलत द्विजवर बैन । कबहुँक सुधि पावत सुभवनमें पुत्र जनमके चैन 
॥२॥ इतने एक सखी आई थधायकें जहाँ बैठे वलि ग्वाल | बेगि पुकारि कह्मौ 
मुख आल्ी प्रगटी सुता लघु बाल ॥३॥ तब हँसि तारीदै गुरुजनकों देख्यौ 

जन्म विधान । हमारें कोटि पुत्रकी आशा पूरन करी वृषभान ॥४॥ करभाजन 
शृंगी गर्गमुनि लग्न नक्षत्र बलि सोध । भये अचरज ग्रह देखि परस्पर कहत सबन 
प्रति बोध ॥५॥ सुदि भादों शुभ मास अष्टमी अनुराधाके सोध । प्रीति योग 
बल बालव करण लग्न धनुष वर बोध ॥६॥ प्रथम पहर दिन उदित दिवाकर 
सत्या सुखद सुजाति । नामकरन राधारति रंजन रमारसिक बहु भाँति ॥७॥ 
सुनि वृषभान सुता जिन मानों ऐसी रमा रति लोल । नॉहिन और सुंदर त्रिभुवनमें 
श्रीराधा समतोल ॥८॥ नॉहिन सची रमा गिरजा रति रोंम रोंम प्रति ठानें । 
नौनिधि चारि पदारथकौ फल आयौ सकल ग्रह तानें ॥९॥ जब ब्याहन शुभ 
योग होयगी शोभा कहत न आवै । दश और चारि लोककौ नायक यह सुता बर 
पावै ॥१०॥ तब हैँसि कह्ौ दुर्वासा बेंनन सुनों श्रुति सकल गुवाल । मेरेही 
चित आयौ निश्चय नंदमहर घर बाल ॥११॥ बूंदावन रस रास रसिक मणि 
दंपति संपति माने | संकेत स्थल बिहरत दोऊ सोई सकल यह जाने ॥१२॥ 
युवती यूथ मधि सुभग शिरोमणि बललभ कुल नँदलाल । यह जोरी जग जुगति 
होइगी राधारमण गोपाल ॥१३॥ शिव विरंची जाकी जूठनि पावें सो ग्रास 
परस्पर देत । कुंज निकुंज क्रीड़त अदृभुत दोऊ निगम अगम रस लेत ॥१४॥ 
यहि विधि क्यो द्विजयाज जुगतिसों ग्वाल मंडली जाने | जयजयकार करत सुर 
लोकन बाजत तूर निसाने ॥१५॥ घर घरतें गोपी सब निकर्सी गावत मंगल 
बाल । पिक बैनी मृगनैनी सुंदरि चलत सुचाल मराल ॥१६॥ जो रस नंदभवन 
में उमग्यौ तातें दूनो होत । हय गज धेनु कनक मणि दीनें बंदीजन द्विज 
बोहोत ॥१७॥ बसन बिचित्र बोहोत पहराये सब शिशु देखन जाँय । मुख 
अबलोकि कहत चिरजीयौ पुलकि पुलकि सचुपाय ॥१८॥ सुरमुनि नाग धरनि 
जंगमकों आनंद अति सुख देत । शशि खंजन विद्रम शुक केहरि तिनकौ छीनि 
बल लेत ॥१९॥ सूरदास उर बसौ निरंतर राधामाधी जोरि । यह छबि निरखि 
निरखि सचुपावै पुनि डरे तृनतोरि ॥२०॥ 

# राग आसावरी # जुरि चलीं सोहिले भानराय घर नवल प्रेमभर बाला। कंचन 

बरन बसन पहिरें तन गावत गीत रसाला ॥१॥ कबरी गुही जुही फुलनसों 
सेंनी चढ़ी हजारा । चिकुर चंद्रकी राजत गाजत छबिकौ राज दुवारा ॥२॥ 
गौर छटा दामिनी ज्यों राजत नीलांबर के माँझ । मानों इंदु किरन चहुँ दिसतें उदित 
भई है साँझ ॥३॥ दुलरी हार हमेल बिजौठा बाजूबंद अति राजे । पोंहोंची 
गजरा रतन चौकी कर मुँदरी नग छबि छाजे ॥४॥ रतन जटित कंचन के नूपुर 
सुंदर मूदु पग सोहें । मानों नखचंद्र किरन परकासी त्रिभुवनकौ मन मोहैं ॥५॥ 
गज गामिनी कंचनी अवनी पर चलत छबीली चाल । कंचन थार लसत कर कमलन 
बारों इंदु रसाल ॥६॥ पोंहोंची श्रीवृषभान भुवनमें आनंद उमग्यौ भारी । 
नाचत गावत करत कुलाहल प्रेम छके नरनारी ॥७॥ गुननिधि छब्िनिधि 
सुखनिधि राधे कीरत कीरत छाई । हरखत बरखत सुमन देव मुनि देत असीस 
सोहाई ॥८॥ यहि विधि छबिकी छटा छबीली कापै बरनी जाई । जैसो रूप 
लाल हित हिय मैं राखी नैनन मांझ समाई ॥९॥ 

# राग आसावरी # नंदी सुरतें बरसानेमें दूनी बंटत बधाई जू | भये मनोरथ 
सबके मनके कीरत कन्या जाई जू ॥१॥ परम उदार नंदजूकी रानी हंसुली 
झगुली लाई जू। बाढ्यों है मोद गोद मैयाकी किलकत कुंवर कन्हाई जू ॥२॥ 
कीरतिरानी और नंदरानी दोऊ समधन बतराई जू | यह सगाईकी बात चलाई 
हित अनूप बलि जाई जू ॥३॥ 

# राग धनाश्री # बधाई वृषभानकें प्रगटी राधे कुमारी । भादों सुदी अष्टमी 
रसभरी आई बेगि बिचारी ॥१॥ गृहगृहते बनिता आईं सब भूषन अंग सिंगारी। 
फूली ललितादिक गावत सब सौभग बदन निहारी ॥२॥ रावलि रैंगरे लिसों 
भींजी भींजे सब नरनारी । भींजे नंद यशोदा दोऊ और सुत गिरिवरधारी ॥३॥ 
काहू सुधि न परै काहूकी घर वर रहे बिसारी । श्रीविद्डनगिरिधर को वैभव देखत 
बल बलिहारी ॥ड॥ 

# राग धनाश्री & ये बधाई मन पूजी आस । श्रीवृषभान गोपगृह राधा कीयौ 
नेह प्रकाश ॥१॥ फूले नरनारी मिलि गावत सबब्रज भयौ हुलास । रावलि 

कीरति कूखि सुहाई प्रगट्यौ परम विलास ॥२॥ रूप रंग गुण रसिक छबीली 
सब सुख निधी निवास | कीनी सुफल अष्टमी दोऊ बरखा भादों मास ॥३॥ 
चंद्रावलि ब्रजमंगल सुंदरि बदन निहारत हास । श्रीविड्डलगिरिधर की जोरी गोकुल 
रावल पास ॥४॥ 

# राग धनाश्री & भादों सुदी आठें उजियारी । श्रीवृषभानगोपके मंदिर प्रगटी 
राधा प्यारी ॥१॥ नाचत नारि नवेली छविसों पैंहरे रँग रंग सारी | घर घर 
मंगल देखि बरसानें कहत रमा हों वारी ॥२॥ एक आई एक आवति गावति 
एक साजत सुनि नारी । चंचल कुंडल ललके झलके करन बिराजत थारी ॥३॥ 
भई बधाई कही न जाई छवि छाई अति भारी । रसभरि खोरि पौरि भई दि घृत 
बहि चली उमगि पनारी ॥४॥ कीरति की कुल कीरति जगमें भाग सुहाग 
डुलारी । दामोदर हित वृंदावनमें बिहर्त लाल बिहारी ॥५॥ 

# राग धनाश्री & बरसानें वृषभान गोपकें आनंद की निधि आईजू। धन्य 
धन्य कूखि रानी कीरतिकी जिन यह कन्या जाई ॥१॥ इंद्रलोक भुवलोक 
रसातल देखी सुनी न गाई । सिंधु सुता गिरिसुता सची रति इन समान कोऊ 
नॉई ॥२॥ आनंद मुदित जसोदा रानी लालकी करों सगाई । प्रभु कल्यान 
गिरिधर की जोरी बिधिना भली बनाई ॥३॥ 

# राग धनाश्री & बरसानें वर सरोवर प्रगत्यौ अद्भुत कमल । वृषभान किरन 
प्रकाश पोष्यौ रहत प्रफुलित सदाई यह सरस सुंदर अमल ॥१॥ सखी दचहूँ 
दिश केसरदल कर्णिका आकार राजत राधिका यश धवल । सूरदास मदनमोहन 
पिय नव मकरंद हित सेवित सदा अति नलिन अलि ॥२॥ 

# राग धनाश्री & घर वृषभानकें हो राजत रंग बधाई । नंदभवन गोपिनके गृह 
ब्रजलोक सकल सुखदाई ॥१॥ कुँवरि प्रगट भई अति सुँदरि रूपरसिक मृगनैंनी। 
तरुणी तिलक त्रिभुवन की शोभा चंदमुखी पिकवैनी ॥२॥ घरघरते सुनि सुनि 
सब गोपी ग्वाल मुदित मन आवें । बालक बिर्ध अरु तरुन घोषजन हँसि हँसि 
मंगल गावें ॥३॥ एक नाचत एक करत कुतूहल अरस परस मिलि खेलें । 

मुखजु कहत चिरजीयो लड्ैती पुलकि प्रेम रस झेलें (|४॥ बंदीजन मागध सूत 
आँगन जाचक बहु यश भाखें । परमउदार भये कीरतिपति देत कोटी अरू 
लाखें ॥५॥ सुरभि हेम रतन पट भूषण द्विज जनकों बहुदीनें | जयजयकार 
भयौ त्रिभुवनमें सबै फिरत रंगभीने ॥६॥ ठोल दमामा भेरि सहनाई ताल 
पखावज बाजे । आनंद बढ़यौ अनूपम ब्रज में नादहीते भरगाजे ॥७॥ जोरी 
बनी लालग्रिरिधर हित यह मन सबै बिचारी । श्रीराधा पदपंकज पर जन गोकुल 
के बलिहारी ॥<८॥ 

# राग धनाश्री # गोकुलराज सदनकी दाई श्री ब्रजरानी जू पठाई हो। ए हो कुँवरी 
मुख देखन आई !। बजे इन्द्रगज धुनि सुनि उपजी मनमें आतुरताई जू। ततन पाछे 
मन आगे ऐसे आनंद मांझ बधाई जू ॥१॥ बोली लई वृषभान घरणि आदर दे 
निकट बिठाई जू। “जगन्नाथ” स्वामिनी प्रगटी है पाई मैं बहोत बधाई जू ॥२॥ 
# राग धनाश्री # आज अति आनंद है बरसाने | वृषभान कुँवरीकी बरसगांठ 
सुठि सब ब्रजजन सरसाने ॥१॥ गांव गांवतें हितु कुटुंबी जे जियमें तरसाने । 
सुनि आई लाई नौछावर निरख निरख हरसाने ॥२॥ बंदी मागध विप्र गुनिजन 
गावत मंगल गाने । 'क्ृृष्णदास” इच्छा मन पूजी लेत देत अरसाने ॥३॥ 

# राग जेतश्री & अरी माई प्रगटी है आनंदकंद ललीजूकौ सोहिलौ ॥धृ.॥ 
धन्य कूखि कीरतिदे रानी कीनौ कुल परकास | कौतिक अवधि कुमारे यह जाई 
सुफल कियौं व्रजवास ॥१॥ जग उद्योत मुदित मुख सुंदरि है शोभाकौ धाम। 
देखी सुनी न ऐसी कन्या अंगअंग अति अभिराम ॥२॥ आज उदय वृषभान 
भवनकौ निजसुख देखों नैंन । सब सुकृतकी संपत पाई कहत बनें नहीं बेंन॥३॥ 
होत कुलाहल गावत मंगल घोष बधायौ आयौ | पुन्य पुंज वृषभान नृपतिकौ देखी 
मनकौ भायौ ॥४॥ मुक्तन चौक माल मणिवंदन गली सुगंध संभारी | रावल 
रमत रमासी रानी जन्मीहै सुकुमारी ॥५॥ रतन कलश बहु भांति पताका मारग 
छाये फूल । मानिक खचित पदिक द्वारनमें सब रतननके मूल ॥६॥ 
महामहोच्छव गोपराय घर दूध दहीकौ कांदौ कुंकुम चोवा चंदन छिरकत झरलायौ 

भरि भावों ॥७॥ गोरस मॉट ढुराये आंगन नाचत मगन भये । बल्‍्लभराजके 
हित चिसजीयौ उपजत मोद नये ॥८॥ घृत मधु माखन गली गिरारेन अजर 
मुदित ब्रजबाला । नरनारी हँसि परत परस्पर मानौ मत्त मराला ॥९॥ गोपी 
ग्वाल मिले मद निर्तत लटकत रंगभरे | भूषण बसन गिरत नहीं जानत कवरिन 
कुसुम झरे ॥१०॥ गदृगद सब तन पुलकि हरखि भरी झूमत ग्रीवा बाँह । 
अति आवेश सुदेश सोहियत उपज्यो प्रेम प्रवाह ॥११॥ तबही हरखि रावल 
रानीजू हाटठक हीर मंगाये । चीर अमोल विविध रंग रंगनी वधू वधू 
पहिराये ॥१ २॥ तब मागध बंदीजन वसुधा जाचक धनिक करे | भवन भंडार 
खोलि सोंज सब बकसत शकट भरे ॥१३॥ आयुस भयौ खरिक लक्ष द्वै को 
ग्वाल हुँकार लये । महाराज राजनके राजा लेंहडे बिडरि दये ॥१४॥ पूरन 
करी कामना सब विधि रसिक सरस आनंदे। कुंभनदास बास बरसानें गौर चरनरज 
वंदे. ॥१५॥ 

# राग सारंग # आज वृषभानकें आनंद | बूंदाविपिन विहारिनि प्रगटी श्रीराधाजू 
आनैदकंद ॥१॥ गोपी ग्वाल गाय गो सुत ले चले यशोदा नंद । नंदीसुर ते 
नाचत गावत आनैंद करत सुछंद ॥२॥ लेत विमल यश देत बसन पशु धरत 
दूब शिर बूंद । लोचन कुमुद प्रफुल्लित देखियत ज्यों गोरी मुखचंद ॥३॥ 
जाचक भये परम धन कहियत गोधन सुधा अमंद । भये मनोरथ व्यासदासके दूरि 
गये दुख दंद ॥४॥ 

# राग सारंग & हेरी हे आज वृषभानके आनंद भयौ । नाचत गोपी ग्वाल 
परस्पर छिरकत हरद दह्मौ ॥१॥ श्रवन सुनत गृह ग्रहतें निकर्सी सुंदगी साज 
सिंगार । हरद दूब अक्षत दधि कुमकुम चली कंचन भरि थारी ॥२॥ बीना 
बेंनु बखान महुवरी बाजे यखावज ताल | हँसत परस्पर प्रेममुदित मन गावत गीत 
रसाल ॥३॥ धन्य वृषभान गोप धन्य कीरती धन्य बरसानो गाम । धन्य धन्य 
प्रकट भये आनंद निधि धन्य श्रीराधा नाम ॥४॥ सिंधुसुता गिरिसुता सची 
रति कोऊ नॉहि समान । धन्य धन्य गोविंददासकी स्वामीनी व्रजकी जीवन 
प्रान ॥५॥ 

# राग सारंग & आज वृषभानके आनंद । बदन प्रभासी लागत मानी प्रगट्यो 
पूरनचंद ॥१॥ एक जो दूब बँधावत गावत एक सुनावत टेर । सुनि सब नारि 
बधावन आईं अपने अपने मेर ॥२॥ जो आवत सो करत नौछावर तृन तोरत 
बलि जात । परम भाग्य दंपति के यह कहि फूली अंग न मात ॥३॥ अपने 
अपने मनकौ भायौ करत सकल ब्रज लोग । सूरदास प्रगटीं भुवि ऊपर भक्तन के 
हित जोग ॥४॥ 
# राग सारंग & चलौ वृषभान गोपके द्वार | जन्म लियौ मोहन हित कारन 
आनैँद निधि सुकुमार ॥१॥ गावत युवती मुदित मिलि मंगल ऊँचे मधुर ध्वनि 
धार । बिबिध कुसुम कोमल किसलय युत तोरन बंदनवार ॥२॥ मागध सुत 
बंदी चारन यश कहत कछु अनुसार । हाठक हार चीर पार्टंबर देत सँभार 
सँभार ॥३॥ थेनु सकल सिंगार बच्छ चित्र ले चले ग्वाल सिंगार | हितहरिवंश 
दूध दधि छिर्कत माँझ हरिद्रा डार ॥४॥ 
# राग सारंग # आज बधाई बाजत रावल । श्रीवृषभानराय घर प्रगटी श्यामा 
श्याम सुखावल ॥१॥ ग्रहगृहतें गोपी वनि आईं आनंदित नंदावलि । मानों 
कनिक कंज मकरंद्हिं पीवत जीवत मधुपावलि ॥२॥ नाचत गावत बेंनु बजावत 
हेरी देत गोपावलि । दधिकादों भादों झर लायौ प्रेम मुदित ब्यासावलि ॥३॥ 
# राग सारंग # बाजत रावल मॉँझ बधाई ।। श्रीवृषभान गोपकें प्रगटी श्रीराधा 
आनैँंददाई ॥१॥ घरघरतें नर नारि मुदित मन सुनत चले उठि धाई | ललित 
वचन लोचन भरि निरखत मानों रंक निधि पाई ॥२॥ नाचत गावत करत 
कुलाहल घर घर बात लुटाई । फूले गात न मात कंजलों मानों तमरिषु 
दरसाई ॥३॥ कुलमंडन दुखखंडन सुंदरि श्याम शरीर सुहाई । निरबधि नित्य 
स्नेह परायण प्रिय दयाल बलि जाई ॥४॥ 
# राग सारंग # आज राबलमें जयजयकार । प्रगट भई वृषभान गोपकें श्रीराधा 
अवतार ॥१॥ भूषण वसन शोभित अँग अंगन कंठ मनोहर हार | हाठक 
तन बदनारविंद छबि दुहुँ दिशि भयौ उजियार ॥२॥ सब सखियन मिलि दरें 

आईं गावत मंगलचार । निर्मित जोरी कुँवर मोहनकी रामदास बलिहार ॥३॥ 
# राग सारंग & श्रीराधाजूकौ जन्म सुन्यौ मेरी माई । सकल सिंगार चलीं व्रज 
गोपी घरघर बजत बधाई ॥१॥ अति सुकुमारि घरी शुभ लक्छिन कीरतनें यह 
जाई । परमानंद करी नौछावरि घर घर जात लुटाई ॥२॥ 

# राग सारंग & महारस पूरन प्रगठ्यौ आनि । अति फूलीं घरघर ब्रजनारी 
श्रीराधा प्रगटी जानि ॥१॥ धाईं मंगल साज सबै लै महा महोच्छव मान । 
आईं घर वृषभान गोपके श्रीफल सोहत पान ॥२॥ कीरति बदन सुधानिधि 
देख्यौ सुंदर रूप बखान । नाचत गावत दे कर तारी होत न हरख अघान ॥३॥ 
देत असीस शीश चरनन धरि सदा रहौ सुखदानि । रसकी निधि ब्रजरसिक रायसों 
करो सकल दुखहानि ॥४॥ 

# राग सारंग # राधा रावल प्रयट भई | बिधिना यह भागि निज जनकौ रसकी 
सिंधु दई ॥१॥ कीरति श्रीवृषभान मान दै सब जाति बुलाय लई । अति 
आनंद सबनके मनकी आरति निबरि गई ॥२॥ देखन नंद चले लै सुतकों 
तबहीं बात जतई । भूषण बसन जन्मदिनके सजि सब बिधि वहै छई ॥३॥ 
कह नंद जसुमति कीरतिसों देहु बधाई नई । सुता तिहारी पूत हमारी जोरी सरस 
ठई ॥४॥ भीतर बोलि पा बैठाये दोज सहज एकही । पगिया बाँधि उतारि 
आरती सब बितई ॥५॥ ता दिनतें सगरे या व्रजमें सुखकी बात भई । लीला 
सुमिरत भई रसिकनकी मति आनंद मई ॥६॥ 

# राग सारंग & आज वृषभानके घर फूल । प्रगटी कुँवरि राधिका जातें मिटे 
सबनके शूल ॥१॥ लोक लोकते टीकौ आयौ बिबिध रतन पटकूल । सूरदास 
समता को पावै जाके भाग्य अतूल ॥२॥ 

# राग सारंग & आज रावल में बजत बधाई । धन्य कुखि ताहि की जिन यह 
कुँवरि सुलच्छिन जाई ॥१॥ निरखि निरखि फूलत गोपीजन भई हमारी भाई। 
पूरब सुकृत बिचारत अपनों अनायास निधि पाई ॥२॥ बोले पय शुभघरी 
बिचारत सोचि रहे अरगाई | अति लहनोौं वृषभान गोपकौ भाग्य दशा चलि 

आईं ॥३॥ जासौं प्रेम सुलच्छिन कहियत सो यह वेद न गाई । सूरदास 
स्वामीते अधिक है चली तिहुँ लोक बड़ाई ॥४॥ 

# राग सारंग # प्रगट भई शोभा त्रिभुवनकी श्रीवृषभान गोपकें आई। अद्भुत 
रूप देखि व्रजबनिता रीक्ि रीक्षिकें लेत बलाई ॥१॥ नहिं कमला नहिं सची 
रति रंभा उपमा उर न समाई । जातें प्रगट भये ब्रजभूषण धन्य पिता धनि 
माई ॥२॥ युगयुग राजकरौ दोऊ जन इत तुम उत नैंदराई । उनके मदनमोहन 
इत राधा सूरदास बलिजाई ॥३॥ 

# राग सारंग # भई वृषभानकें सुता | रूपरासि अंग अंग माधुरी मानों कक 
लता ॥१॥ सब अंग निपुन बनी अति मूदु छबि कंचनहूते गोरी । आसकरन 
ब्रजराज नंदसुत बनी अनूपम जोरी ॥२॥ 

# राग सारंग # राधाजू शोभा प्रगट भई । बूंदावन गोकुल गलियनमें सुखकी 
लता छई ॥१॥ प्रति प्रति पद गोपुर कुंजनमें उपजी उपमा नई । कुंभनदास 
गिरिधर आबेंगे आगें पढे दई ॥२॥ 

# राग सारंग ऋ बजत वृषभानकें बधाई। सबन भावती कुँवरि राधिका कीरतिनें 
यह जाई ॥१॥ नंदराय और बड़े गोप सब गृह गृह न्‍योति बुलाये | सुनतई 
आनंद भयौ सबनकें हुलसि हुलसिकें आये ॥२॥ तिलक करत नाचत और 
गावत घोष सकल व्रजनारी । श्रीविद्ठलगिरिधरन संग लै कुँवरि चौक बैठारी॥३॥ 
# राग सारंग # आज बोहोत वृषभान गोपकें भीर भई अति भारी । बाजन 
बजत होत कुलाहल प्रगटी है प्रान पियारी ॥१॥ सुंदर शील सुलच्छिन पूरन 
विधि रचिपचि ही संभारी | आनंदभरी सबै मिलि गावत नौछावर करि डारी॥२॥ 
देखि देखि मुख कुँवर कुँवरीकौ सबहीन सर्वसु बारी | सुखदायक प्रगटीं श्रीविद्ल 
इनकें ये उनके गिरिधारी ॥३॥ 

# राग सारंग # कीरति आज प्रफुल्लित माई । सौभग भागि मनावति अपने 
कुँवरि राधिका जाई ॥१॥ है रहौ गहगह वृषभान घोष में मंगल गावति धाई। 
ग्वालिनि गावति चौक पुरावति बदन निहारन आईं ॥२॥ धनि धनि तुमरी 

का रतिजू जामें तें ऐसी जाई । श्रीविद्ठनगिरिधरन कुँवरिसों रहे दोऊ गोद 
भरा ॥३॥ 

# राग सारंग & कीरति और वृषभान कुँवरि लै बैठ चौक सुहाये ! सोने रूपे 
वसन समेत दिवावत विग्रन गाये ॥१॥ दोहरी देत सबन पहरामनि मन आनंद 
बढ़ाये । गोपी ग्वाल सुरंग कुंकुमके मायें तिलक कराये ॥२)| अपने कुँवर 
और इनकी कुँवरि तन देखि रहत व्रजरानी ! फिरि मुसिक्याय कहति कीरति सों 
मेरी तेरी तपति बुझानी ॥३॥ सब सबसौं गोकुल और राबल और सकल 
ब्रजवासी । श्रीविदलगिरिधरन राधिका प्रगटीं है सुखरासी ॥४॥ 

# राग सारंग # माई प्रगटी कुँवरि वृषभानतें। सब मिलि कहत ग्वालि कीरतिसों 
आनैंदनिधि जाई आजतें ॥१॥ बाजत तूर करत कुलाहल रावल शोभा बरनी 
न जाई । गाम गामतें टीकौ आयौ अरु संग बजत बधाई ॥२॥ नंदलाल 
कुँवरे राधिका जानि कंचन बेलि किशोरी | फिरि फिरि रहत निहारी श्रीविड्डलगिरिधर 
सदा रहो यह जोरी ॥३॥ 

# राग सारंग & फूलि फूलि वृषभान गोपनें आछे बसन मँँगाये । बरन बरनकें 
चीर बीनिके अपने पास धराये ॥१॥ दोऊ सुतन समेत राय हँसि पहलेही 
पहराये । फिरि फिरि गोप ग्वाल सबहिंनकों आगें है जु दिवाये ॥२॥ फिरि 
हँसि बोलि लई व्रजसुंदरि ठाड़ी करि पहराई । श्री विद्वन गिरिधरन कुँवरिकें तिलक 
करन सब आईं ॥३॥ 

# राग सारंग ऋ आदर दे वृषभान सबनकौ करि सनमान बैठाये । हँसि हँसि 
पाँय गहत गोपनके तुम भागिन मेरे आये ॥१॥ तब हँसि कहत वे अति आनंद 
सों हमन बोहोत सुखपाये । उत उनके और इतै तुमारें यृह हैवो करी बधाये॥२॥ 
तब निकसीं गावति ब्रज सुंदरि पहरि जरकसी सारी । श्रीवि्डलगिरिधरन कुँवरिकों 
असीस देत व्रजनारी ॥३॥ 

# राग सारंग & रावल आज कुलाहल माई | बाजे बाजत भवनन गाजत प्रयटी 
सबन सुखदाई ॥१॥ धरत साधथिये बंदनवारें रोपी द्वार सुहाई | गावति गीत 

गली गोकुल की जे जुरि न्यौतें आईं ॥२॥ वृषभानके आंगन रानीजु बैठी देति 
बधाई । श्रीविद्डलगिरिधरन कुँवरिकी बरसगॉँठि मनभाई ॥३॥ 

# राग सारंग ऋ आज वृषभानकें परम बधाई । प्रगटी कुँवरि राधिका सुखनिधि 
कीरति कूँखि सुहाई ॥१॥ आये हुलसि रायजु राजत गिरिधारी बलिभाई । 
गोपग्वाल और सब ब्रजवासिन रावल बहोत भराई ॥२॥ देवभान वृषभान 
भान सब आदर देत अघाई । फिरि फिरि कहत यही विधि कीनी रानी गोद सुत 
लाई ॥३॥ धावति गावति गीत सबै वृषभानके आँगन आई । धरि धरि 
साथिये हरद रोरिन के बंदनवार रुपाई ॥४॥ कीरतिनें हँसि अपनी कुँवरि 
जसुमतिकी गोद बैठाई । फिरि फिरि कहत तुमारे भागिन ऐसी कुँवारि हम 
पाई ॥५॥ सबहिन बदन निहारी बारि नौछावरि दीनी मन भाई । 
श्रीविडलगिरिधरन कुँवरिकी सब कोऊ बलिजाई ॥६॥ 

# राग सारंग # भई वृषभानकें कुमारी । अति उद्योग चहुँ दिश देखियत प्रगटी 
ब्रज उजियारी ॥१॥ भले नक्षत्र भई यह नागरि शील रूप गुण माई । ऐसी 
और नॉहि ब्रिभुवनमें भागि बड़ेई पाई ॥२॥ दिनदिन लगति सुहाई भामिनि 
सबहिन लगत पियारी । देखि आनंद श्रीविद्नगिरिधर अरू वृषभान 
दुलारी ॥३॥ 

# राग सारंग # आज बहोत वृषभान घोषमें मंगलचार बधाये | प्रकटीं आय 
कूखि कीरतिकी भये सबन मन भाये ॥१॥ आनेंदराय जसोदारानी सुनत सबन 
ले धाये । गोप ग्वाल और सब व्रजसुंदरि यूथन जूरि जूरि आये ॥२॥ बाजे 
बजत गावत मंगल सबहिन हुलसिं बढ़ाये | देवभान वृषभान सबन मिलि हँसिहँसि 
भवन बुलाये ॥३॥ देखि देखि सौभग मुख सुंदर अपने भाग्य मनाये । 
श्रीविदलगिरिधरन राधिका अलभ लाभ सो पाये ॥४॥ 

# राग सारंग ऋ आज बधाई की बिधि नीकी । प्रगटी सुता वृषभान गोपकें 
परम भावती जीकी ॥१॥ जिन देखत त्रिभुवन की शोभा लागत है अति 
फीकी | परमानंद बलि बलि जोरी यह सुंदर सॉवरे पीकी ॥२॥ 

# राग सारंग # प्रगल्यौ सब व्रजकौ शृंगार | कीरति कूँखि औतरी कन्या 
सुंदरताकौ सार ॥१॥ नखशिख रूप कहॉलोौं बरनों कोटि मदन बलिहार । 
परमानंद वृषभान नंदिनी जोरि नंद दुलार ॥२॥ 

# राग सारंग # रावल राधा प्रगट भई । अब व्रजबसि सुख लेहु सखीरी प्रगटी 
कुँवरि रसमई ॥१॥ या निधिकों सब विधि चाहत हैं सो कीरति तुमही दई । 
रामदास सुनि गोकुल आयौ जसुमतिपै बधाई लई ॥२॥ 

# राग सारंग & गोकुलतें गाजत बाजत युवतिनके यूथ लियें नैंदरानी फूलि फूलि 
रावलमें आईं । सुनि सुनि चहुँदिशितें नारी दौरीं देखनकों सबै एकसार पाँय 
परसनकों धाईं ॥१॥ पाछे वृषभान द्वार पौरी आय ठाड़ें भये और बोलि जो 
बड़ेडी सनमुख पठाई । देखत नंदरानी मनहीं मन मुसिक्यानी आदर दै पान गहे 
भवन माँझ लाई ॥२॥ निकट जाई लली देखि सबहिन मनमें अबरेखि अब 
भई साँची बात सुख समूह व्रजमें । गा नि जन मोहन अंग-अंग आनंद भरयौ 
गयौ जाय वृषभानजूपै लोटत पद रजमें ॥३॥ 

# राग सारंग ऋ आज बधाई है बरसानें | पंच शब्द बाजे सुनि सुरमुनि देखन 
मन तरसानें ॥१॥ कीरति कूखि चंद्रमा प्रगटी श्रीराधाजू पग दरसाने | ललित 
निकुंज बिहारिनके उर रहे रूप सरसानें ॥२॥ 

हू राग सारंग & आज बधाई है बरसानें । कुँवरि किशोरी जन्म लियौ है सब 
लोकन बजे निसानें ॥१॥ कहत नंद वृषभानरायसों बहोत बात को जानें । 
आज भैया हम सब ब्रजवासी तेरे हाथ बिकानें ॥२॥ या कन्या के आगें कोटिक 
बेटनकों को माने । तेरे भलें भलौ सबहिनकौ आनंद कौन बखानें ॥३॥ छैल 
छबीले गोप रंगीले हरद दही लपटानें | पहरे बसन बिबिध अंग भूषण गिनत न 
राजारानें ॥४॥ नाचत गावत प्रेम मुदित नरनारीको पहचानें । व्यास रसिक 
तनमन फूले अति निरख सबै खिसियानें ॥५॥ 

# राग सारंग & आज बधाई है बरसानें | प्रगट भई वृषभान नंदिनी तीनलोक 
सरसानें ॥१॥ गोपी नाचत गावति आईं राजत सब हरखानें । छिरकें ग्वाल 
रैंगीले राजत हरद दही लपटानें ॥२॥ छिर्कत दूध माखन मुख माँखत बदत 

न काहू आने । नंदीसुरते नंदरायजू गाय गोप सब आनें ॥३॥ देत दान 
वृषभान भवनमें याचक बहु सनमानें | मणि कंचन मुक्ता पटभूषन जो जाके मन 
मानें ॥४॥ कीरति सुनीं न देखीं कबहुँ जे श्रीवृषभानें | कुंज बिहारि बिहारिन 
ऊपर शंकर बारत प्रानें ॥५॥ 
# राग सारंग रू श्रीवृषभानकें आज बधाई । आनेदनिधि शोभानिधि सुखनिधि 
कीरति कन्या जाई ॥१॥ फूले नरनारी बरसानें घर घर मंगल माई । फूले 
नंद यशोदा मनमें फूले कुँवर कन्हाई ॥२॥ फूर्ली आँगन नाचत युवत्ती अंगअंग 
छबि छाई । फूले रसिक श्रीदामोदर हित आनंद उर न समाई ॥३॥ 
# राग सारंग # आज बसरसानें बजत बधाई । श्रीवृषभानरायकी रानी कुँवरि 
मनोहर जाई ॥१॥ गोपीजन सब मंगल गावति महरि यशोदा आई । नंदीसुरते 
आवबतही नंद घर घर बात लुटाई ॥२॥ छैल छबीले ग्वाल रँंगीले दधिकी कीच 
मचाई । लटकत फिरत गोप श्रीदामा दीनी 25 ॥३॥ सुरनर मुनिजन 
प्रेम मुदित भये कुसुमावलि बरखाई । भयौ मनोरथ व्यासदासकौ फूलभई 
अधिकाई ॥४॥ 
# राग सारंग # बधाई दीजै हो वृषभान । प्रगट भई त्रिभुवनकी शोभा रसिक 
जनन सुखदान ॥१॥ गोपी नाचति गावति आईं तिनकों दीजे मान । जाके 
हित प्रकटे नैंदनंदन सुंदर सुघर सुजान ॥२॥ गावत गुण गंधर्व अरु किन्नर 
तिनकौ सुनिये गान । बंदीजन भूषति सब कीने विप्रन दीने दान ॥३॥ 
श्रीवल्लभ श्रीविदलनंदन जाके लागे कान | कुंज बिहारि बिहारिन दोऊ बूंदावनके 
प्रा ॥४॥ 
# राग सारंग &# रावल आज बधाई बाजै | भूपति मणि वृषभान भवनमें सुता 
सुलभ भ्राजै ॥१॥ जाके रूप कटाक्षकी शोभा सब लोकन में छाजै । जाके 
प्रेम बैंधे मनमोहन बरृंदाविपिन बिराजे ॥२॥ जाकी भूकुटी की छवि निरखत 
कोटि काम रति लाजै । जाके बल आनंद मगन मन रसिक सभा सब गाजै॥३॥॥ 
सुंदर रसकी रासि विलासिन प्रगटी बल्‍लभ काजै । गावत हैं यश दामोदर हित 
मंगल मोद सदा जै ॥४॥ 

# राग सारंग & जनमी श्रीवृषभान ठुलारी | भादों मास सुखद शुभ मंगल आठे 
सुदि उजियारी ॥१॥ प्रीति रीति जननी तनयाकी सुधानिधि बदन निहारी । 
रूप अवधि सुंदरता सीमा मानों साँचे ढारी ॥२॥ बरनि न सकै सकल अंग 
शोभा निरखि शारदा हारी । तीन लोक छबि या तन ऊपर बारि फेरि सब 
डारी ॥३॥ प्रेंम मुदित अति अति आतुर दै धाई सब व्रजनारी | आँगन भवन 
भीर कामिनिकी गाबत सब सुकुमारी ॥४॥ जसुमति सुनि अवतार कुँवरिकौ 
मन आनंद बढ़योौ अति भारी | पट नौछावरि बहु विधि कीनी मोती रतन भरि 
थारी ॥५॥ विधि अति निपुण सुकृत माखनसी अपने हाथ सँभारी । गोकुल 
प्रभु गोपाललालकी है हैं प्राणन प्यारी ॥६॥ 

# राग सारंग # सकल लोककी सुंदरता वृषभान गोपकें आई | जाकौ यश 
सुरमुनि जो कहत हैं भुवन चतुर्दशगाई ॥१॥ नवल किशोरी रूप गुण श्यामा 
कमलासी ललचाई । प्रकटे पुरुषोत्तम श्रीराधा दै विधि रूप बनाई ॥२॥ उड़ेलें 
दान देत विप्रनकों जस जो रह्मौ जग छाई । छीतस्वामी गिरिधरकौ चेरौ जुग जुग 
यह सुखपाई ॥३॥ 

# राग सारंग # तू देखि सुता वृषभानकी । मृगनैंनी सुंदर शोभानिधि अंगअंग 
अद्भुत ठानकी ॥१॥ गौर बरन बहु कांति बदन की शरद चंद उनमानकी। 
विश्व मोंहनी बालदशामें कटि केहरि सुवँधानकी ॥२॥ बिधिकी सृष्टि न होई 
मानों यह बानिक औरे बानकी । च॒तुर्भुज प्रभु गिरिधर लायक ब्रज प्रगटी जोट 
समानकी._ ॥३॥ 

# राग सारंग ऋ आनंद भवन वृषभानकें । जाई सुता माय कीरति वर ऐसी 
कुंवरि नहीं आनकें ॥१॥ नहिं कमला नहिं शची नहिं रति सुंदररूप समानकें। 
चतुर्भुज प्रभु हुलसी व्रजवनिता राधामोहन जानिकें ॥२॥ 

# राग सारंग ऋ आजकी बधाई मन भाई आई पीय सुख प्रगटी कुँवरि शोभा 
ब्रजमें सुंदरि | उदैभानकी कुमारि सब रस निधि भारी ऐसी नारि पाई काहु सुकृत 
करि ॥१॥ रसिक सुदेश माई जिन ऐसी धी जाई सकल सुखदाई आनंद 

लहरि। धनि धनि धन्य यह महतारी ऐसी प्यारी दुलराई उछंग भरि ॥२॥ 
रूप नेह उजियारी सबहिंन गुणकारी सहज सुभाव शील धीरज धारि। जोई मनमें 
बिचारी सोई छबि जात बारी कहा कहीं धीरज धरि गिरिधर ॥३॥ 
# राग सारंग # मैं देखी सुता वृषभानकी । जननी संग आई व्रज रावरि शोभा 
रूप निधानकी ॥१॥ नेंक सुभायते भूकुटी ठेढ़ी बैनी सरस कमानकी । नैंन 
कटाक्ष रहतत चितवतही चितवनि निपट अयानकी ॥२॥ पग जेहरि कंचन 
रोचनसी तनकसी पोहोंची पानकी । खगवारी गलें द्वै लर मोती तनक तरुवनी 
कानकी ॥३॥ लै बैठी हँसि गोद जसोदा मनमें ऐसी बानकी ! सूरदास प्रभु 
मदनमोहन हित जोरी सहज समानकी ॥४॥ 
# राग सारंग & भादों सुदी अष्टमी प्रगट भई आनैंदकी निधि राधा । व्रजजन 
मन आनंद प्रगट भयौ मिटी विरह की बाधा ॥१॥ अब प्रगटैंगे प्रानजीवन 
धन अति आतुर अकुलाई । बड़भागिनि रानी जसुमतिं गृह सब व्रजके 
सुखदाई ॥२॥ कदलीखंभ कुंभ मंगलके बंदनवार बिराजे । द्वारद्वार कुंकुमके 
थापे बाजे बहुविधि बाजे ॥३॥| चलौ वेगि मिलि मंगल गावत कीरतिजूके द्वार। 
मंगलथार लिये हाथनमें साजे सकल सिंगार ॥४॥ भूषन भूषित अंग सबै जन 
सुरपुर छयी विमान । अति महारस पूरे वृष्टिसों बरसानों बरसान ॥५॥ निरखौ 
बदनचंद प्यारीकौ प्रीतमको सुखसार | हम सखियनकौ परम भाग्य फल नैननकौ 
आधार ॥६॥ पोहोंची जाय सबै प्रफुल्लित लई भीतर भवन बुलाय । तादिनकौ 
सुख नैंनन निरखत दास परम निधि पाय ॥७॥ 
# राग सारंग & श्रीवृषभानराय गृह प्रगटी राधा नखसिख रूपनिधान । कहा 
बरनों नखशिखकी शोभा त्रिभुवन नॉहि न और समान ॥१॥ ब्रजसुंदरी निरखि 
हुलसत मन भई आनंद मगन गुन गान । जसुमति कूँखि विरह आतुर अब प्रगटैंगे 
ब्रजजीवन प्रान ॥२॥ रसिकराय रसरासबिहारी सकल कला पूरन सब जान । 
विरह ताप हरिहें गोपिनके करि मुख कमल सुधारस दान ॥३॥ बाजत ताल 
पखावज दुंदुभी सुनत न जाय परी कछु कान । वृंदावन मंगल यश गावै दास करत 
सबकौ सनमान ॥४॥ 

# राग सारंग & सुंदरि सुभग कुँवरि एक जाई । कहा कहों यह गुन रूप प्रेम 
पोट भरि लाई ॥१॥ फूलि गये जित तित सब व्रजमें सुखकी लहरि जु बढ़ाई। 
धनि लहनों वृषभान गोपकौ भागि दशा चलि आई ॥२॥ घधनि आनंद 
जसोदारानी अपने भवन खिलाई । बृंदावनमें सखी यह प्यारी भागि अधिक 
सुखपाई ॥३॥ यह गरिरिधर कहत फिरि फिरि कें हमारे भागिन माई । उदैभान 
नंदनी प्रगटी परमानैंद बलिजाई ॥४॥ 

# राग सारंग & आज रावलमें जयजयकार । प्रगट भई वृषभान गोपकें श्री 
राधा अवतार ॥१॥ गृहगृहतें सब चली वेग दे गावत मंगलचार । प्रगट भई 
जिभुवनकी शोभा रूप राशि सुखसार ॥२॥ निर्तत गावत करत बधाई भीर 
भई अति द्वार । परमानंद वृषभानुनंदिनी जोरी नंददुलार ॥३॥ 

# राग सारंग ऋ रावल राधा प्रगट भई । श्रीवृषभान गोप गुरु वे कुल प्रगटी 
अति आनंद भई ॥१॥ रूपरासि रसरास रसिकनी नव अंकुर अनुराग नई । 
चिरजीवो चतुर चिंतामणि प्रगटी जोरी पुन्यमई ॥२॥ गुण निधान अति रूप 
रसिकनी करत ध्यान गिरिधरन सई। च॒तुर्भुजप्रभु गिरिधर यह जोरी त्रिभुवन शोभा 
तोलि लई ॥३॥ 

# राग सारंग & आनंद की निधि प्रगटी राधा । भादोंसुदि आठें शुभवेला निरखत 
मिटत सकल तन बाधा ॥१॥ सिंधुसुता गिरिसुता शची रति उनहूँ ते अधिक 
रूप अगाधा | ब्रजपति देखि तनमन धन बारत नैंदनंदन मन पूँजी साधा ॥२॥ 
# राग सारंग # राधाजूकौ जन्म भयौ सुनि माई । शुक्लपक्ष भादों निश आईं 
घर घर होत बधाई ॥१॥ अति सकुमारि घरी शुभ लक्षन कीरति कन्या जाई। 
परमानंद नैंदके आँगन जसुमति देति बधाई ॥२॥ 

# राग सारंग & आज बरसानें बजति बधाई । भागि बड़े रानी कीरतिके जिन 
यह कन्या जाई ॥१॥ डुंदुभी ढोल भेरी सहनाई बाजे बाजत दरें । 
श्रीवृषभानरायजूकी पौरी धूम मची अति भरें ॥२॥ दान देत वृषभान भावते 
जिन जाँचौ तिहिं काल । क्ृष्णदास सब देत असीसन चिरजीवी यह बाल ॥३॥ 

# राग सारंग ऋ रावलमें बाजत कहाँ बधाई। प्रगटभई वृषभान गोपकें नंदसुवन 
सुखदाई ॥१॥ घरघरतें आवत ब्रजनारी आनंद मंगल गावें ) एक एक कुंकुम 
रोरी ले मोतिन चौक पुरावैं ॥२॥॥ हरखत लोगनगरके बासी भेट बहोत बिधि 
लावैं | परमानंददासकों ठाकुर बानी शुभ गुण गावें ॥३॥ 
# राग सारंग # प्रगटी श्रीवृषभान दुलारी | जयजयकार होत त्रिभुवनमें अब 
ऐहैं गिरिधारी ॥१॥ नाचौ गावीौ करो कुलाहल आनंद उपज्यौ भारी । रसिक 
सिरोमनि रसिकराय प्रभु लीजै भेट हमारी ॥२॥ 
# राग सारंग & श्रीवृषभानरायकें प्रगटी अति सुकुमारी श्रीराधा नाम । प्रमुदित 
मन गावत व्रजबनिता बजत बधाई रावल गाम ॥१॥ ऐसी प्रभु हम कबहुँ न 
देख्यौ जैसो प्रभु ऐसो ही नाम । नाचत गावत करत कुतूहल दै असीस पूजे हैं 
काम ॥२॥ इतने ही में निरखिकें आईं सजनी हियरे महा अवाऊँ । 
श्रीविइलगिरिधारी कृपानिधि नितही इनकी बलि बलि जाऊँ ॥३॥ 
# राग सारंग & फूले डोलत हैं वृषभान । प्रगटी सुता वंश उजियारी जन शुभ 
करत हैं गान ॥१॥ ताल मृदंग रंगसों बाजत साजत नवल सिंगार । होत 
बधाई सब मन भाई शोभा अति ही द्वार ॥२॥ धनि वृषभान भागि निधि 
आई धन्य धन्य यह मास । कृष्णास अब आस सुफल भई प्रगटी सुख 
ब्रजवास ॥३॥ 
# राग सारंग & नाचत रंग भरे रावल आये । यशोदा नंद सहित गोकुलसों सब 
जन शकट भराये ॥१॥| तोरन कलश जलज मति झालरि ध्वजा पताका द्वार 
बनाये । चंदन गली नगरकी छिरकत अजरन वर वितान तनाये ॥२॥ जित 
तित श्रवन सुयश धुनि सुनियत जन्म नक्षत्र विमल यश गाये । शुभ सुकुमारि 
प्यारी ब्रज प्रगटी धनि ही ते जन सहज चिताये ॥३॥ श्रीवृषभान नृपतिजूके 
घर पूरन मंगल विविध बधाये । यह सुख सपनेहू न भयौ है कहा भयौ जो बेटा 
जाये ॥४॥ धन्य कूँखि कीरति रानी की वललभ कुलके तिमिर नसाये । सुंदर 
सकल घोष प्रकाशिक अतुलित आनंद नैंन सिराये ॥५॥ शोभानिधि शिरोमणि 

ब्रज वन दिन दिन कौतिक छाये । रूप अवधि यह सुता छबीली सुखके पुंज 
बड़भागिन पाये ॥६॥ पग पटकत लटकत रंगभीने कोलाहल वर भवन बधाये। 
प्रेम मगन पट भूषन छूटे ओक ओघ गोरसन बहाये ॥७॥ व्योंमविमान अमरगण 
देखत सकल समूह कुसुम बरखाये । जयध्वनि कहि धन्य मानि अपनपी हरखि 
हरखि निसान बजाये ॥८॥ महाराज राजनके राजा कामना सब पुरवाये । 
निपट निशंक दान नहीं बिसरत हाटक हार चीर मँँगवाये ॥९॥ भानुनरेन्द्र 
कुमुदकौ मंडन सुंदर निपट भूषन पहराये । नागरीदास धनद भये याचक गोधन 
भवन लुटाये ॥१०॥ 

# राग गौड़ सारंग # ब्रजमें रतन राधिका गोरी | हर लीनी वृषभान भवनतें 
नंद सुवनकी जोरी ॥१॥ ग्रथित कुसुम अलकावलि की छबि अरु सुदेश 
कचडोरी । पिय भुज कंध धरें यों राजत ज्यों दामिनी घनसोंरी ॥२॥ कालिंदी 
तट केलि कोलाहल सघन कुंजवन खोरी । क्रृष्णदास प्रभु गिरिधर नागर नागरी 
नवलकिशोरी._॥३॥ 

# राग गीड सारंग & कामकेल कनकबेली रंगरेल रसिक कुँवरि अति बिचित्र 
गुन निधान सुभग नागरी । प्रगटी प्रियके हेत प्रथम मन कर संकेत रूपकेत सुखद 
हेत निपुन आगरी ॥१॥ रीझे वृषभान दान देत बसन भूषन धाम धरनी धन 
धैंनु धान अटल त्यागरी । रामदास पूरी आस हास रास होयगौ तब खेलेंगी गिरिधरन 
संग बड़े भागरी ॥३॥ 

# राग गौड़ सारंग & कुँवरि राधिका तू सकल सौभाग्य सीमा या बदन पर 
कोटिशत चंद बारी । खंजन कुरंग शतकोटि नैंनन पर बारनें करत जीयमें न विचारों 
॥१॥ कंदली शतकोटि जंघन ऊपर सिंध कोटि कटि पर न्यौछावर उतारीं । 
मत्त गज कोटिशत चाल पर कुंभ शतकोटि इन कुचन पर बारडारों ॥२॥ कीर 
शतकोटि नासा ऊपर कुंद शतकोटि दसनन ऊपर कहि न पारों । पक्व कंदूर 
बंधूक शतकोटि अधरन ऊपर बारि रुचि गर्व टारों ॥३॥ नाग शतकोटि बेंनी 
ऊपर कपोत शतकोटि ग्रीवा पर बारि दूर सारों । कमल शतकोटि कर जुगल पर 

बारनें नाहिन कोऊ लोक उपमा जो धारो ॥४॥ दास कुंभन स्वामिनी सुन 
नख सिख अंग अदूभूत सुठान सुं कहाँ लगि सँम्हारों ॥ लालमिरिधरन कहत 
मोहि तोहिलों सुख जोलों वह रूप छिन छिन निहारों ॥५॥ 

# राग गौड़ सारंग # भई कन्याजु ब्रज नृपति वृषभानके सुनत सब लोक तजि 
सदन सुध ना रही भरे काँवरि हरद दूध दधि आनके ॥१॥ करत सब केलि 
बहु भाँति नाना रंग देत किलकारि आनंद रस मानके । भेरि दुंदुभी ढोल झाँझ 
झालरी चंग करत रस गान सुरतान बंधानके ॥२॥ आये जाचक भाट वित्र 
जनके ठाठ देत सब दान सनन्‍्मान कर जानके । कहत हरिवंश वृंदाविपिन रसिकनी 
नंदसुत हार हिये राधिका प्रानके ॥३॥ 

# राग गौड़ सारंग & परमधन राधा नाम आधार । जाहि पिया मुरली में टेरत 
सुमरत बारंबार ॥१॥ वेद मंत्र अर जंत्र तंत्र में ये ही कियौ निरधार | श्रीशुक 
प्रगट कियो नहीं तातें जान सारको सार ॥२॥ कोटिन रूप घरे नंदनंदन तोऊ 
न पायौ पार । व्यासदास अब प्रगट बखानत डार भारमें भार ॥३॥ 

# राग गौड़ सारंग & आज रावलमें भीर भई | अब व्रज बसि सुख लेऊ सखिरी 
प्रगटी कुंवरी रसमई ॥१॥ जा निधिको शिव विधि चाहत है सो कीरति तुम 
ही को दई । “रामदास” प्रभु सुनि गोकुल आयो जसुमति पहेरावनी दई ॥२॥ 
राग गौड़ सारंग & राधिका जयति वृषभानुभवने । विविध मंगल घोष नृत्य 
गीतादियुत सूत मागध बदी विप्र गायकजने ॥१॥ विविध ग्रृह गोपिकाजन 
समानीत दि कुंकुमाक्षत रचितभितहस्ते । रेणु दूरिकरण गधजलसेकक्रत तोरण 
ध्वज पताका दिशस्ते ॥२॥ निकट संबंधि निज नंद परिचित सकल गोकुलागत 
मनुज विहितमाने । पुत्रिका जनन संत्तोष जन निज जनक विहित भूषण रत्ल वस्त्र 
दाने ॥३॥ रतिपथ प्रकटनोपाय संभव जनित हर्षयुत दासिका फलित भाले। 
निजनाथ लीलया लीन सकलेंद्रिय प्रिय गीत गोपिका दत्त ताले ॥४॥ उद्रघटित 
वदन जलजात संजात परमानंद दृष्ट रायैक वदने । गोकुलधीश जननोत्सव प्रतिपद 
स्मरण चिंतित रुचिर नंदसदने ॥५॥ सतत मिह बिलसतु प्राणपति नेति चिर 

माशिषामधिकतम मधुवचन भाषिते । हृदयकमले वसतु भाव परिषोषित स्वामिनी 
संग निद्धरिण बिकाशिते ॥६॥ अस्मदर्भिमत मखिलमत्र खलु सिद्धमिति तोषभर 
भरित निजदास चित्ते | अतिशयित दुर्लभाभरण भूषित लब्ध जन्म समयोचित प्रेष्ट 
वित्ते ॥७॥ भवतु वललभ विभो रतिशयित करुणया सपदिवासोषि तव 
चरणरेणों। दासदासस्य हरिदासकस्याधुना देहि भाव भवति विधृतवेणी ॥८॥ 
# राग मालव # बरसगांठि वृषभानकुँवरिकी कीरति गीत गवायेजु । चंदन अगर 
लिपाइ अरगजा मोतिन चौक पुराये जू ॥१॥ नंदीसुरतें नंद जसोदा ससुत 
न्योंति बुलाये । गोपी गोप गाय गोसुत लै चलि बरसाने आये ॥२॥ तब 
बरेषभान बड़े आदरसों निज मंदिर पधराये । भीतर भवन जसोदा कीरति मिलत 
परम सुख पाये ॥३॥ जसुमतिकी कनियाँतें लालन लै कीरति गोद खिलाये । 
ब्रजरानी लई कुँवरि गोद ब्रजनारिन मंगल गाये ॥४॥ विविध सुगंध फुलेल 
उबटनों कुँवरि कुँवर उबठाये । तातें नीर न्हवाय पोंछि पट भूषण तन 
पहराये ॥५॥ तब वृषभान बोलि लये भीतर कीरति मंत्र सुनाये । निश्चय 
करि यह निजब्रत लीजे कान्ह कुँवरि बर पाये ॥६॥ तब वृषभान बाहिर आये 
नंदराय पहराये । कुल प्रोहित मुनि गर्ग बोलि कह्यौ परम पदारथ पाये ॥७॥ 
नंदराय वृषभान परस्पर अद्भुत नाच नचाये | जसुमतिजूसों करचौ समधौरों व्याह 
के गीत गवाये ॥८॥ तब ब्रजराज मुदित मन मुनि ऋषिकुल प्रोहित पहराये। 
अगनित गाय दईं विधि करके पटह निसान बजाये ॥९॥ प्रमुद्ित बोहोरि चली 
नंदरानी गावत सरस बधाये । नंदगोप बलि मोहन लैके नंदगाम फिरि 
आये ॥१०॥ बंदी मागध सूत बोहोत करि दे सनमान पठाये । रहसे फूले 
व्रजजन डोलें मानों रंक निधि पाये ॥११॥ 

# राग मालव & सब मिलि मंगल गावो। श्री वृषभान उदार विदित जग जानो। 
वंदों चरण महर कीरतिके संपति बहोत लुटावो । “चत्रभुज' प्रभु हित रूप स्वामिनी 
निरखत नेन सिरावों ॥२॥ 

# राग पूर्वी # आज बधावो माई भानराय दरबार । व्रजनारी मिलि मंगल गावे 

सज लिये कंचन थार ॥१॥ धुजा पताका कदली रोप्यो द्वारे बंदनवार । सबै 
सुवासिन धरो साथिये कीरति परम उदार ॥२॥ कंचन रसिक रूप अति राजत 
मोतिन सजे सुढार । कमल मुख प्रमुदित भरे मानो दिनकर किरन प्रकास ॥|३॥ 
कुंवरि हि देखत अति सुख उपजत वारत मुक्ता हार | “गरीबदास” को दई है पंजरी 
बोल कुटुंब परिवार ॥ढ॥ 

# राग पूर्वी ऋ सखी तेरे तनकी सुंदरता ॥ नखशिख अंगअंग अवलोकत 
चकृतभयो करता ॥१॥ अति अनुप कृस कटि अनुप उर अनुपम सुंदरता ॥ 
छवि अनुप उपजत छिन छिन अनुपम उज्वलता ॥२॥ परमत करत बिचार 
विविध चित नांहिन रह्मो समता ॥ कुंभनदास स्वामिनी तोहि बस गोवरधन 
घरता ॥३॥ 

# राग गोरी # मुदित निसान बजावही वृषभान नृषति दरबार हो । भादों सुदी 
आठे उजियारी सुभ नछन्न गुन सार हो । प्रगटी कूखि महर कीरति के श्रीराधा 
अवतार हो ॥१॥ गृह-ग्रृह ते गोपी बनि निकर्सी गावत मंड्ुलचार हो | हरखत 
चली बधाये कुंवारि कर लिये कंचन थारहो ॥२॥ धन्य कूखि रानी की यों कहि 
हँसि-हँसि लागत पाय हो । वदन विलोकि कुंवरि राधा को पुनि-पुनि लेत बलाय 
हो ॥३॥ यह जोरी गिरिधर सम प्रगटी उपमा को नहिं आन हो । “रामदास! 
विप्र भाटन कों देत राय बहु दान हो ॥४॥ 

# राग गोरी # बजत बधाई वृषभान रायधर ॥ बर बरसाने सुख सरसाने 
नाचत महेर मिले नारी नर ॥१॥ दुब हरद रोरी मुख मांडत हँसहँस धरत फूल 
परस्पर ॥ गोपीग्वाल महारसमाते गाय जनम मंगल गदगदसुर ॥२॥ गरेबाहुधर 
लटकत्त डोलत महामुदित अतिराजत रंगभर ॥ भुखन बसन गिनत नहीं जानें 
सुरदास लाग्यो आनंद उर ॥३॥ 

# राग खमाज # आज फिरत दुहाई नंदकी । यह श्रीदामा कहत सबनसो बात 
परम आनंदकी ॥१॥ कुंवरी भई वृषभान नृपतिगरृह जीवनी गोकुलचन्दकी । 
नागरी चिरजीयो यह जोरी राधा परमानंद” की ॥२॥ 

# राग खमाज # प्रगटी अद्भुत कुंवरी चलो बरसाने जैये । मंगल भुव रूपकी 
रानी कीरति कंट लगैये ॥9॥ भयो महा आनंद नंदके जसोमति भले नचैये! 
फुली अंगनमें ऐसे ये ताल भृदंग बजैये ॥२॥ सब सुख मनभावन आवनको 
सुन सुन अति सचुपैये । भादों भाग सबै व्रज खेती “नंददास” बरसैये ॥३॥ 
# राग काफी # एरी सखी प्रगठी परमकृपाल सदन सुता वृषभानके । व्रजवासी 
सबै आनंद भयो एरी सखी सुन सुन सब व्रजबाल श्रीमुख निरखत आनके ॥१॥ 
चहुं दिश घुरे हैं निशान झांझ पखावज बाजही । एरी सखी मेरी मुर॒ज शहनाई मानों 
ज्यों घन गाजही ॥२॥ एरी सखी व्रजजन से हैं शृंगार बरन बरन बहु भांतिके। 
एरी सखी शोभा बरनी न जाय मानो उदयो रवि कांतिके ॥३॥ एरी सखी 
अंगिया पीत सुदेश सारी सुरंग सुहावनी । एरी सखी लहेंगा ललित सुदेश कटि 
फोंदी मनभावनी )॥४॥ एरी सखी रही अलक लर छूट कटि किंकिनी 
लटकावही | एरी सखी बरा बिजोठा बीच बाजूबंध विराज ही ॥५॥ एरी सखी 
पहुँची पान पछेल चूरी चारु सुहागकी । एरी सखी कुमकुम बेंदी बीच मृगमद आड 
ललाटकी ॥६॥ एरी सखी लर लटकन लटकाये टेढी सोहत कानमें । एरी 
सखी अंगुरिन बिछुवां बीच लाग रहे पन पानमें ॥७॥॥ एरी सखी जेहरी जात 
जराय पायल पायन बाजही । एरी सखी करनीके जूथ अति आतुर छै 
लाजही ॥८॥ एरी सखी नथमणि जटित जडाय ज्यों मुक्‍्ता जल स्वातिकों । 
एरी सखी त्रिवल्ली तिमनियां हार गजमोतिन बहु भांतिको ॥९॥ एरी सखी 
कलश लिये गोपी हाथ कनकथार सब साजही । एरी सखी अंग सुधि गई भूल 
तज्यों सबै धरकाजही ॥१०॥ एरी सखी गावत गीत रसाल मंगलचार बधाईयों। 
एरी सखी सुनत सब कान भानुराय मनभाइया ॥११॥ एरी सखी कावर ले 
सब ग्वाल दधि घृत दूध भरावही एरी सखी नाचत दे किलकार भाजजू सीस 
नवावही ॥१ २॥ एरी सखी गलिन बीच भई भीर कोऊ डगर नहीं पावही । 
एरी सखी मंदिर सोहत वृषभान हाथ पकर नचावही॥१ ३॥ एरी सखी ले नवनीत 
उडाय हरद कपोल लगावहीं । एरी सखी हँसत सबै व्रजलोग भलो वन्यो ये पाव 

ही ॥१४॥ एरी सखी गई सखी एक भाजी ले मुख ललीको दिखावही । एरी 
सखी वाटत मुक्तामाल सबै नोछावर पावही ॥१५॥ एरी सखी जाचक हित 
हरिवेश” विमल विमल गुज गावही । एरी सखी राधे चरन प्रताप अठसिधि नवनिधि 
पावही_ ॥१६॥ 

# राग काफी # श्री वृषभान प्रभावती जाई है। निरख नृपति वृषभान सु देत 
बधाई है ॥१॥ खटदस साज सिंगार चली व्रजनागरी । पहोंची भानभवन मथी 
रूप ऊप ऊजागरी ॥२॥ कुंवरी निरखि मन हरखि सबै तन फूल ही । नाचत 
कर उत्साह गई उर सुल ही ॥३॥ घर घर तोरनमाल बधाई सजाई । हेम 
कलस नग जटित धुजा फहराई ॥४॥ बंदी मागध सुत सबै सुन धाये । वंस 
प्रसंस असीस देत मन भाये ॥५॥ श्री वृषभानराय मन हरखाय के । देत बहु 
दान सबै सनमानके ॥६॥ देव विमान आय कुसुम वरखावही । “जगन्नाथ! 
मन मुदित विमल जस गावही ॥७॥ 

# राग कल्याण # प्रगट भई वृषभान नंदिनी चलो बधाई बाजे री । भादो मास 
उजियारी आटे मंद मंद घन गाजे री ॥१॥ व्रजवनिता धावति कल गावति गांव 
गांव ते आई री । विगलित वसन लटकत लट ही नाचत पै नहीं लाजे री ॥२॥ 
आनंद भरी नंदजूकी रानी देत वसन पसु भ्राजे री । उदय भयो ब्रज वल्लभ कुलकों 
“व्यास” वचन पर छाजे री ॥३॥ 

# राग कल्याण # ब्रिलोककी निधि निर्मित विधना रचि पचि कीनी प्यारी । 
मुख ससी षोडसकला संपूरन देखत छीन होत तुव वचनामृत सुन कोकिला कुहुकत 
भई कारी ॥१॥ दारयों हु दरकी दसन ज्योति देखत पेखत धसि पाताल व्याल 
बेनीको जंघ खंभ देख कदली कही होत नारी | केहरी कंचन कपोत खंजन मृग 
मीन हीन “विचित्र” बखाने सोई श्री वृषभानदुलारी ॥२॥ 

# राग कान्हरो # आटे भादौंकी उजियारी । रावलमें वृषभान गोपके प्रगटी 
श्रीराधा प्यारी ॥१॥ श्रुति स्वरूप सब संग करि लीने व्रजपति हेत बिचारी ! 
दास गोपाल बल्लभजूकी स्वामिनी वश कीने गिरिधारी ॥२॥ 

# राग कान्हरो & महारस पूरन प्रगव्यौ आनि ॥ अति फूलीं घर घर व्रजनारी 
श्रीराधा प्रगगी जानि ॥१॥ धाई मंगल सजि सबै लै महामहोत्सव मानि ॥ 
आईं घर बृषभान गोपकें श्रीफल सोहत पान ॥२॥ कीरति बदन सुधानिधि 
देख्यौ सुंदर रूप बखान ॥ नाचत गावत दे करतारी होत न हरख अघान ॥३॥ 
देत असीस सीस चरनन धर सदा रहो सुखदानि ॥ रसकी निधि ब्रज रसिक रायसों 
करो सकल दुख हानि ॥४॥ 

# राग कान्हरो & राबल आज कुलाहल माई । बाजन बाजत भवनन गाजत 
प्रगटी सेबन सुखदाई ॥|१॥ धरत साथिये बंदनवारे रोपी द्वार सुहाई । गावत 
गीत अली गोकुलकीं जे जुरि न्‍्यौंते आई ॥२॥ वृषभानके आँगन रानीजू बैठी 
देति बधाई ॥ श्रीविड्डलगिरिधरन कुंवरिकी वरसगांठि मन भाई ॥३॥ 

# राग कान्हरो # श्री वृषभानरायके प्रगटी राधा नखशिख रूपनिधान | कहा 
बरनों नखसिखकी सोभा त्रिभुवन नाहिन और समान ॥।१॥ व्रजसुंदरि निरखि 
हुलसत मन भई आनंद मगन गुणगान । जसुमति कूख विरह आतुर अब प्रगटेंगे 
ब्रज जीवन प्रान ॥२॥ रसिकराय रासबिहारी सकल कला पूरन सब जान । 
विरह ताप हरि है गोपिनके करि मुख कमल सुधारस दान ॥३॥ बाजत ताल 
पखावज दुंदुभी सुनत न जाय परी कछु कान । वृंदावन मंगल जस गावै दास करत 
सबको सनमान ॥४॥ 

# राग कान्हरो & श्री वृषभानके बेटी भई। भादों सुदी अष्टमी शुभ दिन धन्य 
कुखि कीरतिजू माई ॥१॥ श्रवन सुनत सहचरी मिलि आई अति प्रफुलित 
सब देत बधाई । ध्वजा पताका तोरनमाला आंगन मोतिन चौक पुराई ॥२॥ 
पंच शब्द बाजै बाजत है प्रमुदित व्रजजन मंगल गाई । विप्र वेद उचारन लागे 
जाचकजन बहु करत बडाई ॥३॥ त्रिभुवनकी शोभाजू प्रगट भई श्री 
गिरिवरधरकों सुखदाई । जैजैकार भयो वसुधामें हरखि इन्द्र पुष्प बरखाई ॥४॥ 
यह जोरी रहो ब्रज अविचल राज करो राधा व्रजराई । श्री वललभ सुत चरनकमल 
रज “हरिदास” नौछावर पाई ॥५॥ 


श्री राधाजी की बधाई के पद & राग विहाग #% २०३ 
# राग कान्हरो & माई बरसानो वर सुबस बसो । राधा कान्ह कुंवर चिरजियो 
न्हात हूँ जिनि बार खसो ॥१॥ गोवर्धन गोकुल वृन्दावन नवनिकुंज प्रति नित 
विलसो । रास विलास रहसि कर छायो आनंद प्रेम हिये हुलसो ॥२॥ अविचल 
कप करो यह भूतल गोपीजन देत असीस । परमानंददास को ठाकुर जियो कोटि 
बरीस. ॥३॥ 
# राग कान्हरो £ आज छठटी की रात द्योस अति ही मड़ूलकारी । सुजस सुन्यो 
वृखभानराय को भादों पक्ष अति उजियारी॥१॥ दूर देस के जुरे न्‍्योतकी सब 
मन यह ही बिचारी | लगन एक साध्यो सुभ तबही यह न होय विधि की 
ओलारी ॥२॥ नाग लोक सुरलोक सुभूतल नाहिन यह सोभा अति सारी । 
अर्धाड़ी मोहन की जाई श्री वृषभान सुता री ॥३॥ कवि को विधि ये कहत 
न आवे सेस सारदा त्रिपुरारी | कुंवरि सो मड़ूलमय अति कीरति “अग्रदास' यह 
सुता उर धारी ॥४॥ 
# राग केदारों # वृषभान कुंवरी राधा नामिनी । प्रगठी है मंगल मनी ब्रज 
जीवनकी प्राण संजीवनी अदभुत अभिरामिनी ॥१॥ व्रजदेवी सुरनर मुनि सेवी 
परम प्रेमनीकी स्वामिनी । “नंददास” रस रास रसीली वृन्दावन धामिनी ॥२॥ 
# राग बिहाग & वृषभान नृपति दरबारा बाजेवाजे मँदिलरा । प्रगटी है शुभ 
घरी नक्षत्र ब्रज रोप्यो है बंदनवारा ॥१॥ सखी सहेली मंगल गावें नाचें सौंचे 
तारा । गरीबदास की स्वामिनि प्रगटी बाठ्यौ रंग अपारा ॥२॥ 
# राग बिहाग # श्रवण सुनि सजनी री बाजे बाजे मंदिलर | आज निसि लागत 
परम मुहाई अति आवेस होत तन मनमें रावल बजत बधाई ॥१॥ दै दै कान 
सुनै और फूले रावलकी नर नारी । कीरति रानी कन्या जाई होत कुलाहल 
भारी ॥२)| आनंद भरे अकुलाय चली सखी सहज सुंदरी गोपी । प्रादुर्भाव 
कीरति सुताको जासो तन मन ओपी ॥३॥ अति ऊंचे चढ-चढके टेरत पसर 
उठे सब ग्वाल । गैया बगदावों रे मैया भई वृषभानके बाल ॥४॥ आय जुरे 
सब गोप आपसे भयो सबन मन भायो । पंचामृत ढारत सीसनतें नाचत वृषभान 


२०४ श्री राधा जी के पलना के पद # राग रामकली & 

नचायो ॥५॥ मंगल साज शृंगार मंगल मुखी चंचल कुंडल हार । हाथन कंचन 
थार रहे लसी पग नुपूर झनकार ॥६॥ धन दिन धन यह प्रात आजकी सखी 
धन धन ये गोपी । कुंवरी किसोरी चंदा निरखत अंखियां तृषित चकोरी ॥७॥ 
नाचत सिव सनकादि नारद हरद दही भर राजे । इत निसान उत भेरी दुंदुभी हरखि 
परस्पर बाजे ॥८॥ जा सुखको सनकादिक इच्छत सो विलसत ब्रज गेही । 
कहे “भगवान हित रामराय! प्रभु प्रगटे प्राण सनेही ॥९॥ 

# राग बिहाग # धनि-धनि प्रभावती जिन जाइ ऐसी बेटी धनि-धनि हो वृषभान 
पिता । ग्रिरिधर नीकी मानी सो तो तीन लोक जानी उरझ परी मानों कनक 
लता ॥१॥ चरन पर गंगा ढारों मुख पर ससि वारों ऐसी त्रिभुवन में नाहिन 
वनिता ॥ “नन्ददास” प्रभु स्याम बस करन कों स्यामाजू के तोलों नावे सिन्धु 
सुता. ॥२॥ 

# जैजैवंती # माई आज तो रावल गाम कैसो रह्यो फूलके । फूली गोपी सब 
ब्रजपति आनंदन कुलके कुंजनके कुंज फूले विटपन झूलके ॥१॥ फूली फूली 
ब्रजनारी हंसकर देत तारी । भादो सुद उजियारी आठे अनुकूल के ॥२॥ फूले 
वृषभान चंद्रभान हि मान देहे । द्विज जनन दान कोटि रासि खोलके ॥३॥ 
फूले है जाचक सब भये हैं अचानक अब । माँगत मांगत आये लेत तोल 
तोलके ॥४॥ “नंददास” देखत फूले ग्रहपद पाये झूले । देखि दन्द् भूले जनम 
अमोके.. ॥५॥ 


श्री राधा जी के पलना के पद 


# राग रामकली # लाड़िली सुरँग पालने झूले । कीरति बैठि झुलावति हरखत 
अति आनंद मन फूले ॥१॥ सुरँग खिलौना भाँति भाँतिके प्रमुदित गोद 
खिलावै । देखि देखि मुसिक्यात सलोनी द्वै देंतियाँ दरसावै ॥२॥ प्रमुदित 
गावै अति हरखावै उपमा को नहीं आन । रूप अंग सब विधि ब्रजपतिकी जोरी 
परम सुजान ॥३॥ 


श्री राधा जी के पलना के पद & राग आसावरी #% २०५ 
# राग बिलावल # अहो मेरी लाड़िली कुंवरि कंचन पालने झूले। मृदु मुसिकानि 
निरखि नैन सुख कीरतिजू मनहीं मन फूले ॥१॥ कबहुँक चटकोरी चटकावति 
२० बोलन बोले । सूरदास मदनमोहन पियकी आनँदकी रसखान 

॥२॥ 

# राग बिलावल # लड़ेती पालनें झूले | रंगमहल रुचि रच्यौ विधाता निरखि 
निरखि मन फूलै ॥१॥ नवनिधि सिद्धि जाकी आज्ञाकारी सो जाई कीरति 
बाल । सरस सरोवर भान भवनमें प्रगटी है कुलपाल ॥२॥ आज उदय सब 
ब्रजमंडलको गोरी रसिकगोपाल । कृृष्णदास प्रभु अति आनंदे जोरी परम 
रसाल ॥३॥ 
# राग आसावरी # कीरति रानी पालने झुलावै | रतन जटित को पलना बन्यौ 
है मोतिन जाल गुथावै ॥१॥ विबिध भांति पाटकी डोरी हीरा बहुत जरावै । 
गजमोतिनके बने झूमका पचरँग चीर बिछावै ॥२॥ नंदीसुरते जसुमति रानी 
४०५ गावत आवै ॥ सब सखियन मिलि पलना झुलावै गरीबदास गुन 
गावै ॥३॥ 
# राग आसावरी # अपनी कुँवरे किशोरीकुँ कीरति पालने झुलावै ॥ निरखि 
निरखि छवि अपनी ललीकी पुलकि पुलकि हुलरावै ॥१॥ रतन जटित को 
पलना रच्यौ है रेशम डोरि बुनावे ॥ मोतिन झालरि झूमरि चहुँदिश हीरालाल 
लगावै ॥२॥ नंदीसुरतें रानी जसुमति मंगल गावति आवै ॥ कुँवरि किशोरीको 
पलना झुलाबै दास गोपाल गुन गावै ॥३॥ 
# राग आसावरी & रसिकनी राधा पलना झूले ॥ देखि देखि गोपीजन फूले 
॥१॥ रतनजटितकों पलना सोहे || निरखि निरखि जननी मन मोहे ॥२॥ 
शोभा की सागर सुकुमारी ॥ उमा रमा रति वारि डारी ॥३॥ डोरी ऐंचत 
भोंह मरोरे ॥ बारबार कीरति तृण तोरे ॥४॥ तिहिं छिनुकी शोभा कछु 
न्यारी ॥ अखिल भुवन पति हाथ सँवारी ॥५॥ मुख पर अंबर वारति मैया॥ 
आनंद भयौ परमानंद भैया ॥६॥ 


२०६ श्री राधाजीके ढाढ़ी के पद & राग जेतश्री & 

# राग धनाश्री & झूली झूली राजकुमारी छबीली प्यारी । श्रीकीरति प्रान आधार 
छवीली हो प्यारी ॥ सब सुंदरताकी सार छबीली हो प्यारी ॥टेक॥ नवल 
कनकको पालनो प्यारी रतन जटित जराई ॥ गजमोतिनके झूमका प्यारी लटकत 
परम सुहाई ॥१॥ आसपास झालर बनी प्यारी पीत जरीकी कोर । पचरेंग 
फोंदा पाटके प्यारी सोभित है चहुँ और ॥२॥ ऐसौ पलना लाड़िली प्यारी तोकों 
बनायौ सँवारि । तुम झूलो हों झूलाऊँ हो प्यारी अब किन छांडो ओर ॥३॥ 
कबहुँ किलक हँस हँस उठे प्यारी चितवत नैन बिसाल । जननी डीठ डर जानके 
प्यारी देत चखोड़ा भाल ॥४॥ जरतारी टोपी लसे प्यारी झगुली पीत सुदेस॥ 
कंठ बघना कर पोहोंचियाँ प्यारी सोभित सुंदर वेस ॥५॥ माँखनमिश्री देऊँगी 
प्यारी घुटुरुवन चलौ सुहाई ॥ तेरे चरन रुनझुन करे प्यारी खटपद सुनत 
लजाई ॥६॥ वह दिन केसौ होयगौ प्यारी तुतरे बैन बुलाई । मैया कही टेरे 
तबै प्यारी सर्वस देहुँ लुटाई ॥७॥ मैया मनोरथ यों करे प्यारी जाकौ श्री कीरति 
नॉऊ । दीजै यह फल रसिककों प्यारी श्रीवल्लभ गुन गाऊँ ॥८॥ 


श्री राधाजीके ढाढ़ी के पद 


# राग रामकली # नंदरायकों ढाढ़ी आयौ । भानुराय घर सुता जनम सुनि 
कुँवरिको मंगल गायो ॥१॥ महाराज वृषभानु जानि यों बड़घरनी बहुविधि 
पहरायौ । हेम रत्न मुक्ता मणि भूषण पट दे याचकको मान बढ़ायौ ॥२॥ 
बड़े सिंघासन बैठे भानजू विप्रन दान दीयौ मन भायौ ॥ मागध चारन बंदीजनको 
मान राखि कंचन झरलायौ ॥३॥ 

# राग जेतश्री & नाचत गावत ढाढ़िनके संग ढाढ़ी हुरक बजावै हो । सात 
साखि वृषभानजूकी नंदराय माथों नावै हो ॥१॥ गोपिन लै संग्र मेहेरि यशोदा 
आपुन मंगल गावे । व्रजवासी उपनंद मिले सब घर घर बात लुटावै ॥२॥ 
वससाने में घर घर कौतिक मोतिन चौक पुरावै | द्वै है सब मेरे मन भायो कुलदेवता 
मनावै ॥३॥ मनि मुक्ता रतनन भरि थारन ढाढ़ी गोद भरावै ॥ झगा पगा 
उपरना टोडर ढाढीकूँ पहिरावै ॥४॥ देत असीस हाथ ऊँचे करि ज्यों सवहिन 


श्री राधाजीके ढाढ़ी के पद # राग मारू # २०७ 
मन भावै । सुता तिहारी पूत नंदको विधिना बात बनावै ॥५॥ ऐसी सुनियत 
सब काहूकें जाये याचक आवै | यह कन्या कुल मंडन व्यास वचन मोहि 
भाव ॥६॥ 

# राग मारू # हीं ढाढ़िन ब्रजरानीजूकी कीरति जाँचन आईजू। भवन प्रकास 
करन कुल कन्या वृषभान नृपतिकें जाईजू ॥१॥ मम पति हरखे और देव सब 
उर आनँद न समाई ॥ उमड़े सब जाचक त्रिभुवनके सुनि यह सुजस 
बधाई ॥२॥ कीजै मोहि अजाचक रानी जाँचन अनत न जाई । दीजै रतन 
मणि मानिक मुक्ता नग निरमोल मँँगाई ॥३॥ जो दीजै तो सात साखिको 
दोऊ वंश बखानों ॥ नंदराय वृषभान नृपतिकी कुल परपाटी जानों ॥४॥ 
बंश अहीर महा बहु नृप भये कंजभानको गाऊँ। भुजबल चित्रसेन अजमीड़े यश 
पर्यत सुनाऊँ ॥५॥ बड़े भाग्य कुल तिलक नंदजू जा कुल कीरति भाई | 
तिहिं फल सुभग श्याम घन सुंदर मंगल मोद निकाई ॥६॥ अब सुनि गोपवंश 
कुल रानी सर्वोपरि रजधानी । अष्टसिद्धि नवनिधि जोरिकर कमलासी 
ललचानी ॥७॥ भये रति भान सकल भान नृप चित्रभान सुखदाई | भान 
अष्में जोतभान बड़े कंजभान बड़राई ॥८॥ बड़ों वंश बरनन को लघुमति 
कीरति जाति न जानी । ता कुल श्रीवृषभाननृपतिकी कन्या व्यास बखानी ॥९॥ 
# राग मारू # यदुवंशी जिजमान तिहारो ठाढ़ी आयो हो । कुँवरि जन्म सुनिके 
हों आयौ राखि हमारी मान ॥१॥ एकबार हों पहलें आयौ देन बधाई ताकी। 
नंदीसुर व्रजराज घरनि घर कूँखि सिरानी जाकी ॥२॥ अबतो मेरे मनको भायौ 
दोऊ नेग चुकावौ । नैंदरानी कीरतिदे रानी ढाढ़िनकों पहिरावी ॥३॥ बोहोत 
भाँति ठाढ़िन पहराई गोपराय बड़ दानीं। किशोरीदासको निरभय करिंकें व्रज राख्यौ 
ब्रजरानी. ॥४॥ 

# राग मारू # ढाढी भानद्वार है आयौ | सूरज वंश राजनके राजा ताको यश 
मैं गायौ ॥१॥ वृषभान नृपतिके सुन्यों बधावों अति आतुर छै धायौ ! प्रगटी 
है श्रीकुँवरि लाड़िली भयो मैया मन भायौ ॥२॥ लोक चुतुर्दश दुंदुभी वाजे 

गगन विमानन छायो । वृंदावन की राधारानी नारद भेद बतायो ॥३॥ जाको 
ध्यान धरतहैं मुनिजन अंत न काहू पायौ । जाके हित प्रगटे त्रिभुवन पति निगमन 
सुजस सुनायौ ॥४॥ ऐसे बचन सुनत ढाढ़ी के आगे टेरि बुलायौ । व्यास वंश 
की जानि आनि ये गरीबदास पहरायौ ॥५॥ 

# राग मारू # ढाढ़िन नंदीसुरते आईं। अपने पतिको संग लिये हैं अति आतुर 
उठि धाईं ॥१॥ उदै देखि ब्रज बलल्‍लभकुल को फूली अँग न समाई । नाचत 
गावति प्रमुदित द्वै के टेरि असीस सुनाई ॥२॥ महाभाग्य कीरति आदर दे 
भीतर भवन बुलाई । कंचन बहु भूषन पावर नखशिखते पहिराई ॥३॥ 
रतनभान रतननकी पोहोंची ढाढ़िन हाथ गहाई । उदैभान सोनेके टोडर देत बहुत 
सुख पाई ॥४॥ दिये खता अगनित धानन के ललित भान लुटाई । अष्टभान 
और कुंतभानजू गोधन ठाठ बताई ॥५॥ महाराज वृषभान बहुत करि मनकी 
आस पुजाई । किशोरीदासकों बाँह पकरिकें वरसाने जो बसाई ॥६॥ 

# राग मारू बधाई दीजे हो वृषभान दीजे दीजे दीजे । जाचकजनकी बिदा 
भइ है एक ठाडो ढाढ़ी छीजे ॥१॥ कुंवरि जनम तिहारे सुनके हीं उठि धायो 
देगि । कोटि कलप ज्ौं को छल छूट्यो गयो आज उद्वेगी ॥२॥ वेरी विरह 
बहुत दुख दीनों कीनो छात्ती छेग । ताते मदमात्यो न रहायो परे ते रीते तेग 
॥३॥ यह अब शिव विरंचि नहीं जानत मानत अमर अघाई । चंद सुर नटवायां 
नाचे पंचम दरकी माई ॥४॥ उपमा नाही करी करता कोऊ कहासों कहों 
समताई । कौन पुण्य गिरिधर ताके वस तिहारे सुता कहाई ॥५॥ थेनु धान 
धन अवतरी दाता गोपनमें बडभागी । मासन बंध रच्यो मन हि मन अपनो सो 
अनुरागी ॥६॥ दे न सकोगे ढरि कछु नाही बात बनाऊ ताग । रच्यो नहीं 
कनक मुक्‍ता लेहु कछु मोहि लाग ॥७॥ हरखि कहत महर मुसकक्‍्यानि जो 
चाहो सो लीजे । असीस दई धन्य चिरजीयो देकर प्रान पतीजे ॥८॥ दुलहनि 
डुल्हे नंदघर ढोटा ब्याह बडे कर लीजे । मंगल चोरी मंगल गावत दास “चत्रभुज' 
जीजे. ॥९॥ 

# राग गोरी # मेरे मन आनंद भयौ हों तो फूली अंग न माऊ ॥ध्रु.॥ सात 
साखिको मेरो राजा जा घर बजत बधाई । देव कुसुम बरषत हैं नीके रानी कीरति 
कन्या जाई ॥१॥ हय गज हीर चीर मणि माणिक भादों झरी लगाई । कुँवरि 
भई वृषभान नृपति घर अष्ट महासिद्धि आई ॥२॥ बाजे बाजत सुचिसों नीके 
रानी जसुमति भली नचाई | भाभीजूसों झगरौं कीजे आज भली बनि आई ॥३॥ 
चलौ सुवासिन सब मिलि साथिये कंचन थार सजाई | गरीबदासकों सुबुद्धि दीजे 
बहोत पजीरी पाई ॥४॥ 
# राग मारू % ढाढ़िन हों जसुमति की कीरति जाचन आई । परम सुजान दान 
मान वृषभान निरखि सचुपाई ॥१॥ पैठि पौरि दौरि गई भीतर बरनत कुँवरि 
बधाई । सुनि रानी सनमानी जानी अपने निकट बुलाई ॥२॥ नॉचति गावति 
झाँझ बजावति अति प्रफुलित मन धाई | नमन करति कीरति मुख निरखत हू 
कर लेति बलाई ॥३॥ बूझी सब कुशलात बात बलि बदति विरद सुखदाई । 
भई है और होनी है जो कछु सो सब जानत माई ॥४॥ अब हों आदि अनादि 
बखानों वेद पुरातन गाई । पूरन रस प्रगट्यौ अब ब्रजमें जब तुम कन्या जाई 
॥५॥ यह गोलोक सकल व्रजमंडल जो श्रुति दीयौ बताई । पुरुषोत्तम निज 
अंशन प्रयटे ब्रजवासी समुदाई ॥६॥ श्रीवृषभान प्रकाश तिमिर हर किरति 
सब जग छाई । करि यह थान रमा क्रीड़नकों सदेही चलि आई ॥७॥ रसनिधि 
रसपोषनके कारन कमला दई है दिखाई | जसुमति सुत श्रीकृष्ण आदि हरि जोरी 
सहज सुहाई ॥८॥ वेई नंद शुक व्यास बखानें जिनके घर दोऊ भाई । वासुदेव 
संकर्षण जे हरि कहे ते बलभद्र कन्हाई ॥९॥ अब है हैं उनके घर तुमसों हित 
संबंध सगाई । राधामोहनजू मिल्रि खेलें तुमरे भवन सदाई ॥१०॥ लीलारस 
बरननकों मो मति तुम आगें सकुचाई । कीरति कुँवरिकों गोद लै आई उर आनंद 
न समाई ॥११॥ ठाढ़िन निरखि कुँवरिकों फूली देत असीस सुहाई । नंदलाल 
वृषभान ललीकीं अविचल जोरी सदाई ॥१२॥ कंचन मनि भूषन बसन कीरति 
बरखा बरखाई । अगनित गाय भैंसि रथ दैंकें जसुमति भवन पठाई ॥१३॥ 


२१० श्री राधाजी के बाललीला के पद # राग मैरव # 

खेलत बैठि गोद मनमोहन देखे नंद अथाॉई । पायो सो सरवसु बारें और घर घर 
बात लुटाई ॥१४॥ व्रजरानी तब बोलि लई अपनों उतर्थौ पहिराई । शीश 
हाथ धरि करि गृहदासी निज व्रजवास बसाई ॥१५॥ 

# राग गौरी # मेहेरि जू याचन तुमपैं आयो । देहु बधाई मनकी भाई तिहूँ 
लोक यश छायौ ॥१॥ कीरति कूखि प्रगटी श्रीराधा सुनि सुनि मंगल गायौ । 
कृष्णदास ढाढ़ी अपनेकों बहुत भाँति पहिरायौ ॥२॥ 

# राग गौरी # कीरतिजू दीजै मोहि बधाई । कीरति कूँखि शिरोमनि प्रगटी 
कीरति सब जग छाई ॥१॥ नैंदनंदनकी जोरी प्रगटी श्रीराधा सुखदाई | अब 
तो मनको भायो भयौ है विधिना भली बनाई ॥२॥ हीं ढाढ़ी नृपनंदमहेरको 
आयौ तुमपैं धाई । कृष्णदास पहरायौ विधि करि फूल्यौ अंग न माई ॥३॥ 
# राग गौरी # टाढ़िन नृत्यत सुलप सुदेस भवन वृषभान के । बरनत बंस 
निकट कीरति के पहरे अद्भुत वेस । लटकि चलत गति ललित भाल पर श्रमजल 
सिथिल सुकेस ॥१॥ जो पायो सो सबहि लुटायो भूखन वसन अपार । 'हित 
अनूप” बैठारी नियरे राखी अपने द्वार ॥२॥ 

# राग देश # बेटी भई भान के अरू नंद के फरजंद ॥ हॉजी वाहवा हॉजी 
बाहवा ॥ कीरत को कन्याभई जसोदा के कान्ह ॥हॉजी.॥१॥ मिटे दुखबंद 
भयो ब्रज के आनंद ॥हॉँजी.॥ हरद दही दूध घृत रंगे सब ग्वाल ॥ 
हॉजी.॥२॥ हम तो ढाठी व्रजके तुम ब्रज के सिरदार ॥हॉँजी.॥ आये 
नंदराय दान देत लाय लाय ॥हॉँजी.॥३॥ नंदराय भानुराय जीयो महाराज 
॥हॉजी.॥ ठाठी माँ जनम जनम जाँचू व्रजराज ॥हॉजी.॥४॥ 

# राग भैरव # आंगन खेलिये झनक भनक । कीरति कुँवरीको देत खिलौना 


झुनझुना खनक खनक ॥१॥ रानीजू हरखी मन ही मन मुख निरखत छिनक 
छिनक । 'कुंभनदास” स्वामिनी पद बाजे झांझरी झनक झनक ॥२॥ 

# राग बिलावल # खेलनके मिस कुँवरि राधिका नंदभुवन में आइ हो। सकुचत 
हँसत मधुर स्वर बोली घर हैं कुँवर कन्हाई ॥१॥ सूनत श्याम कोकिल धुन 
बानी निकसे अति अतुराई । मातासुँ कछु क्लेश करत है रीस डारी बिसराई॥२॥ 
मैयारी तू इनकुँ चीनत बारंबार बताई । यमुनातीर काल हीं भूल्यौ बाँह पकरि ले 
आई ॥३॥ आवत यहाँ तोसों सकुचत है मैं दे सौंह बुलाई । सूरश्याम ऐसे 
गुन आगरि नागरि बहौत रिझयाई ॥४॥ 
# राग विलावल # यह पीतपट कहाँ ते पायौ । इतनी प्रीत गुप्त मोहन की 
तैं राधे त्रैलोक सुनायौ ॥१॥ ना याको मूल ना याको ग्राहक ना लीयौ मोल 
ना घर उपजायौ । एक बेर खेलत वृंदावन बोहोरि जान कर मोहि उठ़ायौ ॥२॥ 
सुमिरत भजत ब७७ उर अंतर एही मिस करि लाल न समुझायौ । प्रीतकी रीत 
चतुर सोइ जानें परमानंद प्रभु मो बोहोरायौ ॥३॥ 
# राग बिलावल # श्री यमुना तट खेलत देखि वृषभान गोपकी कन्या । चलो 
स्थाम अब तुम्हें बताऊं ब्रजमें प्रकवी कोऊ अनन्या ॥१॥ यह सुन रतिगढ़ 
जीतन कारन मानो चढी मदनकी सेना। “नंददास” ललिता मन प्रफुलित भलिभाव 
रससिंधु सुधन्या ॥१॥ 
# राग बिलावल & भान आंगन खेल्त जू लडैती । चकई बंगी फिरकी डोरी 
खेलत स्याम संग राधे हरख बढावती ॥१॥ ले लेहंटू कर गेंद उछारत सब 
बालकनमें गुनन सरसेंती | 'लालदास” गुन राग नित कहिये चन्द्रकला मुखचन्द्र 
लहैती.. ॥२॥ 
# राग आसावरी & आज छडी वृषभान कुंवरीकी कीरत करत बधाई हो । 
प्रात समे उठि करि जू उबटनों ताते नीर न्हवाई हो ॥१॥ विविध वसन पट 
जटित आभूषण अमोलक पहिराये हों । गर्ग पराशर सनक देव गुरु विप्रन सबै 
बुलाये हो ॥२॥ द्वार द्वार प्रति धरत साथिये चंदन भवन लिपाये हो । 
गजमोतिनके चौक पुराये तोरन द्वार बंधाई हो ॥३॥ विप्र वेद धुनि हरख पढत 
हैं विधि सों छठी पूजाई हो । भाल करबौ कुमकुमकों टीको कुंवरी गोद बिठाई 

हो ॥४॥ आरती करत देत नौछावरि मंगल गीत गवाई हो । अगनित गाय 
सिंगारी अलंकृत दान देत मन भायो हो ॥५॥ बहो विधि पाट्टंबर पहिराये दिये 
भंडार लुटाई हो । मागध सुत विदित गुनि गंधर्व मंगल सुजस सुनाई हो ॥६॥ 
देत असीस लली चिरजीयो जहं तक यमुना बहाई हो । स्यामा स्थाम देखी यह 
जोरी “दास” बल बल जाई हो ॥७॥ 

# राग बिलावल ऋ कहेत न आवे घरी ठठोरी ॥ बहिस किशोर सुताकाहुकी 
खेलत महेर तिहारी पौरी ॥१॥ अतिसुंदर देखियत सुतलायक कहेत जसोदा 
लावो घेसे ॥ नाम कहा तिहारे बाबाकों पूछत चाव उठि बकतोरी ॥२॥ 
आदर सहित बुलाय भवनमें प्रेमसहित गुंथी सिर्मोरी ॥| तंदुल मिष्टजु मेरे सुरप्रभु 
आवत जात सदा यह ठोरी ॥३॥ 

# राग गौड सारंग ऋ परमधन राधा नाम अधार । जाहि पिया मुरली में टेरत 
सुमरत बारंबार ॥१॥ वेद मंत्र अरु जंत्र तंत्र में ये ही कियौ निरधार । श्रीशुक 
प्रगट कियौ नहीं तातें जान सारको सार ॥२॥ कोटिन रूप धरे नैंदनंदन तोऊ 
न पायौ पार । व्यासदास अब प्रगट बखानत डार भारमें भार ॥३॥ 

# राग सारंग ऋ कामकेल कनकबेली रंगरेल रसिक कुँवरि अति बिचित्र गुन 
निधान सुभग नागरी। प्रगटी प्रियके हेत प्रथम मन कर संकेत रूपकेत सुखद हेत 
निपुन आगरी ॥१॥ रीजे वृषभान दान देत बसन भूषन धाम धरनी धन थेंनु 
धान अटल त्यागरी । रामदास पूरी आस हास रास होयगौ तब खेलेंगी गिरिधरन 
संग बड़े भागरी ॥३॥ 

# राग बिहाग # धन धन लाडिलीके चरन ॥ अतहि मूदुल सुर्गंध सीतल 
कमलके से बरन ॥१॥ नखचंद चारु अनुप राजत जोत जगमग करन ॥ 
नूपुर कंज बिहरत परम कोतिक करन ॥२॥ नंदसुत मनमोदकारी सुरत सागर 
तरन ॥ दास परमानंद छिनछिन स्यथामताकी सरन ॥३॥ 

# राग बिलावल # श्री नवनागरी प्यारी तू वृन्दावनकी रानी । बिहारिन लाड़िली 
प्यारी तेरी कीरति जगत बखानी ॥चाल.॥ जगत में जगमग रह्ौ यश बिन 
कृपा क्यों बूझही । अभिमान अंधा लोग करमठ ताहि कछुवन सूझहीं । करी कृपा 
परम उदार ये मोहि बारबार सुहावहीं । बलिजाएँ श्रीवृषभान नंदिनी सुजस तिहारौ 
गावही ॥१॥ श्री नवनागरी प्यारी तेरी मोतिन माँग सँवारी । बिहारन लाड़ली 
तैसी पहिरे झूमकसारी ॥चा.॥ सारी जो भीजि फुलेल में रही प्रगट बेनी 
देखिये ॥ धसी सीस सुमेरतें मानों भ्रमर पाँति विसेखिये ॥ ललित कटि पर 
लाल लहेंगा नीलकंचुकी कसितनी । प्रथम जोबन जोत तनकी क्‍यों बने कवि पै 
भनी ॥२॥ श्रीनवनागरी प्यारी तू चंद बदन मृगनयनी । बिहारन लाड़िली 
तैसी हे चंपक तन पिकबैनी ॥चा.॥ बेनीजु पिक शुक नासिका सम अधरबिंब 
विलासनी । कनक कुंडल अलक झलकें कपोलमें मृदुहासिनी । ललित मुखमें 
पान सोहै नासिका मुकता धरें | चिबरुक साँवल बिंदुकी छबि कौन त्रिय सरवर 
करें ॥३॥ श्रीनवनागरी प्यारी तेरी बेंदी जगमगताई । बिहारन लाडिली यह 
छवि कबि पै वरनी न जाई ॥चा.॥ वरनी न यह छबि जाय कबिपै निरखि 
श्याम सिहाइयौ । दसन दामिनी अधर राते लाल अति सुखपाइयौ । गौर भाल 
बिशाल लोचन वक्र अति छबि राजहीं । भ्रोंह काम कमान मानों बाण मनमथ 
साजहीं ॥४॥ श्रीनवनागरी प्यारी तेरी छोटी लर गज मोती । विहारन लाड़िली 
तैसी बीच जंगाली पोती ॥चा.॥ पोति जो पुंज जड़ाव चौकी रही उरपर जगमगै। 
अंस पर मखतूल फोंदा दृष्टि जिन गुरुजन लगै । बरा कंकन बाजू पोहोंची चूरी 
चारु बिराजहीं | रतनजटित अमोल सुंदर अंगुरिन छबि छाजहीं ॥५॥ 
श्रीनवनागरि प्यारी तेरे पग नूपुर झनकार । बिहारन लाड़िली तैसी है मंथर चरन 
बिहार ॥चा.॥ मंथर चरन बिहार यह गति राज हंसन अर्पही | जघन सघन 
उरोज भारी देखि सिंध कटि डरपही । परृथु नितंवनि किंकिनी सम निपटही नीवी 
बनी । झबा झलके देख दोऊ रीक्षि रहे सॉवल धनी ॥६॥ श्रीनवनागरि प्यारी 

तू पिय तन मुरि मुसिकानी ॥ बिहारनलाड़िली तब उन बंसी गिरत न 
जानी ॥चा.॥ जानी न बंसी गिरत करतें पीत पट खस भू परथौ ॥ रहे 
इकटक चित्र जैसे पग न भूमीतें टर्यौ ॥ झुकि जात कछुवन गातकी सुधि अंगअंग 
शिथिल भये । परत जात सुजान सुंदर भुजा भरि भामिनि लये ॥७॥श्रीनवनागरी 
प्यारी तेरे रस बसहैं जु कन्हाई । बिहारनलाड़िली लालन रहे अँगअंग लुभाई 
॥चा.॥ अंगअंग लाल लुभाव राखे रंसिक शिर मुकुट मनी । गुन रूपशील 
सुहाग सुंदरि अरू त्रियान कवन गिनी ॥ व्रजराज नवलकिशोर के कोऊ और 
चित्त न आवहीं । बलजाऊँ श्रीवृषभान नंदिनी तो हित वेणु बजावही ॥८॥ 
श्रीनवनागरी प्यारी तू श्यापयनोहर बोली ॥ बिहारन लाड़िली प्यारी तू उठे चल 
नवल किशोरी ॥चा.॥ उठि चलि नवल किशोरी राधे नवललाल बुलावहीं ॥ 
सुंदर श्याम सुजान सखीरी बारबार कहावहीं ॥ छाँड़ि मान सँभारी प्यारी कहाँलों 
तोहि बुलावहीं । बलिजाएँ श्रीवृषभान नंदिनी तो हित मोहि पठावहीं ॥९॥ 
श्रीनवनागरीप्यारी यश तुझारौ मोहि भाव | बिहारन लाड़िली यह यश आपही 
श्रीमुख गावै ॥चा.॥ गावैजु श्रीमुख सुयश तुहारो तुही तनमन रमरही । तुही 
धन तूहि प्रान जीवन सपथ दे मोसों कही | करी विविध बिहार भामिनि एतौ गहरु 
न कीजिये । बलि विष्णुदास विचित्र जोरी लोचनन सुख दीजिये ॥१०॥ 
# राग धनाश्री  नवलनागरी सुब गुन आगरी ॥सौभग्सीवा॥ 
हरिभुजग्रीवा॥ गौरश्याम छबि पावती | श्याम छबीले मन भावती ॥टरु.॥| 
शिशुतामें हे सखीरी जोबन कियौ प्रवेश | कहा कहूँ छबिरूपकी नखशिख परमसुदेश 
॥१॥ व्रजपति केलि सरोवरी शैशव जल भरपूर । प्रकटित कुच उरस्थली 
शोभित जोवन सूर ॥२॥ छूटे केश मजन समें देखि विरुद्धें अहि भोर । मोर 
कुह्ु निस मेरुतें उत्तरि चले उहिं ओर ॥३॥ कंचन तन मजजन कियौ केसर हेमु 
कलाय । मानहु चंदन तरोवरी नाग रहे लपटाय ॥४॥ त्रिवेणी नख खोलही 
छबि बनी यह भाँत । मानों कमल मुकुलित किये बाल भृंगनकी पाँत ॥५॥ 
सीस सचिक्कन श्याम कच दियौ श्रीमंत समार | पसरी किरन पतंगतें भई है द्विधा 

त्तमहार ॥६॥ खितुला सुभग जड़ावके मणिमुक्ता छवि देत | उदय तमहार ॥६॥ खितुला सुभग जड़ावके मणिमुक्ता छबि देत | उदय भयौ घन 
मध्य तें शशी मानों नक्षत्र समेत ॥७॥ केसर आड़ लिलाट है बिच सिंदुरकौ 
बिंदु । चक्र तरौना नयन मृग रथ बैठयौ मानो इंदु ॥८॥ नयनन ऊपर हे 
सखीरी यों राजत भूभृंग | जूआ बनावत चंद्रमा चपल होत सारंग ॥९॥ चंचल 
नयन विशालहै मधि झलकें घनश्याम। अंबुज दल मुखमानों दिये लघुलघु शालिग्राम 
॥१०॥ चंपकलीसी नासिका राजत अमल उद्योस | ऊपर मुक्ता ज्यों लसे 
परचौ भोर कण ओस ॥११॥ बेसर में मुक्तामनि दै नासा व्रजनारि । गुरु 
भूगु शनि बिच भौम है शशि समेत ग्रह चारि ॥१२॥ मुक्ता आप बिकायके 
उर बिच छिद्र कराय | अधरामृत हित तप करे अधोमुख ऊर्ध्व पाय ॥१३॥ 
गुंजा जैसी छबि बनी मुक्ता अति बड़ भाग | नयननकी लियें श्यामता अधरनकौ 
अनुराग ॥१४॥ सुंदर सुभग कपोल हैं मुख तमोल भरपूर । कंचन संपुट दै- 
पला मध्य भस्बो सिंदूर ॥१५॥ स्वेत कांति दशनावली रही तंबोल रंग भीजि। 
बदन शशिमें बोये हैं मधि अनारके बीज ॥१६॥ अधरनकी छवि कहा कहूँ 
सदा श्याम अनुकूल । बिंब प्रवाली राजहीं मुसकनि बरषत फूल ॥१७॥ 
चिबुक दिठौना जब दियौ मो मन धोखें जात | निकसत अलि सुत कंजतें मनों 
भये परभात ॥१८॥ देख बदनकौ रूप सखीरी मोहन रहे लुभाय | इकटक 
रहे चकोर ज्यों दृष्टि न इत उत्त जाय ॥१ ९॥ यह मारग बन बाटिका निकसत्त 
सहज सुभाय । मधुप कमल बन छाँडिकें संग रहे लपटाय ॥२०॥ तोहे श्याम 
सोहें सखीरी बढ़ी निरंतर प्रीति । आप रहे आधीन है पाये हैं हरि जीति ॥२१॥ 
जहीं जहीं तू पाय धरे तहीं तहीं मन साथ । तू हीं तन मन श्याम के चितवत तेरे 
हाथ ॥२२॥ धन्य धन्य मात प्रभावती धन्य पिता वृषभान । जहँ कुल जन्मी 
राधिका सुंदर चतुर सुजान ॥२३॥ मदनमोहन मोहे सखीरी अति प्रवीन 
नैंदलाल। सूरदास गावै सदा हो कीरत विषद विशाल ॥२४॥ 


श्री वामन जयंती के पद 
# राग धनाश्री # हरिको वामन रूप बनायौ ॥ नंदराय यह रूप बनायौ ॥ 

नंदराय यह मानी जयंति उबटि सुगंध न्हवायौ ॥१॥ शिर किरीट पीतांबर 
काछनी आभूषन बहु भाँति ॥ जन्म समै सुनि सुनि गृह गृहतें आई जुरि जुरि 
पांति ॥२॥ कहत सबै सिंगार सलोंनों नितप्रति दूनौ नेह ॥ द्वारिकेश प्रभु 
याचक है कै कह्माँ बलि दीनौ तो देह ॥३॥ 

# राग धनाश्री & वामन आये बलिपैं मॉगन ॥ अति अनूप रूप कहा कहिये 
ठाढ़े पौरके आँगन ॥१॥ पढ़त वेद धुनि कहत सुकंठन गावत मधुरे रागन ॥ 
सुनत राग मन लागत नीकौ बालक गनियत जागन ॥२॥ सुन बलि राजा 
मगन भये अति कहाँते आये भागन ॥ विद्या अधिक अगाध अंबुनिधि कोऊ 
पावत थागन ॥३॥ लीये बोल होत यज्ञ जहाँ लिये कमंडल हाथन ॥ परमानंद 
चक्रत बलि राजा कोउ नहीं संग साथन ॥४॥ 

# राग धनाश्री & राजा मैं दानी सुनिकें आयौ ॥ मन इच्छा करि चल्यौ दूरितें 
घटदरसन मैं पायौ ॥१॥ भली भई विग्र तुम आये आवतही सुख छायो ॥ 
जो माँगौ सो देहूं तुस्तही कहिये मनकौ भायौ ॥२॥ रिद्धि सिद्धि सकल गृह 
मेरे भूमिके कारन धायौ ॥ अपनी सूर सर्वसु लै दीनौ तब पाताल पठायौ ॥ 
# राग सारंग # प्रगटे श्रीवामन अवतार ॥ निरख अदिति मुख करत प्रशंसा 
जगजीवन आधार ॥१॥ तन घनश्याम पीतपट राजत शोभित हैं भुज चार ॥ 
कुंडल मुकुट कंठ कौस्तुभभणि उर भृगुरेखा सार ॥३॥ देखि बदन आनंदित 
सुस्मुनि जयजय करें निगम उच्चार ॥ गोविंदप्रभु बलि वामन छैकैं ठाड़ै बलि के 
द्वार ॥३॥ 

# राग सारंग & राजा एक पंडित पौरि तिहारी ॥ चारबौ वेद पढ़त मुखपाटी 
है वामन वषुधारी ॥१॥ अपद द्विपद पशु भाषा जानत सूरज कोटि उजारी॥ 
नगरनमें नरनारी मोहे अवगति अलप अहारी ॥२॥ सुन धुनि बलिराजा उठिधाये 
आहुती यज्ञ बिसारी !! दिव्य रूप देख्यौ जु विप्रकौ कीयो दंडौत जुहारी ॥३॥ 
चलिये विग्र जहाँ यज्ञवेदी बहुत करी मनुहारी ॥ जो माँगौ सो देहुँ तुरत ही हीरा 
रतन भंडारी ॥४॥ रहो रहो राजा अधिक न कहीये दोष लगत है भारी ॥ 

तीन पेड़ बसुधा मोहि दीजे जहाँ रचों धर्मसारी ॥५॥ शुक्र कहै सुनिये बलि 
राजा भूमिकौ दान निबारी ॥ यह तौ विप्र न होय आपुही आये छलन 
मुरारी ॥६॥ कीजे कहा जगतगुरु यायैं आपुन भये भिखारी ॥ लै उदक 
संकल्प जो कीनौ वामन देह पसारी ॥७॥ जयजयकार भयौ भूमापत दय पेंड 
भई सारी ॥ एक पेंड़ तुम देहु तुरत ही के बचनन सतहारी ॥८॥ सत नहीं 
छांडो सतगुरु मेरे नापी पीठ हमारी ॥ सूरदास प्रभु सर्वस्व दीनौ पायौ राज 
पतारी ॥९॥ 

# राग सारंग रू अहो बलि द्वारें ठाढ़े वामन ॥ चारों वेद पढ़त मुखपाठी 
अति सुमंद स्वर गावन ॥१॥ बानी सुनि बलि बूझ्नन आये अहो देव कह्मौ 
आवन ॥ तीन पेंड़ वसुधा हम माँगें परनकुटी एक छावन ॥२॥ अहो अहो 
विप्र कहा तुम मांग्यौ अनेक रतन दैहुं गामन ॥ परमानंद प्रभु चरन बढायौ लाग्यौ 
पींठ नपावन ॥३॥ 

# राग सारंग & बलिराजा कौ समर्पन साँचौ ॥ बहुत कह्ौ गुरु शुक्र देवता 
मनदृढ़ आप नहिं काँचौ ॥१॥ यज्ञ करत है जाके कारन सो प्रभु आपुहि 
जाँच्यौ ॥ परमानंद प्रभु प्रसन्न भये हरि जो जनकों जानत हैं सौंच्यो ॥२॥ 
# राग सारंग # बारें ठाढ़े हैं द्विन वामन ॥ सुनत वचन हिरदें सुख उपज्यो 
भयौ कहाँ ते आवन ॥१॥ चरण धोय चरणोदक लीनौ कह विप्र मन भावन॥ 
तीन पैंड धरती हों मार्गों परनकुटी एक छावन ॥२॥ अहो विप्र कहा तुम 
माँग्यौ बहुत रत्न दैहूँ गामन ॥ सूर सुबल हरि सर्वसु लीनों दीयी पीठ पग 
पावन ॥३॥ 

# राग सारंग # बलिपै जाँचत वामन बाल ॥ तीन पैंड़ भूमि मोहि दीजे अधिक 
कहा कहीं भूपाल ॥१॥ तीन पैंड मोपै कहा मौंगत बहोत देहु लेहु इहि काल॥ 
शुक्राचारज कह्मौ राजसों छल करि आये श्रीगोपाल ॥२॥ मोय छलन श्रीपति 
आये हैं यातैं पदवी कहा विशाल ॥ यौं कहि दीनौ वामन लीनौ दोय पेंड्में किये 
बेहाल ॥३॥ एक चरन बलि सिर पर धरिकें ततक्षन राख्यो मुतल रसाल ॥ 

यहुपति द्वारपाल बै रहिहें द्वारिकेश प्रभु बड़े दयाल ॥४॥ 

# राग सारंग # कश्यप पिता अदिति माता प्रकटे वामन रूप ॥ भादों मास 
सुभग सुदि द्वादशी लीनौ रूप अनूप ॥१॥ सुर तेतीसों हरखन लागे होहिं हमारे 
काम ॥ बटु स्वरूप धर दरशन दीयौ आये बलिके धाम ॥२॥ तब हैंसि 
राजा कट्मौ विप्रसों कहो कहा है काम ॥ सुन राजा हों अधिक न माँगू रहिवे को 
इक ठाम ॥३॥ तब तुलसीदल लीनों करमें शुक्र करी है घात ॥ परमानंद 
दासकौ ठाकुर जानत हैं सब बात ॥४॥ 

# राग सारंग # बलि वामन हो जग पावनकरण ॥ कहि न परत सोभा 
नीलमणिनकी सी गोभा गगन गयौ जब सुंदर चरण ॥१॥ वन्‍्याहे भेद अति 
उततें गंगाकी धार थँंसी है धरनि उज्वल बरण ॥ इततें पदकी जोति मानों 
कालिंदीकी धार चढ़ी है अमरपुर पापहरण ॥२॥ रहे हैं चक्ृत चाहि सुर नर 
मुनिवर दुहँ दिसि नेह आन कीये बरण ॥ नंददासप्रभु जाके चरित्र दुरित दवन 
रंचक श्रवण मिटै जन्ममरण ॥३॥ 

# राग सारंग & मेरे क्यों आये विप्र वामन । सुनिके वेद हृदे रुचि बाठी क्यो 
जु भीतर आवन ॥१॥ चरन धोय चरनोदक लीनो मांग विग्र मनभावन । 
तीन पेंड धरती हों मांगो द्वार कुटी एक छावन ॥२॥ वाको विप्र कहा तुम 
माँग्यो हीरा रतन देहुं गामन । “सूरदास” प्रभु इतनो मांग्यों लाग्यों पीठ 
मपावन ॥३॥ 

# राग सारंग # बलि राजा को पताल पठायो देव अभै-पद पायो। वामन-रूप 
धर्यो जग-जीवन कस्यप-सुत होइ आयो ॥ अति सुंदर बालक बलि-द्वारें लघु 
तन देखियत नीकौ । दृष्टि परी बलि राजा महाबलि सबै देवनि कौ टीको ॥ 
कहाँ सों आए भाग सों पाए कछु सेवा हमें दीजै | जो आग्या दीजै कछु हम कों 
चाहौ सो तुम लीजै ॥ पद-त्रय भूमि दीजै महाराजा ! कुटी एक पढिबे को पहये। 
और नहीं कछु तुम सों माँगों इतनौ हमकों चहिये ॥ बलि राजा हरष्यो अति मन 
में रूप-छक्यौ अति भारी । जो भावै सो लीजै महाप्रभु ! 'परमानैंद” बलिहारी ॥ 

# राग सारंग & बलि राजा है मन कौ मोटो । शुक्र-गुरु की बात न मानी हरि 
सों पर्यो न खोटौ ॥ जो .बोल्यो सो प्रतिपालन कीनों । मति कहूँ न इति-उति 
डोलै । ताकौ प्रण राख्यो हरि-नागर जो बोलै सो बोलै ॥ देखो बलि राजा के 
कारन वामन-नतु वर लीनो । पद-त्रय-मिस छल पहुँच्यो पातालै मापि पीठ दृढ़ 
कीनों ॥ बलि राजा बड़भागी कहियतु जाके हेत अवतरन कीनों । 'परमानंद' 
देव-छुख निबर्यो भकतनि कों सुख दीनों ॥ 
# राग सारंग & जयतिवामनाकार विस्तार सकुमार तन त्रिविक्रमा क्रांति त्रिभुवन 
उदारी ॥ प्रसर पदन स्वर निरभेद ब्रह्मांड वर विवर गति जनित सुर सुरि 
जिधारी ॥१॥ जयति अश्र वपु स्याम अति सोभे उपवीत वर चिर कृष्ना अजिन 
जटा धरि दंड धारी ॥ मेखला भुज कोपीन कर कुस पानी जप माल सर्व व्रत 
ब्रह्मचारी ॥२॥ जयति सक्र सुर राज दायक दया सिंधु वलि द्वार पालक गदाधर 
मुरारी ॥ दास "माधो” सोई भक्त हित वु धरे श्री जगन्नाथ नील गिरि 
बिहारी ॥३॥ 


दान के पद 


# राग देवगंधार # हमारी दान दे हो गुजरैटी । बहुत दिनन चोरी दधि बेच्यौ 
आज अचानक भेटी ॥१॥ अति सतरात कहाधों करेगी बड़े गोप की बेटी । 
कुंभनदास प्रभु गोवर्द्धधधर भुज ओढनी लपेटी ॥२॥ 

# राग देवगंधार # मथनियाँ आन उतार धरी | दान अटपटी माँगत ढोटा दुहँ 
करजोर खरी ॥१॥ जब नैँदलाल चीर गहि झटक्यौ मनमें बहुत डरी । कुंभनदास 
प्रभु दधि बेचनकी विरियाँ जात टरी ॥२॥ 

# राग देवगंधार & पिछोड़ी वाहन दै हो दान | सूधे मन तुम लेहु गुसाई राखि 
हमारी मान ॥१॥ मारग रोकि रहत मनमोहन सब गुन रूपनिधान । बदन 
ओोरि मुसिकाय भामिनी नयन बान संधान ॥२॥ नंदरायके कुँवर लाड़िले सबके 
जीवनप्रान । परमानंद स्वामी नागर हो तुमतें कौन सुजान ॥३॥ 

# राग देवगंधार & मोहन तुम कैसे हो दानी । सुधे रहो गहौ अपनी पति तुमारे 
जियकी जानी ॥१॥ हम गूजरे गमारि नारि हैं तुमहों सारगपानी । मटुकी 
लई उतारि शीशत्तें सुंदरि अधिक लजानी ॥२॥ कर गहि चीर कहा ऐँंचत हो 
बोलत चतुर सयानी । सूरदास प्रभु माखनके मिस प्रेंम प्रीति चित ठानी ॥३॥ 
# राग देवगंधार # सूधें दान काहे नहीं लेत ॥ और अटपटी छाँड़ि नंदसुत कहा 
कैंपावत बेत ॥१॥ बूंदावनमें बीथनि बीथनि फिरत हौ ग्वाल समेत । इन 
बातन कैसें मन मानें औरन करत अचेत ॥२॥ रव करबक मेरौ अँचरा पुकरत 
मारग चलन न देत । अपने मनकी काहे न कहत हो कहा तिहारो हेत ॥३॥ 
अब काहूकूँ जान न दैहीं आन बन्यौ संकेत | सूरदास प्रभु रंग रहसि में देव चले 
नखरेत. ॥४॥ 

# राग देवगंधार & मंटुकिया मोहन मेरी दीजे। जो कछु दथि चाखनकों चाहीं 
तो रंचक पान कर लीजै ॥१॥ उनआये घन अटक भोरही वनितन नौतन 
सारी भीजै | रंग बहैगौ अवार मोहि दै हे कहा कहों जो घर कोउ खीजै ॥२॥ 
चतुर्भुज प्रभु हों काल्हि आइहों साँचीबात पतीजै । गिरिधरलाल प्रगट भयौ तुमारो 
दान आज अति हट नहिं कीजे ॥३॥ 

# राग देवगंधार & रंचक चाखन दैरी दह्यौ | अद्भुत स्वाद श्रवन सुनि मोपै 
नाहिन परत रह्यौ ॥१॥ ज्यों ज्यों कर अंबुज उर ढॉँकत त्यों त्यों मरम लह्यौ। 
नंदकुमार छबीलौ ढोटा अँचरा धाय गह्यौं ॥२॥ हरि हट करत दास परमानंद 
यह में बहुत सहौ । इन बातन खायौ चाँहत हो सेंत न जात बह्मी ॥३॥ 
# राग देवगंधार # कहौ किन दीनौ दान दहीकौ । सदा सर्वदा बेचत यह मग 
है मारग नितहीकौ ॥१॥ भाजनही समेत शीशतें लेत छीनि सबहीकौ । ऐसौ 
कब॒हूँ सुन्यों न देख्यो नयौ न्याय अबहीकौ ॥२॥ कमल नयन मुसिकयाय मंद 
हँसि अंचल पकस्यौ जबहीकौ । दास च॒तुर्भुज प्रभु गिरिधर मन चोर लियो 
तबहीको ॥३॥ 

# राग देवगंधार # मटुकिया लै जु उतार धरी । इन मोहन मेरी अँचरा पकरयौ 

तबमैं बहुत डरी ॥१॥ मोपै दान सॉमरो मॉगत लीने हाथ छरी । मोहीकों 
तुम गहिजु रहे हौ सैंगकी गई सगरी ॥२॥ पैयों लागि करत हों बिनती दोऊ 
कर जोरि खरी । परमानंद प्रभु दधि वेचनकी बिरियाँ जात टरी ॥३॥ 

# राग देवगंधार & ग्वालिनि दान हमारौ दीजै। अति मन मुदित होय ब्रजसुंदरि 
कहत लाल हैँसि लीजै ॥१॥ दीजै मन मेरौ अब प्यारे निरखि निरखि मुख 
जीजै । अतिरस गलित होत वह भामिनि मनमानें सो कीजै ॥२॥ चल न 
सकत अति ठटक रहत पग रूपरासि अब पीजै | श्रीविड्डनगिरिधरनलालसों नवल 
नवल रस भीजे ॥३॥ 
# राग देवगंधार & प्यारी कहत्त सखनसों टेरें। जान न पावें ये ब्रजसुंदरि लावी 
सबहिन नेरे ॥१॥ नितही यह मग जात दान लै ये सब निपट सबेरें | मुस॒कि 
मुसकि मृदु हँसत परस्पर चंचल ढूग भर हेरें ॥२॥ अति सुंदर कर कमल परसि 
का दृष्टि न इत्त उत्त फेरें । श्रीविड्डलगिरिधनन चलत जब अठकि रहत मन 
॥३॥ 
# राग देवगंधार # मोहन माँगत गोरस दान । कनक लकुट कर लसत सुभग 
अति कही न जात पियवान ॥१॥ अति कमनीय कनक तन सुँदरि हँसि परसत 
पिय पान । श्री विइलगिरिधरन रसिक वर माँगत मृदु मुसिकान ॥२॥ 
# राग देवगंधार # प्यारे काहेकौ अब दान | नित नित आवत जात यहै मग 
कबहुँ न सुनि यह कान ॥१॥ जैसें चलि आई अपने ब्रज आज नई जिन 
टठान | बचन रचन मूदु कहत परस्पर हों वारी मुसिक्यान ॥२॥ जो चाहीं सों 
लीजै लालन तुमहौ जीवन प्रान । श्री विद्लनगिरिधरन लालसों ग्वालिनिं अति सुख 
मान ॥३॥ 
# राग देवगंधार & मदनगोपाल हटीलौ री माई ॥ कौन बेर भई हम टठाड़ी 
रोकी कुँवर कन्हाई ॥१॥ दान लिये बिनु जान न देहों तुम्हें वृखभान दुहाई॥ 
काहे कों रार बढ़ावत सुंदर देहु हमारी दान चुकाई ॥२॥ दानहीं दान कहा 
४ मोहन यह कैसी बनि आई । कुंभनदास प्रभु गोवरधनधर मुसकि ठगोरी 
लाई ॥२॥ 


श्र दान के पद & राग ललित # 

# राग देवगंधार # गोरस बेचन गई बिकानी हों ही | छुटि गई लाज साज 
नंदलाल गहि ठाढ़ी चितवत सोंहि ॥१॥ सनमुखते ऊँचे सखी इत्त उत्त नेकु 
न नैना होंही । वर्यदास गिरिधर बस कीने वह छबि मुरि मुसक्योंही ॥२॥ 
# राग देवगंधार & लाल तुम पकरि कैसी वानि । जबहीं हम आवत बेचन 
तबहीं रोकत आनि ॥१॥ मन आनंद कहत मुँह कीसी नँदनंदनसौं बात । 
घूंघदकके ओझल डै देखति मन मोहन करि घात ॥२॥ हरिकरि लागी रह्यौ सब 
अँचरा तनक दहीजु चखाय । श्री विट्डलगिरिधरनलालनें खायके दियी 
उठाय ॥३॥ 

# राग देवगंधार % कबहुँ न सुन्यो दान गोरसकौ । तुम तो कुँवर बड़ेके ढोटा 
पार नहिं कहुँ जसकौ ॥|१॥ रोकत हौ परनारि विपिनमें नेंकु नहीं जिय कसकौ। 
परमानंद प्रभु मिसजु दानकौ है कछु और ही चसकौ ॥२॥ 

# राग देवगंधार & भोर ही ठानत हो कित झगरीो | आईं गईं सदा इहि 
मारग किनहुँ न रोक्यो डगरो ॥१॥ तब मुसिकाय कही मन मोहन नंदकौ 
लाल अचगरी रहिरी ग्वालि जोबन मदमाती लेहुँ छीन दधि सगरी ॥२॥ काहेकी 
झोठा नैन नचावत निकट है ब्रजराजकौ नगरी । परमानंद प्रभु यही विधि बिहरत 
रूप रासि गुण अगरी ॥३॥ 

# राग बिभास # भोरही दान माँगत मोसों गिरिधर । प्रातही उठि चली जो 
नगरकों बेचन दधि मटुकी धरि सिर पर ॥१॥ जो तुम हमसों आरि करौगे तौ 
हम उलटि जॉँयगीं घर साँची कहोंधों नातर व्रजपतिजु कौन टेव परी तिहारी 
मनहर ॥२॥ 

# राग मालकोंस # मेरी भरी मटुकिया लै गयौ री ॥ आपुन खात ग्वाल ही 
खवावत रीती कर मोहि दे गयौ री ॥१॥ वृन्दावनकी सघन कुंजमें ऊँची नीची 
मोसों कहि गयौ री ॥ परमानंद व्रजवासी साँवरौ अँगुष्य दिखाय रस लै गयौ 
री॥२॥ 

# राग ललित # कहों जू दान केसों कित रोकत घनस्याम ॥ कुल किन प्रीति 

रीति पहचानत किन सकुचत एसी बांन ॥१॥ जो तुम लूट्यों चाहत हों दि 
तो हि बाबा की आंनि ॥ “नँददास' प्रभु जो नहीं मांनत रहेंगी न कोरऊं कुल 
कानि. ॥२॥ 

# राग ललित # चलेकिन जाओ अपनीगेल ॥ हमनित प्रति निकसत 
गिरिधटीयां गोवर्धनकी सेल ॥१॥ दूध दहींको दान अनोखो हम लाथें कछु 
बेल ॥ प्रभु मु्कुंद माधो सुखदायक धर लरिका बनछेल ॥२॥ 

# राग ललित # अहो कान्ह प्यारे गौ वन के रखबारे ॥ दान लेहु घर जान 
दे हु रे तिहारे जिय में कहा रे ॥१॥ महुकी फोरी बैंया मरोरी लोग हँसावन 
हारे ॥ “कृष्ण दास” प्रभु रसिक मुकुट मनि तुम जीते हम हारे ॥२॥ 

# दान लीला के पद #% 

# राग बिलावल # तुम नंदमेहेरके लाल मोहन जान दै | रानी जसुमति प्रान 
आधार ॥ मोहन जान दै ॥धृ.॥ श्रीगोवर्धनकी शिखरतें मोहन दीनी ठेरा॥ 
अंतरंगसों कहत हैं सब ग्वालिनि राख घेर ॥ नागरि दान दे ॥१॥ ग्वालिन 
रोकी ना रहें ग्वाल रहे पचहार ॥ अहो गिरिधारी दौरियो सो कह्मौ न मानत 
ग्वार ॥२॥ चली जात गोरस मदमाती मानों सुनत नहीं कान ॥ दौरि आये 
मनभामते सो रोकी अंचलतान ॥३॥ एक भुजा कंकन गहैं एक भुजा गहि 
चीर ॥ दान लैन ठाढ़े भये गहबर कुंज कुटीर ॥४॥ बहुत दिना तुम बचि 
गई हो दान हमारी मार ॥ आज हों लैहों आपनौ दिन दिनको दान सँभार॥५॥ 
रसनिधान नवनागरी निरख बचन मूदु बोल ॥ क्यों मुरि ठाढ़ी होत है पूँघटपट 
मुखखोल ॥६॥ हरख हियें हरि करखिकें मुखतें नील निचोल ॥ पूरन प्रगट्यौ 
देखिये मानो चंद घटाकी ओल ॥७॥ ललित बचन समुदित भये नेति नेति 
यह बैन ॥ उर आनंद अतिही बढ़बौ सो सुफल भये मिलि नैन ॥८॥ यह 
मारग हम नित गईं कबहूँ सुन्यौ नहीं कान ॥ आज नई यह होत है सो माँगत 
गोरसदान )। मोहनजानदै ॥९॥| तुम नवीन नवनागरी नूतन भूषण अंग॥ 

नयौ दान हम माँगनी सो नयौ वन्यौ यह रंग ॥१०॥ चंचल नयन निहारिये 
अति चंचल मूदुबैन ॥ कर नहीं चंचल कीजियै तजि अंचल चंचल नैन ॥११॥ 
सुंदरता सब अंगकी बसनन राखी गोय ॥ निरखि निरखि छवि लाड़िली मेंरी मन 
आकर्षित होय ॥१२॥ लै लकुटी ठाढ़े रहे जानि सॉँकरीखोर ॥ मुसकि 
ठगौरी लायकें मोसों सकत न लई रति जोर ॥१३॥ नेंक दूरि ठाढ़े रहो कछू 
और सकुचाय ॥ कहा कियौ मन भांवते मेरे अंचल पीक लगाय ॥१४॥ 
कहा भयी अंचल लगी पीक हमारी जाय ॥ याके बदलें ग्वालिनी मेरे नयनन 
पीक लगाय ॥१५॥ सूधे बचनन माँगिये लालन गोरस दान | मोहन भेद 
जनायकैं सो कहत आनकी आन ॥१६॥ जैसें हम कछु कहत हैं ऐसी तुम 
कहि लैहु ॥ मनमाने सो कीजिये पर दान हमारौ देहु ॥१७॥ कहा भरें हम 
जात हैं दान जो माँगत लाल || भई अवार घर जानदै सो छाँड अटपटी 
चाल ॥१ ८॥ भरें जातहीं श्रीफल कंचन कमल बसनसों ढॉँक ॥ दान जो 
लागत ताही कौ तुम दैकर जाहु निशॉक ॥१९॥ इतनी विनती मानियै माँगत 
ओली ओड़ ॥ गोरसकौ रस चाखियै लालन अंचल छोड़ ॥२०॥ संग की 
सखी सब फिर गई सुनिहै कीरति माय ॥ प्रीति हिये में राखिये सो प्रगट कियें 
रस जाय ॥२१॥ काल्ह बहोरि हम आइ हैं गोरस लै सब ग्वारि ॥ नीकी 
भाँति चखाइहों मेरे जीवन हों बलिहारि ॥२२॥ सुनि राधे नवनागरी हम न 
करें विश्वास ॥ करकौ अमृत छाँडिकें को करे काल्हि की आस ॥२३॥ 
तेरौ गोरस चाखिवे मेरी मन ललचाय ॥ पूरन शशि कर पायकें चकोरन धीर 
धराय ॥२४॥ मोहन कंचन कलशिका लीनी शीश उतार ॥ श्रमकन बदन 
निहारिकें सो ग्वालिनी अति सुकुमार ॥२५॥ नव विंजन गहि लालजु श्रीकर 
देत ढुराय ॥ श्रमित भई चलौ कुंज में नेंक पलोटट पाय ॥२६॥ जानत हों 
यह कौन है ऐसी ढीठ्य देत ॥ श्रीवृषभान कुमारि हे अरी तोहि बीच को 
लेत ॥२७॥ गोरे श्रीनंदरायजू गोरी जसुमति माय । तुम याहीतें सॉँमरे ऐसे 
लक्छिन पाय ॥२८॥ मन मेरौ तारन बसै और अंजन की रेख )। चोखी 

प्रीत हियें बसे याते सॉवल भेख ॥२९॥ आप चालसो चालियै यहै बड़ेनकी 
रीत ॥ ऐसी कबहुँ न कीजिये हैंसें लोग बिपरीत ॥३०॥ ठाले दूले फिरत 
हो और कछू नहिं काम ॥ बाट घाट रोकत फिरो आन न मानत श्याम ॥३१॥ 
यही हमारौ राज है व्रजमंडल सब ठौर ॥ तुम हमारी कुमुदिनी हम कमल बदन 
के भौर ॥३२॥ ऐसे में कोऊ आइ है देखै अदभुत रीति ॥ आज सबै 
नैंदलालजू प्रगट होयगी प्रीति ॥३३॥ ब्रज वृंदावन गिरि नदी पशु पंछी सब 
संग ॥ इनसों कहा दुराइयै प्यारी राधा मेरौ अंग ॥३४॥ अंसभुजा धरि लै 
हे प्यारी चरन निहोर ॥ निरखत लीला रसिकजू जहाँ दान मान की 

गैर ॥३ ५॥ 
# राग विलावल # गढ़तें ग्यालिनि ऊतरी शीश महीकौ माँट ॥ आड़ौ कन्हैया 
है रह्मौ रोकी व्रजवधू बाट ॥ नागरि दान दै ॥१॥ कहाँकी हो तुम ग्वालिनी 
कहा तिहारौ नाम ॥ बरसानेकी ग्वालिनी प्यारी राधा मेरी नाम ॥ मोहन जान 
दे ॥२॥ वूंदावनकी कुँजमें अचरा पकस्बौ दौर ॥ नाम दानकौ लेत हौ लाला 
चाहत हौ कछु और ॥३॥ तुम अकेले हम अकेली बात नहीं कछु जोग ॥ 
तुमतौ चतुर प्रवीन हौ कहा कहेंगे लोग ॥४॥ सँगकी सखी सब दूरि निकसि 
गईं हम रोकी बनमाँझ | घरतौ दारुन सास है अब होन लगी है साँझ ॥५॥ 
तुम ओढ़ी है कामरी हम पेहेस्थौ है चीर ॥ उमड़ि घुमड़ि आई बादरी अब कहा 
बरसावत नीर ॥६॥ प्रेम मगन ग्वालिन भई हरिकौ दरशन पाय ॥ मुख तें 
बचन न आवही सो लगी ठगौरी जाय ॥७॥ लै मटुकी आगें धरी परी श्याम 
के पॉय ॥ मन भावै सो लीजिये बचै सो बेचन जाँय ॥८॥ सुख बाढ़यौ 
आनँद भयौ रही श्याम गुन गाय ॥ सुंदर शोभा देखिकें सूरदास बलि जाय॥९॥ 
# राग बिलावल # हमारें गोरस दान न होय ॥ मोहन लाडिले हो ॥ हमारें 
महामद फिरत गुवार ग्वार हठ छाँड दै || कबके तुम दानी भये हो कब हम दीनी 
दान ॥ गाय चरावी नंदकी तुम सुने अनोखे कान ॥मोहन.॥१॥ हों दानी 
रिहुँ लोककौ तुम चारबौ जुगकी ग्वार ॥ दान न छाँड़ों आपनों तेरी राखों गहनें 

हार ॥ नारि हठ छॉड दे हो ॥ हमारे उन्मत्त फिरत ग्वाल ॥२॥ रतन 
जटितकी ईडुरी मेरी हीरा जरीयौ हार ॥ ताहि तुम राखन चहत हौ ॥ कमरी 
के ओढ़न हार ॥मोहन.॥३॥ ब्रह्मा तानों पूरियो बुनी बैठ महेश ॥ सो 
हम ओढ़ी कामरी ताकौ पार न पावत शेष ॥ नारि हठ.॥४॥ नैन नचावत 
चातुरी हो बोलत मधुरे बोल ॥ मेरी हार किरोरकौ तेरी सब गैयनकौ मोल 
॥मोहन.॥५॥ यह गैया तिहुँ लोक तारनी चारबौ जुग परमान ॥ दूध 
देहिं तिहुँ लोक कों तेरौ हार लै हों दश दान ॥ नारि हठ.॥६॥ काहेकों 
बाद करत हौ लाला काहे करत अतिसोर ॥ जैसी बाजै तेरी बांसुरी मेरे नूपुरकी 
घनघोर ॥७॥ या बंसी की फूँकपै मैं गोध लियौ उठाय ॥ ढीठ बहुत यह 
ग्वालिनी याकी मटुकी लेहु छिड़ाय ॥८॥ जसोदा बाँधे दामरी लाल दामोदर 
गोपाल ॥ हा हा कर पॉाँयन परै तब हमहीं छुड़ाये लाल ॥ मोहन.॥९॥ 
रार करत कित ग्वालिनीहों जमुना तीर जुन्हात ॥ चीर हरे हम तीरपै तापै इती 
इतरात ॥ नारी हठ. ॥१०॥ मोर पखोवा शिर धरें बाँस फूँकनी फेंट ॥ 
गरे गुंजनके हार बिराजत या सिंगार पर ऐंठ ॥मोहन.॥११॥ ये सब पंछी 
मुनि है इन तप साध्यौ बिख्वान ॥ ये मोय निमिष न बीसरें मेरे जीवन प्रान ॥ 
नारी हठ.१२॥ हम बेटी वृषभान की तुम नंद महर के कान ॥ प्रेम प्रीत 
रुचि मान ले ढोटा अब जिन करै गुमान ॥ मोहन.॥१ ३॥ बृंदावन क्रीड़ा 
करी हो रच्यौ रास विलास ॥ सुर नर मुनि जै जै करें जन गावै माधोदास 
॥मोहन.॥१ ४॥ 

# राग बिलावल # छबीली नागरी अहो रूप की आगरी मेरी मन मोहि लीयौ॥ 
दथिकौ दान लैहौं प्यारी तब तोय जान दैहां ॥धु.॥ और सखिनकों जान दै तू 
सुनि न्यारी ह्वै बात ॥ रह रहि ढोटा नंदके कित एतौ इतरात ॥२॥ बरजि 
सखा तू आपने ये करत अति अनीत ॥ दध्ि भाजन पटकत हैं झटकत हैं नई 
रीत ॥३॥ घेरी कर ठाढ़ी करीं उतरत ही यह घाट ॥ दानके मिस लूटत हो 
नित अबलन की बाट ॥४॥ दान काल्हि लै आवहीं हम दान निवेरें काल ॥ 

बूझौ जाय नंदबावां सौं कबते है यह चाल ॥५॥ दधि माखन सबहीनकों सबै 
डार तुम दैहौ ॥ एकौ बूँद न दैहीं जो नाम दानको लैहौ ॥६॥ मिसही मिस 
झगरतहौ लाला दिन गयौ बनमाँझ ॥ अदल बदल मन दै लियौ हो उलटि चली 
घर सॉंझ ॥७॥ परी प्रीति गॉठि हदें छोड़ी नहीं अब जाय ॥ मुख रिस मन 
आनंद इत उत परत न पाय ॥८॥ दधि लीयौ सब नंदलाल दई सुख की 
रास॥ मन हरिकौ तब हर लियौ परी प्रेम की पास ॥९॥ ब्रजवधू मानों 
ध्वजा बसन हरि तन फहेरात ॥ सूरदास मदनमोहन पिय पाछें चले जात॥१०॥ 
# राग विलावल #& तुम परम चतुर व्रजनारि ॥ नागरि दान दै ॥ तेरी दानी 
श्री नंदकुमार ॥ नागरि दान दे ॥ध्रु.॥ गोरस बेचन लै चलीं गोकुल मथुरा 
बीच । मटुकी ढोरी शीशतें गोरस की मची कीच ॥१॥ पीठि मोरि आयें चली 
उत्तर नारि बनाय | सारी झलकें बदनपै शोभा बरनी न जाय ॥२॥ टेढ़ी 
पाग बनायकैं दान कहत हौ लैन । ललित त्रिभंगी ठाढ़े भये सो ग्वालन दे दे 
सैन ॥३॥| काजर दीयें रगमगौ बोलत उलटे बैन | कर पल्‍्लव दीये बदनपै 
तातें लटकि नचावत नैन ॥|४॥ झगा झलमले बंदसों चितवनि नयन विशाल। 
चटक मटक लकुटी गहे हठ रोकी है ब्रजबाल ॥५॥ शिर श्रीमंत जड़ाव कौ 
बेंदी दियें लिलार | तिरछी घपूँघट चितवनी नव मोहे नंदकुमार ॥६॥ सखी 
सहेली जो मिलें जो कहूँ प्रीतम होय । नवकिशोर और नवबधू तामें यह मिस 
मिलनौ होय ॥७॥ चमकि चली चंद्रावली पायल पाँय बजाय । बैनी लटकै 
पीठि पै देखि मोहन रहे ललचाय ॥८॥ सब सुख पायौ सुंदरी बृंदाविपिन 
विलास | प्रभु मुकुंद गिरिधर मिले बल बल माधोदास ॥९॥ 

# राग बिलावल # गोकुल की ब्रजनार दह्यौ नित बेचन आवै | भूषन विविध 
सिंगार बने अति परम सुहावै | एकतें एक बिराज ही शोभा बरनी न जाय । 
बन्यौ कुंज फूल्यौ सखी सो रंग रस धरबौ बनाय । कहत नंद लाड्रिली ॥१॥ 
प्रात उठे नैंदलाल सखा सब सैन बुलाये । सुनी दानकी बात सबै आतुर उठि 
धाये । पेंड़ी रोक्यौ जायकै कारलिंदी के तीर । नवलकुंज सुखदायिका हो तहाँ ठाढ़े 

बलवीर ॥कहत.॥२॥ बनमें देखे श्याम सकल मिल भई इक ठाई ॥ 
लागी करन विचार अब कहा करिहें माई ॥ यह मारग हम छाँड़िके और ही मारग 
जाँय ॥ यहाँ तौ ढोठा नंदकौ सो छीन छीन दधि खाय ॥ कहत. ॥३॥ 
सुनिकें धाये ग्वाल रोककें ठाढ़ी कीनी ॥ कित जाऔगी भाज डुहाइ नंद की 
दीनी ॥ दान कृपाकर दीजिये छाँडो अधिक सयान ॥ दान हमारी लेहूँगो आली 
राखों तेरी मान ॥कहत.॥४॥ कब दीनौ हम दान कवै तुम भये जु दानी॥ 
सुनी न कबहूँ बात जाय बूझौ नँदरानी ॥ उदर बसे तुम देवकी आये गोकुल 
भाज॥ जीये झूँठाँ खायकें अब क्‍यों नहिं आवै लाज ॥कहत.॥५॥ 
जोबनकौ अति गर्व ग्वालि मुख बोल सँभारी | दूध दही के मद देत सुधेई गारी । 
नंददुहाई देत हों लेहुँ सबनकों लूट। भूषन बसन छिनायकें सो हार सबनके टूट 
॥कहत.॥६॥ लेत लूटकौ नाम कहा कोऊ तेरी चेरी । कब लीनौ तुम 
दान कबै दुहाई फेरी । शिर पर राजा कंस है बोलौ बचन बिचार । जो अबकें 
सुन पावही तौ दुख पावै नैंदनार ॥ कहत. ॥७॥ तू तो ग्वालि गमार कहा 
मोकूँ समझावै । शिव विरंचि सनकादि निगम मेरौ अंत न पावै ॥ भक्तनकी 
रक्षा करूँ दु्टन करूँ संहार | कंस केश गहि मारिहों सो धरन उताझूँ भार 
॥कहत.॥८॥ बंधन पाये मात तबै क्यों न ऐसी कीनी । मथुरा छाँडी रात 
सेंन गोकुलमें दीनी | बहुत बड़ाई करत हौ सोचौ मनहिं बिचार । खाये आधे बेर 
के सो बनमें होत कुमार ॥कहतं.॥९॥ तप करती नँदनारि माँग मोपै बर 
लीनौ बचन वेद वपु धार आय गोकुल सुख दीनौ ॥ तू कहा जानें बावरी हम 
त्रिभुवन पति राय ॥ जीव जल थलमें वसुँ सो घट घट रह्ौ समाय 
॥कहत्‌.॥१ ०॥ जो तुम ऐसे ब्रह्म करत क्‍यों घरघर चोरी ॥| मैं पकरे जब 
आय लियौ पीतांबर छोरी ॥ तनक दहीके कारनें बाँधे यशोमति मात ॥ हम 
निज बंध छुड़ावहीं हो बोलत कहा इतरात ॥कहत.॥११॥ नल कूबरके हेत 
आपसूँ जाय बँधाये ॥ तोरे तरवर जाय बचन मुनि सत्य कराये ॥ मनमें सोचौ 
राधिका चीर हरनकी बात | नगन जमुनातें नीकसी हो आई हाहा खात 

॥कहत.॥१ २॥ ढीठ भय्रे तुम कान्ह बचन बोलत जु कठोरे ॥ बनहि 
चरावी गाय फिरौ ग्वालन संग दौरे ॥ वे दिन बिसरे साँवरे छाक छीन छीन 
खात ॥ ऐड़े ऐड़े जात हो सो बोलत कहा इतरात ॥ कहत.॥१३॥ अवनि 
असुर अति प्रबल मुनिजन कर्म छुड़ाये ॥ गौ संतनके हेत देह धरि गोकुल आये॥ 
जैते संग गुवाल हैं तेते हैं सब देव ॥ हमनें गर्व इंद्रको हास्यौ हो सो करत हमारी 
सेव ॥कहत.॥१४॥ बनमें बोलत बोल कहा अब मोहि सुनावै ॥ जानी 
तिहारी रीत कहा बलवंत कहाबै ॥ जो ऐसे बलवंत हो तो काठौ वसुदेव फंस॥ 
छै बालक जब मारीयो तब क्‍यों न मारबौ कंस ॥कहत.॥१५॥ कंस केश 
गहि मारि वसुदेव बंद छुड़ाऊँ ॥ उग्रसेनकों राज दऊँ शिर चँँवर ढुराऊँ ॥ भवन 
चतुर्दश गावहीं यह मेरी परताप ॥ मल्ल कुवलिया मारहूँ हों तोरूँगो गहि 
चाँप ॥१६॥ कहा अधिकाई देत कान्ह हों नीकें जानों ॥ जात पात कुल 
खोज कछु मोते नहिं छानों ॥ लस्किनके सँग खायकें नाम धरबौ है ग्वाल ॥ 
अब कैसें दथि खाउगे सो हमतौ हैं द्रजबाल ॥कहत.॥१७॥ दधि भाजन 
लऊँ छीन कंट मुक्ताफल मोरूँ | धरुँ पाणि पर पाणि गहि तनमनिया तोरूँ ॥ 
तुम बेटी वृषभानकी हम हैं नंदकुमार ॥ जाके बल पै आई हौ तापै जाउ पुकार 
॥कहत.॥१८॥ हम तौ जात अहीर दह्मौ नित बेचन आवें ॥ सुन्यो न 
दधिकौ दान कहा अब नई चलावें ॥ तुम अनबीधे सौमरे रोकत हौ बनमाँह ॥ 
या मुख ते दधि खाउगे सो बैठ कर्देंब की छाँह ॥कहत.॥१९॥ ग्वाल नचावत 
नैन बैन सुधे नहीं बोलौ ॥ हम अनबीधे नाहि तुम अनबीधी डोलौ ॥ जबतें 
ब्रजमें हों भयौ तब तें लीनौ दान | जाय कहों व्रजराजसों तेरौ दूर करै अभिमान 
॥कहत्त.॥२०॥ टेढ़ी बांधी पाग कान्ह टेढ़े रहौ ठाढ़े ॥ रोकत हो व्रजनार 
राबरे घरके बाढ़े | जाकौ आसरी पायकें भले बने हौ नाथ ॥ भाज सखा सब 
जाँयगे कोड न आवै साथ ॥कहत.॥२१॥ ऐसौ भूषति कौन जो हम पै 
हाथ उठावै ॥ बंदीजन द्विज वेद पढ़ें द्वारे नीत गावै ॥ ब्रह्मरूप उत्पन्न करूँ 
रुद्रप संहार ॥ विष्णुरूप रक्षा करूँ सो मैं हूँ नंदकुमार ॥कहत.॥२२॥ 

जो तुम ऐसे ब्रह्म हमारे छीकें ढूँढ़ी ॥ घर घर माखन खाय कान तिरिया सँग 
सूँढ़ी ॥ तुम्हें दोष नहीं सामरे जाये कारी रात ॥ बनमें ब्रह्म कहात हौ तौ क्‍यों 
तजे पिता और मात ॥कहत.॥२३॥हों बृंदावन चंद रह्ौ सब माँझ समाई॥ 
स्वर्ग मृत्यु पाताल सबै मेरी ठकुराई ॥ तू जो बदत है बावरी कहा है मेरी नाम॥ 
गज पिपीलिका आदि दै है सब मेरी धाम ॥कहत.॥२४॥ दधि खैवेकी बात 
माँग सूथें ही लीजे ॥ काहे कौ करत विवाद कान ऐसें नहीं कीजै ॥ जो एसे 
बलवंत हो तौ मथुरा काहे न जाऔ ॥ कंस मार घर आवही हो तब मेरौ दधि 
खाओ ॥कहत.॥२५॥ सुन राधे नव नार जबै हम मथुरा जैहें ॥ करने 
हैं बहु काज फेरि नहीं गोकुल ऐऐें ॥ कौतुक देख्यौ जो चहें तौ अबहीं दिखाऊँ 
तोहि ॥ अब कौ गयौ न आवहूँ सो फिर देखो नहीं मोहि ॥कहत.॥२६॥ 
काहेकों मथुरा जाऔ बचन ऐसे जिन बोलौ ॥| हम तुम रहें समीप सदा गोकुल 
में डोलौ ॥ दूध दही की को गिनें नित प्रति माँगौ दान ॥ तुम्हें लाज या बातकी 
सो हमें होत अभिमान ॥कहत.॥२७॥ तुम अबला अज्ञान हमारे कृत्य न 
जानो ॥ पठयौ काली देश कीयोौ दावानल पानौ ॥ सुरपति व्रज पर कोषियो 
गिरिवर लियौ उठाय ॥ बनहीं बकासुर मारियौं हो बालक बच्छ छुड़ाय 
॥कहत.॥२८॥ मुदित भईं व्रजनार दह्मौं मै आगें राख्यौं ॥ ग्वालन दीनों 
बाँट कछुक लै आपुन चाख्यौ ॥ प्रीति पुरातन जानिकें मिली वृषभान कुमार ॥ 
तन मन अरप्यौ श्यामकों बस कीने गिरिधार ॥कहत.॥२९॥ तुम त्रिभुवनके 
नाथ करौ सोई जिय भावै ॥ तिहारे गुन अरु कर्म कछू हम कहत न आवै ॥ 
शेष सहस मुख गावहीं ध्यान धरत त्रिपुरार ॥ हम अहीर व्रजवासिनी क्यों कर 
पावें पार ॥कहत.॥३०॥ अ्रीराधाकृष्ण बिवाद परस्पर ग्राय सुनावै ॥ 
मनवांछित फल होय हदैकों ताप नसावै ॥ श्यामा श्याम बिराजहीं अवज्ञोकन 
सुखरास ॥ . यह बानिक मेरे बन बसों हो बलि बलि कुंभनदास 
॥कहत.॥३ १॥ 

# राग बिलावल,# ठाढ़े लाल साँकरीखोर ॥ निकसीं आय सकल ब्रजसुंदरी 

आगे नवल वृषभानकिशोर ॥|१॥ गहि गहि बाँह रोकि सब राखीं नागर नंद 
किशोर ॥ हँसि हँसि कहत दान अब लैहों मनहीं हरत नयनकी कोर ॥२॥ 
आवत जात सदा यह मारग अब लालन राखी तुम घेर ॥ श्रीविइलगिरिधर 
मुसिक्याने फिरि फिरि चंदबदन तन हेर ॥३॥ 

# राग बिलावल # टाढ़े लाल सखन मधि छबिसों दान केलि व्रजबीथनि 
टानी॥ गोरस ले लै आवति सुंदरि वात करत सबहिन मनमानी ॥१॥ 
कोऊ तमक त्रिय कोऊ निरखत पिय कोऊ कहति अतिही मृदुबानी ॥ हँसि हँसि 
सुंदर मुख अवलोकत सुंदरलालके रूप लुभानी ॥२॥ हँसि हँसि बात करत जो 
परस्पर अँग अँग अति ही सिथलानी ॥ श्रीविद्ठलगिरिधरन रसिकके छिनछिन वे 
सब हाथ बिकानी ॥३॥ 

# राग बिलावल & झगरो भलौ बन्यौ बनमाँझ । ऐसे रही नंदनंदनसों नवल 
नवल जुर्मौ सब साज ॥१॥ इत इनकें उत नवललालकें उमगि उमगि रस 
बाहिर आयौ || लई उठाय लाल भरिकोरी फिरिफिरिकें रस बहुत बढ़ायौ ॥२॥ 
कुसुम खसे बैनी शिर छूटी काहु न तनमन रही सँभार ॥ श्रीविदलगिरिधरनलालनें 
अदलबदल पहिरे उपहार ॥३॥ 

# राग बिलावल # दानही दान करी नकमानी कहा परथौ मेरे ख्याल लालरे । 
जो हम यह व्योहार छाँड़िदें दही महीकौ भये कहाँके दानी ॥१॥ कीजै नफा 
को होत हानि सोई सोनों जाहु जर जाते टूटें कान | कृष्णजीवन लछीरामके प्रभु 
प्यारे तुम व्योसे जैसी हम व्यौसान ॥२॥ 

# राग बिलावल # सुनो ब्रजनाथ छाँडी लरिकाई ॥ बिन रस प्रीति कहाँ ते 
उपजे तुम ठाकुर कित करत बरियाई ॥१॥ कर गहि बाँह नाह अपने ज्यों 
इकटक करी मारगमें ठाढ़ी | कबहुँ छुवत उर कबहुँ तोरत लर कबहूँ गहत कंचुक्री 
गाह़ी ॥२॥ तेरे नयन रोसमें भामिनि जान देहु मोहि नंद दुहाई । परमानंदस्वामी 
रतिनायक प्रेंम बचन कहि भलौ मनाई ॥३॥ 

# राग बिलावल # ऐसी को है जो छुवै मेरी महुकी अछूती दहेंडी जमी | बिन 

माँगें दीयौ न जाय माँगे ते गारी खाय केतेई करी उपाय डराये नहीं मेरेतें गोरसकी 
कहाँ थीं कमी ॥१॥ औरकौ दह्यौ छिलछिलौ लागत में औंट जमायौ भरकें 
तमी । नंददास प्रभु बड़ेई खबैया मेरेतो गोरसमें बहुत अमी ॥२॥ 

# राग बिलावल # अरी यह कोहैरी जाहि दान जो दैहै गोवर्धनके ग्वेंड़े ! 
खेतन हार न गाम मैया कान्हर डोल; “डरे ॥१॥ बाप देत कर कंसराजाकों 
पूत जगाती डोलत मेड़े ॥ चतुर्भुजप्रभु गिरिधर नीके जानति चले जाहु किन 
पेड़े ॥२॥ 

# राग बिलावल # अरी हम दान जो लैहें रस गोरसकौ यही हमारी काज ॥ 
हम दानी तिहुँलोकके चास्यौ युगमें राज ॥१॥ बोहोत दिनन तुम गई अछूती 
दान हमारो भाज ॥ कुंभनदास प्रभु गोवर्धनधर ब्रृंदावनमें गाज ॥२॥ 

# राग बिलावल # अरी यह भये अनोंखे दानी ॥ सूधेसूधे किन जाहु चले 
मग यहै बात सब जानी ॥9॥ दिन दिन यह गति नाँहि भलीरी करत आप 
मनमानी ॥ हमहि न दोष आबै कछू यहरी जों सुनिहै श्रजरानी ॥२॥ वचन 
रचन अति कहत ग्वालिनी बिचबिच मूदु मुसिक्यानी ॥ श्रीविद्दलगिरिधरनलाल 
तब करत कछू द्वगसानी ॥३॥ 

# राग बिलावल # ग्वालिनि दान हमारी दीजै चाल चलत अति जोबन माती॥ 
सुनिरी भू दिन दिनकी यह गति किहि विधि अब जो भरे बहुभाती ॥१॥ 
दानदान करिकें यह ढोठा चाल चलत औरन जो सुहाती ॥ 
अश्रीविदलगिरिधरनलालसों मुर्मुर कहत सबै मुसिकाती ॥२॥ 

# राग बिलावल # दान माँगतमें मेरो मन हरि लियौ कन्हाई । मृदु मुसिकाय 
चपल दृगनतें अति बेधत हैं माई ॥१॥ अंग अंग आतुर अति सजनी रसना 
कहत न आई । हँसि पटपीत गह्मौ जब प्यारी सो रस सिंधु न समाई ॥२:' 
अति रनधीर परस्पर दोऊ क्यौंहूँ मन न अघाई ॥ श्रीविदलगिरिधरन रसिकवर 
किहि विधि कौन लखाई ॥३॥ 

# राग बिलावल #& दानके मिस यह ढोटा करत अटपटी बात ॥ गहि पट 

झकझोरत अति छबिसों रूप भरबोौ इतरात ॥१॥ मानत नॉहि न डर काहूको 
परसत है त्रिय गात ॥ कहा कहियै इनतो यह माँड़ी कहेंगी जाय अब मात॥२॥ 
हँसि मुंसिक्याय निहारत प्यारी आनंद अँग न समात ॥ श्रीविद्ठनगिरिधरन भाम 
हँसि रसहि रस अरुझात ॥३॥ 

# राग बिलावल # या ढोटातें हम हारी ॥ गोरस ले घर जाँय आपने बाट 
गहत अगवारी ॥१॥ कबहुँक आय अचानक शिर तैं मटुकी लेत उतारी ॥ 
कबहुँक ग्वाल बाल सवकों मिलि सिखे देत अति गारी ॥२॥ दानमान सबै 
हरि विधिकौ याकी गति सबतें अति न्यारी ॥ रूप भरयौ इतरात चपल अति 
रोकत हैं व्रजनारी ॥३॥ यहि न दोष हियौ आपुनही तुम धर कोऊ न बिचारी॥ 
श्रीविद्डलगिरिधरन परस्पर भरत दगन अँकवारी ॥४॥ 

# राग बिलावल # हँसि मूदुलाल कहत ग्वालिनसों दान हमारे दीजै ॥ अति 
नव नेहभरी वह भामिनी कहत नहिं नहिं लीजै ॥१॥ भरत परस्पर भाव द्वगनसों 
सुधा समूहसों भीजै ॥ श्रीविद्वनगिरिधरनलाल अब मनमाने सो कीजै ॥२॥ 
# राग बिलावल & लालन नईजु चाल चलाई ॥ या मारग हम नितप्रति 
आवत कबहुँ न दान दियौ मेरी माई ॥१॥ झुँठेई ठठकि रहत अपने मन कहत 
सकुच शिरनाई ॥ श्रीविद्लनगिरिधर दान लीजै दीजै दरश मुसिकाई ॥२॥ 
# राग बिलावल # लैहोंरी अब लैहों गोरसकौ यह दान ॥ हँसि गहि हिय 
बनमाल मनोहर आनंद उर अति आन ॥॥१॥ हँसि मूदु बचन कहत ब्रज सुंदरि 
ऐसें न कीजै कान्ह ॥ श्रीविइलगिरिधरनलालसों हँसत लसत मनमान ॥२॥ 
# राग बिलावल # लालन कहा ऐसें बहलावत ॥ जानत नांहि व्यथा काहूकी 
चतुरन माँ कहावत ॥१॥ यह मन राच्यौ याही छबिसों छिनु इत उत न 
डुलावत ॥ श्रीविद्ठलगिरिधरन रसिक ड्रै कहा मनुहार करावत ॥२॥ 

# राग विलावल # अहो तोसीं नंदलाड़िले झगरूंगी ॥ मेरे संगकी दूरि जाति 
हैं मटुकि पटक कें डगरूँगी ॥१॥ भोरहि ठाढ़ी कित करी मोकों तुम ने 
कछू काज न करूँगी ॥ तुमारे संग सखानके देखत अवही लाड़ उतारि 

धरूँगी ॥२॥ सूधे दान लेहु किन मोपे और कहा कछू पॉँय परुँगी ॥ नंददास 
प्रभु कछु न रहेगी जब बातन उपघरूँगी ॥३॥ 
# राग बिलावल # मतिमति जसुमतिके लाल देखत सब ग्वाल बाल बिनती 
सुनि हा हा हरि छूवी न देह मेरी ॥ रोकि रहत मारगमें इत उत्त नहीं जान देत 
ठाढ़े लियें लकुट हाथ राखी सब घेरी ॥१॥ एतौ कहा बल दिखावत दोऊ 
दृगन हों नचावत भावत नहीं हमें ढठीठ लंगर गत तेरी ॥ रसिक प्रीतम छाड़ि देहु 
चाहों सोई माँगि लेहु नॉँहि न कछु है सँदेह हों तौ निजचेरी ॥२॥ 
# राग बिलावल # यह तौ एक गाम को बास ॥ कही कैसेंके बसिये निशदिन 
निमिष न छाँड़त पास ॥१॥ यह घाटी पेंड्री सब ब्रजकौ और न कहूँ निकास) 
नंदनंदनकौ सहज थान यह बालक बूंद विलास ॥२॥ कब्हुँक भोजन छीन 
लेत हठ कबहूँ करत दधि नास ॥ कबहुँक भुज गहि चलत कुंजमे यह गति कहिये 
कास ॥३॥ बोलि न सकों सकुच अति जियमें लोकलाज कौ ब्रास॥ 
गिरिधरलाल जानि पाये हौ जानत कुंभनदास ॥४॥ 
# राग बिलावल # मैं तोसों केतिक बार कह्यौ ॥ यह मारग इक सुंदर ढोटा 
बरबट लेत दह्मौ ॥१॥ इत उत सघन कुंज गहबर में तकि मारग रोकि रहौ॥ 
अति कमनीय अंग छबि निरखत नेंकुँ न परत रह्मौ ॥२॥ लोचन सुफल होत 
32 बिरह न जात सह्यौ ॥ परमानंद प्रभु सहज माधुरी मनमथ मान 
॥३॥ 
# राग बिलावल # अब कछू नई चाल चलाई । तुमहौ नंदके लाड़िले मोहन 
छाँड़ो यह लरिकाई ॥१॥ घाट बाट गिरि गहवर कंदर सदा अटक तोहि भावै। 
गोकुल भये हठीले दानी मारण चलन न पावै ॥२॥ चोली चीर निहारत अंचल 
छाँड़ि लाल यह हाँसी । परमानंद प्रभु छाँड़ि अटपटी एकगामके वासी ॥३॥ 
है राग बिलावल # गोरस राधिका लै निकरी । नंदकौ लाल अमोलौ गाहक 
ब्रजतें निकसत पकरी ॥१॥ उचित मोल कहि या दधिको लेहुँ मटुकिया समरी। 
कछुक दानकौ कछु एक लैहों कहाँ फिरैगी नगरी ॥२॥ नंदरायकौ कुँवर 

लाड़िली दधिके दान मिस झगरी ॥ परमानंद स्वामीसों मिलिके सर्वसु दे 
डगरी ॥३॥ 

# राग बिलावल # अरी यह ढोटा अति जु छबीलौ ॥ मॉँगत दान गहत अचरा 
मेरी मानत नॉँहि हठीली ॥१॥ अति सुकुमार हरत मन सबको अआँग अँग 
अतिहि रसीलौ !। श्रीविद्डनगिरिधरन रसिक अति रूप रास गरवीलौ ॥२॥ 
# राग बिलावल # अरी यह को हैरी जात मेरे या गहवर बनमें बाँह बरा बाजूबंद 
वारी ॥ लर लटकन लटकत गजमोती चलत चाल जोबन मतवारी ॥१॥ 
दिकौ दान देत नहीं सुंदरि कहेत कुँवर गिरिधारी ॥ रसिक शिरोमणि नंदलाड़िलौ 
दानलियौ और सुरत निवारी ॥२॥ 

# राग बिलावल # लाल तुम हमपै माँगत दान ॥ नितही रोकि रहत ठाढ़े है 
नितही आवन जान ॥१॥ सैंन मारिकें सखा सिखाये सब मिलि राखीं घेर ॥ 
माथेतें छीनो दधि मटुकी हँसत बदन तन हेर ॥२॥ फिरि फिरि लाल कहत 
ग्वालिनसों मेरे नयनन प्रान ॥ श्रीविद्लगिरिधरनलाल तुम ठान्यो हमसों 
टठान ॥३॥ 

# राग बिलावल # लाल तुम पकरी कैसी बान ॥ जबहीं हम आवत दि 
बेचन तबहीं रोकत आन ॥१॥ मन आनंद कहत मोंहो की सी नंदनेंदनसों 
बात ॥ पूँघटकौ ओश्िल है देखत मनमोहन करि घात ॥२॥ हैंसि हँसि 
लाल गदह्मौं तब अचरा तनक दही जो चखाई ॥ श्रीविद्डलगिरिधरनलालनें खायी 
दियो. लुटाई ॥3॥ 

# राग बिलावल # भोरही कान्ह करत मोसों झगरौ ॥ सबन छाँड़ि करत हठ 
मोसों नित उठि रोकि रहत है डगरी ॥१॥ गोरस दान सुन्यौ नहीं देख्यो किन 
लिखि दियौ दिखाओ कगरी ॥ बिना बोंहनी छूवन नहीं देहों यह सब छीनि खाउ 
किन सगरो ॥२॥ चुंबत मुख उर लावत पकरत टेव न गई झुकतही अगरौ॥ 
परमानंद सयानि ग्वालिनि छाँडि नहीं धरतहों पगरी ॥३॥ 

# राग बिलावल # श्याम सब बतियाँ कहि दैहौं ॥ सूधे चलौ जसुमतिजूके 

आगें कुटिल भीहें कीयें न डरेहों ॥१॥ मैं जु कही बनवीधिन महियाँ तुम 
भुरवत पिय हों न भुरैहों ॥ हाहाकर कोटि पायन परि हों अपनी रिस आज 
बुचैहौं ॥२॥ हों मिलिहों पिय निशदिन ऐसें बोहोस्थौ श्याम तुमैं क्यों पैहों॥ 
सूरदास गोपी उर लावत जिन डरपौ कछु हीं न चलैहीं ॥३॥ 

# राग बिलावल # ऐसे चतुर कहा तुम आये )! सब गुन भरे भये ताहीतें 
बोहोत जतन करि मैया जाये ॥१॥ काहेकों बात वनावत ठाढ़ी सोई दैहौं जो 
मेरों आवै ॥ आपुन कहत कहावत इनपैं सुनि सुनि बचन लाल सुख पावै॥२॥ 
हँसि हँसि कहत लाल सवहिनतैं अब मोपे शगरदो नहीं जाई ॥ श्रीविद्वनगिरिधर 
ब्रजसुंदरि भेट करी यों जाई ॥३॥ 

# राग विलावल # जानत नहीं कहादत दानी ॥ »अड्रि देहु घर जाय सवारी 
झूँठी लाल तुम अरबी ठानी ॥१॥ नितही नित आवत यह मारग वातन ही 
करि डारत घानी ॥ यह सुनि हँसि बोले नंदनंदन तू ग्वालिन अति खरी 
सयानी ॥२॥ ऐसें वचन कहत नवनागरि निरखि बदन तन मुरि मुसिक्यानी॥ 
श्रीविदलगिरिधिरनलालनें सबके अंतरघटकी जानी ॥३॥ 

# राग विलावल #& काहेकौ माँगत तुम दान ॥ ऊधम करि रहे बात सब 
समुझी जाते तुम ठानी यह ठान ॥१॥ काहेकों करत अवार लाड़िले छाँड़ी 
हमारी आवन जान ॥ तब हँसि कहत रावरे मेरे भल्रौ बन्यौ लैवे कौ दान ॥२॥ 
पहेलें खेल कियौ मटुकीसों तब मिस सों गहि वाँह मरोरी ॥ श्रीविद्रलगिरिधर 
प्रीतमनें कैसें उर मोतिन लर तोरी ॥३॥ 

# राग विलावल # गिरि चढ़ि टेरत ग्वालनसों कौन बनतें गाय बिड़ारी ॥ 
पसु पंछी दिन करत कुलाहल सघन वन भई उजियारी ॥१॥ कर कंकन 
किंकिनी नुपुर धुनि तिनके सब अरु बरुहा गुंजारी ॥ कोटि प्रकास भयौ रवि 
ससिकौ बनमें आई गोप कुमारी ॥२॥ आई भलें जानि जिन पावै पूरण इच्छा 
भई हमारी ॥ सूरदास रस प्रगट ग्वालिनि लेहुँ दान तू ही अधिकारी ॥३॥ 
# राग विलावल # मदठुकी लई उतारि नंदलाल ॥ दान दान कहि लूटत हमकों 

परे हमारे ख्याल ॥१॥ चलीरी सब मिलि जसोमती आगें कौन चलाई चाल॥ 
सूरदास प्रभु क्यों निबहैगी नितर प्रति मदनगुपाल ॥२॥ 

# राग विलावल # मो मन मोहौरी लालन कहि कहि थोरी थोरी बतियाँ ॥ 
माँगत दान दियी सर्वसु रिस रोस गयौ जिय तें मैं न जान्यौ होंठगी कौन 
भतियाँ ॥१॥ अटपटी मुरझाय रही देखत किसोर मोकौं भूलीरी सब गतियां॥ 
रामदास प्रभु अंग अंग नागर तातें भुजनि चाव लै लगाई छतियाँ ॥२॥ 

# राग विलावल # तुम सुनौ भैया बलवीरके ॥| जाति पाँति नीकें हम जानत 
बासी याही तीरके ॥१॥ जान देहु घर जाँहिं आपुने नहिं सहायक भीरके ॥ 
वात बातकौ मरम न जानत पावनहारे छीरके ॥२॥ घाट बाट रोकत जु रहत 
हो मोल करत जनु चीरके ॥ श्रीवि्नलगिरिधरनलाल तुम दानी जमुना 
तीरके ॥३॥ 

# राग विलावल & अबट्ो मेरे ललना श्री बृन्दाविषिन सुहावनो और बंसीवट 
की छाँय हो हिलमिल सब दधि लूटिये ॥१॥ प्रात उठे नंदलाल हो लीने सखा 
बुलाय हो हिलमिल. ॥२॥ सुबल सुबाहु अरु श्री दामा भेख विचित्र बनाय 
हो हिलमिल. ॥३॥ मोरमुकुट कटि काछनी अरु पीताम्बर वनमाल हो हिलमिल. 
॥४॥ करमें लकुटी विराजही घेर लिये व्रजनार हो हिलमिल. ॥५॥ सखी 
मध्य उत्त राधिका अरू सखन मध्य नंदलाल हो हिलमिल. ॥६॥| दोऊ दल 
अति प्रबलही इत गोपी उत ग्वाल हो हिलमिल. ॥७॥ रोकी सब ब्रजनागरी 
अरु घेर घेर लियो दान हो हिलमिल. ॥८॥ ग्वालिन रोकी ना रहे हो तुम सुनो 
नंदजूके कहान हो हिलमिल. ॥९॥ ऐक भुजा कंकन गद्यो भुजा सोहे हार हो 
हिलमिल. ॥१०॥ चितवन में न हर लियो अरु हाँती वृषभान कुमारी हो 
हिलमिल. ॥११॥ मिसहिं मिस्र झगरो भयो बृन्दाविपिन मंझार हो हिलमिल. 
॥१२॥ मटुकी में लकुटी दई दई सब दधि गिराई हो हिलमिल. ॥१३॥ 
दि चाख्यों नंदलाड़िलो और मुदित भई ब्रजनार हो हिलमिल. ॥१४॥ पिय 
प्यारी रस विलसही विड्डल बलि बलिहारी हो हिलमिल. ॥१५॥ 

# राग विलावल # मोहनलाल मिले हो, तेरे उन्मद फिरत ग्वाल हठ छांड देहो। 

कबके तुम दानी भये कब तुम लीनो दान । गैयां चरावो नंदकी, हम सुने अनोखे 
कान्ह ॥१॥ मोहन जानदे. ॥ यह गैयां त्रिलोकतारनी तुम चारो जुग की 
नार । दान हम छांडे नहीं, तेरों गहने राखो हार ॥२॥ नागरी दानदे. ॥ 
नैन नचाव हो चातुरी, तुम बड़डें बोलत बोल ! मेरो हार करोरको तेरी सब गायन 
को मोल ॥३॥ मोहन जानदे, ॥ यह गैयां त्रैलोककी, सब बिध पूरे काम। 
दूध देहें त्रैलोकमें तेरो हार लहे दश दाम ॥४॥ नागरी दानदे. ॥ रतनजटितकी 
इढोनीयां मेरों हीरा जड़ियो हार । ताको तू राखन कहत है, कैंमरीको 
ओढनहार ॥५॥ मोहन जान है. ॥ ब्रह्मा तानो पूरीओ बुनीओ बैठि महेश। 
सो हम ओढ़े कामरी जाको पार न पावे सेस ॥६॥ नागरी दानदे. ॥ लाल 
लकुटियां कर धरी बांस फूंकनी फेट । सीस मोरकी चंद्रिका अब एते साज पर 
एँट ॥७॥ मोहन जानदे. ॥ गर्व करत कित ग्वालनी जमुना तीरे नहाई ॥ 
चीर हरे हम तीरतें अब एतो कहा इतराय ॥८॥ नागरी दानदे. ॥ जसोदा 
बांध्यो वामने, दामोदर सुकुमार | हाहा करी रोयो परे तब हमही 
छुड़ावनहार ॥९॥ मोहन जानदे. ॥ गर्व करत कित ग्वालनी जब आवेगी 
यह घाट । दान हम छोड़े नहीं तेरे बाबासों न डरात ॥१०॥ नागरी दानदे.॥ 
हम जु सुता वृषभानकी तुम नंद महरके लाल । प्रेम प्रीत रस मान लै ढोटा जिन 
करे ईतनों आल ॥११॥ मोहन जानदे. ॥ वृंदावन क्रीडा करीहो, रचियों 
रासबिलास । जे जे जे सुरनर करे गुन गावे माधोदास ॥१२॥ 

# राग विलावल # ढोटा काहे को बढावत रारि मोहि घर जांन दे ॥ ये नैना 
तें काहा पाये दधि की बेचन हार जोबन मद माती फिरे प्यारी गुजर गर्व गवार॥१॥ 
तुम गोकुल की ग्वालिन काहे करत अवेर ॥ दान हमारो दीजियें सो ग्वालिनी 
राखी घेर ॥२॥ तुम ढोटा व्रजराज के कान्ह तुम्हारो नाम ॥| हठ जिन कीजे 
सावरे बसीयत इक ही गाम ॥३॥ दि बेचन ग्वालिन चली मिले ओंचका 
कान ॥ रसिक रसीले साँवरे गही मटुकिया आन ॥४॥ दानी नंदकुमार नें 
तानी भोंह कमान ॥ जात कहा ब्रज सुंदरी गुजर दे हो हमारों दान ॥५॥ 
तुम दानी कब के भए कब हम दीनों दान ॥ गाई चरावत नंद की भए अनोंखे 

कान ॥६॥ मोर मुकुट माथे धरों रिमझिम बरषे मेह ॥ मेरी मटुकिया छांडि 
दे लाला और सबन की लेह ॥७॥ मोर मुकुट माथे धरों जासों बढे सनेह ॥ 
कट्यो हमारो मानीये अचरा छांडि तुम देह ॥८॥ हों गुजरि राजा कंस की गहि 
पकराऊं तोहि ॥ आधी राति के भाजीयों काहे को परगट हो हि ॥९॥ भुजा 
ऊखारो तेरे कंस की करो मथुरां कों राज ॥ दान हमारो दीजिये गुजर काहे कों 
बढ़ावत रार ॥१०॥ तुम दानी कब के भए कब हम दीनो दान ॥ हमपि 
छाप दिखराव ही तुम कापें पहिरायो दान ॥११॥ लें आए तो लेंहिगे कबहु 
न करि हैं कान ॥ मोहि दुहाई नंद की तुम देहों हमारो दान ॥१२!)॥ सखियन 
मधि राधिका ग्वालन मधि बलबीर ॥ झगरों ठानो दानकों कालिंदी के तीर 
॥१३॥ बारबार हो बरजती कह्मों हमारों मान ॥ मारौंगी रे ग्वालिया मोहि 
दाऊ की आन ॥१४॥ मोर पखौआ सिर धरो बांस फुंकनी फेंट ॥ हाथ 
लकुटीया गहि लई यह सिंगार पर ऐंठ ॥१५॥ ब्रिन्दावन की कुंज में मोहन 
दीनी टेर ॥ नंद महरि के लाडिले ग्वालिन राखों घेर ॥१६॥ माय तुम्हारी 
जानिये बाप चराई गाय ॥ तुम चराये जेंगय अब मांगत दधि का आय ॥१७॥ 
मोर चंद्रिका सिर धरो मुख मुरली घनघोर ॥ कुंज गलीन राधा रन जै जै जुगल 
किसोर ॥१८॥ गुंजावली चंदन तिलक सुढ़ार ॥ पीतांबर छुद्र घंटिका अरू 
बैजंती माल ॥१९॥ मोर मुकुट माथें धरो धुंघर बारे केस ॥ यह बांनिक 
मेरे मन बसों प्यारो नागर नटवर भेष ॥२०॥ दान लीला श्रीकृष्ण की सुनें 
सुनावें सब कोय ॥ प्रेम भक्ति जिनके बढ़े हरि भजि निर्मल होय ॥२१॥ 
दि मटुकी आगें धरी ग्वालिन लागी पाय )। हिलि मिलि प्रीत बढ़ाई के 'माधोदास” 
बलि. जाय ॥२२॥ 
# राग बिलावल # मील पाच सात निकसी दधि बेचन बीच मीले नंद नंदनरी॥ 
भुखचार तंबोल बड़ी अँखियाँ अलके भँवरे मन फंदनरी ॥१)| मृदु बोलत बेन 
गरुर भरे ऊर सुन्दर सोरज चंद नरी ॥ तब मांगत दान सबै ठठकी मुख बाद 
रच्यो दंदनरी ॥ चलकेन सके ईतते ऊतते अटक्यो मन नैनन बंदनरी ॥२॥ 
लख के ब्रजाधीश स्नेह बढ़यौ अत गावत हें गुण छँदनरी ॥३॥ 

# राग विलावल # कौन दान दानीको ॥ करन लाये नई रीत अनोखे दूध 
दहींको महीको अजहु हम जानीको ॥१॥ करतहो विचित्र चाल सुबल तोककपें 
चखाय काहुसों कहेत गाढो जमायो काहुसों कहेत पानीकों ॥ नंददास आसपास 
लटक रही कनक बेलि भोंहनकी अमेठनमें सबही अरुझानीकों ॥२॥ 
# राग विलावल # आज हम करीहे नंदजुकी कांन ॥ बरज जसोदा या ढोटाकों 
हम लुटी पहचान ॥१॥ बाटघाट सखा संग लै मारग रोकत आन ॥ सूरदास 
प्रभु झगरत ठाढ़े प्रीत पुरातन जान ॥३॥ 
# राग आसावरी # गोवर्धन गिरिधारी ठाढ़े दान हमारो दीजै भामिनि ॥ 
सॉमल पीतपट ओडढ़ें ज्यों घनमें चमकत दामिनि ॥१॥ बग पंगति मोतिन की 
माला इंद्र धनुष गुंजा सब कामिनि ॥१॥ द्वारिकेश प्रभु रीझ लई तब दीनो 
दान सकल सब स्वामिनि ॥२॥ 
# राग आसावरी # तेरी कोऊ है रे कहैया सुनैया कन्हैया ॥| दथि मेरी खाय 
मटुकिया फोरी ओर प्राननके लिवैया ॥१॥ हार मेरी तोरयौ कमल कर मोस्थौ 
और फारी है उरकी कंचुकिया ॥ धोंधीके प्रभु हाथ दूर राखौ जानेंगी सास 
ननदिया ॥२॥ 
# राग आसावरी # कैसी यह परी बान वाट चलत गहत पानि जानि जुवतीनकौ 
अचरा गहि तानौ ॥ अबलों लरिकाई मानि राखी मैं बहुत कानि गुनकी हो खानि 
तुम नीके करि जानौ ॥१॥ छाँडी कपड़नि लाल देखत सब सखा आन लोक 
लाज बड़ी हानि मानहु न मानौ ॥ रसिक प्रीतम रसके दानि इह थीं कहा अकुलानि 
समयौ पहिचानि लंगर नीकें बतरानो ॥२॥ 

दान के पद 


है राग आसावरी ऋ या गोकुलके चोहटे रंग रंग राची ग्वाल। मांडी कन्हैयाने रारि 
सुघर सलोनि हो रंग राची ग्वाल ॥१॥ दान दे दान दे ग्वालिनी ॥रंग॥ 
टाडी रहो व्रजनारि ॥सुघर॥२॥ कबके तुम दानी भये ॥रंग॥ कहांके 

हो बसनार ॥सुघर॥२॥ वरूंदावन के दानी हे ॥रंग॥ गोकुलके 
वसनार ॥सुघर॥३॥ तुम कहांकी हो ग्वालिनी ॥रंग॥ दधि कहुं बेचन 
जाय ॥सुघर॥४। बरसानेकी ग्वालिनी ॥रंग। मथुरा बेचन 
जाय ॥सुघर॥५॥ गोरस दान न देहि हो ॥रंग। कैसे हो तुम 
ठीठ ॥सुघर॥६॥ दान हे लवंग सुपारियां ॥रंग॥ दान हे मीन 
मजीठ ॥सुघर॥७॥ गोरस दान नहीं छांडहु ॥रंगा। जित भावे तित 
जाय ॥सुघर॥८॥ जाय पुकारों कंसपे ॥रंग॥ पकराबो मोहि 
जाय ॥सुघर॥९॥ कंस पुकार हम मारीयों ढ॥रंग॥ मथुरां करीयो 
उजार ॥सुघर॥१०॥ उग्र छोडियो बंधते ॥रंग॥ सास्बा उनको 
काज ॥सुघर॥११॥ दि दान मोहन लियो ॥रंग॥ रस गोरस लियो 
जाय ॥सुघर॥१२॥ राधा रसिक गोपालकी ॥रंग॥ आसकरन बलि 
जाय ॥सुघर॥१ ३॥ 
# राग सारंग कृपा अवलोकनि दान दै री महादानी वृषभान कुमारी ॥ 
त्रिषित लोचन चकोर मेरे तुव बदन इंदु किरन पान दे री ॥१॥ सब विधि 
सुघर सुजान सुंदरि सुनि बिनति तू कान दे री ॥ गोविंदप्रभु पिय चरण परस 
कह याचककों तूमान दे री ॥३२॥ 
# राग सारंग & गुजरिया बावरी भई कैई बेर गई दान मार ॥ आज गहन 
पाई नंदकी सों लैहों दिनदिनकौ निरवार ॥१॥ जो कबहूँ आइहै यहि मारग 
सपत लीजै हौ ल्ालन नातर वूझ्षियै जू मेरे सैगकी आगें जात गुवारि ॥ सव 
सखियनमें गहि राखी गोविंद प्रभु मन मनाय लीजै जान दीजै नारि पनार ॥२॥ 
# राग सारंग & लालन छाँड़ो हौ बरिआई ॥ दान आपनों लीजै लालन हो 
व्रजराई ॥ यह अब कहा कहावै अँचरा ऐँचत हौ जु करत बोली ठोली भौँड़े सेती 
ऐती ठकुराई ॥१॥ जो कछु कहौगे सोई देहुँगी कान्ह गहि और लीजै अपनों 
. गाम कौन सहै तिहारी दिनदिनकी अधिकाई ॥ गोविंदप्रभुके नयननसों नयना 
मिले चितैय चली मुसिकाई लालनकौ मन लियौ है चुराई ॥२॥ 

# राग सारंग ऋ चलन न देतहौ यह बटियाँ ॥ रोकत आय श्याम घन सुंदर 
जब निकसत गिरि घटियाँ ॥१॥ तोरत हार कंचुकी फारत माँग स्वोर्त 
पटियाँ ॥ पकरत बाँह मरोर नंदसुत गहि फोरत दधि चटियाँ ॥२॥ कुंभनदास 
प्रभु कब दान दीनौ नई बात सब ठटियाँ ॥ गिरधर पॉँय पूजियें तिहारे जानत हों 
सब गटियाँ ॥३॥ 

# राग सारंग # ए तुम पेंड़ीई रोकें रहत कैसें के आवें जाय व्रजबधू तुमही बिचारि 
देखो परम सुजान ॥ खिरक दुहावन दिन दिन आयो ऐसें कैसें बने गुसांईं इत 
उत गहवर गैलौहू न आन ॥१॥ ऐसी अठपटी कित गहौजू लाड़िले कुँवर जो 
कबहुँ परिहे ब्रजराज के कान ॥ गोविंद प्रभुसों कहत प्यारी की सखी तुम थीं 
नेंकु इत उतरौ हमहि देहु थीं जान ॥२॥ 

# राग सारंग # कहि धों मोल या दधिकौरी ग्वालिन श्याम सुंदर हैँसि हँसि 
बूझत हैं ॥ बेचैगी तौ ठाढ़ी रहि देखोंधों कैसो जमायौ काहेकों भागी जाति नयन 
विशालन ॥१॥ वृषभाननंदनीकौ निर्मोलक दह्मौ ताकौ मोल श्याम हीरा तुमपै 
न दीयौ जाय सुनि व्रजराज लाड़िले ललन हैँसि हँसि कहत चलत गज चालन ॥ 
गोविंद प्रभु पिय प्यारी नेह जान्यों तब मुसिकाय ठाढ़ी भई सेंना बेनी कर सबै 
आलिन _॥२॥ 

# राग सारंग # दान दे रसिकनी चली क्‍यों जात है ॥ सुनौ तुम ग्वालिनी 
आज मेरी बात पियें दधि दूध बिन लालन अघात है ॥१॥ नैननकी सैनन सौं 
मीन लज्जित भये पहरि तन नीलपट कंचुकी गात है || चरन नूपुर बजे माँग 
मोतिन सजे भरे जोबन जोर अंग न समात्त है ॥२॥ बैन मुखसों बोल नैंक 
घूँघट खोल सुनि ग्वालिनी मनहि मुसक्यात है ॥ कुचन अंचल ढॉक लगी मोतिन 
पॉति भरे रस कलश दोऊ मदन ललचात है ॥३॥ नेंक रस चाखिहों कुचनके 
कलशकौ कृपा करि नेंक अब कहा कछु बात है ॥ स्याम सुंदर कह्यो दास कुंभन 
लह्यो सोंह ब्रजराजकी दान दधि खात है ॥४॥ 

# राग सारंग # हँसत कहा कछु लीनी मोल ॥ तुम हमैं जानत हम तुमैं जानत 

बिन समुझे कित बोलत बोल ॥ समुझत हो तब माँगत हैं ठाढ़े यहि ठौर दान 
लगत हमारौ ॥ लैहें दैहें ऐसी ये जानी तुमकूँ चमकत गोद पसारी ॥२॥ 
दान लगत गोदही के ऊपरसों तुम कहे देत हों नारी ॥ श्रीविद्ठलगिरिधर तुम 
हमसों जीतिहौ नाहीं ऐसी बात हमारी ॥३॥ 
# राग सारंग # अब हों या ढोटातें हारी ॥ गोरस लेत अटक जब कीनी हँसत 
देत फिर गारी ॥१॥ निशदिन घरघर फेरौ करत है बालक यूथ मैँझारी ॥ 
गोविंद बलि इमि कहत ग्वालिनी ये बातें कैसे जात सहारी ॥२॥ 
# राग सारंग ऋ कहि दधि मोल आज हों लैहों ॥ यह गजमोतिन हार कंठतें 
चंद्रावलि गुप्त तोहे दैहों ॥१॥ पान पान गहि ठाढ़ि कीनी बाट माँझ कियो 
झगरो ॥ बाबाकी सों जान न दैहौं गिरिधरलाल हठीलौ अचगरो ॥२॥ लोभ 
दिखाय प्रीति जो कीनी नीकी ये बात और सब फीकी ॥ परमानंद प्रभु जान 
महातम जो हरि भजे चतुर सोई नीकी ॥३॥ 
# राग सारंग & आज दधि कंचनमोल भई ॥ जा दधिकों ब्रह्मादिक इच्छत 
सो ग्वालन बांटि दई ॥१॥ दक्षिके पलटें दुलरी दीनी जसुमति खबर भई ॥ 
परमानंददासकौ ठाकुर बरवट प्रीति नई ॥२॥ 
# राग सारंग * ग्वालिनी मीठी तेरी छाछि ॥ कहा दूधमें मेलि जमायौ सॉँची 
कहै किन बाछ्ि ॥१॥ औरे भाँति चितैदौ तेरी भौंह चलत है आछि ॥ ऐसौ 
टकझक कबहुँ न देख्यौ तू जो रही कछि काछि ॥२॥ रहसि कान्ह कर कुचगति 
परसत तू जो परति है पाछ ॥ परमानंद गोपाल आलिंगी गोपबधू हरिनाछ।।३॥ 
# राग सारंग & आज दधि देखों तेरी चाख ॥ कहिरी मोल किते बेचेगी सत्य 
बचन मुखभाख ॥१॥ जो माँगेगी सोई दैहों संग सखा सब साख ॥ जो न 
पत्याय ग्वालिनी हमकूँ कंठसरी लै राख ॥२॥ लै जु चले घर दाम देंनकों चितये 
नयन कटाक्ष ॥ कुंभनदास प्रभु गोवर्द्धधर सर्वसु दीयौ तताक्ष ॥३॥ 
# राग सारंग # सवारेंई हों आयहों ॥ बाबाकीसों अबही जाय घर दह्यौ भलौ 
जमायहीं ॥१॥ रुचिदायक गोपालही लायक आछी जुगति बनायहीं ॥ 


रष्४ दान के पद # राग सारंग # 

कनक मटुकिया शिर धर दधि भर श्याम सुंदरपं लायहों ॥२॥ होत अवार 
च॒तुर्भुज प्रभु मोहि बोहोरि घोष कब जायहों ॥ गिरिधर नागर सकुचत अँचरा 
नाहिंन सकत छुडायहों ॥३॥ 

# राग सारंग & मानों याके बाबाकी चेरी ॥ गारीदेत शंक नहिं मानत आवत्त 
मारग घेरी ॥१॥ कबलग लाज वासकी कीजै कौन गुँसाइन तेरी ॥ परमानंद 
ग्रेम अंतर्गत परसनके मिस हेरी ॥२॥ 

# राग सारंग # इंढुरिया डार दे रे लंगर ढीठ कन्हाई ॥ तेरी कोऊ कहा करैगो 
हमें घर खीजेंगी माई ॥१॥ कौन हवाल कियौ हरि मेरी भली करी मेरी दथ्ि 
खाई ॥ चतुर्भुज प्रभु गिरिधरन चाह तुम मेरी मन लियो है चुराई ॥२॥ 
# राग सारंग ऋ लालन ऐसी बात छाँड़े ॥ मदनगुपाल छबीलौ छोटा नित 
उठि मारगआड़ौ ॥१॥ अनौखे दानी अबही भये हैं मारग रोकत आन ॥ 
प्रातही तें इहाँई होत ठाढ़े ऊगन न पावै भान ॥२॥ चंद्राबलि कहै सुनौ 
मनमोहन यह जो समै है और ॥ परमानंद प्रभु जान देहु नंदसुवन शिरमौर॥२॥ 
# राग सारंग & मोहन तुम जो बड़ेके ठोटा ॥ कौन बूझियै रसिक शिरोमनि 
बनमें जो करत झँझोटा ॥१॥ आवन जान बहू बेटिनकौ औघट जमुना घाट॥ 
मटुकी फोरत बाँह मरोरत चलन न पावै बाट ॥२॥ जो यह बात यशोदा सुनिहैं 
बड़े गोप उपनंद ॥ एक पूत सो निपट लड़ैती करत अटपटे फंद ॥३) सुनत 
बात मनमें सुख उपज्यो भाव हरिकी केलि ॥ परमानंददासकी जीवनि बढ़ी 
नंदकीबेलि. ॥४॥ 

# राग सारंग # नेंकु मटुकिया धरें जो उतारि । बैठि प्रेमकी बातें कीजै सुनि 
चंद्रावलि नारि ॥१॥ फेरि कहाँ यह संग बनैगौ ऐसे कानन माँझ ॥| लरिकाई 
कौ यह रस चलिहै दिवस अथायै साँझ ॥२॥ यह जोबन धन संग कौनकें लाड़ 
दिवस द्वै चार ॥ परमानंददास यह नागर खेल करै मनुहार ॥३॥ 

# राग सारंग # कबतें सखि माँगत दान ॥ कब कब लीनों हो नेंदनंदन 
नित्तही यह मग आवन जान ॥१॥ हम नईं आज इते नहीं आईं ऐसे कहत 

सकल ब्रजनारि ॥ अब तुम करत अनीत लडैते दथि सब लेत डगरमें डारि॥२॥ 
मैं तौ लियौ सदा सबहीपै तुमही होतहौ निपट अयानी ॥ काहेकौं लाल शूँठ तुम 
बोलत समुझि समुझि ग्वालिनी मुसिक्यानी ॥३॥ झूठ नहीं मोय सोंह बाबाकी 
हँसि हँसि कहत लाल गिरिधारी ॥ श्रीविड्डल वृषभानकुँवरिसों झगरतमें बाढ़यौ 
रसभारी. ॥डी॥ 
# राग सारंग & छाँडी लाल अटपटी बात | कौनें अबदियौ कौनें अब मानीयो 
काहेकों रोकत मारग जात ॥१॥ वे न होंय हम झगरन हारी जिनकों कुँवर 
करत नितघात ॥ बारबार तुम दान मौगत हौ काहू गली गलिन बिकात ॥२॥ 
कैसोहो दान कहा मायाकौ कौन ठौर वह दान लगात ॥ लगत जिन गॉँठि कस 
दीनी श्रीविद्डलगिरिधर मुसिक्यात ॥३॥ 
# राग सारंग & न जैहों माई बेचनही जु दह्मौ ॥ नंदगोपको कुँवर लाड़िलौ 
बनमें डाटि रह्मौ ॥१॥ यह सब भेद सखी अपनीसों चंद्रावली कहाँ ॥ 
माँगत दान अटपटी बातें अंचल रबकि गह्यौं ॥२॥ रावर जाय उराहनों दैहों 
अब लगि बहुत सहौ ॥ परमानंद कहे सुनि भामिनी बहुते पुन्य लक्यौ ॥३॥ 
# राग सारंग € लालहों किन एसे ढंग लायौ ॥ डगर छाँड़ि उठि चतुर गुर्ाई 
चाहत गारि दिवायौ ॥१॥ को तुमरे ग्रह भयौ अचगरौ गोरस दान निवेरी ॥ 
यों किन चलै नंद भलौ मानें इक व्रजवास बसेरी ॥२॥ दारुन कंस बसत है 
मथुरा ताहूकी शंक न माने ॥ नंदगोपकौ कुँवरलड्रैती आप बहुत हितकरि 
जाने ॥३॥ बात करत प्रेमरस बाढ़यी नयन रहे अरुआई ॥ परमानंददास 
वह ग्वालिनि घरहि कौन विधि जाई ॥४॥ 
# राग सारंग & न गहौ कान्ह कोमल मेरी बहिंयाँ ॥ सुंदर श्याम छबीले ढोटा 
हों नहीं आऊँ या वनमहियाँ ॥१॥ हों बलिजाऊँ चरणकमलकी जात हुती 
अपने घर कहियाँ ॥ होत अबार बार मोहि लागै छाँड़हु कौन टेव तुम 
महियाँ ॥२॥ ये व्रजवास बड़ेके ढोट कहि न सकत तुमसों कछु नहियां ॥ 
परमानंद प्रभु काल्हि निवेरीं बैठिहु नैकु कदमकी छहियाँ ॥३॥ 

# राग सारंग # दान दे री नवल किसोरी ॥ मॉगत लाल लाडिलौ नागर प्रगट 
भई दिनदिनकी चोरी ॥१!| नबनागर हारावलि विदुम सरस जलज मन गौरी॥ 
पूरित रस पीयूष जुगल घट कमल कदली खंजन की जोरी ॥२॥ तापैं सकल 
सोंज दामनकी कित सतरात कुटिल द्वग मोरी ॥ नूपुर रव किंकिनी पिय सुनियत 
हित हरिवंस कहत नहीं थोरी ॥३॥ 

# राग सारंग # मुरि मुरि चितवत खिरक चली ॥ डग न परत व्रजनाथ साथ 
बिन बिरह बिथा सगली ॥१॥ कीर कुमुदिनी सारैंग रिपुकै केहरि कटि 
कदली ॥ चितवत दृष्टि दे पीठ बुलाई अंग अँनग अली ॥२॥ बारबार मोहन 
मुख चाहत निरखत नंदगली ॥ सूरदास प्रभु तुमरे मिलनकों चली वृषभानु लली॥ 
# राग सारंग # दान माँगत कुँवर कन्हाई ॥ बहुत बेरी चोरी दि बेच्यो अब 
कैसे जान पाई ॥१॥ जासों रीती लरी मृगनैनी नहीं सयानी बात दिखाई ॥ 
लेहु निबेरि आजु सब दिनकी जानन देहु ब्रजराज दुहाई ॥२॥ मोहनलाल 
गोवरधनधारी हरि नागर बातन अरुझाई ॥ परमानंद प्रभु बतरस अटकी दान 
लियो अरु डगर बताई ॥३॥ 

# राग सारंग # दधि ले आएँगी उँटि भोर ॥ तुम तौ इहि बन बछरा चरावत 
नागर नंदकिशोर ॥१॥ जान देहु बड़ी बार भई है घन मिलि दामिनी घोर ॥ 
जो न पत्याओ तौ गहनें राखो उर मनि कंचन मोर । तुम गोविंद सब गुनन 
कहावत मानों इतनौ निहोरि ॥ परमानंद स्वामि मनमोहन अटके नैनकी 
कोर ॥२॥ 

# राग सारंग # देख्यौ री कहुँ नंदकिशोर ॥ स्थाम बरन अरु पीत पिछौरा 
अंचल ढरके गौर ॥१॥ बरबट दान दहीकौ माँगत वृंदावनकी दौर ॥ कहिहों 
जाय रायजूके आगें करिंहे औरसों और ॥२॥ बरजि जसोदा अपुने ढोटाकों 
अँचराके किये कोर ॥ परमानंद प्रीतकौ ग्राहक त्रिभुवनकौ सिस्मोर ॥३॥ 
# राग सारंग & तुम कौन हो किन ठाढ़ी रहौ ॥ तुम्हे ऐसो सो कहा काज है 
हम कोऊ हैं तुम डगर गहौ ॥१॥ काम नृपंत वृषभाननंदिनी दियौ दानको 


दान के पद # राग सारंग #& र्‌ढ७ 
बाधि कही ॥ ऐसे राजकाज में दियो दूध दहीकौ दान न हो ॥२॥ दानः 
हमारों सब दिन लागत तुमहु जानि बूझि करहो ॥ परमानंद गोपाल हठीलौ दान 
लियो अरू डगरी गहौ ॥३॥ 
# राग सारंग # गोरस बेचिवे में भाँति ॥ नदनंदन बिनु कोउ न लैहे काहेकों 
मथुरा जाति ॥१॥ दूध दहीके दाम न दैहों छुब॒त कहा सतराति ॥ परमानंद 
ग्वालिनी सयानी मोल करत मुसिक्याति ॥२॥ 
# राग सारंग & दान देऊँ ठहेरी इकटैयाँ ॥ श्रमजल बिंदु परत मुखपरतें बैठी 
आय कदमकी ऐयाँ ॥१॥ कुचकलशनकों ढक धरे क्‍यों चाखन देहु पलोट्ट 
पैयाँ ॥ यह रस तुमकों नाहिं मिलैगौ छाँड़ौ लाल हमारी बैयाँ ॥२॥ बहुत 
अबार भई घर जैहों मोकों आज लड़ैगी मैया ॥ माँड़ौ ओक प्याऊँ दधि मीठौ बेग 
करो आवत बलमभैया ॥३॥ प्यारी दधि प्यावत करि हितसों श्याम सुंदर पीवत 
न अधैया ॥ यह सुस्वाद कछु कहत न आवत नंददास आनैंद न समैया ॥४॥ 
# राग सारंग # श्याम रोकत फिरो आज व्रजकी गैल ॥! लैहों संग ग्वाल गाय 
बछरा चारो जाय दान कहा लेउगे करौ बनकी सैल ॥१॥ किये बन धातुके 
चित्र सब अंगमें भये ठाढ़े आय करत मो सौं फैल अनखटोंटी बात करौ मनहि 
बिचार कोऊ ऐसो भयौ नौंहि ब्रजमें छैल ॥|२॥ जात हों निस दिना याही हम 
गैलमें दान कोऊ ना लियौ आज पाये पहेल ॥ मदन मोहन कहें व्यास स्वामिनि 
सुनौ धरी महठुकी धरनि चलौ अपने महल ॥३॥ 
# राग सारंग & दूध दहीकौ दान आज तो सुन्यो कान मेंरे जान नंदके कान्ह 
अनीखे भये बैंड़े ॥ मल्लकाछ गुंजा गरें मोर पंख शिर धरें याही सिंगार पर डोलत 
ऐंड्रे ॥॥॥ अबल सों सबल भये सबल कंस लौं न गये नये ठठत ठाठ रोकत 
आय पैंड़े ॥ गोपीजन सों इतरात मधुपुरी लगि क्‍यों न जात कुंभनदास प्रभु 
गोवर्धनकी ग्वैंडे ॥र॥ 
# राग सारंग # ग्वाल रे तू अनौखो दानी ॥ चले जाउ ढोटा अपने मग हमसों 
कहा चतुराई ठानी ॥१॥ सैंननमें सब सखा बुलावत फिरि फिरि कहत अटपटी 

बानी ॥ ते बातें रस बहोर कहूँगी जहाँ बैठी जसोदा रानी ॥२॥ अंतरंग 
हरिसों मिलि भावत यह नागर मुखही रिसानी ॥ प्रान बसतहैं कमलनैनमें जिय 
की तौ परमानद जानी ॥३॥ 

# राग नट # दान काहेकौ कहाँके तुम दानी ॥ हम जैहैं नीके यह मारग 
तुह्यारी बात कुँवर किनमानी ॥१॥| काहेकौ माँगत दान लड़ैते यह तौ है ठौर 
हमारी ॥ इतने ऊपर कौन देयगौ ऐसी कौन लाल यह नारी ॥२॥ नीके 
समुझे हो नैंदनंदन औरनके धोखें जिन भूलहु ॥ श्रीविड्डनगिरिधरनलाल हम दान 
न दैहें काहे कौ तुम लेहु ॥३॥ 

# राग नट & दिन सब जात होति है राति ॥ कहा बहुत डर होत रातिकौ 
तुम्हें तौ राति बहुत सुहाति ॥१॥ तुम हित बोलत अहों नैँंदनंदन तुमतौ है 
बैठे लियें दान ॥ जान न दैहों आजहों क्यौंकर बहोरि बहुतेक आन ॥२॥ 
जान न दैहीं तो लेहु कहाँते इहाँ तौ हमपै भूषणसारी ॥ मेरी दान बहुत सारिनपै 
सो तुम दैहौ चंद्रावलि प्यारी ॥३॥ हाँ पै ही तुम रहौ सयानी दानदेहु हमें होत 
अबार ॥ श्रीविदडलगिरिधर हम जानत हम हारे लैही कर हार ॥४॥ 

# राग नट # मेरौ दान लागत इहि ठाम ॥ नीकें समुझैहों व्रजसुंदरि तुमही 
बतावत सो है नाम ॥१॥ भरें भलें तोहि बहुत देउँगी दानकी कहि पकरो 
माल ॥ दान लगत मालनके नीचें सो तुम हमसों कहत हो बाल ॥२॥ 
बोलौ सँभारि अहो नैंदनंदन बोलत दान हमारी देहु ॥ श्री वि्लगिरिधरनलाल 
हम दैहैं तुमकों जोई लेहु ॥३॥ 

# राग सारंग # कान्ह ऐसो दान न माँगिए मोपें दीयो न जाय ॥ जो रस 
चाहो सो रस नाहीं गोरस पीओ अधाय ॥१॥ जाय कहो जसोदा जू के आगे 
रहोगे बदन छिपाय ॥ “सूरदास! प्रभु छांडि अटपटी मठुकी व दे हो मंगाय॥२॥ 
# राग सारंग # माधो जू जानि देऊ चली बाट ॥ कमल नैंन काहे को रोकत 
बर बट जमुना घाट ॥१॥ और सषा देखेंगे कोऊ गहत सीस तें माट ॥ 
तुम तों कान्ह ओर परत नही नीयरें गोधन ठाट ॥२॥ क्‍यों बिकायगों गोरस 

मेरे करत भोर ही नाट ॥ “परमानद” चंद्रावली खीजति दिन प्रति यही हें 
डॉट ॥३॥ 

# राग सारंग # कान्ह केसो माँगत दान दूध दही को यह न सुन्यो कबहु कांन॥ 
हम नित्र आवत यह मारग लिये दधि काऊ भूले रोकी आन ॥१॥ कहेगी 
जाय ब्रज पति के आगें ढीठों देत न गिनत पहेचांन ॥ 'रसिक” प्रीतम सुन बचन 
न्रीया के अति उन्‍्मद भए दो गल बैयां दीनी जांन ॥२॥ 

# राग सारंग # दान दे हरि ग्वालन सों मानी ) भली भूख में छाक ले आई 
प्रिति जिय की तेरी न जानी ॥१॥ अब लेहो बोल ग्वाल बालन कों बल भैया 
हू को टेर बुलाऊं || आई है छाक भई गैया इक ठौरी मंडल जोरि बनाऊं ॥२॥ 
तिहिं छिनु हलधर संग सब आए तत्क्षन भोजन कों बैठा रै ॥ “दास चतुरभुज! 
प्रभु तरू कदंब के पनवारों लै गिरिधर डरे ॥३॥ 

# राग सारंग ऋ ग्वालिन गोरस नैकुँ चरवाउ ॥ त्यौनारी तें ओटि जमायो 
ताको किजे भाउ ॥१॥ किते बकत बेकाम बिकाजे ओरन देत जनाउ ॥ 
मदन गुपाल मोल दे लेंहें तू काहे कों रिसाउ ॥२॥ कहा करें संकित मुसिकानी 
रस लंपट बज राउ ॥ परमार्नेंद! नंद नंदन सौं नयो नेह नयो चाउ ॥३॥ 
# राग सारंग # लाज नहीं हैं मॉगत दान ॥ अंत चीर के चोर लाल तुम पायों 
कहाँ सयान ॥१॥ यह तो राखो घर कों कर तब तुम क्‍यों करत गुमान ॥ 
लैं जु चलत हे महरि मुंड धरि दीने कंस दिवान ॥२॥ कब तें भए नंद राजा 
ब्रज प्रजा भए वृषभान ॥| कब के तुम गोरस के दानी बाढ्यों अति 
अभिमान ॥३॥ राखत नाहि हाथ सूधे अब लागे हो करन लरिकान ॥ कहि 
हो जाय अब ही जसुदा सों जेहें निकसि गुमान ॥४॥ बार बार ताकत तरुनिन 
तन कसिकसि भ्रोंह कमान ॥ मेरी बीथा रसिक “माधो” हँसि दे अधरामृत 
पान ॥५॥ 

# राग सारंग # देरी दे हमारों सुधे दान ॥ कहांजात हेरी कतराए राख्यो 
मान ॥१॥ ढिंग आवे तो करों भलाई ऐतो बुलाय करी सयान ॥ रसिक 

प्रीतम ग्वालन उर लाई कीयो महारस पान ॥२॥ 

# राग सारंग & यहां अब काहेको दान देख्यो न सुन्यो कहुं कांन ॥ ऐसे 
ओटपाउठि आओ मोहनजु दूधदहीं लीयो चाहे मेरे जान ॥ खिरक दुहयय गोरस 
लिये जान अपने भवन तापर इन ऐसी ठानी आनकी आन ॥ गोविंदप्रभुसों कहेत 
ब्रज सुंदगी चलो रानी जसोदा आगे नातर सुधे देहों जान ॥२॥ 

# राग नट # कहौजू दान लैहौ कैसें ॥ दूध दहीकौ दान कबहु न सुन्यौ कान 
मानों लोंग लादी काहु जैसें ॥॥॥ आपुहीते लेत किधों काहु लिख दीनौ 
समुझावी धों तैसें ॥ गोविंदप्रभु तुमें डर न काहूकौ ब्रजराज कुँवरवर तातें गाल 
मारत घर वैसें ॥२॥ 

# राग नट # दान माँगतही में आनि कछु कीयौ ॥ धाय लई दा आय 
कर सीसतें रसिकवर नंदसुत रंच दघि पीयौ ॥१॥ छूटि गयौ हैँसि मंद 
मुसिक्यानमें तबही कर कमलसों परसि मेरौ हीयौ || चत्रभुजदास नयननसों नयन 
मिले तबहीं गिरिराजधर चोरि चित लीयौ ॥२॥ 

# राग नट # आज मेरी बूंदावन दि लूटी ॥ कहाँ मेरौ हार कहाँ नकबेसर 
कहाँ मोतियन लर टूटी ॥१॥ बरज यशोदा अपने मोहनकों झकझोरत मटुकी 
फूटी ॥ सूरदासप्रभुके जु मिलनकों सर्वसु दे ग्वालिन छूटी ॥२॥ 

# राग नट # बलिहारी छाँड़ो मेरी अंचल ॥ नंदरायकौ कुँवर लाड़िलौ श्याम 
कमलदल चंचल ॥१॥ गिरिधर छैल अबही आउँगी जब लगि सुरभी जाहिं घर 
ही चल ॥ क्ृष्णदास प्रभु तब रस अटकी पद परागतें मन न हलचल ॥४॥ 
# राग नट े जाओ गुजरीया झुटी ॥ लरिका मेरों घर खेलत हे कौन चोर 
बन लुटी ॥१॥ माखन खायो मही ढरकायो मोतिन की लर डुटी ॥ 
“आसकरन' प्रभु मोहन नागर सरबसु दे ग्वालन छुटी ॥२॥ 

# राग पूर्वी & ए कौन प्रकृति तिहारीहो ललना माई जो देखै सौ कहा कहै यहाँ 
टाढ़ी इत उतकौ ॥ सकल व्रजके बगरमें गायनके डगरमें घेरि घेरि राखी हम कहा 
घरावत तुमारी यह न्याव कितकौ ॥१॥ दानदान करि राख्यो झूठेई गाल मारत 

ऐसे कैसें भरिबो री माई इनसों नित नितकौ ॥ चलौ री उलटे भवन जाँय दानके 
मिस लूठत हम कहैंगी जाय नंदजूसौं पायौ मतौ गोविंदप्रभुके चितकौ ॥२॥ 
# राग पूर्वी # ए तुम चले जाऊ ढोटा अपने मग कित रोकत व्रजबधून बाट॥ 
कहत कहा सोई कहा जू दूर भये जिन परसो गोरसके माँट ॥१॥ दिन दिनकौ 
पेंड्रैरी माई हम कैसेंके आवें जाय इनसों परी है आँट ॥ गोविंद प्रभु तुमें डर न 
काहूकौ व्रजराज कुँवर वर जाय चरावों गोधनके ठाँट ॥२॥ 
# राग पूर्वी & तुमरी है तो तुम सुमिरियै ॥ मानों मानों कह्मौ हमारौ बेकाज 
कित झगरिये ॥१॥ सोई काम करौ किन राधे काहेकों मोहि बहुत रिसायौ॥॥ 
श्रीविद्ठलगिरिधर हारे चंद्रावलि किन बोल बढ़ायौ ॥२॥ 
# राग पूर्वी & जाय सके को इतके घाट ॥ हम जैहैं वृषभान कुमारि जानत 
नितकी है ये बाट ॥१॥ भली भई जानी ऑट तिहारी दान तो कछू नाॉँहि 
तिहारी ॥ बाट हमारी तौ दान काहे कौ इन बातन कुँवर तुम हारी ॥२॥ 
दान दहीकौ दान दूध कौ दान तुमारी सगरे अंग || श्रीविद्नगिरिधर अनबोले 
जाऊ चले इन गायन संग ॥३॥ 
# राग पूर्वी & मोसों न बोलैरे नंदके लाल तेरी कहा लीयें जात ॥ छाँड़ि दै 
अंचल होत गहेरु जानत हौ और सी बाल ॥१॥ बैन बजावत मोहि रिश्वत 
तापर गावत गीत रसाल ॥ धोंधीके प्रभु हाथ दूरि राखौ टूटेगी मोतिन 
माल ॥२॥ 
# राग गौरी % चले किन जाउ लला तुम सुधे अपनी गेल ॥ हम नित प्रति 
आवत्त ग्िरघटीया गोवर्धन की सेल ॥१॥ दूध दही को दान अनोखो भलो 
चलायो खेल ॥ 'परमानंददास” को ठाकुर घर लरिका बन छेल ॥२॥ 
# राग गौरी # अहोअहो श्रीवृंदाविपुन सुहावनी और बंसीवटकी छाँय हो ॥ 
प्यारी राधा दधि लै निकसी कन्हैया रोकी आय हो ॥ वृषभान लड़ैती दान 
दै ॥१॥ अहो प्यारे सबै सयाने साथके और तुमहूँ सयाने लाल हो ॥ लिख्यौ 
दिखावी रावरे कब दान लीयौ पशुपाल हो ॥ नैँदरायलला घर जान दे ॥२॥ 

अहो प्यारी लै आये तो लैईंगे और नई न करिहें आज हो ॥ मोहि नित पेहेराय 
पठावही और बीरा दै व्रजराज हो ॥ वृषभान. ॥३॥ अहो प्यारे देश हमारे 
बापकौ जाकी बाँह बसे नैंदराय हो ॥ घास रखाई सौंवरे तेरी सुखी चरें जहाँ गाय 
हो ॥नंद.॥४॥ अहो प्यारी देश तिहारे बापकौ सो तौ सो मैं दीनी साथ 
हो ॥ सब संकल्षप्यौ ता दिना जादिन पियरे कीये हाथ हो ॥ वृषभान. ॥५॥ 
अहो प्यारे यहाँ हम लाद्यौ है कहा और कहा भरे हम बैल हो ॥ आड़े है ठाढ़े 
भये मेरी रोकी महीकी गैल हो ॥ नैंदराय.]।६॥ प्यारी अँग अँग रूप सोहावनी 
और भरे हैं रतन बहु भाव हौ ॥ जावक लेख्यौ पारख्यौ तुम निकसी गरियारे 
आय हो ॥बृषभान.॥७॥ अहो प्यारे कहाँ दुँदुभी घंटा बजें और को नायक 
यहाँ आय हो ॥ कहाँ लौं उत्तर देठगे तुम मुख ललिताके चाय हो ॥नैंदराय. 
॥८॥ अहो प्यारी नूपुर किंकिनी बीछिया और घंटा धुनि नाना भाय हो ॥ 
नायक रूप लदेनियाँ सो जोबन लादें जाय हो ॥वृषभान.॥९॥ प्यारे इहाँ 
हैं हॉकन कौं कहा तुम कहत बनाय बनाय हो ॥ यह उत्तर कहाँ लौं देउगे तुम 
हो दानीनके राय हो ॥नंदराय.॥१०॥ अहो प्यारी हम हैं हाकिम गायके 
तुम छलबल निकसी आय हो ॥ भैया सुबल सयानो साथको या बनको बटतौ 
खाय हो ।[वृषभान. ॥११॥ अहो प्यारे गुजराती डॉकोतीया सो लेत ग्रहन 
में दान हो ॥ जो उनमेंके हौ सांवरे वृषभान बाबा राखें मान हो 
॥नैंदराय.॥१ २॥ अहो प्यारी जनम जनमकी हों कहा कहूँ तुम सुनौ सुबल 
सब साथ हो ॥ अशुभ लछिन ते शुभ करों तुम नेंकु दिखावी हाथ हो ॥ 
वृषभान. ॥१३॥ अहो प्यारे नव ग्रह कहीये दानके जाकी विधि जानें प्यौसार 
हो ॥ एक सोनों संक्रांतो और ऊँट भरे ननसार हो ॥ैंदराय.॥१४॥ 
प्यारी हों दानी बहु भाँतिकौ और जो कोई दानजु देय हो ॥ जोई जोई विधि करि 
देउँगी सोई सोई विधि करि लेय हो ॥ वृषभान. ॥१५॥ प्यारे तोई तनकारे 
भये और लै लै ऐसौ दान हो ॥ क्‍यों छूटौगे भारतें काहू तीरथहू नहीं न्हात हो 
॥नैंदराय.॥१ ६॥ प्यारी गौरज गंगा न्हात हों और जपत गायन कौ नॉँऊ 

हो ॥ परम पुनीत सदा रहों कछु लेत नहीं सकुचांउ हो ॥वृषभान.॥१७॥ 
अहो प्यारे दानलै दानलै लाड़िले कछु गाय बजाय रिझ्ञाय हो ॥ जैसी विधि हम 
देखिहें और तैसौई देहि मेंगाय हो ॥नंदराय.॥१८॥ प्यारी नट है नाच्यौ 
सॉवरी और विरद पढ़े जैसें भाट हो ॥ महूवरि में हेरी दई अरु मेंटि कुँवर मेरी 
नॉटहो ॥वृषभान.॥१९॥ प्यारे एक सखी दृय चोरिकें और जोरि दइ दृढ़ 
गॉँटि हो ॥ दंपति रति पेहेचॉनिके और गये मनमथ दल नॉंटि हो ॥ 
नँदराय.॥२०॥। प्यारी वे सखीयनमेंकों चलीं वे तौ चले हैं सखनकी ओर हो॥ 
पट दोउ छबिके छटा तन रहे हैं छबीले छोर हो ॥ वृषभान.॥२१॥ प्यारे 
घूँघट में अति झलमले और अति आवेसी नैन हो ॥ मुरि चितए त्योंही रहे थकि 
रहे रसीले बैन हो ॥नैंदराय.॥२२॥ प्यारी को लकुटी आड़ी कै और कौन 
कहि सकै बात हो ॥ रसही रस बस है गये और सुफल भये सब गात हो ॥ 
वृषभान.॥२३॥ प्यारे युवती अनेक सुहावनी और अति रस बढ़्यौ बिहार 
हो ॥ चतुरन मन दोऊ मिले और दास बली बलिहार हो ॥नैंदराय.॥२४॥॥ 
# राग गौरी & अहो विधिना तोपै अँचरा पसारि माँगों जन्म जन्म दीजै याही 
ब्रज बसिवो ॥ अहीरकी जाति समीप नंदधर घरी घरी घनश्याम हेर हेर हँसिवो 
॥१॥ दथि के दानमिस व्रजकी बीथिनमें झकझोरन अँगरअंगकौ परसिवों ॥ 
छीतस्वामी गिरिधरन श्रीविड्ल शरदरैन रसरासकौ बिलसिवौ ॥२॥ 

# राग गौरी ऋ गोरस बेचतही जु ठगी ॥ कहा करै आपन बस नॉही मनसा 
अनत लगी ॥१॥ खेलत बीच मिले नैदनंदन कालिंदी के तीर ॥ चितयी 
नेंक कमलदल लोचन मनमोहन वलवीर ॥२॥ और सखी बूझन लगी करत 
कौनकौ मोल ॥ परमानंद दासकौ ठाकुर मीठे तेरे बोल ॥३॥ 

# राग पीलु & दान मांगे री हो कान्ह वांसुरीवाला आई ब्रजबाला हो ॥१॥ 
हाथ लकुटिया कांधे कामरिया हो गौधनके रखवारा ॥आई.॥२॥ मोर मुकुट 
सिर तिलक बिराजै री हो पीतांबर वनमाला ॥कान्ह.॥३॥ “क्ृष्णजीवन 
लछीराम” के प्रभु प्यारे जीवनप्राण हमारा ॥४॥ 

# राग जैजेवंती & सांवरेकी दृष्टि मानों प्रेमकी कटारी ॥ लगत बिहालभई 
गोरसकी सुधन रही तनहीमें व्याप्यो काम मनमथ वारीये ॥१॥ मिल सखी द्ै 
चार बावरीभई ब्रजनार मेंनें याकों जान्यो नहीं कुंजको बिहारी है ॥ कुंडल मुकुट 
सोहे पीतांबर धारीये सांवरी सुरतपर सूर बलिहारीये ॥२॥ 

# राग श्यामकल्याण # अबही दान लेहूँ रस गोरसकौ देखियत है मुख 
लैनकौ ॥ जानतहों जू ऐसें और ठौर गीद रहे सूधे द्वै रहौ जू कापर करत रोस 
नैनकौ ॥१॥ छाँड़िदे पट नातर कहूँगी जाय नंदजू सों कथनियाँ कथत तू जो 
ग्वाल धेनकौ | कल्याणके प्रभु यशोदा आगें जाय कहीं बहोरि उत्तर न आवे 
त्रिय बेनकौ ॥२॥ 

# राग श्यामकल्याण # गारि दैहीं गारि हँसत गमारि रसगोरस दीयौ ढार ए हो 
ये मुरार ॥ बृंदावन मैँझार उन मोसों कीनी रार एक एककी दैहौं चारचार ॥१॥ 
अति लँगराई देतहै लंगर मोकों होत अबार ॥ जगन्नाथ कविराय के प्रभु माई 
मोही कान्हर कार ॥२॥ 

# राग श्यामकल्याण & लालन दान लीजै हो कर सब आज निवेरी ॥ यह 
मारग हम दिन आवें को करत नित झेरों ॥१॥ तुमतों चपल हटठीले ढोटा 
को न मानत कह केरौ ॥ श्रीविड्डलगिरिधर छबीले अंचल छाँड़हु वलि 
मेरौ ॥२॥ 

# राग श्यामकल्याण # कुँवर कान्ह प्यारे जान दै हो घर मोकों बहोरि सबारे 
ऐहों ॥ होत अबार श्यामघनसुंदर बनमें कैसे हों घर जैहों ॥१॥ दूध दही 
माखन आछी बिधि बहोत जतन करे लैहौं ॥ श्रीविद्ठनगिरिधरन छबिलो कुंज 
भवनमें पैहो ॥२॥ 

# राग श्यामकल्याण & अहो कान दान कैधौं बरि आई ॥ तुम न जनाई 
मगवारी कित आई ॥१॥ बहियाँ मरोरत हार तोरत कसि कंचुकी दरकाई ॥ 
सूरदास प्रभु गिरिधर नागर यहै बात कित पाई ॥२॥ 

# राग कल्याष # भैया हो घेरौ घेरौ हो ब्रजनारी जान जो पै नहीं पावै ॥ 

चली ये जात उत्तर नहीं देत लेउ छिनाइ मटुकिया सीसतें ढीठ देखियत भारी॥१॥ 
खरिक दुहाय गोरस लियें जात अप अपनें भवन ताकौ दान माँगत जैसें काहू लादी 
लोंग सुपारी ॥ गोविंद प्रभु आये अनोंखे नये दानी चलौ चलौरी बुलावत घरके 
लालबिहारी._ ॥३॥ 
# राग कल्याण & दिन दिन आईं गईं यह मग अब कछु नई ये ठठी ॥ जैसे 
हो तैसें राज करौजू सदा अपने व्रज तिहारे लाल लागिय दूरहीतें पण ॥१॥ 
अब कहा कहत सोई कहीयै लाड़िले कुँवरजू हमें तौ समुझ नाहीं वात अथग ॥ 
गोविंदप्रभु कहा अटपटी लटपटी चलिये चाल ऐसी को गिनैरी माई बड़ेई श्याम 
नग ॥२॥ 
# राग कल्याण # दधि न बेचिये हमारे कुल ए हो तुमसों सौ सौ बार करी 
नहियाँ ॥ जोपै दधि बेचियै तौ तुमते को लेवा है सुनि व्रजराज लाड़िले ललन 
कितब गहतहौ बहियाँ ॥१॥ खरिक दुहायें गोरस लियें जात अप अपने भवन 
ताकी दान माँगत कहा अब कहीये इनसईयाँ ॥ गोदिंदप्रभुसों कहत प्यारीकी 
सखी चलौ थू नेंकु बलिजाऊँ बैठी रानी जसोमति जहिंयोँ ॥२॥ 
# राग कल्याण & रसिककुँवर बलिजाऊँ लाल कहा मान मेरौ ॥ पैड़ेतें नैंक 
इत उसरो जू कौन टेव तिहारी कहाँ ते भयौ भट मेरी ॥१॥ जिहीं डगर दुरि 
दुरि फिरत सकल ब्रज सोई मोकों आनि भयौ घरी पल पल झेरौ ॥ गोविंदप्रभुसों 
औंह मोरि तृन तोरि कहत पियारी कौन सुभाव तुम केरी ॥२॥ 
# राग कल्याण & कुँवर कान्ह छाँड़ौ हो ऐसी बतियाँ कितब करत बरिआई॥ 
ज्यों ज्यों बरजत त्यों त्यों होत आगरे डगरमें रोकत नारि पराई ॥१॥ दूध 
दहीकौ दान कान कबहूँ न सुन्यौ तुमही यह नई चाल चलाई ॥ गोविंदप्रभुसों 
कहत प्यारीकी सखी अब ये बातें तुम्हेंई फबिआई ॥२॥ 
# राग कल्याण & अरी सांवरोसो ढोटा ठाड़ो याही बगरमें ॥ हाथ लकुटिया 
कांथे कमरिया रोकत आन डगरमें ॥१॥ दान लियेबिन जान नदेही बांह पकर 
डारत गागरमें ॥ कैसे कीजैये गोरस ले उलटी सखी सूरसी राधानगरमें ॥|२॥ 


२५६ दान के पद # राग अडानों # 

# राग अडानो & अहो कान्ह धीरी रे धीरी जाय कहूँ जसोदासों ॥ हों दि 
बेचन जात गोकुल तें निपट निकट आवै मेरे नीरो ॥१॥ कापर इतनी करत 
टकुराई कापर होत है तातौ सीरौ || धौंधीके प्रभु हों नीके जानत आखिर जात 
अहीरी_॥२॥ 

# राग अडानो # ये कनरा करत रार करूँगी पुकार कंसराय दरबार ॥ हों 
दि बेचन जात बूंदावन रोकी पराई नार ॥१॥ दि मेरी खाय मटुकीया फोरी 
उर तोस्बौ मोतिन कौ हार ॥ धोंधीके प्रभु तुम बहुनायक तुम जीते हम 
हार ॥२॥ 

# राग अडानो # काहे कों दांत अंगुरियां चांपत गिरिधर पिया हँसि कछुक कहो 
री ॥ हों पठई नव रंग लाडिले भलो सुन्यों तेरों जम्यो दह्यों री ॥१॥ वर 
बिनोद ठाढ़े मए जोव॒त देखत हि मन बिथकि रह्यो री ॥ “क्ृष्णदास! प्रभु कों 
भज भॉमिनी भर जोबन तेरों जात बह्यों री ॥२॥ 

# राग अडानो # आज नंद के नंदन सों ऐसेंई बढ़ गई रार री ॥ उन झटकी 
मेरी दधिकी मटुकीयां में वाही दीनी गार री ॥१॥ ललिता बीच परी झगेरे में 
दोऊ कर लेत उसार री ॥ उन उखटी मेरी तीन शाखकी में उखटी बाकी चार 
री ॥२॥ उनपें मेरी चूक बक्षाओ मोय ले पायन पार री ॥ राधाकृष्ण के 
झगरे 55 पक ष्णदास बलिहारी ॥३॥ 

# राग # अहो व्रजराजराई कौनें दान दीयो कौनें लीयौ ॥ यह मारग 
हम स्दाई आवत जात अब कछु नई यै चलाई॥१॥ जो पैं न जानदेई तौ 
चलोरी उलटि घर इनें तौ सबै फबी करत मनभाई ॥ गोविंद प्रभुके नयननसों 
नयना मिले चितैई चली कुँवरि मुसिक्याई ॥२॥ 

है राग कान्हरो & गिरिधर कौन प्रकृति तिहारी अटपटी सधन बीधिनिमें ब्रजवधून 
सूँ मारगमें अटकौ ॥ तुमतौ ठाठे दूले फिरतहो जु निश दिन हम गृहकाज करें 
कैसें बचबच निकसत तौऊ है ही जात भटकौ ॥१॥ दानदान कर राख्यौ कोनें 
धों दान दियौ झूठेई मारत गालपटकौ ॥ गोविंदप्रभु आये अनोंखे नये दानी ब्रज 
सुनरी सयानी चटमट कियैं मटकौ ॥२॥ 


दान के पद # राग कान्हरो # २५७ 
# राग कान्हरो ऋ दे हो लाल ईढुरिया मेरी ए हो निहौरी कीजत होत अबार॥ 
मेरे संगकी दूर जात बल कौन टेव यह तेरी ॥१॥ यद्यपि गामके ठाकुर सबके 
भामते तुम पैड़ेमें ब्रजबधू वन राखत घेरिधेरी ॥ गोविंदप्रभु रसमत्त परस्पर चलेरी 
जहाँ तहाँ कुँजगली अंधेरी ॥२॥ 
# राग कान्हरों ऋ समें छाँडि दधि बचन आई को है सुंदरि कौनें विधि ठाटी ॥ 
अहो नागरी गोवर्द्धन की बिन दीयें क्‍यों उतरे घाटी ॥१॥ रसिकराय चाख्यो 
चाहत हैं तेरी मटुकिया मीठी कै खादी ॥ मारत दान जात निशबासर कृष्णदास 
प्रभु यों कहि डाटी ॥२॥ 
# राग कान्हरो & कापर ढोटा नयन नचावत है कोऊ तिहारे बाबाकी चेरी ॥ 
गोरस बेचन जात मधुपुरी आय अचानक बनमें घेरी ॥१॥ सेंननमें सव सखा 
बुलाये बातही बात समस्या फेरी ॥ जाय पुकारों नंदजू के आगें जिन 
कोऊ छूवी मूटुकिया मेरी ॥२॥ गोकुल बस तुम ढीठ भये हो बहुते कान करत 
हों तेरी ॥ परमानंददासको ठाकुर बलि बलि जाऊँ श्यामधन केरी ॥३॥ 
# राग कान्हरो & काहेकों शिथिल कीये मेरे पट ॥ नंदगोपसुत छाँड़ि अटपटी 
बारबार बनमें रोकत बट ॥१॥ कर लंपट परसौ न कठिन कुच अधिक व्यथा 
तन रहे निधरक घट ॥ ऐसी विरुध है खेल तुमायै पीर न जानत गहत पराई 
लट ॥२॥ कहूँ नहीं सुनी कबहूँ नहीं देखी बाट परत कालिंदीके तट ॥ 
परमानंद प्रीत अंतरकी सुंदर श्याम विनोद सुरत नट ॥३॥ 
# राग कान्हरो & कापै दान पहरि तुम आये ॥ चलौ जु भले इनहीं पें जैये 
जिन हम रोकन तुमें पठाये ॥१॥ सखा संग ले लीने सैन दे फिरत रैनदिन 
बीधिन धाये ॥ नाहिन जानत राजा कंस है मारग रोकत फिरत पराये ॥२॥ 
लीने छीन चीर सबहिनके लै लै कुंज सघन तर आये ॥ सूरदास प्रभुके गुण ऐसे 
दधिके माट ले भू ढरकाये ॥३॥ 
# राग कान्हरो # जो यह दान माँगेगौ हो सखी सुन नंदकौ कुमार ॥ कर 
मुरली अधर धरें नदी यमुनाके तीर पर बिसरी गरेकी हार ॥१॥ मारग माँझ 


रपट दान के पद # राग कान्हरो #& 

रोक रह्यौ नंदसों करूँ पुकार ॥ तू जिन जान और गूजरी बाबरी गमार ॥२॥ 
कर विनती चतुर्भुजदास बूझत लागे बड़ी बार ॥ ए कान्ह घर जान दै हो हमें होत 
अबार_॥३॥ 

# राग कान्हरो # काहने न देख्यौ काहूने न सुन्यौ कान ॥ एसेहू कर उठावत 
मो हन जु दू ध दही लिये चाहत मेरे जान || १।। गो पसु ता लिये 
भवनमें री तापें कछु इनके आनकी आन ॥ गोविंदप्रभुसों कहत प्यारीकी सखी 
चलो यशोदारानीपें नातर सूधे देओ जान ॥२॥ 

# राग कान्हरो # छोड़ो मेरी मट॒किया मदन मुरारी ॥ कौनके रसरूप राँचे 
कोनके रसबस भये कौनसी दूतीके कहै दधि दीनौ डारी ॥१॥ कहा भयौ 
दिनचारतें भये आगरे बोलतहौ नहीं जीभ सँभारी ॥ धोंधीके प्रभु नंदकी कानि 
करूँ रहौ नातर दैहों गारी ॥२॥ 

# राग कान्हरों & सगरे पर दान लगत अति भारी ॥ मेरे दानकी बात बडी 
है काहूपै जाय है न सैंभारी ॥१॥ तुमही समझो और को समझे जिन गाँठ 
नवयुग धारी ॥ मेरी दान लागत गॉटनतर मोहि काहे सोंह तिहारी ॥२॥ 
कहा कहत ऐसी कौन जिन दान निवेरी सुधी चाल ॥ श्रीविद््लगिरिधरनलाल 
कहैं तुमहौ मेरी सब ग्वाल ॥३॥ 

# राग कान्हरो % तू को है, हों ब्रजराजकुमार, कहा कहतहौ, दान माँगत, 
काहेकौ, तेरे गोरसकौ ॥ कबतें लागत, जबतें तू दै, यामें कहा सुख, तेरे दरसको 
॥9१॥ यह न भली, भली सोई कहौ, परस न कर, करूँ रस बसकौ ॥ 
रसिकप्रीतम पिय बचन चातुरी आतुरी. करि लीनी भावत अंग परसकौ ॥२॥ 
# राग कानहरो & कापर ढोटा करत ठकुराई ॥ तुमते घाट कौन या ब्रजमें 
नंद हू तें वृषभान सवाई ॥१॥ रोकत घाट बाट मगर बनकौ ढोरत माँट करतहो 
बुराई ॥ निकस लैहौ बाहिर होत हौ लंपट लालच कीयें पत जाई ॥२॥ 
जान प्रवीन बड़े के ढोठा सुध तुम कहा बिसराई ॥ .परमानंददासकौ ठाकुर ले 
आलिंगन गोपी जाई ॥३॥ 


दान के पद # राग टोडी # २५९ 
# राग केदारों & मोहन मैं गूजरि बरसाने की मोसों नाहक माँड़ौ रार ॥ पाँच 
टकाकी कामर औडै तापर इतनौ गुमान ॥ गैयोँ चरावत बाबा नंदकी मो तें माँग 
दान ॥१॥ रत्न जटितकी हँदुरी और हीरा जड़िया क्रोड़ ॥ एक हीरा गिर 
जायगौ तेरी सब गायनकौ मौल ॥२॥ कृष्ण जीवन लछीरामके प्रभु प्यारे चरन 
कमल चितलाय ॥ नेंक चितै बलजाऊँ साँवरे विमल विमल दधि खाय ॥३॥ 
# राग केदारो & गुजरिया तू गर्व गहेली उत्तर नाहीं देत ॥ चलत गजगति 
गोरसकी माती अति रसरंग भरियाँ ॥१॥ दिनदिन दान मार गई है हमारी 
कबहूँ पालें नहिं परियां ॥ गोविंदप्रभु कहत सखनसों घेरी घेरो तब धाय अंचल 
धरियाँ. ॥१२॥ 
# राग बिहागरो # रहौ रहौ ढोटा यह करियै न लरिकाई ॥ मारग में लोग 
इतउत्तकों करिहें घहर चबाई ॥१॥ और हों जाती भवन आपने बेगिही सास 
बुलाई ॥ तेरी सासकों हम कहेंगे जो हमनें बात लगाईं ॥२॥ अहो कुँवर 
गम लड़ैते ग्वालिनि हँसि हैसि जाई ॥ श्रीवि्नगिरिधर माथेतें गागरि दई 
डरा ॥३॥ 
# राग टोडी & कहोजू दान लैहो कैसें हम तौ देव गोवर्द्धपपूजन आई ॥ कोऊ 
दह्यो कोऊ मह्यो माँखन जोरि जोरि आछौ अछूतो लॉईं ॥१॥ तुम्हें पहले कैसें 
दीजें कान्हरजू तुमें तौ सबै फबि करत मनभाई ॥ नंददास प्रभु तुमही परमेश्वर 
भये अब कछू नई ये चलाई ॥२॥ 
# राग टोडी & अब तुम ही लै लै गीदे हौ दान सोंह मोहि गोधन की गोपाल॥ 
तनक मथनियाँ औंधी जो देखों तौ कहा करूँ तिहिं काल ॥१॥ और ग्वालिसी 
मोहूकों जानत हौ करिहों तुमें बिहाल ॥ रामदास प्रभु जान देहु सब ग्वाल कहत 
हैं सो घर कैसें बचि है सुवन बजावत गाल ॥२॥ 
# राग टोडी # तें कहूँ देख्यौ री आली नंदकौ नंदन मठुकी झटककें पटक 
गयौ ॥ माँखनचोर चोर मन हर लीनौ नेकहुँ न डर कीनौ नट ज्यों उलटकें सटक 
गयो ॥१॥ मारग रोक रहत खोरनमें नैंन सैन दै अटक गयौ ॥ तानसेनके 


२६० दान के पद # राग टोडी # 

प्रभु माधुरीसी मूरति रस गोरस ले गठक गयो ॥२॥ 

# राग टोडी # ऐसे कैसें कहियतु ब्रजबधून सोई ते आये धों पिछौड़ी ।| बरबट 

रोकत मोकों करिहों कहा रिसाय को है बाबाकी लोंडी ॥१॥ दिन दिनकौ 

पैड्ोरी माई नहीं जानत कछु बातरी औंड़ी ॥ नंददास प्रभु वे त्रिय और जो नचाय 

सब तुम कीनी कनौंड़ी ॥२॥ 

# राग टोडी # माई दान कहा बात कहीं की आनि गहे बहींयाँ ॥ जो कछु 

कहौ सुनौ ताकौ उत्तर देहु कहा रे है मुँहचहीयाँ ॥१॥ किथों और ही धोखे 

भूलि जिन बोलत बोल मुख मोतनि नहींयाँ ॥ गंगाराम श्रीगोपाल और बालक 

नीकें करि निहारि दै खोजत आपु मनही महीयाँ ॥२॥ 

# राग टोडी & छाँड़ो मेरे अँचरा जिन गहौ ॥ बहुत बचतिहों बाबाकी सों 

अब अनबोले ही रहौ ॥१॥ भूले फिरत और के धोखें झूठी साँची जु कहौ॥ 

जिन बेलि पातौ नहीं विद्वल विपुल बिहारी फल चहौ ॥२॥ 

# राग टोडी % छाॉडि दे हो लाल दान कबकौ लगै तिहारी ॥ अंचर जिन गहौ 

नंदलाल तुम दधि मटुकी कित छोरौ ॥१॥ बहुत बेर मारग भाख्यौ ते अबके 

गहेन पाई छाँड़िही तब जब दान लैहों सारी ॥ चतुर बिहारी लेंहु दिन दिनकौ 

ईकटठौरी तबही जान दैहों कहत नंदकौ दुलारों ॥२॥ 

# राग टोडी # देखो देखौ सखी ओझत मटुकी ॥ गोरस ढोरि दीनौ अँचरा 

फारि डास्मौ लाज न आवत दैया कैसी धों झटकी ॥१॥ जो तें दान माँग्यौ तो 

मैं काहे दीनौ कहा भयौ जो या मारग में अटकी ॥ गुनरूप प्रभु तुम छाँड़ि देहु 

निकट जात हे सखी मेरे साथ की सटकी ॥२॥ 

# राग टोडी & कौन दान दानी को ॥ करन लागे नई रीत आए हो अनोखे 

जु दूध दही महि को अजहू नहिं जानी को ॥१॥ चलत हो बिचित्र चाल सुबल 

तोक कों चखाय काहु कों कहत गाढ़ो जम्यो काहु को कहत पानी को ॥ “नंददास' 

हि आसपास लटक रई कनक बेल ओहन की मटकन में सबहि उरु झानी 
॥२॥ 

# राग टोडी & छोटी मटुकीया मधुर ले चली री गोरस बेचन रसाल ॥ राग ठोडी ऋ छोटी महुकीया मधुर ले चली री गोरस बेचन रसाल ॥ हरबराई 
उठि आई प्रात तें बिथुती अलक अरू बसन मरगजे तैसि ये सोहति कुम्हिलानी 
माल ॥१॥ गेह नेह सुधि नेकु न आवति मोहि रही तजि मोह जाल ॥ औरे 
कहति और कहि आवति मनमोहन के परी ख्याल ॥२॥ जोई बूझत हैं री कहा 
या में कहति फिरति कोऊ लेऊ गुपाल ॥ “सूरदास” प्रभु के रस बस भई चतुर 
ग्वालिनी तनु मनु गति भई बिहाल ॥३॥ 
# राग टोडी # करन बोहनी में पाऊं नंदकिशोरपें ॥ गोरसके मीस रसही 
ठंढोरत यह रस कहां छिपाउं ॥१॥ गोरस मेरो घर ही बिकेगो काहेकुं वृंदावन 
जाऊं )! आसकरन प्रभु मोहन नागर जसुमति जाय बसाउं ॥२॥ 
# राग टोडी & ऐसो दान न माँगिये हो प्यारे ललना हम पै दियो न जाय । 
बन में पाय अकेली युवतिन बातें कहत बनाय । बार घाट ओघर जमुना तट मारग 
रोकत आय ॥१॥ कोऊ ऐसो दान लेत है कोने सिखये पढ़ाय । जो रस चाहो 
सो रस नाहीं गोरस देहों चखाय । औरन पै लै लीजे हो गिरिधर तब हम देहिं 
बुलाई ॥२॥ सूरश्याम कित परत अचगरी हमसों कुँवर कन्हाई ॥३॥ 
# राग कान्हरो & देत उराहनो लाज न आवत साख भरन गोपीजन आईं॥ 
माट भरे विश्राम लेत तें औचक आन करी ठकुराई ॥१॥ दियौ गिराय आपही 
सिरतें फोर माट दथि दुध बहाई ॥| बहत तें हाथ लग्यौ जो जाके बरजत रही त्यों 
लूल्यौ और खाई ॥२॥ ब्यारू करत झगरी आन्यौ कहा करतहौ लोग हँसाई॥ 
कुंभनदास गिरिधरन लालकों देख बदन तन नैन सिराई ॥३॥ 
# राग कान्हरो & व्यारु करत जननी पै मोहन राधे जू गोपीजन संग आई || 
बरजत काहे न जसोमति सुतकों दूध दही की लूट मचाई ॥१॥ देखी सुनी न 
आजलों ऐसी भली अनूठी सीख सिखाई ॥ कुंभनदास गिरिधरनलालकों नीकें 
दीजे अब समझाई ॥२॥ 
# राग कान्हरो & दूध दह्ौ लूटत बन बॉटत पीजै लाल घरही कौ ल्याई ॥ 
मीठौ मिलाय ठुहाय तायकें दान मानकौ लेउ अघाई ॥१॥ गोपीजन जसोमति 

के आगे कहत रही कछु मन सकुचाई ॥ कुंभनदास गिरिधर मुख देखत श्यामा 
द्वारही तें फिरि आई ॥२॥ 


दान के दिनन में मान के पद 


है राग बिहाग & नव किशोर नवल मृगनयनी नवल नेह तेरौ लाग रहौरी ॥ 
चल चलरी तोय स्याम बुलावत काहे न करत तू मेरौ कह्यौ री ॥॥१॥ सुन राधे 
एक बात छबीली आज माँग्यौ हरि तेरी महौ री ॥ छिन छिन विलंब करत 
काहेकों तेरी बिरह नहीं जात सह्यौ री ॥२॥ अधरबिंब राजत कर मुरली राधे 
राधे ऐसी नाम लह्यौरी ॥ आसकरन प्रभु मोहन नागर लेओ न प्रेम रस जात 
बह्योरी_॥१॥ 

# राग बिलावल # नंदनंदन दान निवेरत री ॥ राख रोकि दि समेत ग्वालिनी 
सखाबूंद प्रति टेरत ॥!१॥ जब उठि चलत प्रबल गोपीजन तब आगें उठि 
घेरत ॥ बाँधि जठर पटपीत ललित गति कर लै लकुटी फेरत ॥२॥ काहूके 
कुच भुज अंचल गहि सबहिनकौ मन फेरत। परमानँदप्रभु रसिकशिरोमणि मुसकत 
निरखत हेरत ॥३॥ 

# राग धनाश्री & गृह गृहतें आवत व्रजनारी ॥ धरि धरि मटुकी माथे ऊपर 
गजमोतिन माँग सवारी ॥॥॥ आभूषण सगरे रचि पहिरें और सुहाई 
पाटीपारी ॥ कंचुकी कसि लीनीजु हीये पर तन सोहत अंचल डारी ॥२॥ 
जुरि सब झुंड भई इकठोरी चंद्रावलि वृषभानदुलारी ॥ आओ तहाँ सब चलि देखें 
दान निबेरत हैं गिरिधारी ॥ सूधी चली गई बह नागरि आड़ी कीनी ललिता 
मुसिकान ॥ जाइ न कछू कहिहै हमसों काहे देत अटपटी बान ॥४॥ छाडौ 
नहीं दान बिनु लीनें भली बौहनी डै है प्रात )| दधिकी महुकी छीन सब लैहें 
काहे कौ अकुलात ॥५॥ उतर होत सब नंदनंदनसौ दान कहत काहे कौ 
नाम ॥ कौन दमनसो देहुँ लड़ैते रहत हमारे गाम ॥६॥ तुम जो चलावति 
एक दही की इहाँ लीजियत अँगर्जगकी दान ॥ तनकौ दान लेत सबहिनपै भरे 

हैं ऐसे ठान ॥७॥ दान देंन घरतें लै आवहुँ तब तुमरौ सब देहुँ चुकाई ॥ 
इतनी दूर तुम जाहु काहेकों तुमहीं पै सब देहुँ बताई ।|८॥ हमप कहा कहै 
किन हमसों हमहैं रीति परी तहोँ आईं॥ रीती नहीं झूठी सौ बोलत नखशिखलों 
हम भरि भरि लाईं ॥९॥ सो तुम कहो अहो नंदनंदन पैंड़े घाट पाइयत कैसें॥ 
काहे करत नॉँहि किशोरी दैवेकी दीसत है वैसें ॥१०॥ मठुकी उचक लई 
सिरपरतें करिकरि स्वाद लाल भल खाई ॥ चितवत हँसत कहत सबहीसों कहा 
मेल तुम ओट जमाई ॥११॥ आजहू जान देहु घर अपने नये नये अँचरा डारे 
फार ॥ तुमतौ बैठिही घर भीतर मनसों देखी क्‍यों न बिचार ॥१२॥ शिथिल 
भई सुनि बचन लालके सुखरस आज बढ़यौ बन माँझ ॥ श्रीविद्डलगिरिधरके 
ढिंगते निश भई घर आई साँझ ॥१३॥ 

# राग धनाश्री & नीकें दान निबेरत हो पिय लूट मचावत ॥ जिहिं त्तीय दाव 
पाय जुबती जन कछुक लगावत ॥१॥ कंचुकी कुच निहारि लाल गहि बाँह 
डुलावत ॥ करसों अलक छुवौ गिरिवरधर मुख चुमि चुमावत ॥२॥ यहि 
मारग आवतही देखत तबही उठि धावत ॥ कृष्णदास प्रभु कर ठाढ़ी लै नाम 
बुलावत. ॥३॥ 

# राग सारंग # राज भोग दर्शन # जीती हो चंद्रावलि मारि जीती हैं व्रजमंगल 
राधे जीती सुंदरि गोपकुमारि ॥१॥ हारे हैं व्रजराज लड़ैते रहे हैं सबनके बदन 
निहारि ॥ पकरौ पॉय कह्ौ करी मेरौ कहि रही जिय माँझ विचारि ॥२॥ 
पहेरौ हार इन्हें पहेरावी करौ कुंवर आपुन मन भाये ॥ श्रीविद्लगिरिधर सबहीकी 
गहि गहि भुजा हियेसों लाये ॥३॥ 

# राग सारंग * जमुना घाट रोकीहो रसिक चंद्रावलि ॥ हँसि मुसिक्याय कहति 
ब्रजसुंदरि छबीले छैल छाँड़ौ अंचल ॥१॥ दान निबेरि लैहों ब्रजसुंदर छाँड़ी 
अटपटी कित गहत अलकावलि ॥ करसों कर गहि हृदयसों लगाय लई गोविंद 
प्रभुसों तू रासरंग मिलि ॥२॥ 

# राग नट ऋ सांजना दर्शन # कुँवर कुँवरि आये दान निबेर ॥ लेत बलाय 

करत न्योौछावर अपने लालकौ श्रीमुख हेर ॥१॥ यह रस ऐसौई दिनदिनकों 
रह्मौ चंद्रावलि कुँवरि तिहारौ ॥ श्रीवि्डलगिरिधर संग खेलौ गिरिधर सबहिन 
प्रानपियारी. ॥२॥ 

# राग पूर्वी & को जीत्यौ किन मानी हार ॥ तुम हारे व्रजराज लड़ैते हम जीतीं 
उदैभान कुमार ॥१॥ और सब जीती फूफी हमारी हमहूँ तौ कछु लगत 
तुमारे ॥ तुम दानी हम दान चुकावत जीतनमें को बहुत जितारे ॥२॥ मेरौ 
दान लियें तुम ठाढ़ी तुमती जीतत बात बनाई ॥ श्रीविद्डलगिरिधरनलाल की 
ललिता होई ओर किन आई ॥झ॥। 

# राग गौरी # संध्या आरती # तुमसों को झगरे नैंदलाल ॥ चलो चलौ घर 
जाऊँ आपने इनतौ पकरी उलटी चाल ॥१॥ तुम रहौ घर बैठ आपुने हमतौ 
कहूँ न बैठनहार ॥ तुमरी जीत बहुत याही में बस करि लेत कछू पढ़ि डार॥२॥ 
बिगरत तुमें कहाबस मेरौ फिर फिर तुम मानौगी हार ॥ श्रीवि्डलगिरिधरनलाल 
तुम देखो बोली बचन सँभार ॥३॥ 

# राग बिहागरो & सैनमां & दान निवेरि लाल घर आये ॥ आरती करत 
नंदजुकी रानी और हँसि हँसि मंगल गीत गवाये ॥१॥ ऐसे बचन सुने मैं 
श्रवणन बड़े महरि के पूत कहाये ॥ फिरि फिरि राय बात हँसि बूझत हमकों कहौ 
कहा तुम लाये ॥२॥ लाऊँ कहा सुनों किन मोपै छीन छीन सबने दथि 
खाये ॥ श्रीविड्डलगिरिधरनलालनें बातन ही दोऊ बौराये ॥३॥ 

# राग बिहागरो & कुँवरकुँवरि आये दान चुकाई ॥ चुंबत बदन आय द्वारमें 
जसुमति रोहिनी लेत बलाई ॥१॥ लियें उठाय गोद अपनी में बैठी भवन में 
जाई ॥ पूछत को जीत्यौ को हास्बौ बोले मुरि मुसकाई ॥२॥ यह ब्योहार 
दान को ऐसौ मेरी राधिका उमग्यौ चाहौ ॥ श्रीविदलगिरिधरनलाल संग योंही 
खेलौ इने खिलाहौ ॥३॥ 

# राग धनाश्री & जान दे हों घर नंदकुमार ॥ सगरो दिन झगरेमें बीत्यौ यह 
देखी निपट भई है अबार ॥१॥ तब हँसिे कहत लाल सबहिनसों आज कठिन 

होत है जान ॥ काहेकों मोल तुम लीनौ और समझौों तुमारो ठान ॥२॥ दान 
देहु कहि नंददुहाई सबन बसाऊ मैं बनमाँह ॥ श्रीविद्डलगिरिधर सबहीकी हँसि 
हँसि पकरी बाँह ॥३॥ 

# राग धनाश्री # सब दि लीयौ लीयौ मटुकिया फोर ॥ औरकी और कहा 
कहा कहों सखी जैसी विधि बाँह मरोर ॥१॥ अति घन बनमें अकेली करि 
पाई नॉहि करति सहति हों होरी ॥ क्ृष्णदास प्रभु गिरिधरनकी अटपटी कौने 
लखी जात कहै तेती थोरी ॥२॥ 
# राग धनाश्री & सूधे न बोल कहा इतरानो ॥। या ब्रज में कौन तें कौन बड़ो 
कहा रंक कहा रानो ॥१॥ कोन टेव दिन दिन नित प्रति की तकत अंग 
बिरानो ॥ जोई जोई हाल किये कहि दे हों “अग्र स्वामि” रहे छानो ॥२॥ 
# राग सारंग & जान अजान सुजानसों मैं हैसि भूलें बात कहो ॥ हाथ दुह्ययो 
ओट जमायो लिये जात दही ॥ध्रु॥ रोक रहो मग नंदकों नंदन छ्वै गयो माट 
महीं ॥१॥ कोय कांन कांगरूकों पंडित के घर भूल गई ॥ अचरज एक 
सुनो सखी बिन नियरे नाव बहीरी ॥२॥ छांडत नाहिं लाल मेरो गोहन अपने 
खिरक गईरी ॥ चतुर बिहारी गिरिधारीलाल की यह टेव न बहीरी ॥३॥ 
# राग पूर्वी  मोहे बोलवो न चालवो बुलायबो न बोलवो जसोदाजु तिहारे कान्ह 
ऐसी गारी दीनी || दधिपें लगायो दान दिये बिन न देत जान ऐसी अटपटी बात 
तिहारे कान्हकीनी ॥१॥ खोर में मरोरी बांह मुकी झटकलीनी जानों कहाकीनी 
रा नवीनी ॥ अकथ कहानी बरजो न मानी व्रजपति रानी में तिहारी कांन 
॥२॥ 
# राग नट # लाल तुम मांगत दान कैसो ॥ छांडो बाट हम जेहें मोहन रोकत 
हों मग ऐसी ॥१॥ दूध दहीं को दान सून्यो कहीं देहो कहा कहोजू तैसो ॥ 
नंददास प्रभु गिरिधर सुत क्यों बोलत बोल अनेसो ॥२॥ 
# राग नट & जाओ जाओ गुजरिया झूठी ॥ लरिका मेरो घर खेलत हे कौन 
चोर बन लुंटी ॥१॥ माखन खायो मही ढरकायो उरमोतिन लर दूटी ॥ 
आसकरन प्रभु मोहननागर सर्वस्व दे ग्वालन छूटी ॥२॥ 

# राग सोरठ & नैन नचावत गुजरी उजरेगात भोंह खसत मानों डसे जात ॥ 
हर्यो लहेंगा केसर भीनी अंगिया सुहि सारी गोरेतन अति सुहात ॥१॥ कहारी 
कहों वाके अंगकी शोभा चंदहु देख मलिन व्हे जात ॥ हँस चितवन मोहे धोंधी 
प्रभु काहे लालन ललचाय ॥२॥ 
# राग कल्याण # अरे तेरी याही में बनआई ॥ यह मारग तुम रोक रहेत हो 
छीन छीन दघिखाई ॥१॥ तुम जानत हो घेरी हमने रही अपनी समदाई नंददास 
प्रभु तनक छाछ मैं निकस जात ठकुराई ॥२॥ 
सांझी के पद 

(भाद्रपद सुदी १५ से अमावस सांजना भोग आरती मां) 
# राग पूर्वी & आई हूँ अकेली साँझ साँझीके कुसुम लेंन भलौ मिल गयौ तू 
जात घर गायलै ॥ आयौ घनघोर मेह सूझत नहीं कछु गेह चुंदरी चटक रंग नीरतें 
बचाय लै ॥१॥ चपला चमक चकचोंधी ते डरत हों एरे निरमोही अंग संग 
क्‍यों न लगाय लै ॥ कहावत हौ सुजान कीजिये पै न मान यही है सयान कारी 
कामरी उढाय ले ॥२॥ 
# राग गौरी # चल वृषभान सुता सॉँझीकों आई हों देख फूल रहे फूल ॥ 
और सखी सब गई लशऋ#ती मोहि मिलीं कालिंदी कूल ॥१॥ हों पठई उन 
बोलन तुमकों आतुरगति आई हों दौर ॥ बेगि चलौ छिन बिलेंब करौ जिन वे 
सब चुनचुन लैंगी तोर ॥२॥ बरन बरन विविध भाँतके फूले कुसुम शोभा 
देत ॥ तजि स्वारथ हों अपनो आई भलौ मनावन तुहारे हेत ॥३॥ कहा 
तेरौ नाम कौन की बेटी अबलों हम देखी नहिं बाल ॥ कीनी भली भलें तुम 
आईं काज परायौ करत कृपाल ॥४॥ रूपरास दुति कांति कृपानिधि देखियत 
हैं तुम परम उदार ॥ या छबिकी पटतर कोऊ नाहीं कोटिक चंदा डारों वार॥५॥ 
बास नंदगाम है मेरौ स्थामा स्थामा सब कोऊ कहत ॥ तुव प्रताप वृषभान बांह 
बल बहुत बरस भये व्रजमें रहत ॥॥६। मैयासों मिस कौन बने हो तुम प्रवीन 

कछु करौ उपाय ॥ ले चल मोहि मिलवो रानीसों करूँ उन मन भायो दाव॥७॥ 
तब बोली राधा कीरतिसों तोहि मैया कोऊ बोलत द्वार ॥ बोल लेहु गृह काज 
करत हों ताहि बोलिये भवन मैंझार ॥८॥ तब स्थामा कीरति पै आईं देखतही 
मन रहौ लुभाय ॥ दे असीस नीके आदर कर ढिंग बैठारी मोद बढ़ाय ॥९॥ 
बूइयौ नाम काज कहा आईं कीरति बोली हित उपजाय ॥ स्यामा नाम कहत हैं 
मेरी तबहीं बोली मूदु मुसिकाय ॥१०॥ आई डार कुँवरि कर कंकण पायौ है 
रखवारे हाथ ॥ बीनत फूल काल्ह हम सबही राधा सहित हतीं सब साथ॥१ १॥ 
इन न रही सुध गिरत न जान्यौं हों रही इकटक नयनन तान ॥ अनबोली हैं है 
रही रानी यों मनमें नहीं जान पहिचान ॥१२॥ अब हों आज गई फूलनकों 
तब माली बोल्यौ यों माय ॥| आएरी कुँवरि सुता तू कहाँकी कहा ढूँढ़त हों देहु 
बताय ॥१३॥ मैं कह्यौ वीर गयौ एक कंकण राधा गई है काल्हकी डार ॥ 
तब उन कह्मौँ बोलि उन लावी ताकों ताहि नीके देहुँ संभार ॥१४॥ ततछिन 
अति आतुर उठ धाई काज करन हित तुम्हरे पास ॥ राजकाज ज्यों कछु बनि 
आवै बोल भलाई और न आस ॥१५॥ तब कर जोरि कह्मयौँ तुम हौ धन्य 
कीरति बोल कुँवरि दई संग ॥| अति आनँद बढ़यौ दुहुन मन फूले समात नहीं 
अंग अंग ॥१६॥ ललिता संग कुँवरिकि दीनी आवोगी उलट सब बेग ॥ 
स्यामा सब बिध तुम प्रवीन हौ तुम विश्वास सब तज्यौ उद्वेश ॥१७॥ लै संग 
जाउ आउ पौंहचावन तब घर जाउ आपने काज ॥ तुम निश्चित निधरक रहौ 
मनमें आऊँ लै अब सुखके साज ॥१८॥ पहुँचे जहाँ सथन गहेवरबन ललित 
लता द्रुम गहबर माँहि ॥ जान एकांत चाह चित क्रीड़ा तब प्यारी धर गेरेमें 
बाँहि ॥१९॥ देख्यौ स्थल प्यारी सुंदरवर चाहें हियेमें करन विनोद ॥ परसत 
अंग मदन व्यापत तब चितवत प्यारी श्यामाकोद ॥२०॥| ललिता ललित बचन 
हँस बोली ए छलिया पहिचानत नाहिं ॥ मैं तौ जान रही कबहीकी समझ रही 
मनही मनमौहिं ॥२१॥ क्यों न कही पहिलें सखी हमसों तुमही हमसों करत 
दुराव ॥ ऊपरतें अनखत ललितासों मनमें आनंद उपजत चाव ॥२२॥ ससमें 

बिरस क्‍यों करत लड़ैती यों बोली ललिता करजोर ॥ तब सुध बुध कैसेके रहिये 
जब विधिना लैहें चितचोर ॥२३॥ तिय पट पलट देहु हरि मोकों पिय प्यारी 
कीजै कल केलि ॥ कुसुम शैया ललिता रचि कुंजज आप भई इत उत दोउ 
मेलि ॥२४॥ कर ओली चोलीकी बीनन गई कुसुम ललिता बनमाँझ ॥ 
रति रस विलस निकस कुंजनतें पिय प्यारी आये लखि साँझ ॥२५॥ उत सब 
सखिन लखी ललिता जब हैँसत हँसत आई ता पास ॥ बूझत आज अकेली क्‍यों 
तूँ राधा छाँड़िकें करत बिलास ॥२६॥ यह पट पीत कौनकौ लहेंगा प्रकट 
जनावत बदन बिकास ॥ हम कहाँ कहत दुरावत हौ क्‍यों मेंटो भलें तुम मनन्‍्मथ 
प्यास ॥२७॥ तब ललिता टेरी मनमोहन आय घिरी सब व्रजकी बाल ॥ 
आलिंगन चुंबन दे हरिकों चोरी राधाकी नंदलाल |२८॥ मिल सब गईं लाजकी 
मारी इत राधा मन रही लजाय ॥ डलिया फूलनकी आगें धरि सब बिधि मिल 
लीनी बतराय ॥२९॥ अब घर चलौ बेर छ्ै जैहै तौ खीज बाबा वृषभान ॥ 
बहुरि सखीकौ भेख श्याम कर सखियन लै पहुँचे घर आन ॥३०॥ कीरति 
आई द्वार गान सुन अरघ दियौ अरु आरति बारि ॥ भवन माँझ लै स्यामा बोली 
ढिंग बैठारी कर बलहारि ॥३१॥ साँझ भई अब जिन घर जैयो रहियो सोय 
आज यहाँ रात ॥ सॉँझी खेल कीजिये व्यारू करजु कलेऊ जैयो प्रात ॥३२॥ 
शंक न करौ निशंक खेलौ घर अपनी तुम मनमें जान || कहत सबै बशकीनी 
कीरति नई सखी भइरी मनमान ॥३३॥ लीपभीत चंदन गोबर रचि चित्रित 
सौंझी धरी बनाय ॥ जो देखत सोई रहत चक्रत द्वै कहत और नहिं त्रिभुवन 
माँय ॥३४॥ धूप दीप नैवेध्य भोग धर करत आरती दोउ कर जोर ॥ चिरजीवो 
राधा श्री श्यामा हरें हरें यों कहें तृण तोर ॥३५॥ कीरति कहत करी अब 
व्यारु भूखी हो जो सबै सुकुमार ॥ सब प्रताप तिहारौ घर रानी अब जैहै बहु भई 
अबार ॥३६॥ भलो भद्र सिदौसी अईयो भुवन तुमारे तें उठि भोर ॥ दै 
असीस सब चलीं सखी घर बिहरत दंपति संग बरजोर ॥३७॥ लरियो जिन 
राधा श्री श्यामा तुम सोय रहौ मेरी पलक डार ॥ ललिता पानीको ढिंग रहियो 


सांझी के पद & राग गोरी २६९ 
कीरत सोई अपने दरवार !॥३८॥ सुरत केलि सब विधि सुख लूट्यौ मिसहि 
मिस दोऊ परम विचित्र ॥ केतिक बुद्धि श्रुति पार न पावत बरन सकै को 
अगणित चरित्र ॥३९॥ भोर भयौ जाये नरनारी सब जाग्यौ बरसानौ गाम॥ 
करन कलेऊ कीरति टेरत राधा श्यामा ले लै नाम ॥४०॥ आलस भरे उनीदे 
दोऊ लेत जूंभाय अंग अकराय ॥ बदन पखार उठाय सेजतें अति हितसों भोजन 
करवाय ॥|४१॥ पेंडू पाँच पहुँचाय द्वारतें ललितासों कही यों पहुँचाय ॥ 
चिबुक परस सिर पर कर फेर्थों घर पठई श्यामा समझाय ॥४२॥ पूरन पुन्य 
फले ललिताके पहुँचावन मिस पायौ लाव ॥ मानों कसौटी कसत कनककों देखत 
को पायौ है दाव ॥४३॥ त्रिय वागौ पायो नौछावर आई उलटि घर रिज्ल 
रिझ्ञाय ॥ इत जसुमति सुतकों बूझत जब कहत बात मोहन समुझाय ॥४४॥ 
नयन सजल भरभर कर मीड़त बिगरी यों कहि तोतरे बोल | मैया हम न बसेंगे 
ब्रजमें त्रजवासिनी मद मत्त अलोल ॥४५॥ गोपीजनकौ कृष्ण अति वल्लभ 
गहि बाँध्यौ कर माखनचोर ॥ उपज्यौ हास सुनत सुत बतियाँ उर लायौ कर प्रान 
अकोर ॥४६॥ मेरे लालकों जो कोउ बाँबे बाँघूँ ताहे कोटिक बार ॥ चिरजीवी 
रसिकनकी जीवन पीवत नंद यशोमति जलवार ॥४७॥ 

# राग गोरी ऋ श्रीवृषभान लड़ेती गाइयें कीरति कुल मंडनवाल हो ॥ 
सोनेकीसी बेलिहो प्यारी चंपेकीसी माल हो ॥१॥ हंसगमनी मृगलोचनी शोभित 
सहज सिंगार ॥ चमकत चंचल चीकने सिर सटकारे बार ॥२॥ पूँघ॒स्‍ारे 
बारन ऊपर शोभित सुंदर साल ॥ चंदके फंद परे अहिनंदन उरझे कंचन जाल 
॥३॥ अतलसकौ लहेंगा कटि गाढ़ौ दरियाई की अँगिया पीत ॥ उरज सुभट 
कंचनकवच सजि आये रति रणजीत ॥४॥ कृश कि केहरि देखिदुरै हरि जेहर 
तेहर पाय ॥ गजगमनी कमनी अवनी रबनी रति लेत बलाय ॥५॥ कर चूरौ 
ललकै झलके पलके न लगै छबि देख || अँगुरिन मुँदरी पोंहांची गजरा बाजूबंद 
विशेख ॥६॥ चंपकली चौकी चमकै दमके दुलरी पिय पोति ॥ चितकों लेत 
चुराय चाहिकें बदन चंदकी जोति ॥|७॥ अरुण अधर दमकत दशनावलि श्याम 

चपलता सार ॥ कमलकोशमें बैठी पंगति मानों भृंगकुमार ॥८॥ बेसर को 
मोत्ती लटके मटके खटके प्रिय प्रान ॥ श्रवन बनी रुचि मनी कनककी तनक 
तरकुली कान ॥९॥ पियतृखमोचन रतिर्स रोचन चंचल लोचन नार ॥ कुँवर 
किशोर चकोर चेंहें टुबा पढ़त चंद चटसार ॥१०॥ अलिकुल गंजन रतिरसरंजन 
नयनन अंजन दीन ॥ क्रीड़त सुधा सरोवर महियाँ मानो मनसिजके 
मीन ॥११॥ समर सहायक नवरस नायक सायक घायक नयन ॥ कुँवर 
कुरंग सुरंग कमल काननसों ठानत टैन ॥१२॥ कारी झपकारी भारी बरुनी 
बरनें कवि कौन ॥ भ्रोंहें सुठि सोहें मोहैं मानो हावभाव के भौन ॥१३॥ 
शुभ बिरियाँ दुपेहेरियां के फूलनकी बेंदी दीनी भाल ॥ इंदुबधू मानों नवलचंदकों 
आय मिली ततकाल ॥१४॥ शीश फूल सोहै मोहै बनी तनक कनककी 
आड़ ॥ चिबुक चारु मुसिकाय हँसत जब परत कपोलन गाड़ ॥१५॥ यह 
विधि छबि अगाधा साधा राधाजू सखियन माँझ || बिटियाँ बहुत जो गोपनकी 
संगखेलत सांझी सांझ ॥१६॥ गोधूलकी बिरियाँ डलियाँ फूलनकी ले चलीं 
हाथ ॥ बीनत फूलन यमुना कूलन श्यामाजूके साथ ॥१७॥ एक लिये 
ओली चोली पर चाप चिबुकतर चीर ॥ फूलन तोरत तनहिं मरोरत जहाँ भ्रमरनकी 
भीर ॥१८॥ एकन लै लावन्य ललित पटकी अटकी कटि छीन ॥ रमक 
. झमक पल्‍्लव नवाय चढ़ बीनत फूल प्रवीन ॥१९॥ कुंदी कुंद करन कोमल 
निरवारत बाला बेलि ॥ ललित लवंग लता बनिता पर रहे झूमका झेलि ॥२०॥ 
जाई जुही केतकी निवारी चमेली रायबेल ॥ फूलन की कर गेंदुक बाला बनमें 
खेलत खेल ॥२१॥ बौरसरीके फूलनकी नकफुली बनावत एक ॥ श्यामा 
अभिरामा सुख धामा खेलत खेल अनेक ॥२२॥ तिहिं छिन कुंजबिहारीजू दुरि 
देखत कुंजनओट ॥ रहे हैं चित्र कैसेजु चितेरे लगी टृगनकी चोट ॥२३॥ 
कियौ सखीको रूप लालने भर गुलाबदल गोद ॥ त्रियारूप धर दरशन दीनों मनमें 
मानत मोद ॥२४॥ निरखि निरखि वृषभान नंदिनी बोली बचनरसाल ॥ 
सब सिंगार सोहै मोहै तू को हैरी नवबाल ॥२५॥ तू क्‍यों फिरत अकेली हेली 

यह बन यमुना कूल ॥ नंदगाम घर साँझी को हम बीनन आईं फूल ॥२६॥ 
उत्कंठित वृषभान नंदिनी कंठ भुजा उरमेल ॥ आज अबार भई साँझीकों तू संग 
हमारे खेल ॥२७॥ सखी लईं सब बोल बोल गौरंभन धुनि सुनि कान ॥ 
बड़ी बार घर जैहैं तो खीजैं बाबा वृषभान ॥२८॥ चंदा चंद्रभगा चंद्रावलि 
चंचलनयनी चली धाम ॥ बहुत फूल बीनै हैं भटू री पूजे मनके काम ॥२९॥ 
कमल फिरावत गीतजो गावत आवत घर ब्रजबाल ॥ फूलनकी कर गेंद लकुटिया 
फूलनकी उरमाल ॥३०॥ माय धाय उर लाय लई कीरतिजू परमप्रवीन ॥ 
अरग बढ़ाय लई घर भीतर आप आरती कौन ॥३१॥ म्गमद चंदन केसरसों 
श्यामाजू लीपी भींत ॥ कामधेनु के गोबरसों रचि साँझी फूलन चीति ॥३२॥ 
धूप दीप धरि भोग अमृतरस आप आरतौ उतारि ॥ गावत गीत पुनीत किशोरी 
श्रीवृषभानकुमारि ॥३३॥ करव्यारू सब संग खेलि चली अपने अपने धाम॥ 
श्यामाजू और नवल सखी सुख लूठ्यौ चारयौ जाम ॥३४॥ त्रिय बागौ ललिताहिं 
दीयौ श्यामापति सुधर सुजान ॥ रसिकरूप धर केलि करी सुखसागर प्रानन 
प्रान ॥३५॥| शरद निशा सुख यह विधि राधा माथौजूनित्यबिहार ॥ शोभापर 
बल जाय श्यामघन अवलोकत सुखसार ॥३६॥ 
# राग गौरी ह सबमिल आईं लाड़िली वृषभान नृपति के द्वार हो ॥धृ.]॥ 
सब मिल आय कट्ौ कीरतिसों देहु लड़ेती संग | बनमें फूल बिराज रहे हैं खेलन 
सौंझी रंग ॥१॥ यह सुन कीरति बोल कुंवरिकों उबटिन्हवाई प्रीति ॥ अँग 
अँगोछ फुलेल केश बिच पाटी पारी चीति ॥२॥ बेनी सुरंग गूँथि माँगमें सेंदुरभरी 
बनाय ॥ बाँयें सीसफूल इत चंदा बिच लटकन लटकाय ॥३॥ टीकी 
कमलपत्र काजर दै बेसर चिबुक बिराज ॥ खुटिला खुभी और टेढ़ी बेंदी झूमक 
साज ॥४॥ कंठसरी तिमनी ठुलरी चंपकली हार हमेल ॥ मुलकट अँगिया 
बाँह बिजोंढे बाजूबंदन पेल ॥५॥ चूरी गजरा कंकन पोंहोंची हाथ साँकरा 
मुँदरी ॥ कदि लहेंगा सारी फुफुंदी बाजत किकिणी सगरी ॥६॥ पग नूपूर 
पायल जेहर अनबट बिछिया पगपान )| यह सिंगार कर चली लड़ैती सब मिलि 

गावत गान ॥७॥ बनमें बीनत फूल हरखसों डलियों सोहे हाथ ॥ फूलगेंदकों 
आये लालन सखा न कोऊ साथ ॥८॥ खेलत गेंद परी इन बीचन प्यारी लई 
उठाय ॥ लालन आय गेंद माँगत हैं ललिता कह्यौ समुझाय ॥९॥ अब तो 
गेंद न पैहो लालन चतुराई के मूल ॥ पूछत लाल सबै क्‍यों आईं बनमें बीनन 
फूल ॥१०॥ कहो लड़ैती साँझी धरिंहें फूल सबै लै चीति ॥ लाल कहा 
मोहि आछी आबै देखो मेरी रीति ॥११॥ सबन कह्मौ कैसें लै चलियें एकन 
कह्यौ उपाय ॥ पेहेरावा आभूषन सारी करीयें सखी सजाय ॥१२॥ सबै 
हरख सिंगार किये मिल चलीं आपने गेह ॥ नामधस्थौ श्यामाजू इनको तब बाँह 
परस्पर देह ॥१३॥ ललिता चंद्रभागा व्रजमंगल मैना नयना रूप ॥ करुणा 
मोहा कुमुदा रत्ना लोभा ललना अनूप ॥१४॥ रंभा कृष्णा दुर्गा ध्याना रूपा 
हरखा नाम ॥ रंगा हंसा दामा प्रेमा ज्ञाना जुहिला भाम ॥१५॥ चंपा बहोला 
सुमना नीला हीरा मुकता प्यारी ॥ कुंजा अमला समला विमला चंद्रावली सुकुमारी 
॥१६।॥ तारा कमला अमला यमुना वृंदा नंदा नारी ॥ अबला शीला सुखिया 
प्रमुदा नवला सुमति बिहारी ॥१७॥ चतुरा कामा रसिका श्यामा राधा ले घर 
आईं ॥ एक वेश एक रूप सबनकौ देखत रही लुभाईं ॥१८॥ गावत आवत 
सब मन भावत आरती कीरति साज ॥ पूछत कह्मौ लड़ैती यह को जोरी भली 
विराज ॥१९॥ बीनत फूल यह मैं देखी पूछी इनकी बात ॥ नंदगाममें बास 
बसत है श्यामा नाम कहात ॥२०॥ इनमें एक बड़ो गुण मैया जानत साँझी 
चीति ॥ मन हरखित कीरति तब बोली खेलों सब मिलि प्रीति ॥२१॥ 
मुठिया वार आरती बारी भीतर गई लिवाय ॥ भीति लीप चंदनसों छिरकी साँक्ी 
घरत बनाय ॥२२॥ धूपदीप नैवे्य धस्थौ पुनि आरती करत सँवारि ॥ कीरति 
कह्मौ बियारू कीजै भूखी हो सुकुमारी ॥२३॥ भोजनकर सब हाथ पखारे बीरा 
रा देत ॥ बीरा लै कह्मौ हम घर जैहैं कीरति कह्मौ सुहेत ॥२४॥ श्यामा 
तुम जिन जाहु दूर घर यहाँई सोवो रात ॥ औरनसों यों कह्मौ बेगिही आवोगी 
उठ प्रात ॥२५॥ वे तब गईं रही है श्यामा खेलत चोपर रंग ॥ जीत परस्पर 

होत दुहुनकी राधा श्यामा संग ॥२६॥ एक सेज पौढ़े तब दोऊ उठे प्रात 
अरसाय ॥ वेऊ सब आईं तिहिं अवसर निरख सबै मुसिकाय ॥२७॥ 
सौँझी डलिया में धर लीनी गावत चली सुभाय ॥ डलिया यमुनाजल पधराई सब 
न्हात सुख पाय ॥२८॥ लाल कह्यौ अब हम घर जैहैं मैया जानतनाय ॥ 
यों कहि आवत जसुमति देखी रूखे भये लजाय ॥२९॥ जसुमति पूछत रात 
कहाँ रहे लालन कही बनाय ॥ दौरी गाय गयौ त्ा पाछे गोवर्द्धन लियौ 
बुलाय ॥३०|| आछे फल लै मोहि खवाये सोय रह्मौ ता पास ॥ द्वारकेश 
प्रभुकी बतियाँ सुन जसुमति आयो हास ॥३१॥ 

# राग गौरी # कीरति कुल मंडन गाईयें वृषभान नृपतिकी बाल हो ॥ कंचन 
तन सोहै मोहै उर पहेरें मुक्तामालहों ॥१॥ सखी बूंद सब आय जुरीं वृषभान 
नृपति के द्वार ॥ बीनन फूल चलो बन राधे नवसत साजसिंगार ॥२॥ यह 
सुन कीरातिजु हँसिकें प्यारीकों कियौ है सिंगार ॥ कबरी कुसुम गुही है मानौ 
उड़ुगणकी अनुहार ॥३॥ शीशफूल जिम चंद विराजत शोभा कही न जाय॥ 
कोटि चंद वारों मुसिकन पर काम रहौ मुरझञाय ॥४॥ बंक बिराज रहे भूकुटी 
तट खुटिला श्रवनन पास ॥ यों लपटाय रहे दोऊ जनु नयन दरशकीआस।॥५॥ 
करनफूल झूमक अरु बंदी लटकन बेंदि लिलार ॥ नकबेसर मोती अति सोहै 
लटकन परम सुढार ॥६॥ मुखही तमोल अधर अरुनाई दशन लसन अति 
सार ॥ चिबुक बिंदु मधुकर सुत मानौ बैठ्यौ आसन मार ॥७॥ अंजन ऊपर 
खंजन वारों नयन चपलता मीन ॥ कीरतिजू छबि निरखि निरखिकें दीठदिटौना 
दीन ॥|८॥ चौकी चमक तिमनियाँ दुलरी चंपकली उपहार ।! बाजूबंद पछेली 
चूरी कंकन गजरा चार ॥९॥ पोंहोंची रत चौक और मुँदरी नखभूषण छवि 
देत ॥ श्रीकर कमल बिराजत मानो उड्डगण चंदसमेत ॥१०॥ श्रुद्रघंटिका 
कटि तट राजत जेहरि नूपुर पाय ॥ अँगुरिन बिछिया अनवट सोहें शोभा कही न 
जाय ॥११॥ हरे कसबकौ लेहेंगा सोहै कंचुकी केसरि अंग ॥ सारी सुही 
रैंगी है मानों गुलाबॉसके रंग ॥१२॥ कर सिंगार कह्मौ कीरतजू जाउ लड़ैती 

साथ ॥ अली यूथमें चली परस्पर फूलन डलिया हाथ ॥१३॥ चलत चाल 
मराल बाल श्रीराधाजू सखियन माँझ ॥ बीनत फूलन यमुना कूलन खेलत 
सॉझीसाँझ ॥१४॥ जालरंध्र देखत है मोहन दृष्टिपरी ब्रजवाल ॥ त्रियारूप 
कियो है तबहीं आय मिले ततकाल ॥१५॥ छबि निरखत वृषभान डुलारी 
बहुत करी मनुहारि ॥ बीनत फूल अकेली हेली तू को है सुकुमारि ॥१६॥ 
कौन गाम बसति हो सुंदरि कहा तिहारी नाम ॥ आज अबार भई है प्यारी चलो 
हमारे धाम ॥१७॥ नंदगाममें बास बसति हूँ साँवरी मेरौ नाम ॥ साँझी मिस 
आई हों या बन पूजे मनके काम ॥१८॥ सौनजुही चमेली चंपा रायवेलि 
अरुबेलि ॥ गुलाबॉसकी गेंद लिये कर करत परस्पर केलि ॥१९॥ कमल 
कनेर केतकी निवारौ सेवती सदा गुलाब ॥ गुलतुर्रा सदा सुहागिन फूलनकी भरि 
छाब ॥२०॥ ललिता चंपकलता विशाखा स्यामा भामा जेह ॥ चंद्रभगा तुंगा 
चंद्रावलि राधा माधव नेह ।!२१॥ ठौर ठौर सब कहत सखिनसों चलौ भटू घर 
जाँह ॥ स्थामाजू अरू नवल सखी दोऊ गेह परस्पर बाँह ॥२२॥ सौंधे सानि 
मध्य चंदन मिल करत केलि मनभाये ॥ निरख देव दुंदुभी बजावत पुष्पन वृष्टि 
कराये ॥२३॥ फूल गेंद सबहिन लियेैं कर गावत साँझी गीत ॥ गजगति 
चाल चलत ब्रजसुंदरि बढ़ी परम रस प्रीत ॥२४॥ चहुँदिशि तैं सब आय जुरीं 
वृषभान नृपतिके द्वार ॥ कीरतिजू तब करत आरती राई लौन उतार ॥२५॥ 
कीरति बिहँसि कही मूदुबानी लली चली यह कौन ॥ प्यारी कह्मौ नंदगाम बसति 
हैं खेलन आई भौन ॥२६॥ केसर चंदन अगर अरगजा मृगमद कुंकुमगार॥ 
कामधेनुकौ गोबर लैकें साँझी धरत सँवार ॥२५॥ धूप दीप कर भोग धस्बौ 
आरती करी है बनाय ॥ माँगत सीख सबै व्रजबाला हाथ जोर शिर नाय ॥२८॥ 
ब्यारू आज करौ मिल हाँहीं राधा जूके साथ ॥ कीरतिजु यों कहत सबनसीं परसूँ 
अपने हाथ ॥२९॥ कर व्यारु ग्रह गईं सहेलीं रह्मौ खेलनकौ रण ॥ कमल 
सेज पर पौढ़े दोऊ मिल साँवरी राधा संग ॥३०॥ कहा कहूँ कछु कहत न 
आवै प्रभुकौ यही स्वरूप ॥ त्रियाबसन ललिताहीं दीये कीये हैं निजरूप ॥३१॥ 


सांझी के पद # राग गौरी & २७५ 
बरनों कहा यथामति मेरी रसना एक बनाय | हरिदासप्रभुकी यह शोभा निरखत 
मन न अघाय ॥३३॥ 

# राग गौरी # श्याम सनेही गाइयै यातें श्रीवृंदावन रज पाइयै हो ॥भश्रु.॥ 
राधा जिनकी भामती कुंजन कुंजन केलि ॥ तर तमाल ढिंग अरुझी मानों लसत 
कनककी बेलि ॥१॥ महामोहनी मन हस्यौ रसबस कीने लाल ॥ कुचकलशन 
पर मन मल्यौ लट बाँध्यौ मैन मराल ॥२॥ नयन सैन दै तन बेध्यौ मन बेध्यौ 
कल गान ॥ अंजन फंदन कुँवर कुरंगन चलें दोऊ श्रौंह कमान ॥३॥ 
नकबेसर बड़सी लगी चित्त चंचल मनमीन ॥ अधर सुधा दै बेधियौ चकृत किये 
आधीन ॥४॥ अंग अंग रसरंगमें मगन भये हरि नाह ॥ व्यास स्वामिनी 
सुख दियौ पिय संगमें सिंधु प्रवाह ॥५॥ 

# राग गौरी ऋ सखियन संग राधिका बीनत सुमनन बनमाँह ॥ सौाँझी पूजनकों 
आतुरही ठाढ़े कदंब की छाँह ||१॥ सखी भेष दे मोहनकों लै चली आपने 
गेह॥ पूछी कीरति यह को सुंदरि तब कह्यौ मेरी सनेह ॥२॥ सौाँझी खेल 
बिदाकर सबकों दोऊ पौढ़े सेज मझार ॥ सगरी राति सूर के स्वामी बसि सुख 
कीयो. अपार ॥३॥ 

# राग गौरी # राधाप्यारी कह्मौ सखिनसों साँझी धरौ री माई ॥ बिटियाँ बहुत 
अहीरन की मिल गईं जहाँ फूल अथाई ॥१॥ यह बात जानी मनमोहन कहो 
सबन समुझाय ॥ भैया बछरा देखें रहियों मैया छाक धराय ॥२॥ ऐसें कहि 
चले श्याम सुंदरवर पोंहोंचे जहाँ सव आई ॥ सखीरूप है मिले लाड़िले फूल लिये 
हरखाय ॥३॥ करसों कर राधा संग शोभित साँझी चीती जाय ॥ खटरसके 
बिंजन अरपे तब मन अभिलाष पुजाय ॥४॥ कीरतिरानी लेत बलैया विधिसों 
विनय सुनाय ॥ सूरदास अविचल यह जोरी मुख निरखत न अघाय ॥५॥ 
# राग गौरी & सखियन सँग राधिका कुँवरि बीनति कुसुम दलियाँ ॥ एकही 
बानिक एक वेश क्रम स्यामबालके हाथन रैंगीली डलियाँ ॥१॥ एक अनूपम 
माल बनावत एक परस्पर बेंनी गूंधत शोभित कुंद कलियाँ ॥ सूरदास मदनमोहन 
आय अचानक टठाढ़े भये मानी हे रैंगरलियाँ ॥२॥ म 

है राग गोरी # मुरलीवारे सारे नेंक मारग मोहि बताव रे ॥ संग न सहेली 
फिरों अकेली कित नंदीसुर गाँव रे ॥१॥ भूलि परी संकेत सघन वन हों अबला 
कित जाऊँ ॥ मृगनयनी के बचन सुनत ही आय मिले तिहिं ठाऊँ ॥२॥ 
मारग मिले अंक भरि भेटे भलौ बन्यो है दाऊ ॥ कहि भगवान हित रामराय प्रभु 
राधारमन जाकौ नाऊँ ॥३॥ 

# राग गोरी ऋू छवबरीयाँ बाँसकी फूलें फूल भरी ॥ कबहुंक कटि पर कबहुंक 
कर पर, कबहुंक सीस धरी ॥१॥ ढॉक ढक लई नीके पीयरे पट, शोभत 
जात न डरी ॥ धोंधीके प्रभु बोलन आवत, काहु बात अचगरी ॥२॥ 

# राग हमीर & लाड़िले गुमानी देखत द्रगन अघानी ॥ कुसुम कली हों बीनन 
आई सघन लता अरु झानी ॥१॥ सोंधे सारी कमल बदन पर मधुप करत 
नकवानी ॥ प्रभु कल्याण गिरिधर छवि निरखत बालत्रिया छतिया 
सियरानी ॥२॥ 

# राग हमीर # पूजन चली री साँझी शुभघरी शुभदिन शुभ महुरत रात ॥ 
चंचल चपल चपलासी डोलत चंपे जैसो गात ॥१॥ अपने अपने मंदिर तें 
निकसी दीप लिऐं सब हाथ ॥ धोंधीके प्रभु तुम बहों नायक सब सखियनके 
साथ ॥२॥ 

# राग हमीर # केसर फूल बीनत राधा गोरी ॥ भोरी संग सहचरी बारी ॥ 
जिनके अंग सुगंध केसर की अरु केसररंग सारी ॥१॥ जिनके तन वरन 
केसरकौ केसर पखुरी अंगुरिन पर बारी ॥ नख प्रतिबिंब देख केसरको भूल गई 
सुध सारी ॥२॥ बनही बन आये गिरिधर जहाँ बिहार करत सुकुमारी ॥ 
जीवन गिरिधर सखी रूप धरि केल करत मनुहारी ॥४॥ 

# राग हमीर # पूजवत सांझी कीरत माय ॥ कुंवर प्यारी राधा कों लाड़ 
लड़ाय ॥ अरच चरच चंदन बंदनलै फूलमाल पेहेराय | बिबिध मधु मेवा भोग 
घराय ॥१॥ बोली वहै डोली घर घर तें ओलीन भर भर देत सुहाय ॥ कंचन 
थार उतार आरती होंसन लागत पाय ॥ ललीके भाग सुहाग मनाय ॥२॥ 

# राग खमाच #% साँझी भली बन आईरे ॥ श्रीराधे बुखभानलली || बरन 
बरन फूल बीनकें ॥ अपने हाथ बनाईरे ॥१॥ नंदगामतें सखी भेखले आये 
कुंवर कन्हाईरे ॥ पुरुषोत्तम प्रभु की छबी निरखत ॥ नैन निरखि 
सचुपाइरे ॥२॥ 
# राग खमाच # आली होजु अकेली अलबेली कुंजन में फूल तो चमेली चुनवेकों 
जाय जूटीरी । बीच मिले नंदलाल कीनो मोसों ऐसो ख्याल भइ्टरी बेहाल मोत्तीमाल 
ले छुटीरी ॥१॥ करन सों करगहे बंगरी फुटीरी कामगेल बनमें लुंटीरी ॥ 
नंददास प्रभु पिय मिलेरी डगर आये पहले प्रीत हुती अब जाय तुटीरी ॥२॥ 
# राग जंगलो & अरी तुम कौन हौरी फुलवा बीनन हारी ॥ नेहलगन कौ 
बन्यौ बगीचा फूल रही फुलवारी ॥१॥ मदनमोहन पीय यों बूझत हैं तू कोहै 
सुकुमारी ॥ ललिता बोली लालसों यह वृषभान दुलारी ॥२॥ या बनमें हम 
सदा बसतहैं हमही करत रखवारी ॥ बिन बूझें तुम ५,लवा बीनत जोबन मद 
मतवारी ॥३॥ ललित बचन सुन लालके सब रीझ रहीं व्रजनारी ॥ सूरदास 
प्रभु रस बस कीनी बिरह बेदना टारी ॥४॥ 
# राग जंगलों & फुलवा बीनन हों गईरी जमनाकूल कुसुमन की भीर ॥ उरझ 
रह्मौ अरनी की डरीयाँ तिहिं छिन मेरी अंचल चीर ॥१॥ तब कोऊ तहाँ 
अचानक आयी मालती लता सघन निरबार ॥ वाहीनें मेरौ पट मुरझायौ एकटक 
मोतिन रह्यौ निहार ॥२॥ मन अरुझाय बसन सुरझायौ और कहा कहूँ लाज 
की बात ॥ हों अपने मग चली जात सखी बे सैननसों हाहाखात ॥३॥ नाम 
न जानौं वह श्याम बरन है पीरैपट बाकौ हतौ दुकूल ॥ अब बाई बन लै चल 
नागर फिर साँझी बीनन कूँ फूल ॥४॥ 
# राग जंगलो # एरी सखी सांवरी अकेली या वन कहांते आईं। तरुन तरून 
चमकत तेरे नैना श्री राधाके मन भाई ॥१॥ नंदगामकी ग्वालिनी हों श्यामा 
मेगे नाम । सांझी खेल कुशल सुनि राधे दरसंन ही को काम ॥२॥जब ललिता 
भुज भरि लई अपने राधे सूं भेटाई । नये नेह सों मिलत परस्पर बरसाने ले 

आई ॥३॥ सांझी भरत धरत बहु मेवा बीरा विधिसों बनाई | ले ले तन मन 
आरती उतारत फूली अंग न समाई ॥४॥ भई अवार कीरति यू बोली सोई 
रहो तुम हांई । 'आरतराम' प्रभु तन मन वारत सुख लूटत सुखदाई ॥५॥ 
# राग जंगलो & री कोऊ स्थाम सखी री सांझी पूजन आवे री ॥ कर सिंगार 
चोली आभुखन डलियन कमल धरावे ॥१॥ भान भुवन राधाजूके गुन गावत 
गावत आवे ॥ नागरीया मिल नैन दोऊनके देख देख मन भावे ॥२॥ 
# राग जंगलो # रहेरी दोऊ वदन निहार निहार ॥ सांझी पूजत स्याम सखी 
इत उत राधा सकुमार ॥१॥ लता सघन में ह्वै गई इतर उत्त सकेन कोऊ 
निरवार॥ नागरीया मिल नैन दोऊनके बड़े ठगन ठगवार ॥२॥ 
# राग जंगली # दोऊन की अंखिया अंखीयन मांझ ॥ अंखीया हूं सांझी की 
खेलन अखीयाँ भूली साज ॥१॥ रूप बगीचन करत रंग भर गरे बहीयां दे 
अंखीया ॥ अंखीया हूं सांझ्ी की उरजन उरजन नागर सखीयां ॥२॥ 
# राग मालव # खेलत साँझी रंग रह्यौ ॥ नंदनंदन वृषभान नंदिनी अंतरपटज़ु 
दयौ ॥१॥ फूलन डलियाँ भर भर लीनी चित्रविचित्र भयौ ॥ बहु प्रकार 
व्यंजन धर आगें बिनय करत नयौ ॥२॥ आरती करत कोट की सुंदरी रागही 
रंग छयो ॥ श्रीविद्रलगिरिधरन कृपानिधि व्रजजन सुखही दयौ ॥३॥ 
कोटकी आरती के पद 
# राग जंगलों & अरी सखी सांमरी हो, अकेली यह वन कहां ते आई ॥ 
तरुन तरुन तेरो तन प्यारी श्री राधे के मन भाई ॥१॥ नंदगाव की सांमरी 
हो स्यामा मेरो नाम ॥ सांझी फूल कुशल सुन राधे दरशन ही को काम ॥२॥ 
जब ललिता जु भुज भर अपुने श्रीराधासों भेटाई ॥ नये नेह सों मिलत परस्पर 
बरसाने ले आई ॥३॥ कीरतजु आदर कर लीनी सोय रहो तुम यहांई ॥ 
स्थामा भामा सबे मिलके फूलन डलियां लाई ॥४॥ सांझी भरत धरत बोहों 
मेवा बीरा विधिसों खवाई ।| पुरुषोत्तम सखी तन मन वारत सुख लुंटत 
सुखदाई ॥५॥ 

# राग जंगलो # हो राधे, फूलन मत ले । तुँ तो मेरी मदन सुखदा कुंज फूलन - 
मत ले ॥ नित्य नित्य कलियां बीन जातहों अब वश परी हैं तुं मेरी ॥१॥ 
चीर हरे सो भुल जातहों यह जमुना के तीरे ॥ नागरिया पिय प्यारी दोऊ मील 
विहरत कुंज कुटीरे ॥२॥ 

मुरली के पद 

# राग भैरव & जान्यौ जान्यौ री सयान तें प्रानेश्वर सों कीयो मान भयौ है 
बिहान ॥ पियकों तेरी ही ध्यान मेरी सीख सुनले कान जामें बसे प्रान तोसों 
कैसो गुमान ॥१॥ सुन मुरलीकौ गान आछी मीठी नीकी तान संकेत स्थल 
रच्यौ कुसुम वितान | सूरदास प्रभु सुजान सकल शिरोमनि मान मदनमोहन तेरे 
सुखकौनिधान ॥ 
# राग भैरव # मुरली हरि तें न छूटतहै ॥ वाहीके वश भये निरंतर वह अधरन 
रसलूटतहै ॥१॥ तुमतें निठुर भई वह बोलत तन तें मन उचटावतहै ॥ 
आरज पथ कुल कान मिटावत सबकों निलज करावतहै ॥२॥ निडरी रहत 
डरत नहीं काहू मुख पायें बहु फूलतहै ॥ अब यह हरितें होत न न्‍्यारी तू काहेकों 
भूलतहै ॥३॥ रोमरोम नखसिख रस पागी अनुरागिन हरि प्यारी है ॥ 
सूरश्याम वाके रस लुब्ये जानी सौत हमारी है ॥४॥ 
# राग भैरव & याके गुन मैं जानत हूँ॥ अबतौ आय भई यहाँ मुरली वी ही 
नातौ मानत हूँ ॥१॥ हरिकी कान करते वह को है कहा करों उनमानत हूँ॥ 
अबही दूर करूँ गुण कहिकें नेंकु सकुच जिय आनतहूँ ॥२॥ यातें लगी रहत 
भुख हरिके सुखपावत पहिचानत हूँ ॥ सूरदास यह निठुर जाति किन अब मैं 
यासों ठानतहूँ ॥३॥ 
# राग भैरव # ये बंसी नाद सुर साधिकें बजाई प्रबीन कान्ह सात सुर सोधकें 
मधुर धुनि ॥ घरी घरी घूमत सुध न रही कछु कल न परै मेरे तन मन ॥१॥ 
व्याकुल भई कल नांहि परत सुनत तत छिन गई हों मधुवन ॥ धीरजके प्रभु 

जनम सुफल भई निरखत श्रीनंदनंदन ॥२॥ 

# राग रामकली # मुरली हमसों बैर दृढ़ायौ ॥ चली निपट इतराय नेंकही 
हरि अधरन परसायी ॥१॥ फूली फिरत श्याम कर बैठी योंही गर्व बढ़ायौ ॥ 
ज्यों निधन धन पाय अचानक नयन अकाश चढ़ायौ ॥२॥ सूर॒स्याम देखत 
० हैं ताकूँ जाय रि्याये ॥ त्रिभुवनपति श्रीपति जे कहावत तिन मुरली बस 
पाः ॥३॥ 

# राग रामकली # मुरली कौ मन हरिसों मान्यो ॥ हरिकौ मन मुरलीसों मिलि 
गयौ जैसें पय अर पान्यौ ॥१॥ जैसें चोर चोर सों तैसौ ठग ठग एकै जान॥ 
कुटिल कुटिल मित्र चले एक छै ठुहुन बनी पहिचान ॥२॥| ये बन बन नित 
धेंनु चरावत वह बनही की आहि ॥ सुर गढ़ी बिधना जोड़ीकों जैसी तैसी 
ताहि ॥३॥ 

# राग रामकली # बैर सदा हमसों हरि कीनौ ॥ प्रथमहिं रोक रहे गहि मारग 
दथिले जान न दीनौ ॥१॥ पुनि मन हस्वो भेदही भेदहिं इंद्रिन संग गहि 
लीनौ॥ ता पाछें ए नयन बुलाये उन उनहींकों चीनौ ॥२॥ अब मुरली 
बैरिन उपजाई निपटि भई हम भीने ॥ सूर परे हरि खोज हमारे ऐसे परम 
नगीने ॥३॥ 

# राग रामकली # सखीरी माधौ दोष न दीजै ॥ जो कछु कर सकिये सो 
आली या मुरलीकी कीजै ॥१॥ बारबार बनबोल मधुर ध्वनि अति प्रतीत 
उपजाई ॥ मिल श्रवनन मन मोह महा रस तनकी सुध बिसराई ॥२॥ मुख 
मूदुबचन कपट चित अंतर हम यह बात न जानी ॥ तज तज लोकलाज विधि 
को विधि जो यह कही सो मानी ॥३॥ अब समुझी मिलि एक प्रकृति है सुबुधि 
की संगत साधी ॥ सूरदास क्‍यों हूँ करूणामय परत नहीं आराधी ॥४॥ 
# राग रामकली # सजनी अब मोहि समझ परी ॥ अंग अंग जे हरिकी उपमा 
कबिता बनाय धरी ॥१॥ भ्रमर कुटिल कुंततकी शोभा सो हम सही करी॥ 
मुख छवि शशि पटतर धर दीनौ यातें अधिक डरी ॥२॥ नवजलधर तनु कहियत 

शोभा दामिनि पट फहरी ॥ सूर सहाय भई यह मुरली अपने कुलहिं जरी ॥३॥ 
# राग रामकली ऋ जबही मुरली अधर लगावत ॥ अंग अंग रस भर उमगत 
हैं तातें पुनि पुनि भावत ॥१॥ औरें दशा होत पलकन में अगम प्रीति 
परकासत ॥ तब चितवत काहू तन नाहीं जबहिं नाद मुख भाषत ॥२॥ 
ग्रीव नवाय देत है चुम्बन सुन धुनि दिशा बिसारत ॥ सुर मुरछि लटकत ताहीपर 
ताही रहस बिचारत ॥३॥ 
# राग रामकली # मुरली हरिकों नाच नचावत || एते पर यह बाँस बसुरिया 
नँदनंदनकों भावत ॥१॥ टठाढ़े रहत अधीन ताके ड्रै सकुच न बोलत बात ॥ 
वह निधरक आज्ञा करवावत नेंकहु नहीं लजात ॥२॥ जब जानत आधीन भये 
हैं देखत ग्रीव नवावत ॥ पौढ़त अधर चलत कर पल्लव रंध्र चरण 
पलटावत ॥३॥ हम पर रिस करि करि अवलोकत नासा पुट फरकावत ॥ 
सुरश्याम जब जब रीझत हैं तब तब सीस डुलावत ॥४॥ 
# राग रामकली # मुरलीसों अब प्रीति करौरी ॥ मेरी कही मान मन राखौ 
उत रिस दूर हरौ री ॥१॥ तुमहिं सुनी मुरलीकी बातें दीन होय इतरानी ॥ 
काहे न ढेर श्याम ता ऊपर क्‍यों न होय पटरानी ॥२॥ हम जानी यह गर्व 
भरी है साधूँ न यातें और ॥ रिझै लिये हरिकों तपके बल वृथा करो तुम 
सोर ॥३॥ सुरश्याम बहुनायक सजनी यह मिली एकआय ॥ तुम अपने 
नेंमही रहौगी नेंग न करते जाय ॥४॥ 
# राग रामकली # मुरलिया बाजतहै बहु बान ॥ तीन ग्राम इक्कीस मूर्छना 
उगुनपचास कोटितान ॥१॥ सबै कला ब्ुत्पन्न सुधध अति या समसर को 
आन ॥ अति सुंदर गावत मन भावत रीझे श्याम सुजान ॥२॥ ऐसीसों नहीं 
बैर कीजिये दूर करो रिस ज्ञान ॥ सूरश्यामके अधरन राजत सबही अंग 
निधान ॥३॥ 
# राग रामकली # स्याम मुरलिका के मनहिं ढरे ॥ करपललव ताकों बैठारत 
आपुन रहत खरे ॥१॥ बारंबार अधर परसावत उपजावत अनुराग ॥ जे वश 

करत देव मुनि गंधर्व ते कर मानत भाग ॥२॥ बनमें रहत अरी को जाने कब 
आनी धौं जाय ॥ सूरजपुरकी बड़ी सुहागिन उपजी सौत बजाय ॥३॥ 

# राग ख़ट & बॉसुरी बाजत मदनमोहनजू की तंट जमुनाके तीर री ॥ श्रवन 
सुनत मेरी सुध बुध बिसरी कहा करूँ मेरी बीर री ॥१॥ एक डरतौ मोहै सास 
ननेदकौ दूजी लोक लाज कुलभीर री ॥ कृष्णदास गिरिधर नहिं मानत नहिं जानत 
मेरी पीर री ॥२॥ 

# राग खट # कौन ठगोरी भरी हरि आज बजाई री बॉँसुरिया रैंगभीनी ॥ 
श्रवण परी जिनके तिननें तबहीं कुल कान बिदा कर दीनी ॥१॥ घुमें घरी 
घरी नंदकेद्ारे नवीनी कहा कहुँ बात प्रबीनी ॥ या व्रजमंडलमें रसखान सो कौन 
भदूरी लदू नहीं कीनी ॥२॥ 

# राग खट # मुरली मनमोहन की सुनिकें गज गामिनी दामिनी देह भई री॥ 
जिनके पतिकौ ब्रत नेंम हुतो तिनहूँ तितकूँ डग द्ैक दई री ॥ अभिमान भरी 
पुनि तेउ गई जे नेह न जानत नार नई री ॥ दुलहा दुलहनि मधि मंडप तें कर 
कंकन छोरत दौर गई री ॥२॥ 

# राग विलावल #& मुरली हरिकों अपने बस कीने माय ॥ जोइ जोइ कहत 
सो करत हैं अति हरख बढ़ाय ॥१॥ घर बन संग फिरें सदा कबहुँ करत न 
न्यारी ॥ राधा आधी देह शयामकी तातें यह प्यारी ॥२॥ सोवत जागत 
चलत हूँ बैठत रस वासों ॥ दूर कौनसों होयगी लुब्धे हरि जासों ॥३॥ अब 
काहेकों झूकतहौ वह भई लड़ैती ॥ सूरश्यामकी भावती यह अन्त चड्ढैती ॥४॥ 
# राग बिलावल # वाहीके बल थेनु चरावत ॥ वहै लकुट जाकी वह मुरली 
वाते वे सुख पावत ॥१॥ वह अति निटुर वे बातें अतिही मिलिकें घात 
बनावत ॥ बनही बनमें रहत निरन्तर ताहि बजावत गावत ॥२॥ वाके बचन 
अमृत हैं इनकों ताहि अधररस प्यावत ॥ सूरश्याम बनवारी कहियत वह बन 
बाँस कहावत ॥३॥ 

# राग बिलावल # सुन सजनी यह साँची बानी बारे तें नगधर कहवायौ ॥ 

धन्य धन्य कवि ता पितु माता जिन कहि कहि उपमां वह गायो ॥१॥ इन्दुबदन 
तन श्याम सुभग घन तड़ित बसन सत भाव ज़्टायौ ॥ अलक भुृंग पटतरकों 
सौँचे कर मुख चरण कमल कर गायौ ॥२॥ ये उपमा इनहींकी छाजे अब 
मुरली अधरन परसायौ ॥ सूर अंग यह आहि हमारी मुरली सबै अकेलें 
पायो ॥३॥ 

# राग बिलावल # वह मुरली बनझारकी बिन लायें आई ॥ हमहीकों 
दुखदैनकों व्रज भये कन्हाई ॥१॥ ओरहि तें हमसों लरें करते बरिआई ॥ 
गागर फोरें घाठमें दधि माँट ढराई ॥२॥ पुनि रोकत हैं दानकों अंग भूषण 
माई ॥ सीखी चोरी आदितें मन लियौ चुराई ॥२॥ पुनि लोचन अठके रहे 
अज्हूँ नहीं आये ॥ हमसों उचटे रहत हैं मुरली चित लाये ॥४॥ दोष कहा 
वाकौ सखी इनके गुण ऐसे ॥ सूर परस्पर नायरी कहें श्याम अनैसे ॥५॥ 
# राग बिलावल # यह मुरली कुल दाहनहारी ॥ सुनहु श्रवन दै दै नर नारी 
॥9॥ कपटी कुटिल बाँसकी जाई ॥ बनतें कहा घरहिं यह आई ॥२॥ 
जे अपने घर बैर बढ़ावै ॥ तनकी तन अति आग लगावै ॥३॥ ऐसीकी हरि 
संगत कीनी ॥ जात नहीं वाकी उन चीन्हीं ॥४॥ जैसे वे तैसी वह आई॥ 
बिधना जोरी भली बनाई ॥५॥ मुरली के संग बने मुरारी ॥ भाग सुहागिन 
पिय अरु प्यारी ॥६॥ ये कुलटा कुलीटहैं दोऊ ॥ एकतें एक घटे नहिं कोऊ 
॥७॥ अधरन धरत सबन के आगें ॥ करतें नेंक कबहुँ नहिं त्यागें ॥८॥ 
इनके गुण कहियै सो थोरे ॥ सूरस्याम बंसी बस मोरे ॥९॥ 

# राग बिलावल # हरि मुरली के हाथ बिकाने ॥ वह अपमान करत न 
लजाने ॥१॥॥ वह अपने कर लियें दिवाने ॥ बारबार वा यशहिं 
बखाने ॥२॥ ठाढ़े रहत पाँय न पिराने ॥ ऐते पर मन रहत डराने ॥३॥ 
आयुस देत सुनत मुसकाने ॥ जीवन जन्म सुफल कर माने ॥४॥ वह गरजतत 
वे हरे बताने ॥ बारवार अधरन पर ठाने ॥५॥ त्रिभुवनपति जे कहियत 
बाने ॥ तातें सब तन दशा भुलाने ॥६॥ वा आगें हम सब बस गाने ॥ 

वह गावत वे सुनत पगाने ॥७॥ सूर नेति निगम निज गाने ॥ ते मुरली के 
नाद ठगाने ॥«८॥ 

है राग बिलावल # सुंदर सांवरे जबतें मुरली अधर धरी ॥ सुन शिव सम्ताधि 
टरी ॥ सुनि थके व्योंम विमान ॥ सुर बधू चित्र समान ॥ गृह नक्षत्र त्यजत 
न रास ॥ बाह न बँधे धुनि पास ॥१॥ सुनि आनंद उम्ग भरे ॥ चल 
थके अचल टरे ॥ चल अचल गति विपरीत ॥ सुन बेंणु कल पद गीत ॥ 
झरना झरें पाखान ॥ गंधर्व मोहे गान ॥२॥ सुन खग मृग मौन धरी ॥ 
फल तृणकी सुधिबिसरी ॥ सुन धेनु मृग थक रहे ॥ तृण दंतहूँ न गहे ॥ 
बछरा न पीबें क्षीर ॥ पक्षी मनों मुनि धीर ॥३॥ द्वुम बेलि चपल भये ॥| 
नव अंकुर प्रकट नये ॥ तहाँ विटप चंचल पात ॥ हरि निकटकों अकुलात॥ 
अंकुरित पुलकित गात ॥ अनुराग नयन चुचात ॥४॥ सुन चंचल पवन 
थक्‍्यौ ॥ सरिता जल चल न सकक्‍यौ ॥ सुन थकक्‍्यौ मंद समीर ॥ उलट्यो जु 
यमुनानीर ॥ सुनधुनि चल्ीं ब्रजनार ॥ सुत देह गेह बिसार ॥५॥ मनमोहन 
रूप धस्बौ ॥ कामकौ गर्ब हस्यौ ॥ नव नील तन घनश्याम ॥ नव पीतपट 
अभिराम ॥ नव मुकुट नवमणि दाम ॥ लावण्य कोटिक काम ॥६॥ मन 
मोहौ मदन गोपाल ॥ तन श्याम नयन विशाल ॥ श्रीमदनमोहनलाल ॥ 
संग नागरी नववाल ॥ नव कुंज यमुनाकूल ॥ देख सूरदास मनफूल ॥७॥ 
# राग बिलावल # चलौरी मुरली सुनियै कान्ह बजाई यमुनातीर ॥ त्ज 
लोकलाज कुलकी कान गुरुजनकी भीर ॥१॥ यमुना जल थकित भयौ बछरा 
न पीवें क्षीर ॥ सुर विमान थकित भये थकित कोकिल कीर ॥२॥ देहकी 
सुध बिसर गई बिसरयौ तनकौ चीर )। मात तात बिसरगये बिसस्बौ पूत घालम 
बीर ॥३॥ मुरली ध्वनि मधुर बाजै कैसें कि धरों धीर ॥ सूरदास प्रभु 
मदनमोहन जानत हो परपीर ॥४॥ 

है राग बिलावल # बंसी बजावै सामरीौ हो किहि मिस देखन जाँउ री ॥टेक॥ 
में तोय पूछूँ हे सबीरी कहा कुँमर कौ नाउ री || मोर मुकुट माथें धरे वाकौ ललित 

त्रिभंगी नॉउ री ॥१॥ लाल काछनी पीतांबर री पग नूपुर झनकार री ॥ 
कुंजन निर्तत सॉमरौ जहाँ मधुप करें गुंजार री ॥२॥ कोमलकर कटि पट गहेरी 
करत मुरली धुनि गान री ॥ नादसुनत मन नारहै मेरी कैसें राखों प्रान री ॥३॥ 
पचिहारी हों पियसों मेरे कह्मौ न मानें कंत री ॥ परबस वाके बस परी मेरे लीयौ 
चाहे अंत री ॥४॥ दया बिहूनौ निरदई मेरी पीउ न जाने पीर री ॥ चलती 
बेर आड़ौ रहै मेरी कबकौ दामनगीररी ॥५॥ मायवाप वर खोजकें मेरें बेड़ी 
डारी पाँव री ॥ कमलनैन निरखे बिना मेरी रह्ौ न ऐसौ हावरी ॥६॥ इतनों 
कहिकें उठ चली री ज्यों कंचुकी तजि नागरी ॥ सूर॒स्याम सों यों मिली जैसें कंचन 
मिल्यौ सुहाग री ॥७॥ 

# राग बिलावल & बैरिन बाँसुरी तोय बजत न आवै लाज ॥ जलथल अनिल 
थकित भये तें पायौ है सुखराज ॥१॥ इतनौ सो पौंगा बाँसकौ री निकस्यो 
घरती फोरि ॥ जो मैं ऐसौ जानती तोय डारती तोर मरोर ॥ बैरिन.॥२॥ 
इतने तैं इतनी भई री सींच सुधा रस नीर ॥ तोहि दया आवै नहीं री तू निपट 
कठिन बेपीर ॥बैरिन.]३॥ और न या मुखकौं लगैरी तू जो रही मुख 
लागि॥ दीजै कहा उराहनौ हेली आपुस में की आगि ॥बैरिन.॥४॥ मेरे 
पीयसौं क्यों रची क्‍यों अधरन रस लेहि ॥ हों वारझूँ तेरे नेहकों मेरे कंत बिसारबौ 
गेह ॥बैरिन.॥५॥ तपसी तप खंडन भये री सुरनर मुनि आधीन ॥ त्तीन 
लोक धुनि है रही तैं कठिन दुहाई दीन ॥बैरिन.॥६॥ कामनगारी बॉँसुरी 
तैं मोहे त्रिभुवनराय ॥ कामहीन सब तैं किये दीये अचल चलाब 
॥बैरीन.॥७॥ अनहद नाद बजावही री बिन फंदा बिन डोर ॥ खग मृग 
सब पिंजर किये तें लीयौ चितै चितचोर ॥बैरिन.॥८॥ मारग राख्यौ रोकिकें 
जल जमुना उलट बहाय ॥ जो न भई सो तैं करी तैं सिंघ निकट प्याई गाय 
।बैरिन.॥९॥ सुरनर सब बिथकित भयें री तो बाजनके चाय ॥ टेढे है 
रहे रासमें हरि ठाढ़े एकही पाय ॥बैरिन.॥१०॥ जो मैं ऐसी जानती तोही 
सों अनुराग ॥ मोय खेद या बात कौरी तोय लगन न देती लाग 

॥वैरिन.॥११॥ सप्त सुरन बंसी बजी कालिंदी के तीर ॥ श्रवनन सुनत 
सब गोपिका सुर मुड़त न जान्यौ चीर ॥बैरिन.॥१२॥ पतिव्रता पति छांड़िकें 
री उलट बसन तन आनि ॥ एक छाॉड़े एक सँग लीयें इक मारें मनसिज बानि 
॥बैरिन.॥१ ३॥ कृष्णदास प्रभु राखियो श्रीगोवरधन बाम ॥ मुरली तू 
मुख पाटवी तैं मोहे सुंदरश्याम ॥बैरिन.॥१४॥ 

# राग विलावल # बेन बजायोरी सुंदर नंदके कन्हैया ॥ जल स्थल चल 
अचल भए है त्रन न चरत मृग गैया ॥१॥ व्योम विमान सुरन छायो गिरिराज 
धरनके काज लाजतज छबि निरखत और लेत बलैया ॥ उदेराज प्रभु मदनमोहन 
जगजीवन जायो मैया ॥२॥ 

# राग विलावल # सुनरी सेनदई ग्वालनकों मोहनलाल बजायो बेन ॥ 
प्रातसमे जागे अनुरागे वृंदावन धन आनंद माई चले चरावन धेन ॥१॥ बरन 
वरन बानिक बनिआये पटभूषन जसोमति पहेराये भाल तिलक दे आंजे नैंन ॥ 
हरिनारायन स्यामदासकेप्रभु माई प्रगटभये धरि सीसचंद्रिका सब व्रजजन 
मुखदेन ॥२॥ 

# राग आसावरी # बिन जानें हरि जाहि बढ़ाई ॥ वह मिल बचन मधुर कहत 
हैं सुनत हि दई बड़ाई ॥१॥ रिझै लियौ हरिकौं टौंनाकर तुरतहिं बिलेंब न 
लाई ॥ उन लैकर अधरन पर धारी अनुपम राग बजाई ॥२॥ मानों एकहि 
संग रहे तैं ऐसे मिले कन्हाई ॥ सूरश्याम हम सबन बिसारीं जबहीतैं वह 
आई ॥३॥ 

# राग आसावरी # मैं अपने बल रहत स्याम सँग तुम काहे दुख पावत री ॥ 
मो पर रिस पावत हो पुनि पुनि कहा कहि बरन करावत री ॥१॥ तुमहूँ करो 
सुख में बरजत हो ऐसेंहि सोर ल्गावत री ॥ कहा करों मुख स्याम निवाजी कहि 
नहिं दूर करावत री ॥२॥ वृथा बैर तुम करतीं निश दिन आछौ जनम गमावत 
री ॥ सूर सुनहुँ ब्रजनारि सयानी मूरख द्वै समझावत री ॥३॥ 

# राग आसावरी # आजु नीकौ जम्यो राग आसावरी । मदनगोपाल बेनु नीकौ 

बाजै नाद सुनत भई बाबरी ॥ कमलनयन सुंदर ब्रज-नाइक सब गुन-निपुन कथा 
है रावरी सरिता थगित ठगे मृग पंछी खेवट चकित चलति नहिं नाव री ॥ बछरा 
खीर पिबत थन छाँड्यौ दंतनि तृन खंडति नहिं गाव री ॥ 'परमानेंद' प्रभु परम 
विनोदी इहै मुरली-रस कौ प्रभाव री ॥ 

# राग धनाश्री & मुरलीके ऐसे ढँँग माई ॥ जबतैं स्थाम परे वश वाके हमहिं 
सबन बिसराई ॥१॥ अपनौ गुन यह प्रगट करायो निद्धुर काठकी जाई ॥ 
अपनी आग दहै कुल अपनौ सो गुण गुन पछिताई ॥२॥ जैसी निदुर आपने 
गा औरन की क्‍यों माने ॥ सूर बड़ी यह आप स्वारथी निपट राग कर 
गानें ॥३॥ 

# राग धनाश्री & मुरली भयें रहत लड़वो री ॥ देखत नहीं नयन निशिवासर 
लावत कैसी ढोरी ॥१॥ कर पर घर अधरन आगें कर राखत ग्रीव निहोरी ॥ 
पूरन नाद स्वाद सुख पावत तान बढ़ावत गोरी ॥२॥ आयुस लियें रहत ताहीकी 
डारी सीस ठगोरी ॥ सूरश्यामकी बुधि चतुराई लीनी सबै अजोरी ॥३॥ 
# राग धनाश्री # मात पिता गुण कहीं बुझाय ॥ अब इन्हूँके गुण सुन लैहौ 
जाते श्रवण सिराय ॥१॥ उनके बेगुण निठुर कहावत मुरलीके गुण देखो ॥ 
तब याकौ तुम अवगुन मानों जब कछु अचरज पेखौ ॥२॥ जाकुलतैं उपजी 
ता कुलकौं जार करत है छार ॥ तनहीं तनतें अग्नि प्रकाशत ऐसी जाकी 
झार ॥३॥ वह जो श्याम सुने श्रवनन भर करते दैहें डार ॥ सूरदास प्रभु 
धोखें याके राखत अधरन धार ॥४॥ 

# राग धनाश्री & मुरली आप स्वारथिन नार ॥ ताकी हरे प्रतीत करत हैं 
जीत न जानत हार ॥१॥ ऐसे वश भये हरि वाके कहा ठगोरी डार ॥ लूटत 
है अधरनको अमृत खात देत हैं ढार ॥२॥ को बक मरे बनी है जोरी तृण 
तोरत हैं वार ॥ सूरस्थामको भलें कहत हीं देहुँ कहा अब गार ॥३॥ 

# राग धनाश्री  काहे न मुरली सौं हित जोरें ॥ काहे न अधरन थोरें पुनिषुनि 
मिली अचानक भोरें ॥१॥ काहे न ताहि कर धरि राजैं क्‍यों नहिं ग्रीव नवावें॥ 

काहे न तन त्रिभंग कर धारें ताके मनहि चुरावैं ॥२॥ काहे न यों आधीन रहे 
है ये अहीर वह बेनु ॥ सूरस्याम करते नहीं टारत बनबन चारत थेनु ॥३॥ 
# राग धनाश्री # बिधना मुरली सौत बनाई ॥ सुकठ बाँसकी बंस बिनासन 
सबहि निरास कराई ॥१॥ जो यह ठाट ठाट वौहि राख्यौ कुलकी होती कोऊ। 
तौ इतनौ दुख हमहिं न हो तो आगुन आखर दोऊ ॥२॥ ए निर्दयी निठुर वह 
बनकी घर अब नहीं प्रकाश ॥ सूरदास ब्रजनाथ हमारे जैसे भये उदास ॥३॥ 
# राग धनाश्री & नंदलाल बजाई बाँसुरी श्रीयमुनाजू के तीर री ॥ अधरकर 
मिल सप्त स्वरनसों उपजत राग रसाल री ।|१॥ व्रजयुवत्ती ध्वनि सुन उठि धाई 
रही न अंग संभार री ॥ छूटी लर लपटात बदन पर टूटी मुक्ता माल री ॥२॥ 
बहत न नीर समीर न डोलत वृंदाबिपिन संकेत री ॥ सुनि थावर अचेत चेत भये 
जंगम भये अचेत री ॥३॥ अफल फले फलफूल भयेरी जरे हरे भये पात री॥ 
उमंग प्रेम जल चल्यो सिखरतें गरे गिरिनके गात री ॥४॥ तृण न चरत भृगामृगी 
दोऊ तानपरी जब कान री ॥ सुनत गान गिर परे धरणि पर आनों लागे बान 
री ॥५॥ सुरभी लाग दियौ केहरिकौ रहत श्रवणहीं डार री ॥ भेक भुजंग 
फण चढ बैठे निरखत श्रीमुख चार री ॥६॥ खग रसना रस चाख बदन नयन 
मूँद मौन धार री ॥ चाखत फलहिं न परे चोंचते बैठे पाँछ पसार री ॥७॥ 
सुर नर असुर देव सब मोहे छाये व्योंम विमान री ॥ चतुर्भुनदास कहौ कोन वश 
भये या मुरलीकी तान री ॥८॥ 

# राग धनाश्री & स्यामहिं दोष जिन माई ॥ कहौ याहिरी बॉस जात किन 
कौनें तोहि बुलाई ॥१॥ उनकी कथा मनहिं दै राखो याकी चलत ढिठाई ॥ 
वे जो बुरे भले तौउ अपने यह लंगर निठुराई ॥२॥ ऐसी रिस आवत है मोकूँ 
दूर करी झहराई ॥ सूरस्यामकी कान करत हूँ नातर करत लराई ॥३॥ 
है राग धनाश्री % स्थामरहिं दोष कहा कहि दीजै ॥ कहा बात भुरलीसों कहिये 
सब अपने सिर लीजै ॥१॥ हमहीं कहत बजाबहु मोहन यह नोंहीं हम जानी॥ 
हम जानी यह बाँस बैंसुरिया को जाने पटरानी ॥२॥ बारेतैं मुख लागत लागत 

अब है गई सयानी ।। सुनहीं सूर हम भोरी भारी याकी अकथ कहानी ॥३॥ 
# राग धनाश्री औ बाँसुरी बसे तौ व्रज हम ना बसैंगी लाल बाँसुरी बसाओ 
तौ हमें बिदा दीजिये ॥ जेते राग तेते दाग जेते छेद तेते भेद जेते सुर तेते 
शूल रौंम रौंम छीजिये ॥१॥ ताननके तीखे तान लागत मोय मैंन बान श्रवण 
सुनत जाय बनमें बसि जिये ॥ बंसी छाँड़ौ गोप श्याम बिनती करत बाम 
जैसी कीनी सूरश्याम तैसीहू न कीजिये ॥२॥ 
# राग सारंग # अधर मुरत्नी रटन लागी॥ जा रसकौ षटऋतु तनु गायौ 
सो रस पिवत सभागी ॥|१॥ कहाँ रहत कहाँते यह आई कौनें याहि बुलाई॥ 
चकृत कहत भई व्रजबासिन यहतौ भली न आई ॥२॥ सावधान क्यों होत 
नहीं तुम उपजी बुरी बलाय ॥ सूरदास प्रभु हम पर याकौं कीन्ही सौत 
बजाय ॥।३॥ 
# राग सारंग | आवत ही याक्ौ ये ढंग ॥ मनमोहन बस भये तुरत ही 
है गये अंग त्रिभंग ॥१॥ ना जानौं यह टौना जानत करिहै नाना रंग ॥ देखौ 
चरित्र भये हरि कैसे या मुरली के संग ॥।२॥ बातनमें कहि धुनि उपजावत 
सर्जत तान तरंग ॥ सूरदास प्रभु इंदुबदनमें पैठ्यों बड़ौ भुजंग ।।३॥ 
# राग सारंग है मुरली हम पर रोस भरी ॥ अंस हमारी पुनि पुनि अँचवत 
नेंकहु नहि न टरी ॥१॥ बारबार अधरनिसौं परसत देखत सबै खरी ॥॥ ऐसी 
ढीठ टरी नहीं यहाँते ज्याँ हस रिसनि जरी ॥२॥ यह तौ किधौं अकाज 
हमारौ अब हमें जान परी ॥ सूरदास प्रभु निठुर कराये ऐसी करनी करी ॥३॥॥ 
# राग सारंग #ै यह मुरली मोहनी कहावै ।। सप्त सुरन मधुरी कहि बानी 
जलथल जीव रिझावै ॥१॥ उह रिझये सुर असुरन पढ़ रचि तिनकौं बस्य 
करावै ॥ पुट एकौ इत मत उत अमृत आपुन अच अचवबाबै ॥२॥ याके गुण 
ए सब सुख पावत हमकौं बिरह बढ़ावै ॥ सूरदास याकी यह करनी स्यामहिं 
नीकीं, भाव ॥३॥ 
# राग सारंग # मुरली तें हरि सबन बिसारी ॥ बनकी व्याधि कहाँ यह आई 

देत सबै मिलगारी ॥१॥ घरघरतें अब निठुर कराई महा ओटपी नारी ॥ कहा 
भयौ जो हरि मुख लागी अपनी प्रकृति न टारी ॥२॥ सकुचतहौ काहे तुम 
सजनी कहौ न बात उघारी ॥ अनौखी सौत भई यह हमकों और नहीं 
कहुँकारी ॥३॥ इनहूँते अरू निठुर कहात यह आई कुलजारी ॥ सूरदास ऐसी 
को त्रिभुवन जैसी यह त्यौनारी ॥॥४॥ 

# राग सारंग है बावरी जो बाँसुरीसौं लरै ॥ वह उनसे प्रेम नें मसौं तुमसौं 
नाहिन आली यातें गिरिधारी लाल लै लै अधर धरै ॥१॥ जौलों मधु पीवत 
रहत तौलौं जोवतहै घरीघरी पल्रपल छिनछिन नहि बिसरै ।। सूरदास प्रभु 
वाक्के रसबस भये रहत आली तातें बाकी सरवर कहौ धौं कवन करे ॥ 
ऋ राग सारंग रँ यह हमकौं विधना लिख राखी ॥ नाम न गाम कहाँते 
आई श्याम अधर रस चाखी ॥१॥ यह दुख काहि कहां को जानें ऐसो कौन 
निबारे ॥ जो रस धरतञ्नौ कृपनकी नाई सो सब एसेंई डारे ॥॥२॥ यह दूषण 
वाहीकों कहियै कै हरिहूलौं दीजै ॥ सुनहुँ सूर कछु बच्यौं अधररस कैसेहूँ 
करि लीजै ॥३॥ 

हु राग सारंग #ै ग्वालिन कित उराहनौ देहु ॥ बूझहु धौं यह बात श्यामसों 
जेते दुख जुरद्यौ सनेह ॥९॥ जनमतही हम भईं बिरत चित छाँड़ि गाम गुण 
गेहु ॥ एकहि पाँय रहत नित ठाढ़ी ग्रीष्मशीत ऋतु मेह ॥२॥ तज्यौं मूल 
शाखा सुपत्र सब सोच सुकानी देह ॥ मुरौ न तनमन अग्निसु लागत बिकट 
बनायौ बवेह ॥३॥ कितहो बकत बाँसुरी जाने कर कर तामस तेह ॥ सूरश्यामकों 
तुमहुँ रिझ्ले कर क्यों न अधररस लेह ॥४॥ 

# राग सारंग हे मुरलीतौ अधरन पर गाजत ॥ कैसी बैठी दोऊ करन चढ़ 
अँगुरी रंध्र न राजत ॥।१॥ श्यामहि मिलि हम सबन दिखावत नेंकहु मन नहिं 
लाजत ॥ दान शब्द मोदसों उपजत मधुरी मधुरी बाजत ॥२॥ कबहूँ मौन 
है रहत कबहुँ कहत रहत नहीं हाजत ॥ सूरश्याम वाकौ सुर साजत वह 
उनहींतें भ्राजत ॥३॥ 

# राग सारंग है मुरलिया ऐसे स्थाम रिझाये ॥ नँदनंदनके गुण नहीं जानत 

अतिश्रमतैं यह पाये ॥१॥ तुव ब्रतकौ फल बहै दिखायौ चीरकदंब चढाये 
॥ कह्नौ कहा सब वैसेंहि आवहु युवतिन लाज छुड़ाये ॥२॥ तब दै चीर 
आभूषण बोले धन्य धन्य शब्द सुनाये ॥ सुनहुँ सूर व्रजनारी भारी इतनेही 
हरख बढ़ाये ॥३॥॥ 

# राग सारंग # आज नैंदनंद गोबिंद गिरिवरधरन तरनतनया निकट अधर 
मुरली धरी ॥ सुनत सुर श्रवण तजि भवन सुर सुंदीी आन आकाशतें सुमन 
बरषा करी ॥१॥ थेंनु और बच्छ खग मृग ध्वनि सुनि सबै रहे धर ध्यान नहीं 
चरत तृण मुख परी ॥ भूल प्रतिकूल जल अनिल थक्‍्यौ ता समें शिला द्वुम 
द्रवित रजनीश गति मति हरी ॥२॥ सकल द्रुम बेलि प्रफुल्लित मुदित भ्रमर 
बर गुंज मत्तपान मधुकरत सुभता धरी ॥ नाथ बारिजबदन मदनमोहन और 
मोहे कोटिक मदन हरत अघवूंद री ॥३॥ 

# राग सारंग है नैंनन नींद गई री आली निशदिन छतियाँ लाग्यौ ही रहत 
धरकौ ॥ जबतें मोहन मुरली धुनि कीनी सुधि न रही री कछु और महा डर 
घरकौ ॥१॥ छतियाँ उसास लेत ननदिया गारी देत सास तकत मेरे पाँयनकौ 
खरकौ ॥ कैसेकै जईये कैसेंके दरसन पैये प्रभु कल्यान गिरिधरकौ मेरे हाथ 
भयौ पाथर तरकौ ॥२॥ 

# राग नट # मुरली भई सौत बजाय ॥ कबहूँ बनमें रहत डारी ताहि यह 
सुघराय ॥१॥ बचन हीं हरि रिझ्लाय लीने अधर पूरत नाद ॥ दिनहिं दिन 
अधिकान लागी अब करैगी बाद ॥२॥ सुनहु री यह दूर कीजै यह करौ 
बिचार ॥ अबहीतें करनी करी यह बहुरि कहा लगार ॥३॥ ढंग याके भले 
नाहीं बहुत गई इतराय ॥ सूरश्याम सुजान रीझे देह गति बिसराय ॥४॥ 
औ राग नट # सुनहु री मुरली की उतपति ॥ बनमें रहत बाँस कुल याकौ 
यह तौ याकी गति ॥१॥ जलधर पिता धरनि है माता अबगुण कहौं उघार॥ 
बनहूँ तैं याकौ घर न्यारौ निपजे जहाँ उज़ार ॥२॥ एकतें एक गुणन है पूरे 
मातपिता अरु आप ॥ ना जानियै कौन फल प्रगव्यौ अतिहीं कृपा प्रताप ॥३॥ 

विश्वासी परकाज न जानें याके कुलकौ धर्म ॥ सुनहुँ सूर मेघन की करनी 
ओर धरनी कौ कर्म ॥४॥ 

औै राग नट ऊ यह तौ भली उपजी आय ॥ निधरक बैठी सौत ह्ैकैं देख देख 
रिसाय ॥१॥ कहा याकी सकुच मानत कहौ घात सुनाय ॥ तबहि बस कर 
लियौ हरिकों हम सबन बिसराय ॥२॥ प्रबल पावस शरद ग्रीषम कियौ तप 
तनगार ॥ तिनहिं तरलै आप बैठे प्राणपति बनवार ॥३॥ जो भई सो भई अब 
यह छोड़दै रसवाद ॥ सूरप्रभुके अधर लगि लगि कहा बोलत नाद ॥४॥ 
औ राग नट हु मुरली अति चली इतराय ॥ अक्षयनिधि जिन लूट पाई क्यों 
नहीं सतराय ॥|१॥ आदि ज्यों यह बडी होत चलत सीस नवाय ॥ सबनकों 
लै संग चलती दौर मिलती धाय ॥२॥ बाँसतें उतपत्ति याकी कहा बुद्धि 
ठहराय ॥ सूरप्रभु ताके बस जैसें रहत नहीं बिसराय ॥३॥ 

है राग नट # बड़ेकी मानियै जो कान | कहा ओछे की करें बड़ाई याहि 
ओछी बान ॥१॥ बड़ौ इतरै नहीं कबहूँ ओछेही इतराय ॥ नीर नारी नीच 
ही कूँ चलै जैसें धाय ॥२॥ रही बनमें घरहि लाये महाबुरी बलाय ॥ निदरक 
यह सबन बैठी सौत उपजी आय ॥३॥ दिनहिं दिन अधिकार बाढ्यौ आगें 
रहत कहाय ॥ सूरदास उपाधि बिधिना कहा रची बनाय ॥४॥ 

है राग नट # और कहौ हरिसों समझाय ॥ तब यह दुबिधा काहे राखत 
वाही मिलवे जाय ॥९॥ हम अपनौ मन निठुर करायौ बात तुम्हारे हाथ ॥ 
भली भई अब शंकन लागे कवि गावत व्रजनाथ ॥२॥ अब मुरलीपति जाय 
कहाबहु वह बाँसिन तुम काठ ॥ सूरदाप्त प्रभुनहिं चतुराई ॥ मुरली पढ़ायौ 
पाठ ॥३॥ 

# राग सोरठ # मुरली कौन तप तैं कीयौ ॥ रहत गिरधर मुखहिं लागी 
अधरकौ रस पीयौ ॥१॥ नंदनंदन पानि परसकैं तोय तनमन दीयौ ॥ 
सूरश्रीगोपाल बस भये जगतमें जस लीयौ ॥२॥ 

# राग सोरठ # तप हम बहुत भाँतिन करचौ ॥ हिम बरषा सही सिर पर 
घामतें ना डरच्ौ ॥१॥ कट बेधी सप्त रंध्रन हीयौ छूँछौ करचौ ।। तुमहिं बेग 

बुलायबेकौं लालन अधर धरतौ ॥२॥ इतने तप मैं किये जबही लाल 
गिरधर वरत्ौ ॥ सूर श्रीगोपाल सुमिरत सकल कारज सरचौ ॥३॥ 

# राग मल्हार # बंसी न काहूके बस बंसीने कीने री बस बंसीकों बजाय 
जानें बंसी जाके बस है ॥ अधर रस प्रेम माती छिनहू न होत हाँती कानपरी 
प्राण लेत वे चसके रस है ॥१॥ नये नये नेह बाढ़े मोहनलाल नचाय छांड़े 
ललित त्रिभंगी कान्ह मोहन सौं अस है ॥ हित हरिवंस परस्पर प्रीतम राधा 
बृषभान नंदनी सो रस है ॥२॥ 

# राग श्री औ श्रीराग में कान्ह मुरली बजाबै | सप्त सुर-भेद अवधर तान 
विकट सो गति मधुर धरि मनस्तिज-मोद उपजावै ॥ बज़त नूपुर धरत चरन 
अवनी, चतुर ताल चर्चरी सो ममसि मन लावे | 'छीत-स्वामी' नबल 
लाल गिरिवरधरन गोप-बालक-संग बन तें आबै ॥ 

# राग हमीर # मुरली सुनत भई मति बौरी ॥ गृह गृहतें कारज तज अपने 
निकस चली मगु दौरी ॥१॥ नेन सिंदूर माँग अंजन दै श्रवन बिजौरा साजे॥ 
सीस तरौना माल गुही कच झूमक नाक बिराजे ॥२॥ एक छाँड़ि पथ पान 
करावत अपुने सुतर्हिं चली ॥ निरख निरख प्रफुल्लित ब्रजचंदर्हिं ज्यों वर 
कुमुद कली ॥३॥ 

# राग हमीर # यातें माई भवन छाँड़ बन जैयै ॥ आँखरस कानरस बातरस 
सबरस नँदनंदन पै पैये ॥९॥ कल पल्‍लव कर कंध बाहु धर संग मिले गुन 
गैयै ॥ रास बिलास बिनोद अनूपम माधौके मन भैयै ॥२॥ यह सुख सखीरी 
कहत नहिं आबै देखें दुख बिसरैये ॥ परमानंद स्वामीको संगम भाग्य बड़े 
तें पैये ॥३॥ 

# राग जैजेवंती # माई आज तेरे साँबरेनें बंसी बजाई है।। थकित जमुनाकौ 
नीर बछरा न पीवें क्षीर धीर मृग मीन अचल चलाई है ॥१॥ धकित उड्डुगण 
पति पवन की मंदगति यही गति जादों पति जैजैबंती गायहीं ॥ सूरके प्रभुकी 
बंसी बाजी अति मीकी सुनि ताकौ लाग्यौं बान सोई तन जानहीं ॥२॥ 

# राग गोरी # बांसुरी बजाई आछे रंगसों मुरारी ॥ सुनि कै धुनि छूटि गई 
संकरकी तारी ॥१॥ बेद पढ़न भूलि गये ब्रह्मा ब्रह्मचारी ॥ रसना गुन कहि 
न सके लगी है कटारी ॥२॥ रंभा सब ताल चुकी भूली नृत्यकारी ॥ यपुनाजल 
उलटी वहै सुधि ना संभारी ॥|३॥ श्री वृंदावन बंसी बजी तीन लोक प्यारी॥ 
ग्वालबाल मगन भये बव्रज़की सब नारी ॥४॥ स्थाम सुंदर मोहनि मूरति 
नटबर वपु धारी ॥ सूर' किशोर मदनमोहन चरनन बलिहारी ॥५॥ 

# राग कल्याण # बूंदाबन सघनकुंज माधुरी लतान तर जमुना पुलिन में 
मधुरी बाजै बाँसुरी ॥ जबतें धुनि सुनी कान मानों लागे मैंन बान प्रानन की 
कासौं कहूँ पीर होत होत पाँसुरी ॥१॥ ब्याप्यौ जु अनंग तातें अंग सुधि 
भूल गई कोऊ बंदौ कोऊ निंदौ करौ उपहाँसुरी ॥ ऐसे ब्रजईशजू सो प्रीति 
नई रीति बाढ़ी जाके उर गढ़ब रही प्रेम पुंज गाँसुरी ॥॥१॥ 

# राग कल्याण # मुरली तोउ न मौन धरे ॥ हरिकर कमल युगलपर पोढी 
कर गेंदुबा अधरें ॥१॥ कोलमकर अंगुरिन चांपत चरणन हरि हहें हरें ॥ 
शंका अतुल रहत उर अंतरमतियह जागपरें ॥२॥ स्वेद सहित सीतल अलकन 
हरि मंद वियार करें ॥ ब्रजपति अधरसुधा रसमातीपै नेंकन सुध विसरें ॥२॥ 
# राग केदारो है आज बन बेंनु बजावत श्याम ॥ यह कह चक्रत भई ब्रज 
गोपी सुनत मधुर स्वर ग्राम ॥१॥ कोऊ ज्यौंनार करत कोऊ बैठी कोउ ठाढ़ी 
है धाम ॥ कोऊ जेंबत कोउ पतिहिं जिमावत कोउ श्रृंगार में बाम ॥२।॥ 
मानों चित्रकीसी लिख काढ़ी सुनत परस्पर नाम ॥ सूर सुनत मुरली भई बौरी 
मदन कियौ तन ताम ॥३॥ 

# राग केदारों औ बंसीरी बन कान्ह बजाबत ॥ आन सुनौ श्रवणन मधुरे स्वर 
नादमध्य ले नाम बुलाबत ॥९॥ स्वर अति तान बँधान मूर्छना अमित अनागत 
लावत ॥ जुरयुग भुजशिर शैल शेष मथ बदन पयोधि अमृत उपजाबत ॥२॥ 
मानों मोहनी भेष धरकें मनमोहन पान करावत ॥ खगमृग मीन वश भये नादरस 
मृतक हुतो मदनैंजु जगाबत ॥३॥| और कहाँ लगि कहों सूर थिर चर मोहे कोई 

पार न पावत ॥ मानों मूक मिठाईकौ गुण कहि न सकत मुख शीश 
डुलाबत ॥४॥ 

# राग केदारों ड बंसी बनराज आज आई रणजीत ॥ मेंटतहै अपने बल 
सबहिनकी रीतें ॥१॥ बिडरे गज यूथ शैल सैन तुरत भाजी ॥ घूँघट पट 
कवच टूट छूट सब लाजी ॥२॥ काहू पतिगेह तजे काहू तन प्रान ॥ काहू 
सुख सरन लयौ सुनत सुयश गान ॥३॥ कोऊ पद परस गये अपने मनदेश ॥ 
कोऊ रसरंग भरे ते भये नरेश ॥४॥| देत सबन मारुत मिल दसहूँ दिश दुहाई॥ 
सूरज गोपाललाल बंसी वश माई ॥|५॥ 

# राग केदारों अ मुरली मोहन अधर धरी ॥ आरज पथ बिसरद्यौ आतुर 
है तनहुँठी सुधि न परी ॥१॥ पदरिपुपट अटक्यौ न सम्हारत उलटि न 
पलटखरी ॥| कबहुँक शिवसुत बाहन भख मिल्यौ मनहु कि बुद्ध हरी ॥२॥ 
दुरि गये कीर कपोत मधुप पिक सारँग सुधि न करी ॥ उडपति विद्युम बिंब 
लजानौ दामिनि अधिक डरी ॥३॥ मिलिहौं स्थामहि हंस सुतातट आनँद 
उमँगभरी ॥ सुरस्थामकौं मिली परस्पर प्रेम प्रवाह भरी ॥४॥ 

# राग केदारों * सुनिये हो धर ध्यान सुधारस मुरली बाजे ॥ स्थाम अधर 
पर बैठ बिराजत सप्तस्वरन साजै ॥१॥ बिसरी सुधि बुध गति सबहिनकी सुनि 
बेणु मधुर कल तान ॥ मनगति पंगु भई व्रजयुवती गंधर्व मोहे गान ॥२॥ 
खगमृग थके फलन तृण तजिकें बछरा न पीवत क्षीर ॥ सिद्ध समाधि थके 
चतुरानन लोचन बहै सब नीर ॥३॥ महादेवकी तारी छूटी अतिद्ठै रहे सचेत॥ 
ध्यान टरचौ धुनिहीं मन लाग्यौ सुरासुर भये अचेत ॥४॥ यमुना उलट बही 
अति व्याकुल मीन भये बलहीन ॥ पशुपक्षी सब थकित भये हैं रहे इकटक 
लवलीन ॥५॥ इंद्रादिक सनकादिक नारद शारद सुनि आवेश ॥ घोष तरुणी 
आतुर ह्वै धाईं तजि पति पुत्र अँदेश ॥६॥ श्रीबृंदावन कुंज कुंज प्रति अति 
विशाल आनंद ॥ अनुरागी पियप्यारी रसबस अचेत भये सानंद ॥७॥ तीन 
भुवन भरनाद प्रकाश्यौ गगन धरणि पाताल ॥ थकित भये तारागण सुनिर्कैंचंद 

भयौ बेहाल ॥८॥ नटवर वेष धरें नँदनंदन निरख विवश भयौ काम ॥ उर नव 
चरण भुज पंकज नील जलद तन स्थाम ॥९॥ जटित जराब मुकुट कुंडल छबि 
पीत बसन शोभाय ॥ बूंदावनरसरासमाधुरी निरख सूर बलि जाय ॥ 

# राग केदारों * केतिक भार हरी या मुरलीमें यै तौ न देखयौ वा महागिरिवरमें॥ 
बायें कर उठाय राख्यो सप्त रातद्योस वह झुकी रहत यह दाहिनें करमें ॥१॥ 
जब कबहुँ उठाय लेत दुहूँ करनमें क्यों हूँ क्यों अवार आय लगत अधरनमें ॥ 
ऐतौ सुहाग भाग दीयौ गदाधर प्रभु राख्यो अधिमान इन धिरमें न चरमें ॥२॥ 
है राग केदारों ऋ राधिका रमन की मुरलिका श्रवण सुनि भवन गृह काज 
तज गमन कीयौ भामिनी ॥ नाद रस बिवश भईं आन गति छूट गईं बिपिन 
आतुर चलीं रूप अभिरामिनी ॥१॥| निकट पियके गई रसिक कर गहि लई 
गिरिधरन श्यामघन जुबती सौदामिनी ।। करें वासर केलि कंठ पर भुज मेलि 
चतुर संग चत्रभुजदासकी स्वामिनी ॥२॥ 

है राग केदारों # मधुर मोहन मुखहिं मुरली बाजौ । सुनहि किन कान दै 
सुघर ब्रज-नागरी राग केदारौ, चर्चरी ताल साजैं॥ सप्त सुर-भेद वधान तुअ 
नांउ लै करत गुन-गान मिलि, तुअ हित काजै | 'छीत-स्वामी' नव॒ल लाल 
गिरिधरन को वेगि मिलि भेटि, मन्मथ-दाह दाजै ॥ 

है राग बिलावल # मुरलिया मेरी दै प्रिया तोहि वृषभान बबा की आन हो 
तोहि रानी कीरतिजू की सौंह हो ॥ अहो पिया मुरली सुंदर बाँस की हो 
सीखी में जतन अनेक ॥ मो बिन छिन जीवै नहीं और यह मुरलीकी टेक ॥१॥ 
अहो पिया मुरली छिन छाँडौ नहीं और जहीं जहीं हों जाऊँ ॥ कै कटि कै 
करमें रहै कै अधरनपै ठाऊँ ॥॥२॥ बंसकुलन मुरली भई हो बसीकरनके हेत ॥ 
तुमकौं आन मिलावही हो निज मंदिर संकेत ।॥॥३॥ मुरली मेरी मोहनी हो 
मोहे इन सब गाम ॥ गूढ़ मंत्र यामें रहै हो श्रीराधा राधा नाम ॥४॥ अहो 
प्रिया मुरली के गुणगान घनेरे देहु कृपा अनुराग || तन मन धन वारौ सबै 
हो यह मेरो बड़भाग ॥५॥ रीझ प्रिया मुरली दई और कंठकौ हार ॥ ब्रजभूषन 
हित लाडिली मिल बिलसे बिपिनबिहार ॥६॥ 

है राग बिलावल # मुंदरिया मेरी दै लला तोहि बाबा नंदमहरकी आनहो ॥ 
तोहि ब्रजरानीजू की सौंहहो ॥ अहो लाल झगरौ कछुअन कीजिये हो एक 
गामकौ बास ॥ जतीया चारें को बड़े को ठाकुर को दास ॥१॥ अहो लाल 
इतने तें इतनी भई हो संगही खेलत खात ॥ अब चितबत लज्जा भई हो 
सिथिल होत सब गात ॥२॥ अहो लाल भूषन होय दुराइयै मोपें करन 
दुरायौ जाय ॥ जब ग्रह गमनहों करौं हो देखि मेरी माय रिसाय ॥३॥ अहो 
लाल इतनी बात न जानीयै हो मुंदरी रतन अमोल ॥ जतन जतनकर राखियौ 
तेरी सब गैयनकौ मोल ॥|४॥ अहो पिया मुँदरीतौ बनमें गई हो चलौ हम 
तुम देखन जाँय ॥ दूँढन मिस तहाँ तें चले दोऊ कंठ भुजा उर लाय ॥५॥ 
मिस ही मिस वहाँ तें चले दोऊँ कुंजमहल में आय ॥ प्रभु मुकुंद राधा 
मिली देखत माधौं जन सचुपाय ॥६॥ 

# राग कल्याण ह मुरली सुनत भई मति बौरी ॥ गृहगृहते कारज तज अपने 
निकस चली मगदौरी ॥९॥ नयन सिंदूरमंग अंजत श्रवण बिजोरा साजें ॥ 
सीस तरोना मालगुहीं कचझुमक नाक बिराजें ॥२॥ एक छांड पयपान 
कराबत अपने सुतहि चली ॥ निरखनिरख प्रफुल्लित ब्रजचंदही ज्यों वर 
कुमुदकली ।॥।३॥। 


श्री रामचंद्रजी के करखा के पद 


(आसो. सुदी ९ से सुदी ९ सांजे भोग आरती बखते गावानां) 
# राग मारू # परदेसनि नारि अकेली ॥ बिन रघुनाथ और नहीं कोऊ मात 
पिता न सहेली ॥१॥ रावण रूप धरत्नौ तपसीकौ कितमें भिक्षा मेली ॥ 
आज्ञा नहीं हीन मति मेरी रामरेख पद पेली ॥२॥ विरह ताप तन अधिक 
जरावत जैसें द्रुम बन बेली ॥ सूरदास प्रभु बेगि न मिलिहैं प्राण जात हैं 
खेली ॥३॥ 
# राग मारू है हो लक्ष्मण सीता कौनें हरी ।| यह जु मढी बैरिन भई हम कौं 

कंचन मुग जो छरी ॥९॥ जो पै सीता होय मढ़ी में झाँकत द्वार खरी ॥ सूनी 
मढ़ी देखि रघुनंदन आवत नयन भरी ॥२॥ एक दुख हतो पिता दशरथकौ 
दूजौ सीय करी ॥ सूरदास प्रभु कहत भ्रातसौ बनमें बिपति परी ॥३॥ 

# राग मारू है जोपै राम रजा हों पाऊँ || न करौं शंक लंक गढ़ की कछु 
सायर खोद बहाऊँ ॥।१॥ बढ़ूँ शरीर पैठ परमित कर सकल कटक पहोचाऊँ।॥ 
कहौ तौ रावण कुल समेत सब बाँध चरण तर लाऊँ ॥।२॥ हों सेवक हरि 
ऐसौ कहौ तौ रावण कुल समेत सब बाँध चरण तर लाऊँ ॥२॥ हों सेवक 
हरि ऐसौ तुम्हारा कहा एक मुख गाऊँ ॥ सुर और असुर सबै जुर आवैं तो 
रण नहिं पीठ दिखाऊँ ।॥।३॥ रावण मारि सिया घर लाऊँ तौ तुमरौ दास 
कहाऊँ ॥ सूरदास प्रभु बिन कीयें कारज मुख नहीं आन दिखाऊँ ॥४॥ 
# राग मारू जे कपि चल्यो सीय सुधिकौं पुनि पाँयन तन लटकि कै ॥ 
रिपुकौ कटक विकट ताकौ चौथौ अंस पटकि कैं ॥॥९॥ रथसौं रथ भटनसौं 
भट चट पटीसी चटक केैं ॥ जारि कै गढ़ लंक विकट रावण मुकुट झटक 
कै ॥२॥ कितेक छैल तंदुल से छरे लै लै मूशल मटक कै ॥ गिरिसौं गज 
गेंदसी गहि डारअ भूमि भटक कैं ॥३॥ सुरपुर आनंद उमग उरसौं आऑँट 
अटककें ॥ नंददास बहुरच्यौ नट ज्यों उलटि पाछौ समुद्र सटककैं ॥४॥ 
# राग मारू औ जब कुद्यौ हनुमान उदधि जानकी सुधि लैन कौं ॥ देखनकौं 
दशमाथ अपने नाथकों सुख दैनकौं ॥९॥ जा गिरि पर चढ़ि कुलाँच लीनी 
उचकैयाँ ॥ सो गिरि दशा योजन धँसि गयौ धरनी महियाँ ॥२॥ धरनी धँस 
गई पाताल भार परें जाग्यौ ॥ शेषहूकौ शीश जाय कमल पीठ लाग्यौ ॥३॥ 
अरुण बदन श्वेत दशन बड़ौ पीन गात है ॥ उत्तरतें दक्षिण मानों मेरु उड़द 
जात है ॥४॥ जा प्रभुकौ नाम लेत भव जल तर जात है॥ शत योजन सिंधु 
कूद्यौ तौ केतिक यह बात है ॥५॥ रामचंद्र पद प्रताप जगतमें यश जाकौ॥ 
नंददास सुरनर मुनि कौतुक भूले ताकौ ॥६॥ 


है राग मारू # यहि बिधि पार पोहोंच्यौं पवन पूत दूत श्री रघुनाथकौ ॥ छूटयौ 
जानौ धनुषतें सर परम सुभट हाथ कौ ॥९॥ थरथर जहाँ करत मीच ऐसी 

राजधानी ॥ पैठत तिहिं लंक बंक कपि न शंकमानी ॥२॥ पुर मंदिर गिरि 
कंदर सुंदर मणिराई ॥ रावण रणवास ढूंढ कहूँ न सीय पाई ॥३॥ तब 
कह्ौँ यह जेतिक नगरी सगरी उचक लीजै ॥ उहाँई लै जाय रामहिं जानकी 
ढूँढ़ दीजै ॥४॥ कैधों दशकंध अंध इहाँई लै मारौं ॥ कैधौं रघुवीर आगे 
बाँधि रिपुहिं डारों ॥५॥ यह बिधि बल अपनौ कपि सोचत जिय माँही ॥। 
नंददास प्रभुकी मोहि ऐसी आज्ञा नाहीं ॥६॥। 

# राग मारू औ बनचर कौन देश तें आयोौ ॥ कहाँ हैं राम कहाँ हैं लक्ष्मण 
कहाँ ते मुद्रिका लायौ ॥१॥ हों हनुमान रामजूकौ सेवक तुम सुधि लैन 
पठायौ ॥ रावण मार लै जाऊँ तुमकों राम रजा नहिं पायौ ॥२॥ तुम जिन 
जिय डरपौ मेरी माता जोर राम दल धायौ ॥ सूरदास रावण कुल खोयौ 
सोवत सिंघ जगायौ ॥३॥ 

# राग मारू े जानकी हों रघुपति कौ चेरो ॥ बीरा दै रघुनाथ पठायौ 
शोध करनकों तेरी ॥९।| दस और आठ पद्म बनचर लै चाहत हैं गढ़ घेरौ ॥ 
तिहारे कारन श्याम मनोहर निकट दियौ है डेरौ ॥२॥॥ अब जिन शोच करो 
मेरी जननी जनम हों चेरौ ॥ सूरदास प्रभु तिहारे मिलनकों शारद रंक कित 
फेरी ॥३॥ 

#ए राग मारू ह तुमें पहेंचानत नाहिन वीर ॥ इन नैननमें कबहुँ न देखे 
रामचंद्र के तीर ॥१॥ मुँदरी डार दई जब करतें तब मन उपजी धीर ॥ 
सूरदास प्रभु लंका घेरी बाँध्यौ सायर नीर ॥२॥ 

# राग मारू ेऔ जारौं गढ़ लंक आज जैसें रावण भय मानें ॥ सीतापति 
सेवक मोहि आयोौ को जानें ॥१॥| एक एक रोम पर हने लक्ष बाना ॥ त्यों 
त्यों कपि फेरत है रामचंद्र आना ॥२॥ एक भेंट उनकी लै उनही को दीजै॥। 
ज्यों ज्यों लंगूर उठे त्यों त्यों कपि धीजै ॥३॥ रामचन्द्र बिपद हरन कितहूँ 
नहीं भूले ॥ सीता दुख परम कठिन ब्यापत उर शूले ॥४॥ इन सुखन कनक 
भवन तजि निधि हारे ॥ ते अब मंदिर पवन पूत विषम ज्वाल जारे ॥५॥ 

बीच बीच धूम धार बिच बिच झंकारे ॥| बिच बिच देखिये सूरश्याम बरन 
कारे ॥६॥ 

हु राग मारू झ आज रघुवीरकौ बीर आयौ ॥ जारि लंका सकल मारि 
राक्षस बहुत सीय सुधि लै कुशल फिर सिधायौ ॥९॥ कहत मंदोदरी सुनहु 
दशकंध पिय बड़ौ अपमान करि गयौ तेरी ॥ अजहूँ मन समुझिके मूढ़ मिल 
रामसों सूर मतिमंद कह्यौँ मान मेरौं ॥२॥ 

# राग मारू है लंक प्रति राम अंगद पठावो ॥ जाऔ बाली बली बीर सुत 
बालिका बिबिध वाणी कहैं मुखहिं भाव ॥॥९॥ बचन अंगद कहैं कहाँ 
पठवत मोहि बात इतनी कहौ नाथ मेरे ॥ कहौ तौ प्राकार और द्वार तोरन 
सहित लंककों लै धरों अग्र तेरे ॥२स्‍॥॥ सकल बनचरनकों लै धरों लंकमें कहौ 
तौ गिरिशिलनसों सिंधु पूरूँ !! सूर सुनि बोल अंगद कहत रामसों प्रबल बल 
कहौ तौ अरिवंश चूरूँ ॥३॥ 

# राग मारू है वीर सहजमें होय तौ बल न कीजे ॥ रात महापुरुष की 
आदि ते अंत लो जानिकें काहूकों दुख न दीजै ॥१॥ जाय अंगद कहौ 
आपुनी साधुता यह बचन कहत कछु दोष नाहीं | लाभ अति होयगोौ शत्रु 
करि मित्रता दीनता भाखिये जाय ताहीं ॥२॥ साधु के पास जगदीश कोऊ 
कहै बोलिये साधुता टेक छोरी ॥ बालिनंदन प्रति राम ऐसें कहें सबनकी 
सूर प्रभु हाथ डोरी ॥३॥ 

# राग मारू हे श्री राम आवेश अंगद चल्यौ लंककों प्रभु जब दोड करन 
फीठ थापी ॥ धरणि धँसि सिंधु गई सभा उलटी भई इनहिमें कौन रावण 
प्रतापी ॥१॥ श्रीरामकों शत्रु कर आप शिर छत्र धर रहि न पाबै कहूँ ऐसौ 
पापी ॥ ठौरहि ठौर बहु रूप रावण भये सबहि अंगद प्रति बचन बोले ॥२॥ 
सूर अंगद कहै मा हुती सूकरी बहुत रावण जने पेट खोले ॥।३॥ 

# राग मारू जे आउ रघुवीरकी शरण अंगद कहै मानि रे मूढ़गति बचन मेरौ॥ 
जाओ रे जाओ जब कोपि लंकेश कहै भुजन मेरी बस्यौ काल तेरौ ॥१॥ सुर 
असुर नाग बलि जेते हैं जगत में इंद्र ब्रह्मा सबहि मैं नबाये ॥ बात अद्भुत सबे 

और पाछें रही रीछ कपि लैन गढ़ लंक आये ॥२॥ वाम करकी यह अल्प 
सी अंगुरी लंक गढ़ बंक छिनमें ढहाऊँ ।। कहा करूँ नेंक मोहि शंक रघुवीरकी 
रंक तोहि मार अबही उड़ाऊँ ॥।३॥ होहि ऐसौ बली काहे न मुग्ध बल बालिसे 
बापकौ बैर लीनौ ॥ तातके भ्रातकी मात पत्नी करी शन्रुकी शरण जाय मूँड़ 
दीनौ ॥४॥ हुते मम तातके रावरे से लक्षण धर्मकी मेंड़ जिन तोर डारी ॥ 
परिरहें अब धूर ततकाल तेरे बदन राम अवतार खल दंडधारी ॥।५॥| सुनतही 
बचन मानों फनग कौ फन चफ्यौ सिंघकी पूँछ सोवत मरोरश्यौ ॥ ज्वलित 
पावक सदृश बीश लोचन विकल पटक भुज उठत मंत्री निहोरच्ौ ॥।६॥ जौ 
लो आये ऐंड़ अभिमान मद धरत ग्रीवमें बंक दै दृष्टि डीठी ॥ सुर सुरी बंकुरी 
भुजा रघुबीरकी जौ लौं मतिमंद तें नाहीं दीठी ॥७॥| चपल बनचरकी जात 
अति बोलनी कहा राजानसों बोल जानें ।। छत्रकी छाँह इंद्रादि थर थर करें 
बंक यह ढीट नहिं शंक माने ॥|८॥ करूँ जिय शंक जो अधिक तोकों गिनूँ 
जो कछु अपनपौ घट बिचारूँ ॥ भुजनसों पलटि दिगषाल सब दल मलूँ 
धरनि नभछत्र जो फार डारूँ ॥।९॥ रहि रे सुभट समसेर अधसेरतू अपनकौ 
बल जिय नहिं बिचारै | कहत परधान महाराज रावण बली अबनि रहि 
आभसों बाथ मारै ॥१०।। परच्ौ बलि द्वार परिहार वामन गदा किंकिरी कोर 
दै दै जिवायौ ॥ तात मम पालनें आनि बाँध्यौ जबै रैपटन मार कैड़बार 
खायौ ॥११॥ मरमकौ बचन सुन खेद हियमें भयौ चटपटी लाय भृकुटी 
चढ़ावै ॥ है कोऊ सूर सामंत मेरी सभा मार लैहौं मंद नहिं जान पावै ॥१२॥ 
एक रैपट दियें मुकुट उड़ि जायँगे सभा सब चरणसों चाँपि डारूँ।। बालिकौ 
पूत है शोच जियमें करूँ सिंघ ह्वे मेंढ़कन कहा मारूँ॥१३॥| करत अपराध 
उत्पात छोटेनकूँ बड़ेनकूँ क्षमा भूषण कहावै ॥ जान देहु दूत अबलों न 
मारशौ कहूँ पशुनसों लरत जिय लाज आबै ॥१४॥ सूर किशोर जब बालिनंदन 
कहाँ शीश अब कौन तो सौ पचावै ॥ नेंक धर धीर रणधीर रघुबीर भट देख 
तरबार कैसी चलावै ॥१५॥ 

# राग मारू #ै बड़ौ बालि नंदन बली बिकट बनचर महाद्वार रघीवुरकौ बीर 

आयोौ ॥ पौरितें दौरि दरबान दशशीशसों जाय शिरनाय यौं कहि सुनायौ ॥१॥ 
सुन श्रवन दशबदन सदन अभिमानकौ नयनकी सैंन अंगद बुलायौ ॥ विविध 
आयुध धरें सुभट सबही खरे छत्रकी छाँय निर्भय जनायौ ।॥।२॥ देख हरि वेष 
लंकेश हरहर हँस्‍्यौ सुनहुँ भट कटककौ पार पायौ ॥ देव दानव महाराज 
रावण सभा कहनकों मंत्र तहाँ कपि पठायौ ॥३॥ अरे रंक रावण कहा तंक 
तेरी इतौ दुहुँ कर जोर बिनती बितारों ॥ परम गंभीर रघुबीर तन राम पर बीस 
भुज शीश दश बारि डारों ॥४॥ झटकि हाटक मुकुट पटक पट भूमिसों झार 
तरबार तुव शिर सिंघारों ॥ जानकीनाथके हाथ तेरौ मरन कहा मतिमंद तोहि 
मध्य मारो ॥५॥ पाक पावक करे बारि सुरपति भरै पवन पावन करे द्वार 
मेरैं॥ गान नारद करै वार सुर गुरु कहै वेद ब्रह्मा पढ़े पौर टेरें ॥६॥ यक्ष 
बासुकी प्रभृति नाग गंधर्व मुनि सकल विश्वजीत मैं किये चेरे ॥ अरे सुन 
शठ दशकंधकों कौन भय राम तपसी आय किये डेरे ॥७॥ अरे तप बली 
सत्य तापेश्वरी तप बिना कौन पाषाण तारे ॥ कौन ऐसौ सुभट जगत जननी 
जन्यौ एकही बाण तक बालि मारे ॥८॥ परम गंभीर रघुबीर दशरथ तनय 
शरन गये कोटि अवगुण बिसारे ॥ जाहि मिल अंध दशकंध गहि दंत तृण 
तौ भलें मृत्यु मुख तें उबारे ॥९॥ कोप करबाल गहिकाल लंकाधिपति मूढ़ 
रिपु रामकों शीश नाऊँ ॥ शंभुकी शपथ सब कुपथ कायर कृपण श्वास 
आकाश बनचर उड़ाऊँ ॥१०॥ परहिं भैराय भभकंत रिपु धाय सो कर कदन 
रुधिर भेरों अघाऊँ ॥ सुभट साजे सबै देव दुंदुभी अभे एकतें एक रणकर 
दिखाऊँ ॥११॥ चढ़च रावण सुन्यौ शीश तब शिव धुन्यौ उमग रणरंग 
रघुबीर आयौ ॥ रामशर लागि जनु आगि गिरि प्रज्वलित छाँड़ि छिनु सीस 
नभ भानु छायौ ॥१२॥ रुंड भुकरुंड धुक परत छर धरनि पर रुधिर सरिता 
समर पार पायौ ॥ मार दशकंध नृप बँधुकृत सूर प्रभु जानकीनाथ गृह सीय 
लायौ ॥१३॥ 

हु राग मारू & आज रघुपति चढ़े लंक गढ़ लैनकों ॥ अवनि चंचल भई शेष 
सुधि बुधि गई कमठकी पीठ फट मिल गई रैनकों ॥१॥ होत अंदोल सागर 

सप्त दिगपाल भये भयभीत अति उड़ि चले गैनकों ॥ कहत मंदोदरी सुनहूँ 
दशशकंध पिय लै मिलौ सीय राजीवदलनैनकों ॥२॥ बे तौ जगदीश को 
ईशकौ बल कहा एक बनचर आय जारि गयौ ऐनकों ॥| हरिनारायन श्यामदास 
के प्रभुसों बैर कर कंथ पावै न सुख चैनकों ॥३॥ 

है राग मारू औ चढ़े हरि कनक पुरी पर आज ॥ कँपी धरणि थर हरचौ अंबर 
देख दलनकौ साज ॥१॥ असुर सबै पंछी ज्यों भाजे लक्ष्मण छूटे बाज ॥ 
सूरदास प्रभु लंका आये दैन बिभीषण राज ॥२॥ 

है राग मारू औ पिय मेरे लंका बनचर आयौ ॥ कर प्रपंच हरी तें सीता 
लंका कोट ढहायौ ।॥।१॥ तबही मूढ़ मरम नहीं जान्यौ जबही मैं समुझायौ ॥ 
अब किन मिल अपराध क्षमा बे रामचंद्र चढ़ि आयौ ॥२॥ ऊँची ध्वजा देख 
रथ ऊपर लक्ष्मण धनुष चढ़ायौ ॥ गहि पद सूरदास भामिनि कहै राज बिभीषण 
पायौ ॥३॥ 

है राग मारू # देखि हो कंथ रघुनाथ आयौ || छिप्यौ शशि सुर अति चाह 
चकृत भयौ धूरसों पूर आकाश छायौ ॥|१॥ तब न मान्यौ कह्नो आपने मद 
रह्यौ देहके गर्व अभिमान बाढ़ ॥ सुनव हो कंथ अब कठिन भयौ छूटवौ 
गहे भुज बीस करबाल गाढ़ौ ॥२॥ सिंधु गंभीर दल छाॉड़ि दै मुग्धबल तें 
न कीनी कहूँ टेक गाढ़ी ॥ बचें क्यों डूबते माँझ लाग्यौं धका लंकसी नाव 
दै टूक फाड़ी ॥३॥ कहत सुन सूर तू गिन्‍यौ पंछीनमें आन अचरज पर आज 
खेले ॥ भजे क्यों उबरि हे बाज हनुमानपैं मूढ़ जब जानकीनाथ मेले ॥४॥ 
है राग मारू औ मान दशकंध मतिमंद मेरौ कह्यौ जानकी दै मिलन संग कीजै॥ 
कोपि कर चढ़च्ौ रनधीर कौशल कुमर चरण गहि दान पिय माँग लीजे ॥शा 
जाके ऋक्ष बानर सुभट अटक माने नहीं कौन सन्मुख होय उनहिं बारे ॥ मेरो 
कह्यौ मान जिय जॉन साँची कहूँ शीश दस बीस भुज काट डारे ॥२॥ पवन 
पावक अटल देव दानव सकल चरण गहि शरण मम नित्य आबै ॥ सुनौ रे नार 
करतार थर थर करे रंक रघुबीरकी को चलाबै ॥३॥ उठे जो कुँभ जिन शंभु 


३०४ श्रीरामजी के करखा के पद # राग मारू है 

सेव्यौ सदा सकल बनचर चरैं भूख भागें ॥ मेरौ कह्कौ मान जिय जान साँची 
कहुँ दीपक पतंग ज्यों मृत्यु आगें ॥४॥ एक हनुमान अभिमान तेरौ हन्यों 
कुँवर सँहार सब लंक जारी ॥ अजहेँ रे समझ हित हेतकी बात सब अंत आयौ 
कंत कहत नारी ॥५॥ शरण सुधीर रघुवीर अशरण शरण ताहिसों क्‍यों पिया 
बाद कीजै ॥ मेरौ कह्यौ मान अज्ञान तज दुष्टता छॉँड़ि पीयूष विष काहे कूँ 
पीजै ॥६॥ मेरौ नाम रावण त्रैलोक कंटक कहै शीश दस बीस भुज चरण 
नाऊँ।॥ खड़ग जो कर धरों मरणते कहा डरों दीनता भाख कहा कुल 
लजाऊँ ॥७॥ मनोहर दास कैलाश जीत्यौ सकल अब देख बैकुंठ पर बाथ 
बाऊँ॥ धन्य मम मात अरु धन्य मम तातकों मृत्यु रघुनाथके हाथ पाऊँ ॥८॥ 
# राग मारू औै निरख मुख राघौ धरत न धीर ॥ करुणावंत विशाल कमलदल 
लोचन मोचत नीर ॥१॥ बोलत कैसें न रहे मौन छ्वले विपति कटावन बीर ॥ 
बारह बरस नींद बन त्यागी मेरे प्रानन पीर ॥२॥ सीता हरन मरन दशरथकौ 
रण बैरिन की भीर ॥ अब तो सूर सुमित्रा सुत बिन कौन लगाबै तीर ॥३॥ 
# राग मारू #ै रघुपति मन संदेह न कीजै ॥ भो देखत लक्ष्मण क्यों मरिहें 
मोकों आज्ञा दीजै ॥१॥ कहौ तौ सुरज उगन न दैहौं नहीं दिश ऊगै ताम ॥ 
कहौ तौ गन समेत ग्रसि खाऊँ यमपुर जाय न राम ॥२॥ कहौ तौ कालै टूक 
टूक कर खंड खंड कर डारौ ॥ कहौ तौ मीच मारि जारिकें गहि पातालै 
गारों॥३॥ कहौ तो चंदा लै आकाश तें लक्ष्मण मुखहिं निचोरों ॥ कहौ तो 
सिंधु सुता कौ सागर तुम समीप लै घोरों ॥४॥ मोसौ जन सेवक है जाकौ 
ताहि कहा सकराई ॥ सूरदास मिथ्या नहीं भाखों मोय रघुबीर दुहाई ॥५॥ 
हु राग मारू झ कहौ कपि राघौकौ संदेश ॥ कुशल क्षेम लक्ष्मण बैदेही 
श्रीपति सकल नरेश ॥१॥ जिन पूँछी कुशलात नाथकी अहो भरत बलवीर ॥ 
बिमल देह दुख भरहिं रहत है या जलनिधी के तीर ॥२॥ गहबर बसत निशाचर 
छल कियौ हरी सिया मो मात ॥ ता कारण लक्ष्मण शिर दीनौ भये राम बिन 
भ्रात ॥३॥ इतनी श्रवन सुनत शिर ढारञ्ौ निरख भूमि परच्नौ सोई ॥ हाय 

हाय कर पुत्र पुत्र कहि लोट सुमित्रा रोई ॥४॥ धन्य सो पूत पिता पन राखे 
धन्य सो कुल जिहिं लाजै ॥ धन्य सो सेवक अंत के अवसर आवै प्रभु के 
काजै ॥५॥ ता कारन रघुनाथ पठायौ हों जु लैन गिरि आयी ॥ है अति दूर 
निशा सब बीती को लक्ष्मणहिं जिवायो ॥६॥ लै पर्वत शर बैठ पवन सुत हों 
प्रभु पहोंचाऊँ ॥ सूरदास पॉवखित मेरे तब लगि भरत कहाऊँ ॥७॥ 
# राग मारू & सुनौ कपि कौशल्या की बात ॥ यह पुर जिन आऔ मन 
बॉछित बिन लक्ष्मण लघु भ्रात ॥१॥ छाँड़ि राज काज माता हित तुम चरणन 
चितलाय ॥ ताहि विमुख जीवन धीक रघुपति कहियो कपि समुझाय ॥२॥ 
जो तुम कुशल क्षेम वैदेही तौ आन राजपुर कीजो ॥ नाँतर सूर सुमित्रा सुतपर 
वारि अपनपौ दीजो ॥३॥ 

# राग मारू & रघुपति अपनो बचन प्रतिपास्थौ ॥ तोरी लंक बंक गढ़ गढ़पति 
घर घर कौ कर डास्यौ ॥१॥ कहुँ शिर कहुँ भुज कहुँ धड़ लोटत मानों मद 
मतवारौ ॥ रह्यौ माँसकौ पिंड प्रान लै गयौ बाण अनियारी ॥२॥ जाके डर 
बरुन इंद्र कुवेर यम डरत सुभट रण भारी ॥ सो रावण रघुनाथ छिनकमें कियौ 
गीधकौ चारो ॥३॥ छॉड़ि रामसकल सुखसागर बाँध्यो जल अति खारी ॥ 
बना बन सब सुयश्‌ बखानत दुष्ट दशानन मारबौ ॥४॥ रावण मार लंक 
गढ़ कियौ सबकी निस्तारी ॥ दियौ बिभीषण राज सूर्‌ प्रभु कर सुर लोक 
उजारी.. ॥५॥ 

# राग मारू # पॉयतो पूँजि चले रघुनाथ ॥ हनुमान आदि लै बड़रे योधा लीने 
साथ ॥१॥ सेत बाँधिके लंका जूटी रावण के काटे माथ ॥ कृष्णदास सीता 
घर लाये विभीषण कियौ सनाथ ॥२॥ 

# राग मारू % अंतरयामी हो रघुबीर ॥ करुणार्सिधु अकाम कल्पतरु जानत 
जनकी पीर ॥१॥ बाली त्रास बनबास विषमवृत व्यापत सकल शरीर ॥ 
सो सुग्रीव कियौ कपि कुलपति मेंटि महा रिपुभीर ॥२॥ वेद पुरानन महा 
गे कृत यश गावत भुनि कीर ॥ बहोरि यों कर थाप्यौ सूर प्रभु रामचंद्र 
रणधीर ॥३॥ 

# राग मारू & धन्य जननी जो सुभट जाये ॥ भीर परें रिपुकों दल मलिके 
कौतुक प्रभुहि दिखाये ॥१॥ जीवत सुख भुगवे होय यश बहु बिधिं कीरति 
गाये ॥ मरे तौ मंडल भेद भानुकौ सुरपुर जाय बसाये ॥२॥ कौशल्या सों 
कहत सुमित्रा जिन स्वामिन दुख पाये ॥ लक्ष्मणते हों भई सपूतती रामकाज जो 
आये ॥३॥ लौह गहें लालच करै जियकौ औरों सुभट लजाये ॥ सूरटास 
प्रभु जीत शत्रुकों कुशलक्षेम घर आये ॥४॥ 

# राग मालव # प्रथम विलास कियौ श्यामाजू कीनौ बिपिन बिहारजू ॥ उनके 
विधकी शोभा बरनों कहत न आवै पारजू ॥१॥ बाके यूथकी गणना नाहीं 
निर्गुण भक्त कहावें ॥ ताकी संख्या कहत न आवै शेषहू पार न.पावें ॥२॥ 
घोषधोष प्रति गलिनगलिन प्रति रंगरंग अंबर साजें ॥ कियौ शृंगार नखसिख अंग 
युवती ज्यों करनी गण राजें ॥३॥ बहु पूजा लै चली वृंदावन. पान फूल 
पकवानै ॥ ताके यूथ मुख्य चंद्रावलि चंद्रकलासी बाने ॥४॥ पोहौंची जाय 
निकुंज भवन में दरसी बरृंदादेवी ॥ ताके पद बदन करे माँग्यौ श्यामसुंदर बर 
एवी ॥५॥ तिहिंछिन प्रभुजी आप पधारे कोटिक मन्मथ मोहै ॥ अंगअंग 
प्रति रूपरूप प्रति उपमा रवि शशि कोहै ॥६॥ द्ैजुग जाम श्याम श्यामा संग 
केलि बिबिध रंग कीने ॥ उठत तरंग रंगरस उछलित दास रसिक रस पीने॥७॥ 
# राग मालव # द्वितीय बिलास कियौ श्यामाजू खेल समस्या कीनी ॥ ताकी 
मुख्य सखी ललिताजू आनंद महारस भीनी ॥१॥ चली संकेत बिहार करन 
बलि पूजा साजि संपूरन ॥ बहु उपहार भोग पायसलै बाँह हलावत मूर ॥२॥ 
मंदिर देवी गान करत यश आय मिले गिरिधारी ॥ मनकौ भायौ भयौ सबनकौ 
काम वेदना टारी ॥३॥ स्थामा कौ शृंगार श्याम कौ ललिता नीवी खोली ॥ 
लीला निरखत दास रसिकजन श्रीमुख स्थामाबोली ॥४॥ 

# राग मालव # तृतीय बिलास कियौ स्यामाजू प्रवीन | खेलनकौ उच्छाह सखी 

एकत्र कीन ॥१॥ तिनमें मुख्यसखी विशाखाजू ऐन ॥ चलीनिकुंज महेलमे 
कोकिला ज्यों बैंन ॥२॥ भोग धरि सँवार बासोंधी सनी ॥ कुसुमरंग अनेक 
गुही कामिनी ॥३॥ गानस्वर कियौ बनदेवी बिहार ॥ नव त्रियाकौ वेष 
कोटि काम वार ॥४॥ ढिंग आसन कराय प्यारीकों बैठाय ॥ दोउ एकत्र 
कीन निरखत लेत बलाय ॥५) यह लीलाकौ ध्यान मम हृदय ठहराय ॥ 
देखत सुरनर मुनिभूले रंसिक बलबल जाय ॥६॥ 

# राग मालव # चौथौ बिलास कियौ श्यामाजू परासौली वन माँई ॥ ताके 
वृक्षतता द्रमवेली तन पुलकित आनँद न समाईं ॥१॥ चंद्रभगा मुख्य यूथावलि 
अपनी सखी सब न्यौति बुलाई | खंडमंडा जलेबी लड्॒वा प्रत्येक अंगकी भाव 
जनाई ॥२॥ साज कियौ पूजन देवीकौ बहु उपहार भेट लै आई ॥ खेलन 
चली बनी तिहिंशोभा ज्यों घनमें चपला चमकाई ॥३॥ पोहोंची जाय दरस 
देवी तब द्वै गये श्यामकिशोर कन्हाई ॥ मनकौ चीत्यौ भयौ लालनकौ हास 
बिलास करत किलकाई ॥४॥ श्यामाश्याम भुज भर भेंटे तृण तोरत और लेत 
बलाई ॥ कही न जाय शोभा ता सुखकी कुंजन ढुरे रसिक निधिपाई ॥५॥ 
# राग मालव # पौँचौ बिलास कियौ श्यामाजू कदली बन संकेत ॥ ताकी 
सखी मुख्य संजावलि पिया मिलनके हेत ॥१॥ चली रली उमगी युवती सब 
पूजनदेवी निकर्सीं ॥ धूप दीप भोग संजावलि कमलकली सो विकर्सी ॥२॥ 
आनँंद भर नाचत गाबत बधु रसमें रस उपजाती ॥ मंडलमें हरि ततक्छिन आये 
हिल मिल भये एकपॉली ॥३॥ द्वै युग जाम श्यामश्यामा संग भामिनि यह रस 
पीनौ ॥ उनकी कृपा दृष्टि अवलोकत रसिक दास रसभीनौ ॥४॥ 

# राग मालव # छठौ बिलास कियौ श्यामाजू ॥ गोधन बनकों चली 
भामाजु ॥ पहेरें रंगरंग सारी ॥ हाथन पूजा थारी ॥१॥ ताकी मुख्य सहचरी 
राई ॥ खेलनकों बहुत सुघराई ॥छंद॥ चली बनवन बिहसि सुंदरि हार केंकण 
जगमगे ॥ आय मंदिर पूजदेवी भोग सिखरन सगमगे ॥२॥ तासमय प्रभुजी 
आप पथधारे कोटिक मन्मथ मोहहीं ॥ निरख सखियन कमल मुख मानों निधन 

धन जों सोहहीं ॥३॥ खेलकी आरंभ कीनी राधा माधी बिच किये ॥ वाकी 
परछाँई परी तब रसिक चरणन चित दिये ॥४॥ 

# राग मालव # सातौ बिलास कियौ स्थामाजूं गहबरबनमें मतौजु कीन ॥ 
मुख्य कृष्णावत्ती सहचरी लघु लाघव अतिही प्रवीन ॥१॥ बनदेवी हे गुंजाकुंजा 
पुहुपन गुही सुमाल ॥ चंद्रावली प्रमुदित बिहसत मुख जैसें मुनियालाल ॥३॥ 
रच्यौ खेल देवी ढिंग युवत्ती कोक कला मनोज ॥ अति आवेश भये अवलोकत 
प्रगदे मदन सरोज ॥३॥ कोऊ भुजधर करचरन उर कोऊ अंगअंग मिलाय॥ 
कुंवर किशोरकिशोरी रसिकमणि दासरसिक ढुलराय ॥४॥ 

# राग मालव # आटों बिलास कियौ श्यामाजू शांतनकुंड प्रवेशजू ॥ उनकी 
मुख्य भामा सारंगी खेलत जनित आवेशजू ॥१॥ सूरज मंदिर पूजन कर मेवा 
सामग्री भोगधरी ॥ आनंद भरी चली ब्रज ललना क्रीड़न बनकों उम्रगि 
भरी ॥२॥ भद्रबन गमन कियौ बनदेवी पूजन चंदनवंदन लीने ॥ भोग 
स्वच्छ फेनी ऐनी सब अंबर अभरनचीने ॥३॥ गावत आवत भावत चितवत 
नंदलालके रसमाती ॥ कृष्णकला सुंदर मंदिरमें युवती भई सुहाती ॥४॥ 
देखि स्वरूप ठगी ललना ते चकचोंधीसी लाई ।| अँचवत टगन अघात दासरसिक 
बिहारिन राई ॥५॥ 

# राग मालव # नवमों बिलास कियौ जु लड़ैती नवधा भक्त बुलाये ॥ अपने 
अपने सिंगार सबै सज बहु उपहार लिवाये ॥१॥ सब स्यामा जुर चलीं रंगभीनी 
ज्यों करिणी घनघोरें ॥ ज्यों सरिता जल कूल छांड़िकें उठत प्रवाह हिलोरें ॥२॥ 
बँंसीवट संकेत सघन बन कामकला दरसाये ॥ मोहन भूरति वेणुमुकुट मणि कुंडल 
तिमिर नसाये ॥३॥! काछनी कंटि तट पीत पिछौरी पग नूपुर झनकार करें॥ 
कंकण वलय हार मणि मुक्‍ता तीनग्राम स्वर भेद भरें ॥४॥ सब सखियन 
अवलोक स्याम छबि अपनी सर्वसु बारें ॥ कुंजदार बैठे पियप्यारी अद्ृभुतरूप 
मिहारें ॥५॥ पूआ खोबा मिठाई मेवा नवधा भोजन आनें ॥ तहाँ सतकार 
कियौ पुरुषोत्तम अपनों जन्मफल मानें ॥६॥ भोग सराय अचबाय बीराधर 

निरांजन उतारे ॥ जयजय शब्द होत तिहुँपुरमें गुरुणन लाज निवारे ॥७॥ 
सघनकुंज रसपुंज अलिगुंजत कुसुमन सेज सँवारी ॥ रतिरण सुभट जुरे पिय प्यारी 
कामवेदना टारी ॥८॥ नवरस रास बिलास हुलास व्रजयुवतिन मिलकीने | 
श्रीवललभ चरण कमल कृपातें रसिक दास रसपीने ॥९॥ 

# राग मालय # मूलपुरुष-वत्‌ & (१) श्री पुरुषोत्तम करुं प्रनांउ, इनको उल्लास 
परम रुचि गाऊं, श्रीवल्लभक्ृपा अनुग्रह करही, मो मतिहीन शारदा शुद्ध धरही, 
एक समे प्रभु अति ही उल्लास, देख स्वरूप नख चंद प्रकाश; सौरभ सुगंध तुलसीदास 
आयो, इच्छा रमन द्वे रूप मन भायो | 

(वलण) इच्छा भइ द्वे रूपकी तब कोटि मन्मथ मोह ही; अकल कला सौन्दर्यसीमा, 
वाम भाग जु प्रकट ही, देख प्रभु उन रूप अद्भुत, रमन चित वीचारियो, दक्षिण 
भाग जु और ललना, रसमें रस निर्धारियो | जुगल रसको रस बढावन, मध्य रूप 
प्रकाशही; अधिक बढतो घाट आवबे घाट बढतों जा सही साम दाम जो भेद उनके 
मध्यको अधिकार हे; यह उल्लासनि रासरसमय रसिक मन निर्धारं है। 

(२) स्व इच्छाके महेल बनाये, उनकी शोभा बरनी न जाये, वाके गुन नहीं होत है 
न्यारे, एक एक महेल छ ऋतु अनुसारे; रत्नजटित के छाजे तिबारी हाटिक स्फाटिककी 
फुलवारी । 

(वलण) फुले वृक्षलता वेली द्रम, निबिड कुंजन रचपची, हंस कोकिल कीर कलरव, 
पांती बगदल अति मची । बहत मंद सुर्गंध शीतल, मोर कुंहुकनी अति बनी, रटत 
पिय पिय सुखद चातक, चकोर चंदा चक्षनी, चकवा रु चकइ तीर सरिता, नीर 
जहां झरनां झरे, श्रीपतिको कहा सदन शोभा स्वइच्छा कोन सरभर करे । निज 
धामको गोलोक कहयित, गाय बछरा अति घने; शब्द होत है मधनको यह उल्लास 
रसिक मन गमे । 

(३) सखी यूथको हे बिस्तारा, वाकी गिनती न आवे पारा; मेघ बूँद ओर रविकी 
किरनी, श्रीपुरुषोत्तमलीला कौन बरनी | शेष महेशन ध्यान समाधा, कविजन रंक 

कहा करे सांधा ? यूथ मुखीकी संख्या करही तुच्छ बुद्धि कैसे चित्त धरही ? 
(वलण) धरू कैसे चित्तमें जु, बानीहू थकी जात हे, अप्राकृत लीला प्राकृत चातक 
सब घन कैसे समात हे ? कोटि साडे तीन मुखिया, पुरुषोत्तम निज दास है, ओरकी 
को गिने संख्या यह चरन रजकी आस हे, चरनको झंकार सखियन, घोष शब्द जु 
गाजही, चलत अति उत्साह सखियन, रंसिक सरिता भ्राज ही । श्रीपुरुषोत्तम 
उल्लासको, कहुं बेद पार न पावही, मूठ केसे चित्त लावे ? रसिक मन न समावही। 
(४) वाम भाग सिंगार बखानो, एक रसना मुख कहत न आनो, उनके बसन 
नीलांबर सारी, श्याम कंचुकी लहेंगा लाल कीनारी । 
(वलण) श्याम कंचुकी लाल ल्हेंगा, फूंदनां मखतूल हे, नीवी कटि पर फबी रही. 
किंकिनी नग बहु मूल हे। देख रूप स्वरूप सुंदर, रमा कोटिक वारने, श्रीपुरुषोत्तम 
उल्लासको रसिक चित्त बिचारने । 
(५) केसर आड सुभाल मनोहर, बीच मुकता बिंदु मानो शशी हर, नैन बिशाल 
भरुकुटी मसिबिंद, बदनकमलके ढिंग अली फंद, श्रवन तरु कली मनिकी ज्योति, 
बेनी जटित झंघालों पोती, देलरी तीलरी पंचलरी मनि मुक्ता, रत्नजटित नगहार 
उसयुक्ता । | 
(वलण) रत्नपदक रु हरी चोकी, भीर भूखन फबी रही, केशके बीच मनि मुक्ता, 
जबी झुमखसू गुही, बाजूबंध जराव फुंदना, चुरीयनकी पंक्ति बनी, नासबेसर वलय 
कंकन, मुद्रिका दर्पन अनी, जेहर तेहर तायल अनवट बिछुवन महावर चित्र कीये, 
हस्त मेंदी मुकर दीने, चंद्र नख शशी जिये, नखसिखलों सिगार कहां लो, बानी हू 
थकी जात हे, श्रीपुरुषोत्तम उल्लासकों रस रसिक मन ललचात हे । 
(६) नित्यलीलामें प्रभु बिराजे, ज्यों जल धार तुटत न समाजे, ज्यों सरिता प्रवाह 
नही थामें, अविक्तिन्न धार चलत तट आबे, कबहुक नृत्य कर कल गाने, कबहुक 
भक्त करत सन्माने 5 क रास क्रीडा उद्योती, कबहुक जलक्रीडा कब पोती । 
वलण) पोतमें हरि यूथ बैठे, खेवट आपु कहावही, चलत इत उत विहंसी मुख, 
प्रीतम प्यारीकों रीझांवहीं । प्यारी को मुख देख बिन प्रभु, ओर कछु न सुहातरी, 

चकोर चंदा निरखके ज्यों पलक नेन समातही | कबहुक ऋतु शरदकों जस गान 
ललना स्वर भरे, पूरन ब्रह्म स्वरूप सुंदर, सकल कारज अनुसरे | कबहुक तांबूल 
आप श्रीमुख, भक्त मुखमें मेलही, भ्ीपुरुषोत्तम उल्लासको रस रसिक रसमें झेंलही। 
(७) योग शक्तिकों आवरन करही, जन भीतर लीला सब धरही, गोलाकृत ज्यों 
रविकी ज्योति, त्यों मायाको तेज उद्योती । 

(वलण) तेज पुंजको जानके, निराकार मतकों अनुसरे, माया संगी जीव दुष्टी भरम 
भूले पचमरे, न जाने जो ईश ब्रह्मा वेद हू नित गावही, श्रीपुरुषोत्तम उल्लास रस 
तज गणितानंदको ध्यावही । 

(८) परमानंद उल्लास बढ्यो जब, सुजस बंदीजन गान करे सब, रुचि उपजी 
हसरिजुको भायो, निकसी ऋचा स्वरूप मुख आयो | 

(वलण) निकसी ऋचा स्वरूप श्रीमुख सुयश गान सुनावही, आप सुनियत मग्न 
हैकें, वर मांगो जु दीवावही, तब ऋचा रूप कहे वरजु देहु, यह लीलाकों अनुभवे, 
श्रीपुरुषोत्तम उल्लासको रस रसिक को चाहन लहे। 

(९) वाको प्रभु जु वर दीनो, मेरोही ब्रज मोही रस भीनो, प्रकट होय तुम द्वार रस 
मानो, पाछे तें मोही आयो जांनो । 

(वलण) जांनो जो आयो मोहिको, अब यह लीला सुख तुम देहहू ; श्री गोवर्धन 
यमुना बृंदावन रसमें रसहों नित रहुं; ओर सखी खट दश हजारे, बाकों वर दीनो 
जबे, बेहु प्रगट जु होयगी तब, तुम इनको सुख देहो सबे । कल्प सारस्वत व्रजकी 
लीला पंछीजन लख आसहे, ताही दैवी सृष्टि रसिकन श्रीपुरुषोत्तम उल्लास हे । 
(१०) दैवी सृष्टि उद्धारन कारन श्रीवल्लभप्रिया मुखी सुधारन, बत्तीस लक्ष जीवकी 
गिनती, लीलारस ते भक्त प्रतीति ; है चिंता करि तपत बुझावन, आज्ञा भई वल्लभ 
मन भावन । के 

(वलण) आज्ञा भई निज वल्लभकों, ब्रह्मसंबंध तुमजु करावहु, सकल दुष्कृत दूर 
करि, सेवा प्रयत्न जतावहू । श्रीगोवर्धन गिरि कंदरामें देवदमन कहावही ; आपु 
सेवा करो करावो, प्रगट लीला दिखावही, पवित्रा माल उरधार वश कर, जीय बत्तीस 

लक्ष वरे; गिरिरजधरकों रूप सुधारस, पीवत नैना दुःख हरे, श्रीगोवर्धनधरकी लीला दुःख हरे, श्रीगोवर्धनधरकी लीला 
मेरे हृदयमें रम रहो, श्रीपुरुषोत्तम उल्लासकों रस रसिक जन मिल नित कहो। 

# राग बिलावल # व्रत धरि देवी पूजी ॥ जाके मन अभिलाष-न दूजी ॥ 
कीजै नंदपुत्र पति मेरे ॥ पैहों जो अनुग्रह तेरे ॥छंद॥ कर अनुग्रह बर दियौ 
जब बरस भरलों तप कियो ॥ ब्रैलोक्य सुंदर पुरुष भूषण रूप गुण नाहिन 
बियौ ॥ इत उबटिं सोल सिंगार सखियन कुँवरि चौरी जहाँ बनी ॥ जा हितके 
ब्रत नेम संयम सोघरी बिधना ठनी ॥१॥ मुकुट रचि मौर बनायो ॥ मार्ें 
धरि हरि वर आयो ॥ तन सांवल पीत ढुकूले ॥ देखतही घन दामिनी 
भूले ॥छंद॥ दामिनी घन कोटि बारों जब निहारों मुख छबि ॥ कुंडल विराजत 
गंडमंडल नही शोभा शशि रवि ॥ और कौन समान त्रिभुवन सकल गुण जामाहिं 
हैं ॥ मानों मोर नाचत संग डोलत मुकुटकी पर छाहिं हैं ॥२॥ गोपी सब 
न्योतें आईं ॥ मुरली धुनि पठै बुलाई ॥ जहाँ सब मिलि मंगल गाये ॥ नव 
फूलनके मंडप छाये ॥छंद॥ छायेजु फूलन कुंज मंडप पुलिनमें बेदीरची ॥ 
बैठेजु श्यामा स्थाम वर जैलोककी शोभा सची ॥ उत कोकिलागण करें कुलाहल 
इत सबें व्रजनारियां ॥ आईजु न्योंते दृहददिशतें देत आनंद गारियां ॥३॥ 
रासमंडल भुज जोरी ॥ स्याम सांवरे श्रीराधागोरी ॥ पाणि ग्रहण विधिकीनी॥ 
तब मंडप भ्रम भांवरदीनी ॥ दीनीजु भांवर कुंजमंडप प्रीति गांठ हृदय परी ॥ 
शरदनिश पून्यौ विमल शशि निकट बृन्दा शुभघरी ॥ गायेजु गीत पुनीत सखियन 
वेद रुचि मंगलध्वनी ॥ नंदसुत वृषभान तनया रासमें जोरी बनी ॥४॥ जहाँ 
मन्मथसेन बराती ॥ तहाँ ठ्ुम फूले नाना भांती ॥ सुर बंदीजन यश गाये ॥ 
तहां मधवा वारित्र बजाये ॥ वाजित्र बाजे शब्द नभसुर पुष्प 55 ली बरखहीं ॥ 
देव व्योम बिमान बैठे जय शब्द करकें हरखहीं ॥ सूरदासहिं भयी आनंद पूजी 
मनकी साधिका ॥ मदन मोहनलाल दूल्हे दुलहनि श्रीराधिका ॥५॥ 

# राग बिलावल # नवनिककुंज देवी राधिके वरदाइनी देवप्रिये वृंदावन बूंद 

वासिनी ॥ करतलाल आराधन साधन करमन प्रतीत नामावलि मंत्र जप्त 
जयविलासिनी ॥१॥ प्रेंम पुलकि भावित गावत अति आनंद भर नाचत रूप 
छबि देख मंद हासिनी ॥ अंगन पट भूषन पहेराय आरसी दिखाय तोरत त्रण ले 
बलाय सुख निवासिनी ॥२॥ कर जोरें चरण गहे अम्रृत चारु वबचनावलि विनती 
सुनौ दासकी दुखरासि नासिनी ॥ प्रतिपालौ करुणा मई सोसु जीएत गानई 
प्राणदान दैहौ बदत व्यास दासिनी ॥३॥ 

# राग टोडी # देवीके देवालयतें निवूस देवी दुलहिनिज़ु जापज पं।दाकौ मग 
अरबरात मनमें ॥ कहाँ दुरे गोविंद गरुड़ध्वज महाभुज ऐसें झल्ती चाहत नेननमें 
प्रान हरितनमें ॥१॥ जवहिं दृष्टि परे तरून तन श्रीवल्लभ तारिनमें चंद्र जैसें 
नृपतिनके गनमें ॥ नंददास प्रभु संग धाय आय रथ वैठी विछुरी विजुरी मानों 
आय मिली घनमें ॥२॥ 

# राग नूर सारंग & गोर मैं यमुना देवी पूजी । मैं मनमें निश्चै ये कीनो ऐसी 
और नही दूजी ॥१॥ भाग्य सोहाग सबै फलदाता चरण अलज्यो द्रुजी । 
श्यामसुंदर वर याहीते पाये सब कोऊ कहत है बहुजी ॥२॥ करत कृपा वाहेन 
पै ऐसी जिन श्री वल्लभपद सुजी । “श्री विड्ल गिरिधरन लाल' प्रिय मनकी आशा 
पूजी . ॥३॥ 

# राग ईमन # पूजन चलौ हो कदम बनदेवी आओ हमारे कोऊ संग ॥ 
पुजव॒त सकल घोखकी कामना वलन काहूकी कछुलेवी ॥१॥ भाव भक्ति 
सबहिनकी मानत शीतल सुखद सरस सुरसेवी ॥ गोविंद प्रभुसों कहत वृषभान 
नंदिनी सुनाय सुनाय कछुक बात औरेंबी ॥२॥ 

# राग ईमन # श्रीराधे कौन गौर तें पूजी ॥ वृन्दावन गोकुल गलियनमें सब 
कोऊ कहत बहूजी ॥१॥ मदनमोहन पियकौमन हरलीनौ कौन बुद्धि ताहि 
सूझी ॥ परमानंददासकौ ठाकुर तो सम तिया न दूजी ॥२॥ 

# राग पूर्वी & परव दसहरा जानि जसोमति लाल उबटि नहवावही ॥ सेत 
वागो लाल सूथन सेत कुलही बनावही ॥१॥ आभूखन पहेराये हितसों काजर 
नैन लगावही ॥ नंदराय बुलाव लिये अयैयां तें आवही ॥२॥ अश्वको सिंगार 
लाये विप्र वेद पढावही ॥ तिलक सिर धरन जवारा यह बात घर घर जावही॥३॥ 
बारी तिबारी चोगनी भीतर देख हँस मुसक्यावही ॥ अश्व चढ़ हरे प्रेरि लाये 
हरखि मंगल गावही ॥४॥ आये लिवाये वधाय लीने नंद हँसि लपटावही आरती 
कर माई जसोमती द्वारकेस बल जावही ॥५॥ 

# राग बिलावल # उलटो क्षगा उलटी है सूथन कहत बन्यो नीकोरी मैया । 
पांय पनैया नंदबाबा की सीस पाग पहली बांध वूज्ञत बलि मो मे को सुंदर है 
भैया ॥१॥ कटि फेटा और बडी कटारी थकि ढरकि ठोडी तर आय कहूं 
लपटानो पैया । “कृष्णजीवन” हरि प्रभु कल्यान की ये छबि निरखत नंदजसोदा 
भये फिरत गाडी कैसे पैंया ॥२॥ 

# राग बिलावल ऋ आज दशहरा शुभ दिन नीको पॉयतौ जूजौ हो गोपाल ॥ 
ब्रजरानी ब्रजराज कुँवरकौ करो सिंगार परम रसाल ॥१॥ तब ब्रजराज अश्व 
सिंगारे तापर चढ़े श्रीगिरिधरनलाल रसिक प्रीतम पिय चले कुदावत जहाँ बैठी वृषभान 
की बाल ॥२॥ 

# राग कान्हरों # विजय दशहरा परव बडो हे आज ॥ ब्रजबनिता सब मंगल 
गावत बाजन रहो ब्रज गाज ॥१॥ भरि बहुत अंगना तीबारी महेल अटारी 
छाज ॥ बडे परवकों यह बडो सुख देखनकी नहि लाज ॥२॥ दशविध भक्त 
भोग ले आई गोपन आनंद काज ॥ द्वारकेश प्रभु बोलके बीरा देत समाज॥३॥ 
# राग सारंग ऋ शरदऋतु शुभ जान अनूपम दशमीकौ दीन आयौ री ॥ परम 
मंगल दिन आज व्रजमें सब मन हरख न मायौ री ॥१॥ केसर सोंधों घोर 
जननी प्रथम लाल नहवायौ री ॥ नानाविधिके भूषण आभरण अंग शृंगार बनायौ 

री ॥२॥ पाग पिछौरा और उपरना बागौ विचित्र धरायो री ॥ परमानंद प्रभु 
विजया दशमी व्रजजन मंगल गायौ री ॥ 

# राग सारंग # धरत जवारा श्री गोविंद ॥ आश्विन मास सुभग दशमी शुक्ल 
पक्ष घड़ी शुभकंद ॥१॥ केसर सोंधौ घोर यशोदा प्रथम न्हवाये कान्ह गोबिंद॥ 
नाना विध शृंगार पाग बनी जरकसी बागौ पहरन छंद ॥२॥ कहत यशोदा 
सुनौ मेरे लाला जोई जोई भावे तिहारे मन | सोई सोई भोजन करौ दोऊ भैया 
गावत गुण तहाँ परमानंद ॥३॥ 

# राग सारंग ऋ आज दशहरा शुभ दिन नीकौ ॥ गिरिधरलाल जवारे बाँधत 
बन्यो है भाल कुंकुमकौ टीकौ ॥१॥ आरती करत देत नौछावर चिरजीयौ लाल 
भमतौ जीकौ ॥ आसकरन प्रभु मोहन नागर त्रिभुव॒नकौ सुख लागत 
फीकौ ॥२॥ 

# राग सारंग ऋ विजय दशमी परम सुहाई ॥ गोधन अगुवा दियौ पठाई 
॥१॥ गोप सकल बैठे हैं अथाई ॥ कुशल मनावी शुभदिन माई ॥र। 
ब्रजरानी ब्रजराज कुँवरकों कीरति ललिता न्‍्योंत बुलाई ॥ आज हमोरें बड़ौ पर्व 
है तुम सब जेंवन आवी धाई ॥३॥ करत सिंगार गिरिधरनलालकौ चंबेली तेल 
सरस सुखदाई ॥ सुथन पीत श्वतवागौ खुल्यी लाल पाग शिर पर पहराई ॥४॥ 
काजर आँजि भौंह बिंदुका दै तृणतोरत और लेतबलाई ॥ रसिक प्रीतम प्रभु 
विजय कियौ वृषभान कुँवरि मन भाई ॥५॥ 

# राग सारंग ऋ आज दशहरा शुभदिन नीकौ पॉँयतो पूजी हो गोपाल ॥ 
ब्रजरानी व्रजराज कुँवरकौ करौ सिंगार परम रसाल ॥१॥ तब ब्रजराज अश्व 
सिंगारे तापर चढ़े श्रीगिरिधरलाल ॥ रसिक प्रीतम पिय चले कुदाबत जहाँ बैठी 
वृषभान की बाल ॥२॥ 

# राग सारंग # गृह गृह आँगन होत बधाई ॥ श्रीरामचंद्र सिंहासन बैठे छत्र 
चमर ढुराई ॥१॥ मंगलसाज लिये सब सुंदरि नवसत सजिकें आई || तिलक 
कियौ जब अंकुर शिर धर आरती लौन कराई ॥२॥ जयजयकार भयी त्रिभुवनमें 

देवन दुंदुभी वजाई ॥ सुरनर मुनिजन कोटि तेतीसों कौतुक अंबर छाई ॥३॥ 
चिरजीयौ अविचल रजधानी भक्तन के सुखदाई ॥ श्रीरघुनाथ चरणकमल रज 
रामदास निधि पाई ॥ढ॥ 

# राग सारंग & विजयदशमी और विजय मुहूरत श्रीविद्ठलगिरिधर पहेरावत ॥ 
कर सिंगार विचित्र भाँतिनकौ निरख निरख नयनन सुख पाबत ॥१॥ सुथन 
लाल और श्वेत्र चोलना कुल्हे जरकसी अति मन भावत ॥ विविध भाँत भूषण 
अंग शोभित केकी पक्ष गुंजा पहिरावत ॥२॥ साज कनक नग थार हाथ ले 
कुंकुम तिलक ललाट बनाबत ॥ अक्षत दै जव अंकुर शिर पर निरख निरख मन 
मोद बढ़ाबत ॥३॥ बहुत भोग वीरा धर आगें ब्रजभामिनि मिलि मंगल 
गावत | निजजन निरख निरखकें श्रीमुख गोविंद हरख हरख गुण गाबत ॥४॥ 
# राग सारंग ऋ जवारे पैहैरत श्रीगोवर्द्धन नाथ सुंदर मुख निरख सुख उपजत 
ब्रजनन किये सनाथ ॥१॥ श्वेत जरी शिर पाग लटक रही कलगी ततामें लाल॥ 
त्नसुखकौ बागौ अति राजत कुंडल झलक रसाल ॥२॥ अंगअंग छबि कहाँलों 
बरनों नाहिन वरन्यौ जात ॥ चतुर्भुजप्रभु गिरिधर छवि निरखत आनंद उर न 
समात॒ ॥३॥ 

# राग सारंग & आज दशहरा परम मंगल दिन धरें जवारे गोवर्द्धनधारी ॥ 
कुंकुम तिलक सुभाल विराजत अद्भुत शोभा लागत भारी ॥१॥ अश्व सवार 
भये नैंदनंदन चले कुदाबत महा सुखकारी ॥ मनकी अटक जहाँ भये ठाढ़े चढ़ी 
अटा वृषभानकुमारी ॥२॥ चास्यौ नयन भये जब सन्मुख सेंन बजावत भुजा 
पसारी ॥ गोविंद प्रभु पिय रसिक कुँवर वर प्रथम समागम मिले पिय प्यारी॥३॥ 
# राग सारंग & आज दशहरा शुभ दिन नीकौ जवारे पहरत गिरिधरलाल ॥ 
आसपास सब ब्रजके बालक मध्य मनोहर बाल ॥१॥ करत आरती मात 
यशोदा बारत मोतिन माल ॥ आसकरन प्रभु मोहननागर प्रेंम पुंज 
ब्रजबाल ॥२॥ ॥ 

# राग सारंग ऋ आज पयाने कौ दिन नीकौ ॥ कुशल केलि एर क्रीड़त है 

पूजिये मनोरथ जीको ॥१॥ अतुलित बल अतुलित सेंना में हनूमान सिर 
टीकौ ॥ जाम्बवान सुग्रीव नील नल अंगद बाल बलीकौ ॥२॥ विजय दसमी 
और सींग दाहिनौ बाँयौ घर जोगिनीकौ | दिशाशूल मारत पाछे तें रावण मरण 
सहीको ॥३॥ शुंगी ऋषि मुनि इष्ट करत हैं जोड़ा कर कोटीकौ ॥ अग्र 
स्वामि कारज सब सरिहे उतरे भार महीकौ ॥४॥ 

# राग सारंग & विजय-सुदिन आनंद अधिक छवि मोहन बसन बिराजत । 
सीस पाग रही बाम भाग पर लटकि जवारे छाजत ॥ तिलक तरल द्वै रेख भाल 
पर कुंडल-तेज तरनि द्वै काननि | मुख की सोभा कहाँ लौ बरनों मगन होत मन 
माननि ॥ कटि-पट छुद्र-घंटिका मनि-गन सोहत जोहत मोहत । “परमानंद' 
निरखि नँद-रानी लेति बलैया दोऊ हत ॥ 

# राग सारंग & सुदिन सुमंगल जानि जसोदा लाल कों पहिरावति बागौ ॥ 
अँग-अँग भूषन ललित मनोहर लटकि जवारें पागौ ॥ ब्रज-सुंदगी निरखि मन 
हरषति सगन होत मन फूलत । रूप-रासि रस-रसिक लाडिलौ देखियतु नव तन 
भूलत ॥ मैया देखति लेति बलैया मुख चूँव॒ति सचु पावति । 'परमानंददास' 
मन हरषत सुमिरि-सुमिरि गुन गावति ॥ 

# राग सारंग #ू जवारे पहिरें गिरिवरधारी । जुबती-जन-मन-ताप-निवारन 
आनंद मंगलकारी ॥ सुंदर लाल माल ललित तन देखि जननी कर वारी । 
मनमोहन के रसिक रूप पर 'परमानँंद” बलिहारी ॥ 

# राग सारंग आज हमारे विजय दशहरा धरिये लाल जवारे हो ॥ कर सिंगार 
स्याम सुंदरकों अपनो तन मन वारे हो ॥१॥ सब सखियन मिल मतो उपायों 
चलिये जमुनातीर हो ॥ परमानंद जसोमती अति प्रफुल्लित बहु गोषिनकी भीर 
हो. ॥२॥ 


दशहरा मान कौ पद 
# राग सारंग & आज दशहरा शुभ दिन नीकौ विजय करौ पिय प्यारीपे आज॥ 

घेरी है बिकट मदन गढ़ गाढ़ें तोर मेंड़ लालन कर हो राज !१॥ इत्तनी बात 
* सुनत नैंदनंदन बिहँसि उठे दल कीनों साज | रसिकप्रभु पिय रति पति जीत्यो 
नुपूर किकिणी रुनुझुनु बाज ॥२॥ 
# राग सारंग ऋ सुभग महूरत विजयदशमीकौ प्रथम समागम पिय हुलास ॥ 
दूति विनती करत प्यारीसों बेग पधारी पियके पास ॥१॥ मंजन कर आभूषण 
धारी कनक अंग पटचीर सुबास ॥ धीर धरौ वृषभान नंदिनी पूरन करौ प्रीतम 
की आस ॥२॥ नवनागर संगम नवनागरि नवसंगम बरनत हरिदास ॥ 
शरीवल्लभ पदरज कृपाकों नित्यही नवल हृदय प्रकाश ॥३॥ 
# राग सारंग & आलीरी तेरी लटकनमें अटक्यौ पीयकौ मन मैंकु न इत उत 
अटक्यौ ॥१॥ देख रूप ठगी तबतें मन अनत न गोंहन हटक्यो ॥ एते पर 
तू मान करत है क्यों हु न मानत विधु रथ उत्त अटक्यौ ॥ रसिक प्रीतम प्रीय 
दूतीके बचन सुनि मान तुरत ही सटक्यौ ॥२॥ 
# राग सारंग ऋ आली री मानिनी मानगढ़ कर लीयें रहत ताकी ओट ॥ नैन 
बंदूक तामें सकुच दारू भरें बोल गोला चलाबत झक झोट ॥॥१॥ भौंह धनुष 
तामें अंजन पनछ दीने बरूनी मारें बान तिरछी हैं चोट ॥ संधि लागि धाये नंददास 
प्रभु छूट्यौ हठ तूल्यी है री कामकोट ॥२॥ 
# राग सारंग  आभूषन अंगअंग तेऊ अनुचर संग रूप भूप लीयें राजत शोभा 
पाय ॥ नवयौवन छत्र धरें सौभगता चमर ढरें गर्व सिंहासन बैठी आय ॥१॥ 
मानों नयना तुरंग कवच कंचुकी कस अंग कीयौ मुकाम अनंग मैत्री मिलाबन 
सुहाय ॥ अंचल ढाल ढरकत गज उर पर सूरदास मदनमोहन परे हैं राधा बस 
रीझ् दान दीजै भूदु मुसक्याय ॥२॥ 
# राग केदारो & बेग चलि साजि दल चतुर चंद्रावली । कसब कंचुकी बंद राखि 
आनन्‍्दकन्द नंदनंदनकुंवर मिलन को दावरी ॥१॥ नैन पंकज लोल मधुर मोहन 
बोल राजत भोंह. कपोल उदधि को भावरी । चंद्रावली करत केलि मानो मन्मथ 
पेलि सुरत सागर झेल सहज चढ़ि रावरी ॥२॥ चले गयंद गति नूपुर किकिनी 


रास के पद # राग मैरव # ३१९ 
बजति देख गजवर लजित चलन को भावरी । “दास मुरारी” प्रभु कर कमल मेलि 
उर जीत गिरिधरन अब प्रेम लडबावरी ॥३॥ 

दशहरा के दूसरे दिन मंगला के पद 


# राग बिभास # चोवा में चहल रहे हौ लालन कहाँ कहाँ गये रात दशहरा 
मनावन ॥ एकतें एक सुघर घोष नारी तुमतौ छैल गिरिधारी सबहिन के मन 
भावन ॥१॥ कर माँझ कर लीनौ हँसि एक वीरा दीनौ लै लै-नाम लागे मोही 
पै गिनावन ॥ धोंधीके प्रभु बिनु सुभट ईत्त जनावत बातन बतरावत जात सखी 
आई समुझावन ॥२॥ 


रास के पद 


# राग भैरव & मान लाग्यौ गिरिवर गावै ॥ तत थेई तत थेई तत ताथेई थेई 
भैरों राग मिल मुरली बजाबै ॥१॥ नाचत नव वृषभान दुलारी अब घर गतिमें 
गति उपजावै ॥ गिरिधर पियप्यारी की पद रज कृष्णदास ले शीश चढ़ावै ॥२॥ 
# राग भैरव & प्यारी भुज ग्रीवा मेलि निर्तत पिया सुजान ॥ मुदित परस्पर 
लेत गति में गति गुणरास राधे गिरिधरन गुण निधान ॥१॥ सरस मुरली धुनि 
मिले मधुर स्वर रास रंगभीने गावे अब घर तान बंधान ॥ चतुर्भुज प्रभु 
श्यामाश्यामकी नटन देख मोहे खग मृग वन थकित व्योंम विमान ॥२॥ 

# राग भैरव #% नर्तत गोपाल संग गोपिका मिली || अद्भुत नट भेख देख 
कोटि काम अति विशेष मुरली अधर आओ सों रली ॥१॥ गावत 
पिक कंठ सरस परम रीझ भीझ तान सुजान श्रीवृषभानकी लली ॥ 
बलय नूपुर किकिणी कटि झनकत तत थेई थेई उघटत मुख शब्दावलि ग्रीव भुज 
पिली ॥२॥ बाजत मधुरे मृदंग त्ताधिलाँय गति सुगंध संग लेत देत ताल रास 
मंडली ॥| कोलाहल करत हंस मोर सोर चहूँ ओर भोर भये फूली मानों कंज की 
कली ॥३॥ श्रीवृंदावन नवनिकुंज प्रेम पुंज भये हरख निरख तरणि तनया तीर 
चौँदनी भली ॥ श्रीबल्लभ चरणारविंद पंकज मकरंद सरस करत दान मानदास 
मोहना अली ॥४॥ 

# राग भेरव & नाचत वृषभान कुँवरि हंससुता पुलिन मध्य हंस हंसनी मयूर 
मंडली बनी ॥ नाचत गोपाल लाल मिलबत झपताल चाल गुंजत अति मत्त मधुप 
कामिनी अनी ॥१॥ पदक लाल कंठमाल तरुणि तिलक झलक भाल अवनि 
फूल वर दुकूल नासिका मनी ॥ नील कंचुकी सुदेस चंपकली गलित केश मुकुलित 
मणि बन दास कटि सु काछनी ॥२॥ मरकत मणि वलयराव मुखर नूपुर ध्वनि 
सुभाव यावक युत चरणन नख चंद्रिका घनी ॥ मंदहास भ्रुव विलास रास लास 
सुख निवास अलग लाग लेत निपुण राधिका गुनी ॥३॥ कामसिंधु कृतव विंदु 
रीझ् रहे चरण गहे साधु साधु कहत फिरत राधिका धनी ॥ भेंटत गहि बाँह मूल 
उरज परस भई फूल व्यास बचन सानुकूल रसिक जीवनी ॥४॥ 

# राग भैरव & मदन मोहन कमल नयन नर्तत रास रंगे ॥ ततथेई ततथेई 
थेईथेई गति अनेक लेत मान गान करत रूप सहज सरस अति सुधंगे ॥१॥ 
विलुलित बनमाल उरसि मोरमुकुट रुचिर सरस युवतिन मनहरन अरूण द्वग तरंगे॥ 
कानन कुंडल झलमलात पीत बसन फरहरात रुनन झुनन धरत चरण भूकुटी भाव 
अंगे ॥२॥ मोही सुर ललना भामिनी सिद्ध सकल सुनत श्रवण मुरली नाद 
ग्राम जात अधर कल उपंगे ॥ गोविंद प्रभु ललितादिक सहचरी मिलि यूथ सहित 
बार फेर मदन कोटि देत अंग अंगे ॥४॥ 

# राग भैरव # नवनिकुंज नयना रति रंग रंगे ॥ प्रिय प्रेमावली रस रास रसमसे 
आलसवर माधुरी अंग अंगे ॥१॥ रूप जोवन गुण चपलता आगरी मधुप खंजन 
मीन मानभंगे ॥ कहें कृष्णदास कामिनि उरसि प्रति गति सुखद गिरिधरन प्रतिविंब 
संगे.. ॥२॥ 

# राग भैरव # हाहा हो हर नृत्य करौ ॥ जैसें कर मैं तुमहि रि्राऊँ त्यों मेरी 
मन तुमहुँ हरी ॥१॥ तुम जैसें श्रम बाहु करत ही तैसें में हूँ डुलाऊँगी ॥ मैं 
अ्रम देख तिहारे उरकों भुजभर कंठ लगाऊँगी ॥२॥ मैं हारी त्योंही तुम हारे 
चरन चॉपि श्रम मेंटोंगी ॥ सुरश्याम ज्यों उछँग लेहु मोहि त्योंही तुम हारे मैं 
भेटोंगी ॥३॥ 

# राग भैरव & सुधंग नाचत नवल किशोरी ॥ थेईथेई करत चाहत प्रीतम 
दिश बदन चंद मानों तृषित चकोरी ॥१॥ तान बंधान मानमें भामिनी रीझे 
कहत हो होरी ॥ हित हरिवंश परस्पर प्रीतम बरवट लियौ मोहन चित 

॥३२॥ 

# राग भैरव ऋ अद्भुत नट भेख धरें नाचत गिरिधरनलाल उघटत संगित तत 
थेई थेई थेई थेई ता थे ॥ लेत उरप मान लाग डाट सुधर तान आन आन 
गननननननन गति बंधान साथे ॥१॥ शरद निशा पूरनचंद त्रिविध वायु बहत 
मंद खगमृग द्रुमवेली पत्र पत्र रटत राधे राधे ॥ युवततीमंडल समूह राग रंग अति 
कौतूहल रामकृष्ण हित दामोदर चरण अंबुज आराधे ॥२॥ 
# राग रामकली # देखौ देखौरी नागरनट निर्तत कालिंदी तट गोपिन के मध्य 
राजें मुकुट लटक ॥ काछिनी किंकणी कटि पीतांबर की चटक कुंडल किरण रवि 
रथकी अटक ॥१॥ तत थेई ताता थेई शब्द सकल घट उरप तिरप गति पगकी 
पटक ॥ रास में श्रीराधे राधे मुसलीमें एक रट नंददास गावै तहाँ निपट 
निकट ॥२॥ 
# राग रामकली # निर्तत श्यामश्यामा हेत ॥ मुकुट लटकन भूकुटी मटकन 
नारी मन सुख देत ॥१॥ कबहुँ चलत सुधंग गति लै कबहुँ उघटत बैन ॥ 
लोल कुंडल गंडमंडित चपल नयनन सैन ॥२॥ श्याम की छबि निरख नागर 
रही इकटक जोई ॥ सूर प्रभु उर लाय लीनी प्रेम गुण कर पोई ॥३॥ 
# राग रामकली # रिझवत पियहिं बारंबार ॥ निरख नयन लजात पिय के 
नहीं शोभा पार ॥१॥ चाल स्वल्प गज हंस मोहत कोक कला प्रवीन ॥ 
हँसि परस्पर तान गावत करत पिय आधीन ॥२॥ सुनत बन मृग होत व्याकुल 
रहत चित्रित आय ॥ सूर प्रभु वश किये नागर जान शिरोमणिराय ॥३॥ 
# राग रामकली # रीझे परस्पर नरनारि ॥ कंठ भुज भुज धरें दोऊ सकते 
नहीं निरबारि ॥१॥ गौर श्याम कपोल शोभा अधर अमृतथार ॥ परस्पर 
दोऊ पिय प्यारी रीझ लेत उगार ॥२॥ प्राण एक द्वै देह कोनी भक्ति प्रीति 


३२२ रास के पद # राग बिलावल #% 

प्रकाश ॥ सूर स्वामी स्वामिनी मिल करत रंग विलास ॥३॥ 

# राग रामकली # मोहन मोहनी रसभरे ॥ भोंह सोहन नयन फेरत ताहि 
रस में ठरे ॥१॥ अंग निरख अनंग लज्जित सके नहिं ठहराय ॥ एक हि 
की कहा चलै शत शत कोटि रहत लजाय ॥२॥ करत परस्पर रंग हस्तक छवि 
नृत्य भेद अपार ॥ उड़त अंचल प्रगट कुच दोउ कनक घट रस सार ॥३॥ 
तरकि कंचुकी ढरक माला रही धरणी जाय ॥ सूर प्रभु करती सखी कर नृत्य लेत 
उठाय._॥४॥ 

# राग रामकली # निर्तत मोहन रसिक सखनसंग गिडगिड ततथेई ततथेई 
तत्ता ॥ मृदंग धरम धरम धृम ताल उरपसप्त सुरजो मिलवत मधुप मत्ता ॥१॥ 
टिपारों सिर पीतपटलाल काछनी बनी किंकिनी रुनझूनात गावत सुरसत्ता ॥ 
गोविंद प्रभुके जु गोपबालकसंग जे जे जे करत प्रेम अनुरत्ता ॥२॥ 

# राग बिलावल # चलहु राधिके सुजान तेरे हित गुणनिधान रास रच्यो कुँवर 
कान्ह तट कलिंदनंदिनी ॥ निर्तत युवती समूह रास रंग अति कौतूहल बाजत 
रसमूर मुरलिका आनंदिनी ॥१॥ बंसीबट निकट जहाँ परम रम्य भूमि तहाँ 
सकल सुखद बहत मलय वायु मंदिनी ॥ जाती ईषद विकास कानन अतिशै 
सुवास राकानिशि शरद मास विमल चंदिनी ॥२॥ कुंभनदासप्रभु निहार 
लोचनभर घोषनारि नखशिख सौंदर्य सीम दुख निकंदिनी ॥ विलसो भुज ग्रीव 
मेल भामिनी सुख सिंधु झेल गोवर्द्धधरन केलि जगतवंदिनी ॥३॥ 

# राग बिलावल # आज नागरी किशोर भाँवती विचित्र जोर कहा कहों अंग 
अंग परम माधुरी ॥ करत केल कंठमेल बाहुदंड गंडमंडल परस सरस लास्य हास 
रास मंडली जुरी ॥१॥ श्याम सुंदरी बिहार बाँसुरी मृदंग तार सकल घोष 
नूपुरादि किकिणी चुरी ॥ देखत हरिवंश आलि नृत्यत सुधंग ताल वार फेर देत 
प्राण 'देह सुंदरी ॥२॥ 

# राग बिलावल # निर्तत राधा नंदकिशोर ॥ ताल मृदंग सहचरी बजावत 
बिच बिच मोहन मुरली कलघोर ॥१॥ उरप तिरप पगधरत धरणि पर मंडल 


रास के पद & राग टोडी & ३२३ 
फिरत भुजन भुज चार )। शोभा अमित बिलोक गदाधर रीझ रीझ डारत 
तृणतोर ॥२॥ 

# राग बिलावल # नाचत है नागर बलवीर । नागर नवल नागरी नागर नागर 
नवरंग स्थाम सरीर ॥१॥ नागर सरस सघन वृन्दावन नागर तरनितनूजा तीर 
नागर मधुष कोकिला मृग गन नागर मन्द सुगन्ध समीर ॥२॥ नागर चरन 
कमल सुर सेवत नागर नूपुर मुख मंजीर | नखसिखलों नागर नन्दनन्दन नागर 
भूखन नागर चीर ॥३॥ कृष्णदास” स्वामी नट नागर नागर सुडटी गोपिका 
भीर । नागरलाल गोवर्धनधारी नागर जस गावत मुनिधीर ॥४॥ 

# राग टोड़ी # बन्यौ रास मंडलमें माधी गतिमें गत उपजावें हो ॥ कर कंकण 
झनकार मनोहर प्रमुदित वेणु बजावै हो ॥१॥ श्याम सुभग तन पर दक्षिन कर 
कूजत चरण सरोजै हो ॥ अबलाबूंद अवलोकित हरि मुख नयन विकास मनोजें 
हो ॥२॥ नीलपीतपट चलत चारु नट रसनागत नूपुर कूजें हो ॥ कनक 
कुंभ कुच बीच पसीना मानों हर मोतिन पूजें हो ॥३॥ हेम लता तमाल 
अवलंबित शीश मल्लिका फूली हो ॥ कुंचित केश बीच अरुझाने मानों अलिमाला 
झूली हो ॥४॥ शरद बिमल निशि चंद बिराजत क्रीड़त यमुना कूलें हो ॥ 
परमानंदस्वामी कौतूहल देखत सुर नर भूलें हो ॥५॥ 

# राग टोड़ी ऋ विशद कदंब सघन वृंदाबन रच्यौ रास तरणि तनयातट ॥ 
शरदनिशाः उड़पति उजियारी पूर्यौनाद मुरली नागरनट ॥१॥ श्रवण सुनत 
चल्ली व्रजसुंदरि साजि सिंगार पेहेर भूषणपट ॥ अति हुलास कुमदिनी ज्यों प्रफुल्लित 
निरख लाल ठाढ़े बंसीबट ॥२॥| मंडल मधि नाचत पिय प्यारी गावत स्वर टोडी 
तान बिकट ॥ दास सखी देखत नयनन भर वार फेर डारों कोटि मदनभट॥३॥ 
# राग टोडी # रुचिर रमित रचि रासं ॥ कुसुमित कानन सम द्ुमवेली निजक्ृत 
उडुप प्रकाश ॥१॥ युवती युगल युगल प्रति माधी करत विनोद विलासं ॥ 
वेणु मृदंग मैंजीर किंकिणी क्वणित मधुर शब्दमूदुहासं ॥२॥ यमुनातीर भीर 
खगमृगकी मंद समीर सुवासं ॥ बरषत कुसुम इंद्रसुर धावत शंकर 

त्यजतकैलास ॥३) निरख नयन छवि मुरइथयो मन्मथ लोचन पद्मपलाशं ॥ 
विष्णुदास प्रभु गिरिधर क्रीड़त कथाकथित शुक व्यासं ॥४॥ 

# राग टोड़ी & देख व्रजसुंदगी मोहन बनकेलि ॥ अंस अंस बाहु दियें किशोर 
जोर रूप राशि तरु तमाल अरुझ रही सरस कनक बेलि ॥१॥ नव निकुंज 
अ्रमर गुंज मंजु घोष प्रेम पुंज गान करत मोर पिकन स्वरसों स्वरमेलि || मदनमूरति 
अंगअंग बीच बीच स्वर तरंग पल पल हरिवंश पीवत नयन चक्रित झेलि ॥२॥ 
# राग टोडी # सुनौ हो श्याम एक बात नई ॥ आज रास राधा अवलोक्यौ 
मेरे मन अति फूलभई ॥१॥ हँस बोलन डोलन बन बिहरन वे चितवन न जात 
चितई ॥ कौन कहै वृषभान नंदिनी प्रगट भई मानों मदन जई ॥२॥ तुम 
सम नयन बैन तुमही सम तुम सम आनंद केलि भई ॥ तुमारौ रूप धरें तुमारी 
सों तुमही परसभई तुम्महिं मई ॥३॥ माथें मुकुट पीतपट मुरली बनमाला छबि 
छाय रई रंचक भेद रह्ौ या तनमें और सकल छबि पलट लई ॥४॥ त्रिया 
आलिंगन पिय अवलंबन पियकों हँसिकें अंक दई ॥ फिर चितवन और मुरि 
मुसिकावन उघटन मिसकर नृत्य ठई ॥५॥ यह कौतुक अनूप मनमोहन मानों 
घोष रसबेलि छई ॥ सूरदासप्रभुके उर परसत ललित बलित ७लिहार गई ॥६॥ 
# राग टोडी & श्रीवृषभाननंदनी नाचत रास रंग भरी ॥ उरप तिरप लागडाट 
उघटत संगीत शब्द तततेई थेईथेई बोलत जगत वंदिनी ॥१॥ नाचत स्वर 
तालमृदंग लेत युवत्ती सुधंग कोककला निषुण सरस कामकंदिनी ॥ रीझ् वारदेत 
प्राण प्रभुमुकुंद अतिसुजान मोही कलगान ब्रिय प्रेम फंदिनी ॥२॥ 

# राग टोडी # निर्तत मंडल मध्य नंदलाल ॥ मोरमुकुट मुरली पीतांबर गरें 
गुंज बनमाल ॥१॥ ताल मृदंग संगीत बजत है तत थेई बोलत बाल || उरप 
तिरप तान लेत नटनागर गंधर्व गुनी रसाल ॥२॥ बाम भाग वृषभाननंदिनी 
गजगति मंद मराल ॥ परमानंद प्रभु की छबि निरखत मेंटत उरके साल ॥३॥ 
# राग टोडी # जैसें जैसें बंसी बाजै तैसें तैसें नॉँचे ॥ पाँय पैंजनी अरू कटि 
किंकिणीरव तैसेई सप्त स्वरन साँचे ॥|१॥ विचबिच बाललीला भाव दिखावत 

त्यों त्यों ब्रज युवतिनमें हास माँचे ॥ मिलनकी लालसा उपजत मनमें सह न 
सकत विरह आँचै ॥२॥ ऐसी अद्भुत लीला श्रवण सुनत ते मूढ़मति मन न 
राँंचे ॥ रसिक प्रीतमकी यह छबि निरखत देवमुनि नारद शारद कहत न 
बाँचें ॥३॥ 
# राग टोडी # बन्यौ रास पुलिन मध्य कलिंदनंदिनी | जल सीकरता सहित 
मलय वायु मंदिनी ॥१॥ कुसुमित राजीव शरद रेन चंदिनी ॥ मधुप पाँत 
सुभग चरणकमल बंदिनी ॥२॥ गोवर्द्धनाथकी गतिगयंदिनी ॥ क्रृष्णदास 
सगुण शरद चंद फंदिनी ॥३॥ 
# राग टोडी & मंडल जोर सबै एकत्र भयें निर्तत रसिक शिरोमनी ॥ मुकुट 
घरें शिर पीत पट कटितट बाँधें तान लेत बनि ठनी ॥१॥ एक एक हरि कीन 
ब्रज बनिता अरू सोहे गनी गनी ॥ चढ़ विमान सुरयुवति निरख कहैं परस्पर 
गिरिवरधर पियधनी ॥२॥ गोपवधू बालक मिल गावत मध्य नृत्य करत 
बलमोहन ॥ परमानंददासकौ ठाकुर सब मिल गावत धन धन ॥३॥ 
# राग टोडी #& रास करन मन कीनौ सरद विमल मधि तरनि तनया तट सघन 
बन ॥ गावत सप्त सुर तीन ग्राम ताल जंत्र उघटित शब्द गति परत परन ॥१॥ 
बंसीकी 2 धाईं आईं ब्रजनारि मनमथ वेदन कीनौ प्रान हरन ॥ कोऊ 
पति सतत गरज़्यो स्थामसों स्नेह बाढ़ौ प्रेमकी तरंग तामें लगी तरन ॥२॥ ए 
सुख शोभा दिन दिन यहै गृह सरस बधाई ए गीतन गाय ॥ आनंदघन व्रजजीवन 
जोरी रसिक सदोँ सहाय ॥३॥ 
# राग खट & आज नैंदनंद गोविंद गिरिवरधरन तरणि तनया निकट अधर मुरली 
धरी ॥ सुनत स्वर श्रवण त्यज भवन सुरसुंदगी आन आकाश तैं सुमन बरखा 
करी ॥१॥ थेंनु अरु बच्छ खग मृग ध्वनि सुन सबै रहे धर ध्यान नहीं चरत 
तृण मुख परी ॥ भूल प्रतिकूल जल अनिल थक्यो ता समैं शिला ह्ुुम द्रवत रजनीश 
गति मति हरी ॥२॥ सकल द्रुमबेलि प्रफुलित मुदित भ्रमखर 2449४ 48 
मधु करत शुभ ता घरी ॥ नाथ वारिजबदन मदनमोहन और मोहे मदन 
हरत अघबूंदरी ॥३॥ 

# राग खट & आज कमनीय न॒वकुंज बृंदाविपिन मदनमोहन सुखद रासमंडल 
रच्यौ ॥ उदित उडुराज लख मुदित ब्रजराजसुत् प्रान प्यारी सहित विविध गति 
मति जच्यौ ॥१॥ मुकुटकी लटक कुंडलकी चटक भूकुटीनकी मटक पंगपटक 
बरनी न परत ॥ हार उर रुरित कंकण ललित किंकिणी मुखर मंजीर ध्वनि सुनत 
जनमन हरत ॥२॥ एक तें एक ब्रज सुंदरि अधिक गुणरूप रसमत्त गिरिधरन 
सँग स्वर भरत ॥ सबै जोबन भरी उरप पुनि तिरप संगीत गति अलग मति तत्त 
थेई थेई करत ॥३॥ श्रवण सुन सुरबधू मुरलिका काकली यद्यपि पति निकट 
तौऊ नॉहि धीरज धरत ॥ रसिकमणि मुकुट नंदलालकी केलि यह गदाधर मिश्रके 
नेंक न मनतें टरत ॥४॥ 

# राग खट # रास विलास रच्यौ नागर नट ॥ जुरि मंडल निर्तत ब्रज बनिता 
नवल निकुंज सुभग यमुनातट ॥१॥ उपजत तान बंधान सप्त स्वर बाजत ताल 
मृदंग बीन रट ॥ सन्मुख है नाचत पियप्यारी लेत सुधंग चाल गति अटपट॥२॥ 
रसिक बिहार निरख शशि हार्बौ शरदनिशा भूल्यो अपनी अट ॥ क्ृष्णदास 
गिरिधर श्रीराधा राजत मेघ मानों दामिनी घट ॥३॥ ह 

# राग खट # मोहन रास रच्यौ वृंदाबन भानुसुता के कूलें जू ॥ शरद चंद 
विकसत मनोहर कुंज लता द्रुम फूलें जू ॥१॥ ठौर ठौर कुसुमन के गुच्छा छबि 
पावत्त अति झूलें जू ॥ बाजत ताल मृदंग चंग वर बंसीवट के मूलें जू ॥२॥ 
नाचत गावत मंडल कीयें सखियन मध्य अति दूलें जू ॥ सुनि धुनि अति मन 
मनोहर शिव विरंचि सुधि भूलें जू ॥३॥ जय जय जय यदुराय मनोहर सुर मुनि 
बरखत फूलें जू ॥ बृंदावन प्रभुकौ सुख निरखत मिटत सकल तन शूलें जू॥४॥ 
है राग खट # खेलत रास रसिक नंदलाल ॥ यमुना पुलिन शरद निशि शोभित 
रचि मंडल ठाढ़ी व्रजबाल ॥१॥ तत थेई थेई तत थेई शब्द उघटत बाजत झाँझ 
पखावज ताल ॥ जम्यौ सरसही राग परस्पर गुंजत कोमल वेणु रसाल ॥२॥ 
सन्मुख लेत हैं उरप तिरप दोऊ राधा रसिकनि मदनगोपाल ॥| मानों जलद दामिनी 
रसपूरण कनक लता मानों श्यामतमाल ॥३॥ सुरपुर नारि निहार परम रस 

और रतिपति मनमें भयो बेहाल ॥ थकित चंद गति मंद भयो अति चूके मुनि 
ध्यान धरत तिहिं काल ॥४॥ परम बिलास रच्यौ नटनागर विलुलित उरसि 
मनों अलिमाल ॥ क्रृष्णयास लालगिरिधर गति पावत नाहिंन हस्ती 
मराल ॥५॥ 

# राग खट # चलचल जहाँ श्रीगोवर्द्धधधर बहुबिधि शोभा राजैं री ॥ 
नंदकिशोर यशोदानंदन कोटिमदन छबि लाजैं री ॥१॥ मोर मुकुट पीतांबर 
सोहै मुख मुरली कलवाजें री ॥ श्रीमदुबल्लभ यह अवसर रसिकन शिर नित्य 
गाजै री ॥२॥ 

# राग खट # आज ब्रजराजकौ ललन ठाढ़े सखी ललित संकेत बट निकट 
सोहै ॥ देखरी देख अनिमेष या भेखकों मुकुटकी लटक त्रिभुवनहिं मोहै ॥१॥ 
स्वेदकन झलक कछु झुकीसी पलक प्रेमकी ललक रस रास कीये ॥ धन्य बड़भाग 
वृषभान नृप नंदिनी राधिका अंस पर बाहु दीये ॥२॥ मनि जठित भूमि पर 
रही नवलता झूमि कुंज छबि पुंज बरनी न जाई ॥ नंदनंदन चरन परसि हित 
जानकें मुनिन के मनन मिलि पाँति लाई !|३॥ महा अदभुत रूप सकल रस 
भूष यह नंदनंदन बिना कछु न भावै ॥ धन्य हरिभक्त जिनकी कृपातें सदा 
कृष्णणुन गदाघर मिश्र गावै ॥४॥ 

# राग श्रीराग & यह गति नाचत नाच नई ॥ वृंदावन मैं रास बिलास सुख 
बाढ़त सई ॥१॥ भाँति भाँति राग गावत अलाप कैई ॥ उरप तिरप मान 
लेत तत थेई ॥२॥ स्याम सुंदर करत क्रीड़ा प्रेम घटा छई ॥ कुंभनदास प्रभु 
गिरिधर छिनु छिनु प्रीति नई ॥३॥ 

# राग सारंग # बन्‍्यौ रास मंडल अहो युवति यूथ मध्य नायक नायैं गावैं ॥ 
उघटत शब्द तत थेई ता थेई गतमें गत उपजावें ॥१॥ बनी श्रीराधाबल्लभ 
जोरी उपमाकों दीजै कोरी लटकत हैं बाँह जोरी रीझरिझावें ॥ सुर नर मुनि मोहे 
जहाँ तहाँ थकित भये मीठी मीठी तानन लालन वेणु बजावें ॥२॥ अंग अंग 
चित्र कयें मोरचंदा माथें दियें काछनी काछें पीतांबर शोभा पावें ॥ चतुरबिहारी 

प्यारी प्यारे ऊपर वार डारी तन मन धन यह सुख कहत न आवें ॥३॥ 

# राग सारंग # नागरी नागरसों मिलि गावत रासमें सारंग राग जम्यौ ॥ तान 
बंधान तीन मूर्छना देखत वैभव काम कम्यौ॥ अद्भुत अबधि कहाँ लगि बरनों 
मोहन मूरति बदन रम्यौ ॥ भजि क्ृष्णदास थकित नभ उडुपति गिरिधर कौतुक 
दर्प दम्यो ॥२॥ 

# राग सारंग # तरणि तनया तीर लाल गावत बने अधर कर मुरलिका रत्न 
हाटक खची ॥ तेरे हित रसिक शिर मौर गिरिवरधरन सुनहुँ चरचरी ताल राग 
सारंग सची ॥१॥ और अद्भुत देख लेत अब घर तान आन आन गति भई 
भृगभू हैं नची ॥ स्वर सु मिलवत यूथ मधुप मधुपनि मिले तुव मान उघट कित 
रहत सुंदरि बची ॥२॥ सखी बचनामृत श्रवण पुट पानकर चली नवरंग वर 
रूप मनन्‍्मथ मची ॥ क्ृष्णदास निनादकौ जु वैभव निरख गगन सुरपति सहित 
सुभग लज्जित सची ॥३॥ 

# राग सारंग & रास में नाचत लालबिहारी नचवत हैं सब व्रजकी नारी ॥ ता 
थेई ता थेई तत ता थेई थेई थरुंगनिथुंगनि तटकित तारी ॥१॥ श्रीराधा एक 
तरजत मिलबत लेत अलाप सप्त स्वर भारी ॥ कृष्णदास नट नाट्य रसिकवर 
कुशल केलि श्रीगोवर्द्धधधघारी ॥२॥ 

# राग सारंग & नटवरगति नृत्यत हैं भक्तन उर परसत हैं पुलकित तन हरखत 
हैं रासमें लालबिहारी ॥ बाजत ताल मृदंग उपंग बाँसुरी बिना स्वर तरंग ग्रग्रता 
ग्रश्ञता थुंग थुंग लेत छंद भारी ॥१॥ कटी काछिनि पीत सुरंग मोर मुकुट अति 
सुधंग राख्यौ अर्धभाल ललित शीश पेच सँवारी ॥ आरती वारति यशोदा माय 
लेत कंठ उर लगाय देखत सुरनर मुनि और रामदास बलिहारी ॥२॥ 

# राग सारंग # तरणि तनयातीर लाल गिरिवरधरन राधिका संग नृत्यत सुभग 
रास में ॥ तत थेई तत थेई करत गति भेद सों पिय अंग अंग मिलत सुंदरी ता 
समें ॥१॥ नंदनंदन निरख सुरसहित सुरनारि वेणु कलनाद सुनि मोहे 
आकाशमें ॥ थक्‍यौ घन चंद तारिका थकि रहीं. तान स्वर गान व्रजपति करत 
जा समें ॥३॥ 

# राग सारंग ऋ करत हरि नृत्य नवरंग राधा संग लेत नवगति भेद चरचरी 
तालके ॥ परस्पर दरस रसमत्त भये तत्त थेई थेई गति लेत संगीत 
सुरसालके ॥१॥ फरहरत बर्हिवर थरहरत उपहार भरहरत भ्रमर वर विमल 
वनमालके ॥ खसित सित कुसुम शिर हँसत कुंतल मानों लसत कल झलमलत 
स्वेद कण भालके ॥२॥ अंग अंगन लटक मटक भृंगन श्रोंह पटक पटताल 
कोमल चरण चालके !| चमक चल कुंडलन दमक दशनावली बिबिध विधुत भाव 
लोचन विशालके ॥३॥ बजत अनुसार द्रिम द्विम भृदंग निनाद झमक झंकार 
कटि किंकिणी जालके ॥ तरल ताटक तड़ित नील नव जलद में यौं विराजत प्रिया 
पास गोपालके ॥४॥ युवति जन यूथ अगणित बदन चंद्रमा चंद्र भयौ मंद 
उद्योत तिहिं कालके ॥ मुदित अनुराग वश राग रागिणी तान गान गत गर्व रंभादि 
सुर बालके ॥५॥ गगनचर सघन रास मगन बरषत फूल बार डारत रत्न जतन 
अर थालके ॥ एक रसना गदाधर न वर्णत बने चरित्र अद्भुत कुँवर गिरिधरन 
लालके.. ॥६॥ 
# राग सारंग %& सकल कला गुन प्रवीन एरी ए बूंदावन रंग ॥ सा री ग मं 
प ध नी अलाप करत सरस उपजत अवधर तान तरंग ॥१॥ सीस टिपारो 
कटि लाल काछनी वनजु धात विचित्र सोहे सुभग अंग ॥ गोविंद प्रभु के अंग 
अंग परवारों कोटि अनंग ॥२॥ 
# राग सारंग & आपुन नाचै आपुन गावै | ऐसी बहुत घोष जुवतिनसों तुम 
कौन नाच गाय छिपावै ॥१॥ केलिकला कौतूहल नागर कुनित मुरलिका गति 
उपजाबै । चलत वसन कटि मुखर मेखला तान तरंग अनंग बढावै ॥२॥ 
ब्रिजग मोह किये त्रिलोकी देवनागरि किन्नर सन भावै | गिरिधर पद पराग रस वासु 
“कृष्णदास” नोछावर पावे ॥३॥ 
# राग सारंग % संगीत रसकुशल निर्त आवेस वस लसति राधा रासमंडल 
बिहारिनी । दिव्यगति चरण चंचल चक्रवर्तिनी कुंवरी श्यामल मनोहर मनोहारिनी 
॥१॥ लोचन विशाल मूदुहास मन उल्लास नंदनंदन मनसिज मोद विस्तारनी। 

मूदुल पदविन्यास चलित वलयावलि किंकिनी रुन्रुनतकार झंकारिनी ॥२॥ 
रूप निरुपम कांति भांति वरनी न जाती पहरि आभरन रवि षोडस सिंगारनी । 
मृदंग बीना ताल सुर संच संचार चारुता चातुरी सार अनुसारिनी ॥३॥ उघट 
मुख शब्द पियूष बरखत मनो सींची पिय श्रवन तन पुलक कुलकारिनी । कही 
“गदाधर” जू गिरिराजधरतें अधिक विदित रसग्रन्थ अदभुत कलाधारिनी ॥४॥ 
# राग सारंग # निर्तत मोहन रास विलास । युन गावति वृषभानु-नन्दिनी 
उघरत सब्द ताथेई तास ॥ कस्तल ताल मिलत मुरली-सँंग बिच-बिच 
मोहन-मुख-मूदु-हास । जै-जै करत कुसुम सुर बरघत गुन गावत “परमानददास'॥ 
# राग सारंग & बलिहारी रास बिहारिन की । मरकत मनि कज्चन-मनिमाला 
ग्रथन नन्दकुमार की ॥१॥ सारंग राग अलापत गावत बिच मिलवतयति ताल 
की नाचत गावत बेन बजावत लेत उदार उगाल की ॥२॥ यमुना सरस मल्लिका 
मुकुलित त्रिविध समीर सुढ़ार की । 'क्ृष्णदास” बलि गिरिधर नवरंग सुरतनाथ 
सुकुमारा की ॥३॥ 

# राग सारंग & सप्त सुरन तीन ग्राम येकईस भूर्छना तान उनचास मिले मंडल 
मधि गावै । चारु करन हस्तक सुर नैन भेद भांति भांति उपजति गति निर्त कर 
नचावै ॥१॥ धिधि किट थुंग थुंग कुकुझे कुकुझे झिनिकट धिमिकिट घिमिकिट 
धिमिकिट मृदंग बजावै | 'रसिक' प्रीतम छबि निरखत देवजुबति मोहत मन उमगि 
विविध कुसुम बरखत सुख पावै ॥२॥ 

# राग सारंग & अरुझी कुंडल लट बेसरि सों पीत पट बनमाला बीच आन 
असुझे हैं दोऊ जन ॥ नयनन सों नयना प्राणन सों प्राण अरुझ्ि रहे चटकीली 
छबि देख लटपटात श्यामघन ॥१॥ होड़ा होड़ी नृत्य करें रीझरीझ आकों भरें 
तत थेई तत थेई रटत मगन मन ॥ सूरदास मदनमोहन रास मंडल में प्यारीकौ 
अंचल लै लै पोंछत हैं श्रमकन ॥२॥ 

# राग सारंग # नागरी नट नारायण गायौ ॥ तान मान बंधान सप्त स्वरराग 
सों राग मिलायौ ॥१॥ चरण घुंघरू जंत्र भुजन पर नीकौ झमक जमायौ ॥ 

तत थेई तत थेई ब्लेत गति में गति पति ब्रजराज रिझ्ायी ॥२॥ सकल त्रियन 
में सहज चातुरी अंग सुधंग दिखायौ ॥ व्यास स्वामिनी धन्य धन्य राधा रास में 
रैंग मचायो ॥३॥ 

# राग सारंग & सकल कला प्रवीन एरी एहाँ बृंदावन रंग ॥ सारीगमपथनी 
अलाप करत रस उपजत तान तरंग ॥१॥ निर्तत गत जत लेत ग्रग्रततत 
किटथिमकधिलांग थोंग बाजत मृदंग ॥ गोविंदप्रभुके जु अंग अंग पर वारों कोटि 
अनंग.. ॥२॥ 

# राग सारंग # आज बन नीकौ रास बनायौ || पुलिन पवित्र सुभग यमुना 
तट मोहन वेणु बजायौ ॥१॥ करकंकण क़िंकिणी ध्वनि नूपुर सुन खगमृग 
सचुपायौ ॥ युवती मंडल मध्य श्याम घन नट नारायण गायो ॥२॥ ताल 
मृदंग उपंग मुर॒ज डफ मिल रस सिंधु बढ़ायौ || विविध विशद वृषभान नंदिनी 
अंग सुधंग दिखायौ ॥३॥ अभिनय निपुण लटक लट लोचन भूकुटी अनंग 
लजायौ ॥ तत थेई तत थेई लेत नौतनगति पति ब्रजराज रिझायौ ॥४॥ 
परम उदार रसिक चूड़ामणि सुखवारिद बरखायौ ॥ परिरंभण चुंबन आलिंगन 
उचित युवती जन पायौ ॥५॥ बरखत कुसुम मुदित नभनायक इंद्र निशान 
बजायौ ॥| हित हरिवंश रसिक राधापति यश वितान जग छायौ ॥६॥ 

# राग पूर्वी # निर्तत गोपाललाल तरणि तनया तीरे ॥ युवती जन संग दियें 
मन्मथ मन करख लियें अंग अंग सुखद कियें राजत बलवीरे ॥१॥ लावण्यनिधि 
गुणआगर कोककला गुण सागर त्रिविध ताप हरत शीतल समीरे ॥ आसकरन 
प्रभु मोहननागर गुणनिधान संगीतसार रिझवत व्रजवधू नागरि फरकत पट 
पीरे ॥२॥ 

# राग पूर्वी # रासमंडल में बने गिरिधरन लाल ॥ सुभग यमुनापुलिन प्रफुलित 
कदंब बन शरदरैन शशि देख थकित व्रजबाल ॥१॥ भूषण बसन अंग अंग 
नौतन सखी कंठधर बाँह करें अधर मधुर मधुपान ॥ बनी गौर श्याम छबि शोभा 
कहा कहै कवि कोटि काम मोहै कुंभनदास जीय जान ॥२॥ 

# राग पूर्वी # आजु रासरंग रह्ौजु ॥ हरि राधा खेलत रासमें प्रेम सिंधु 
बह्मौजु ॥१॥॥ नैन चपल कर नवल चरन चल आछे ॥ पिय के सिर मुकुट 
लटकि बैनी प्यारी पाछे ॥२॥ किंकिनी कटि चारू हार नूपुर रब सोहे ॥ 
मुरली धुनि श्रवण सुनि सो को है जो न मोहै ॥३॥ पीय धरे तिरप तान सुनि 
सरिता थक्‍यौ ॥ चंद थक्‍यौ गगन मध्य नेंकु न रथ हँक्यो ॥४॥ निर्त भयौ 
दूगन रंग कापै जात कह्यौ ॥ हित दामोदर ललिता सुख सरिता ज्यों बह्मौ॥५॥ 
# राग मालव # मोहन नंदराय कुमार ॥ प्रगट ब्रह्म निकुंज नायक भक्त हित 
अवतार ॥१॥ प्रथम चरण सरोज बंदौ स्थाम घन गोपाल ॥ ललित कुंडल 
गंड मंडित चारु नयन विशाल ॥२॥ बलराम सहित विनोद लीला शेष शंकर 
हेत ॥ दास परमानंदप्रभु हरि निगम गावत नेत ॥३॥ 

# राग मालव # तत थेई रासमंडल में बन नाचत पियके संग प्रीतमप्यारी ॥ 
गावत सरस सुजात मिलावत चपल कुटिल भ्रू अनियारी ॥१॥ मालव राग 
अलापत भामिनी लेत उरप नागरनारी ॥ प्यारी के संग वेणु बजावत सुघरराय 
गिरिवरधारी ॥२॥ क्रृष्णदासप्रभु सौभग सीमा सब युवतिनमें सुकुमारी ॥ 
जोरी अदभुत प्रगटित भूतल केलिकला रस मनुहारी ॥३॥ 

# राग मालव # अलाग लागन उरप तिरप गति नचबत व्रजललना रासे ॥ 
उघटत शब्द तत थेई तत थेई मृगनयनी ईषद हासे ॥१॥ चाल चंद लजावत 
गावत बॉँधत मदन श्रोंह पाशे ॥ चलत उरज कटि किंकिणी कुंडल श्रमणल कण 
शोभित आशे ॥२॥ नूपुर रुनित क्वणित कटिमेखला कटितट काछें नीलन 
वासे ॥ अवघर तान मान बंधाने मोहत विश्व चरणन्यासे ॥३॥ मोहनलाल 
गोवर्धनधारी रिझ्बत छैल सुधर लासे ) अपने कंठ की पिय श्रमदल की माला 
देत कृष्णदासे ॥४॥ 

# राग मालव # नाचत रासमें गोपाल संग मुदित घोषनारी ॥ तरु तमाल 
श्यामलाल कनकवेलि प्यारी ॥॥॥ चल नितंब किकिणी कटे लोल बंक 
ग्रीवा ॥ राग तान मान सहित वेणु गान सीवा ॥२॥ श्रमजलकण सुभर भरे 

रंग रेनु सोहै ॥ क्रृष्णदासप्रभु गिरिधर प्रजजन मन मोहै ॥ 
# राग मालव # मदन गोपाल रासमंडलमें मालव राग रसभरबौ गावै ॥ अवघर 
तानबंधान सप्तस्वर मधुर मधुर मुरलिका बजावै ॥१॥ निर्तत सुलपलेत 
नौतनगति बहुविध हस्तक भेद दिखावै ॥ उघटत शब्द तत थेई तल थेई युवतिवृंद 
मनमोद बढ़ावै ॥२॥ थक्‍्यी चंद मोहे खग नग मृग प्रतिक्षण अमित अनागति 
लावै ॥ चतुर्भुज प्रभु गिरिधर नटनागर सुरनर मुनि गति मति बिसरावै ॥३॥ 
# राग मालव % कमलनयन प्यारी अवधर तान जाने ॥ अलाग लाग सुराग 
रागिणी बहुत अनागत आने ॥१॥ रसिकराय शिर मौर गुणिनमें गुण तुमही 
सा ॥ कुंभनदास प्रभु गोवर्धनधर हरत लाल सबकौ मन जबही करत हौ 
गाः ॥२॥ 
# राग मालव # चलियैजू नेंकु कौतुक देखन रच्यो है रासमंडल राधे हीं आई 
तुम्हें लेन ॥ मृगमद घसि अंग लगाये मुकुट काछठनी बनाये मुरली पीतांबर बिराजत 
यह छबि मोपषे कही न परे वैन ॥१॥ सब सखी मिलि नाखें गावें ताल मृदंग 
मिलि बजावें नृत्य करें मध्य मूरति मैन ॥ सूरदास मदनमोहन हँसत कहा ही जु 
पाएँ धारिये जो पै सुख दीयो चाहौं नेन ॥२॥ 
# राग मालव # बूंदावन अद्भुत नट देखियत बिहरत कान्हर प्यारो ॥ 
. गोवर्धनधर श्याम चंद्रमा युवतिन लोचनतारी ॥१॥ सुखद किरण रोमावति 
वैभव उर नव मणिगण हारा ॥ ललन युवति पर भेख बिराजत पान करत 
मधुधारा ॥२॥ व्रजजन नवल चकोर अति लोचन श्रवत अमृत अनुसारा ॥ 
भज कृष्णदास सुरत सुख जलनिधि हुलसत बारंबारा ॥३॥ 
# राग मालव # रास बिलास गहें करपललव एक एक भुज ग्रीवामेली ॥ दै 
दै गोपी बिच बिच माधौ निर्तत संग सहेली ॥१॥ डुट परी मोंतिनकी माला 
हूँढ़त फिरत सकल ग्वारी ॥ विगलित कुसुम माल कच विलुलित निरख हँसे 
गिरिवरधारी ॥२)॥ शरद विमल नभ चंद बिराजे निर्तत नंदकिशोरा ॥ 
. परमानंदप्रभु बदन सुधानिधि गोपी नयन चकोरा ॥३॥ 

# राग मालव # साजें नटवर भेष गोपाल ॥ मधुर वेणु सुशब्द उघटत तत 
थेई थेई ताल ॥१॥ तरणि तनयातीर मरकत श्याम घन गोपाल ॥ व्रज की 
नारि समूह मंडल बनी कंचनमाल ॥२॥ रास रसगति निरख उड्पति तजी 
पश्चिम चाल ॥ चतुर्भुज प्रभु देव गण मन हस्यौ गिरिधरलाल ॥!३॥ 

# राग मालव # चंद गोविंद गोपी तारागण बने रासमें बनवारी ॥ मुख प्रताप 
रंजित वृंदावन नव युवति जनसुखकारी ॥१॥ कमल नयन कमनीय मनोहर 
मनहरनी गोकुलनारी हस्त कमल पर गलित कुसुमदल नृत्य मान प्रीतम 
प्यारी ॥१.॥॥ रसमय रास रसिकनी भामिनी अति रसाल बने बिहारी ॥ 
क्रृष्णदास प्रभु रसिक शिरोमणि रसिकराय गरिरिबरधारी ॥३॥ 

# राग मालव # जाऊँगी बूंदावन भेटोंगी गोपालें ॥ देखोंगी नयनभर श्याम 
तमालें ॥१॥ कालिंदी तट चारत थेंनु ॥ संग सखा बजावत मूृदु वेंनु ॥२॥ 
मौर मुकुट गुंजा अवतंस ॥ देशबसत कूजत कलहंस ॥३॥ परमानंद प्रभु 
बिभुवनपाल ॥! लीला सागर गिरिधरलाल ॥४॥ 

# राग मालव # रासविलास रसभरे निर्तत नवलकिशोर औ नवलकिशोरी ॥ 
एकही वेष एक रूप गुण गिरिधर श्याम राधिका गोरी ॥१॥ नव पटपीत अरू 
नवभूषण नवकिकिंणी कटि युग थोरी ॥ दुहँ दिसि सकल सिंगार बिराजत मानों 
त्रिभुवत सौभगता चोरी ॥२॥ तान बंधान वेणु रव सों मिलि विधिना रची 
सुधर यह जोरी ॥ कुंभनदासप्रभु गोवर्धनधर सुरत केलि में कंचुकी छोरी ॥३॥ 
# राग मालव # आई गोपी पॉयन परन ॥ सोई करो जैसें संग न छूटे राखौ 
श्यामशरन ।!१॥ जब तुम बैन बजाय बुलाई अब जिय कित निदुराई ॥ 
तुमारे भजत पाप किहिं लागे किन यह बुद्धि उपाई ॥२॥ चित नहीं चलत 
चरण गति थाकी मन न जात गृह पास ॥ परमानंद स्वामी उदार तुम छाँड़ौ बचन 
उदास ॥३॥ 

# राग मालव # नृत्यत लाल गोपाल रास में सकल ब्रज वधू संगे ॥ गिडगिड 
तकथुंग तत थेई तत थेई भामिनि रति रस रंगे ॥१॥ शरद बिमल नभ उडुपति 

राजत गावत तान तरंगे ॥ तालमृदंग झाँझ और झालर बाजत सरस सुधंगे॥२॥ 
शिव बिरंचि मोहे सुर नर मुनि रतिपति गति मति भंगे ॥ गोविंद प्रभु रसरास 
रसिक मणि भामिनि लेत उछंगे ॥३॥ 

# राग मालव # ब्रजबनिता मध्य रसिक राधिका बनी शरद की राति हो ॥ 
नृत्यत तत थेई गिरिधर नागर गौर श्याम अंग कांति हो ॥१॥ एक एक गोपी 
बिचबिच माधौ बनी अनूपम भांति हो ॥ जयजय शब्द उच्चारत सुरमुनि कुसुमन 
बरख अघातिहो ॥२॥ निरखि थक्‍्यौ शशि आयो शीश पर क्यों हूँ न होत 
प्रभात हो ॥ परमानंद प्रभु मिले यह अवसर बनी है आजकी बात हो ॥३॥ 
# राग मालव # रासमें पिय संग नाचत लेत गति ध्रुवतालकी ॥ राग तान 
सुर अलापत मिलबत बेन रसालकी ॥॥१॥ वाम अंस धरें सुशीतलबाहु 
मदनगोपालकी ॥ कहें क्ृष्णास रसिक मनमोहन केलि गिरिधरलालकी॥२)॥। 
# राग मालव # आज गोपाल रासरस खेलत पुलिन कल्पतरु तीरा ॥ शरद 
विमल नभ चंद बिराजत रोचत त्रिविध समीरा ॥१॥ चंपक बकुल मालती 
मुकुलित मत्त मुदित अलि कीरा ॥ लेत सुधंग रागिन कों ब्रज युवतिनकी 
भीरा ॥२॥ मघवा मुदित निसान बजावत ब्रत छाँड़त मुनि धीरा ॥ हित 
हरिवंश मगन मन श्यामा हरत मदनमन पीरा ॥३॥ « 

# राग मालव # बन्यों रासमंडल वर तामें महा मुदित मृदुल राधाप्यारी ॥ 
वरणों कहा बानिक अँग अँगकी एकरूप एकवेश एकरंग एकरास तामें लेत उपजत 
अति गति न्यारी ॥१॥ गावत तान तरंग निर्तत उरप तिरप लाग डाट उघटत 
शब्द उपज महारी ॥ यमुनापुलिन सुभग शीतल समीर मद चंद थक्‍्योौ निशि सब 
दिशि लागत उजियारी ॥२॥ मोर्मुकुट माथें अंग अंग चित्र काछें ग्रीवा भुज 
मेलि दोउ निर्तत बिहारी ॥ कल्याण के प्रभु प्रिय प्रेम मगन द्वै लरकत फिरत 
करत रस क्रीड़ा ऐसे रीज्ञ वश भये गिरिधारी ॥३॥ 

# राग सोरठ # मोहन बूंदावन क्रीड़ृत कुंज बन्यौ एक भाव ॥ शरदनिशा 
जगमग रही मोहन बेंन बजाय ॥१॥ बेंन बजावत टेरसों ठाढ़े द्रम की छाँई॥ 

ब्रजनारी व्याकुल भईं घर घरते उठि धाईं ॥२॥। नंदलाल तुम्हें जानिके आई 
तिहारे पास ॥ सो चरित्र विधिनें रच्यौ संग मिलि खेलें रास ॥३॥ 

# राग सोरठ # पियको बीन सिखावत प्यारी | कुंज महलमें बैठी श्री राधा 
संग लिये ललिता री ॥१॥ पियकी अंगुरी ले अपने कर धरत तार पै 
प्राणआधारी । मध्यम पंचम सुर हि भरावत लाल लकुट कर धारी ॥२॥ रीस 
करत मनमें मुसुकावत पलका पे सुंदर सुकुमारी । सखी बूंद खंभ छिप ठाडी जाली 
कोऊ चढी अटारी ॥३॥ जलकी फूही परत जल भीतर मेघघटा निर्तत नटकारी। 
मोर चकोर कोकिला गावत तेसीय सावन की अंधियारी ॥४॥ मेरी नई बीन 
है मोहन बंसी निठुर नाही हितकारी । ताहि ते तुमको यह सिखावत बातें करत 
विचार विचारी ॥|५॥ सुनि प्रिया वचन स्याम जू बोले सुनि हो श्री वृषभान 
दुलारी । तुमारी क्पा बिन हम बंसी धरी सो अब ही विसारी ॥६॥ सुनि 
पिय वचन हरखि के प्यारी सिखवत रिझवत देकर तारी | भक्त सदा करे आस 
दरसकी तट सोभित है भानसुता री ॥७॥ 

# राग श्री & घोष नागरी मंडल मध्य नाचत गिरिधारी लाल लेत गति अनेक 
भाँति चरन पटकनी गिडगिडता गिडगिडता ताताततततततथेई थेईथेई बीच बीच 
अधर मधुर मुरलिका मटकनी ॥१॥ भुजसों भुज जोर जोर लेत तान नवकिशोर 
गावत श्रीराग मिलि ग्रीव लटकनी ॥ सूरदास प्रभु सुजान नंदनंदन कुँवर कान्ह 
मदनमोहन छबि निरखत काम सटकनी ॥२॥ 

# राग श्री & सारी गम पधनी सप्त स्वर अलंकृत श्रीराग गावत ब्रज भामिनी॥ 
कोकिल कलरव वर सुंदर सकल मानिनी मैं वर कामिनी ॥१॥ रिझिवत तत 
थेई तानबंधान शरद विमल शशि राका यामिनी ॥ क्रृष्णदास प्रभु गोवर्द्धन धारी 
लाल रिशयो चाहत संग स्वामिनी ॥२॥ 

# राग श्री ऋ श्रीराग गाबत व्रज भामिनी ॥ नृत्यत कोक कला गुण सुंदरि 
सकल भामिनीमें वर कामिनी ॥१॥ मिलवत तत थेई अवघर तान बंधान 
विमल शशि राका यामिनी ॥ तरणि नया तीर बिमल सुखद यामिनी त्रिया गान 

करत अंग अंग अभिरामिनी ॥२॥ सजल श्यामधन नवल नंद किशोर हिये 
लागी सोहै मानों सौदामिनी ॥ कृष्णदास प्रभु गिरिगोवर्द्धभधारीलाल रिश्यौ चाहत 
संग स्वामिनी ॥३॥ 

# राग गोरी & खेलत रास दुलहनि दूलहु ॥ सुनहु न सखी सहित ललितादिक 
निरख निरख नयनन किन फूलहु ॥१॥ अतिकल मधुर महामोहन ध्वनि उपजत 
हँससुता के कूलहु ॥ थेई थेई बचन मिथुन मुख निरसत सुरमुनि देह दशा किन 
भूलहु ॥२॥ भूदु पदन्‍्यास उठत कुंकुमरज अद्भुत बहत समीर ठुकूलहु ॥ 
कब श्यामश्यामा दोऊ नृत्यत कच कुचहार छुवत भूजमूलहु ॥३॥ भूकुटी 
बिलास हास रसबरखत हित हरीवंश प्रेमरस झूलहु ॥ अति लावण्य रूप अभिनय 
गुण नॉहिन कोटि काम समतूलहु ॥४॥ 

# राग गोरी # नृत्य मान प्रीतम संग नीकें करगान सुलप उरप तिरप बंद बदन 
जोति थकित चंद गरिडग्रिडता गिडगिडता थेईथेईथेई मिलईतान ॥१॥ दंदंदं 
ननन मृदंग धिधिकटतारावली खरजादिक सुघर विमल स्वरजात बंधान ॥ क्ृष्णदास 
प्रभु चवरंग रसिकन चुड़ामणि इषदहास भुवबिलास रिक्षयौ गिरिधर सुजान ॥२॥ 
# राग गोरी ऋ कान्ह कामिनि संग रास मंडल मध्य युवती नाचत तरणि 
तनयाकूले ॥ उदित मन्‍्मथ भाव सरस रंजित बदन देख मुख युवति जल कमल 
फूले ॥१॥ . क्वणित मधुर मुरलिका थकित मृगलोचनी शिथिल कटितट नीवी 
वर ढुकूले ॥ कनक बेलि मानों नव तमाल बिलसत रही लपटाय आनंद 
भूले ॥२॥ कोटि कंदर्प लावण्य प्रकटित रूप संगीत सुरत हिंडोल झूले ॥ 
कृष्णदासनिनाथ लालग्रिरिधरवरन निरख नभ सघन उड्राज भूले ॥३॥ 

# राग गोरी ऋ रासनायक कुँवर संग लेत अतिसुधंगे ॥ काछनी कटि शिर 
टिपारी नई नई गति रंगे ॥१॥ जोरी अति सौभग सीमा समर मान भंगे ॥ 
कृष्णदास प्रभु विलसत युवति यूथ संगे ॥२॥ 

# राग गोरी # नाचत गोपाल संगे प्रेम सहित रासरंगे ततथेई ततथेई करते 
घोषनागरी ॥ रूपरास अंग अंगे तततान वर सुधंगे लास्य भेद निपुण कोकरस 


३३८ रास के पद # राग गोरी 

उजागरी ॥१॥ लेत सुलप उरप तिरप अवनि उरज बदन फिरत मुखरिति मणि 
दाम मिले अलग लागरी ॥ कृष्णदास प्रभु गिरिधर मोह लीये सुवश कीये तरणि 
तनया तीर बधू गुणन आगरी ॥२॥ 

# राग गोरी # क्रृष्ण तरणि तनया तीर रासमंडलरच्यौ अधर कर मधुर स्वर वेणु 
बाजै .॥ युवती जन यूथ संग नृत्यत अनेक गति निरख अभिमान त्यज 
कामलाजै ॥१॥ स्याम तनपीत कोशेय पद नख रुचिर चंद्रिका सकल भुव 
तिमिर भ्राजै ॥ ललित अवतंस भरुव धनुष लोचन चपल चितवनि मानो मदन 
बाण साजै ॥२॥ मुखर मंजीर कटि किंकिणी क्वणित रव बचन गंभीर मानों 
मेघ गाजें ॥ दास कुंभननाथ हरिदास वर्य धर नखशिख स्वरूप अद्भुत 
बिराजें ॥३॥ 

# राग गोरी & ततथेई ततथेई ततताथेई थेई ॥ नाचत गाबत गोपी नाना 
नई ॥१॥ मृदंग धीधीकटि द्ुम्रम दई ॥ त्रिवट ताल गति लेत नई 
नई ॥२॥ गोवर्द्धधारी लाल रीझे अति सई ॥ कृष्णदास प्रभु प्यारी आँकों 
भरि लई ॥३॥ 

# राग गोरी & गोपबधू मंडल मध्य नायक गोपाललाल रुचिरानन विंबाधर 
मुरलिका धरे ॥ अद्भुत नटवर विचित्र भेष टेक अति सुदेश कनक कपिश काछ 
शिखी शिखंड शिखरे ॥१॥ कुकुझं कुकुझाँ झनकत थोंगथोंग थोंगतकिट 
घिकिट धिर्धीकिट तकथेई उघटत रास रसभरे ॥ जयजय गिरिराजधरन कोटि 
मदन मूरति पर हरिजीवन बलबल ब्रजपुरंदरे ॥२॥ 

# राग गोरी # यह गति नाच नचाव नई ॥ बृंदावनमें रासबिलास सुख बाढति 
सई ॥१॥ भाँतिभाति राग गाबत स्वर अलापत केई ॥ उरप तिरप मान 
लेत तत ताथेई ॥२॥ श्याम सुंदर करत क्रीड़ा प्रेमघटा छई ॥ कुंभनदास 
प्रभु गिरिधर छिनि छिन प्रतिनई ॥३॥ 

# राग गोरी # हो बल निर्तत मोहन जति ॥ ऐसी सुगंध प्रवीन ग्र ग्र तत थेई 
थेई लेत गति ॥१॥ पीत काछनी कटि लाल टिपारो छब सोहत अति ॥ 

ग्रोविंद प्रभु त्रेलोक विमोहित कुंवर दोउ व्रजपति ॥२॥ 
# राग हमीर ऋ रास में रस भरी राधिका आवै ॥ बाहु पिय अंस धरि हंस 
गति लटकती कुच कनकघंट रसिक मन सुहावै ॥१॥ तिरप तांडव लास्य उरप 
सुलपनि भेद निर्तत पीय संग मधुर कल गावै || लोल कटि देश मूरति रत्न मेखला 
नूपुर क्वणित हस्तक दिखावै ॥ चपल मोहे नैन रुचिर मुसिक्यावनी रूप गुन 
रासि प्रानपति रिझ्ावै ॥ वृषभान नंदिनी गिरिधरन नंदसुत चरन रेणु नित तहाँ 
क्ृष्णदास पाबै ॥३॥ 
# राग हमीर ऋ सरस गाबत लालन त्रिभंगी ॥ राग कल्यान मिल चर्चरी 
तालसों मधुर कर मुरलिका मोहन गुनंगी ॥१॥ रासमंडल मध्य सुबिध नाचत 
वे अलाग लागन लाग जुवती जन संगी ॥ कोक संगीत सुखसिंधु सॉवल रत्न 
नंदनंदन केलि मनन्‍्मथ तरंगी ॥२॥ सप्तस्वर भेद अवघर तान मानसों मंद चाल 
सुरति श्रीधर्म भंगी ॥ कृष्णदासनिनाथ लालग्रिरिधरनसों चल क्‍यों न मिलत 
लोचन कुरंगी ॥३॥ 
# राग नायकी # रासमंडल मध्य बने दोऊ री ॥ निर्तत भीने नागरी नागर 
रूप उजागर चंद कोटि कोटि बारने कीने री ॥१॥ कुंडल लोलनि बोलनि मुख 
थेई थेई अरस परस अंसन भुज दीने री ॥ आसकरन कोउ ताल बजावत कोउ 
मुदंग कोउ मधुरे गावत सुर झीने री ॥२॥ 
# राग रायसो # गिरिधरन लाल तेरे कारनें रुचिकर तल्प सवारी ॥ बैठे अकेले : 
कुंजमें नेंक चलौ हा हारी ॥१॥ कालिंदिके कूलपै फूलन महेल बनाय ॥ 
जल बरखत द्वूमकी लता सुरत पवन सुहाय ॥२॥ चलौ पिया पै भामनी बैठे 
नंदकिशोर ॥ अली गुंजत सघन बन बोलत कोकिल दादुर मोर ॥३॥ निरमल 
निशि शशी शरदकौ है वर्षाकौ अंत ॥ बहोर्यौ रास मंडल रच्यौ सखि तिहारे 
कंथ ॥४) जोबन रूप कुसुमकौ ताहि कौन पतीजै ॥ पछितायवेकौ मन रहे 
सुखबिलास रस लीजै ॥५॥ दूति के बचन सुन राधिका मनमें अति रुचि 
बाढ़ी ॥ तन जो भूषण साजही भई तत्क्षण ठाढ़ी ॥६॥ निरबारत चली कुंज 

में जब मोहन सुधि पाय ॥ प्रभु मुकुंद माधी मिले रहसि कंठ लपटाय ॥१॥ 
# राग रायसो # पिय सन्मुख गवनत गज गामिनी ॥ साज सिंगार पहर पट 
भूषण नखसिख अंग अंग अभिरामिनी ॥ यमुना पुलिन सुभग वृंदावन तैसीय 
सुभग शरद की जामिनी ॥ कुंजकुंज प्रफुलित द्ुमवेली देखत प्रेम मगनभर 
भामिनी ॥२॥ अति उदार गिरिधरन रसिक पिय भुजभर भेंटत वह कामिनी॥ 
चत्रभुज प्रभु गिरिधर ऐसे शोभित मानों नवधन में दामिनी ॥३॥ 

# राग कल्याण & मोहनलाल के संग ललना सोहै जैसें तरू तमालके ढिंग फुल 
सोनजरदकौ ॥ बदनक्रांति अनुप भाँति नहिं समात नीलांबर गगनमें जैसें प्रगट्यौ 
शशि पूरन शरदकौ ॥१॥ मुक्ता आभूषण युति बिंबित अंग अंग चूने मिले 
रंग दूनौ होत जेसें हरदकौ ॥ सूरदास मदन मोहन गौहन की छबि बाढ़ी मेंटत 
दुख निरखि नैन मैंन दरदकौ ॥२॥ 

# राग कल्याण # रासमें नृत्यत मदन मोहन नीके सुलप संचगति भेद द्विमिद्रिम 
झननननन मृदंग बजाई री ॥ धिधिकट तितिकट ताल झऑँझ उघटत थुंगथुंग 
सप्तसुर सोहाई री ॥१॥ उरपमें तिरप लेत तिरपमें उरप माँ नखमणि शोभा 
बरनी न जाई ॥ क्रृष्णदास प्रभु गिरिधर ये राधिका गुण आगरी सब 
सुखदाई ॥२॥ 

# राग कल्याण & नंदलाल संग नाचत नवलकिशोरी )। खरज रिखभ गंधार 
सप्तस्वर मध्य तार लेत ग्रग्न ततततहोरी ॥१॥ जहांरसिक गिरिधर शब्द उघटत 
ग्रग्न थुंग थुंगन होरी ॥ योविंदप्रभु बनी नवनागरी गिरिधर रस जोरी ॥२॥ 
# राग जैजैवंती # वृंदावन बंसी रट बंसीबट यमुनाके तट रासमें रसिक प्यारी 
खेल रच्यौ बनमें ॥ राधा माधी कर जोरें रविशशि होतभोरें मंडलमें नृत्यत दोऊ 
सरस सघनमें ॥१॥ मधुर मृदंग बाजै मुरली की ध्वनि गाजै सुधि न रही री 
कछू सुरमुनि जनमें ॥ नंददास प्रभु प्यारी रूपउजियारी कृष्ण क्रीड़ा देख थकित 
सब जन मनमें ॥२॥ 

# राग ईमन # रासरंग कान्हसंग नृत्यत व्रजभामिनी ॥ मेघ चक्र मध्य बनी 

मानों सौदामिनी ॥ अवघर गति उरप तिरप लेत चपल भ्रोंह भामिनी ॥ हुलसत 
मानों मदन केलि शरद विमल यामिनी ॥१॥ गोवर्द्धधधरनलाल रिझवत वर 
कामिनी ॥ थकित निरखि उड़ुपति सुख कृष्णदास स्वामिनी ॥२॥ 

# राग ईमन # नृत्यमान भामिनी गोपाल संग सुभग रास ॥ तरणि तनया 
पुलिन बिमल बिगसत्त जाती सुवास ॥१॥ लेत सुलप उरप तिरप दरसत बर 
ईषद हास ॥ बदनजोति स्वच्छ कृत मोहे उडुपति आकाश ॥२॥ नीलपट 
कसि कंचुकी उत्तंग नव बिलास ॥ गोबर्द्धधरनलाल रिझिवत प्रभु 
कृष्णदास ॥३॥ 

# राग ईमन # ग्रग्रथुंग थुंग तित किट धुंगन एक चरण करसों भें जू भलें मृदंग 
बजावै ॥ दूसरे कर चरणसों कठताल झंझंझ झपतालमें अब घर गरि 
उपजाबै ॥१॥| कंठ सरस सुरहि गावै मोहन मधुरतान लावै सकल कला पूरण 
वृषभाननंदिनी पिय मनभावै ॥ गोविंदप्रभु पिय रिज्ि रहे मुरझाई दशन दशन 
घरकें रहसि उरसि लपटावै ॥२॥ 

# राग ईमन # लाल संग रासरंग लेत मान रसिकवन ग्रग्रता ग्रग्मता तततत 
ततयेईथेई गति लीने | सारीगमपधनी ध्वनि सुन ब्रजराज कुँवर गावत री अति 
जति संगति निपुण तननननननन आन आने गति चीने ॥१॥ उदित मुदित 
शरद चंद बंद टूटे कंचुकी के वैभव निरखि निरखि कोटिमदन हीने ॥ बिहरत 
बन रास बिलास दंपति मन ईणद हास छीत स्वामी गिरिवरधर रसवश तब 
कीने ॥२॥ 

# राग ईमन # मोहनी मदन गोपाललालकी बाँसुरी ॥ मधुरे श्रवण पुट सुनत 
स्वर राधिके करत रतिराज के तापकौ नास री ॥|१॥ शरद राका रजनी विपिन 
बुंदा सुखद अनिल तन मंद अति शीतल सुवास री ॥ सुभग पावन पुलिन भंग 
सेवत नलिन कल्पतरू रुचिर बलवीर कृत रास री ॥२॥ सकल मंडल भली 
जहाँ हरिसों मिली बनिता बर बनी उपमा कहीं कासु री ॥ कूंज कंचन तनी 
लालमरकतमनी उभे कलहंस हरिवंश बलिदास री ॥३॥ 

# राग ईमन # बन्यौ है रासमंडल माई कमलनयन मधुर कल वेणुस्वर गावें ॥. 
हस्तक भेद दिखावैं गोपिन प्रेम बढ़ावैं ॥ मानों भूपति रतिरण जीते आवैं ॥१॥ 
युवतिबृंद संग नाचत अपने रंग तानतरंग अनागति उपजावैं ॥ थकित सघन चंद 
रथ न पश्चिम धावें ॥ इंद्र मुदित मन नभ निशान बजावैं ॥२॥ गोवर्द्धन 
धारी लाल मदन ताप नसावैं ॥ चारुचरण रज क्रृष्णदास पावैं ॥३॥ 

# राग ईमन # श्याम सजनी शरद रजनी पुलिन मध्य नृत्यनाट तांतृगता तांतृगता 
तिरप बंद करत कामिनी ॥ गिड़िगिडां गिडिगिडां गिडगिडगिडगिडगिडां धिधी 
किटता लागदई झांझांझां झनननननन सुरउपंगनी ॥१॥ श्यामाकों यह नाद 
भाव तांत्रगता तांत्रगता गतिहिं लाबे तततततत शब्द लेत कोटिकामिनी ॥ 
क्ृष्णदास यशहिं गावै कर ताथेई थेई नचावै काक़ृति काकृति काकृति काकृति करे 
मुदंगगी. ॥२॥ 

# राग ईमन # श्याम नवल नवल बधू कुंजन मध्य नवल केलि चंद नवल रास 
रचित शरद शर्वरी ॥ ताल धरनि एक मृदंगनि एक रवाब बजावै उपंगन मध्य 
नायक नॉंचत गावत जोरी कर्वरी ॥१॥ तट तरंगन निकट तरुणी कटितट मूदु 
चंपक बरणी बाम दक्षिण प्रीति भाव करत गर्व री ॥ गिरिवरधर मदनमोहन भूलि 
रहौ सकल गगन मगन क्ृष्णदास कहत बहुत प्रेम पर्व री ॥ 

# राग ईमन #& विकट बिकट निकट निकट भेदन मृदंग बाजैगौ ॥ गिरिधरलाल 
बजावत गावत सप्त स्वर मिलि ताधिलां ताधिलां धिलांता गिडगिडगिड 
गाजैगी ॥१॥ उघटत शब्द तत ताथेईथेई यहि बिधि व्रजबनिता नाचत नवसत 
सिंगार साजैगौ ॥ चंचल शशि प्रभु रिझ्वत कर बुझबत सैन दै दै रतियुत रतिपति 
लाजैगो. ॥२॥ 

# राग ईमन # गिडगिड्तांतांतां धिताधितां मंदिलरा बाजै ॥ तांधिला 
थघिलांधिलां धिधिकट धिधिकट थननननथुंग ग्रिडग्रिडथुं गिडिगिडथुं घन प्रचंड 
गाजै ॥१॥ थुंगथुंगथुंगथुंगथरथरतनननननन थेई थेई शब्द उघटत नटवर नट 
राजै ॥ कृष्णदास प्रभु गिरिधर प्यारी संग नृत्य करै अंग-अंग कोटि सुलक्षण 
मनन्‍्मथ मन लाजै ॥२॥ 

# राग ईमन # गावत गिरिधरन संग परम मुदित रास रंग ऊरप तिरप लेत तान 
नागर नागरी ॥ सारीगमपधनी ऊघटत गति सप्त सुरन लेत लाग डाट सुलप अति 
उजागरी ॥१॥ चर्बित तांबूल देत ध्रुवताल गतिहीं लेत गिडगिडता थुंगथुंग 
अलाग लाग री ॥ सुरति केलि रति बिलास बलि बलि बलि कुंभनदास श्रीनंद 
नंदन राधावर सुहाग री ॥२॥ 
# राग ईमन & मंद मंद मुरली धुनि बाजै निर्तत कुमर कन्हैया ॥ जैसीय 
निरमल शरद चाँदनी तैसीय बनी दुल्हैया ॥१॥ चंदन की खोर कर”ैं बनमाला 
कंठ धरैं कंचन की बेली मानों सरस ऊल्हैया ॥ कृष्ण जीवन लछीराम के प्रभु 
प्यारे दोऊ कर लेत बलैया ॥२॥ 
# राग ईमन # तैसौई त्रिवट मुख उघटत पॉयन लेत तैसौई मृदंग वाजे 
धाधिल्ांग ॥ जहीं जहीं हस्तक तहीं तहीं दृष्टि मन तहीं भाव गति बिलास ग्रीव 
टक भ्रकुटी भंग ॥१॥ ऊरप तिरप हुर्मईस लाग डाट कर सुदेश लेत अनाघात 
फरकत सब अंग ॥ सूरदास मदन मोहन रीझे हाथ धर माथ बाँह जोरी कीयें 
डोलत प्यारी के संग ॥२॥ 
# राग ईमन # सुघर राधिका प्रवीन बंसीबट रास रच्यौ स्यामा संग वर सुधंग 
तरनि तनया तीरे ॥ आनंद कंद वृंदावन सरद चंद पवनमंद कुसुमपुंज ताप दवन 
धुनित अलिकुटीरे ॥१॥ रुनित किंकिनी सुचारु नूपुर मणि बलयहार अंगवर 
सुधंग तार तिर॒प तरल चीरे ॥ गावत अति रंग रहौ व्यास रस प्रवाह बह्यो निरख 
नैनमीन करत प्रेमसिंधु सीरे ॥२॥ 
# राग ईमन & आज श्यामा बनी श्याम संगे ॥ पहरि तन कंचुकी नीलसारी 
बनी बिबिध मोतिन गुही सुभग मंगे ॥१॥ मंद मुसिक्यान मूदु चपल मृगलोचनी 
लटकि लपटात हरि मृदुल अंग ॥ भेंट तन ताप हीयें भेंट भर भुजनसों करत 
मधुपान पीय लै उछंगे ॥२॥ किंकिनी कुनित कटि पेंजनी झनक पग निर्तत 
सुलप लेत थेई थुंगे ॥| सकल सुख करन श्रीलालगिरिवरधरन दास कुंभन विपिन 
रास रंगे ॥३॥ 

# राग ईमन # आलीरी मंदमंद मुरलीधुनि बाजत नृत्यत कुंवर कन्हैया | 
तैसीये सरदकी चांदनी निरमल तैसी बनी दुल्हैया ॥१॥ चंदनकी खौरकिये 
और वनमाल हिये कंचनकी बेली मानों बनी दुल्हैया ॥ कृष्णणीवन लछीरामके 
प्रभु प्यरे दोऊ कर लेत बलैया ॥२॥ 

है राग ईमन # थेईत थेईत गीडी गीडी तक तक थोंग थोंग ॥ ततयेई थेई 
नृत करत नद नागर अवधर गति आन आन ॥ तकधिलांग तकधिलांग धुमकिट 
धुमकिट मधुर मधुर बाजे मृदंग ॥ अलग लाग उरप तिरप सरत सूरन मिली 
तान ॥9॥ बीन कीन्‍्नरी पिनांग महुबर कर कठताल लाल लाडली गुण 
निधान ॥ परम विचित्र अति सुजान ॥ क्रृष्णदास प्रभु गोपाल मोही सब ब्रज 
की बाल ॥ बांकी ओ्रोंह बांके नैन मारत मानो सर कमान ॥२॥ 

# राग ईमन # गोपी गोपाल लाल रास मंडल मांही ॥ थेई थेई थेई ताथिलांग 
निर्तत गल बांही ॥ द्रुम द्रुम द्रुम द्रुम मृदंग झननननन रूप रंग ग्रग्रत ग्रग्रत 
ताधिलांग उघटित रसनारी ॥१॥ बीच बाल बीचलाल प्रति प्रति प्रति युति 
रसाल ओघट अति गति उताल निरख द्रग सिराई ॥ श्री राधा मुख शरद चंद 
पोंछत श्रम जल आनंद नंद नंदन लटक लटक करत मुकुट छांई ॥२॥ तततत 
थेई सुघर द्योत शशिय रथ क्यों मध्यनि ठाठ उरप तिरप लाग डाट दंपति अति 
सांघे ॥ गावत रस भरे रंग तान ताल सुर उमंग आनंद उपजत अनंग रीझत हरि 
राधे ॥३॥ ठाडे व्योमन विमान देखत सुर शक भान देव अंगना निधान रीझ 
प्राण वारे ॥ चकित थकित जमुना नीर खग मृग डग मग शरीर जे जे बलवीर सूर 
बल सखा तिहारे ॥४॥ 

# राग ईमन # नर्तत रास रंग ए प्यारो ॥ रसिकन रस भरे हो सुलप संच 
गति लेतहें ग्रग्नताता थेई थेई बाजत मृदंग ॥१॥ ताल जंत्र किन्नरी कतर भेद 
तेसीय मिलिहें सरस उपंग ॥ गोविंद प्रभु के जू मदमाती युवती युथ ग्रवित कुसुम 
सिर _मोतिन मंग ॥२॥ 

# राग बिहाग # राजत रंगभिनी भामिनी साँवरे प्रीतम संगे ॥ निर्तत चंचल 

गति कही न परत दुति लहलहान सीखी नवघन जहाँ दामिनी ॥१॥ जुबति 
मंडल में मध्य रूप गुनकी अवधि तातें कहावै संगीतकी स्वामिनी ॥ राग रंग की 
रानी ततथेई की कलवानी कछुक सीखी कोकिला की कामिनी ॥ नंददास रीझे 
तहाँ अपने पौ बास्बौ जहाँ रन रंभा अभिरामिनी ॥२॥ 
# राग बिहाग & पतिहाये नैना कहें देत रावरे कैसे चोरी दुरै ॥ तुम मुकरत 
हो ये आनन चढ़ि गरजत गाजि बादर करत कैसेंधौं मुख मुरे ॥१॥ सांचे न 
झूठे करत इन बातन साह भयौ चहत असि बिधि तुमहीकों फुरै ॥ चतुरबिहारी 
गिरिधारी जानि पहचाने जू तूमसों झगरौ कौन करे ॥२॥ 
# राग बिहाग & लाल साँवरे हो लैसीये बिहारनि गोरी ॥ ता छीनुकी वलि 
जाऊँ सखीरी जा कर करत निहोरी ॥१॥ कंकण मणि मर्कत मणि प्रगदि 
बरसांनौ नंदगाँउ रे ॥ बिधना रचित न होय श्रीभट राधा मोहन नाउरे ॥२॥ 
# राग कान्हरो & सॉमल मूदुल मनोहर मूरति नंद सुवन युवतिन संग गावत॥ 
रागरंग रसरंसिक रसिकनी राधामोहन प्रेम बढ़ावत ॥१॥ नूपुर रुनत 
क्वणित कटि किंकिणी सुरवरसों मिलि वेणु बजावत ॥ तानमान बंधान अनागत 
अवघरतान भेद उपजावत ॥|२॥ कौतुक रासविलास सुधानिधि कमल नयन 
मनसिज शर लावत ॥ नृत्यमान प्यारी प्रीतम पदरज कृष्णदास नौछावर 
पावत ॥३॥ 
# राग कान्हरो & नृत्यमान रासरंग कान्ह संग घोषनार गिड़गिडततथेईथेई 
नवबिलासनी ॥ बदनजोति मोहत नभ सघन चंद रूपरस बामबाहु नाथ अंस 
ईषद हासनी ॥१॥ बीच बीच सुरतकेलि जानों तमाल कनकबेलि अरुझ रही 
अंगअंग बिगतबासनी ॥ कृष्णदास प्रभु गिरिधर अधरामृत रंगराची भुवि बिलास 
मत्त मदन गर्वनासिनी ॥२॥ 
# राग कान्हरों & बन्यौ मोर मुकुट नटवरबपु स्थामसुंद' कमल नयन बाँकी 
श्रोंह ललित भाल घुँधरवारी अलके ॥ पीतबसन मोतीमाल हियें पदक कंठलाल 
हँसन बोलनि गावन गंडन श्रवण कुंडल झलकें ॥१॥ करपद भूषण अनूप 


रास के पद & राग कान्हरो #% 
कोटि मदन मोहनरूप अद्भुत बदनचंद देख गोपी भूली पके || कहि भगवान 
हितरामरायप्रभु ठाढ़े रासमंडलमें राधासों बाँह जोटी कियैं हियैं प्रेमललकें ॥२॥ 
# राग कान्हरो # नृत्यत रासरंगा रसिकरस भरे हो ॥ सुलप संचगति लेत 
ग्रग्रततततथेईथेई बाजत मृदंगा ॥१॥ ताल झाँज् किन्नरि कतर भेद तैसीये 
मिली सरस सुर उपंगा ॥ गोविंदप्रभुके रस माते युवती यूथ मधि खसित कुसुम 
शिर मोतीनमंगा ॥२॥ 
# राग कान्हरो # सिखवत हरिकों मुरली बजावन ॥ सप्तरंध्र पर धरत अँगुरीदल 
कंध बाहु धर मधुरे गावन ॥१॥ सरसभेद जति राग कान्हरों गति बिलास वर 
नयन नचावन ॥ कृष्णास बल बल वैभवकी गिरिधर पियप्यारी 
मनभावन ॥२॥ 
# राग कान्हरो ऋ अरी मिलनियाँ मोहन गावत ॥ अधर वेणु धर सप्त सुरन 
सों राधे नाम ले तोहि बुलावत ॥१॥ यह जानी गति प्राणनाथ की तानन राग 
अनंग बढ़ावत ॥ राका रजनी शरदचंद की रंजित छबि कौतुक उपजावत ॥२॥ 
सुरत दैन युवती मृगनयनी चपलनयन ओ्रौहन सरलाबत ॥ कृष्णदासप्रभु 
गिरिधरनागर रासरसिक बड़भागिन पावत ॥३॥ 
# राग कान्हरो & कालिंदी के कूल मनोहर खेलत युवती संग ॥ रासविनोद 
नंदनंदन पिय भीजे रतिरस रंग ॥१॥ तान बंधान सप्त स्वर मिलवत वीणावेणु 
उपंग ॥ बाजे अनेक कहाँलों बरनौं किन्नरि ताल मृदंग ॥२॥ गुणनिधान 
हरि लेत नृत्य में अवघर तान तरंग ॥ श्रम जलकण भर बदन प्रियाकौ पौंछ 
सुधारत मंग ॥३॥ सुघरराय गोवर्द्धन नायक भामिनी सौभग अंग ॥ कृष्णदास 
प्रभु विश्व विमोहन देव सती द्रत भंग ॥४॥ 
# राग कान्हरो & राग कान्हरो तुम ही पै सुनियत सुनि वृषभान नंदनी राधे॥ 
तान बंधान अनूपम गतिसौं करत सुंदरी मो मन साथे ॥१॥ कोक कला संगीत 
निपुन री उघटत शब्द ताताथेई ताधे ॥ कृष्णदास गिरिधरन प्रशंसित कहा कहों 
रस सिंधु अगाथे ॥२॥ 

# राग कान्हरो & अधर बेंन मधुर मधुर गाबत गोपालराई अद्भुत सुर तान 
मान परम मुदित करत गान ॥| जुवती सत जूथ मिलिं गतिही झप ताल लेत बोलत 
ततथेईथेई थोंग थोंग परतमान ॥१॥ नहंदंद्रंनननि मृदंग गति तिकटि तालावली 
धीधीधीधीधीधीधीधीधीधीधीधी सुर भाँति विधान ॥ कृष्णदास प्रभु नवरंग रसिक 
चूड़ामनी ईषद हास भरुवबिलास रिझ्ये गिरिधर सुजान ॥२॥ 
# राग कान्हरो & नंदसुवन संग नाचत ब्रज भामिनि अखारें पाँचपिरोजा झलकत 
गंड मंडित भूमि ॥ जुगल रंध्र ऊठत अदभुत गीतावली विबिध तान फौंदा रहे 
झूमि ॥१॥ राग तान ताल गति रिश्ववत ग्रानपति तिरप बंधान रस लेत प्रान 
पूमि ॥ कृष्णदास प्रभु गिरिधर पीयकों ऊगार पायौ तैं प्रेमानंद बंस कीयो 
कामदूमि ॥२॥ 
# राग कान्हरो # गिरिधर पीय रिश्षवत सुमुखी अलापत राग कान्हरो ॥ मन 
अटक्यौं मनमोहन महीयाँ लेत तान है गयो तानरो ॥॥॥ चपलनैन पलकन 
लगत बिगलित भरुव करत गानगे ॥ कृष्णदास प्रभु रंसिक मुकट मणि गाढ़े 
आलिंगन दे बन्यो बानरों ॥२॥ 
# राग कान्हरो # श्याम तेरे डहड्हे नैन कमल फूले बिमल अमल सरोवर 
अंतर॥ शोभित तारे कारे कजरारे मानों बीच बसे री मधुकर ॥१॥ ढुरन 
मुरनि चितबनि हँंसोंहीं लजौहीं अंखियनमें मनहरनी छबि आप रीझ बस कीये 
नंदकुमरवर ॥ मुरारीदास प्रभु तिहारे ऐसे द्रग मग सुभाव हाव कटाक्षलोचन काम 
दुख मोचन अरु जीते हैं समर सर ॥२॥ 
# राग कान्हरो # प्यारी पग हौलेंहौलें धर ॥ जैसें तेरे नूपुर बाजही जागत 
ब्रजको लोग नाहीं सुनायवेयोग हाहारी हठीली नेक मेरो कह्मोकर ॥१॥ जौलों 
बनवीधिनमांहि सघनकुंजकी परछांहिं तौलों मुखढांप चल कुंवररसिकवर ॥ 
नंददासप्रभु प्यारीछिनहुँ नहोय न्‍्यारी शरदउजियारी जामें जैहो कहूँरर ॥२॥ 
# राग अडानो # मंडल मध्य रंग भरे श्यामा श्याम राजेंरी ॥ 
धररररररररररसमुरली घोर गाज"ें री ॥१॥ गान करत व्रजकी बाम सप्तसुरन 

तीनग्राम अंगअंग अभिराम मन्मथ मन लाजैं री ॥ मंदमंद हास करें रीक्षिरीजि 
आँकौ भरें नयनन मध्य लेत मान अति सुदेश छाजैंरी ॥२॥ युवती जन नृत्य 
करें स्थाम ग्रीव भुजा धरं श्यामा संगीत उघट रसही रस साजैंरी || घिधिकिटता 
धिधिकिटता धिलां घिलां घिलां धिधिकिटथिधिकिट थेईथेई गिडगिडतक बाजैंरी 
॥३॥ रररैंन रीझ् रही यययमुना थकित भई चचचचंद गगगगन पपपपपश्चिम 
रथन भाजैंरी ॥ कृष्णदास प्रभु बिलास बरखत नव रूपरास बूंदावन वर बिलास 
रंग बढ़यौ आजैंरी ॥४॥ 

# राग अडानो & बंसीबटके निकट हरि रास रच्यौ है मोर मुकुट अरु ओढ़ै 
पीतपट ॥ श्रीवृंदावन कुंज सघन बन सुभग पुलिन ओर यमुनाके तट ॥१॥ 
आलस भरे उनींदे दोउ जन श्रीराधाजू ओर नागरनट ॥ व्यास रसिक तन मन 
धन फूले लेत बलैयाँ कर अँगुरिन चट ॥२॥ 

# राग अडानो & चटकीलौ पट लपटानौ कटि बंसीवट जमुनाके तट ठाढी नागर 
नट ॥ मुकुट लटक और कुंडल चटक भरुकुटी बिकट तामें अटक्यौरी 
मदनभट ॥१॥ चरण लपेट आछे कनक लकुंट चटकीली बनमाल कर टेके 
द्रुम डाल टेढ़े ठाढ़े नंदलाल छबि छाई घटघट ॥ नंददास प्रभु प्यारी बिन देखें 
गोपीग्बाल टारी न टरत यातैं निपट निकट आवै सौंधेकी लपट ॥२॥ 

# राग अडानो # निर्तत रास मंडल मधि रंग रह्मौ फिरत बाँहजोटी गोपिनमिल 
कान्ह ॥ पौइन नुपूर बजावै हस्तक भेद बतावै गिडिगिडि ताथेई ताथेई ताथेई थेई 
लेत उरप तिरप मान ॥१॥ मुरली धुनिनाद छायौ मनकी गति पंग भई 3९8: ना 
थकित रही सुरनर मुनि टस्यौ ध्यान ॥ चिरजीयौ श्रीराधा मदनमोहनजू की 
ऊपर जनहरिया प्रभु बारत अपनी तन मन प्रान ॥२॥ 

# राग अडानो # मंडल मधि बुंदावन नृत्यत मोहन कुंज बिहारी ॥ नूपुर धुनि 
सुनि मोहे बाजत मृदंग द्रुम बेली प्रफुल्लित शरद चंद उजियारी ॥१॥ कान्ह 
कुँवर हितकारी सुनि वृषभान दुलारी चलि राधे हा हा री तू प्राननतैं प्यारी ॥ 
रा प्रभु प्यारी छिन नहीं होत न्यारी कह्यौ मानि मेरौ नटनागर सों पग 
धारी ॥२॥ 

# राग केदारों & पूरत मधुरे वेणु रसाल ॥ चारु ध्वनि वे सुनत श्रवणन बिमोही 
ब्रजबाल ॥१॥ राजऋतु गिरि गोवर्द्धन तट रच्यौ रास गोपाल ॥ निरख कौतुक 
चंद भूल्यौ तजी पश्चिम चाल ॥॥२॥ सुनि थके सुरनर पवन पशु ख़ग सुधि न 
रही तिहिं काल ॥ दास कुंभनप्रभु हस्बचौ मन गोवर्द्धधधर लाल ॥३॥ 
# राग छदारो & गोविंद करत मुरली गान । अधर करधर स्याम सुंदर सप्तस्वर 
बंधान ॥५॥ बिमोही व्रजनारि पशु खग सुनत धर रहे ध्यान ॥ चल अचल 
सबकी भई यह गति अनूपम आन ॥२॥ सुनत तजी समाधि मुनिजन थके 
व्योम विमान ॥ कुंभनदास सुजान गिरिधर रची अद्भुत तान ॥३॥ 
# राग केदारो & सुन ध्वनि मुरली बन बाजै हरि रास रच्यो ॥ कुंजकुंज द्रुमवेलि 
प्रफुल्लित मंडल कंचन मणिन खच्यौ ॥१॥ नृत्यत युगल किशोर युवतिजन 
मन मिल राग केदारो सच्यौ ॥ हरिदास के स्वामी स्यामा कुंजबिहारी नीकें आज 
गोपाल नच्यौ ॥२॥ 
# राग केदारो # रैन रीक्षी हो प्यारे हरिकौ रास देख याही तैं अधिक बढ गई 
री गैन ॥ चल न सकत हरि रूप बिमोही रही एकटक आए नक्षत्र नैन )१॥ 
छबिसों छूटत मानों बिचविच तारे हीरा के आभूषण पर बार डारों जग ऐन ॥ 
चंदाहू थकित भयौ देखबेके लालच रहौ भयौ देखकें परम चैन ॥२॥ जौ लौं 
इच्छा भई तौलों नाँचें हैं गोपी गोपाल अदभुत गति मौ पै कही न परत बैन ॥ 
नंददासप्रभु को बिलास रास देखबेकुँ मन्ममथहूकौ मन मथ्यौरी मन ॥३॥ 
# राग केदारो & रास रच्यौ बन कुँवर किशोरी ॥ मंडल बिमल सुभग बूंदावन 
यमुनापुलिन स्यामघन गोरी ॥१॥ बाजत वेणु रबाब किन्नरी कंकण नूपुर 
किंकिणी सोरी ॥ ततथेई ततथेई शब्द उघटत पीय भले बिहारी विहारिन 
जोरी ॥२॥ बरहा मुकुट भ्रकुटी तट आबत धरें भुजन में भामिन भोरी ॥ 
आलिंगन चुंबन परिरंभण परमानंद डारत तृणतोरी ॥३॥ 
# राग केदारो & रासमें रसिक मोहन बने भामिनी ॥ सुभग पावन पुलिन 
सरस सौरभनलिन भत्त मधुकर निरक शरदकी यामिनी ॥१॥ त्रिबिध रोचक 

पवन ताप दिनमणि दवन तहाँ ठाढ़े रवन संग शत कामिनी ॥ ताल बीणा मृदंग 
सरस नावत सुधंग एकतें एक संगीतकी स्वामिनी ॥२॥ रागरागिन जमी विपिन 
बरखत अमी अधरविंवन रमी मुरली अभिरामिनी ॥ लाग डाप उरप सप्तस्वरनसों 
सुलप लेत सुंदर सुभग राधिका नामिनी ॥३॥ ततथेईथेई करत गतिब नूतन 
धरत पगन डगमग धरत मत्त गजगामिनी ॥ धाय नवरँग धरी उरसि राजत खरी 
उभय कलहंस हरिवंश घनदामिनी ॥४॥ 

# राग केदारों # आज मोहन रची रासरस मंडली ॥ उदित पूरण निशा नाथ 
निरमल दिशा देख दिनकर सुता सुभग पुलिन स्थली ॥१॥ बीच हरि बीच 
हिरणाक्ष माला रची तरुलता पिच्छ मानों कनक कदली रली || पवन वश चपल 
द्रुम डुलनसी देखियत चारु हस्तक भेद भाँत भारी भली ॥२॥ चरण विन्यास 
कर्पूर कुंकुम धूरि पूरि रही दिश विदिश कुंजनबनकी गली ॥ कुंद मंदार अरविंद 
मकरंद मिलि कुंज पुंजन मिले मंजु गुंजत अली ॥३॥ गान रस तनक बाण 
बेध्यो विषपान अभिमान मुनि ध्यान जिय दलमली ॥ अधर गिरिधरनके लाग 
अनुराग मिल जगत विजई भई मुरलिका काकली ॥४॥ रसभरे मध्य मंडल 
बिराजत खरे नंदनंदन वृषभानजूकी लली ॥| देख अनमेष लोचन गदाधर युगल 
लेख जिय आपने भाग्य महिमा फली ॥५॥ 

# राग केदारो & पूरीपूरी पूरणमासी पूरधौ पूरयौ शरदकौ चंदा ॥ पूरी है 
मुरली स्वर केदारों क्रृष्ण कला संपूरण भामिनी रास रच्यौ सुख कंदा ॥१॥ 
तान मान गति मोहन मोहे कहियत औरही मन मोहंदा || नृत्य करत श्रीराधा 
प्यारी नचवत आप बिहारी उघटत थेईथेई थुगन छंदा ॥२॥ मन आकर्षि लियौ 
ब्रजसुंदरि जयजय रुचिर रुचिर गति मंदा ॥ सखी असीस देत हरिवंशी तैसेंई 
बिहरत श्रीबूंदावन कुँवरिकुंवर नंदनंदा ॥३॥ 

# राग केदारो & राखत रंग गिरिवरधरन ॥ रासरंग सरस रख्यौ नृत्य गति 
मनहरन )१॥ शरद उड्डपति किरण रंजित बिपिन नाना बरण ॥ तरणि 
तनया पुलिन में सुख रासि प्रकटित करण ॥२॥ सुभग युवति कदंब संगीत 

सुरत सागर तरण ॥ भर्तू काव्य सुधा सरोवर राज बिहरन ॥३॥ तत थेई 
तत थेई थेई शब्द गति उच्चारण ॥ क्ृष्णदासनिनाथ निज भुज त्रिया उर 
विस्तरण ॥४॥॥ 

# राग केदारो & नृत्यत रास में रंगरह्ौ || भये मोहित चलअचल हरि जबही 
वेणु गह्मौ ॥१॥ बिपिन वूंदा सच्यौ जो सुख परत नॉहि कह्मी ॥ प्रेम प्रभु 
संग रंग रसकौ उमंग बारिधि बह्लौ ॥२॥ 

# राग केदारो & श्याम संग राधिका रासमंडल बनी ॥ बीच नँदलाल ब्रजवाल 
चंपक बरण जनु घन तड़ित बिच कनक मरकत मणी ॥१॥ लेत गति मान 
तत थेई हस्तक भेद सारीगमपधनी ए सप्तस्वर मंदनी ॥ नृत्य रस पहिर पट नील 
प्रकटित छबि बदन जनु जलद में हिमकिरन की चांदनी ॥२॥ रागरागणी 
तानमान संगीत मध्य थकित राकेश नभ शरदकी यामिनी ॥ मिलत हरिवंश प्रभु 
हंस कटि केहरी दूर कर मदन मत्त गजगामिनी ॥३॥ 

# राग केदारो & आलीरी रासमंडल मध्य नृत्य करत मदन मोहन अधिक सोहन 
लाड़िली रूप निधान ॥ चलन चारु हस्तभेद मिलवत आछी भाँत-भाँत मंदहास 
भ्रुव बिलास लेत नयन नहीं में मान ॥१॥ दोऊ मिल राग केदारो अलापत 
होड़ाहोड़ी उघ॒टत बिकट तान ॥ परमानंद निरख गोपीजन बारत हैं निज 
प्राण ॥२॥ 

# राग केदारो & रिश्यौ सखीरी तें साँवरौ सुजानराय ॥ तान बंधान अनूपम 
गतिसों मधुर ताल स्वर सुघर गाय ॥१॥ राखे प्रेम प्रमोद प्राणपति गूढ़भाव 
सैंनन जनाय ॥ उघटत शब्दसंगीत स्वामिनी नृत्यत पग नूपुर बजाय ॥२॥ 
हरिसंग रासरंग राख्यो मिलिके अंगअंग गुण बहुत भाव ॥ चत्रभुज 
गिरिगोवर्द्धनधारीलाल लेत रहसि हँसकंठ लाय ॥३॥ 

# राग केदारो & शरद सुहाई हो यामिनी भामिनी रास रच्यौ ॥ बंसीबट 
यमुनातट शीतल मंद सुगंध समीर सच्यौ ॥१॥ बाजत ताल मृदंग राधा संग 
मोहन सरस सुधंग नच्यौ ॥ उरप तिरप गति लेत सुलप अति बिथकित लज्ञित 

मदन लच्यौ ॥२॥ कोक कला संगीत गीत रस रूप मधुरता गुणन बच्यो ॥ 
भूकुटी बिलास हास रस बरखत ब्यास परम सुख नयन जच्यौ ॥३॥ 

# राग केदारो # आज नंदनंद मुखचंद बन राजैं ॥ जटित मणि मुकुट और 
सुभग कुंडल चटक बसन पट पीत भ्रुव मटक छाजें ॥१॥ रासमें रसिक वर 
ललित संगीत स्वर मधुर मुरली मृदंग ताल बाजैं ॥ श्रीविद्नगिरिधरन क्वणित 
नूपुर चरण सुनत्त भई घोष त्रिय थकित आजैं ॥२॥ 

# राग केदारों £ श्रीवृषभान नंदिनी नाचत लालन गिरिधरन संग लाग डाट उरप 
तिरप रासरंग राख्यौ ॥ झपताल मिल्यौ राग केदारो सप्तस्वरन अवघर वर सुघर 
तान गान रंग राख्यौ ॥१॥ पाई सुख सुरति सिद्धि भरत काम बिविध रिद्धि 
अभिदल नवसत सुहाग हुलास रंगराख्यौ || बनिता शतयूथके पीय निरख थक्यौ 
सघन चंद बलिए'री कृष्णदास सुयश रंग राख्यौ ॥२॥ 

# राग केदारों & अद्भुत नटभेख धरे यमुनातट श्यामसुंदर गुणनिधान गिरिवरधर 
रास रंग नाचैं ॥ युवतीयूथ संग लियें गावत केदारो राग अब घर बर वेणु मधुर 
मधुर सप्त स्वर्न साचैं ॥१॥ उरप तिरप लागडाट तततत तत थेई थेई उघटत 
शब्दावली गति भेद कोऊ न बाँचैं ॥ चत्रभुजप्रभु बनबिलास मोहे सब सुर अकाश 
* निरखथक्यौ चंदकों रथ पश्चिम नहीं खाँचें ॥२॥ 

# राग केदारो & रासरंग नृत्यमान अद्भुत गति लेत तान यमुनापुलिन परम 
रबनिगिरिवरधर राजैं ॥ बनिता शतयुथ मंडल गंडन पर झलकें कुंडल गावत केदारो 
राग सप्तस्व॒रन साजैं ॥9॥ दोऊ श्यामा मध्य मोहन रचित मरकतमणि 
कंचनखचित शिधिल बसन कटितटतें अपुने हाथ समाजैं ॥ कुंभनदास नवरंग 
सकल कला गुण निधान खरजादिक लेत त्ान अंगही अंग बिराजैं ॥२॥ 

# राग केदारो & नाचत लाड़िली लालन रास में सुनौ हो सहेली रंग रह्ौ ॥ 
ताही समय रसरास सहायक सुखद मलयसौ पवन बह्मौ ॥१॥ उडुपति किरण 
सुरंजित कानन नवकुसुमाबलि तिमिर दह्मौ ॥ युवती मंडल मध्य श्याम घन राग 
वारि निधि वेणु गह्मौ ॥२॥ बोलत तोहि सुरत मिलबनकौं उठ चल मान किन 

मेरौ कह्नौ ॥ कृष्णदास प्रभु गिरिधर नागर तेरौ बिलंब नहीं जात सह्ौ ॥३॥ 
# राग केदारो ऊ भूषण सजे सामल अंग ॥ लाड़िली वृषभानजूकी लिये हैं 
हरि संग ॥१॥ रच्यौ रास बिलास कानन रसिक वर नवरंग ॥ कला नटवर धरत 
जब कछु देख लज्जित अनंग ॥२॥ बेणु ध्वनि सुनि थकित मुनिगण गति लेत 
थेई थेईथुंग ॥| श्रीविद्डनगिरिधरनकी बलि जाऊँ ललित त्रिभंग ॥३॥ 
# राग केदारो हज आज गोपाल रच्यौ रास देखत होत जिय हुलास नाचत 
वृषभान सुता संग रंग भीने ॥ गिडगिड तक थुंगधुंग तततततत थेई थेई थेई 
गावत केदारो राग सरस तान लीने ॥१॥ फुले बहुभाँत फूले सुभग पुलिन 
यमुना कूल मलय पवन बहत गगन उड्डपति गति छीने ॥ गोविंदप्रभु करत 
केलि भामिनी रससिंधु झे जयजय सुर शब्द कहत आनंद रसभीने ॥|२॥ 
है राग केदारो # रास रच्यौ मोहनलाल शोभित सँग ब्रजकी बाल वूंदावन 
यमुनातट रसिक रसिकनी ॥| चरण गति अनेक भाँत कटि की लचक मध्य 
चमकत श्रुति भेद ग्रीवा लटक भ्रूह मटकनी ॥१॥ नयन कटाक्ष हावभाव 
उपजत अति रंग चाव सकल क़ला निपुण सरस कामरंगिनी ॥ गान करत 
कुंभनदास गिरिधर मुख मंद हास थकित भये युवती यूथ प्रेमफंदिनी ।॥२॥ 
# राग केदारों * आज सखी श्यामा संग श्रीराधा नवलकुँवरि करत हैं 
बिहार दोऊ यमुना जलकेलि ॥ हावभाव ग्रीव लटक नयनसैन भ्रौंह मटक 
हासरंग प्रेम उमग ग्रीवा भुज मेलि ॥।१॥ अंतरंग सखी ठाढ़ी देखत अति तृषा 
बाढ़ी बारबार कहत आज नीकौ बन्यौ खेल ॥ चत्रभुज प्रभु बन बिलास 
उपजत है अति हुलास श्रीगिरिधर गजराज बाहु युवती दलपेल ॥२॥ 
# राग केदारो ॑ गावत गिरिधरन संग परम मुदित रास रंग उरप तिरप लेत 
तान नागर नागरी ॥ सारीगम पथ निगमप धनी उघटत गति सप्तसुरन लेत 
लाग डाट सुलप अति उजागरी ॥१॥ चर्बित तांबूल देत ध्रुवताल गतिहीं 
लेत गिडिगिडिगिडि धुंगथुंग अलाग लागरी ॥ सुरतिकेल रतिबिलास बलि 
बलि बलि कुंभनदास श्रीराधानंदनंदन बर सुहागरी ॥२॥ 

है राग केदारो ेू प्यारीतू मोहनलाल रिझावत ॥ मधुर मधुर तानन गाबत 
सुख समुह बढ़ावत ॥९॥ तेरे गुनरूप की सम नॉहि कोठ आबै री उपमा कौं 
तुहि अंत न पावत ॥ जब तू भूकुटी भंग करत कोटिक काम लजावत ॥२॥ 
कोक कला संगीत निपुन उघटत त्रिबट गति तत थे ततथै थे थे मृदंग बजावत॥ 
सूरदास मदनमोहन रिझि दीयौ है अपने यों बन वूंदा की रानी कहावत ॥॥३॥ 
है राग केदारों # चलौ नवनागरी रूप गुन आगरी रास ठान्यौ लाल सुभग 
जमुना तीर ॥ साज भूषन सकल मुदित करि मुख कमल बिबिध सौरभ 
मिलयौ पहरि दक्षिण चीर ॥१॥ अधर मुरली लसे प्रान तो में बसें नहिं भावै 
कछु बढ़ी अति समर पीर ॥ जाय मिलि बिमल मति ठाठ सब अगम गति 
ज्यों जीय सुख लेहु मीन पाबै नीर ॥२॥ कटि जठित पीतपट सीस लटकत 
मुकुट क्वणित नूपुर मधुप हंस कोकिल कीर ॥ दास कुंभनप्रभु सप्तसुरसों 
मिले गावत केदारो राग गिरिवरधरन धीर ॥३॥ 

# शग केदारों * ए दोऊ निर्तत लालन गिरिधारी प्यारी ॥ जोरी भली बनी 
एक सारी उपजत छबि न्यारी न्यारी ॥ किंकिनी नूपुर बाजैं झनकक झनकारी 
प्यारी ॥१॥ ताल भेद जात तारी उरप तिरप गति न्यारी गावत केदारो राग 
सब सुधि बिसारी ॥ प्यारी रीझ भरत अँकवारी चिततें न टरत टारी जुगल 
रसिक पर कृष्णदास बलिहारी ॥२॥॥ 

है राग केदारो # नंदनंदन सुघरराय मोहन बंसी बजाई सारीगम पधनी सप्त 
सुरन मिलि गाबै ॥ अति अनाधाति संगीत सरस सुर नीके अवघर तान 
मिलाबै ॥१॥ सुर ध्याय ताल ध्याय नृत्य ध्याय निपुन लघु गुरु तरजति 
पुलक भेद मृदंग बजाबै ॥ सूरदार मदन मोहन सकल कलागुन प्रवीन आपुन 
रिझरिझावै ॥२॥ 

है राग केदारो # राजत निर्तत पीय संग सुंदर जई ॥ मंडल के बीच बीच 
भेख धरत तई ॥ ब्रज बिलास दृग बिलास भेद करत कई ।। निरखि यमुना चंद 
थक्‍यौ अनिलपद दई ॥२॥ गिरिधर संगीत निपुन भेद काछ कछई ।। उरप तिरप 
लेत सुलप संचन सुरसई ॥३॥ धोधीके प्रभु नट नागर अद्भुत गति 

लई ॥ सूर सुरपति व्योंम थाके सुखद बेलि बई ॥।४॥ 
# राग केदारों * राधिका रसिक गोपाल की भाँबती ॥ गहे कर तल कमल 
केलि लीला सहित सेज सुख रति रंग लटकती आबती ॥१॥ सघन वृंदाबिपिन 
तरुन तनिया तीर सरदकौ चंद्रमा सरस प्रफुलामती ॥ पहरि आभरन चीर 
सरस सुकुमार तन सौरभ रुचिर पाईन लगाबती ॥२॥ भ्रौंह नृत्यत मदनरूप 
जोबन सिखर सिंधु गोवरधनधरन मन उपजावती ॥ कहै कृष्णदास प्रभु चतुर 
तें चतुर अति संग मिलि सुरति पीय मधुर कल गावती ॥३॥ 
# राग केदारों & घोष सुंदरी नीके कल गावै ॥ बाम बाहु धरि रसिक कुँवर 
के मुरली बजावै नवतान सुनाबै ॥९१॥ हरि मूरति पद सुरस चाखत चल 
अंगुलीदल गति उपजाबै ॥ गौर स्थाम जोरी मनमोहन रूप कांति रतिपति 
ही लजाबै ॥२॥ कमलमैंन मृगनैंनी अंचल तरल मानबस प्रेम बढ़ावै ॥ 
गिरिधर पीय प्यारी की पदरज कृष्णदास न्यौछावर पावै ॥३॥ 
है राग केदारो # शरद उजियारी कैसी नीकी लागै निकस कुंजतें ठाढ़े ॥॥ 
बरन बरन फूल फूलनके आभूषण सोथे भीजे बागे ॥१॥ गावत राग रागिनिसों 
मिलि मन मिल्यौ जति केदारो रागे ॥ हरिदास के स्वामी स्थामा कुंजबिहारी 
ऋरछुक रजनी जागे ॥२॥ 
# राग केदारों ज आज तन बहारे औरही चटक ॥ शोभा देत सरस सुंदर यह 
चलन हंस गति लटक ॥१॥ स्याम सरोज नैंन तेरे खटपद पीयरौ रंग टक ॥ 
त्रखित भये अंग अंग फूली गई बिरह की खटक ॥२॥ कुंजभवनमें चली 
निडर तज लोक लाज की अटक ॥ चत्रभुज प्रभु गिरिधर नागरसों मिलवन 
रति रन कटक ॥३॥ 
# राग केदारो # केलि करें प्यारी पिय पौढ़े लखि चाँदनी में नेहलौ लग 
गये जोबन के जोस में ।| अँगिया दरक गई मानों प्रात देखबेकौं चौंच काढ़ि 
चक्रवाक कामतर रोस में ॥१॥ आरससों मोरी बाँह दोऊ कुच गहे पिय 
रतिके खिलौना मानों ढाँपि दीये ओसमें ॥ रूपके सरोबरमें नंददास देखे 
आली चकईके छौनाँ बैठे कंचन के कोस में ॥॥२॥ 

है राग केदारो औ निर्तत गोपाल लाल अद्भुत नट भेष धरैं गान करत 
ब्रजसुंदरि रास रंगिनी ॥ अति कोमल बन्यौ कूल बहुभाँति फूलेफूल जल 
स्थिर रहत तहाँ तट तरंगिनी ॥।१॥ सरद सर्वरी छिटकत मधुप जूथ सुर मिलाबत 
बिहँसत पीय संग चपल दृष्टि कुरंगिनी ॥ गिडगिडता गिडगिडता तांतां कटि 
तकिट तारावली झंझंझननननन बाजे मृदंगिनी ॥२॥ ततथेई ततथेई उचारत 
उरप तिरप टूटे हारि बिलसत पीय बाम भाग कुचउतंगिनी ॥ कृष्णदास 
स्वामिनी मनोज भेष राधिका रसिक कंठ लाय लई सुख देत अंगिनी ॥३॥ 
है राग केदारों # नाचत वृषभान कुमरि गिरिवरधर लाल संग जमुना पुलिन 
सरद रैन रास रंग रेई ॥ उरप तिरप तानमान परम मुदित करत गान गिडग्रिडता 
गिडिगिडि तक धुंग थुंग थेई ॥१॥ दां दां दननन मृदंग तितीकट तारावलि 
तनन तनन नननन आन आन लेई ॥ धिकतां धिकतां धिधीकट धीकीटतक 
धरुंग गाबत केदारो राग अद्भुत सुरसेई ॥२॥ ब्रह्मादिक शिव सुजान मोहे सब 
सुर बिमान निरख थक्‍्यौ सघन चंद उड्डगण पग देई ॥ धौंधीके प्रभु नट नागर 
राधिका के कंठ बाहु कोक कला निपुन नागरि गिरिधर सुख देई ।॥३॥ 
है राग बिहागरो #औु बनमें रास रच्यौ बनबारी ॥ यमुनापुलिन मल्लिका 
फूली शरदरैन उजियारी ॥१॥ मंडल बीच श्यामघन सुंदर राजत गोप कुमारी ॥ 
प्रकटत कला अनेक रूप तिहिं अबसर लाल बिहारी ॥२॥ शीश मुकुट कुंडल 
की झलकन अलक बनी घुँघरारी ॥ कंबु कंठ ग्रीवा की डोलन छीन लंक लैहै 
कारी ॥३॥ धायधाय झपटत उर लपटत उरप तिरप गति न्यारी ॥ नृत्यत हँसत 
मयूर मंडली लागत शोभा भारी ॥४॥ बेणुनाद ध्वनि सुन सुरनर मुनि तनकी 
दशा बिसारी॥ श्रीविद्ठलगिरिधरनलाल की बानिक पर बलिहारी ॥५॥ 

# राग बिहागरो हर नृत्यत रास में पिय प्यारी ॥ यमुना पुलिन सुभग बूंदाबन 
शरदरैन उजियारी ॥॥९१॥ बाजत ताल मृदंग झाँझ और सप्तस्वरन गति न्यारी॥ 
उरप तिर॒प गति लेत सुलप अति लाड़िली लाल बिहारी ॥२॥ जयजय कहि 
बरखत कुसुमावलि सुरन सहित सुरनारी ॥ श्रीविद्धलगिरिधरनलाल पर सर्वसु 
डारत बारी ॥३॥ 


दशहरा के दूसरे दिन मंगला के पद # राग बिहागरो # ३५७ 


# राग बिहागरो रास रच्यौ बंसीबट के तट ॥ नृत्यत प्रेम भरे पिय प्यारी 
चंद बदन पर छूट रही लट ॥१॥ सुंदरश्याम सुभग कर मुरली अधर धर 
उघटत थेई थेई रट ॥ मोर मुकुट कुंडल की डोलन मुरजि परच्नौ लखि मेंन 
महाभट ॥३॥ व्रजबनिता छबि देख बिमोहीं बार देत आभूषण औरे पट ॥ 
लीलाललित महामुनि मोहे श्रीविद्डलगिरिधर नागर नट ॥३॥ 

है राग बिहागरो # खेलत रास रसिक रसनागर ॥ मंडित नव नागरी निकर 
वर रूपकौ आगर ॥१॥ बिकसत बन बनिता राजत जानों शरद अमल ॥ 
राका सुभग सरोवर मानों फूले हैं कमल ॥२॥ नबल किशोर सुंदर सांबल 
अंग कंचन तन ब्रजबाला ॥ मानों कंचनमणि मर्कतमणि बुंदाबन पैहेरी 
माला ॥३॥ या छबिकी उपमा कहिबे को ऐसौ कौन पढ़च्यौ है ॥ नंददास 
प्रभुकौ कौतुक लखि कामकों काम बढदयौ है ॥४॥ 

# राग बिहागरो * नवकिशोर नवकिशोरी बनी है बिचित्र जोरी शोभा सिंधु 
मदनमोहन रूपरास भामिनी ॥ राजत तन गौर श्याम प्यारी पिय भाग बाम 
नवघन गिरिधरन अंगअंग मानों दामिनी ॥१॥ पेहैंरें पट पीयरो भूषण भूषित 
मनोहर अंग गजवर गोपाल नागर नागरी गजगामिनी ॥ दास चत्रभुज दंपति 
उपमाकों नाहिं कोउ काम मूरति कमल लोचन मृगनयनी कामिनी ॥२॥ 
हु राग बिहागरो औ मानों माई घनघन अंतर दामिनी ॥ घन दामिनी 
दामिनीघन अंतर शोभित हरि व्रजभामिनी ॥१॥ यमुना पुलिन मल्लिका 
मुकुलित शरद सुहाई यामिनी ॥ सुंदर शशि गुण रूप राशि निधि आनँद मन 
विश्रामिनी ॥२॥ रच्यौ रास मिल रसिकराय सौं मुदित भई ब्रजभामिनी ॥ 
रूपनिधान श्यामघन सुंदर अंग अंग अभिरामिनी ॥३॥| खंजन मीन मयूर हंस 
पिक भई भेद गज गामिनी ॥ कौतुक घने सूर नागर सँग काम विमोह्यो 
कामिनी ॥४॥ 

है राग बिहागरो औ पियकौं नचबन सिखवत प्यारी ॥ वुंदावन में रास रच्यौ 
है शरदरैन उजियारी ॥९॥ तालमृदंग उपंग बजाबत अति प्रबीन ललिता री ॥ 


३५८ दशहरा के दूसरे दिन मंगला के पद # राग बिहागरो #ै 


रूपभरी गुण हाथ छरी लियें डरपत लालबिहारी ॥२॥ बीणा बेणु नूपुर ध्वनि 
बाजत खग मृग बुद्धि बिसारी ॥ ब्यास स्वामिनी की छबि निरखत रीझ देत 
करतारी ॥३॥ 

है राग बिहागरो # स्थामा स्थाम रास मधि नायक ब्रज जुबती जूथ सहायक ॥ 
एक है क्रम बाँह जोरी रच्यौ रास मंडल निर्तत मधि अड्त सुंदर 
सुखदायक ॥।१॥| जैसी बिधि कहियत ग्रंथन की संगीत मध्य तातें गति 
अधिक लेत बीना बैंन सहायक ॥ प्रभु कल्याण गिरिधर श्रीराधा निरख 
निरख त्रैताप दूर करत मनसा बाचा कायक ॥२॥ 

# राग केदारों * तू गोपाल बोली चल बेग मृगलोचनी नटवर गिरिराजधरन 
मुदित रासरंगे ।। सप्तस्वरन बेणुनाद अद्भुत झपताल मिल्यौ गावत केदारो 
राग युवति यूथ संगे ॥१॥ सुरत दैनकौं कुमारि नागरी बिचित्र नारि और नाँही 
त्रिभुवनमें मोहनी सुधंगे ॥ माचत पिय मुरजादिक लेत तान तत थेई नाहिंन 
रस सच्यौ जात बीना उपंगे ॥२॥ उरप तिर॒प लेत मान निरख थके सुर विमान 
सघन चंद बिथकित भयौ रूप मान भंगे ॥। कृष्णदास स्वामिनी मनोज भेख 
राधिका रसिक कंठ लाय लई सुखद अंगअंगे ॥२॥ 

# राग केदारो # मिलहिं नागर नबल गिरिधर सुजानकौं ॥ सुंदरी कनक 
तन साजि भूषन बसन कुंज के महल चल बेग तज भान कौं ॥१॥ तरनि 
तनया तीर परम रमनीय बन बिहर संग करहिं बस सब गुन निधानकौं ॥। राग 
केदार सुन श्रवण बड़भागिनी निरख नटवर रसिक मुरली कल गानकौं ॥२॥ 
चत्रभुज दास प्रभु चतुर चूड़ामणि करत अभिलाष तुब अधर मधु पानकौं ॥ 
अर्पि सरबस कुसुम सेज सखी बैठ तू भेंट सुंदर सुभग अंगअंग सुठानकौं ॥३॥ 
# राग केदारो * उड़ुपति खसित पश्चिम देस ॥| मान तिमिर न घट तेरौ 
कुटिल काम बिसेस ॥१॥ लाल गिरिधर लता ग्रह स्थित मदन मोहन बेस ॥ 
आकुलता तुव संग कारन समन मनमथ सेस ॥२॥ कुनित पद मंजीर धुनि 
सुनि जीत लै सुरतेज ॥ कृष्णदास निनाथ भजि तजि बक्रता लबलेस ॥३॥ 


दशहरा के दूसरे दिन मंगला के पद # शाग केदारो ३५९ 
# राग केदारों # दोऊ मिलि करत भामती बतियाँ ॥ मदनगोपाल कुँबरि 
राधेकें नखमनि अंक लिखत उर छतियाँ ॥१॥ तैसीय छिटक रही उजियारी 
पून्यौ चंद शरद की रतियाँ ॥ केलि रूपिनी यमुना श्रीभट वृंदावन फूल्यौ बहु 
भतियाँ ॥२॥ ः 
# राग केदारो # झुक रही नींद श्यामके नैंनन ॥ चिबुक उठाय पिया मुख 
निरखत शोभा कही न जाय कछु बैनन ॥१॥ आरसभरी अकुलाय अंक भर 
हियौ सिंचबत चैनन ॥ सूर स्वामिनी चंद उजियारे सुख समुद्र बढ़चौ मैनन ॥२॥ 
# राग केदारो # पौढ़े रंग महल गोविंद ॥ श्रीराधिका संग सरद रजनी उदित 
पून्यौं चंद ॥१॥ बिबिध चित्र बिचित्र चित्रित कोटि कोटिक बंद ॥ निरख 
निरख बिलास बिलसत दंपती रसछंद ॥२॥ मलय चंदन अंग लेपन परस्पर 
आनंद ॥ कुसुम बीजना प्यार ढोरत सजनी परमानंद ॥२॥॥ 
# राग बिभास # शरद के दूसरे दिन मंगलामें सगबगे से अलग प्रात रास 
वबलित ललित गति लटकत ब्रजराज आवें मुकुट डोलनी ॥ घूमत नैंन 
सरसजाति अरुन रगमगे अरसात मुख जूंभात भश्रमजल कण रस 
झकोलनी ॥।१॥ उरसि चित्र नखहिं घात जात मदन किरन भाँत डगमगात 
चरन मुक्त माल लोलनी ॥ काछनी कछनी रसाल उपरैना फरहरात बल बल 
बल कृष्णदास मूदुहास बोलनी 
# राग सारंग # एरी यहाँ श्री बुंदावनरंग || सा री ग म प ध नि अलाप करत 
उपजत अवधर तानतरंग ॥१॥ निर्तत अतजत लेत ग्रग्रतततत धिकट घिलांग 
द्रुम बाजत मृदंग ॥ गोविंदप्रभुकेजु अंगअंगपर वारफेर डारों कोटि अनंग ॥२॥ 


